
Džilei, 
taib bat Holei ir Čarliui 


OXOF VELR TXLG VLWD PRUA 


Autoriaus pastaba 


Šis romanas sukurtas pagal tikrus istorinius įvykius. 
Visi knygoje panaudoti vokiečių karinių laivų signalai 


yra autentiški, tačiau jos veikėjai — išgalvoti. 


„Atrodo, Blečlio Parkas — vienintelis toks ryškus Bri- 
tanijos pasiekimas 1939-1945 metais, o gal ir per visą šimt- 
metį.“ 


George Steiner 


„Matematinis įrodymas turi būti kaip vientisas ryškus 
žvaigždynas, o ne padrikas spiečius Paukščių Take. 
Šachmatų uždavinyje taip pat glūdi netikėtumas ir tam 
tikra ekonomija; ėjimai turi būti netikėti, o kiekvienas 
šachmatų lentos plotelis — atlikti savo funkciją.“ 


G. H. Hardy, A Mathbematicians Apology 


Pirma dalis 


SNABŽDESIAI 


ŠNABŽDESIAI: garsai, siunčiami priešo 
radijo siųstuvo prieš perduodant 
užkoduotą pranešimą. 


Kriptografijos leksikonas 
(„Visiškai slaptai“, Blečlio Parkas, 1943) 


Kembridžas ketvirtą karo žiemą: vaiduoklių miestas. 

Nepaliaujamas sibirinis vėjas, tūkstantį mylių nesutikęs galinčio 
jį nuramdyti pasipriešinimo, perlėkęs Šiaurės jūrą, šiaušė Anglijos 
pelkynus. Jo stiprūs gūsiai tarškino rodykles, nukreipiančias į Trejybės 
koledžo Naujuosiuose rūmuose įrengtas priešlėktuvines slėptuves ir 
atkakliai beldėsi į užkaltus Karališkojo koledžo koplyčios langus. Vėjas 
šmižinėjo keturkampiais kiemais ir laiptinėmis, namų arešte įkalinda- 
mas keletą koledže vis dar reziduojančių dėstytojų ir studentų. Apie 
vidudienį siauros akmenimis grįstos gatvelės atrodė visiškai išmirusios. 
O vakaro sutemoms apgaubus žemę, universitetas paskęsdavo tokioje 
tamsoje, kokios nebuvo nuo pat viduramžių. Į šį reginį neblogai įsiliejo 
ir Magdalenos tiltu į mišparus šliurinančių vienuolių procesija. 

Karo metų sutemose išnyko šimtmečius skiriančios ribos. 

Kaip tik šiame atšiauriame Rytų Anglijos lygumų taške 1943-iųjų 
žiemą, pačiame vasario viduryje, pasirodė jaunas matematikas To- 
mas Džerikas. Karališkojo koledžo vadovybė apie jo atvykimą buvo 
informuota likus mažiau nei dienai, iki jam įkeliant koją — tiek laiko 
vos užteko jo kambariams išvėdinti, lovai pakloti ir storesniam nei 
trejų metų dulkių sluoksniui nuo jo knygų lentynų ir kilimų nuvalyti. 
Tiesą sakant, ji būtų ir tiek nesivarginusi, — juk karas, ir tarnai tapę 
retenybe, — jei pačiam rektoriui nebūtų paskambinęs nežinomas, bet 
labai aukštas Jo Didenybės Užsienio reikalų ministerijos valdininkas, 
ir paprašęs „pasirūpinti ponu Džeriku, kol jis įsikurs ir galės vėl eiti 
savo pareigas“. 

— Žinoma, — atsakė rektorius, kuris, išgirdęs Džeriko pavardę, 
nieku gyvu nepajėgė prisiminti šio vaikino veido. — Žinoma. Man 


bus malonu jį vėl sutikti. 

Dar tebekalbėdamas jis atvertė koledžo žurnalą ir ėmė pa- 
skubomis versti puslapius, kol galiausiai aptiko: Džerikas, T. R. G; 
priimtas 1935 m.; perkeltas į gabiausiųjų grupę, matematikos mokslų 
bakalauras, 1938 m.; jaunesnysis mokslo darbuotojas, atlyginimas — 
du šimtai svarų per metus; universitete niekas nematė nuo pat karo 
pradžios. 

Džerikas? Džerikas? Rektoriui jis geriausiu atveju buvo miglotas 
prisiminimas, koledžo fotografijoje sunkiai įžiūrimas paauglys. Rek- 
torius gal ir būtų prisiminęs šią pavardę, tačiau karas buvo sujaukęs 
pompastišką studentų priėmimo ir diplomų įteikimo ritmą, o aplink 
viešpatavo chaosas — Pito klubas virto Britų restoranu, o Šv. Jono 
koledžo parke augo bulvės ir svogūnai... 

— Jis neseniai buvo pasamdytas atlikti ypatingą valstybinės 
reikšmės užduotį, — tęsė skambinusysis. — Būtume dėkingi, jei jam 
netrukdytumėte. 

— Supratau, — tarė rektorius. — Supratau. Pasirūpinsiu, kad jis 
gyventų vienas. 

— Labai ačiū. 

Pareigūnas padėjo ragelį. „Yparingą valstybinės reikšmės užduo- 
E...“ O, Dieve... Senukas žinojo, ką tai reiškia. Jis pakabino ragelį ir 
valandėlę susimąstęs žvelgė į telefono aparatą, paskui išėjo ieškoti 
koledžo iždininko. 


Kembridžo koledžas — kaimas su jam būdingu polinkiu gandams, 
juoba kad devynios dešimtosios jo buvo visiškai tuščios, todėl Džeriko 
grįžimas paskatino ilgas koledžo personalo diskusijas. 

Pirmiausia į akis krito jo atvykimo detalės: Džerikas pasirodė 
praėjus kelioms valandoms po skambučio rektoriui, vėlų sniegingą va- 
karą, įsitaisęs ant galinės sėdynės dusliai burzgiančiame tarnybiniame 
roveryje, kurį vairavo tamsiai mėlyna Karališkojo karinio jūrų laivyno 


Moterų skyriaus uniforma vilkinti vairuotoja, ir įsisupęs į storą kelio- 

ninį pledą. Kaitas, durininkas, pasisiūlęs svečiui nunešti lagaminus į 

jo kambarius, pasakojo, kad Džerikas tik įsitvėręs į porą stipriai ap- 
lamdytų odinių lagaminų ir jų nepaleidęs, nors atrodęs toks išblyškęs 
ir išsekęs, jog Kaitas rimtai suabejojęs jo galimybėmis nepadedamam 
užlipti spiraliniais laiptais į viršų. | 

Antroji jį pamatė Dorotė Saksmandam, valytoja, kitą dieną už- 
ėjusi sutvarkyti jo kambarių. Vyrukas, atsirėmęs į pagalves, spoksojo 
į šlapdribą kitame upės krante ir nė karto nepasuko galvos, net į ją 
nedirstelėjo, iš pažiūros neatrodė, kad jis apskritai nutuokė apie jos 
buvimą, vargšelis. Paskui ji norėjusi stumtelėti vieną iš jo dėžių, bet jis 
lyg spyruoklė stryktelėjęs ant kojų — „Prašau neliesti jos. Ačiū jums, 
ponia Saks, labai ačiū“, — ir ji po keliolikos sekundžių jau stovėjusi 
laiptų aikštelėje. | 

Pas jį buvo du kartus užsukęs vienintelis lankytojas, koledžo 
gydytojas. Ir pirmą, ir antrą kartą pastarasis užtrukęs po maždaug 
penkiolika minučių ir niekam netaręs nė žodžio išeidavęs. 

Naujasis gyventojas pirmą savaitę pageidavo, kad maistą jam 
pristatytų tiesiai į butą anaiptol ne todėl, kad būtų turėjęs didelį 
apetitą. Pasak virtuvėje dirbusio Oliverio Bikerdaiko, jis triskart per 
dieną nunešdavęs vaikinui padėklą su valgiu tik tam, kad po valandos 
jį parsineštų atgal beveik nepaliestą. Kartą pastarajam buvo pavykę 
užklupti jaunuolį, triūsiantį prie darbo stalo, apsivilkus;į paltą tiesiai 
ant pižamos, apsimuturiavus; šaliku ir mūvintį kumštinėmis pirštinė- 
mis. Šis įvykis davė peno mažų mažiausia valandą prie kokso krosnies 
durininko kambaryje užtrukusiems spėliojimams. Paprastai Džerikas 
nieko neįsileisdavo į savo valdas — masyvios jo darbo kambario išori- 
nės durys būdavo tvirtai uždarytos, o padėklą su valgiu jis prašydavo 
palikti šalia jų. Tačiau būtent aną rytą, praėjus šešioms dienoms po 
dramatiško atvykimo, jis buvo palikęs duris šiek tiek praviras. Biker- 
daikas tyčia pabarbeno į medį taip tyliai, kad vargu ar koks nors gyvas 
padaras jį būtų išgirdęs, nebent tik žolytę rupšnojanti gazelė, todėl 


netrukus jis jau buvo peržengęs slenkstį ir stovėjo vos per jardo atstu- 

mą nuo savo pasirinktos aukos, ir tik tada Džerikas atsigręžė į duris. 
Vis dėlto Bikerdaikas suspėjo pastebėti šūsnis popierių („su skaičiais, 
schemomis, graikiškomis raidėmis ir taip toliau“) prieš tai, kol šeimi- 
ninkas juos paskubomis pridengė ir išprašė nekviestą svečią laukan. Po 
šio nutikimo durys visuomet būdavo užrakintos. 

Kitą dieną klausydamasi Bikerdaiko pasakojimo ir nenorėdama, 
kad ją kas nurungtų, Dorotė Saksmandam pridūrė naują, tik jos paste- 
bėtą detalę. Pono Džeriko svetainėje stovėjo mažas dujinis šildytuvas, 
o miegamajame — židinys. Taigi židinyje, kurį ji tą rytą sumaniusi 
išvalyti, buvo likę akivaizdūs didelės popierių krūvos deginimo pėd- 
sakai. 

Kol buvo virškinama informacija, tvyrojo tyla. 

— Tai galėjo būti 7be Times, — galiausiai savo versiją pateikė 
Kaitas. — Aš kas rytą po jo durimis pakišu naują Zže Times numerį. 

Jokiu būdu, paprieštaravo ponia Saks. Tai negalėjo būti Zhe Ti- 
mes. Jų visa krūva tebegulėjo prie jo lovos. 

— Neatrodo, kad jis juos skaitytų. Bent jau aš to nepastebėjau. Jis 
tik sprendžia galvosūkius. 

Anot Bikerdaiko, Džerikas greičiausiai deginęs laiškus. 

— Galbūt meilės laiškus, — pridūrė jis žvairakiuodamas. 

— Meilės laiškus? Jis? Nejaugi! — Kaitas nusiėmė nuo galvos 
senamadišką katiliuką, apžiūrėjo jo atspurusią atbrailą, o tada rūpes- 
tingai vėl užsidėjo ant savo plikės. — Be to, jis negavo jokių laiškų, nė 
vieno, bent jau per tą laiką, kol yra pas mus apsistojęs. 

Neliko nieko kito, kaip tik reziumuoti, kad Džerikas židinyje 
naikino savo darbo pėdsakus, o darbas esąs toks slaptas, kad niekas 
neturi teisės pamatyti nė šiukšlių skiautelės. Neturint tvirtų įrodymų, 
vieną fantaziją vijo kita. Buvo nuspręsta, kad jis esąs vyriausybės mok- 
slininkas. Ne, jis dirba žvalgyboje. Ne, ne, jis — neeilinis talentas. Jam 
pakrikę nervai. Tai, kad jis gyvena Kembridže, yra tarnybinė paslaptis. 
Jis turįs draugų aukščiausiuose sluoksniuose. Jis buvo susitikime pas 


poną Čerčilį. Jis buvo susitikęs su pačiu karaliumi... 

Jie būtų labai apsidžiaugę, jei tik būtų žinoję, kad taip spėliodami 


yra absoliučiai teisūs. 


Po trijų dienų, vos išaušus vasario dvidešimt šeštos rytui, paslaptis 
įgavo naujų niuansų. 

Kaitas rūšiavo pirmą korespondencijos partiją, grūsdamas laiš- 
kus iš pilnai prikimšto nedidelio maišelio į tas kelias dėžutes, kurių 
savininkai vis dar rezidavo koledže, kol aptiko iškart tris laiškus, 
adresuotus Gerb. T. R. G. Džerikui, bet pirmiausia siųstus į „Baltojo 
elnio“ užeigos namus, esančius Šenli Čioč Ende, Bekingemšyre, o iš 
ten peradresuotus į Karališkąjį koledžą. Akimirką Kaitas jautėsi pri- 
blokštas. Nejaugi šis jaunas vyriokas, kuriam jie sukūrė tokią egzotišką 
tapatybę, iš tiesų buvo smuklės savininkas? Jis kilstelėjo akinius, pri- 
spausdamas juos prie kaktos, palaikė laišką ištiestą per rankos ilgį ir 
prisimerkęs įsistebeilijo į pašto ženklus. 

Blečlis. 

Ant galinės jo kambarėlio sienos kabojo senas karinis topogra- 
finis žemėlapis, vaizduojantis didelį Pietų Anglijos trikampį, kurio 
kampuose buvo Kembridžas, Oksfordas ir Londonas. Žvelgiant į jį 
atrodė, kad Blečlis apžergęs didelį geležinkelių mazgą kaip tik per 
patį vidurį tarp abiejų universitetų miestelių. Šenli Čioč Endas pri- 
minė mažytį šalmą maždaug už keturių mylių į šiaurės vakarus nuo 
Blečlio. 

Kaitas tyrinėjo vieną jį labiausiai sudominus;į voką. Kilstelėjo 
jį prie savo išpurtusios, mėlynomis kraujagyslėmis išvagotos nosies. 
Pauostė. Jis jau daugiau kaip keturiasdešimt metų rūšiavo laiškus ir 
akimirksniu atpažindavo moterišką rašyseną: aiškesnė ir dailesnė, la- 
biau kilpota ir ne tokia kampuota kaip vyriška. Krosnies gale, ant dujų 
degiklio stovinčiame virdulyje, kunkuliavo vanduo. Laiškininkas apsi- 
dairė. Nebuvo dar nė aštuonių, ir lauke tik švito. Po kelių sekundžių 


jis jau buvo pasitraukęs į nišą ir laikė ištiesęs virš garų voko atlanką. 

Vokas buvo pagamintas iš plonutėlio prastos kokybės karo metų po- 
pieriaus ir suklijuotas pigiais klijais. Atlankas greitai sudrėko ir užsi- 
raitė, o Kaitas iš vidaus ištraukė atviruką. 

Jis jau buvo nusiteikęs perskaityti visą tekstą, bet tą pačią aki- 
mirką išgirdo atsidarant namelio duris. Vėjo gūsis sudrebino langus. 
Jis įgrūdo atviruką atgal į voką, įmerkė mažąjį pirštą į indelį su klijais, 
laikomą čia pat, šalia krosnies, užklijavo atvartą, o paskui atsainiai iš- 
kišo galvą iš už pertvaros pažiūrėti, kas pas jį atėjo. Kaito vos neištiko 
priepuolis. 

— Dieve mano... laba... pone Džerikai... sere... 

— Ar man nėra laiškų, pone Kaitai? 

Džeriko balsas nuskambėjo pakankamai tvirtai, nors jis pats, 
atrodė, truputį svyravo ir laikėsi įsikibęs į pertvarą tartum po ilgos ke- 
lionės į krantą išlipęs jūreivis. Tai buvo išblyškęs žemo ūgio jaunuolis 
tamsiais plaukais ir tamsiomis akimis — šis dvigubas tamsumas labai 
išryškino jo odos blyškumą. 

— Ne, nepastebėjau, sere. Dar kartą peržiūrėsiu. 

Kaitas oriai pasitraukė atgal į nišą, kur pabandė rankove išlyginti 
sudrėkusį voką. Jis atrodė tik nežymiai susiraukšlėjęs. Laiškininkas 
kyštelėjo jį į laiškų šūsnies vidurį, išlindo atgal, atsistojo priekyje ir 
atliko — tai kas, kad tai buvo tik jo paties žodžiai — virtuozišką pan- 
tomimos numerį su laiškais. 

— Ne, tikrai nieko, ne. O, kažkas yra, minutėlę. Vaje! Ir dar 
du. — Kaitas ištiesė juos pro kampą. — Jūsų gimtadienis, sere? 

— Buvo vakar. 

Džerikas sugrūdo laiškus į vidinę palto kišenę, į juos nė nežvilg- 
telėjęs. 

— Sveikinu su gimtadieniu, sere! 

Kaitas stebėjo, kaip laiškai pradingsta ir su palengvėjimu, tik 
be garso, atsiduso. Paskui sukryžiavo ant krūtinės rankas ir palinko į 
priekį. 

— Ar galėčiau pabandyti atspėti jūsų amžių, sere? Atvykote, jei 

gerai pamenu, trisdešimt penktaisiais. Vadinasi, jums galėtų būti kokie 
dvidešimt šešeri? 

— Klausykite, ar tai mano laikraštis, pone Kaitai? Galbūt galė- 
čiau jį pasiimti? Nereikėtų jums vargintis. 

Kaitas suniurnėjo, atsitraukė atgal ir paėmė naujausią numerį. 
Tiesdamas jį, paskutinį kartą pamėgino užmegzti pokalbį, užsimin- 
damas apie Rusijoje, prie Stalingrado, įvykusį persilaužimą, kuris, jo 
nuomone, reiškia Hitlerio galą... Nors, žinia, Džerikas šiais klausimais 
turįs daugiau informacijos nei jis, Kaitas... Tai išgirdęs jaunuolis tik 
šyptelėjęs. 

— Aš labai abejoju, ar mano žinios bet kuriuo klausimu, netgi 
apie save patį, galėtų prilygti jūsų turimai informacijai, pone Kaitai. 
Turint omenyje jūsų metodus. 

Kurį laiką Kaitas nebuvo tikras, ar teisingai išgirdo. Jis klausia- 
mai pažvelgė į Džeriką, tačiau jo tamsiai rudos akys, kuriose tuo metu 
stipriai žybtelėjo ugnelės, žvilgsnį atlaikė. Paskui, vis dar šypsodama- 
sis, pastarasis linktelėjęs palinkėjo geros dienos, pasikišo po ranka 
savo laikraštį ir išėjo. Dirstelėjęs pro būdelės lango vidlotę, Kaitas dar 
suspėjo pamatyti liauną nueinančiojo figūrą ir dvispalvį, baltą su vio- 
letiniu koledžo šaliką, kuriuo šis buvo apsirišęs kaklą — jaunuolis kaip 
paprastai ėjo netvirtais žingsniais, prieš vėją nulenkęs galvą. 

— Mano metodai, — pakartojo laiškininkas sau po nosimi. — 
Mano metodai? 

Popiet, kai trijulė, kaip buvo įpratusi, susirinko prie kokso kros- 
nies išgerti arbatos, Kaitas galėjo pateikti naują Džeriko atsiradimo 
tarp jų paaiškinimą. Savaime suprantama, negalėdamas atskleisti, 
kokiu būdu pavyko gauti informaciją, jis pridūrė tik tai, kad ji labai 
patikima, ir užsiminė, jog tai susiję su pokalbiu prie keturių akių. Už- 
miršęs savo ankstesnę pašaipią repliką apie meilės laiškus, Kaitas sa- 
vimi pasitikinčio Žmogaus tonu teigė, kad jaunuolis aiškiai kankinosi 


dėl nelaimingos meilės. 

Džerikas neatplėšė gautų laiškų tuojau pat. Pasitempęs jis ėjo tiesiai 
prieš vėją. Savaitę prakiurksojus kambaryje, deguonies gausa, plūs- 
telėjusi į veidą, truputį svaigino. Jis pasuko į dešinę, studentų salės 
link, ir nupėdino grindiniu pro koledžą, tada, perėjęs nedideliu kup- 
rotu tilteliu, atsidūrė kitoje pusėje plytinčioje užlajoje. Kairėje nuo jo 
buvo koledžo rūmai, o dešinėje, anapus plačiai nusidriekusios vejos, 
stūksojo didžiulę uolą primenanti koplyčia. Pro ją tuo metu vorele 
striuoksėjo bažnytinio choro berniukai, štorminiui vėjui plaikstant jų 
mantijas. 

Jis sustojo. Vėjo gūsis buvo toks stiprus, kad privertė susverdėti 
ir bloškė pusę žingsnio atgal. Iš vienos tako pusės atsivėrė akmeninis 
pasažas, kurio arką buvo užmaskavusi neprižiūrima gebenė. Paskui, 
kaip buvo įpratęs, pakėlė akis ir pažiūrėjo į eilę langų antrame pasta- 
to aukšte. Jie buvo tamsūs, langinės užvertos. Ir čia buvo išsikerojusi 
žmonių apleista gebenė, todėl po jos tankia lapija slėpėsi keletas mažų 
rombo formos langų. 

Džerikas dvejojo, paskui iš tako, kuriuo buvo atėjęs, žengė po 
sąvaros akmeniu, į šešėlį. 

Laiptinė buvo tokia pat, kokią jis prisiminė, išskyrus tai, kad šis 
koledžo priestatas dabar buvo uždarytas, o laiptų šachta pilna vėjo 
supūstų pernykščių lapų. Aplink jo kojas lyg alkanas katinas apsivi- 
jo senas laikraštis. Džerikas pabandė įjungti šviesą. Jungiklis tuščiai 
vardę, vieną iš trijų, dailiomis baltomis didžiosiomis, tik jau stipriai 
išblukusiomis, raidėmis užrašytų medinėje lentelėje. 

TIURINGAS A. M. 

Įdomu, kada gi jis pirmąsyk nervingai lipo šiais laiptais? 1938-ųjų 
vasarą? Atrodo, visas šimtas metų praėjo nuo tos dienos, kai jis susi- 
pažino su vyru, ne daugiau kaip penkeriais metais vyresniu už jį patį, 


droviu lyg pirmakursiu, su juodų plaukų sruoga ant akių, įžymiuoju 

Alanu Tiuringu, veikalo „Apie skaičiuojamus skaičius“ autoriumi, 
universalios skaičiavimo mašinos protėviu... 

Tiuringas tada pasiteiravęs, kokį dalyką jis ketinąs tyrinėti pir- 
maisiais studijų metais. 

— Rymano pirminių skaičių teoriją. 

— Bet ir aš tyrinėju Rymano teoriją. 

— Žinau, — išpyškino Džerikas, — todėl aš ją ir pasirinkau. 

Tiuringas garsiai nusijuokė iš tokio piktinančio jo garbinimo ir 
galiausiai sutiko būti pirmakursio studijų vadovu, nors ir labai nekentė 
mokymo. 

Taigi Džerikas atsistojo laiptų aikštelėje ir paklebeno Tiuringo 
durų rankeną. Žinoma, jos buvo užrakintos. Dulkės sutepė ranką. Pa- 
skui jaunuolis pabandė prisiminti, kaip atrodė mokslininko kambarys. 
Labiausiai į akis krito netvarka. Ant grindų mėtėsi knygos, užrašai, 
laiškai, nešvarūs drabužiai, tušti buteliai ir maisto produktų skardinės. 
Virš dujinio šildytuvo, ant židinio atbrailos, stovėjo žaislinis meškinas 
vardu Porgis, o kampe — apdaužytas smuikas, kurį kambario šeimi- 
ninkas buvo nusipirkęs sendaikčių krautuvėje. 

Tiuringas buvo pernelyg drovus žmogus, kad būtų plačiai 
žinomas. Šiaip ar taip, nuo 1938-ųjų Kalėdų jis beveik niekur nesi- 
rodė. Kaip tiriamojo darbo vadovas iš anksto numatytus susitikimus 
jis atidėdavo paskutinę minutę, paaiškindamas, kad jam reikia būti 
Londone. Būdavo, kad Džerikas, užlipęs laiptais, belsdavo į jo duris, 
bet niekas neatsakydavo, nors studentas ir jausdavo, kad šeimininkas 
yra viduje. Pagaliau, kai artėjant 1939-ųjų Velykoms, likus visiškai ne- 
daug laiko iki nacių įžengimo į Prahą, jiedu susitiko, Džerikas išdrįso 
pareikšti: 

— Klausykite, sere, jei nenorite vadovauti mano darbui... 

— Taip nėra. 

— Arba jei jums pavyko padaryti kokį atradimą, susijusį su Ry- 
mano hipoteze, ir nenorite apie jį pasakoti... 


Tiuringas šyptelėjo. 

— Tomai, patikėk manimi, aš nepadariau jokio atradimo, turin- 
čio ką nors bendra su Rymanu. 

— Tai kodėl? 

— Rymanas niekuo dėtas. 

Paskui jis visiškai tyliai pridūrė: | 

— Pats žinai — pasaulyje dabar dedasi tokie dalykai, kad ir be 
matematikos yra apie ką pagalvoti... 

Po dviejų dienų Džerikas savo laiškų dėžutėje rado raštelį. 

„Prašyčiau šį vakarą užsukti į mano butą chereso taurei. F. Dž. At- 
vudas.“ 

Džerikas pasitraukė nuo Tiuringo kambario. Savijauta buvo 
prasta. Jis įsikibo į nutrintus turėklus ir, atsargiai statydamas kojas, 
tarytum senukas ėmė leistis žemyn. 

Atvudas. Niekas neatmesdavo Atvudo, senovės istorijos pro- 
fesoriaus, koledžo dekano dar iki Džerikui gimstant, žmogaus, kuris 
savo pažintimis buvo lyg voratinkliu apraizgęs Vaitholą, kvietimo. Jo 
kvietimas prilygo paties Dievo kvietimui. 

— Kalbi užsienio kalbomis? — tai buvo pirmas Atvudo klausi- 
mas, kurį jis uždavė pildamas vyną. 

Jis ėjo šeštą dešimtį, buvo viengungis, kuriam žmoną atstojo 
koledžas. Jam už nugaros, knygų lentynoje, gerai matomoje vietoje 
puikavosi jo knygos. „Graikų ir makedoniečių karo menas“. „Ceza- 
ris — literatas“. „Tukididas ir jo Istorija“. 

— Tik vokiškai. 

Džerikas paauglystėje išmoko vokiečių kalbą, kad galėtų skaityti 
didžiųjų devyniolikto amžiaus matematikų — Gauso, Kumero ir Hil- 
berto — darbus. 

Atvudas linktelėjo ir ištiesė truputį itin sauso chereso krištolinėje 
taurėje. Džeriko žvilgsnis į knygas neliko nepastebėtas. 

— Gal kartais žinai Herodotą? Esi girdėjęs apie Histėjų? 

Klausimas buvo retorinis; Atvudo klausimai dažniausiai būdavo 
būtent tokie. 

— Histėjus norėjo pasiųsti iš Persijos rūmų žinią į Miletą savo 
žentui, tironui Aristagorui, ragindamas jį sukilti. Tačiau jis baiminosi, 
kad priešas gali perimti jo siunčiamą informaciją. Galop nutarė plikai 
nuskusti patikimiausio vergo galvą, ištatuiruoti ant jo skalpo žinią, pa- 
laukti, kol ataugs plaukai, ir tada pasiųsti jį pas Aristagorą su prašymu 
jį apkirpti. Nepatikimas, bet šiuo konkrečiu atveju efektyvus metodas. 
Į tavo sveikatą. 

Džerikas vėliau sužinojo, kad Atvudas visiems verbuojamiems 
naujokams pasakodavo tas pačias istorijas. Po Histėjaus ir jo plikai 
skusto vergo eidavo Polibijus su savo skaičių kvadratu, o paskui — Ce- 
zario laiškas Ciceronui, kuriame „a“ buvo užšifruota kaip „d“, „b“ kaip 
„€“, „Cc“ kaip „f“ ir taip toliau. Galiausiai, vis dar sukdamas ratu aplink, 
imdavo artintis prie dalyko esmės ir pravesdavo etimologijos paskaitą. 

— Lotynų kalbos žodis crypa kilęs iš graikiško žodžio šaknies 
KkpūnrTn, kuris reiškia „slaptas, paslėptas“. Iš čia kilo ir žodis „kripta“, 
mirusiųjų laidojimo vieta, ir „kripto“, kas anglų kalboje reiškia slaptą, 
slaptingą. Kriptokomunistas, kriptofašistas... Beje, tu nesi nei vienas, 
nei kitas, ar ne? 

— Ne, aš tikrai nesu mirusiųjų laidojimo vieta. 

— Kriptograma... — Atvudas kilstelėjo savo taurę su cheresu 


»wo- oe 


Tiuringas sako, kad iš tavęs galėtų šis tas išeiti... 


Džerikui grįžus į savo butą, jį krėtė šaltis. Jis užrakino duris ir dribo 
veidu į neklotą lovą taip, kaip stovėjo — su paltu ir šaliku. Netrukus 
pasigirdo žingsniai, ir kažkas pabeldė į duris. 

— Pusryčiai, sere. 

— Palikite juos prie durų. Ačiū. 

— Ar viskas gerai, sere? 

— Puikiai. 


Jis išgirdo barškant padedamą padėklą ir tolstančius žingsnius. 

Atrodė, kad kambarys ima siūbuoti ir keistai pūstis, o vienas lubų 
kampas ūmai labai padidėjo ir priartėjo tiek, kad, rodos, galėjai jį pa- 
liesti ranka. Džerikas užsimerkė, ir tamsoje jį apniko vizijos. 

Tiuringas, droviai šypsodamas lūpų kampučiais: „Tomai, patikėk 
manimi, aš nepadariau jokio atradimo, turinčio ką nors bendra su 
Rymanu...“ 

Logis, Bombų bloke energingai kratydamas jo ranką, bandė per- 
rėkti mechanizmų skleidžiamą triukšmą: „Ką tik skambino Ministras 
Pirmininkas, perdavė sveikinimus...“ 

Klerė, glostydama jam skruostą ir šnabždėdama: „Vargšeli tu 
mano, aš tave tiek prinervinau... Vargšeli...“ 

„Pasitraukite, — pasigirdo vyriškas balsas, tai buvo Logis. — Pa- 
sitraukite, jam reikia gryno oro...“ 

Staiga viskas pranyko. 


Atgavęs sąmonę jis pirmiausia užmetė akį į laikrodį. Buvo praėjusi 
maždaug valanda. Atsisėdo ir paplekšnojo per palto kišenes. Vienoje 
iš jų turėjo būti užrašų knygelė, kurioje jis pasižymėdavo kiekvieno 
tokio priepuolio trukmę ir simptomus. Sąrašas buvo kankinamai ilgas. 
Tačiau ranka užčiuopė tris vokus. 

Džerikas pasidėjo juos ant lovos ir valandėlę tyrinėjo žvilgsniu. 
Paskui du iš jų atplėšė. Juose rado atvirukus — vieną nuo motinos, kitą 
nuo tetos, abi linkėjo laimingo gimtadienio. Nė viena neįsivaizdavo, ką 
jis veikiąs, todėl abi — jis tai gerai žinojo — jautėsi nusivylusios, netgi 
kaltos dėl to, kad jis buvo be uniformos ir niekas į jį nešaudė, priešin- 
gai nei į daugelio jų draugių sūnus. 

— Kaip aš paaiškinsiu žmonėms? — nevilties kupinu balsu pa- 
siteiravusi motina vieno iš jo trumpų apsilankymų namuose metu, kai 
sūnus ir vėl atsisakė pasakoti, ką veikiąs. 

— Pasakyk, kad dirbu vyriausybės ryšių tarnyboje, — atsakęs 
jis. Šią formuluotę jiems patarė naudoti tuo atveju, jeigu juos įkyriai 
kamantinėtų. 

— O jeigu jie norėtų sužinoti daugiau? 

— Toks elgesys būtų įtartinas, ir tau derėtų apie tai pranešti po- 
licijai. | 

Motina susimąstė apie socialinę katastrofą, kuri ištiktų jos bridžo 
ketvertą apklausus vietos inspektoriui, ir netrukus nutilo. 

O trečiasis laiškas? Kaip ir Kaitas prieš jį, Džerikas laišką apvertė 
ir pauostė. Ar jis tik įsivaizdavo, ar kvepalais padvelkė iš tikrųjų? Bour- 
Jois „Rožių pelenai“, mažytis buteliukas, per kurį jis praeitą mėnesį 
vos nebankrutavo. Pasinaudojęs logaritmine liniuote kaip pjaustikliu, 
prarėžė voką. Viduje buvo pigus, nerūpestingai parinktas atvirukas, 
vaizduojantis — tik pamanykite! — dubenį su vaisiais, ir standartinis, 
panašioms aplinkybėms tinkantis laiškelis, bent jau jam, niekada nieko 
panašaus nepatyrusiam, taip pasirodė. 

„Brangusis T... visada liksi mano draugu... gal kada ateity... liūd- 


na girdėti... skubėdama... su meile...“ Džerikas užsimerkė. 


Vėliau, baigęs spręsti kryžiažodį, kai ponia Saks sutvarkė jo butą, o 
Bikerdaikas, palikęs prie durų dar vieną padėklą su maistu, po kurio 
laiko išsinešė jį vėl nė nepaliestą, Džerikas, pasiremdamas rankomis, 
atsiklaupė ant grindų, ištraukė iš po lovos lagaminą ir jį atidarė. 1930 
metais „Doubleday“ išleistoje knygoje, pirmojo „Pilnas Šerlokas 
Holmsas“ leidimo viduryje, buvo sulankstyti šeši standartinio dydžio 
lapai, visi prirašyti jo smulkiu braižu. Pasidėjo juos ant išklerusio, prie 
lango stovinčio stalo ir išlankstė. 

„Šifravimo mašinėlė, atlikdama operaciją (0), pakeičia įvestį (su- 
prantamą kalbą, S) šifru (X). Taigi X=o(S,R), kai R reiškia raktą...“ 

Džerikas nusmailino pieštuką, nupūtė jo drožles ir palinko prie 
lapų. 

„Tarkime, R turi N galimų reikšmių. Kadangi N suponuoja daug 
prielaidų, reikia tikrinti, ar o' (X,R) išverčia tekstą į suprantamą kal- 
bą, kai o“! yra dešifravimo operacija, duodanti P, jei R yra teisingas...“ 

Vėjas raibino Kamos paviršių. Palei krantą, tarytum inkarą nu- 
leidę laiveliai, dreifavo ančių Aotilė. Jis padėjo pieštuką ir dar kartą 
perskaitė atviruką, bandydamas perskaityti ne tik žodžius, bet ir jaus- 
mus, ir suvokti lėkštų frazių reikšmę. Kažin ar nebūtų galima, mąstė 
jis, sukurti panašią formulę ir laiškams — meilės arba jos pabaigą 
žymintiems laiškams? | 

„Moteris, atlikdama operaciją (m), pakeičia įvestį (sentimentą, S) 
laišku (L). Taigi L = m(S,Ž), kai Ž reiškia žodyną. Tarkime, Ž turi N 
galimų reikšmių...“ 

Matematiniai simboliai ėmė lietis prieš akis. Džerikas nusinešė 
atviruką į miegamąjį, prie židinio, priklaupė ir užbrėžė degtuką. Po- 
pierius trumpam užsidegė, švystelėjo ir po akimirkos virto pelenais. 


Palengva jo dienos Kembridže įgavo tam tikrą pavidalą. 

Jis keldavosi anksti, paskui dvi arba tris valandas darbuodavosi. 
Ne, nieko bendra su kriptoanalize, — visus su ja susijusius doku- 
mentus jis sudegino tąsyk kartu su jos atviruku, — tai buvo tikrų 
tikriausia matematika. Paskui nusnūsdavo. Priešpiet išspręsdavo Zbe 
Times kryžiažodį, fiksuodamas laiką senu savo tėvo kišeniniu laik- 
rodžiu, — jis niekuomet neužtrukdavo ilgiau kaip penkias minutes, 
o kartą jam užteko trijų minučių ir keturiasdešimties sekundžių. Jis 
sugebėjo spręsti sudėtingas šachmatų užduotis — jas Dž. H. Hardis 
vadino „matematikų giesmės tonu“ — nesinaudodamas nei šachmatų 
figūromis, nei lenta. Jam tai buvo įrodymas, kad jo smegenys nebuvo 
pažeistos visam laikui. 

Baigęs spręsti galvosūkius ir šachmatų užduotis, Džerikas akimis 
perbėgdavo karo naujienas, tuo pat metu bandydamas ką nors suval- 
gyti. Jis sąmoningai vengė „Mūšių Atlante“ (ŽUVUSIEjJI PRIE iRKLŲ: 
POVANDENINIO LAIVO AUKOS SUŠALO GELBĖJIMOSI VALTYSE) ir dėmesį 
nukreipdavo į Rusijos frontą: Pavlogradas, Demianskas, Rževas... At- 


rodė, kad sovietai kas kelios valandos susigrąžina po naują miestą, o 

jam buvo linksma, kad Zbe Times apie Raudonosios armijos dieną rašo 
taip pagarbiai, tartum apie Karaliaus gimtadienį. 

Po pietų jis eidavo pasivaikščioti, kiekvieną kartą truputį pa- 
ilgindamas atstumą: iš pradžių apsiribodavo koledžo teritorija, o 
vėliau ėmė klaidžioti po ištuštėjus; miestą ir galiausiai nueidavo iki 
šalčio sukaustyto užmiesčio; artėjant vakaro sutemoms grįždavo at- 
gal ir, įsitaisęs prie dujinio šildytuvo, skaitydavo savo Šerloką Holmsą. 
Vakarienės jis jau nueidavo į valgyklą, tačiau rektoriaus pasiūlymo 
užimti vietą prie dėstytojams skirto valgomojo stalo mandagiai atsi- 
sakė. Maistas buvo toks pat prastas, kaip ir Blečlyje, tačiau aplinka jam 
patiko labiau: žvakių šviesa virpėdama krito ant portretų masyviais 
rėmais ir atsispindėjo ant ilgų poliruoto ąžuolo stalų. Džerikas įprato 
nekreipti dėmesio į atvirai smalsaujančius koledžo personalo žvilgs- 
nius. Į bandymus jį prašnekinti jis atsakydavo snūduriavimu. Vienatvė 
jam netrukdė. Tai buvo jo gyvenimo būdas. Vienintelis šeimoje vaikas, 
posūnis, „talentingas“ vaikas — jį kas nors visuomet išskirdavo iš kitų. 
Buvo metas, kai Džerikas negalėjo kalbėti apie savo darbą, nes vargu 
ar kas nors būtų jį supratęs. Atėjo metas, ir jis negalėjo pasakoti, nes jo 
darbas buvo įslaptintas. Jokio skirtumo. 

Baigiantis antrajai savaitei, jis neprabudęs išmiegodavo visą nak- 
tį, nors daugiau kaip dvejus metus jam tai nepavykdavo. 

Ryklys, enigma, bučinys, bomba, pauzė, gnybis, plyšys, šparga- 
lė — keistas slapto gyvenimo žodynas pamažu dilo iš Džeriko atmin- 
ties. Kad ir kaip būtų keista, blanko ir Klerės atvaizdas. Tiesa, pasi- 
taikydavo ir ryškių atminties prošvaisčių, ypač naktimis, — citrinomis 
kvepiantys ką tik išplauti plaukai, didelės pilkos ir blyškios lyg vanduo 
akys, švelnus, iš dalies sumišęs, iš dalies pavargęs balsas, — bet atskiri 
fragmentai vis rečiau sudarydavo bendrą vaizdą. Viskas nyko. 

Laiške motinai jis įtikinėjo ją nevažiuoti jo lankyti. 

— Gydytojas Laikas, — tarė daktaras, spragtelėdamas savo laga- 
mino užraktu, — jis jus išgydys, pone Džerikai. Gydytojas Laikas. 

Kad ir kaip jo pacientas stebėjosi, atrodė, kad seniokas neklydo. 

Iki geros savijautos trūko visiškai nedaug. „Nervinis išsekimas“, ar kaip 
ten jie vadino, buvo ne tas pat, kas pamišimas. 
Lyg tyčia, nė neperspėję, penktadienį, kovo dvyliktą, jie atėjo jo 


1šs1vesti. 


Iš vakaro Džerikas nugirdo pagyvenusio dėstytojo nusiskundimą dėl 
naujos aviacijos bazės, kurią amerikiečiai rengė į rytus nuo miesto. 

— Aš jiems paaiškinau: „Jūs tikriausiai suprantate, kad įkėlėte 
koją į fosilijomis turtingą teritoriją, susiformavusią dar pleistoceno 
eroje? Jei norite Žinoti, tai aš pats čia esu iškasęs Bos primigenius ragų 
šerdis?“ O tie vaikinai tik juokėsi... 

Gerai tiems jankiams, pagalvojo Džerikas ir akimirksniu nuspren- 
dė, kad būtų visai neblogai ryt, popietinio pasivaikščiojimo metu, iki ten 
nusigauti. Kadangi išvyka nusimatė trimis myliomis ilgesnė už iki tol 
ilgiausią jo kelionę, jis išsiruošė anksčiau nei įprastai, iškart po pietų. 

Jis paskubomis nužingsniavo Beksu, praėjo pro Vreno bibliote- 
ką, tartum glajumi apteptus Šv. Jono koplyčios bokštus, sporto aikštę, 
kurioje pora tuzinų bamblių ryškiai raudonais marškinėliais gainiojo 
kamuolį, tada pasuko kairėn ir nuplumpavo Medinglėjaus keliu. Po 
dešimties minučių Džerikas atsidūrė atvirame lauke. 

Kaitas paniurusiu veidu buvo prognozavęs sniegą, tačiau, nors ir 
spaudė šaltukas, ryškiai švietė saulė, o dangus buvo toks giedras, kad 
žydras jo skliautas net spindėjo virš Rytų Anglijos lygumų, išmargintų 
sidabriniais orlaivių taškeliais ir baltais jų inversijos dryžiais. Prieš karą 
jis beveik kiekvieną savaitę važinėdavosi dviračiu šia ramia užmiesčio 
vietove ir retai kada išvysdavo vieną kitą automobilį. O dabar pro jį 
bildėjo nesibaigianti didžiulių amerikietiškų sunkvežimių kolona, pri- 
versdama keliauninką trauktis į patį kelkraštį; tai buvo išvaizdesnės, 
greitesnės ir modernesnės už Britanijos armijos sunkvežimius trans- 
porto priemonės. Iš dengtų kėbulų bolavo blyškūs Jungtinių Valstijų 


lakūnų veidai. Kartkartėmis jie ką nors šūktelėdavo, pamojuodavo, o 


24 


ENIGMA 


Džerikas jiems atsakydavo taip pat rankos mostu, tik jautėsi esąs kvai- 
las, drovus anglas. 

Galiausiai jis išvydo naująją bazę ir atsistojęs palei kelią ėmė ste- 
bėti, kaip tolumoje kilimo ir tūpimo taku viena paskui kitą kyla trys 
„„Skraidančios tvirtovės“ — didžiuliai orlaiviai, galbūt net per sunkūs, 
kaip pasirodė Džerikui, kad atsiplėštų nuo žemės. Iš pradžių jie sun- 
kiai dardėjo nauju betoniniu kilimo ir tūpimo taku, riaumodami iš nu- 
sivylimo, sparnais kabindamiesi į orą, bandydami išsivaduoti iš žemės 
traukos, kol už jų išsyk nusidriekdavo šviesi uodega ir jie pakildavo. 

Jis išstovėjo ten apie pusvalandį, jausdamas, kaip vibruoja ne tik 
varikliai, bet ir oras, ir šaltame vėjyje uosdamas aviacinio kuro kvapą. 
Jis dar niekada nebuvo regėjęs tokio galios demonstravimo. Iš pleis- 
toceno eros fosilijų turėjo likti tik dulkės, su piktdžiugišku pasiten- 
kinimu mąstė Džerikas. Kaipgi ten sakė Ciceronas, o Atvudas mėgo 
cituoti? Nervos belli, pecuniam infinitam. Varomoji karo jėga — nesi- 
baigiantys pinigai. 

Pažiūrėjęs į laikrodį jaunuolis suprato, kad norint sugrįžti į kole- 
džą iki sutemstant jam jau reikėtų sukti atgal. 

Paėjėjęs apie mylią jis išgirdo burzgiant automobilio variklį. Net- 
rukus jį aplenkė džipas, suktelėjo į kelkraštį ir sustojo. Storu paltu vil- 
kintis vairuotojas pamojo ranka. 

— Ei, vaikine! Gal pavėžinti? 

— Būtų neblogai. Ačiū. 

— Šok. 

Amerikietis buvo nekalbus, ir Džerikui tai patiko. Jis įsitvėrė į sė- 
dynės šonus ir, automobiliui dideliu greičiu dardant tamsėjančiu keliu- 
ku miesto kryptimi, stebeilijo pro priekinį stiklą. Vairuotojas išleido jį 
prie koledžo, užpakalinėje pastato pusėje, atsisveikindamas pamojavo, 
spustelėjo akceleratoriaus pedalą, ir džipas nurūko. Džerikas žvilgsniu 
palydėjo tolstantį automobilį, apsisuko ir pro vartus įėjo į kiemą. 

Prieš karą Džerikas tokiu paros ir metų laiku labai mėgo pasi- 
vaikščioti šiuo trijų šimtų jardų ilgio pėsčiųjų takeliu kojų nugludin- 

tais grindinio akmenimis, apšviestu įmantriais karalienės Viktorijos 
laikų žibintuvais, vedančiu per rausvai violetinių ir geltonų krokų ki- 
limą, kur iš kairės į dangų stiebėsi koplyčios špiliai, o iš dešinės švietė 
koledžo langai. Tačiau krokai vėlavo, žibintuvai nebuvo įjungti nuo pat 
1939-ųjų, o gerai pažįstamą koplyčios vaizdą gadino stacionarus van- 
dens rezervuaras. Koledže matėsi vos vienas žiburėlis, o priėjęs arčiau 
Džerikas suprato, kad ten — jo langas. 

Jis paniuręs sustojo. Nejaugi paliko įjungtą stalinę lempą? Ne, 
to negalėjo būti. Žvelgdamas aukštyn jis blyškiai geltoname kvadrate 
išvydo šešėlį, judančią žmogaus figūrą. Po dviejų sekundžių šviesa už- 
sidegė ir miegamajame. 

Negali būti! 

Džerikas puolė bėgti. Atstumą iki laiptų aikštelės jis įveikė per 
trisdešimt sekundžių, o laiptais aukštyn užlėkė lyg tikras sportininkas. 
Batai kaukšėjo į nuzulintus akmenis. 

— Klere? — šūktelėjo jis. — Klere? 

Jo buto durys buvo praviros. 

— Ei, seni, atsargiai, — iš vidaus pasigirdo vyriškas balsas, — už- 


sigausi. 


3 


Gajus Logis buvo aukštas, dešimčia metų už Džeriką vyresnis vyras 
blyškiu it lavono veidu. Jis gulėjo aukštielninkas ant lovos, sprandą 
atrėmęs į vieną jos atramą, kulkšnis užkėlęs ant kitos, ilgas rankas 
tvarkingai susidėjęs ant pilvo, o žvilgsnį nukreipęs į duris. Dantimis jis 
laikė sukandęs pypkę, o dūmų žiedai kilo į lubas. Platūs nimbai vingu- 
riavo aukštyn, vinguriavo, draikėsi ir virto migla. Jis išsiėmė iš burnos 
pypkę ir stipriai nusižiovavo, tačiau žiovulys, atrodo, nustebino jį patį. 

— O Dieve. Atsiprašau. — Jis atsimerkė, nuleido kojas ir atsi- 


sėdo. — Labas, Tomai. 

— Prašau. Prašau, nesikelk, — atsakė Džerikas. — Prašau, aš 
reikalauju: jauskis kaip namie. Ar galėčiau pasiūlyti arbatos? 

— Arbatos. Nuostabi mintis. 

Prieš karą Logis buvo didelės, senas tradicijas turinčios prestiži- 
nės mokyklos vyresnysis matematikos mokytojas. Jis žaidė už Kem- 
bridžą regbį ir ledo ritulį, o ironija jam buvo tiesiog įgimta. Jis perėjo 
kambarį ir suėmė Džeriką už pečių. 

— Nagi, pasirodyk. Leisk, seni, į tave pasižiūrėti, — tarė jis, 
pasukdamas buto šeimininką į vieną ir į kitą pusę, kad geriau maty- 
tų. — K3 aš matau, mielasis — tu atrodai labai baisiai. 

Džerikas truktelėjo pečiais ir išsilaisvino. 

— Aš jaučiausi puikiai. 

— Atleisk, kad taip netikėtai tave užklupome. Mus įleido tas 
tavo durininkas. 

— Jus? 

Miegamajame kažkas brazdėjo. 

— Atvažiavome automobiliu su vėliavėle. Tavo ponui Kaitui pa- 
darėme didžiulį įspūdį. 

Pastebėjęs Džeriko žvilgsnį miegamojo pusėn, Logis irgi dirste- 
lėjo į jo duris. 

— Ak, štai kas! Ten — Leveretas! Nekreipk į jį dėmesio. 

Logis išsitraukė pypkę ir šūktelėjo: 

— Pone Leveretai! Ateikite susipažinti su ponu Džeriku. Gar- 
siuoju ponu Džeriku. 

Miegamojo tarpduryje pasirodė neaukštas vyras pailgu veidu. 

— Laba diena, sere. 

Leveretas vilkėjo lietpaltį, o ant galvos buvo užsidėjęs minkštą 
fetrinę skrybėlę. Jo balse Džerikas išgirdo nežymų šiaurietišką ak- 
centą. 

— Ką jūs čia, po velnių, veikiate? 

— Jis tik tikrina, ar tu gyveni vienas, — ramiai atsakė Logis. 


— Žinoma, kad vienas. Velniškai vienas! 

— Ir visoje laiptinėje nieko daugiau nėra, sere? — pasidomėjo 
Leveretas. — Nei viršuje, nei apačioje? 

Susierzinęs Džerikas iškėlė rankas. 

— Gajau, dėl Dievo meilės! 

— Manau, kad visiškai saugu, — Leveretas kreipėsi į Logį. — 
Užtraukiau šviesos maskavimo užuolaidą. 

Tai taręs jis atsigręžė į Džeriką. 

— Ar neprieštarausite, jei tą patį padarysiu ir čia, sere? 

Tačiau leidimo jis nelaukė. Perėjęs kambarį atsidūrė prie nedi- 
delio švinuoto lango, atidarė jį, nusiėmė nuo galvos skrybėlę, iškišo 
galvą laukan, dirstelėjo aukštyn, paskui žemyn, kairėn ir dešinėn. 
Virš upės kilo ledinis rūkas, į kambarį plūstelėjo šalto oro gūsis. 
Leveretas patenkintas įtraukė galvą į vidų, uždarė langą ir užtraukė 
užuolaidas. 

Ketvirtį minutės niekas nepratarė nė žodžio. Tylą pertraukė Lo- 
gis, trindamas rankas ir teiraudamasis: 

— Ar negalėtume pasišildyti prie ugnies, Tomai? Aš buvau visiš- 
kai pamiršęs, kokios čia būna žiemos. Blogiau nei mokykloje. O arba- 
ta? Lyg ir minėjai arbatą? Ar nenorėtumėte arbatos, pone Leveretai? 

— Žinoma, norėčiau, sere. 

— O gal pavaišintumei skrudinta duona? Pastebėjau, kad virtu- 
vėje yra šiek tiek duonos, Tomai. Ką jūs manote apie skrudintą duoną 
prie koledžo krosnelės? Gal pasijustume lyg senais gerais laikais? 

Akimirką Džerikas nenuleido nuo jo akių. Jis jau buvo bepra- 
veriąs burną prieštarauti, bet persigalvojo. Nuo židinio atbrailos pa- 
ėmęs degtukų dėžutę, brūkštelėjo vieną degtuką ir ištiesė liepsnelę 
prie dujinio šildytuvo. Slėgis kaip paprastai buvo žemas, ir degtukas 
užgeso. Uždegė dar vieną, šįkart pavyko. Švystelėjusi melsva liepsnelė 
ėmė plėstis. Buto šeimininkas, perėjęs laiptų aikštelę, atsidūrė ankštoje 
virtuvėje, pripylė į virdulį vandens ir uždegė dujų degiklį. Duoninėje iš 
tiesų buvo duonos kepaliukas, — tikriausiai ponia Saksmandam bus jį 


čia įdėjusi prieš kelias dienas, — ir Džerikas atpjovė tris pilkas rieke- 

les. Spintelėje jis surado indelį su prieškarine uogiene, kuri, nugriebus 
nuo jos paviršiaus baltą pelėsio plutą, pasirodė — net keista — tinka- 
ma vartoti, ir truputį margarino nudaužtoje lėkštėje. Jis sudėjo savo 
delikatesus ant padėklo ir įsmeigė akis į virdulį. 

O gal tai tebuvo sapnas? Tačiau žvilgtelėjęs atgal į svetainę jis 
išvydo Logy, kuris vėl drybsojo ant jo lovos, ir Leveretą, nepatogiai įsi- 
taisiusį ant kėdės krašto, rankose laikanti skrybėlę, primenantį nepa- 
tikimą liudytoją, laukiantį savo eilės papasakoti istoriją, kurios nespėjo 
su niekuo suderinti. 

Be abejo, jie atvyko su blogomis žiniomis. Argi jie galėtų pasakyti 
ką nors kita? Laikinasis Aštuntojo-bloko vadas nesitrenktų penkiasde- 
šimt mylių per šalį brangiuoju direktoriaus pavaduotojo automobiliu 
vien tam, kad užsuktų į svečius. Jie žada jį atleisti. „Atsiprašau, seni, bet 
mes nevežame pakeleivių...“ Džerikas ūmai pasijuto labai pavargęs. 
Sulenktu riešu pasitrynė kaktą. Vėl pradėjo kamuoti pažįstamas galvos 
skausmas, plintantis nuo sinusų į akis. 

O jis manė, kad čia — ji. Deja, tai buvo tik pikta išdaiga. Apie 
pusę minutės, bėgdamas šviečiančio lango link, jis jautėsi laimingas. 
Dabar tai kėlė pasigailėjimą. 

Virdulyje ėmė kunkuliuoti vanduo. Džerikas atidarė arbatžolių 
dėžutę ir netrukus pamatė, kad laikas arbatos lapelius buvo pavertęs 
dulkėmis. Vis dėlto jis pasėmė juos šaukšteliu, subėrė į puodelį ir už- 
pylė verdančiu vandeniu. 


Logis-pareiškė, kad šis gėrimas — tikras nektaras. 


Kurį laiką jie sėdėjo prieblandoje ir tylėjo. Kambarį apšvietė tik blausi 
už jų nugarų stovinčios stalinės lempos šviesa ir melsva dujinio šil- 
dytuvo liepsnelė prie jų kojų. Tyliai šnypštė dujos. Buvo girdėti, kaip 
anapus šviesos maskavimo užuolaidų šiurena vėjas ir liūdnai kryksi 
antis. Logis, išskėtęs savo ilgas kojas, sėdėjo ant grindų ir žaidė su pyp- 
ke. Džerikas suglebęs sėdėjo viename iš dviejų fotelių, ilga skrudinimo 

šakute neatsargiai baksnodamas kilimą. Leveretui buvo pavesta eiti 
sargybą laiptinėje: „Ar galima tavęs, seni, paprašyti, kad uždarytum 
abejas duris? Vidines ir laukujes, jei būtum toks mielas.“ 

Kambaryje buvo juntamas šiltas skrudintos duonos aromatas. Jų 
lėkštės stovėjo nustumtos į vieną pusę. 

— Sakyčiau, aplinka labai tinkama maloniam pasisėdėjimui, — 
sumurmėjo Logis. Jis brūkštelėjo degtuką, ir nuo daiktų, stovinčių ant 
židinio atbrailos, kaipmat nutįso trumpi, bet drėgną sieną pasiekiantys 
šešėliai. — Nors Blečlyje gali jaustis tam tikra prasme /aimingas, — juk 
užtenka vien pagalvoti apie tai, kur dar galėjai atsidurti, — vis dėlto 
toji pilkuma slegia. Nemanai? 

— Gali būti. 

Nagi, greičiau prie reikalo, galvojo Džerikas, įsmeigęs žvilgsnį į 
porą duonos gabalėlių. Atleisk mane ir važiuok atgal. 

Logis, traukdamas dūmą, iš pasitenkinimo net sučepsėjo, paskui 
tyliai tarė: 

— Supranti, Tomai, mes labai nerimavome dėl tavęs. Tikiuosi, 
nesijautei pamirštas. 

Užkluptas netikėto susirūpinimo Džerikas nustebo ir pasijuto 
pažemintas, mat akyse ėmė tvenktis ašaros. Jis ir toliau sėdėjo žvilgsnį 
įbedęs į kilimą. 

— Bijau, kad virtau nepataisomu kvailiu, Gajau. O blogiausia, 
kad negaliu prisiminti, kas įvyko. Maždaug savaitė visiškai išnyko iš 
mano atminties. 

Logis mostelėjo pypke, duodamas suprasti, kad šia tema nėra ką 
kalbėti. 

— Tu, seni, nesi pirmas, sugadinęs šioje vietoje savo sveikatą. 
Skaitei Zže Times apie Dilio Nokso mirtį? Jie dar suspėjo jį apdovano- 
ti. Ne kažin kuo — manau, jog SMG*. Atkakliai laikėsi savo, kad ap- 


dovanojimas būtų įteiktas jam asmeniškai namie, paramstytam krėsle. 


* Šv. Mykolo ir šv. Jurgio trečiojo laipsnio ordinas. (Čia ir toliau pastabos — vertėjo.) 

Po dviejų dienų mirė. Vėžys. Šiurpus vaizdas. Paskui — Džefrėjus. 
Prisimeni jį? 

— Jis taip pat buvo išsiųstas į Kembridžą, kad atgautų jėgas. 

— Taigi, žmogau. Kas nutiko Džefrėjui? 

— Jis mirė. 

— Ech. Apmaudu. 

Logis atliko pypkoriams įprastą ritualą — prikimšo savo pypkę 
ir uždegė dar vieną degtuką. 

Kad tik nepaskirtų į administraciją, meldėsi Džerikas. Arba į 
aprūpinimo skyrių. Aprūpinime tarnavo vyriokas, atsakingas už ap- 
gyvendinimą, kuris, anot Klerės, merginas, norėjusias gauti kambarėlį 
su vonia, prievarta sodindavęs sau ant kelių. 

— Tai „Ryklio“ darbas, ar ne? — pasiteiravo Logis, stebėdamas jį 
gudriu žvilgsniu iš už dūmų debesies. — Tai jis tave taip išsunkė? 

— Taip. Tikriausiai. Galima sakyti, taip. 

„Ryklys“ išsunkė mažne visus, pagalvojo jis. 

— Tačiau tu jį atskleidei, — tęsė Logis. — Tu įveikei „Ryklį“. 

— Aš nedrįsčiau taip tvirtinti. Tai mes jį įveikėme. 

— Ne. Tai — /av0 nuopelnas. — Logis pasukinėjo užgesusį deg- 
tuką. — Tu jį įveikei. Paskui jis įveikė tave. 

Staiga Džeriko atmintyje išniro vaizdas: jis važiuoja dviračiu, 
o aukštai, virš galvos — žvaigždėmis nusėtas dangus. Šalta naktis ir 
aižėjančio ledo garsas. 

— Paklausyk, Gajau, — netikėtai suirzęs kreipėsi jis į svečią, — 
ar tu manai, kad mes taip prieisime prie esminio klausimo? Turiu 
omenyje, gerdami arbatėlę priešais koledžo krosnelę ir dalydamiesi 
praeities prisiminimais? Visa tai labai miela, bet verčiau... 

— Tai ir yra esminis klausimas. — Logis parietė kelius sau po 
smakru ir rankomis apsivijo blauzdas. — „Ryklys“, „Moliuskas“, „Del- 
finas“, „Austrė“, „Jūrų kiaulė“, „Sraigė“. Šešios mažos žuvelės mūsų ak- 
variume, šešios vokiečių karinio jūrų laivyno „Enigmos“. Stambiausia 


žuvelė — „Ryklys“. 

Žvilgsnį jis buvo nukreipęs į krosnelę, ir Džerikas pirmąsyk ga- 
lėjo įsižiūrėti į jo veidą, kuris melsvoje šviesoje atrodė gana vaiduok- 
liškai, tartum kaukolė. Akiduobės — tamsios įdubos. Jis panėšėjo į 
žmogų, visą savaitę nesumerkusį nė bluosto. Logis ir vėl nusižiovavo. 

— Važiuodamas čionai bandžiau prisiminti, kas pirmasis nutarė 
jį pavadinti „Rykliu“. | 

— Neprisimenu, — atsakė Džerikas. — Manau, tai galėjo būti 
Alano idėja. O galbūt ir mano. Šiaip ar taip, ką tai, po velnių, keičia? 
Paprasčiausiai kažkas pasiūlė. Niekas tam neprieštaravo. „Ryklys“ buvo 
idealus pavadinimas. Mes iškart supratome, kad tai bus tikra pabaisa. 

— Ir buvo. 

Logis toliau sau papsėjo. Jis vis labiau skendo dūmų kamuoliuo- 
se. Pigus karo metų tabakas smirdėjo lyg degantis šienas. 

— Ir tebėra, — pridūrė jis. 

Tariant pastaruosius žodžius, jo balse pasigirdo nežymi abejonė, 
privertusi Džeriką staiga kilstelėti antakius. 


Vokiečiai jam buvo davę „Iritono“, Poseidono sūnaus, pusdievio, kuris 
pūsdamas į susuktą kriauklę pažadindavo gelmių furijas, pavadinimą. 

— Vokiškas humoras, — niūriai vyptelėjo Pakas, jiems išsiaiški- 
nus kodinį pavadinimą. — Prakeiktas vokiečių humoras... 

Vis dėlto Blečlyje jam prilipo „Ryklio“ pavadinimas. Tokia buvo 
tradicija, o jie — britai, gerbiantys savas tradicijas. Visus savo priešo 
naudojamus šifrus jie pramindavo jūrų gyvūnų vardais. Vokiečių kari- 
niame jūrų laivyne pagrindinį naudojamą šifrą jie pavadino „Delfinu“. 
„Jūrų kiaulė“ buvo Viduržemio ir Juodojoje jūrose plaukiojančių laivų 
enigmos šifro raktas. „Austrė“ — „Delfino“ variantas, rezervuotas iš- 
imtinai karininkams. „Sraigė“ — tik karininkams skirtas „Jūrų kiau- 
lės“ variantas. 

O „Ryklys“? Tai buvo povandeninių laivų naudojamas šifras. 

„Ryklys“ buvo unikalus. Visi kiti šifrai būdavo išgaunami stan- 


bijo 

dartiniais trijų rotorių mechanizmais. Tačiau „Ryklys“ išgaunamas 
enigma su specialiai pritaikytu ketvirtu rotoriumi, todėl šį šifrą buvo 
dvidešimt šešis kartus sunkiau atskleisti. Jį perduoti galėjo tik povan- 
deniniai laivai. 

„Ryklys“ pradėtas naudoti 1942-ųjų vasario pirmą, ir nuo tos 
dienos Blečlis atsidūrė aklavietėje. 

Visus mėnesius po tos dienos Džerikas prisiminė kaip nesibai- 
giantį košmarą. Prieš pasirodant „Rykliui“, Aštuntojo bloko kriptoa- 
nalitikai pajėgdavo iššifruoti daugumą povandeninių laivų siunčiamų 
pranešimų per vieną dieną nuo jų užfiksavimo, todėl nukreipti laivų 
konvojus nauju keliu, kad jie netaptų vokiečių povandeninių laivų gro- 
biu, laiko pakakdavo. Deja, per dešimt mėnesių po „Ryklio“ įdiegimo 
jiems tik tris kartus pavyko iššifruoti vokiečių siunčiamus pranešimus, 
bet kaskart jie sugaišo po septyniolika dienų, todėl informacija iš es- 
mės būdavo bevertė, geriausiu atveju — istorinė. 

Siekiant sustiprinti dešifruotojų motyvaciją, jų darbo vietoje 
buvo iškabinta diagrama, vaizduojanti kas mėnesį Šiaurės Atlante 
vokiečių povandeninių laivų paskandintų sąjungininkų laivų tonažą. 
Sausio mėnesį, tai yra iki „Ryklio“, vokiečiai paskandino keturiasde- 
šimt aštuonis laivus. Vasarį — jau septyniasdešimt tris. Kovą — devy- 
niasdešimt penkis. Gegužę — šimtą dvidešimt... 

— Apie mūsų broką byloja skenduolių kūnai, — pareiškė Skai- 
neris, karinio jūrų laivyno sektoriaus vadovas, sakydamas vieną iš savo 
pompastiškų savaitinių kalbų. 

Rugsėjo mėnesį nuskendo devyniasdešimt penki laivai. Lapkri- 
tį — devyniasdešimt trys... 


Paskui scenoje pasirodė Fasonas ir Greizis. 


Kažkur tolumoje ėmė mušti koledžo laikrodis. Džerikas pasijuto skai- 
čiuojąs dūžius. 


— Eli, seni, ar viskas gerai? Tu kažkaip keistai nutilai. 

— Atsiprašau. Aš tik mąsčiau. Ar prisimeni Fasoną ir Greizį? 

— Fasoną ir ką tokį? Atleisk, nepamenu, kad būčiau kada nors 
juos sutikęs. 

— Ir aš ne. Niekas iš mūsų nebuvo jų sutikę. 


Fasonas ir Greizis. Jis nežinojo jų vardų. Vyresnysis leitenantas ir 
antros klasės jūreivis. Eskadriniam minininkui, kuriame jie tarnavo, 
pavyko įvilioti vokiečių povandeninį laivą U-459 į spąstus rytinėje 
Viduržemio jūros dalyje. Pataikius giluminei bombai, pastarasis buvo 
priverstas iškilti į paviršių. Buvo maždaug dešimta valanda vakaro. 
Jūra smarkiai bangavo, pūtė stiprus vėjas. Vokiečių jūreiviams palikus 
savo laivą, du britų jūrininkai išsirengė ir šokę į bangas nuplaukė į 
prožektorių apšviestą povandeninį laivą. U-459, pamuštas į stebėjimo 
bokštelį, greitai semiamas vandens, galėjo bet kada nugrimzti. Jie jau 
buvo suspėję iš radisto kabinos išnešti šūsnį slaptų dokumentų ir per- 
duoti juos saviškiams į abordažo valtį, o paskui nusileisti į vokiečių 
laivą dar kartą, kad iškeltų enigmą, kai laivo pirmagalys susyk iškilo 
aukštyn, ir jis nuskendo. Kartu nuskendo ir abu jūreiviai — pusės my- 
lios gylyje, anot karinio jūrų laivyno atstovo, iš kurio jie ir išgirdo šią 
istoriją. Tikėkimės, jie mirė anksčiau, nei pasiekė dugną. 

Tai taręs jis ištiesė kodų knygas. Tai įvyko 1942-ųjų lapkričio 
dvidešimt ketvirtą. Praėjus daugiau nei devyniems su puse mėnesio 
nuo tos dienos, kai dešifruotojai pateko į aklavietę. 

Iš pirmo žvilgsnio dviem vyrams vargu ar vertėjo už jas paguldyti 
savo galvas: tai buvo dvi brošiūros — „Trumpųjų signalų rinkinys“ 
ir „Trumpieji orų prognozės šifrai“, atspausdintos tirpiu rašalu ant 
rausvo sugeriamojo popieriaus, — kurias radistas, iškilus pavojui, 
turėjo nedelsdamas mesti į vandenį. Tačiau dirbantiems Blečlyje šios 
knygelės buvo neįkainojamos, vertesnės už visus iš jūrų gelmių per visą 
istoriją iškeltus lobius. Džerikas ir dabar mokėjo jas atmintinai. Jis už- 


simerkė — simboliai mirgėjo prieš akis, tarytum išdeginti tinklainėje. 

T= Lufžtemperatur in ganzen Celsius-Graden. -28C = a. -27C = 6. 
—26C =c... 

Povandeniniai laivai kasdien perduodavo orų prognozę, kurią 
sudarydavo informacija apie oro temperatūrą, barometrinį slėgį, vėjo 
greitį, debesuotumą... Vadovaujantis orų prognozės šifrų rinkiniu, šie 
duomenys būdavo paverčiami pustuziniu raidžių. Enigma jas paskui 
užšifruodavo. Kriptograma iš povandeninio laivo Morzės abėcėle 
būdavo siunčiama Vokietijos karinio jūrų laivyno pakrančių meteo- 
rologijos stotims. Pastarosios povandeninių laivų perduodamą infor- 
maciją naudodavo meteorologiniuose pranešimuose. Jos po valandos 
ar dviejų vėl būdavo siunčiamos, tik užšifruotos standartiniu, trijų 
rotorių enigma išgaunamu orų prognozės šifru, — B/ečlyje jį galėjo 
dešifruoti, — o jais naudojosi visi vokiečių laivai. 

Tai buvo raktas į „Ryklį“. 

Pirmiausia perskaitai orų prognozės pranešimą. Paskui šį pra- 
nešimą, naudodamasis orų prognozės šifrų rinkiniu, užšifruoji. Ga- 
liausiai, vadovaudamasis loginės dedukcijos metodu, nustatai, kad šis 
tekstas prieš keletą valandų buvo perleistas per keturių rotorių enigmą. 
Tai buvo ideali „špargalė“. Kiekvieno kriptoanalitiko svajonė. 

Tačiau šifravimo principo jie vis tiek neperprato. 

Dešifruotojai, kartu su jais, žinoma, ir Džerikas, visus galimus 
sprendinius siūlė „bomboms“ — milžiniškoms elektromechaninėms 
skaičiavimo mašinoms, kurių kiekviena buvo sulig didžiule drabužių 
spinta ir skleidė garsą, primenantį mezgimo mašinos tarškėjimą, — ir 
laukė, kada paaiškės teisingas variantas. Deja, veltui. Ir taip diena iš 
dienos. Užduotis, su kuria jie susidūrė, buvo paprasčiausiai per sunki. 
Netgi trijų rotorių enigma užšifruotam pranešimui dešifruoti tek- 
davo sugaišti dvidešimt keturias valandas, laukiant, kol tarškėdamos 
bombos ras vieną išeitį iš trilijonų galimų kombinacijų. Tačiau keturių 
rotorių enigmos, pastarąjį skaičių dauginančios iš dvidešimt šešių, pra- 
nešimui dešifruoti teoriškai prireiktų bemaž viso mėnesio. 


Džerikas ištisas tris savaites be perstojo dirbo dieną naktį, o jei 

valandai ar dviem nusnūsdavo, jį sapnuose vis lankydavo skęstantys 
žmonės. Tikėkimės, jie mirė anksčiau, nei pasiekė dugną... Jo smegenys 
buvo daugiau nei pervargusios. Jas gėlė fiziškai, nelyginant raumenis. 
Po kurio laiko jis kartkartėmis prarasdavo sąmonę. Tiesa, šie priepuo- 
liai trukdavo tik trumpas akimirkas, tačiau vis tiek kėlė didelį susirū- 
pinimą. Būdavo, jis darbuojasi bloke, palinkęs prie savo logaritminės 
liniuotės, ir ūmai viskas aplink ima lietis, šokinėti, sakytum kino juosta 
projektoriuje būtų nuslydusi nuo grandininio rato. Džerikas įsigud- 
rino iš gyvenvietės gydytojo iškaulyti benzedrino, bet nuo šio vaisto 
nuotaikos svyravimai tik dar labiau paaštrėjo — didelį linksmumą 
keisdavo vis ilgiau užsitęsianti depresija. 

Nors ir keista, problemos sprendimas neturėjo nieko bendra su ma- 
tematika, todėl vėliau jis pats sau piktai priekaištavo už tai, kad per daug 
dėmesio skyrė smulkmenoms. Jei nebūtų taip pervargęs, daug anksčiau 
būtų galėjęs pažvelgti į problemą iš šalies ir rasti sprendimo būdą. 

Buvo šeštadienio, gruodžio antrojo šeštadienio, vakaras. Apie de- 
vintą valandą Logis išsiuntė jį namo. Džerikas bandė prieštarauti, bet 
Logis jam į tai atsakė: „Ne. Jei ir toliau nemažinsi apsukų, nusibaigsi. Iš 
to, mielasis, niekam nebus naudos, o ypač tau pačiam.“ Taigi Džerikui 
neliko nieko kito, kaip tik minti dviračiu, kad ir pavargusiam, į užeigą 
Šenli ČCioč Ende, užlipti aukštyn, kur buvo jo išsinuomotas kambarys, 
ir susirangyti po antklode. Jis girdėjo, kaip kažkas apačioje dar užsi- 
sakė maisto, kaip galiausiai atsisveikinę išėjo paskutinieji nuolatiniai 
lankytojai ir baras užsidarė. Po vidurnakčio įsiviešpatavo mirtina tyla, 
o jis, gulėdamas lovoje ir žvelgdamas į lubas, svarstė, ar dar kada nors 
gyvenime galės normaliai užmigti. Mintys galvoje be perstojo sukosi 
lyg sraigteliai įrenginyje, kurio jis nepajėgė išjungti. 

Nuo tos akimirkos, kai tik paaiškėjo faktas apie „Ryklio“ egzista- 
vimą, visi aiškiai suprato, kad vienintelis priimtinas ir ilgalaikis prob- 
lemos sprendimas — tai perkonstruoti bombas ir pridėti ketvirtąjį 
rotorių. Tačiau toks procesas būtų buvęs košmariškai ilgas. O, kad jie 
būtų galėję kokiu nors būdu užbaigti Fasono ir Greizio didvyriškai 

pradėtą žygį ir pavogti enigmą „Ryklį“. Tai gerokai palengvintų jų 
darbą. Deja, „Rykliai“ buvo didžiausia vokiečių karinio jūrų laivyno 
brangenybė. Todėl tokio tipo enigmos buvo įrengtos tik povandeni- 
niuose laivuose. Tik povandeniniuose laivuose ir, savaime suprantama, 
povandeninių laivų komunikacijos centre, esančiame Sent Asyžiuje, į 
pietryčius nuo Paryžiaus. 

Gal komandosams pavyktų įsiveržti į Sent Asyžių? Pavyzdžiui, 
desantininkų būriui? Jis valandėlę kūrė vaizduotėje įvairius planus, bet 
paskui liovėsi. Neįmanoma. Bet kuriuo atveju būtų beprasmiška. Net 
jeigu įvyktų stebuklas ir jiems pavyktų pagrobti mechanizmą, vokie- 
čiai juk netrukus sužinotų ir imtų naudotis kitomis komunikacijos 
priemonėmis. Blečlio ateitis priklausė nuo pačių vokiečių įsitikinimo, 
kad jų enigma yra neįveikiama. Šis jų įsitikinimas buvo tvirtas ir ne- 
pajudinamas. 

Minutėlę. 

Džerikas atsisėdo lovoje. 

Nagi, neskubėk. Po galais. 

Jei teisę disponuoti keturių rotorių enigmomis turėjo tik povan- 
deniniai laivai ir Sent Asyžiuje įsikūrę jų dispečeriai, — o Blečlyje tai 
buvo gerai žinoma, — kaip, po velnių, pakrančių meteorologijos stotys 
dešifruodavo povandeninių laivų siunčiamus raportus? 

Kažkodėl niekas nepasivargino stabtelėti ir užduoti šį klausimą, 
nors jis buvo esminis. 

Tam, kad perskaitytum keturių rotorių enigma užšifruotą pra- 
nešimą, reikėjo turėti tokį pat keturių rotorių mechanizmą. 

O gal ne? 

Jei genialumas, kaip kažkas kažkada pastebėjo, yra „žaibo zigza- 
gas smegenyse“, tai Džerikas šiuo atveju taip pat žinojo, ką reiškia būti 
genialiam. Jis išvydo problemos sprendimą lyg peizažą, plytintį tiesiai 
jam prieš akis. 

Jis čiupo savo chalatą ir užsimetė jį tiesiai ant pižamos. Pa- 


skubomis stvėręs paltą, šaliką, kojines ir batus, jaunuolis greičiau nei 

per minutę atsidūrė ant savo dviračio ir nuvinguriavo mėnulio ap- 
šviestu užmiesčio keliuku į Parką. Aukštai danguje spindėjo ryškios 
žvaigždės, o žemė nuo šalčio buvo sustingusi į geležį. Džerikas jautėsi 
kvaištelėjęs nuo euforijos, kurią išgyveno, vairuodamas savo dviratį 
tiesiai per užšalusius klanus, ledo plutai tartum būgno odai trūkinė- 
jant po ratais, ir kvatojo, kvatojo. Nuo kalvos jis pasileido laisvąja eiga 
Blečlio link. Užmiestis liko už nugaros, o priešais plytėjo mėnulio 
šviesoje skendintis miestelis, įprastai toks pilkas ir net nemielas, bet 
staiga virtęs gražiu lyg Praha ar Paryžius, išsidėstęs abiejose šviesą at- 
spindinčios upės — geležinkelio bėgių — pusėse. Nakties tyloje jis 
išgirdo atsarginiame kelyje, už maždaug pusės mylios, manevruojant 
traukinį — staigų, nenutrūkstamą lokomotyvo pukšėjimą sekė ilgas 
žvangėjimas, o paskui — išleidžiamo garo šniokštimas. Amtelėjo šuo, 
jam atsiliepė kitas. Džerikas pravažiavo pro bažnyčią ir memorialinį 
paminklą karo aukoms, pristabdė, kad išvengtų slydimo ledu, ir pasu- 
ko kairėn, į Viltono alėją. | 

Po penkiolikos minučių įvirtęs į bloką, jis taip šnopštė iš įstangos, 
kad tik vargais negalais sugebėjo išpyškinti apie savo atradimą: 

— ...Jie... naudoja... kaip... trijų rotorių... mechanizmą... jie... pa- 
lieka... ketvirtą... neutralioje... kai šifruoja... orų prognozę... prakeikti 
šunsnukiai... 

Džeriko pasirodymas sukėlė sambrūzdį. Naktinės pamainos 
darbuotojai liovėsi dirbę ir susibūrė puslankiu aplink atvykusįjį, — jis 
dabar prisiminė ten buvus Logį, Kingkomą, Paką ir Proudfutą, — o jų 
susirūpinę veidai išdavė įsitikinimą, kad jų kolegai iš tiesų pasimaišęs 
protas. Jie Džeriką pasodino, davė jam puoduką arbatos ir paprašė 
viską pasakoti nuo pradžių, tik jau neskubant. 

Jis ėmė pasakoti iš naujo, pamažu, staiga sunerimęs, kad jo pasa- 
kojimas neprasilenktų su logika. Keturių rotorių enigma buvo įrengta 
tik povandeniniuose laivuose ir Sent Asyžiuje, tiesa? Tiesa. Tai reiškia, 
kad pakrančių meteorologijos stotys gali dešifruoti tik pranešimus, 


užšifruotus trijų rotorių mechanizmais, tiesa? Pauzė. Tiesa. Vadinasi, 

povandeniniams laivams siunčiant savo pranešimus su orų prognozė- 
mis, jų radistai, mąstant logiškai, turi atjungti ketvirtąjį rotorių — vei- 
kiausiai nustatyti jo nulinę padėtį. 

Daugiau aiškinti nereikėjo, visi išsyk sujudo. Pakas bėgte leidosi 
koridoriumi į didįjį skyrių, į kurį įbėgęs susirado geriausią iš visų orų 
prognozių „špargalę“ ir pasidėjo ją ant vieno iš lenta dengtų ožių. 
Ketvirtą ryto jie jau buvo parengę meniu bomboms. Per pusryčius 
vienas iš bombų skyrių raportavo apie „plyšį“, o Pakas, išgirdęs žinią, 
ėmė lakstyti po valgyklą kaip mokinukas, šūkaudamas: „Pajudėjom! 
Pajudėjom!“ 

Tai buvo legenda. 

Vidurdienį Logis paskambino telefonu į Admiralitetą ir liepė 
povandeninių laivų sekimo skyriui būti pasirengusiam. Praėjus po- 
rai valandų po skambučio, jie dešifravo praėjusį pirmadienį perimtus 
„Ryklius“, ir teleprincesėmis vadinamos žaviosios teletaipo skyriaus 
merginos dešifruotą ir išverstą informaciją pradėjo siųsti į Londoną. 
Tai buvo tikras lobis. Pranešimai, nuo kurių šiaušėsi plaukai. 


NUO POVANDENINIO LAIVO. 

KAPITONUI ŠRIODERIUI. 

ESKADRINIAI MINININKAI PRIVERTĖ PANIRTI. JOKIO RYŠIO. 
PRIEŠO POZICIJA 0815: JŪROS KVADRATAS 1849. 

KURSAS 45 LAIPSNIAI, GREITIS 9 MAZGAI. 


NUO DŽILADORNĖS. 
SURENGIAU ATAKĄ. TIKSLI KONVOJAUS POZICIJA — AK1984. 
050 LAIPSNIŲ. IŠ NAUJO UŽSITAISAU, PALAIKAU RYŠĮ. 


NUO HAUZĖS. 

0115 3969 KVADRATE ATAKA, SIGNALINĖS RAKETOS, 

PABŪKLŲ UGNIS, PANIRAU, GILUMINĖS BOMBOS. JOKIOS ŽALOS. 
ESU JUŪROS KVADRATE AJ3996. TORPEDOS, 70 KUB.M. 

NUO FLAGMANO ŠTURMANO. POVANDENINIAI LAIVAI. 
„DRAUFGĖNGERIUI“. VILKŲ RUJA. 

RYT NUO 1700 UŽIMTI NAUJĄ SARGYBOS POSTĄ TARP 

JŪROS KVADRATO AK2564 IR 2994. OPERACIJOS PRIEŠ RYTŲ 
KRYPTIMI PLAUKUSĮ KONVOJŲ, KURIS 1200/7/12 BUVO JŪROS 
KVADRATE AK4189. KURSAS 050-070 LAIPSNIŲ. GREITIS 
MAŽDAUG 8 MAZGAI. 


Iki vidurnakčio jie jau buvo dešifravę, išvertę ir teletaipu į Lon- 
doną perdavę devyniasdešimt du „Ryklio“ signalus, pagal kuriuos Ad- 
miralitetas galėjo nustatyti pusės vokiečių povandeninių laivų flotilės 
apytikrę buvimo vietą ir jų taktiką. 

Džerikas buvo Bombų bloke, kai jį susirado Logis. Jis atrodė 
pavargęs, mat be perstojo triūsė beveik ištisas devynias valandas, o 
tuo metu, kai atėjo Logis, prižiūrėjo, kaip pertvarkomas vienas iš me- 
chanizmų. Didelei Wrens'o* merginų, prižiūrinčių bombą, nuostabai, 
Džerikas po paltu tebevilkėjo pižamą. Logis abiem rankom pagriebė 
pastarojo dešinę ir energingai ją pakratė. 

— Ministras Pirmininkas! — sušuko jis Džerikui į ausį, peršauk- 
damas mechanizmų tarškėjimą. 

— Ką? 

— Ką tik skambino Ministras Pirmininkas, perdavė sveikinimus! 

Džerikui pasirodė, kad Logio balsas aidi iš kažkur labai toli. Jis 
palinko į priekį, norėdamas geriau išgirsti, ką pasakęs Čerčilis, tačiau tą 
akimirką betoninės grindys išslydo jam iš po kojų ir jis paniro į tamsą. 


— Tebėra... — ištarė Džerikas. 
— Ką, seni? 
— Tu ką tik pasakei, kad „Ryklys“ 5uvo pabaisa, ir pridūrei, kad 


* WRENS (arba WRNS) — Karališkojo karinio jūrų laivyno Moterų skyrius. 

jis toks /e4ėra, — tai pasakęs jis nurodė šakute į Logį. — Žinau, kodėl 
tu atvykai. Tu jį paleidai, ar ne? 

Svečias suniurnėjo ir įsmeigė žvilgsnį į ugnį, o Džerikas pasijuto 
taip, tartum kažkas būtų užritinęs ant jo širdies sunkų akmenį. Jis atsi- 
lošė kėdėje, pakraipė galvą ir suprunkštė iš juoko. 

— Ačiū, Tomai, — tyliai padėkojo Logis. — Džiaugiuosi, kad 
pavyko tave prajuokinti. 

— O aš visą laiką maniau, kad atvažiavai čia atleisti manęs iš 


darbo. Štai kodėl man linksma. Na, argi ne juokinga, seni? 


— Kuri šiandien diena? — pasiteiravo Logis. 

— Penktadienis. 

— Teisingai, teisingai. — Logis nykščiu užgesino pypkę ir atsi- 
dūsėdamas įsikišo ją į kišenę. — Leisk man pagalvoti. Vadinasi, tai 
įvyko pirmadienį. Ne, antradienį. Atsiprašau. Pastaruoju metu mes 
mažai miegame. 

Jis perbraukė ranka sau per retėjančius plaukus, ir Džerikas pir- 
mąkart pastebėjo, kad Logis visiškai pražilęs. Tai reiškia, — susimąstė 
jis, — kad ne aš vienas, o mes visi silpstame. Be gryno oro. Be miego. 
Be pakankamo kiekio šviežio maisto. Šešias dienas per savaitę, dvylika 
valandų per parą... 

— Tau išvykus, mes vis dar sėkmingai yrėmės pirmyn, — tęsė 
Logis. — Tu puikiai žinai mūsų darbo tvarką. Be abejo, žinai. Juk tu 
ir parašei tą prakeiktą instrukciją. Reikėdavo luktelėti, kol Dešimta- 
sis blokas išaiškins pagrindinį karinio jūrų laivyno orų prognozės 
šifrą, paskui, jei būtų lydėjusi sėkmė, iki pietų turėdavome pa- 
kankamai „špargalių“, kad galėtume imtis tos dienos trumpųjų orų 
prognozės šifrų. Taip išsiaiškindavome trijų iš keturių rotorių nu- 
statymus, o jau tada imdavomės „Ryklio“. Laiko intervalas tarp šių 
dviejų etapų būdavo nevienodas. Kartais pakakdavo vienos dienos, 


o kartais užtrukdavome tris ar keturias. Siaip ar taip, mūsų turima 

informacija buvo aukso vertės, o mes patys jautėmės esą Vaitholo 
numylėtiniai. 

— Iki antradienio. 

— Taip, iki antradienio. 

Logis pašnairavo į duris ir tyliai tęsė: 

— Kitaip nei tragedija nepavadinsi, Tomai. Mūsų dėka nuosto- 
liai Šiaurės Atlante buvo sumažėję septyniasdešimt penkiais procen- 
tais. Tai sudaro apie tris šimtus tūkstančių tonų krovinių per mėnesį. 
Mūsų sugebėjimai kėlė nuostabą. Mes žinojome povandeninių laivų 
buvimo vietą beveik taip pat tiksliai, kaip ir patys vokiečiai. Be abe- 
jo, žvelgdamas atgal, galiu konstatuoti, kad tokia sėkmė negali ilgai 
lydėti, mums pernelyg sekėsi. Naciai nėra tokie kvaili. Aš visuomet 
sakau: „Sėkmė šiame lošime sukelia nesėkmę, o kuo didesnė sėkmė, 
tuo didesnė vėliau ištiks nesėkmė.“ Tu dar paminėsi mano žodžius. 
Supranti, tavo oponentui tai kelia įtarimą. Aš pasakiau... 

— Tai kas vis dėlto nutiko antradienį, Gajau? 

— O, tiesa. Atleisk. Antradienį. Buvo maždaug aštunta vakaro. 
Užfiksavome signalą, kurį perdavė viena iš mūsų pasiklausomų stočių. 
Manau, tai buvo Flauerdaunas, tačiau girdėjo ir Skerbore. Tuo metu 
sėdėjau valgykloje. Atėjo Pakas ir mane išsivedė. Jie popiet kažką su- 
uodė. Kas valandą ėmė siųsti vis tą patį vienintelį žodį. Signalai ėjo iš 
Sent Asyžiaus abiem pagrindiniais povandeninių laivų radijo tinklais. 

— Tas žodis buvo užšifruotas „Rykliu“, jei aš teisingai suprantu? 

— Ne, visiškai atvirai. Ir jie tuo labai didžiavosi. Visiškai ne- 
šifruotas. Netgi ne Morzės abėcėlė. Tai buvo žmogaus balsas. Vyro. 
Kartojo vis tą patį žodį: Akelei. 

— Akelei, — sumurmėjo Džerikas. — Akelei... Tai — gėlės pa- 
vadinimas, ar ne? 

— Cha! — Logis net suplojo delnais. — Tu tikras stebukladaris, 
Tomai. Dabar supranti, kaip mums tavęs trūksta? Taigi teko kreiptis 
į vieną iš budinčių vertėjų, vokiečių kalbos žinovų, kad šis paaiškintų, 
ką tai galėtų reikšti. Taigi 4ke/ei — tai vėdryninių šeimos gėlė penkiais 

vainiklapiais, lotyniškas jos pavadinimas yra Agui/egia. Mes, neišauk- 
lėti žmonės, vadiname ją sinavadu. 

— Akelei, — vėl pakartojo Džerikas. — Galimas dalykas, jog 
tai — iš anksto sutartas signalas. 

— Tu teisus. 

— Ir ką jis reiškia? 

— Jis reiškia bėdą, mielasis, štai ką jis reiškia. Vakar vidur- 
naktį mes įsitikinome, kas tai per bėda. — Logis pasilenkė į priekį. 
Linksmumo jo balse jau nebuvo girdėti. Veidas atrodė raukšlėtas ir 
rūškanas. — Atelei reiškia: „Pakeiskite trumpųjų orų prognozės šifrų 
rinkinį.“ Jie ėmė naudotis nauja knyga, o mes visiškai nenutuokiame, 
kaip toliau elgtis. Jie užblokavo mūsų prieigą prie „Ryklio“, Tomai. Jie 


mus vėl įvarė į aklavietę. 


Džerikas neužtruko susikrauti savo mantą. Nuo savo atvykimo į Kem- 
bridžą dienos jis nepirko nieko, išskyrus laikraščius, todėl su savimi 
pasiėmė tik tai, ką prieš tris savaites buvo atsigabenęs, tai yra porą 
lagaminų su drabužiais, keletą knygų, automatinį plunksnakot;, loga- 
ritminę liniuotę su pieštukais, kelioninių šachmatų komplektą ir porą 
batų. Jis padėjo lagaminus ant lovos ir ėmė neskubėdamas vaikštinėti 
po kambarį, rinkdamas savo daiktus, o tuo metu Logis, atsistojęs tarp- 
duryje, nenuleido nuo jo akių. 

Džeriko galvoje, išniręs iš pačių pasąmonės gelmių, be perstojo 
sukosi vaikiškas eilėraštukas: „Beieškant vinies, dingo žirgas; beieškant 
žirgo, prapuolė raitelis; beieškant raitėlio, pralaimėtas mūšis; pralaimėjus 
mūšį, prarasta karalystė; o viskas prasidėjo nuo vinies žirgui kaustyti...“ 

Jis sulankstė marškinius ir uždėjo ant knygų viršaus. 

Dėl trumpųjų orų prognozės šifrų rinkinio jie galėjo pralaimėti 
karą Atlanto vandenyne. Dėl tokios, regis, smulkmenos kaip orų prog- 
nozės šifrai iškilo didžiulė grėsmė daugybei žmonių ir krovinių. Argi 


ne absurdiška? 

— Žinai, pagal ką galima atskirti internatinės mokyklos mok- 
sleivį? — pasiteiravo Logis. — Pagal jo menką bagažą. Ak, tos nesi- 
baigiančios kelionės. 

— Man tai patinka. 

Džerikas į lagamino kraštą įgrūdo kojinių porą. Jis grįžta. Jie 
norėjo, kad jis sugrįžtų. Tačiau dabar jis negalėjo pasakyti — džiūgavo 
dėl to ar nerimavo. | 

— Blečlyje tikriausiai irgi neturi daug daiktų, ar ne? 

Džerikas atsigręžė į jį. 

— Iš kur tai žinai? 

— Ai, — sutrikęs Logis net krūptelėjo. — Man nemalonu tai 
pranešti, bet mes turėjome iškraustyti tavo kambarį ir, hm, įleisti į jį 
kitą žmogų. Turėtum suprasti — vietos turime ne per daugiausia. 

— Vadinasi, nesitikėjote, kad aš grįšiu? 

— Teisingiau sakant, nemanėme, kad taip greitai mums tavęs 
vėl prisireiks. Kad ir kaip būtų, miestelyje tau jau išnuomotas naujas 
kambarys ir tau turėtų būti kur kas patogiau. Bent jau neteks naktimis 
toli važinėti dviračiu. 

— O man tokie pasivažinėjimai visiškai patinka. Pailsi galva. 

Džerikas uždarė lagaminus, spragtelėjo užraktais. 

— Jei neklystu, esi pasirengęs, mielasis? Atsimink, kad niekas 
nenori tavęs versti elgtis prieš tavo paties valią. 

— Sprendžiant iš tavo išvaizdos, aš dabar kur kas labiau tinku 
šiam darbui negu tu. 

— Aš tik nenorėčiau, kad jaustumeisi verčiamas... 

— Gana, Gajau, užsičiaupk. 

— Nair puiku. Atrodo, tau ir neliko didelio pasirinkimo. Gal ką 
panešti? ! 

— Jei esu pakankamai tvirtas grįžti atgal į Blečiį, tai užteks jėgų 
ir porai lagaminą panešti. 

Jis nusinešė juos iki durų ir užgesino šviesą. Svetainėje išjungė 


dujinį šildytuvą ir paskutinį kartą apsidairė po kambarį. Minkšta sofa. 

Subraižytos kėdės. Tuščia židinio atbraila. Toks jo gyvenimas, susimąs- 
tė Džerikas, pigiais baldais apstatyti butai, kuriuos parūpina Anglijos 
institucijos: mokykla, koledžas, vyriausybė. Įdomu, koks bus jo naujasis 
kambarys. Logis atidarė duris, ir Džerikas išjungė stalinę lempą. 

Laiptus gaubė tamsa. Lemputė jau senų seniausiai buvo perde- 
gusi. Logis apšvietė akmeninius laiptus, vieną po kito degdamas deg- 
siluetą įrėmino juoda koplyčia. Pastarasis nelauktai į juos atsisuko. 
Viena ranka nuslydo į kišenę. 

— Viskas gerai, pone Leveretai, — nuramino Logis. — Čia aš. 
O ponas Džerikas vyksta su mumis. 

Leveretas turėjo specialų žibintuvėlį, naudojamą šviesos maska- 
vimo metu, pigų daikčiuką, apvyturiuotą vyniojamuoju popieriumi. 
Jie ėjo koledžo kiemu, o kelią jiems apšvietė blyškus žibintuvėlio 
spindulys ir silpna, iš dangaus sklindanti šviesa. Eidami pro valgyklą 
girdėjo skambant stalo įrankius ir vakarieniaujančių žmonių balsus, 
o Džerikas širdyje pajuto gilų gailestį. Praėję budėtojo namelį jie pro 
žmogaus ūgio vartelius, iškirstus masyviose ąžuolinėse duryse, išėjo iš 
kiemo. Viename lange pasirodė šviesos pluoštas, mat kažkas truputį 
atitraukė užuolaidą. Leveretui einant priekyje, o iš paskos sekant Lo- 
giui, Džerikas jautėsi lyg būtų suimtas. 

Direktoriaus pavaduotojo roveris buvo pastatytas ant šaligatvio. 
Leveretas jį atsargiai atrakino ir pasodino juos ant galinės sėdynės. 
Vidus buvo įšalęs, kvepėjo sena oda ir cigarečių pelenais. Leveretui 
kraunant į bagažinę lagaminus, Logis staiga paklausė: 

— Beje, o kas yra toji Klerė? 

— Klerė? — Džerikas savo balse išgirdo kaltę ir teisinimąsi. 

— Kai tu pareidamas lipai laiptais, man pasigirdo, kad šūktelė- 
jai Klerės vardą, — Logis tyliai švilptelėjo. — Tikriausiai tai ne toji 
sniego baltumo blondinė iš Trečiojo bloko, o gal aš klystu? Vis dėlto 
lažinuosi, kad tai ji. Ir sekasi gi tokiems šunsnukiams kaip tu... 


Leveretas užvedė automobilio variklį. Šis kurį laiką mikčiojo, o pas- 

kui ėmė čiaudėti. Vairuotojas atleido stabdį, ir didelis automobilis šoko 
grindiniu į priekį, Karaliaus aikštės link. Ilga gatvė buvo visiškai tuščia 
abiem kryptimis. Pritemdytų priekinių žibintų šviesoje driekėsi rūko 
sruogos. Roveriui pasukus kairėn, Logis vis dar krizeno sau po nosimi: 


— Galiu lažintis, kad su ja labai smagu. Tai pasisekė šunsnukiui... 


Kaitas stovėjo savo poste prie lango, žvilgsniu lydėdamas raudonus 
užpakalinius žibintus, kol jie dingo už Gonvilio ir Kajaus gatvių kam- 
po. Jis nuleido užuolaidą. 

Taigi, taigi... 

Ką gi, kitą rytą jie turės ką aptarti. Tik paklausyk, Dote. Poną 
Džeriką išvežė jau visai sutemus... o, taip, aštuntą vakaro... du vyrai: 
vienas — aukštas, o kitas — policininkas civiliniais drabužiais. Išvedė 
iš namo ir nė vienas nepratarė nė žodžio. Ilgšis ir policininkas atvyko 
apie penktą, kol mūsų gyventojas vaikštinėjo, o didysis — greičiausiai 
detektyvas — kamantinėjo Kaitą įvairiausių dalykų: „Ar čia gyven- 
damas jis su kuo nors matydavosi? Ar kam nors rašė laiškus? Ar jis 
gaudavo laiškų?“ Paskui jie paėmė jo buto raktus ir prieš Džerikui 
sugrįžtant apieškojo jo kambarius. 

Paini istorija. Labai paini. 

Šnipas, genijus, nelaimingos meilės auka, o dabar kas? Nusi- 
kaltėlis? Labai galimas dalykas. Simuliantas? Pabėgėlis? Dezertyras! 
Žinoma, kitaip ir būti negali: dezertyras! 

Kaitas sugrįžo prie savo kėdės, stovinčios greta krosnies, ir atsi- 
vertė vakarinį laikraštį. 

NACIŲ POVANDENINIS TORPEDAVO KELEIVINĮ GARLAIVĮ, — per- 
skaitė jis. — ŽUVO MOTERYS IR VAIKAI. 

Kaitas pakraipė galvą, piktindamasis tokiu nedoru pasauliu. Jis 
buvo sukrėstas: jaunas vyras pačiame jėgų žydėjime slapstosi Anglijos 
viduryje, bijodamas kariškos uniformos, o tuo tarpu. moterys su vai- 


keliais žudomi. 


Antra dalis 


KRIPTOGRAMA 


KRIPTOGRAMA: užšifruotas arba kita 
įslaptinta forma užrašytas pranešimas, 
kuriam suprasti reikalingas raktas gy. 


Kriptografijos leksikonas 
(„Visiškai slaptai“, Blečlio Parkas, 1943) 


Nakties tamsa buvo nepermatoma, o šaltis nepakeliamas. Susisupęs į 
savo paltą Tomas lediniame roveryje vargiai galėjo įžiūrėti iš savo bur- 
nos sklindantį kvapą, kuris buvo aptraukęs bemaž visą šoninį stiklą. 
Jis ištiesė ranką ir susikondensavusiuose garuose pratrynė apskritimą 
nelyg iliuminatorių, nuo stiklo sušlapdamas ir sušaldamas pirštus. 
Kartkartėmis jų automobilio priekinių žibintų šviesos švystelėdavo 
ant išbaltintų vasarnamių ir užtamsintų užeigos namų, o kartą jie 
prasilenkė su priešinga kryptimi važiuojančia sunkvežimių kolona. 
Gatvių žibintai nedegė, nesimatė nė kelrodžių, kuriais jie būtų galėję 
vadovautis, langai buvo tamsūs, niekas net degtuko nebrūkštelėjo. At- 
rodė, kad jie — trys paskutinieji gyvi Žmonės. 

Praėjus penkiolikai minučių po išvažiavimo iš Karaliaus aikštės, 
Logis ėmė parpti, o jo galva kaskart, kai tik roveris pataikydavo į duo- 
bę, smakru bakstelėdavo krūtinėn; jis tik kažką nerišliai suniurnėdavo 
ir linktelėdavo, tarytum dėl ko nors visiškai sau pritardamas. Kartą, kai 
automobilis pasuko už kampo, jis visu ūgiu pasviro į šoną, ir Džerikui 
jį teko švelniai atremti savo alkūne. 

Priekyje sėdintis Leveretas nepratarė nė žodžio, išskyrus vieną 
sykį, kai į keleivio prašymą įjungti šildymą atsakė, jog; šis sugedęs. 
Jis vairavo perdėtai dėmesingai, susigūžęs: veidą nuo priekinio stiklo 
skyrė vos keli coliai, o dešinė koja atsargiai spaudė tai stabdžio, tai 
akceleratoriaus pedalą. Kartais atrodydavo, kad automobilio greitis 
vos ne vos didesnis už pėsčiojo tempą, todėl Džerikas paskaičiavo, kad 
geriausiu atveju Blečlį jie pasieks prieš vidurnaktį, nors šviesiu paros 
metu šį atstumą automobiliu galima įveikti šiek tiek greičiau nei per 


pusantros valandos. 

— Tavo vietoje, seni, aš mielai nusnūsčiau, — tarė Logis, iš savo 
palto pasidarydamas pagalvę. — Prieš akis — ilga naktis. 

Tačiau Džerikas nepajėgė užmigti. Jis susigrūdo rankas giliai į 
kišenes ir tuščiai žiūrėjo į naktį. 

Blečlis, — mintyse su pasidygėjimu ištarė jis. Jau vien pavadi- 
nimas sukėlė burnoje nemalonų pojūtį, nuo kurio galėjo supykinti. 
Kodėl iš visų Anglijos miestelių jie pasirinko būtent B/eė/72 Dar prieš 
ketverius metus apie jį nebuvo net girdėjęs. Jei ne toji chereso taurė 
Atvudo kambaryje tūkstantis devyni šimtai trisdešimt devintųjų 
pavasarį, jis galbūt visą savo gyvenimą būtų nugyvenęs tokioje pa- 
laimingoje nežinioje. Argi nekeista, o gal net absurdiška suvokti, kad 
pora uncijų blyškaus Manzanilos chereso gali nulemti tavo tolesnį 
likimą? 

Jau po pirmo jųdviejų susitikimo Atvudas jį supažindino su kai 
kuriais „draugais“ Londone. Vėliau keturis mėnesius iš eilės, kiekvieną 
penktadienį iš pat ryto, Džerikas sėsdavo į traukinį ir vykdavo į pilkš- 
vame daugiabutyje netoli Šv. Jokūbo metro stoties įsikūrusią kontorą. 
Ten, apleistame kambaryje, kuriame stovėjo mokyklinė lenta ir rašti- 
ninko stalas, jam buvo atskleistos kriptografijos paslaptys. Tiuringas 
buvo teisus — Džerikui tai patiko. 

Jam patiko kriptografijos istorija, visa tai, kas su ja susiję, pra- 
dedant senosiomis runų kodų sistemomis ir airių Balimoto knyga 
su jos egzotiškais pavadinimais („Gyvatė šiliniuose viržiuose“, „Poe- 
to širdies susierzinimas“), popiežiaus Silvestro II ir Hildegardos iš 
Bingeno kodai, Alberčio šifravimo diskas — pirmasis polialfabetinis 
šifras, kardinolo Rišeljė grotelės ir visi kiti atradimai, galiausiai atvedę 
iki paslaptingosios mašininės vokiečių enigmos, kurios šifrai buvo 
laikomi neįkandamais. 

"Jam patiko ir paslaptingas kriptoanalitiko žodynas su jo homo- 
fonais ir polifonais, digrafais, bigrafais ir nuliais. Jis gilinosi į dažnių 
analizę. Jį apmokė superšifravimo gudrybių, supažindino su plakodais 
ir enikodais. 1939-ųjų rugpjūčio pradžioje jam buvo pasiūlytos parei- 

gos vyriausybės kodų ir šifrų mokykloje ir trijų šimtų svarų per metus 
atlyginimas, o vėliau duotas nurodymas grįžti atgal į Kembridžą ir 
laukti. Rugsėjo pirmos rytą, tik atsibudęs, jis per radiją išgirdo žinią, 
kad vokiečiai įsiveržė į Lenkiją. Rugsėjo trečią Britanija paskelbė karą 
Vokietijai, o į budėtojo kambarėlį atėjo telegrama, kurioje jam buvo 
nurodyta kitą rytą prisistatyti į Blečlio Parką. 

Jis išvyko iš Karališkojo koledžo, kaip buvo liepta, vos prašvitus, 
įsitaisęs Atvudo senamadžio sportinio automobilio keleivio sėdy- 
nėje. Paaiškėjo, kad Blečlis yra nedidelis karalienės Viktorijos laikų 
miestelis su geležinkelio stotimi, už maždaug penkiasdešimties mylių 
nuo Kembridžo. Atvudas, nevengdavęs pasipuikuoti, būtinai norėjo 
važiuoti nuleistu automobilio stogu, todėl, jiems dardant siauromis 
gatvelėmis, Džerikas užuodė iš mažų, negrabiai sujungtų namukų ir 
plytinių kaminų kylančių dūmų ir suodžių kvapą. Jie palindo po gele- 
žinkelio tiltu, paskui vienos eismo krypties keliu pravažiavo pro dvejus 
aukštus vartus, draugiškai mojuojant šiuos saugantiems ginkluotiems 
sargybiniams. Jiems iš dešinės plytinti dekoratyvinė pievelė nuo- 
žulniai leidosi į didžiuliais medžiais apsuptą ežerą. Kairėje stūksojo 
rūmai — ilgas, žemas, paskutiniaisiais karalienės Viktorijos dešimt- 
mečiais statytas bjaurus pastatas iš raudonų plytų ir smėlio spalvos 
akmenų, Džerikui priminęs karo veteranų ligoninę, kurioje mirė jo 
tėvas. Jis apsidairė, tarytum tikėdamasis išvysti klostuotomis unifor- 
momis vilkinčias slaugytojas, stumiančias invalidų vežimėlius su juose 
sėdinčiais negalios palaužtais vyrais. 

— Ar galėtum įsivaizduoti dar bjauresnį statinį? — su pasi- 
tenkinimu suspigo Atvudas. — Statė žydas. Biržos makleris. Loido 
Džordžo bičiulis. 

Kiekvieną frazę jis tarė vis garsiau, tuo tikriausiai norėdamas pa- 
brėžti vis stiprėjantį socialinį pasibjaurėjimą. Stabdydamas automobilį 
jis taip staigiai susuko vairą, kad iš po jo ratų ėmė skrieti žvyras, o 
slysdamas vos nekliudė pionieriaus, iš didžiulio ritinio išvyniojančio 


elektros laidus. 

Pastato viduje, plokštėmis išmuštoje svetainėje, langais išeinan- 
čioje į ežerą, stoviniavo šešiolika vyrų ir gėrė kavą. Džerikas nustebo 
išvydęs tiek daug pažįstamų veidų. Jie žvilgčiojo vieni į kitus, sumišę 
ir šypsodamiesi. Atrodė, kad jų akys sako: vadinasi, ir tave užverbavo. 
Žvaliai nusiteikęs Atvudas sukiojosi tarp susirinkusių, spausdamas 
jiems rankas ir laidydamas sąmojus, į kuriuos jie jautėsi privalą at- 
sakyti šypsena. 

— Aš neturiu nieko prieš, kad mes stojome į karą prieš vokiečius. 
Man tik nepatinka, kad kariaujame už tuos netikėlius lenkus, — iš- 
sakęs savo pastabą jis atsigręžė į dailiai nuaugus; vaikiną plačia, aukšta 
kakta ir tankiais plaukais, kuris stovėjo įsmeigęs į jį įdėmų žvilgs- 
nį. — O tavo pavardė? 

— Pakovskis, — be jokio akcento atsakė jaunuolis. — Esu vienas 
iš tų netikėlių lenkų. 

Tiuringas, pastebėjęs Džeriko žvilgsnį, mirktelėjo. 

Po pietų kriptoanalitikai buvo suskirstyti į grupes. Tiuringas buvo 
paskirtas dirbti kartu su Pakovskiu — jiedu turėjo pertvarkyti bombą, 
tai yra milžinišką dešifravimo mechanizmą, kurį 1938 metais kovai 
prieš enigmą sukonstravo Lenkijos šifravimo biuro įžymybė Marianas 
Rejevskis. Džerikas buvo nusiųstas į arklidę už rūmų — analizuoti 
vokiečių šifruotų pranešimų. 

Keisti, lyg netikri buvo devyni pirmi karo mėnesiai, netgi žaikūs, 
kad ir kaip keistai dabar tai skambėtų. Jie kasryt sėsdavo ant dviračių 
ir išvykdavo iš jiems išnuomotų kambarių įvairiuose svečių namuose ir 
užeigose. Pietus ir vakarienę valgydavo kartu rūmuose. Vakarais, prieš 
dviračiais grįždami atgal, kur buvo apsistoję, žaisdavo šachmatais 
ir bastydavosi po parką. Čia buvo netgi karalienės Viktorijos laikų 
labirintas iš kukmedžių gyvatvorės. Maždaug kas dešimt dienų jų 
kompaniją papildydavo naujokas — klasikinės filologijos specialistas, 
matematikas, muziejaus prižiūrėtojas ar prekiautojas retomis knygo- 
mis — ir visi jie būdavo užverbuoti todėl, kad Blečlyje gyveno kas nors 
iš jų draugų. 


= 

Sausas ir dulsvas ruduo su auksiniais ir rudais medžių lapais, su 
kovais, virš galvos sukančiais ratus, užleido vietą žiemai, nužengusiai 
tarytum iš kalėdinio atviruko. Ledas sukaustė ežerą. Nuo sniego naš- 
tos linko guobų šakos. Pro arklidės langą buvo matyti, kaip atskridusi 
liepsnelė lesioja duonos trupinius. 

Džeriko darbas buvo akademiškas ir jam mielas. Tris arba keturis 
kartus per dieną į kiemą užpakalinėje didžiojo pastato pusėje įsukda- 
vo ryšių skyriaus motociklininkas su maišu, kuriame būdavo perimtos 
vokiečių siunčiamos kriptogramos. Džerikas rūšiavo jas pagal dažnį, 
šaukinius ir žymėdavo diagramose spalvotais pieštukais — raudo- 
na — Lu/žwaffe, žalia — Vokietijos sausumos kariuomenė, — kol iš 
painiavos išryškėdavo kontūrai. Radijo stotys, kurios tarpusavyje pa- 
laikė ryšį be jokių apribojimų, pažymėtos ant arklidės sienos, priminė 
kryžiukais siuvinėtą apskritimą. O radijo stotys, palaikiusios tik dvi- 
pus; — siųstuvas-imtuvas — ryšį, panėšėjo į žvaigždutes. Apskritimas 
ir žvaigždutės. Kreis und Stern. 

Ši idilija tęsėsi aštuonis mėnesius, iki vokiečių agresijos 1940-ųjų 
gegužę. Kriptoanalitikai iki to laiko turėjo per mažai medžiagos, kad 
galėtų perprasti enigmą. Tačiau Vermachtui žygiuojant per Olandiją, 
Belgiją ir Prancūziją, radijo siųstuvų klegesys virto tikru riaumojimu. 
Anksčiau kriptogramos išsitekdavo trijuose keturiuose pašto maišuo- 
se, o vėliau jų kiekis išaugo iki trisdešimties keturiasdešimties, dar 
vėliau — iki šimto, o galiausiai — iki dviejų šimtų maišų. 

Praėjus maždaug savaitei nuo sujudimo, Džerikas vieną vėlyvą 
rytą pajuto, kaip kažkas palietė jo alkūnę, o atsigręžęs išvydo besi- 
šypsantį Tiuringą. 

— Sveikas, Tomai. Norėčiau, kad su kai kuo susipažintum. 

— Jei atvirai, Alanai, tai aš dabar užsiėmęs. 

— Jos vardas — Agnietė. Esu tikras, kad tau būtina su ja pasi- 
matyti. 

Džerikas norėjo prieštarauti. Iš tiesų, po metų jis būtų paprieš- 
taravęs, bet tuo metu per daug žavėjosi Tiuringu, kad galėtų jo ne- 

paklausyti. Jis nusiėmė nuo kėdės atlošo savo švarką ir gūžčiodamas 
pečiais išėjo į gegužės saulėkaitą. 

Tuo metu Parko veidas jau keitėsi. Didesnė dalis medžių, au- 
gusių ežero pakrantėje, buvo iškirsta, kad ten būtų galima pastatyti 
keletą didelių medinių blokų. Labirintas išrautas, o jo vietoje išdygo 
neaukštas mūrinis pastatas, prie kurio būriavosi kriptoanalitikų mi- 
nia. Iš vidaus sklido garsas, kokio Džerikas dar niekada nebuvo gir- 
dėjęs, tai yra zirzimas ir tarškėjimas, primenantis lyg audimo staklių, 
lyg spausdinimo mašinėlės garsus. Jis nusekė paskui Tiuringą pro 
duris. Įžengus į vidų atrodė, kad triukšmas, atsimušdamas nuo baltai 
išdažytų sienų ir rievėtos geležies lubų, apkurtins. Brigadininkas, 
aviacijos generolas, du vyrai darbiniais drabužiais ir pirštais ausis 
užsikišusi Wrens'o darbuotoja, kuri pasirodė išsigandusi, stovėjo su- 
sispietę palei kambario sieną ir žiūrėjo į didžiulį mechanizmą, pilną 
besisukančių būgnų. Jo viršuje blykčiojo elektros kibirkštėlės. Kažkas 
šnypštė, kažkas spragsėjo, jautėsi karštos alyvos ir perkaitusio metalo 
kvapas. 

— Štai čia — perdirbta lenkų bomba, — paaiškino Tiuringas. — 
Pamaniau, kad reikėtų pavadinti ją Agniete. 

Jis švelniai uždėjo savo laibus, blyškius pirštus ant metalinio 
rėmo. Pasigirdo trenksmas, ir jis atitraukė juos nuo mechanizmo. 

— Viiliuosi, ji veikia gerai... 

Taip, žinoma, pagalvojo Džerikas, plaštaka trindamas kitą langą, 
ji tikrai gerai veikė. 

Iš už debesies išniro mėnuo, trumpai apšviesdamas didįjį šiaurės 
kelią. Jis užsimerkė. 


Ji veikė puikiai, ir nuo to momento pasaulis pasikeitė. 


Nors Džerikas ilgai laikėsi, miegas, atrodo, įveikė ir jį, mat atmerkęs 
akis išvydo sėdynėje patogiau besitaisantį Logį, o jų roveris tuo metu 


riedėjo nedidelio miestelio gatvėmis. Buvo tamsu, ir jis iš pradžių 

nesusigaudė, kur esąs. Pravažiavus eilę parduotuvių, o priekiniams 
automobilio žibintams trumpam apšvietus „County Cinema“ afišų 
lentą — ŠIANDIEN RODOME: „ESKADRA TRIUMFUOJA“, „AŠ TAVE VIS 
TIEK SURASIU“, — sumurmėjęs sau po nosimi „Blečlis“, balse išgirdo 
nuovargį. 

— Velniai rautų, tu visiškai teisus, — pripažino Logis. 

Viktorijos kelias, municipaliteto kontoros, mokykla... Pravažiavę 
kelio vingį, jie ūmai išvydo nesuskaitomą daugybę tiesiai į juos at- 
skrendančių jonvabalių. Džerikas rankomis perbraukė sau per veidą ir 
pajuto, kad pirštai keistai nutirpę. Jį truputį pykino. 

— Kiek valandų? 

— Pats vidurnaktis, — atsakė Logis. — Keičiasi pamaina. 

Pasirodo, žiburėliai buvo niekas kitas, kaip tik žibintuvėliai, skirti 
naudoti šviesos maskavimo metu. 

Džerikas spėjo, kad Parke kiaurą parą dirbo penki ar šeši 
tūkstančiai darbuotojų, suskirstytų į tris pamainas po aštuonias va- 
landas — nuo vidurnakčio iki aštuntos valandos ryto, nuo aštuntos 
iki ketvirtos, nuo ketvirtos iki vidurnakčio. Vadinasi, dabar gatve ėjo 
kokie keturi tūkstančiai žmonių — pusė jų traukė baigę pamainą, kita 
pusė — į darbą, — todėl, roveriui įsukus į kelią, vedantį pagrindinių 
vartų link, atrodė, nepavyks nuvažiuoti nė jardo, į ką nors neatsitren- 
kus. Leveretas pakaitomis tai kyštelėdavo galvą pro šoninį stiklą ir 
šūktelėdavo, tai paspausdavo garso signalą. Keliu plūdo minios žmo- 
nių, daugelis jų pėdino pėsčiomis, kai kurie važiavo dviračiais. Pro juos 
bandė prasibrauti autobusų kolona. Penkiasdešimt procentų, kad tarp 
jų yra ir Klerė, pamanė Džerikas. Jis staiga panoro susigūžti, užsideng- 
ti veidą, kad niekas jo nepastebėtų. 

Logis nužvelgė jį smalsaujamu žvilgsniu. 

— Klausyk, seni, ar tu esi žikras, kad gali grįžti į darbą? 

— Jaučiuosi puikiai. Tai tiesiog... na, man sunku įsivaizduoti, kad 
viskas prasidėjo nuo šešiolikos žmonių. 


— Nuostabu, ar ne? O kitąmet bus dvigubai daugiau nei šiemet. 

Tačiau pasididžiavimą Logio balse netikėtai pakeitė išgąstis. 

— Leveretai, dėl Dievo meilės, žiūrėk, kur važiuoji! Tu vos ne- 
partrenkei damos! 

Priekinių žibintų šviesos nutvieksta šviesiaplaukė supykusi atsi- 
suko, ir Džerikui tą pačią akimirką pasidarė bloga. Ne, tai buvo ne ji. 
Šios moters jis nepažinojo — ji vilkėjo kariška uniforma, o skaisčiai 
raudonai dažytos lūpos atrodė lyg atvira kirstinė žaizda. Moters iš- 
vaizda bylojo apie tai, kad ji greičiausiai skubėjo į pasimatymą. „Neš- 
dinkitės iš čia!“ — šūktelėjo toji, grūmodama kumščiu. 

— Taigi, — pabrėžtinai oficialiai pareiškė Logis, — o aš pama- 
niau, kad ji — dama. 

Kai privažiavo sargybos postą, jiems teko išsitraukti asmens 
tapatybės korteles. Leveretas surinko jas ir pro pravirą langą pateikė 
Karališkojo oro laivyno kapralui. Sargybinis stumtelėjo į šalį savo šau- 
tuvą ir pasišviesdamas žibintuvėliu ėmė tyrinėti dokumentus, paskui 
pasilenkė ir nukreipė šviesos pluoštą paeiliui į kiekvieno sėdėjusio 
automobilyje veidą. Ryškus blyksnis Džeriką ištiko lyg antausis. Iš 
garsaus šnarėjimo už nugaros jis suprato, kad antrasis sargybinis knai- 
siojasi bagažinėje. 

Šviesos apakintas Džerikas net krūptelėjo ir atsigręžė į Logį. 

— Ir nuo kada šitaip? | 

"Jis dar prisiminė tuos laikus, kai niekas nereikalavo net leidimų. 

— Nesu tikras, — gūžtelėjo pečiais Logis. — Jei neklystu, kon- 
trolė sustiprinta prieš savaitę arba dvi. 

Kortelės buvo grąžintos. Užtvaras pasikėlė. Sargybinis mostelėjo 
ranka, duodamas ženklą, jog galima važiuoti. Prie kelio Džerikas iš- 
vydo ne per seniausiai nudažytą iškabą, atsiradusią čia maždaug apie 
Kalėdas. Užrašą baltomis raidėmis galėjai perskaityti ir tamsoje: „Vals- 
tybinis komunikacijos centras“. 

Roveriui pravažiavus, trinktelėdamas nusileido metalinis už- 


tvaras. 

Šviesos maskavimas netrukdė nuspėti, kokio dydžio ši teritorija. Rū- 
mai, kaip ir blokai, atrodė niekuo nepasikeitę, bet dabar jie buvo tik 
visumos dalis. Už jų plytėjo didelis žvalgybos kompleksas: žemuose 
mūriniuose pastatuose įsikūrusios įstaigos, bombų nepramušami 
gelžbetoniniai bunkeriai, A korpusas, B korpusas ir C korpusas, tune- 
liai, slėptuvės, sargybos postai ir garažai... Čia pat, už vielinės tvoros, 
didelės kareivinės. Netoliese augančioje giraitėje iš po maskuojamų 
tinklų kyšojo priešlėktuvinių pabūklų vamzdžiai. Buvo statoma daug 
naujų pastatų. Tiesą sakant, Džerikas neprisiminė tokios dienos, kai 
nebūtų girdėjęs ekskavatorių ir cemento maišyklių triukšmo, kirtiklių 
skambčiojimo ir virstančių medžių braškėjimo. Kartą, prieš pat išvyk- 
damas, jis žingsniais išmatavo atstumą nuo naujos susirinkimų salės 
iki išorinio aptvaro ir nustatė, kad jis yra maždaug pusės mylios. Kam 
visa tai buvo reikalinga? Džerikas nesuprato. Kartais jam atrodydavo, 
kad netrukus ateis toks laikas, kai jie klausysis visų iki vienos radijo 
transliacijų visoje planetoje. 

Leveretas neskubėdamas vairavo roverį pro rūmus tamsiais 
langais, pro teniso kortą ir generatorius, kol galiausiai sustojo netoli 
blokų. 

Džerikas paskubomis išsiropštė iš galinės automobilio sėdynės. 
Kojos prašėsi nakties poilsio ir linko per kelius. Jis atsirėmė į roverio 
šoną. Dešinysis petys atrodė sustiręs nuo šalčio. Kažkur ežere pliuške- 
nosi antis, o jos kreksėjimas taip aiškiai priminė Kembridžą — šiltą 
lovą ir galvosūkius, — kad vydamas šalin prisiminimus jis net papurtė 
galvą. 

Logis paaiškino savo bendrakeleiviui, kad šis galįs rinktis: Leve- 
retas galėtų nuvežti jį į naująjį butą, ir jis turėtų galimybę dar neblogai 
nusnausti, arba galima nieko nelaukiant vykti į vietą ir susipažinti su 
padėtimi. 


— Kodėl gi nepradėjus tuojau pat? — ištarė Džerikas. 

Pasirodymas bloke turėjo tapti sunkiu išmėginimu. Tačiau jis 
buvo nusiteikęs žengti šį žingsnį kaip įmanoma greičiau. 

— Šaunuolis, meiluti. Leveretas pasirūpins tavo lagaminais. Ar 
ne, Leveretai? Pristatysi juos į pono Džeriko kambarį? 

— Taip, sere. — Leveretas žvilgtelėjo į Džeriką ir ištiesė ran- 
ką. — Sėkmės, sere. 

Džerikas atsisveikino paspausdamas ranką. Toks rimtumas jį 
nustebino. Buvo galima pamanyti, kad jis rengiasi šuoliui parašiutu į 
priešo teritoriją. Džerikas svarstė, kaip derėtų į tai atsakyti. 

— Labai ačiū, kad atvežėte. 

Logis krapštėsi prie Levereto žibintuvėlio. 

— Kas jam atsitiko, velniai rautų! 

Jis pastukseno žibintuvėliu sau į delną. 

— Paskutinis šlamštas. Kad jį kur galai. Eime. 

Jis nužirgliojo savo ilgomis kojomis, ir Džerikas, akimirką pa- 
dvejojęs, stipriai apsivyniojo kaklą šaliku ir nusekė jam iš paskos. Tam- 
soje jie ėjo apgraibomis, palei sprogimams atsparią sieną, juosiančią 
Aštuntąjį bloką. Logis į kažką atsitrenkė, — sprendžiant iš garso, tai 
galėjo būti dviratis, — ir nusikeikė. Žibintuvėlis iškrito jam iš rankų 
ir nuo smūgio įsijungė. Šviesos pluoštas krito ant įėjimo į bloką. Buvo 
juntamas kalkių ir drėgmės kvapas, — teisingiau sakant, kalkių, drėg- 
mės ir kreozito, — kuris Džerikui asocijavosi su karu. Logis paklebe- 
no durų rankeną, durys atsidarė ir jiedu įėjo į prieblandoje skendintį 
vidų. 

Kadangi Džerikas per pastarąjį mėnesį, kai buvo išvykęs iš Bleč- 
lio, labai pasikeitė, kažkodėl — nelogiškai — tikėjosi, kad turėtų būti 
pasikeitęs ir blokas. Tačiau jau tą pačią akimirką, kai tik peržengė 
slenkstį, pasijuto sau puikiai pažįstamoje vietoje. Pasijuto lyg dažnai 
besikartojančiame sapne, kuriame baisiausia yra tai, kad tu žinai, kas 
netrukus įvyks, trumpai tariant, labiausiai gąsdina tikrumas, jog taip 
jau buvo ir visada bus. 


Priešais jį driekėsi siauras, blausiai apšviestas, maždaug dvide- 

šimties jardų ilgio koridorius su kokiu tuzinu durų šonuose. Medinės 
pertvaros buvo plonos ir netvirtos, todėl šimto įnirtingai plušančių 
žmonių keliamas triukšmas sklido iš vieno kambario į kitą — kažkur 
į plikas lentas plumpsėjo batai ar kaukšėjo bateliai, iš kažkur sklido 
klegesys, tai vienur, tai kitur kažkas šūktelėdavo, kartkartėmis pasi- 
girsdavo traukiamos kėdės kojų brūžinimas, suskambėdavo telefonas, 
o iš dešifravimo skyriaus sklido „Type-X“ mašinų 4/ak Klak klak. 

Tiesa, buvo vienas nežymus skirtumas: koridoriaus dešinėje ant 
didelės spintos, stovinčios greta įėjimo, buvo pritvirtinta lentelė: „Leit. 
Krameris, JAV karinio jūrų laivyno ryšių tarnybos karininkas“. 

Netrukus Džerikas išvydo pažįstamus veidus. Kingkomas ir 
Proudfutas, šnekučiavęsi šalia kartotekos skyriaus, pasitraukė į šalį, 
kad jį praleistų. Jis jiems linktelėjo. Jie atsakydami taip pat linktelėjo, 
bet tylėjo. Iš „špargalių“ skyriaus išskubėjęs Atvudas net išsižiojo iš- 
vydęs Džeriką, bet tuojau nuleido galvą. Sumurmėjęs „Sveikas, To- 
mai“, kone bėgte leidosi į tyrimų skyrių. 

Akivaizdu, kad niekas nesitikėjo jį vėl pamatyti. Jis juos trikdė. 
Miręs žmogus. Šmėkla. 

Logis nekreipė dėmesio nei į visuotinę nuostabą, nei į Džeriko 
varžymąsi. 

— Sveiki, kolegos. 

Pasisveikinęs su visais, pamojo ranka Atvudui: 

— Labas, Frenkai. Tu tik pažiūrėk, kas sugrįžo! Sūnus palaidū- 
nas! Nusišypsok jam, Tomai, juk ne į šermenis atvykai. Bent kol kas. 

Sustojęs prie savo kabineto, maždaug pusę minutės vartė rankoje 
raktus, paskui pamatęs, kad durys neužrakintos, pakvietė į vidų: 

— Užeik. 

Patalpa buvo neką didesnė už sandėliuką, kuriame laikomos 
šluotos. Anksčiau, tai yra prieš dešifruojant „Ryklio“ kodą, čia buvo 
Tiuringo kambarėlis, tačiau paskui jį išsiuntė į Ameriką. Dabar jame 
buvo įsikūręs Logis, — tokią mažytę privilegiją jam teikė jo rangas, — 


kuris, palinkęs virš savo stalo, atrodė keistai didelis, tarytum suau- 
> P c 

gusysis, patekęs į vaikams įrengtą slėpyklą. Viename kampe stovėjo 
nedegus seifas, iš kurio kyšojo kriptogramos, ir šiukšlių dėžė su etikete 
KONFIDENCIALIOS ATLIEKOS. Kambarėlyje buvo telefonas raudonu 
rageliu ir begalė popierių: ant grindų, ant stalo, ant radiatoriaus (net 
pageltę nuo karščio), vieliniuose krepšiuose ir į eilę sustatytose dėžėse, 
sukrautų aukštomis šūsnimis ir susmegusiomis krūvelėmis. 

— Prakeikimas! Prakeikimas! 

Logis suraukęs antakius žiūrėjo į ilgą popieriaus juostelę savo 
rankose. Paskui išsitraukė iš kišenės pypkę ir ėmė kramsnoti kandiklį. 
Atrodė, kad jis visai pamiršo Džeriką, ir šis, primindamas apie save, 
turėjo kostelėti. 

— Ką? O, atsiprašau, meiluti. — Logis pypke vedžiojo prane- 
šimo eilutes. — Atrodo, Admiralitetas šiek tiek susirūpinęs. Aštuntą 
valandą A korpuse šaukiama konferencija, kurioje dalyvaus ir karinio 
jūrų laivyno vadovybė, atvyksianti tiesiai iš Vaitholo. Norės išgirsti 
ataskaitą. Skaineris sutrikęs ir nori tuojau pat susitikti su manimi. Po 
velnių! 

— Ar Skaineris Žino apie mano sugrįžimą? 

Skaineris buvo Blečlio karinio jūrų laivyno sektoriaus viršinin- 
kas. Jis nemėgo Džeriko, greičiausiai todėl, kad Džerikas niekada 
neslėpė savo nuomonės apie ik pasipūtėlis pagyrūnas, svajojąs grįžti 
iš karo kaip seras Leonardas Skaineris, Britanijos imperijos ketvirtojo 
laipsnio ordino kavalierius, gauti vietelę Saugumo departamento ad- 
ministracijoje ir dėstytojo pareigas Oksforde. Džerikas lyg pro miglą 
atsiminė, jog, prieš išvykdamas į Kembridžą pailsėti, kažką apie tai 
kalbėjęs su Skaineriu, o galbūt leptelėjęs ir daugiau. 

— Žinoma, kad žino, seni. Juk pirmiausia turėjau suderinti su 
juo. 

— Ir jis nieko prieš? 

— Nieko prieš? Žinoma, kad ne. Žmogus dabar atsidūręs bevil- 
tiškoje padėtyje. Jis bet ką padarytų, kad tik galėtų atskleisti „Ryklio“ 
kodą. 

Akimirką patylėjęs Logis ūmai pridūrė: 

— Atsiprašau, turėjau omenyje visai... Tai nereiškia, kad tavo su- 
grįžimą nulėmė beviltiška mūsų padėtis. Juk pats supranti... 

Jis sudribo į kėdę ir vėl žvilgtelėjo į pranešimą. Barbendamas 
pypke į savo išgedusius gelsvus dantis, jis ir vėl nusikeikė: 

— Velniai rautų... 

Žiūrėdamas į Logį Džerikas pagalvojo, kad apie šį žmogų beveik 
ničnieko nežino. Jie dirbo kartu jau dvejus metus, laikė vienas kitą 
draugais, tačiau niekada nėra kalbėjęsi atvirai. Jis nežinojo, ar Logis 
vedęs, o gal turįs merginą. | 

— Niekur nesidėsiu, turiu eiti. Atleisk man, meiluti. 

Logis prasispraudė pro stalą ir šūktelėjo į koridorių: 

— Pakai! 

Džerikas išgirdo, kaip kitame bloko gale šauksmą pakartojo kitas 
balsas: „Pakai!“ Tada dar kitas: „Pakai! Pakai!“ 

Logis įtraukė galvą pro duris atgal į savo kabinetą. 

— Vienas pamainos analitikas koordinuoja darbus, susijusius 
su „Rykliu“. Pakas — šioje pamainoje, Baksteris — kitoje, o trečio- 
je — Petiferis. 

Jo galva vėl dingo. 

— Aha, jau ateina. Paskubėk, seni. Atrodai visai neblogai. Turiu 
tau staigmeną. Pažiūrėk, kas čia toks. 

— Taigi čia tu, brangusis mano Gajau, — iš koridoriaus pasigir- 
do gerai pažįstamas balsas. — Visi tavęs ieškojo ir negalėjo rasti. 

Adamas Pakovskis be vargo prasmuko pro Logį į vidų, išvydo 
Džeriką ir sustojo lyg stabo ištiktas. Jis atrodė nuoširdžiai apstulbęs. 
Džerikas beveik matė, kaip jis stengiasi atgauti jam būdingą veido iš- 
raišką ir nusišypsoti savo žavinga šypsena. 

— Tomai, juk tai... Aš jau buvau bepradedąs manyti, kad niekada 
nesugrįši. Tai nuostabu. 

— Kaip gera vėl tave matyti, Pakai. — Džerikas mandagiai pa- 


plekšnojo jam per petį. 

Pakas buvo jų talismanas, jų pažiba, saitas, jungęs su karine 
romantika. Jis buvo atvykęs į Blečlį pačią pirmąją savaitę, kad supa- 
žindintų su lenkų bomba, paskui išskrido atgal į Lenkiją. Okupavus jo 
šalį, pasitraukė į Prancūziją, o žlugus Prancūzijai, persikėlė per Pirė- 
nus. Apie jį buvo pasakojamos romantiškos istorijos: nuo vokiečių jis 
slėpęsis ožkaganio trobelėje, vėliau prasmukęs į portugalų garlaivį ir 
grasindamas pistoletu liepęs kapitonui plaukti į Angliją. Kai 1940-ųjų 
žiemą jis nelauktai vėl pasirodė Blečlyje, Pinkeris, Šekspyro mėgėjas, 
sutrumpino jo pavardę — „Pakas“ — („linksmasis nakties klajūnas“)*. 
Jo motina buvo britė, todėl jis, jei tik nebūtų itin atsargiai taręs kiek- 
vieno žodžio, būtų tobulai kalbėjęs angliškai. 

— Tu atvykai mums padėti? 

— Atrodo, taip. — Džerikas droviai išsivadavo iš Pako glėbio. — 
Jei tik iš to bus naudos. 
paskui ėmė naršyti ant stalo išmėtytus popierius. — Ei, kurgi jis pasi- 
dėjo? Šįryt mačiau čia... 

Pakas linktelėjo Logio pusėn ir sušnabždėjo: 

— Matai, Iomai? Tvarkingas kaip visuomet. 

— Ei, Pakai, aš viską girdėjau. Netrukdyk. Ar tik ne čia? Ne. 
Taip. Taip! 

Logis atsisuko į juos ir ištiesė Džerikui mašinėle spausdintą ir 
antspauduotą dokumentą, kurio viršuje buvo užrašyta: „Karo minis- 
terijos įsakymu.“ Tai buvo orderis pastoviui, adresuotas poniai Etelei 
Armstrong, pagal kurį Blečlyje, Albiono gatvėje, Komerciniuose sve- 
čių namuose Džerikui turėjo būti suteiktas būstas. 

— Apgailestauju, seni, kad neturiu išsamesnės informacijos. Tai 
geriausia, ką galėjau padaryti. 

— Esu tikras, kad viskas bus gerai. 


* Angl. Pxc4 — elfas, velniūkštis, išdaigininkas, Viljamo Šekspyro „Vasarvidžio nakties 


sapnas“ veikėjas. 

Džerikas suvyniojo pranešimą ir įsikišo jį į kišenę. Tiesą sakant, 
jis buvo daugiau negu tikras, kad nieko gero 7e6us — paskutiniai tin- 
kami gyventi kambariai Blečlyje buvo išdalyti jau prieš trejus metus, 
ir žmonės į darbą keliaudavo net iš Bedfordo, o tai reiškia, kad jiems 
tenka sukarti net po dvidešimt mylių, tačiau ar verta reikšti nepasiten- 
kinimą? Jis iš patirties gerai žinojo, kad kambarys jam greičiausiai bus 
reikalingas tik permiegoti. 

— Ką gi, mano berniuk, per daug nepersistenk, — tęsė Logis. — 
Tau nereikės dirbti visą pamainą. Nieko panašaus. Galėsi atvykti ir 
išvykti kada pats norėsi. Įžvalga. Įkvėpimas. Pastabos, jei mes ką nors 
pražiopsosime. Ar ne taip, Pakai? 

— Absoliučiai. 

Jo dailus veidas atrodė išvargęs labiau negu bet kada anksčiau, 
labiau nei Logio. 

— Dievas mato, Tomai, mes nenorim, kad tau vėl būtų blogai. 

— Atrodo, mes nė kiek nepasistūmėjome į priekį? — paklausė 
Logis. — Nejaugi savo viešpačiui ir šeimininkui negalėsiu perduoti 
jokios gerosios naujienos? 

Pakas papurtė galvą. 

— Nematyti net silpnos prošvaistės? 

— Taigi. 

— Ne. Žinoma, o kodėl gi turėtų matytis? Velniai griebtų tuos 
admirolus. — Logis susuko juostelę su pranešimu, nusitaikęs metė į 
šiukšlių dėžę, tačiau nepataikė. — Aš pats tau viską aprodyčiau, To- 
mai, bet juk tu žinai, kad Skaineris nepratęs laukti. Kaip laikaisi, Pa- 
kai? Surengsi jam ekskursiją? 

— Žinoma, Gajau. Kaip pageidausi. 

Logis išlydėjo juos į koridorių ir pabandė užrakinti duris, ta- 
čiau nieko nepešė. Jam atsigręžus ir besirengiant prabilti, Džerikas 
sukandęs dantis nusiteikė išklausyti eilinį Logio pamokslą, panašų į 
tuos, kuriuos mėgsta sakyti mokyklų pensionų vedėjai, esą jų ranko- 
se — nekaltų žmonių gyvybės, apie tai, kad jie privalo padaryti viską, 

kas nuo jų priklauso, apie lenktynes, kurias laimi ne greičiausi, ir apie 
mūšius, kuriuose nugali ne stipriausi (iš tiesų, vieną kartą jis jau buvo 
tai pasakęs), tačiau dabar jis tik plačiai nusižiovavo. 

— Oi. Atleisk, seni. Atsiprašau. 

Sunkiai kėldamas kojas jis nuėjo koridoriumi tolyn, čiupinėda- 
mas savo kišenes ir norėdamas įsitikinti, ar pypkė ir tabako kapšas yra 
įprastoje vietoje. Jie išgirdo, kaip Logis dar kartą burbtelėjo, kažką apie 
„prakeiktus admirolus“, ir dingo jiems iš akių. 


Aštuntasis blokas buvo trisdešimt penkių jardų ilgio ir dešimties plo- 
čio, todėl Džerikas būtų galėjęs pereiti juo net miegodamas, o galbūt 
jau ir buvo kada perėjęs. Išorinės sienos plonos, ir atrodė, kad drėgmė 
nuo ežero kyla pro grindų lentas, nes naktimis patalpose, kurias blyš- 
kiai apšviesdavo plikos mažo galingumo lemputės, būdavo gana šalta. 
Vieninteliai baldai čia buvo iš ožių malkoms pjauti padaryti stalai ir 
sulankstomosios medinės kėdės. Aplinka Džerikui pasirodė panaši į 
parapijos salę žiemos vakarą, trūko tik nevykusiai suderinto pianino ir 
žmogaus, galinčio išstuksenti „Žemė vilties ir šlovės“. 

Pastato išplanavimas priminė surinkimo liniją, kurios svarbiau- 
sias taškas buvo kažkur toli tamsoje, gal net už dviejų tūkstančių my- 
lių, kai pilkas vokiečių povandeninio laivo korpusas išnirdavo beveik 
į paviršių, kad savo dispečeriui išsiųstų eilinį radijo pranešimą. Jo 
siunčiami signalai būdavo perimami įvairiose pasiklausymo stotyse, 
teletaipu perduodami į Blečlį, kur per dešimt minučių, povande- 
niniam laivui dar tik ruošiantis panirti į gelmę, tuneliu pasiekdavo 
Aštuntojo bloko registracijos skyrių. Džerikas ištiesė ranką į vieną 
vielinį krepšį, pažymėtą etikete „Ryklys“, išėmė jo turinį ir nusinešė 
arčiau šviesos. Daugiausia darbo įprastai būdavo iškart po vidurnak- 
čio. Ir iš tikrųjų — per aštuoniolika pastarųjų minučių buvo perimti 
šeši pranešimai. Tris iš jų sudarė vos po aštuonias raides, Džerikas 


spėjo, kad tai greičiausiai orų prognozės. Tačiau net ilgiausią krip- 

togramą sudarė ne daugiau kaip pora tuzinų kombinacijų po keturias 


raides: 
JRLO GOPL DNRZ LOBT... 


Pakas žvilgtelėjo į jį pavargusiu žvilgsniu, tarytum sakydamas: ir 
ką gi tu gali padaryti? 

Džerikas tarė: 

— Kokia apimtis? 

— Būna įvairiai. Šimtas penkiasdešimt, kai kada ir du šimtai pra- 
nešimų per dieną. Vis didėja. 

Registracijos skyrius užsiėmė ne tik „Rykliu“. Čia buvo regis- 
truojami, o paskui į „špargalių“ skyrių perduodami „Jūrų kiaulės“ ir 
„Delfino“ pranešimai. „Špargalių“ specialistai juos kruopščiai anali- 
zuodavo, ieškodami dešifravimui reikalingų raktų — radijo stočių 
signalų, kuriuos jie suprasdavo (pavyzdžiui, Kylis — JDU, Vilhelms- 
hafenas — KYU), pranešimų, kurių turinį jie galėdavo atspėti, arba 
kriptogramų, kurios jau būdavo užšifruotos vienu raktu, o paskui ret- 
ransliuojamos kitu (jos buvo žymimos „XX“ ir vadinamos „bučiniais“). 
Atvudas buvo žymiausiais „špargalininkas“, o Wrense tarnaujančios 
dailiosios lyties atstovės jam už akių šaipydavosi, esą tai buvo vienin- 
teliai bučiniai jo gyvenime. 

Šalia buvo didelė patalpa, kurią jie išdidžiai, tačiau juokaudami 
vadino didžiuoju skyriumi. Jame kriptoanalitikai iš „špargalių“ bandy- 
davo išgauti galimus sprendinius, kuriuos galėtų išbandyti bombose. 
Džerikas žvilgsniu aprėpė išklerusius stalus, kietas kėdes ir silpną 
apšvietimą, vėl pajuto stiprų tabako kvapą, koledžo bibliotekos at- 
mosterą, nakties vėsą (daugelis kriptoanalitikų vilkėjo paltais ir mū- 
vėjo kumštinėmis pirštinėmis) ir paklausė savęs, kodėl — iš tikrųjų, 
kodėl? — jis taip greitai sutiko grįžti atgal. Čia jis išvydo Kingkomą ir 
Proudfutą, taip pat Apdžoną, Pinkerį ir de Brukį, ir dar kokį pustuzinį 


naujokų, kurių anksčiau nebuvo matęs, o vienas iš jų lyg niekur nieko 

sėdėjo anksčiau Džerikui rezervuotoje kėdėje. Stalai apkrauti kriptog- 
ramomis, lyg rinkimų biuleteniais balsų skaičiavimo metu. 

Pakas murmėjo sau po nosimi kažką apie dešifravimą atgaline 
data, tačiau Džerikas, negalėdamas atplėšti akių nuo jo vietą uzurpa- 
vusio kolegos, pametė mintį. 

— Atsiprašau, Pakai. Apie ką tu ką tik kalbėjai? 

— Sakiau, kad mes prieš dvidešimt minučių baigėme savo 
darbą. „Rykliu“ iki kodo pakeitimo užšifruoti pranešimai dabar yra 
visiškai dešifruojami. Taigi mes daugiau nebeturime kuo užsiimti. Iš- 
skyrus istoriją, — jis puse lūpų šyptelėjo ir paplekšnojo Džerikui per 
petį. — Eime, parodysiu. 

Kai kriptoanalitikas būdavo tikras, kad jam pavyko rasti galimą 
raktą pranešimui dešifruoti, jo variantą siųsdavo patikrinti bomba. 
Jeigu jis turėdavo gerą galvą arba jam nusišypsodavo sėkmė, tai bomba 
per valandą arba per dieną patikrindavo milijoną kombinacijų ir nu- 
statydavo enigmos sąranką. Ši informacija iš bombų skyriaus galiau- 
siai būdavo perduodama dešifravimo skyriui. 

Dėl keliamo didžiulio triukšmo dešifravimo skyrių nugrūdo į 
tolimiausią bloko galą. Džerikui asmeniškai šis tarškėjimas patiko. 
Jis bylojo apie sėkmę. Niūriausios būdavo tos naktys, kai pastate 
tvyrodavo tyla. Visas tuzinas britų dešifravimo mašinėlių „Type-X“ 
modifikuotos taip, kad galėtų imituoti vokiečių enigmos veiksmus. 
"Tai dideli, griozdiški įrenginiai — rašomosios mašinėlės su rotoriais, 
komutatoriumi ir cilindru, — prie kurių sėdėdavo jaunos, tvarkingos, 
aristokratiškos išvaizdos merginos. 

Baksteris, bloko marksistas, buvo sukūręs teoriją, kad Blečlio 
darbo jėga (jų daugumą sudarė moterys) atitinka modelį, kurį jis pats 
vadino „anglų klasinės sistemos paradigma“. Radijo žvalgai, drebantys 
iš šalčio pakrančių radijo stotyse, buvo eiliniai darbininkai ir triūsė 
nieko nenusimanydami apie jokią enigmą. Bombų operatoriai, dar- 
bavęsi netoliese esančiuose užmiesčio namuose ir naujame dideliame 


komplekse šalia Londono, atstovavo smulkiajai buržuazijai ir žinojo 

daugiau. Na, o merginos iš dešifravimo skyriaus, įsikūrusios pačia- 
me Parko centre, priklausė viduriniajai klasei ir aukštuomenei, netgi 
aristokratijai, ir disponavo visa informacija — paslaptis jos tiesiogine 
prasme liesdavo savo pirštais. Jos spausdino originalių kriptogramų 
tekstus, o iš cilindro „Type-X“ dešinėje palengva išlįsdavo priklijuoja- 
ma juosta, panaši į tas, kurios klijuojamos ant telegramų blankų, su jau 
dešifruotu, aiškiai suprantamu tekstu. 

— Anos trys merginos dirba su „Delfinu“, — paaiškino Pakas, 
rodydamas į kitą kambario pusę, — o štai šios dvi, įsitaisiusios arčiau- 
siai durų, ką tik ėmėsi „Jūrų kiaulės“. O ši žavinga jauna dama, — jis 
linktelėjo merginos pusėn, — jei neklystu, pluša prie „Ryklio“. Ar 
galėtume žvilgtelėti? 

Mergina buvo jauna, maždaug aštuoniolikos metų, rausvais 
garbanotais plaukais ir didelėmis rusvomis akimis. Ji pakėlė galvą ir 
nusišypsojo Pakui merginos iš 72//er viršelio šypsena, o šis, pasilen- 
kęs virš jos, pradėjo vynioti iš cilindro juostą. Džerikas pastebėjo, kad 
tai darydamas jo kolega viena ranka lyg niekur nieko liko atsirėmęs 
į merginos petį, ir pagalvojo, kad pavydi Pakui tokio laisvumo. Jis gi 
kokią savaitę jaudintųsi, kol išdrįstų taip pasielgti. Pakas mostelėjo 
pirštu, kviesdamas jį pasilenkti ir kartu su juo perskaityti dešifruotą 
tekstą. | 


VONSCHULZEOU88521DAMPFER1TANKERWAHRSCHEINLICHAM63TAN 
KERFACKEL,... 


Džerikas vedžiojo pirštu, atskirdamas žodžius ir mintyse vers- 
damas: povandeninio laivo vadas fon Šulcė siuntė radiogramą iš jūros 
kvadrato 8852 ir raportavo apie tai, kad nuskandino vieną garlaivį 
(faktas) ir vieną tanklaiųjkturbūt), o dar vieną tanklaivį padegė... 

— Kurios dienos ši radiograma? 

— Štai čia nurodyta, — atsakė Pakas. — Sechs drei. Kovo šešta. 
Mums pavyko dešifruoti visas tą savaitę perimtas kriptogramas iki 

pat nakties iš antradienio į trečiadienį, kai vokiečiai pakeitė kodą, ir 
dabar ketiname imtis ankstesnių, dar nedešifruotų kriptogramų.. Ši 
yra — nejaugi? — šešių dienų senumo. Herr Kapitan von Schulze šiuo 
metu turėtų būti jau už penkių šimtų mylių. Atsiprašau, akademinis 
įprotis. 

— Velnio išperos, — išsprūdo Džerikui, kuris antrą kartą ve- 
džiojo pirštu per tekstą. IDAMPFERITANKER... 

Šioje vienoje eilutėje tilpo ir ledinis šaltis, ir skęstančiųjų agonija, 
ir nepakeliamas ugnies karštis. Kažin kaip vadinosi šie laivai, ar įgulos 
narių artimiesiems jau pranešta? 

— Dar turime apie aštuoniasdešimt kovo šeštos dienos prane- 
šimų, kuriuos reikia perleisti per „Type-X“. Reikės paskirti dar porą 
operatorių. Dvi valandos, ir darbas bus baigtas. 

— O kas toliau? 

— Toliau, mielasis Tomai? Manau, kad toliau imsimės vasario 
mėnesį nebaigtų darbų. Tačiau vargu ar iš to galime tikėtis bent isto- 
rinės naudos. Vasaris? Vasaris Atlante? Archeologija! 

— O kaip dėl keturių rotorių bombos? 

Pakas papurtė galvą. 

— Pirma, nėra jokių galimybių. Apie tai nėra ką diskutuoti. Yra 
projektas, bet tas projektas — teorinė nesąmonė. Yra projektas, kuris 
turėtų veikti, bet neveikia. Trūksta medžiagų. Trūksta inžinierių... 

Jis vangiai mostelėjo ranka, tarytum būtų norėjęs kažką nubai- 
dyti. 

— Nejaugi niekas nepasikeitė? 

— Niekas, kas mums galėtų būti svarbu. Radijo pelengatorių 
duomenimis, povandeninių laivų štabas iš Paryžiaus persikėlė į Berly- 
ną. Jie dabar Magdeburge įsitaisė kažkokį naują stebuklingą siųstuvą, 
galintį perduoti signalą į povandeninį laivą, esantį keturiasdešimt 
penkių pėdų gylyje ir dviejų tūkstančių mylių atstumu. 

Džerikas sumurmėjo: 


— Ir išradingi gi jie. 

Raudonplaukė mergina baigė dešifruoti raportą. Ji nuplėšė juos- 
tą, priklijavo kitoje kriptogramos pusėje ir perdavė kitai merginai, kuri 
tuojau pat iškurnėjo iš kambario. Dabar raportas turėtų būti išverstas į 
anglų kalbą ir teletaipu išsiųstas Admiralitetui. 

Pakas palietė Džeriko alkūnę. 

— Juk tu pavargęs. Nejaugi nenorėtum eiti pailsėti? 

Tačiau Džerikas nejautė, kad jį imtų miegas. 

— Norėčiau pamatyti visas pakeistu „Ryklio“ kodu užšifruotas 
kriptogramas. Visas, pradedant trečiadienio vidurnakčiu. 

Pakas suglumęs šyptelėjo. 

— Kokia prasmė? Juk vis tiek nieko nepakeisi. 

— Gal ir taip. Vis dėlto norėčiau pamatyti. 

— Kodėl? 

— Nežinau. — Džerikas gūžtelėjo pečiais. — Paprasčiausiai no- 
riu paimti į rankas. Pajusti. Juk visą mėnesį praleidau nuošalėje. 

— Tikriausiai manai, kad mes ko nors nepastebėjome? 

— Visai ne. Logis manęs prašė. 

— Ak, taip. „Įkvėpimas“ ir „intuicija“, kuriais garsėja mūsų Dže- 
rikas, — Pakas nepajėgė nuslėpti susierzinimo. — Ar tai reiškia, kad 
mokslas ir logika užleidžia savo vietą prietarams ir „pojūčiams“? 

— Dėl Dievo meilės, Pakai! — Džerikas ir pats ėmė erzintis. — 
Gali manyti, ką tik nori, bet padaryk tai, ko prašau. 

Pakas akimirką į jį žiūrėjo, paskui taip pat nelauktai, kaip ir buvo 
pasirodę, nepasitenkinimo debesys išnyko. 

— Žinoma. — Jis iškėlė abi rankas aukštyn, lyg pasiduoda- 
mas. — Tuojau pat jas gausi. Atleisk man. Aš žiauriai pavargęs. Mes 
visi esame pavargę. 

Džerikas su „Ryklio“ šifruotų kriptogramų segtuvu po penkių 
minučių įėjęs į didįjį kambarį rado sau įprastą darbo vietą atlaisvintą. 
Kažkas buvo padėjęs lapų pluoštą užrašams ir ką tik padrožtų pieštu- 
kų. Jis apsidairė, bet niekas, kaip pasirodė, nekreipė į jį nė menkiausio 


dėmesio. 

Pirmiausia padėjo ant stalo segtuvą su kriptogramomis. Atlais- 
vino savo šaliką. Palietė radiatorių — šis kaip visada buvo drungnas. 
Stipriai papūtė į delnus, tikėdamasis juos sušildyti, ir atsisėdo. 


Jis sugrįžo. 


3 


Jei kas nors Džeriko pasiteiraudavo, kodėl jis tapęs matematiku, — 
kartais motinos pažįstami, o kartais kuris nors smalsus, bet mokslu ne- 
sidomintis kolega, — jis papurtydavo galvą, šyptelėdavo ir atsakydavo, 
jog ir pats neįsivaizduojąs. Jeigu jie ir toliau nesiliaudavo klausinėję, 
jis šiek tiek susidrovėjęs pacituodavo G. H. Hardžio apibrėžimą iš jo 
garsiosios „Apologijos“: „Matematikas, kaip ir dailininkas arba poetas, 
yra struktūrų Kžrėjas.“ Jeigu jiems ir to nepakakdavo, jis mėgindavo 
paaiškinti, pasitelkęs patį elementariausią pavyzdį, kurį galėjo sugal- 
voti: dydis pi — 3,14 — apskritimo perimetro ir skersmens santykis. 
Pabandykite apskaičiuoti pi per tūkstantį vietų po kablelio, sakydavo 
jis, o jei norite — per milijoną arba dar tiksliau, ir šioje nesibaigiančio- 
je skaičių sekoje nerasite jokios struktūros. Ji jums pasirodys atsitik- 
tinė, chaotiška, netgi bjauri. Tačiau Leibnicas ir Gregoris iš to paties 


skaičiaus sugebėjo išgauti kristalinės elegancijos struktūrą: 


ir taip toliau iki begalybės. Tokia struktūra neturėjo jokios praktinės 
naudos, ji buvo paprasčiausiai daili, — Džerikui ji atrodė tokia pat 
didinga kaip gaidų linija Bacho fugoje, — o jeigu jo klausinėtojas vis 
tiek nesuvokdavo, ką jis norįs pasakyti, tuomet, kad ir kaip būtų gaila, 
jam nelikdavo nieko kito, kaip pasiduoti ir neeikvoti laiko veltui. 


Šiuo principu besivadovaujančiam Džerikui tokia pat daili atrodė 

ir enigma — Žmogaus sumanumo, sukūrusio ir cha0są, ir miniatiūrinę, 
sunkiai įžvelgiamą prasmę, šedevras. Pirmomis dienomis po atvyki- 
mo į Blečlį jis neretai fantazuodavo, kad vieną gražią dieną, kai karas 
pagaliau baigsis, susirasiąs jos išradėją, vokietį 4err Arturą Šerbijų, ir 
pastatysiąs jam alaus bokalą. Tačiau netrukus išgirdo, kad Šerbijus 
mirė dar 1929 metais, o jo mirties priežastis buvo pati absurdiškiausia: 
išradėją užmušė pasibaidęs arklys. Taigi pastarasis nesužinojo, kokios 
sėkmės susilaukė jo vardu patentuotas išradimas. 

Jeigu Šerbijus būtų gyvenęs ilgiau, jis būtų tapęs turtuoliu. 1942 
metais Blečlio darbuotojai paskaičiavo, kad vokiečiai buvo pagaminę 
ne mažiau kaip šimtą tūkstančių enigmų. Jos buvo visuose vokiečių 
armijos štabuose, visose Lu/žwa/fe bazėse, visuose karo laivuose, vi- 
suose povandeniniuose laivuose, visuose uostuose, visose didesnėse 
geležinkelio stotyse, visuose SS brigadų ir gestapo štabuose. Dar nie- 
kada jokia šalis nebuvo patikėjusi tokios gausybės slaptos informacijos 
vienam įrenginiui. 

Blečlio rūmuose vienas didžiulis kambarys buvo verste užverstas 
iš vokiečių atimtomis enigmomis, todėl Džerikas jame praleido ne 
vieną valandą. Jos buvo mažos (ilgis ir plotis — tik truputį didesni nei 
viena pėda, o aukštis — šeši coliai), nešiojamos (svėrė vos dvidešimt 
šešis svarus), o jų eksploatacija — nesudėtinga. Užtenka atitinkamai 
nustatyti mechanizmą, išspausdinti tekstą, ir skydelyje, kuriame įtai- 
sytos mažos elektrinės lemputės, raidė po raidės pasirodo šifruotas 
tekstas. Gavus šifruotą pranešimą, reikėdavo nustatyti savo įrenginį 
ta pačia tvarka, kuria nustatytas pirmasis, išspausdinti kriptogramą, 
ir tokiame pačiame skydelyje su mirksinčiomis lemputėmis galėdavai 
skaityti suprantamą, dešifruotą tekstą. 

Enigmos genialumas buvo tas, kad ji galėjo generuoti daugybę 
skirtingų permutacijų. Elektros srovė standartinėje enigmoje iš kla- 
viatūros per tris sujungtus rotorius (kiekvieną kartą, paspaudus kurį 
nors klavišą, mažiausiai vienas iš jų pasisukdavo per vieną poziciją) ir 


komutatorių su dvidešimt šešiais lizdais tekėjo į lemputes. Elektrinės 

grandinės keisdavosi nuolat, galimas jų skaičius atrodė astronominis, 
bet jį vis tiek buvo galima apskaičiuoti. Rotoriai buvo pasirenkami .iš 
penkių galimų, du iš jų paliekant nenaudojamus, o tai reiškė, kad yra 
šešiasdešimt galimų jų išdėstymo variantų. Kiekvienas iš rotorių buvo 
įtaisytas ant ašies ir turėjo dvidešimt šešias išeities pozicijas. Dvide- 
šimt šešis pakėlus kubu gauname 17 576. Padauginę šį skaičių iš še- 
šiasdešimties galimų rotorių išdėstymo variantų gauname 1 054 560. 
Gautąjį skaičių padauginę iš galimų komutatoriaus lizdų sujungimų 
skaičiaus, — maždaug šimto penkiasdešimties bilijonų, — gauname 
150 žrilijony skirtingų išeities pozicijų. Trumpai tariant, pagrobtų 
enigmų ir prie jų praleistų valandų skaičius nieko nereiškė. Nežinant, 
kaip išdėstyti rotoriai, kokios jų išeities pozicijos ir kaip sujungti ko- 
mutatoriaus lizdai, patys mechanizmai buvo beverčiai. Juolab kad pa- 
čius rotorius vokiečiai keisdavo kasdien, o kartais ir dusyk per dieną. 

Mechanizmas turėjo vienintelę mažytę, bet, kaip vėliau paaiškė- 
jo, kritinę spragą. Jokia raidė negalėjo būti užšifruojama ja pačia, „A“ 
kriptogramoje niekuomet nebuvo „A“, „B“ — „B“, „C“ — „OC“... Jokia 
raidė niekada nebūna savimi — tai buvo pagrindinis principas, kuriuo 
reikėjo vadovautis dešifruojant enigmą. Tai buvo mažytė spraga, kuria 
naudojosi bombos. 


Tarkime, jūs gavote kriptogramą: 

IGWH BSTU XNTX EYLK PEAZ ZNSK UFJR ACDV... 
Tarkime, jums žinoma, jog šis pranešimas išsiųstas iš Kriegsmarine 
meteorologijos stoties Biskajos įlankoje, o jo autorius — Aštuntojo 
bloko kriptoanalitikų kolega, kuris visus savo raportus pradeda vie- 
nodai: 


WEUBYYNULLSEOSNULLNULL 


(„Orų prognozė 0600“, čia wEUB — WETTERŪBERSICHT santrumpa, 

o SEGS reiškia SECHS; YY ir NULL vartojami radijo žvalgams suklai- 
dinti.) 

Kriptoanalitikas, pasidėjęs priešais save šifruotą tekstą ir „špar- 
galę“, lėtai traukdavo antrąjį, lygindamas abiejuose tekstuose esančias 
raides, kol nė viena iš jy nesutapdavo. Šiuo atveju raidės išsidėstytų 
taip: 


BSTUXNTXEYLKPEAZZNSKUF 
WEUBYYNULLSEOSNULLNULL 


Toliau jau teoriškai būdavo galima paskaičiuoti, kaip turėjo būti 
nustatyta enigma, kad raidės tekste išsidėstytų būtent tokia seka. Ta- 
čiau tokiam skaičiavimui atlikti visa grupė darbuotojų būtų turėjusi 
plušėti kelias savaites. Vokiečiai darė prielaidą, ir ji buvo teisinga, kad 
netgi dešifravus jų perduodamą informaciją ji jau būtų pasenusi ir 
nenaudinga. Tačiau Blečlyje — vokiečiai niekada apie tai nepagalvo- 
jo — šią užduotį atlikdavo me žmonės. Čia dirbo bombos. Tai buvo pir- 
masis istorijoje atvejis, kai mechanizmo masiškai šifruojamus tekstus 
bandydavo perskaityti panašus mechanizmas. 

Ar šnipai dar buvo kam nors reikalingi? Jau nebereikėjo nei 
specialaus rašalo, nei pašto dėžučių neįteiktiems laiškams, nei slaptų 
susitikimų vidury nakties užtamsintuose miegamuosiuose vagonuose. 
Dabar pagrindinius vaidmenis atliko matematikai ir mechanikai su 
rankinėmis tepalinėmis, taip pat pusantro tūkstančio raštvedžių, per 
dieną apdorojančių penkis tūkstančius slaptų pranešimų. Špionažas jų 
dėka perėjo į naują, mechanizmų, erą. 

Tačiau Džerikui, kuris galynėjosi su „Rykliu“, naudos iš to buvo 
ne kažin kiek. 

„Ryklys“ atrodė neįveikiamas jokiomis priemonėmis, jokiais me- 
todais. Iš pradžių nebuvo beveik jokių „špargalių“. Antvandeninių lai- 
vų atveju, jei Aštuntasis blokas, bandydamas atskleisti enigmos kodą, 


neturėdavo už ko užsikabinti, jie griebdavosi jau išbandytų metodų, 

kurių vienas buvo vadinamas „sodininkavimu“. „Sodininkaudavo“ Ka- 
rališkojo oro laivyno pilotai, kurie tam tikrame jūros kvadrate, netoli 
kurio nors vokiečių uosto, numesdavo minų. Tokiais atvejais galėdavai 
būti tikras, kad maždaug po valandos uosto viršininkas su teutonišku 
dalykiškumu išsiųs pranešimą, naudodamasis enigma, kurios rotoriai 
bus nustatyti pagal tai dienai numatytą tvarką. Šiuo pranešimu jis 
perspėdavo laivus saugotis minų, esančių tokiame ir tokiame jūros 
kvadrate. Radijo žvalgų perimtas signalas būdavo perduodamas į Aš- 
tuntąjį bloką, kuriame dirbantys kriptoanalitikai taip gaudavo jiems 
reikalingą „špargalę“. 

Tačiau „Ryklio“ atveju panašūs metodai neveikė, ir Džerikui 
neliko nieko kito, kaip tik spėlioti kriptogramų turinį. Aštuoni 
ilgi pranešimai buvo išsiųsti iš Berlyno. Tai greičiausiai galėtų būti 
įsakymai, spėjo jis, povandeniniams laivams burtis į „vilkų rujas“ ir 
pasitikti artėjančius jūrų konvojus. Trumpesni signalai — jų buvo 
šimtas dvidešimt du, ir Džerikas juos suskirstė į atskiras krūve- 
les — išsiųsti iš povandeninių laivų. Jais galėjo raportuoti apie nu- 
skandintus laivus ir apie variklio gedimus, informuoti apie atviroje 
jūroje plūduriuojančius gyvus likusius laivo keleivius ir nuo denio 
nuplautus įgulos narius, prašyti atsarginių detalių ir naujų instrukci- 
jų. Trumpiausios buvo povandeninių laivų siunčiamos kriptogramos 
su orų prognozėmis arba, labai retai, raportai su koordinatėmis, 
kaip antai „Konvojus jūros kvadrate BE9533, kursas — 70 laipsnių, 
greitis — 9 mazgai...“ Tačiau pastaruosius, kaip ir meteorologijos 
tarnybų biuletenius, užkoduodavo, todėl viena abėcėlės raidė at- 
stodavo atskirą raporto dalį. O jau paskui visa informacija būdavo 
užšifruojama „Rykliu“. 

Džerikas pieštuku pabarbeno į stalą. Pakas buvo visiškai teisus. 
Trūko medžiagos, su kuria galėtum dirbti. 

Tačiau tai dar ne viskas, mat „Ryklio“ enigmoje buvo įtaisytas 
nelemtas ketvirtasis rotorius, dėl kurio perskaityti povandeninių laivų 


siunčiamas kriptogramas buvo dvidešimt šešis kartus sunkiau nei ant- 

vandeninių. Padauginkite šimtą penkiasdešimt trilijonų iš dvidešimt 
šešių. Fenomenalus dydis. Inžinieriai jau metus triūsė, bandydami su- 
konstruoti keturių rotorių bombą, tačiau vis nesėkmingai. Atrodė, kad 
ši užduotis viršija jų technines galimybes. 

Nei „špargalių“, nei bombų. Beviltiška. 

Ėjo laikas, ir Džerikas išmėgino visus įmanomus būdus, kurie 
būtų galėję sužadinti tam tikrą įkvėpimą. Jis išdėliojo kriptogramas 
chronologine tvarka. Paskui jas suskirstė pagal ilgumą. Dar vėliau su- 
grupavo pagal dažnumą. Paskui ėmė paišinėti ant krūvele sukrautų 
popieriaus lapų. Po to įsileido sliūkinti po bloką, tik jau nekreipdamas 
dėmesio, ar kas nors juo domisi, ar ne. Tai priminė dešimt mėnesių, 
kurie, rodėsi, niekada nesibaigs, pastaraisiais metais. Nieko keista, kad 
jam pasimaišė protas. Jam prieš akis straksėjo padrikų ir bereikšmių 
raidžių kordebaletas. O vis dėlto jos nebuvo bereikšmės. Jose glūdėjo 
gyvybiškai svarbi informacija, kurią jam reikėjo atrasti. Tačiau kur 
rasti struktūrą? Kur rasti struktūrą? Kur, po galais, kokia nors s£ruk- 


tūra? 


Maždaug apie ketvirtą ryto naktinė pamaina paprastai darydavo nak- 
tipiečių pertrauką. Kriptoanalitikai eidavo užkąsti kada tik panorėję, 
atsižvelgiant į darbo stadiją. Merginos iš dešifravimo skyriaus ir kler- 
kai, dirbantys registracijos bei katalogavimo skyriuose, iš savo darbo 
vietų atsitraukdavo griežtai pagal grafiką, todėl bloke darbuotojų nie- 
kada netrūkdavo. 

Džerikas nė nepastebėjo, kad žmonės vienas paskui kitą traukia 
durų link. Alkūnėmis pasirėmęs į stalą, o krumplius prispaudęs prie 
smilkinių, jis sėdėjo pasilenkęs virš kriptogramų ir nieko daugiau ne- 
matė. Jo atmintis buvo eidetinė, — jis galėdavo prisiminti ir atkurti 
matytus vaizdus fotografiniu tikslumu, ar tai būtų šachmatų išsidėsty- 
mas lentoje įpusėjus partijai, kryžiažodžiai ar šifruoti vokiečių karinio 


jūrų laivyno signalai, — todėl dirbo užsimerkęs. 

— „Tenai, kur negirdėti bangų griausmo, — jam už nugaros pa- 
sigirdo prislopintas balsas. — Giliai giliai, tamsioj bedugnėj jūroj / 
Ramų ramiausiai nuo žilos senovės...“ 

— ... Baisusis Krakenas kietai įmigęs“, — Džerikas baigė eilutę 
ir atsigręžęs išvydo Atvudą, besimaunant ant galvos šiltą ryškiai rau- 
doną kepurę. — Kolridžas? 

— Kolridžas? — Atvudo veidas susyk persimainė, jame galėjai 
įžvelgti pasipiktinimą. — Ko/ridžas? Juk tai — Tenisonas, barbare tu. 
Mes ką tik svarstėme, gal ir tu norėtumei prisijungti prie mūsų ir šiek 
tiek pasistiprinti? 

Džerikas jau žiojosi, norėdamas atsisakyti, bet pamanė, kad toks 
jo elgesys pasirodytų storžieviškas. Šiaip ar taip, jis jautėsi alkanas. 
Dvylika pastarųjų valandų burnoje neturėjo nieko daugiau, kaip tik 
skrebučių su uogiene. 

— Man labai malonu tai'girdėti. Dėkoju. 

Jis nusekė įkandin Atvudo, Pinkerio ir dar poros darbuotojų iš- 
ilgai bloko, o galiausiai išėjo į tamsų kiemą. Kažkuriuo metu, kai jis 
buvo paskendęs savo kriptogramose, lauke, matyt, palijo, nes jautėsi 
didelė drėgmė. Išėjus į kelią, dešinėje aiškiai girdėjosi tamsoje einančių 
žmonių žingsniai. Degutbetonyje žybčiojo žibintų spinduliai. Atvu- 
das pravedė juos pro rūmus ir medelyną, o paskui išvedė pro vartus. 
Kalbėtis darbo tema, išėjus iš bloko, buvo draudžiama, ir Atvudas, 
paprasčiausiai norėdamas paerzinti Pinkerį, su patosu kalbėjo apie 
Virdžinijos Vulf savižudybę, mat tą dieną jis laikė reikšmingiausia po 
spausdinimo mašinos atsiradimo anglų literatūrai data. 

— Negaliu pa-t-t-t-ikėti, kad tu ggg-g99-gg92... 

Kai Pinkeris kalbėdamas užsikirsdavo, atrodydavo, kad jis dreba 
visu kūnu, stengdamasis išsilaisvinti iš nematomų gniaužtų. Žibinto 
apšviesti veidas ir kaklas — po kaklu kaip visuomet buvo parišta pete- 
liškė — skaisčiai nuraudo. Jie sustojo ir kantriai laukė. 


— Ggg-ggg.. 
— Negali patikėti, kad galėjau taip pasakyti? — spėjo Atvudas. 

— Būtent, Frenkai, — su palengvėjimu atsiduso Pinkeris. — 
Ačiū. 

Kažkas pritarė Atvudo nuomonei, o tada Pinkeris spiegiančiu 
balsu vėl suskubo prieštarauti. Jie leidosi toliau. Džerikas kiūtino 
įkandin jų. 

Valgykla, įrengta iškart už išorinę ribą Žyminčios aptvaros, savo 
dydžiu prilygo lėktuvo angarui, vidus skendėjo šviesoje ir kurtinan- 
čiame triukšme, o valgančių ir maisto laukiančių žmonių galėjo būti 
penki ar šeši šimtai. 

Vienas iš ne per seniausiai pradėjusių dirbti kriptoanalitikų šūk- 
telėjo Džerikui: „Kertu lažybų, kad tu šito pasigedai!“ Džerikas šyp- 
telėjo ir jau rengėsi ką nors atsakyti, bet jaunuolis tuo metu pasitraukė 
šalin, kad pasiimtų maisto. Siaubingas čia buvo ne tik triukšmas, bet 
ir kvapai, kuriuos skleidė valdiško maisto — kopūstų, virtos Žuvies ir 
saldaus padažo — garai kartu su cigarečių dūmais ir drėgnų drabužių 
dvoku. Džerikas vienu metu pasijuto ir sutrikęs, ir esąs pašalietis, tary- 
tum kalinys, grįžtąs po ilgų vienutėje praleistų metų, arba po sudėtin- 
go gydymo tiesiai iš palatos gatvėje atsidūręs ligoninės pacientas. 

Jis atsistojo į eilę ir beveik nekreipė dėmesio, ką drebia jam į lėkš- 
tę. Tik vėliau, sumokėjęs du šilingus ir atsisėdęs, apžiūrėjo maistą, kurį 
ketino valgyti — virtos bulvės sustingusiuose gelsvuose taukuose ir 
kažkoks rumbuotas pilkšvas gabalėlis. Persmeigęs jį šakute, Džerikas 
atsargiai pakėlė jo dalį prie burnos. Kvapas pasirodė panašus į žuvies 
kepenų — tikriausiai šaldyti menkės kepenų taukai, pamanė jis ir su- 
siraukė. 

— Šlykščiau negu šlykštu. 

— Banginio mėsa, — paaiškino Atvudas, kimšdamas pilna burna. 

— O, varge, — Džerikas akimirksniu padėjo šakutę. 

— Neniekink maisto, bernužėli. Gal užmiršai, kad vyksta karas? 
Tiek jau to, duok man. 

Džerikas pastūmė per stalą lėkštę ir pabandė nuskalauti nemalo- 


nų skonį kava, labiau primenančia pienu balintą vandenį. 

Desertui buvo kažkoks vaisinis pyragaitis, kuris buvo skanesnis 
už pirmąjį patiekalą arba, teisingiau sakant, smirdėjo ne labiau už kar- 
toną, bet jį įpusėjęs Džerikas visiškai prarado apetitą, kuriuo ir taip 
negalėjo pasigirti. Tuo metu Atvudas stengėsi perteikti savo nuomonę 
apie Gilgudo Hamleto interpretciją, nubarstydamas stalą banginio 
mėsos trupiniais, o Džerikas tuo momentu suprato, kad jam jau gana. 
Jis surinko likučius, kurių Atvudui nebereikėjo, ir išmetė juos į pieno 
bidoną su užrašu „KIAULIŲ JOVALAS“. 
| Nuėjus; maždaug pusę atstumo iki durų Džeriką ėmė kankinti 
kaltė dėl tokio stožieviško poelgio. Ar taip derėtų elgtis tikram kole- 
gai, „komandos nariui“, kaip pasakytų Skaineris? Tačiau atsisukęs ir 
pažvelgęs atgal jis suprato, kad niekas jo nepasigedo. Atvudas kalbėjo 
kaip kalbėjęs, mojuodamas iškelta šakute, Pinkeris kraipė galvą, o kiti 
tuo tarpu klausėsi. Džerikas vėl atsisuko į duris, už kurių jo laukė išsi- 


gelbėjimas ir grynas oras. 


Po pusės minutės jis jau ėjo grindiniu, tamsoje atsargiai statydamas 
kojas, artėdamas prie sargybos posto, o galvoje sukosi mintys apie 
„Ryklį“. 

Priešais, už kokių dvidešimties žingsnių, buvo girdėti skubūs 
žingsniai — ca cak kaukšėjo moteriški aukštakulniai bateliai. Nesi- 
matė nė gyvos dvasios. Visi buvo užsiėmę — vieni dirbo, kiti valgė. 
Žingsniai staiga nutilo — moteris priėjo užtvarą, o po akimirkos 
žibintuvėlio šviesa apšvietė jos veidą. Ji nepatenkinta burbtelėjo ir nu- 
sisuko į šalį, suteikdama Džerikui šansą nors trumpam dirstelėti į jos 
veidą. 

Tai buvo Klerė. 

Kažkurią sekundės dalį šmėkštelėjo mintis, kad jinai jį pastebėjo. 
Tačiau jis juk stovėjo tamsoje, be to, išsigandęs atatupstas atsitraukė 
keturis ar penkis žingsnius atgal, o ji buvo apakinta ryškios šviesos. 


Klerė pagaliau kilstelėjo ranką — Džerikui pasirodė, kad iki to mo- 


78 


ENIGMA 


mento praėjo visa amžinybė — ir prisidengė akis. Jos šviesūs plaukai 
suspindo lyg sniegas. 

Jis stovėjo per toli, kad išgirstų žodžius, bet žibintuvėlis tuojau 
užgeso ir viskas aplink vėl paskendo tamsoje. Kitoje užtvaro pusėje 
pasigirdo tolstantys žingsneliai — cak cak cak — Klerė akivaizdžiai 
kažkur skubėjo ir vis labiau tolo. 

Džerikas privalėjo ją pasivyti. Po akimirkos atsidūręs prie sar- 
gybos posto jis ėmė kišenėse ieškoti piniginės, kurioje turėjo būti jam 
išduotas leidimas, ir kuitėsi taip įnirtingai, kad užkliuvo už šaligatvio 
kraštą Žyminčio akmens. Blykstelėjo žibintuvėlis, Džerikas prisi- 
merkė, — „/abas vakaras, sere“, „labas vakaras, kaprale“, — bet pirštai 
atrodė tokie sustingę, jis vos sugraibė savo piniginę, tačiau leidimo joje 
nebuvo, nebuvo jo ir palto kišenėse, ir švarko kišenėse, ir vidaus kiše- 
nėje, — o Klerės žingsniai jau dingo naktyje, užtat labai aiškiai buvo 
girdėti nekantraujančio sargybinio trepsėjimas, — vis dėlto švarko 
vidaus kišenėje jis kažką užčiuopė, ir tai buvo leidimas, „prašom“, „ačiū, 
sere“, „ačiū kaprale“, „labos nakties, sere', „labos nakties, kaprale“, naktis, 
naktis, naktis... 

Ji pranyko. 

Sargybinio žibintuvėlio blyksnis, apakinęs jį, nutraukė net ir tą 
varganą reginį, kurį jis matė priešais save. Net ir užsimerkęs Dže- 
rikas iš pradžių dar matė šviesos pluoštą, bet kai atsimerkė, viskas 
skendėjo visiškoje tamsoje. Bato nosimi suradęs kelio pakraštį jis 
nuėjo tolyn. Dar kartą praėjęs pro rūmus, galiausiai atsidūrė netoli 
blokų. Tolumoje, kitame ežero krante, kažkas — tikriausiai kitas 
sargybinis — ėmė švilpiniuoti „Pavasarį vėl skinsime alyvas“, bet 
greit nutilo. 

Buvo taip tylu, kad Džerikas net girdėjo, kaip vėjas sūpuoja me- 
džių šakas. 

Jam dvejojant, ką daryti toliau, priekyje, tik kiek dešiniau, pa- 
sirodė žiburėlis, paskui kitas. Jiems artėjant, jis kažkodėl atsitraukė 


atgal, į; Aštuntojo bloko šešėlį. Pasigirdo nepažįstami balsai — vyro ir 

moters, — jiedu šnabždėjosi, tačiau pakankamai aiškiai. Kai jie beveik 
susilygino su Džeriku, vyras sprigtelėjo į vandenį nuorūką. Pasklido 
ir šnypšdamos užgeso raudonos žiežirbos. Tarusi: „Dar tik savaitė, 
mielasis“, moteris apsikabino vyrą. Aplink, tai išsiskirdami, tai vėl su- 
sispiesdami į krūvą, šoko jonvabaliai. 

Džerikas išėjo atgal į keliuką. Atmintyje vėl iškilo naktinis re- 
gėjimas. Jis pažiūrėjo į laikrodį. 4.30. Dar pusantros valandos, ir ims 
brėkšti. 

Impulso pagautas, eidamas išilgai Aštuntojo bloko ir laikydama- 
sis arčiau sprogimui atsparios sienos, vaikinas leidosi žemyn. Taip jis 
pasiekė Šaštojo bloko pakraštį, kur buvo dešifruojami slapti Vokietijos 
sausumos kariuomenės ir karinio oro laivyno pranešimai. Priešais jį 
buvo siauras žole apžėlęs skersgatvis, skyręs Šeštąjį bloką nuo galinės 
karinio jūrų laivyno sektoriaus sienos. Prisišliejęs prie šio skyriaus 
tamsoje skendėjo dar vienas, Trečiasis, blokas, į kurį iš Šeštojo bloko 
buvo perduodamos dešifruotos radiogramos — čia jos būdavo verčia- 
mos į anglų kalbą ir išsiuntinėjamos. 

Trečiajame bloke dirbo ir Klerė. 

Džerikas apsižvalgė. Aplink nieko nesimatė. 

Jis pasitraukė iš keliuko ir klupinėdamas leidosi pirmyn. Žemė 
buvo slidi ir nelygi, o keletą kartų kažkas netgi apsivijo apie kulkš- 
nis — gal gebenės šaka, o galbūt išmestas nenaudojamas laidas — ir 
vos jo nepargriovė. Maždaug po minutės klajūnas atsidūrė prie Tre- 
čiojo bloko. 

Čia taip pat stūksojo betoninė siena, turėjusi, anot optimistų, 
apsaugoti netvirtą medinį statinį nuo sprogstančių bombų. Ji buvo 
maždaug Žmogaus pečių aukščio, tačiau Džerikas dėl savo mažo ūgio 
tik vargais negalais galėjo dirstelėti per jos viršų. 

Pastato sienoje buvo eilė langų. Tačiau kasdien, sutemoms gau- 
biant Žemę, ant jų iš išorės būdavo užsklendžiamos langinės. Todėl 
viduje, ten, kur krito šviesa, galėjai įžiūrėti tik kampuotus šešėlius. 


Trečiojo, kaip ir Aštuntojo, bloko grindys buvo medinės, įrengtos virš 

betoninio pagrindo, ir Džerikas net stovėdamas lauke girdėjo po bloką 
vaikščiojančių žmonių žingsnius. 

Ji dabar turėjo budėti. Paprastai ji dirbo naktinėje pamainoje. Tai 
reiškė, kad juos skyrė galbūt vos trys pėdos. 

Džerikas pasistiebė. 

Jam niekada neteko įkelti kojos į Trečiąjį bloką. Siekiant už- 
tikrinti slaptumą, vieno skyriaus darbuotojams nerekomenduodavo 
užklysti į kitą skyrių netgi turint tam rimtą priežastį. Retkarčiais 
pareigos nuvesdavo Džeriką į Šeštąjį bloką, bet Trečiasis jam taip ir 
liko paslaptis. Tiesą sakant, jis net nenutuokė, ką Klerė dirbo. Kartą 
ji norėjo papasakoti, bet jis švelniai paprieštaravo sakydamas, kad ge- 
riausia jam būtų nieko nežinoti. Iš kai kurių atsitiktinių fragmentų jis 
susidarė nuomonę, kad jos darbas susijęs su duomenų sisteminimu ir 
„baisiai nuobodus“. 

Jis pasistiebė kiek tik begalėjo, kol pirštų galais užčiuopė bloką 
dengiantį asbestą. 

Ką gi tu dabar veiki, mieloji Klere? Gal esi nugrimzdusi į nuo- 
bodų informacijos sisteminimą, gal flirtuoji su kuriuo nors iš naktinės 
pamainos karininkų, o gal plepi su kitomis merginomis arba laužai 
galvą palinkusi prie galvosūkio, kurio tau niekaip nepavyksta išspręsti? 

Nelauktai Džerikas išgirdo atsidarant duris — maždaug už 
penkiolikos jardų į kairę nuo jo. Blausioje šviesoje išdygo Žiovaujantis 
uniformuotas vyras. Džerikas, stengdamasis, kad tik jo neišgirstų, su- 
„sigūžė, paskui atsiklaupė ant šlapios žemės ir krūtine prisispaudė prie 
sienos. Durys užsidarė, ir vyras ėmė eiti jo pusėn. Pagaliau, likus apie 
dešimčiai pėdų, sunkiai kvėpuodamas sustojo. Atrodė, kad jis klausosi. 
Džerikas užsimerkė ir po kurio laiko išgirdo teškenimą, kuris netru- 
kus virto garsu, labiau primenančiu gręžimą, o atsimerkęs išvydo vyro, 
smarkiai besišlapinančio priešais sieną, blankų siluetą. Tai užsitęsė 
neįprastai ilgai, ir Džerikas, būdamas pakankamai arti, užuodė nema- 
lonų, stiproką, alumi atsiduodantį šlapimo kvapą. Kadangi vėjelis pūtė 
kaip tik iš anos pusės, šiek tiek purslų užtiško ir ant jo. Galų gale vyras 

giliai, tarytum dejuodamas, atsiduso — atodūsis reiškė pasitenkini- 
mą — ir ėmė grabinėti praskiepo sagas. Tuomet jis pasišalino. Durys 
vėl atsidarė, paskui užsidarė, ir Džerikas liko vienas. 

Situacija, į kurią jis buvo patekęs, neabejotinai atrodė komiška, 
vėliau ir jis pats tai supras. Tačiau tuo metu Džerikas išgyveno tik 
baimę. Kaip jis galėtų paaiškinti tokio savo elgesio motyvus? Jeigu 
jį nutvertų taip klūpantį tamsoje, prispaudus; ausį prie sienos bloko, 
su kuriuo jis neturįs nieko bendra, jam, švelniai tariant, tektų gerokai 
paprakaituoti, stengiantis rasti logišką paaiškinimą. Vieną akimirką 
kad jam leistų pasimatyti su Klere. Vis dėlto vaizduotė atgrasė nuo šio 
plano. Juk jį galėtų išgrūsti laukan. O galbūt ji pati įtūžusi iškeltų jam 
sceną. Net ir tuo atveju, jeigu Klerė pasirodytų lyg tikras švelnumo įsi- 
kūnijimas, ką jis jai pasakytų? „O, sveika, mieloji. Netyčia ėjau pro šalį. 
Gražiai atrodai. Beje, jau kurį laiką noriu paklausti, kodel tu sugriovei 
mano gyvenimą?" 

Atsirėmęs į sieną vaikinas tuojau pat atsistojo ant kojų. Norėda- 
mas greičiau išeiti į kelią, jis turėjo žengti į priekį, tačiau taip būtų tekę 
praeiti pro bloko duris. Vis dėlto nutarė, kad saugiausia bus grįžti tuo 
pačiu keliu, kuriuo atėjo. | 

Po patirto išgąsčio Džerikas tapo atsargesnis. Eidamas apdairiai 
statė kojas ir kas penkis žingsnius stabtelėdavo įsitikinti, ar nieko ap- 
link nėra. Po poros minučių jis jau stovėjo prie Aštuntojo bloko. 

Jautėsi taip, lyg būtų bėgęs krosą. Jam trūko kvapo. Kairysis batas 
buvo truputį kiauras, dėl to sušlapo kojinė. Klešnių apačia aplipo ša- 
pais. Keliai — purvini. O palto priekis, kuriuo buvo prisispaudęs prie 
sienos, išteptas baltais dryžiais. Išsitraukęs nosinę Džerikas pabandė 
nusivalyti. 

Džerikui bebaigiant šluostytis, pasigirdo grįžtančiųjų iš valgyk- 
los balsai. Naktyje nuskambėjo Atvudo balsas: „Jis — tamsus arkliu- 
kas. Labai tamsus. Tai aš jį užverbavau.“ Į tai jam kažkas atsakė: „Taip, 
bet vienąkart jis labai pravertė. Argi ne?“ 

Džerikas nesiklausė, ką dar kas nors pasakys. Jis plačiai atsidarė 
duris ir nuskubėjo koridoriumi, todėl, kriptoanalitikams pasirodžius 
didžiajame skyriuje, jau sėdėjo prie savo darbo stalo, palinkęs virš perim- 


tų priešo pranešimų, užsimerkęs ir įrėmęs sau į smilkinius krumplius. 


Jis taip išsėdėjo tris valandas. 

Apie šeštą valandą prie jo stabtelėjęs Pakas numetė ant stalo dar 
keturiasdešimt „Rykliu“ šifruotų pranešimų ir pasiteiravo, žinoma, ne 
be sarkazmo, ar Džerikas „dar nieko neiššifravęs“. Septintą ryto pa- 
sigirdo į lauko sieną atremtų skečiamųjų kopėčių brazdėjimas, o po 
kelių minučių atsivėrė langinės. Į bloko vidų ėmė skverbtis pilkšva 
šviesa. 

Kuriems galams ji tokiu metu skubėjo į Parką? Jis negalėjo to su- 
prasti. Žinoma, jį trikdė jau vien faktas, kad išvydo Klerę po mėnesio 
trukmės pastangų išmesti ją iš galvos. Tačiau, žvelgiant į šį nutikimą 
retrospektyviai, jį dar labiau neramino įvykio aplinkybės. Jos juk ne- 
buvo valgykloje, ir Džerikas tai gerai žinojo. Jis gi kruopščiai apžiūrėjo 
kiekvieną stalą, nužvelgė kiekvieną veidą, jautėsi lyg apkvaitęs, todėl 
beveik nepastebėjo, kas patiekta valgyti. Tačiau, jeigu ji nebuvo atėjusi 
į valgyklą, kur tuomet buvo? Gal su kuo nors susitiko? Jei taip, tai su 
kuo? Su kuo? Keistai atrodė ir jos skubi eisena. Ar nepastebėjo jis 
Klerės elgesyje kažko slapaus ar net paniško? 

Atmintis atkūrė kiekvieną matytos scenos kadrą: žingsnių garsą, 
šviesos pluoštą, jos pakreiptą galvą, nepatenkintą balsą, plaukų spin- 
des; ir staigų dingimą... Tai buvo kažkas neįprasta. Nejaugi ji suspėjo 
nueiti iki bloko per tą laiką, kol jis kuitėsi ieškodamas leidimo? 

Prieš pat aštuonias jis surinko visas kriptogramas ir įdėjo jas 
į segtuvą. Skyriuje dirbę kriptoanalitikai rąžydamiesi, žiovaudami 
ir trindami nuvargusias akis rinkosi savo darbo reikmenis, trumpai 
instruktavo juos pakeisiančius kolegas ir rengėsi užleisti vietą kitai pa- 


mainai. Niekas nė nepastebėjo, kad Džerikas nuskubėjo koridoriumi 

Logio raštinės durų link. Priėjęs pabeldė: Niekas neatsakė. Tada stum- 
telėjo. Kaip ir praeitą kartą — atrakintos. 

Tėjęs į vidų užsidarė duris ir nukėlė telefono ragelį. Jeigu jis būtų 
bent akimirką uždelsęs, vėliau būtų neišdrįsęs. Surinko „O“, ir po sep- 
tinto pyptelėjimo, kai jau buvo besirengiąs atsisakyti savo sumanymo, 
pasigirdo mieguistas operatoriaus balsas. 

Džeriko burna taip išdžiūvo, kad jis vos begalėjo pratarti žodį. 

— Norėčiau kalbėti su budinčiu karininku iš Trečiojo bloko. 

Bemaž išsyk pasigirdo suirzęs vyriškas balsas: 

— Pulkininkas Kokeris. 

Nedaug trūko, ir jis būtų išmetęs telefono ragelį. 

— Gal yra panelė Romili? — jam nereikėjo slėpti savo bal- 
so — jis taip įsitempė ir drebėjo, kad vargu ar kas nors būtų atpaži- 
nęs. — Panelė Klerė Romili. 

— Jūs paskambinote į visiškai kitą skyrių. O kas skambina? 

— Aprūpinimo skyrius. 

— O, po velnių! 

Nuaidėjo kurtinantis trenksmas, tarytum pulkininkas būtų svie- 
dęs telefoną per kambarį, bet ryšys nenutrūko. Džerikas girdėjo, kaip 
tarška teletaipas, o paskui kažkur fone pasigirdo labai mandagus vy- 
riškas balsas: „Taip, žinoma, gavau. Hm, gerai. Viso!“ Vos spėjęs baigti 
vieną pokalbį, vyriškis pradėjo kitą. „Sausumos kariuomenės indek- 
sas...“ Džerikas pakėlė akis į laikrodį virš lango. Rodyklės rodė po aš- 
tuonių. Greičiau, greičiau... Staiga pasigirdo dar stipresnis trenksmas 
ir ausyje nuskambėjo švelnus moters balsas: 

— Alio. 

Jis stengėsi, kad jo balsas atrodytų nerūpestingas, deja, pasigirdo 
kažkas panašaus į kranktelėjimą: 

— Klere? 

— Ne, apgailestauju, bet šiandien Klerei — laisva diena. Į bu- 
dėjimą ji atvyks tik ryt, aštuntą valandą ryto. Gal kuo nors galėčiau 
padėti? 

Džerikas atsargiai pakabino ragelį ant svirtelės, ir kaip tik tą aki- 
mirką už jo atsidarė durys. 


— O, štai kur tu, seni... 


4 


Dienos šviesoje blokai atrodė mažesni ir prastesni. 

Šviesos maskavimo priemonės juos apgaubdavo paslapties 
skraiste, bet auštant rytui jie vėl atrodydavo tokie, kokie yra iš tikrųjų: 
žemi ir negražūs, rudomis sienomis, dervuotais stogais ir sukeliantys 
išankstinį apleistumo pojūtį. Dangus virš rūmų buvo skaisčiai baltas 
su pilkšvais ruoželiais, lyg poliruoto marmuro skliautas. Dairydamasi 
lesalo, taku nuo ežero krypavo antis pilkomis, žiemiškomis plunks- 
nomis, ir Logis, skubėdamas pro šalį, jai vos neįspyrė, todėl vargšui 
paukščiui neliko nieko kito, kaip tik reiškiant nepasitenkinimą pulti 
atgal į vandenį. 

Logis, radęs savo kabinete Džeriką, nė kiek nesutriko, o pasta- 
rojo iš anksto parengto atsiprašymo, esą jis užsukęs grąžinti „Ryklio“ 
kriptogramų, nenorėjo nė girdėti. 

— Palik jas „špargalių“ skyriuje ir sek paskui mane. 

Šiauriniame ežero krante, ne per toliausiai nuo blokų, driekėsi 
A korpusas, ilgas dviaukštis statinys mūrinėmis sienomis ir plokščiu 
stogu. Logis, rodydamas kelią, lipo pirmas betoniniais laiptais, o už- 
lipęs pasuko dešinėn. Tolimajame koridoriaus gale atsidarė durys, ir 
Džerikas išgirdo pažįstamą dudenimą: 

— „... visus mūsų resursus, žmogiškuosius ir materialinius, skirti 
šiam tikslui... 

Durys užsidarė, ir Baksteris liko stovėti koridoriuje, stebėdamas 
juos iš tolo. 

— O, jūs jau čia. Kaip tik žadėjau jūsų ieškoti. Sveikas, Gajau. 


Sveikas, Tomai. Kaip laikaisi? Vos atpažinau. Neperdedu. 

Baksteris buvo įsikandęs cigaretę ir nesivargino jos ištraukti, to- 
dėl jam kalbant šioji judėjo tarp lūpų, o pelenai krito tiesiai ant megz- 
tinio. Prieš karą jis dėstė Londono ekonomikos mokykloje. 

— Ir kas gi mus aplankė? — pasiteiravo Logis, linktelėdamas 
uždarytų durų pusėn. 

— Mūsų kolega, amerikietis ryšių tarnybos karininkas plius dar 
vienas amerikietis — didelis viršininkas iš karinio jūrų laivyno. Vil- 
kintis kostiumu, sprendžiant iš jo išvaizdos — dykūnas iš žvalgybos. 
Žinoma, trys iš mūsų laivyno, vienas jų — admirolas. Visi specialiai 
atvyko tiesiai iš Londono. 

— Admirolas? — Logis automatiškai kilstelėjo ranką prie kak- 
laraiščio, ir Džerikas tik dabar pastebėjo, kad jis buvo persirengęs 
prieškariniu dvieiliu švarku. Logis lyžtelėjo savo pirštus, paskui jais 
persibraukė plaukus. — Nemėgstu admirolų. Kaip Skaineris? 

— Šiuo metu? Sakyčiau, jis stipriai palūžęs. — Baksteris nenu- 
leido akių nuo Džeriko. Jo lūpų kampučiai trumpam virptelėjo, Dže- 
rikui pasirodė, kad jis šyptelėjo. 

— Neblogai, neblogai. Mano akimis žiūrint, atrodai pakenčia- 
mai, Tomai. 

— Negąsdink jo, Alekai. 

— Jaučiuosi puikiai, Alekai, ačiū. Kaip revoliucija? 

— Paskubėkim, mielas drauge. Greičiau. 

Logis paplekšnojo Džerikui per ranką. 

— Tik nieko nekalbėk, Tomai, kai įeisime į vidų. Neužmiršk, 
meiluti, kad esi čia tik dėl vaizdo. 

Tik dėl vaizdo, susimąstė Džerikas. Ką, po galais, tai galėtų 
reikšti? Tačiau nespėjus paklausti Logis atidarė duris, iš vidaus pasi- 
girdo Skainerio balsas — „...tokių nesėkmių galime tikėtis ir ateity- 

Kambaryje sėdėjo aštuoni žmonės. Leonardas Skaineris, karinio jūrų 
laivyno sektoriaus viršininkas, sėdėjo viename stalo gale, jam iš deši- 
nės — Atvudas, o į kairėje stovėjusią tuščią kėdę tuojau pat klestelėjo 
Baksteris. Kitame gale sėdėjo penki karininkai tamsiai mėlynomis 
karinio jūrų laivyno uniformomis, du iš jų — amerikiečiai, trys — an- 
glai. Vieno iš anglų karininkų, leitenanto, akį dengė tvarstis. Jie atrodė 
paniurę. 

Aštuntasis kariškis sėdėjo atsukęs nugarą Džerikui. Jiems įėjus, 
jis atsisuko, ir Džerikas trumpam galėjo užmesti aki į jo liesą veidą ir 
šviesius plaukus. 

Skaineris liovėsi kalbėjęs. Jis atsistojo ir ištiesė stambią ranką. 

— Prašom, Gajau. Prašom, Tomai. 

Tai buvo aukštas vyras kampuotu veidu, tankiais juodais plau- 
kais ir plačiais, vešliais antakiais, kurie beveik susilietė ties viršunose, 
o Džerikui priminė Morzės abėcėlės simbolį, kuriuo žymima raidė 
„M“. Jis nekantraudamas pamojo pirštu atvykėliams prisijungti, aki- 
vaizdžiai nudžiugęs pasirodžiusiu sąjungininkų pastiprinimu. 

— Čia — Gajus Logis, — pristatė jį admirolui, — mūsų vyriau- 
siasis kriptoanalitikas, ir Tomas Džerikas, apie kurį tikriausiai esate 
girdėjęs. Tomas labai daug prisidėjo prie „Ryklio“ kodo išaiškinimo 
prieš pat Kalėdas. 

Admirolo suvytęs veidas atrodė bejausmis. Rūkydamas cigare- 
tę — rūkė visi, išskyrus Skainerį, — jis žvelgė į Džeriką pro tabako 
dūmus amerikiečiams įprastu abejingų žvilgsniu, nerodydamas nė 
mažiausio susidomėjimo. Skaineris monotoniškai atliko supažindini- 
mo procedūrą, viena ranka sukdamas aplink stalą laikrodžio rodyklės 
kryptimi. 

— Admirolas Troubridžas. Leitenantas Keivas. Leitenantas Vai- 
liersas. Komandoras Hamerbekas. — Vyresnis amžiumi amerikietis 
linktelėjo. — Leitenantas Krameris, atstovaujantis Jungtinių Valstijų 
karinio jūrų laivyno Ryšių tarnybai. Ponas Vaigramas, deleguotas Mi- 

Visiems iš eilės linktelėjęs Skaineris atsisėdo. Jį pylė prakaitas. 

Džerikas ir Logis išsirinko po sudedamąją kėdę iš rietuvės šalia 
stalo ir įsitaisė Baksterio kaimynystėje. 

Beveik visą sieną už admirolo nugaros užėmė Šiaurės Atlanto 
jūrlapis. Spalvotų skridinėlių sankaupos žymėjo sąjungininkų jūrų 
konvojus: geltoni — užfrachtuotus prekybinius laivus, žali — karo lai- 
vus. Juodi trikampiai žymėjo numanomą vokiečių povandeninių laivų 
buvimo vietą. Po jūrlapiu buvo raudonas telefonas, jungęs su povan- 
deninių laivų sekimo skyriumi Admiraliteto rūsyje. Vienintelės deko- 
racijos ant kalkėmis išbalintų sienų buvo dvi įrėmintos fotografijos. 
Viena — karaliaus, su jo autografu, labai krintanti į akis, dovanota po 
paskutiniojo vizito. Kita — vyriausiojo Vokietijos karinio jūrų laivyno 
vado, didžiojo admirolo Karlo Dionico. Skaineris mėgo įsivaizduoti 
save kaip karžygų, kovojantį prieš klastūną huną. 

Atrodo, šįsyk jis buvo pametęs savo mintį. Kol vartė užrašus, o 
Logis su Džeriku atsisėdo prie stalo, vienas iš Karališkojo kairinio jūrų 
laivyno atstovų — Keivas, karininkas su tvarsčiu ant akies — sulaukęs 
admirolo leidimo, kurį pastarasis išreiškė galvos linktelėjimu, kreipėsi 
į pasitarimo dalyvius. 

— Jeigu jūs jau baigėte vardyti savo problemas, manau, būtų 
pravartu, jei mes supažindintume su esama situacija. — Pasigirdo 
brūžavimas, mat atsistodamas jis stumtelėjo ant plikų grindų stovin- 
čią kėdę. Jo balsas skambėjo mandagiai, bet užgauliai. — Padėtis dvi- 
dešimt pirmame... 

Džerikas delnu persibraukė sau per neskustą smakrą. Jis negalėjo 
apsispręsti — sėdėti apsirengus paltą ar nusirengti. Vis dėlto nuspren- 
dė likti su paltu — kambaryje buvo šalta, nepaisant palyginti didelio 
žmonių skaičiaus. Jis atsisagstė sagas, atlaisvino šaliką. Tai darydamas 
pastebėjo į save įsmeigtas skvarbias admirolo akis. Visi šie aukšto ran- 
go karininkai, atvykę vizituoti, buvo neįpratę prie drausmės stokos, 
šalikų ir megztinių, taip pat familiaraus bendravimo. Plačiai žinoma 

keturiasdešimt pirmaisiais ir jo kreipimasis į pievelėje išrikiuotus 
kriptoanalitikus. Po susitikimo, vežamas atgal, jis pareiškęs direkto- 
riui: „Duodamas nurodymą darbui panaudoti kiekvieną, net menkiau- 
sią, akmenėlį, nesitikėjau, kad:mano žodžius suprasite paraidžiui.“ Tai 
prisiminęs Džerikas mintyse šyptelėjo. Admirolas, rūsčiai jį nužvelgęs, 
lengvu sprigtu nukrėtė cigaretės pelenus tiesiai ant grindų. 

Vienaakis karinio jūrų laivyno karininkas paėmė į ranką rodo- 
mąją lazdelę ir atsistojo priešais Atlanto jūrlapį, kitoje rankoje laiky- 
damas pluoštą užrašų. 

— Kad ir kaip būtų gaila, reikia pripažinti, kad jūs su savo nau- 
jienomis užklupote mus pačiu netinkamiausiu metu. Praėjusią savaitę 
iš Jungtinių Valstijų išplaukė ne mažiau kaip trys konvojai, kurie šiuo 
metu yra jūroje. Konvojus SC-122. — Jis pastukseno rodomąja lazde- 
le, gana stipriai, lyg būtų jautęs šiems laivams pagiežą, ir ėmė skaityti 
iš užrašų. — Išplaukė iš Niujorko praėjus; penktadienį. Gabena ma- 
zutą, geležies rūdą, plieną, javus, boksitą, cukrų, šaldytą mėsą, cinką, 
tabaką ir tankus. Vilkstinę sudaro penkiasdešimt prekybinių laivų. 

Keivas kalbėjo kapotais sakiniais, šaltu, metaliniu balsu, nežiūrė- 
damas į auditoriją. Jo sveikoji akis buvo įsmeigta į jūrlapį. 

— Konvojus HX-229. — Jis pabaksnojo į jūrlap;. — Pirmadienį 
išplaukė iš Niujorko. Keturiasdešimt prekybinių laivų. Gabena mėsą, 
sprogmenis, tepimo alyvą, šaldytus pieno produktus, manganą, šviną, 
medieną, fosfatą, dyzelinę alyvą, aviacinį spiritą, cukrų ir pieno miltelius. 

Tai taręs, jis pirmą kartą atsisuko į klausytojus. Visa kairioji jo 
veido pusė buvo išvagota tamsiai raudonais randais. 

— Galima sakyti, kad tokio kiekio pieno miltelių Britanijos sa- 
loms pakaktų dviem savaitėms, — paaiškino jis. 

Pasigirdo nervingas juokas. 

— Iš tiesų, būtų didelis nuostolis prarasti tokį turtą, — nusišaipė 
Skaineris. 

Juokas kaipmat nutilo. Stojus tylai, jis atrodė toks vienišas, kad 
Džerikui jo beveik pagailo. 

Lazdelė vėl kaukštelėjo. 

— Ir konvojus HX-229A. Iš Niujorko išplaukė antradienį, dvi- 
dešimt septyni laivai. Krovinys analogiškas tam, kurį gabena kitos 
vilkstinės. Mazutas, aviacinis spiritas, mediena, plienas, dyzelinas 
laivams, mėsa, cukrus, javai, sprogmenys. Taigi trys laivų konvojai. Iš 
viso šimtas septyniolika prekybinių laivų, kurių bendras registruotas 
tonažas siekia daugiau kaip milijoną tonų, o kur dar visas milijoną 
tonų sveriantis krovinys. 

Vienas iš amerikiečių — vyresnysis, Hamerbekas — kilstelėjo 
ranką. 

— O kiek iš viso žmonių? 

— Devyni tūkstančiai jūrininkų prekybiniuose laivuose. Taip pat 
tūkstantis keleivių. 

— Kas tie keleiviai? 

— Daugiausia kariškiai. Taip pat yra moterų iš Amerikos Rau- 
donojo Kryžiaus. Nemažai vaikų. Katalikų misionierių grupė, kad ir 
kaip tai būtų keista. 

— Jėzau Kristau... 

Keivas išdrįso kreivai šyptelėti: 

— Taigi. 

— O kur yra povandeniniai laivai? 

— Į šį klausimą galėtų atsakyti mano kolega. 

Keivas atsisėdo, o tuo metu kalbėti atsistojo kitas anglų karinin- 
kas, Vailiersas. Jis mostelėjo lazdele. 

— Povandeninių laivų sekimo skyrius nustatė, kad trys povande- 
ninių laivų padaliniai ketvirtadienį nulis valandų nulis minučių buvo 
š1a, šia 1x $1a. 

Dėl specifinės tarties jo kalbos tikrai nebūtum galėjęs pavadinti 
taisyklinga — „apranga“ tapdavo „branga“, o „iš tikrųjų“ — „štikrų“, 
mat kalbėdavo jis beveik sučiauptomis lūpomis, tarytum tikram džen- 
telmenui būtų nederėję plačiau išsižioti, neva taisyklingas kalbėjimas 

— „Gruppe Raubgraf“ štai šia, už dviejų šimtų mylių nuo Gren- 
landijo krantų. „Gruppe Neuland“ — šia, beveik per patį vandenyno 
vidurį. „Gruppe Westmark“ — šia, į pietus nuo Islandijos, — tę- 
sė jis. 

— Ketvirtadienį, nulis nulis? Norite pasakyti, kad praėjo jau 
daugiau kaip trisdešimt valandų? — Hamerbeko plaukai spalva ir 
tankumu priminė metalo drožles, išbarstytas tiesiai jam ant kaukolės. 
Jam palinkus į priekį, plaukai, apšviesti dienos šviesos lempos, ėmė net 
spindėti. — Kur, po velnių, jie yra šiuo metu? 

— Apgailestauju, bet nieko negaliu jums atsakyti. Maniau, kad 
tam mes šia susirinkom. Jie pranyko s ekrano. 

Admirolas Troubridžas prisidegė nuo nuorūkos dar vieną ciga- 
retę. Jis jau nebežiūrėjo į Džeriką ir savo mažas paraudusias akis buvo 
įsmeigęs į Hamerbeką. 

Amerikietis vėl kilstelėjo ranką. 

— O kiek povandeninių laivų, apie kuriuos dabar kalbame, įeina 
Į šių trijų „rujų“ sudėtį? 

— Man labai nemalonu tai sakyti, hm, jų yra gana daug, hm, su- 
skaičiavome keturiasdešimt šešis. 

Skaineris negalėjo ramiai nusėdėti ir rangėsi kėdėje. Atvudas tęsė 
savo pasirodymą, kuisdamasis dokumentuose. 

— Kalbėkime konkrečiai, — pareiškė Hamerbekas, kurio atkak- 
lumas Džerikui jau kėlė nuostabą. — Jūs minėjote, kad bendras laivų 
tonažas yra milijonas tonų... 

— Prekybinių laivų, — įsiterpė Keivas. 

— -... prekybinių laivų, dovanokite. Taigi prekybinių laivų tonažas 
siekia vieną milijoną tonų, jais plaukia dešimt tūkstančių žmonių, tarp 
kurių yra nemažai damų iš Amerikos Raudonojo Kryžiaus ir daug 
uolių katalikų, Evangelijos skelbėjų. Jie visi plaukia pirmyn, kur jų 
laukia keturiasdešimt šeši vokiečių povandeniniai laivai, o jūs nė ne- 
nutuokiate, kur tie povandeniniai laivai galėtų būti? 

— Apgailestauju, bet taip. 

— Ar jūs mane laikote idiotu? — sėsdamas ant kėdės metė Ha- 
merbekas. — Ir po kiek laiko jie ten atsidurs? 

— Sunku pasakyti, — vėl prabilo Keivas. Jis turėjo keistą įprotį 
kalbėdamas nusisukti, tačiau Džerikas įsivaizdavo, kad jis taip elgiasi 
nenorėdamas kitiems parodyti savo sužaloto skruostikaulio. — SC 
plaukia lėčiau. Jo greitis — maždaug septyni mazgai. HX, tiek vienas, 
tiek kitas, konvojai yra greitesni, vienas plaukia dešimties, kitas — vie- 
nuolikos mazgų greičiu. Manyčiau, turime daugiausia tris dienas. Pas- 
kui jie pateks į priešo povandeninių laivų ugnies zoną. 

Hamerbekas ėmė kažką kuždėti kitam amerikiečiui. Jis kraipė 
galvą ir staigiais, trumpais judesiais mostagavo ranka. Admirolas, pasi- 
lenkęs per stalą, dalijosi pastebėjimais su Keivu, o pastarasis jam tyliai 
tarė: „Apgailestauju, sere, bet tai tiesa.“ 

Džerikas pakėlė akis į Atlanto jūrlapį su jame prisegtais geltonais 
jūrų konvojų skrituliais ir juodais trikampiais, žyminčiais vokiečių po- 
vandeninius laivus ir primenančiais ryklio dantis, išbarstytus vandeny- 
no trasose. Laivus nuo „vilkų rujų“ skyrė ne daugiau kaip aštuoni šimtai 
mylių. Prekybiniai laivai per dvidešimt keturias valandas nuplaukdavo 
tikriausiai du šimtus keturiasdešimt mylių. Iš tiesų juos skyrė maždaug 
trijų dienų kelias. O Dieve, mąstė jis, dabar aš nesistebiu, kodėl Logis 
taip desperatiškai norėjo mane kuo greičiau atsitempti atgal. 

— Džentelmenai, jei leisite... — garsiai, kad visi girdėtų, kreipėsi 
Skaineris, nusprendęs įvesti tvarką. 

Džerikas pastebėjo jo veide išraišką, kurią būtų pavadinęs „nagi, 
nusišypsokime pavojaus akivaizdoje“; ji visada bylodavo apie augančią 
paniką. 

— Manau, turėtume saugotis per didelio pesimizmo. Kaip jums 
žinoma, Atlanto vandenynas užima trisdešimt du milijonus kvadrati- 
nių mylių, — jis išdrįso dar kartą nusijuokti. — Juk tai — neaprėpia- 
mos platybės! 

— Taigi, — atsakė Hamerbekas. — O keturiasdešimt šeši po- 

— Sutinku. Su tokia didele katafalkų koncentracija dar nesame 
susidūrę, — paantrino Keivas. — Man labai sunku tai pripažinti, ta- 
čiau negalime atmesti prielaidos, kad priešas gali surengti ataką. Ne- 
bent mes susektume, kur jie yra. 

Jis reikšmingai pažiūrėjo į Skainerį, tačiau šis nekreipė į jį dėme- 
sio ir tęsė toliau: 

— Be to, tikriausiai dar nepamiršote, kad šie laivai nėra palikti 
likimo valiai? — Jis nužvelgė susirinkimo dalyvius, tikėdamasis pri- 
tarimo. — Juk juos lydi konvojus, ar ne? 

— Iš tikrųjų, — vėl pasigirdo Keivo balsas. — Juos lydi... — jis 
pasitikslino savo užrašuose, — taip, septyni eskadriniai minininkai, 
devynios korvetės ir trys fregatos. Be to, yra dar ir kitų laivų. 

— Jiems vadovauja patyręs vadas... 

Anglų karininkai susižvalgė, o paskui jų žvilgsniai nukrypo į 
admirolą. 

— Tiesą sakant, ši užduotis jam yra pirmoji. 

— O Dieve! — Hamerbekas susyk palinko priekin ir užkėlė ant 
stalo savo sunkius kumščius. 

— Jei galima, įsiterpsiu. Savaime suprantama, praėjus; penkta- 
dienį, kai buvo organizuojami konvojai, mes negalėjom numatyti, kad 
mūsų žvalgyba susidurs su tokiais sunkumais. 

— Ir ilgam tie sunkumai užklupo? 

"Tai buvo pirmi admirolo tą rytą ištarti žodžiai, ir visi vienu metu 
atsigręžė į jį. Tačiau admirolą ištiko toks stiprus kosulio priepuolis, 
kad galėjai pamanyti, jog krūtinę jam drasko daugybė smulkių meta- 
linių dalelių, tada jis godžiai įtraukė dūmų, luktelėjo, kol jie užpildys 
visą plaučių tūrį, ir mostelėjo cigarete. 

— Kaip jūs manote, ar keturios dienos — pakankamas laikotar- 
pis jiems įveikti? | 

Klausimas buvo skirtas Skaineriui, ir sėdinčiųjų prie stalo akys 
nukrypo į jį. Pastarasis buvo administratorius, ne kriptoanalitikas, — 

universitete, — ir Džerikas suprato, kad problemos sprendimas nuo 
Skainerio nepriklauso. Jis negalėjo atsakyti, kiek laiko tokia situacija 
užsitęs — keturias dienas, keturis mėnesius ar ketverius metus. 

Skaineris atsakė diplomatiškai: 

— (Galimas dalykas. 

— Taip, žinoma, visko gali būti, — Troubridžas nusijuokė nema- 
loniu, gergždžiančiu balsu, o juokas netrukus virto kosulio priepuo- 
liu. — Ar tikrai? Ar tikrai galite atskleisti to jūsų vadinamo „Ryklio“ 
kodą dar prieš mūsų konvojui patenkant į vokiečių povandeninių laivų 
ugnies zoną? 

— Tai — mūsų prioritetinė užduotis. 

— Po galais, aš puikiai Žinau, kad tai yra jūsų prioritetinė už- 
duotis, Leonardai. Jūs ir pats nesiliaujate tai kartojęs: „prioritetinė už- 
duotis, prioritetinė užduotis“. Tačiau dabar kalbame ne apie tai. 

— Suprantu, sere. Jūs norite išgirsti konkretų atsakymą. — Skai- 
neris ryžtingai atkišo į priekį savo stambius žandikaulius. Mintyse jis 
dabar tikriausiai šaltakraujiškai vedė savo laivą tiesiai į artėjantį taifū- 
ną. — Taip, manau, mes pajėgsime su ja susidoroti. 

Tu praradai sveiką nuovoką, pamanė Džerikas. 

— Ar jūs visi tuo tikite? — Admirolas skvarbiu žvilgsniu tyrė 
kiekvieną iš jų. Jo akys buvo panašios į pėdsekio šuns, raudonos ir pa- 
vandenijusios. 
paskui pypkės kandikliu pasikasė pakaušį. 

— Manau, dabar mes turime šiokį tokį pranašumą, nes apie 
„Ryklį“ nutuokiame daugiau nei prieš tai. 

Tuojau pat iš vietos pašoko ir Atvudas. 

— Jei Gajus mano, kad mes galime tai padaryti, aš gerbiu jo nuo- 
monę. Sutinku su visais terminais, kuriuos jis nurodys. 

Baksteris, nutaisęs išminčiaus išraišką, linktelėjo galva. Džerikas 
sėdėjo įbedęs žvilgsnį į savo laikrodį. 


— O jūs? — pasiteiravo admirolas. — Ką jūs manote? 

Kembridže šiuo metu baigia busryčiauti. Kaitas skubės atidaryti paš- 
to dėžutės. Ponia Saks triūs su šepečiais ir šluostėmis rankose. Šeštadieniais 
valgykloje patiekiamas daržovių byragas su bulvėmis... 

Jis girdėjo, kaip visi buvusieji kambaryje nuščiuvo, o pakėlęs akis 
išvydo į jį nukreiptus žvilgsnius. Ypač smalsus atrodė dailaus, kostiumu 
vilkinčio vyro žvilgsnis. Džerikas pajuto, kad jam ima kaisti skruostai. 

Kaip tik tą akimirką jis pajuto dirginančius spazmus. 

Vėliau Džerikas dažnai prisimins šį momentą. Kas jį vertė pa- 
sielgti taip, o ne kitaip? Gal įtaką turėjo nuovargis? O galbūt jis, staiga 
iš Kembridžo atsidūręs pačiame košmaro įkarštyje, nesugebėjo per- 
siorientuoti? Gal jis vis dar sirgo? Liga tikrai galima būtų paaiškinti 
tai, kas nutiko paskui. Nors, kas žino, gal mintys apie Klerę jį buvo 
nukėlusios visai kitur ir jis apie nieką kitą negalėjo galvoti? Vėliau, 
praėjus kiek laiko, jis aiškiai prisiminė tik tąsyk jį stipriai užvaldžius; 
susierzinimą. „Neužmiršk, meiluti, kad esi čia tik dėl vaizdo.“ Tu esi 
čia tik tam, kad demonstruotum savo matematinius sugebėjimus, 
kad Skaineris galėtų surengti jankiams spektaklį. Esi čia tik tam, kad 
elgtumeisi kaip nurodyta, todėl pasilaikyk savo nuomonę sau pačiam 
ir nieko neklausinėk. Džerikas ūmai pajuto, kad jį ima pykinti, ir ne 
šiaip sau, o nuo visko — pykina nuo šviesos maskavimo, pykina nuo 
šalčio, pykina nuo familiarumo, nuo kalkių kvapo, nuo drėgmės ir nuo 
banginio mėsos — būtent banginio — ketvirtą ryto... 

— Tiesą sakant, nesu taip optimistiškai nusiteikęs kaip mano 
kolegos. 

Skaineris tuojau pat jį pertraukė. Nedaug trūko, kad būtum iš- 
girdęs jo galvoje pavojaus signalą, išvydęs deniu skuodžiančius lakūnus 
ir į dangų kreipiamus didelio kalibro pabūklus, mat svarbiausiam Jo 
Didenybės laivui Skaineris iškilo didelis pavojus. 

— Apgailestauju, bet Tomas dar nėra visiškai pasveikęs, sere. Jis 
didesnę mėnesio dalį buvo išvykęs, ilsėjosi... 

— Kodėl ne? — admirolo balsas nuskambėjo įtartinai draugiš- 
kai. — Kodėl nesate taip optimistiškai nusiteikęs? 

—... todėl nesu tikras, ar jis pakankamai 2v /2i7 su mūsų situacija. 
Tikriausiai, Tomai, tu ir pats tai pripažįsti? 

— Gerai, galiu paaiškinti. Aš visiškai av fai/ su enigma, Leonar- 
dai. — Džerikas negalėjo patikėti savo paties žodžiais. Jis pajuto, kad 
sustoti jau nebegali. — Enigma — labai sudėtinga šifravimo sistema. 
O „Ryklys“ — tiesiog idealiai atliktas jos patobulinimas. Pastarąsias 
aštuonias valandas tyrinėjau „Rykliu“ šifruotą medžiagą ir, hm — at- 
leiskite man, jei kalbu ne taip, kaip reikia — bet manau, kad situacija 
yra itin sudėtinga. 

— Bet jums Žuvo pavykę iššifruoti? 

— Tai tiesa, tačiau mes turėjome raktą. Orų prognozės šifras 
buvo raktas, kuriuo galėjome atrakinti durų spyną. Deja, vokiečiai pa- 
keitė orų prognozės šifrą. Tai reiškia, mes nebeturime rakto. Nebent 
įvyko kokių nors pokyčių, leidusių pasistūmėti į priekį, apie kuriuos 
aš dar nieko nežinau. Jei ne, tuomet neįsivaizduoju, kokiu būdu mes 
galime... — Džerikas bandė sugalvoti tinkamą metaforą, — ... įsi- 
laužti. 

Kitas amerikietis, karinio jūrų laivyno karininkas, visą laiką tylė- 
jęs, — Džerikas staiga pamiršo jo pavardę, — tarė: 

— O kur tos keturių rotorių bombos, kurias buvai žadėjęs, Fren- 
kai? 

— Tai — atskiras klausimas, — burbtelėjo Skaineris, žudikišku 
žvilgsniu perverdamas Džeriką. 

— Nejaugi? — tai buvo Krameris. Tokia šio amerikiečio pavar- 
dė. — Tikriausiai, jei mes dabar turėtume tas keturių rotorių bombas, 
mums nereikėtų jokių „špargalių“? 

— Palūkėkite minutėlę, — įsiterpė admirolas, su vis stiprėjančiu 
nekantrumu sekęs diskusiją. — Esu jūrininkas, negana to — senas 
jūrininkas. Man nesuprantamos šios jūsų šzekos apie raktus ir „šparga- 
les“, apie kažkokias bombas su būgnais. Mes norime, kad laivai galėtų 
netrukdomi plaukti iš Amerikos, priešingu atveju šį karą pralaimė- 


sime. 

— Šventa tiesa, — pritarė Hamerbekas. — Teisingai pasakei, 
Džekai. 

— Ar kas nors teiksis man konkrečiai atsakyti į mano konkretų 
klausimą? Ar per keturias dienas pavyks išeiti iš aklavietės, ar nepa- 
vyks? Taip ar ne? 

Skainerio pečiai nulinko. 

— Ne, — pratarė jis pavargusiu balsu. — Jeigu jums, sere, rei- 
kalingas konkretus atsakymas, tai aš negalėčiau vienareikšmiškai at- 
sakyti, kad mums pavyks, tikrai ne. 

— Ačiū. Ką gi, jei keturių dienų maža, tai kiek laiko jums gali 
prireikti? Nagi, jūs. Jūs — pesimistas. Ką jūs manote? 

Džerikas vėl pajuto, kad visų akys įsmeigtos į jį. 

Jis kalbėjo rūpestingai rinkdamas žodžius. Vargšelis Logis spok- 
sojo į savo tabako kapšelį, lyg būtų norėjęs įlįsti į jį ir niekada iš jo 
neišlįsti. 

— Atsakyti į šį klausimą labai sunku. Spręsti apie aklavietę, į 
kurią dabar patekome, galime nebent tik pagal identišką situaciją, 
kurioje buvome atsidūrę prieš tai. 

— Ir kiekgi ji tęsėsi? 

— Dešimt mėnesių. 

Galėjai pamanyti, kad Džerikas detonavo sprogstamąjį užtaisą. 
Kilo visuotinis erzelis. Karinio jūrų laivyno atstovai šaukė. Admirolas 
užsikosėjo. Baksteris su Atvudu sutartinai pareiškė: „Ne!“ Logis sude- 
javo. O Skaineris kraipydamas galvą tarė: „Kaip tu, Tomai, gali jau iš 
anksto susitaikyti su pralaimėjimu?“ Net Vaigramas, blondinas, dele- 
guotas Ministrų kabineto, prunkštelėjo, paskui, šypsodamasis dėl jam 
vienam žinomų priežasčių, užvertė galvą ir įsistebeilijo į gegnes. 

— Aš nesakau, kad mes ir šįkart užtruksime dešimt mėne- 
sių. — Džerikas, išlaukęs momento, kada jo balsas bus vėl girdimas, 
tęsė toliau: — Tai tik leidžia suprasti, su kuo mes susidūrėme, ir aš 
manau, kad keturių dienų laikotarpis atrodo nerealus. Atleiskite. Aš 
viską pasakiau. 

Stojo tyla, paskui pasigirdo tylus Vaigramo balsas: 

— Įdomu 40d4/... 

— Pone Vaigramai? 

— Prašau man atleisti, Leonardai. 

Vaigramas su šypsena veide nužvelgė sėdinčius prie stalo, o Dže- 
rikas atkreipė dėmesį į prabanga tviskančią jo išvaizdą — mėlynas 
švarkas, šilkinis kaklaraištis, „Jermyn Street“ marškiniai, pomada su- 
tepti ir atgal sušukuoti plaukai, iškvėpinti vyrišku odekolonu — tary- 
tum jis būtų nužengęs tiesiai iš „Ritz“ vestibiulio. Sa/ony Jiūtas — taip 
jį vadino Baksteris, kas Blečlio kalba reiškė „šnipas“. 

— Prašau man atleisti, — pakartojo Vaigramas. — Tiesiog gar- 
siai mąsčiau. Apie tai, kodėl Dionicui prireikė pakeisti 5žžent šį kodo 
ką jūs dabar kalbėjote, susidariau nuomonę, kad labiau mums pakenkti 
jis negalėjo. 

Džerikui nereikėjo atsakyti, mat už jį tai padarė Logis: 

— Tokia rutina. Esu beveik garantuotas. Jie retsykiais keičia savo 
kodų knygas. Žinoma, mums labai nepasisekė, kad jie taip pasielgė 
kaip tik dabar. 

— Rutina, — pakartojo Vaigramas. — Gerai. — Jis ir vėl nu- 
sišypsojo. — Pasakyk man, Leonardai, kiek žmonių žino apie šį orų 
prognozės šifrą ir kaip jis mums svarbus? 

— Ką tuo norėtum pasakyti, Daglai? — nusijuokė Skaineris. 

— Taigi kiek? 

— Gajau? 

— Turbūt koks tuzinas. 

— Galbūt galėčiau gauti jų sąrašą? 

Logis žvilgtelėjo į Skainerį, laukdamas pastarojo pritarimo. 

— Aš, hm, taip, gerai, hm... 

— Dėkoju. 

Vaigramas toliau tyrinėjo lubas. 

Stojusią tylą pertraukė ilgas admirolo atodūsis: 

— Man atrodo, aš supratau šio susirinkimo prasmę. 

Jis užgesino nuorūką ir pasilenkęs po kėde susiieškojo savo 1a- 
gaminą. Ten netrukus atsidūrė dokumentai, kuriuos jis buvo pasidėjęs 
priešais save, jo pavyzdžiu pasekė ir padėjėjai. 

— Aš neketinau apsimetinėti, esą tai, ką sužinojau, labai pra- 
džiugins pirmąjį jūrų lordą. 

Hamerbekas pareiškė: 

— O aš manau, kad man būtų geriausia paskambinti į Vašing- 
toną. 

Admirolas atsistojo, tą pačią akimirką visi kiti irgi atstūmė savo 
kėdės ir atsistojo. 

— Leitenantas Keivas palaikys ryšį su Admiralitetu, — jis atsi- 
gręžė į Keivą. — Norėčiau, kad man raportuotumėte kasdien. Kita 
vertus, geriau būtų dukart per dieną. 

— Klausau, sere. 

— Leitenante Krameri, ar jūs liksite čia ir apie tolesnę įvykių 
eigą informuosite komandorą Hamerbeką? 

— Tikrai taip, sere. Klausau, sere. 

— K3 gi, — admirolas užsimovė pirštines. — Siūlau pratęsti šį 
susitikimą, kai tik bus kokių pasikeitimų. Viliuosi, kad tai vis dėlto 
įvyks per artimiausias keturias dienas. 

Priėjęs prie durų senis atsigręžė. 

— Manau, suprantate, kad kalbama ne vien apie milijoninį tona- 
žą ir dešimt tūkstančių žmonių. Kalbama apie milijoną tonų ir dešimt 
tūkstančių žmonių Aas dvi savaites. Ir ne tik apie konvojus. Mes esame 
įsipareigoję teikti paramą Rusijai. Kalbama apie mūsų šansą įsiveržti į 
Europą ir išvyti nacius. Nuo to priklauso viskas. Nuo to priklauso karo 
baigtis. — Jis vėl gergždžiančiu balsu nusikvatojo. — Nepagalvokite, 
Leonardai, kad aš jums darau spaudimą. Geros dienos, džentelmenai. 

Tai taręs linktelėjo ir išėjo pro duris. 

Kol jie vienas kitam murmėdami linkėjo geros dienos, Džerikas 


nugirdo, kaip Vaigramas tyliai tarė Skaineriui: 
8 p valg 

— Pasikalbėsime vėliau, Leonardai. 

Jie girdėjo, kaip svečiai kaukši žemyn betoniniais laiptais, paskui 
gurgžda eidami taku, ir ūmai kambaryje stojo visiška tyla. Virš stalo 
kabojo melsva tabako migla, primenanti mūšio lauką po kautynių 
gaubiančius dūmus. 

Skainerio lūpos buvo tvirtai sučiauptos. Jis kažką sau po nosimi 
niūniavo. Paskui surinko į krūvą dokumentus ir perdėtai rūpestingai 
išlygino kiekvieno lapo kampą. Laikas ėjo, tačiau niekas nepratarė nė 
žodžio. 

— Taigi, — pirmasis tylą nutraukė Skaineris, — mes laimėjo- 
me. Ačiū tau, Tomai. Iš tiesų, esu labai dėkingas. Aš jau buvau pa- 
miršęs, kad esi mūsų ramstis. Ir kaip mes anksčiau galėjome apsieiti 
be tavęs? 

— Tai aš kalčiausias, Leonardai, — tarė Logis. — Nevykusiai 
perteikiau informaciją. Turėjau geriau supažindinti su situacija. Atsi- 
prašau. Blogiausia, kad per daug skubėjau. 

— Ar nenorėtumei, Gajau, dabar grįžti į bloką? Iš tikrųjų, kodėl 
dabar visi negalėtumėte grįžti atgal ir leisti mudviem su Tomu truputį 
pasikalbėti? 

— Prakeiktas kvailys, — žiūrėdamas į Džeriką pareiškė Baks- 
teris. 

Atvudas paėmė jį už rankos. 

— Eime, Alekai. 

— Niekas manęs neperkalbės. Prakeiktas kvailys. 

Jie išėjo. 

Vos tik užsidarė durys, Skaineris tarė: 

— Aš nieku gyvu nenorėjau, kad tu grįžtum. 

— Logis to neminėjo. — Džerikas susidėjo ant krūtinės rankas, 
kad jos taip stipriai nedrebėtų. — Jis tik sakė, kad aš čia reikalingas. 

— Aš nieku gyvu nenorėjau, kad tu grįžtum, bet ne todėl, 
kad būčiau laikęs tave kvailiu — Alekas neteisus. Tu nesi kvailas. 


Tu — nelaimė. Tu visiškai žlugęs. Kartą neatlaikęs tokios įtampos ir 

vėl palūši — tai patvirtina tavo pasirodymas, kurį ką tik surengei. Tavo 
geriausios dienos jau praeityje. 

Skaineris savo plačiu užpakaliu buvo atsirėmęs į stalo kraštą. Jis 
kalbėjo draugišku tonu, todėl stebėdamas jį iš šalies būtum galėjęs 
pamanyti, kad šis žmogus paprasčiausiai šnekučiuojasi su senu pa- 
žįstamu. 

— Tai kodėl dabar esu čia? Aš pats niekada nesiprašiau priima- 
mas atgal. 

— Logis apie tave labai geros nuomonės. Jis yra laikinasis bloko 
viršininkas, ir man jo nuomonė svarbi. Be to, kalbėkime atvirai, po 
Tiuringo tu esi — teisingiau sakant, buvai — geriausias kriptoana- 
litikas visame Parke. Tu esi šiokia tokia istorijos dalis, Tomai. Tam 
tikra prasme žmogus legenda. Susigrąžindami tave atgal, pakviesdami 
į rytinį pasitarimą, norėjome savo šeimininkams parodyti, kad šią, 
hm, laikiną krizę traktuojame labai rimtai. Taip, tai buvo rizikingas 
sprendimas. Akivaizdu, kad aš buvau neteisus. Tu nepasinaudojai tau 
suteikta galimybe. 

Džerikas nebuvo linkęs į smurtą. Jis niekada nieko nebuvo už- 
gavęs, net vaikystėje, ir žinojo, kad tai, jog jam pavyko išvengti karinės 
tarnybos, buvo tikra malonė, nes su ginklu rankoje jis būtų didžiausią 
pavojų kėlęs ne priešui, o saviškiams. Tačiau, ant stalo išvydęs nuorūkų 
prigrūstą sunkią žalvarinę peleninę, — nuo artilerijos sviedinio tūtos 
nupjautą šešių colių dalį, — jis pajuto didelį norą smogti ja tiesiai pa- 
sipūtėliui į veidą. Skaineris tartum perskaitė jo mintį. Šiaip ar taip, jis 
nukėlė savo sėdynę nuo stalo ir ėmė vaikštinėti po kambarį. Vienas iš 
kvailio pranašumų yra tas, kad aplinkiniai niekada negali būti tikri jo 
ketinimų rimtumu. 

— Senais laikais būdavo daug paprasčiau, ar ne? — vėl prabilo 
Skaineris. — Užmiesčio namas. Saujelė ekscentrikų. Niekas iš tavęs 
daug nesitiki. Pamažu krapštinėjiesi. Tačiau nelauktai susiduri su di- 
džiausia karine paslaptimi. 


— Tada pasirodo tokie kaip tu. 

— Tiesa, tokie kaip aš yra būtini — tam, kad būtų užtikrintas 
tinkamas šio puikaus ginklo panaudojimas. 

— Ak, tai štai ką tu, Leonardai, veiki? Užtikrini tinkamą ginklo 
panaudojimą. O aš vis galvodavau... 

Skaineris liovėsi šypsotis. Jis buvo aukštas vyras, beveik visa pėda 
aukštesnis už Džeriką. Jis priėjo taip arti, kad Džerikas užuodė nusi- 
kvėpusius cigarečių dūmus ir prakaitą, kuriuo atsidavė drabužiai. 

— Tu nė neįsivaizduoji, ką šis Parkas dabar reiškia. Tu visiškai 
nenutuoki, kokias problemas mes dabar sprendžiame. Pavyzdžiui, 
amerikiečiai. Tie, kurių akyse mane ką tik pažeminai. Mus pažemi- 
nai. Mes deramės su amerikiečiais dėl... — Skaineris nutilo. — Na, 
nesvarbu. Pasakysiu tik tiek, kad dabar, kai tu... kai /eidai sau šitaip 
pasielgti, nė neįsivaizduoji, kas pastatyta ant kortos. 

Skaineris su savimi turėjo lagaminą su ant jo įspaustu Didžiosios 
Britanijos herbu ir pablukusiomis auksinėmis raidėmis G VI R. Įdėjęs 
į lagaminą savo dokumentus, užrakino jį rakteliu, ilga grandinėle pri- 
segtu jam prie diržo. 

— Pasirūpinsiu, kad būtum atleistas iš kriptoanalitiko pareigų 
ir perkeltas į tokią vietą, kad niekam negalėtum padaryti jokios žalos. 
Tiesą sakant, planuoju tave visam laikui išsiųsti iš Blečlio, — jis įsidėjo 
raktelį į kišenę ir paplekšnojo per ją. — Žinoma, tu negali grįžti atgal 
į civilinį gyvenimą, bent jau kol baigsis karas, vien todėl, kad daug ži- 
nai. Girdėjau, Admiralitetas intensyviai ieško labai protingo Žmogaus 
dirbti statistikos skyriuje. Darbas, tiesa, labai nuobodus, tačiau tokia 
šilta vietelė būtų kaip tik tokiam... g/ežmam2 žmogučiui. O ką? Galbūt 
sutiksi kokią dailią mergaitę. Mergaitę, kuri — kaip čia geriau pasa- 
kius? — tau /abiau tiktų į porą nei toji persona, kuriai, mano žiniomis, 
skirdavai pasimatymus. 

Džerikas šįkart nesusivaldė ir iš tiesų bandė smogti, tik ne su 
pelenine rankoje, o kumščiu, tačiau, kaip netrukus paaiškėjo, tai buvo 


didelė klaida. Skaineris stebėtinai grakščiai pasitraukė į šoną ir išven- 

gęs smūgio savo dešine sugriebė Džeriko dilbį. Stiprūs pirštai susmigo 
į minkštus raumenis. 

— Tomai, tu — ligonis. Be to, aš už tave visais atžvilgiais stipres- 
nis. — Spustelėjęs Džeriko ranką dar stipriau, staiga ją paleido. — O 
dabar nešdinkis man iš akių. 

O Dieve, jis jautėsi labai pavargęs. Nuovargis persekiojo jį lyg gyvas 
padaras, tai nutverdamas už kojų, tai užsiropšdamas ant jo sulinkusių 
pečių. Džerikas atsirėmė į A korpuso sieną, priglaudė skruostą prie 
lygaus, drėgno betono ir palaukė, kol susireguliuos pulsas. 

Ką jis tokio padarė? 

Jam reikėjo prigulti. Svajojo susirasti kokį nors urvą, įlįsti į jį ir 
nors kiek nusnūsti. Tarytum girtas ir ieškodamas raktų jis įkišo ranką 
į vieną kišenę, paskui į kitą ir galiausiai išsitraukė orderį apgyvendini- 
tuščia. Žinoma, pamatęs prisimintų. 

Paskui atsitraukė nuo sienos ir ėmė atsargiai eiti pirmyn, tolyn 
nuo ežero, link kelio, vedančio prie pagrindinių vartų. Už maždaug 
dešimties jardų stovėjo nedidelis juodas automobilis, kurio durelės, 
jam priėjus arčiau, atsidarė ir iš vidaus pasirodė mėlyna uniforma 
vilkintis vyriškis. 

— Pone Džerikai! 

Džerikas nustebęs pakėlė akis. Tai buvo vienas iš dviejų ameri- 
kiečių. 

— Leitenante Krameri? 

— Labas. Keliaujate namo? Gal galėčiau pavežti? 

— Ačiū. Ne. Iš tiesų man visai netoli. 

— Aaa. Sėskite. — Krameris patapšnojo per automobilio sto- 


gą. — Ką tik gavau. Man būtų labai miela. Sėskite. 

Džerikas ketino ir šįsyk atsisakyti, bet pajuto, kad ima linkti 
keliai. 

— Eli, vaikine! — Krameris iššoko iš automobilio ir nutvėrė jį už 
rankos. — Betgi tu vos pastovi ant kojų. Bemiegės naktys? 

Džerikas leidosi nuvedamas prie keleivio durelių ir pasodinamas 
ant priekinės sėdynės. Automobilio vidus buvo įšalęs, o jame tvyrantis 
kvapas bylojo, kad juo jau senokai buvo naudotasi. Tikriausiai tai buvo 
kieno nors pasididžiavimas, teikęs didelį džiaugsmą, mąstė Džerikas, 
iki to meto, kai išėjo įsakymas normuoti degalus, ir jį teko pastatyti į 
garažą. Krameris atsisėdo į vairuotojo vietą ir uždarė dureles, važiuok- 
lė net sudrebėjo. 

— Tik nedaugelis čia važinėjasi nuosavais automobiliais. — 
Džerikui jo paties žodžiai nuskambėjo keistai, tarytum būtų atsklidę 
iš kažkur toli. — Sunku įsigyti degalų? 

— Ne, sere. — Krameris spustelėjo starterio mygtuką, užsivedė 
variklis. — Jūs gi žinote mus. Galime gauti viską, ko tik norime. 

Sargybinis prie centrinių vartų automobilį nuodugniai apžiūrėjo. 
Užtvaras galiausiai pakilo, ir jie nurūko tolyn, pro valgyklą ir susirin- 
kimų salę, į Viltono alėjos galą. 

— Į kurią pusę? 

— Manau, kairėn. 

Krameris įjungė posūkio signalą, sumirksėjo gintaro spalvos in- 
dikatorius, ir automobilis, įsukęs į siaurą keliuką, leidosi miestelio link. 
Amerikiečio veidas atrodė dailus, dar berniokiškas, plaukai buvo lygiai 
apkirpti, o blunkantis įdegis bylojo, kad dalį tarnybos jam yra tekę pra- 
leisti užjūryje. Šiam vyrukui galėjo būti maždaug dvidešimt penkeri, o 
sveikata ir fizine ištverme jis tikrai negalėjo skųstis. 

— Manau, turėčiau jums padėkoti. 

— Padėkoti man? 

— Už tai, ką pasakėte susirinkime. Jūs kalbėjote tiesą, o visi kiti 


tauškė niekus. „Keturios dienos“, o Dieve! 

— Jie tik norėjo būti lojalūs. 

— Lojalūs? Klausyk, Tomai... Atsiprašau, ar neprieštarausi, jei 
vadinsiu Tomu? Beje, aš esu Džimis. Jie atrodė nenuoširdūs. 

— Nemanau, kad tai — tinkamiausia tema pokalbiui... — Dže- 
rikas pajuto, kad jam ima svaigti galva, tačiau netrukus liovėsi, ir tada 
šmėkštelėjo įtarimas, kad amerikietis laukė, kada jis išeis po susirinki- 
mo. — Dėkoju, kad pavežėte. 

— Iš tikrųjų? Betgi mes visai netoli nuvažiavome. 

— Prašau, sustokite. 

Krameris susyk pasuko į kelkraštį, visai netoli mažų, į eilę suri- 
kiuotų vasarnamių, sustabdė automobilį ir išjungė variklį. 

— Paklausyk, Tomai, norėčiau tau kai ką pasakyti. Ar gali tam 
skirti nors minutę? Vokiečių „Ryklys“ atsirado praėjus vos trims mė- 
nesiams po Perl Harboro... 

— Klausykite... 

— Nebijok, niekas negirdi. 

"Tai buvo tiesa. Keliukas atrodė visiškai tuščias. 

— Po Perl Harboro praėjo trys mėnesiai, ir nelauktai vienas po 
kito ima skęsti mūsų laivai. Tačiau niekas mums nepaaiškina prie- 
žasties. O svarbiausia tai, kad mes šiuo atžvilgiu neturime jokios 
patirties — mes tik organizuojame ir siunčiame laivų konvojus pagal 
nurodymus, kuriuos gauname iš Londono. Galų gale, kai padėtis dar 
labiau komplikavosi, mes nusprendėme pasiteirauti jūsiškių, kas atsi- 
tiko, kad nebeveikia jūsų garsioji žvalgyba, — amerikietis dūrė pirštu į 
Džeriką. — Tik žada mes išgirdome apie „Ryklį“. 

— Nenoriu nė klausytis, — atkirto Džerikas. Jis ištiesė ranką, 
ketindamas atsidaryti automobilio dureles, bet Krameris persilenkęs 
per sėdynę pirmas sugriebė rankenėlę. 

— Aš nenoriu nuteikti tavęs prieš taviškius. Noriu tik papasakoti 
apie tai, kas čia vyksta. Praeitais metais, kai sužinojome apie „Ryklį“, 
nusprendėme atlikti patikrinimą. Skubiai. Ir ką gi? Po atkaklių pas- 
tangų pavyko gauti šiokią tokią informaciją. Ar teko girdėti, kiek jūs, 

vaikinai, praėjusios vasaros gale turėjote bombų? Tai yra praėjus dve- 
jiems metams nuo jų gamybos pradžios? 

Džerikas žiūrėjo tiesiai į priekį. 

— Tokia informacija — ne mano kompetencija. 

— Penkiasdešimt! O žinai, kiek mūsų žmonės Vašingtone galėtų 
jų pagaminti per keturis mėnesius? Tris šimtus šešiasdešimt! 

— Puiku, tai jūs ir gaminkite jas, — suirzęs atsakė Džerikas, — 
jei esate tokie velniškai gabūs. 

— Ne, — tęsė Krameris, — tu nesupratai. Neturime teisės. 
Enigma — britų nuosavybė. Oficialiai. Bet kokie klausimai, susiję su 
jos gamyba ir pakeitimais, turi būti sprendžiami derybų keliu. 

— Ir tokios derybos vyksta? 

— Taip, Vašingtone. Kaip tik šiuo metu. Jose dalyvauja ir jūsų 
ponas Tiuringas. O kol kas turime pasitenkinti tuo, ką jūs mums tei- 
kiate. 

— Bet juk tai — absurdiška. Kodėl negalima paprasčiausiai imti 
ir konstruoti? | 

— "Taigi, Tomai. Pagalvok pats. Visos pasiklausymo stotys stovi 
pas jus. Visos žaliavos taip pat jūsų. Mes esame už trijų tūkstančių 
mylių. Floridoje per daug sudėtinga pasiklausyti iš Magdeburgo siun- 
čiamų pranešimų. Be to, koks tikslas įsirengti tris šimtus šešiasdešimt 
bombų, jei nebūtų ką į jas įdėti? 

Džerikas užsimerkė ir išvydo skaisčiai raudoną Skainerio veidą, 
paskui išgirdo ir jo balsą: „Tu nė neįsivaizduoji, ką šis Parkas dabar 
reiškia... Mes deramės su amerikiečiais... Tu neįsivaizduoji, kas pasta- 
tyta ant kortos...“ Ką gi, dabar jam paaiškėjo bent jau Skainerio pykčio 
priežastis. „Ryklys“ kėsinosi visiškai sunaikinti jo mažą, biurokratinė- 
mis konstrukcijomis pagrįstą imperiją. Tačiau didžiausią pavojų kėlė 
ne Berlynas, o Vašingtonas. 

— Nenorėčiau, kad mane suprastum klaidingai, — toliau kalbėjo 
Krameris. — Aš čionai esu jau mėnesį ir manau, kad tai, ką jūs padarė- 


te, yra įspūdinga. Nuostabu. Todėl niekas iš mūsų nė nekalba apie jokį 

perversmą. Tačiau toliau taip tęstis irgi negali. Trūksta bombų. Trūksta 
rašomųjų mašinėlių. O dar tos jūsų lūšnos! O Dieve! „Tėveli, ar kare 
buvo pavojinga?“ — „Žinoma, vaikeli, aš vos mirtinai nesušalau!“ Gal 
teko girdėti, kad ši operacija vieną dieną galėjo baigtis labai liūdnai 
vien dėl to, kad jums pritrūko spalvotų pieštukų? Ką visa tai reiškia? 
Žmonės žūsta todėl, kad jūs stokojate pieštukų? 

Džerikas jautėsi per daug pavargęs, kad galėtų ginčytis. Be to, jis 
puikiai žinojo, jog tai, apie ką kalba amerikietis, yra tiesa. Jis prisiminė 
tą naktį prieš aštuoniolika mėnesių, kai jam buvo duotas nurodymas 
stovėti kur nors netoli „Avies menties“ durų ir gurkšnojant alaus kok- 
teilį atidžiai stebėti, ar nepasirodys koks pašalinis žmogus, kol tuo 
metu Tiuringas ir Velčmanas kartu su dar dviem vadovais antrame 
aukšte rašė laišką Čerčiliui. Lygiai tokia pat istorija: trūksta raštininkų, 
trūksta mašininkių, kasos aparatų gamykla Lečvorte, gaminusi bom- 
bas, stokojo reikalingų detalių ir darbo jėgos... Čerčiliui gavus laišką, 
Dauning Stryte kilo didžiulis triukšmas, stipriai supurtęs organizacinį 
aparatą, o kai ką privertęs ir atsisveikinti su karjera, todėl situacija 
trumpam pagerėjo. Tačiau Blečlis buvo panašus į rajų vaiką. Jo ape- 
titas augo diena iš dienos. Nervos belli, pecuniam infinitam, arba, kaip 
Baksteris labiau proziškai mėgdavo sakyti, galų gale viskas baigiasi 
pinigais. Lenkai enigmą turėjo atiduoti britams. Atėjo metas britams 
pasidalyti ja su jankiais. 

— Aš šiuo klausimu niekuo negaliu padėti. O pirmiausia norė- 
čiau nusnausti. Ačiū, kad pavežėte. 

Džerikas ištiesė ranką durų rankenėlės link, bet šįsyk Krameris 
nebandė jo sulaikyti. Jam jau lipant iš automobilio, amerikietis lyg tarp 
kitko užsiminė: 

— Girdėjau, aname kare netekai tėvo... 

Džerikas sustingo. 

— Kas sakė? 

— Nepamenu. Ar tai labai svarbu? 

— Ne. Tai — jokia paslaptis. — Džerikas, pajutęs stiprėjantį 

galvos skausmą, delnu pasitrynė kaktą. — Tai atsitiko dar prieš man 
gimstant. Tėvą prie Ipro sužeidė artilerijos sviedinio skeveldra. Jis dar 
kiek pagyveno, bet tai vargu ar galima pavadinti gyvenimu. Jis taip ir 
neišėjo iš ligoninės. Mirė, kai aš buvau šešerių. 

— O kąjis veikė iki sužeidimo? 

— Buvo matematikas. 

Stojo tyla. 

— Tikiuosi, dar pasimatysime, — atsisveikino Džerikas, išlipda- 
mas iš automobilio. 

— Mano brolis žuvo, — netikėtai pareiškė Krameris. — Vienas 
pirmųjų. Dirbo prekybos laivyne. Krovininiame laive. 

Žinoma, pagalvojo Džerikas. 

— Turbūt tai įvyko tuo metu, kai „Ryklys“ buvo mus įvaręs į 
aklavietę? 

— Taigi. — Krameris paniuro, bet paskui prisivertė nusišypso- 
ti. — Palaikykime ryšį, Tomai. Jei kuo galėsiu, būtinai padėsiu, gali 
drąsiai kreiptis. 

Jis persisvėrė per keleivio sėdynę ir trinktelėdamas uždarė du- 
reles. Džerikas, likęs vienas kelkraštyje, stebėjo, kaip Krameris staiga 
apsisuka. Varikliui nusičiaudėjus, automobilis dideliu greičiu nurūko 
įkalne Parko link, palikdamas ore kaboti nedidelį tamsių dūmų de- 
besėlį. 


Trečia dalis 


GNYBIS 


NUGNYBTI: pavogti priešo šifruotą me- 
džiagą. 

GNYBIS: bet koks iš priešo pavogtas 
objektas, kuris padidino galimybes 
išaiškinti jo naudojamus kodus ar 
šifrus. 


Kriptografijos leksikonas 
(„Visiškai slaptai“, Blečlio Parkas, 1943) 


Blečlio gyvenimas buvo neatskiriamas nuo geležinkelio. Pagrindinis 
kelias, ėjęs iš Londono į Škotiją, dalijo miestelį perpus, o smulkesnė 
atšaka, jungusi Oksfordą su Kembridžu, buvo padalijusi jį į keturias 
dalis, todėl nebuvo tokios vietos, kur būtum galėjęs išvengti traukinių 
— jų keliamo triukšmo, suodžių kvapo ir rudų dūmų, besidraikančių 
virš į krūvą susispietusių stogų. Netgi į eilę sujungti namai buvo pri- 
taikyti prie geležinkelio — pastatyti iš tų pačių raudonų plytų ir tokiu 
pat atšiauriu industriniu stiliumi kaip geležinkelio stotis ir garvežių 
depas. 

Albiono gatvėje įsikūrę komerciniai svečių namai buvo maždaug 
už penkių minučių kelio pėsčiomis nuo Blečlio Parko ir šliejosi prie 
pagrindinės geležinkelio linijos. Jų savininkė, ponia Etelė Armstrong, 
kaip ir jai priklausantis pastatas, turėjo kiek daugiau nei penkiasde- 
šimt metų, buvo tvirto sudėjimo, rūsčios, ssnamadiškos išvaizdos mo- 
teris. Jos vyras mirė nuo širdies priepuolio praėjus mėnesiui nuo karo 
pradžios, ir ji, likusi viena, savo keturių aukštų namą pavertė mažu 
viešbučiu. Kaip ir kiti miestelio gyventojai — o jų buvo apie septyni 
tūkstančiai — ji visiškai nenutuokė, kas vyksta tolėliau stovinčiuose 
rūmuose, bet tai jos nė kiek ir nedomino. Svarbiau už viską jai buvo 
pelnas. Ji ėmė trisdešimt aštuonis šilingus už savaitę, tikėdamasi, kad 
visi penki jos gyventojai už jiems suteiktą maitinimą atsilygins mais- 
to produktų talonais. Viešbučio savininkės viltys pasiteisino, ir 1943 
metų pavasarį ji jau turėjo sukaupusi tūkstantį svarų taupomosiomis 
karo metų obligacijomis ir pakankamai maisto produktų savo rūsyje, 
kad galėtų atidaryti vidutinio dydžio bakalėjos krautuvę. 

Trečiadienį vienas iš jos svečių namų kambarių liko laisvas, o jau 


penktadienį jai buvo pateiktas dokumentas, reikalaujantis suteikti gy- 

venamąjį plotą ponui Tomui Džerikui. Tą pačią dieną, iš pat ryto, jai 
buvo atgabentas būsimojo gyventojo turtas: dvi dėžės su asmeniniais 
"daiktais ir senas metalinis dviratis. Dviratį ji nuvedė į užpakalinį kie- 
mą, o dėžes užnešė į viršų. 

Viena kartoninė dėžė buvo pilna knygų. Pora Agatos Kristi 
romanų. Džordžo Šubridžo Karo „Elementariųjų rezultatų teorinėje 
ir praktinėje matematikoje santrauka“ du tomai. „Principia Mathe- 
matica“ ar kažkas panašaus. Brošiūra įtartinai vokiškai skambančiu 
pavadinimu — „Apie skaičiuojamus skaičius ir jų taikymą Entschei- 
dungsproblem“, dedikuota „Tomui, su nuoširdžia pagarba — Alanas“. 
Ji aptiko dar kelias matematikos prigrūstas knygas, iš kurių viena buvo 
taip dažnai naudojama, kad atrodė, jog ji tuojau pat iširs, ir pilna įvai- 
rių skirtukų — autobuso ir tramvajaus bilietų, alaus padėkliukų ir net 
žolelių. Ji atsivertė smarkiai pribraukytą puslapį: 

„„.. šiaip ar taip, tikra matematika karo metu gali pasitarnauti 
vienam tikslui. Pasauliui skęstant pamišime, matematikas joje randa 
neprilygstamą raminamąjį vaistą. Juk iš visų menų ir mokslų labiausiai 
nuo karo nutolusi yra matematika.“ 

Pastarasis sakinys atrodo teisingas, pamanė ji. Užvertusi knygą, 
apsuko ją kita puse ir prisimerkusi pašnairavo į nugarėlę: „Matematiko 
apologija“, G. H. Hardis, Kembridžo universiteto leidykla. 

Neką labiau sudomino ir antrosios dėžės turinys. Viktorijos 
laikų graviūra, vaizduojanti Karališkojo koledžo koplyčią. Pigus „Wa- 
ralarm“ žadintuvas, nustatytas skambinti vienuoliktą valandą, juodos 
tekstūros dėžutėje. Radijo imtuvas. Akademinė kepurė ir pilkšva 
mantija. Buteliukas su rašalu. Teleskopas. 1942 metų gruodžio dvi- 
dešimt trečios Zhe Times numeris atverstu galvosūkių skyreliu, kuris 
buvo užpildytas dviem skirtingais braižais: vienas — labai smulkus ir 
aiškus, kitas — dailesnis, greičiausiai moteriškas. Virš galvosūkių buvo 
užrašyta „2712815“. O pačiame dėžės dugne gulėjo žemėlapis, kuris, jį 
išskleidus, pasirodė esąs ne Anglijos ir netgi ne Vokietijos (priešingai 
nei ji slapta vylėsi), bet naktinio dangaus. 

Tokia nuobodybė moterį taip nuvylė, kad vėliau, kai praėjus 
pusvalandžiui po vidurnakčio į duris pasibeldęs šiaurietišku akcentu 
kalbąs žemaūgis vyrukas atgabeno dar porą būsimojo gyventojo la- 
gaminų, ji pasistengė kuo greičiau jais atsikratyti ir paliko tuščiame 
kambaryje nė nedirstelėdama į jų vidų. 

Daiktų savininkas pasirodė šeštadienio rytą, devintą valandą. 
Kaip vėliau ji paaiškino savo kaimynei poniai Skrečvud, dėl laiko jo- 
kiu būdu negalėjusi apsirikti, mat radijas kaip tik baigė transliuoti pa- 
maldas ir netrukus turėjo prasidėti žinių laida. Šis žmogus atrodė kaip 
tik taip, kaip ji ir tikėjosi. Jis nebuvo labai aukštas. Laibas. Išvaizda 
panašus į mokslinčių. Suvargęs, čiupinėjantis savo ranką, lyg būtų ją ką 
tik susižeidęs. Nesiskutęs, išblyškęs kaip... ji norėjo pasakyti „kaip po- 
pieriaus lapas“, bet prisiminė, kad net prieš karą nebuvo mačiusi tokio 
balto popieriaus, bent jau savo namuose. Vilkėjo gerais drabužiais, ta- 
čiau neatrodė tvarkingas — ji netruko pastebėti, kad jo paltui trūksta 
vienos sagos. Tiesa, vyriokas buvo gana mielas. Malonus tonas. Labai 
geros manieros. Ramus balsas. Ji pati niekada neturėjo vaikų, neturėjo 
sūnaus, bet jei būtų turėjusi, jis tikriausiai būtų buvęs panašaus am- 
žiaus. Trumpai tariant, bet kas būtų supratęs, kad jį reikia atpenėti. 

Dėl mokesčio už kambarį ji laikėsi griežtos pozicijos. Visuomet 
reikalavo mokėti už mėnesį į priekį, — šią sąlygą ji išsakydavo dar 
koridoriuje, prieš palydėdama savo svečius aukštyn apžiūrėti kam- 
bario, — tačiau po įprastai kylančių derybų suirzusi nusileisdavo iki 
dviejų savaičių. Šis vaikinas sutiko su jos nustatyta kaina be jokių 
murmėjimų. Ji paprašė septynių svarų ir šešių šilingų, naujokas pa- 
davė aštuonis svarus, o jai apsimetus neturint grąžos, jis tarė: „Puiku, 
atiduosite vėliau.“ Paskui, kai ji užsiminė apie knygelę su maisto pro- 
duktų talonais, jis pakėlė į ją sutrikusį žvilgsnį ir paklausė (jo klausimo 
ji nepamirš visą likusį gyvenimą): „Jūs turite omenyje šitą?“ 

Jūs turite omenyje šitą? Ji pakartojo su nuostaba. Tarytum jis tokio 
daikto anksčiau niekada nebūtų matęs! Ištiesęs jai mažą rudą knygelę, 


atveriančią kelią prie savaitinės keturių uncijų sviesto, aštuonių uncijų 

kumpio ir dvylikos uncijų cukraus normos, pareiškė, kad ji galinti ja 
laisvai naudotis: „Man jos niekada neprisireikė.“ 

Tąsyk ji taip jaudinosi, kad gerai nenutuokė ką daranti. Sugrū- 
dusi pinigus ir maisto produktų knygelę į prijuostės kišenėlę, kol šis 
žmogus nespėjo persigalvoti, palydėjo jį laiptais į viršų. 

Šįsyk Etelė Armstrong pirmoji pripažino, kad penktasis miega- 
masis jos Komerciniuose svečių namuose nebuvo pats tinkamiausias 
gyventi. Kambarys įrengtas pačiame koridoriaus gale ir į jį galėjai 
patekti tik palypėjęs trumpais sraigtiniais laiptais, o stovėjo jame tik 
lova ir drabužių spinta. Dėl jo ankštumo durys neatsidarydavo iki galo, 
mat atsiremdavo į lovą. Kambaryje buvo siauras, suodžiais aptaškytas 
langelis, pro kurį atsivėrė vaizdas į geležinkelio platybes. Per pustrečių 
metų jame spėjo apsigyventi trisdešimt žmonių. Niekas neapsistodavo 
ilgiau kaip porai mėnesių, o dalis jų apskritai atsisakydavo čia miegoti. 
Tačiau šis tuojau pat prisėdo ant lovos krašto, nužvelgė savo dėžes 
su lagaminais ir pavargusiu balsu tarė: „Labai malonu, ponia Arms- 


trong.“ 
Ji skubėdama paaiškino namų taisykles. Pusryčiai — septintą 
valandą, vakarienė — šešios trisdešimt, virtuvėje visada paliekamas 


„šaltas lengvas užkandis“ dirbantiems nereguliariomis pamainomis. 
Tolimajame koridoriaus gale buvo vonios kambarys, kuriuo turėjo 
dalytis visi penki jos namų svečiai. Maudytis jiems buvo galima tik po 
vieną kartą per savaitę, o vandens lygis negalėjo viršyti penkių colių 
(emalyje buvo įbrėžta žymė), todėl jam pirmiausia reikės susitarti su 
kitais gyventojais dėl savo eilės. Kas vakarą jis gausiąs keturis anglies 
gabalus kambariui pasišildyti. Ugnis žemutiniame aukšte esančiame 
salone gesinama lygiai devintą vakaro. Svečias, pastebėtas ruošiąs 
maistą, geriąs alkoholinius gėrimus arba savo kambaryje besilinksmi- 
nąs su pašaliniais asmenimis, ypač priešingos lyties, — po pastarosios 
pastabos ji nežymiai šyptelėjo, — bus nedelsiant iškeldintas, o nuomos 
likutis įskaičiuotas į jo sąskaitą kaip bauda. 


Jai pasiteiravus, gal svečias turįs klausimų, šis nieko neatsakė, ir 

dėl to ji labai nudžiugo, mat kaip tik tuo metu pro šalį, ne daugiau 
kaip už šimto pėdų nuo miegamojo, šešiasdešimties mylių per valandą 
greičiu spiegdamas prašvilpė Blečlyje nestojantis ekspresas, taip stip- 
riai sudrebinęs kambarėlį, kad ponia Armstrong patyrė trumpą, tačiau 
siaubingą viziją, kurios metu regėjo, kaip ūmai prasiveria grindys ir 
jie abu smenga Žemyn, per jos pačios miegamąjį, per skalbyklą, kol 
galiausiai su baisiais trenksmais atsiduria rūsyje, tarp blizgių ir glotnių 
lyg vaškas kumpių bei konservuotų persikų, rūpestingai sukrautų į 
krūvas ir slepiamų jos „Aladino oloje“. 

— Ką gi, — tarė šeimininkė, triukšmui nuščiuvus (laimė, kad ne 
jos namui susmegus), — palieku jus, nedrumsiu jums ramybės, pa- 
ilsėkite. 


Tomas Džerikas, klausydamasis jos žingsnių laiptais, porą minučių 
sėdėjo ant lovos krašto. Paskui nusivilko švarką su marškiniais ir 
apžiūrėjo savo tvinkčiojantį dilbį. Truputį žemiau alkūnės buvo dvi 
mėlynės, juodos lyg aitriosios alyvuogės, ir jis prisiminė, ką jam visada 
primindavo Skaineris: Feiniu vadinamą mokyklos prefektą, vyskupo 
sūnų, mėgdavusį vakarinio arbatos gėrimo metu atsivesti į savo darbo 
kambarį kurį nors iš naujokų ir mušti jį lazda, o paskui versdavusį jam 
už tai dėkoti: „Ačiū, Feini.“ | 

Kambaryje buvo šalta, ir jis ėmė drebėti; oda pašiurpo, tapo pa- 
naši į žąsies. Tomas jautėsi siaubingai pavargęs. Atidaręs vieną iš laga- 
minų išsiėmė pižamą ir skubiai ją apsirengė. Pakabinęs švarką ketino 
išsiimti iš lagamino kitus drabužius, tačiau netrukus persigalvojo. Juk 
jis gali ilsėtis iki kito ryto. Čia tai bent, — braukdamas ranka sau per 
veidą, pamanė jis, — juk ką tik atidaviau aštuonis svarus, daugiau nei 
uždirbu per savaitę, už kambarį, kuriuo galbūt nesinaudosiu. Drabu- 
žių spinta, atidarant jos duris, smarkiai sujudėjo, o metaliniai drabužių 
pakabai sugrojo melancholišką melodiją. Jos viduje trenkė naftalinu. 


Tomas paskubomis sustūmė abi kartonines dėžes į spintą, o lagami- 

nus pakišo po lova. Paskui užtraukė užuolaidas, atsigulė ant gumbuoto 
čiužinio ir iki pat nosies užsitraukė antklodes. 

Džerikas trejus metus gyveno naktinį gyvenimą — keldavosi 
temstant, eidavo miegoti jau išaušus, — tačiau niekaip negalėjo prie 
tokio ritmo priprasti. Dabar, gulėdamas ir klausydamasis iš tolumos jo 
ausis pasiekiančių šeštadienio rytinių garsų, jis jautėsi tarsi invalidas. 
Apačioje kažkas maudėsi vonioje. Vandens rezervuaras buvo įrengtas 
mansardoje, tiesiai virš galvos, todėl išleidžiamo ir jį vėl pripildančio 
vandens šniokštimas buvo kurtinamas. Džerikas užsimerkė ir priešais 
save išvydo Šiaurės Atlanto jūrlapį. Atsimerkė, o lova tuo metu net su- 
drebėjo, pro šalį važiuojant traukiniui, kuris jam akimirksniu priminė 
Klerę. 15.06 išvyksta iš Londono Eustono... „per Vilesdeną, Vatfordą, 
Apslį, Berkhamstedą, Tringą, Čedingtoną ir Leiton Buzardą, atvyksta 
į Blečlį keturios valandos devyniolika minučių“; jis net dabar prisi- 
minė visų tarpinių stočių pavadinimus ir matė ją taip pat aiškiai kaip 
tada. Tądien jis pirmą kartą išvydo Klerę. 

Tai įvyko tikriausiai — nejaugi? — praėjus savaitei po to, kai jie 
atskleidė „Ryklio“ kodą. Bet kuriuo atveju iki Kalėdų buvos likusios 
tik kelios dienos. Jis, Logis, Pakas ir Atvudas gavo nurodymą prisista- 
tyti į administracinį korpusą Brodvėjuje, ne per toliausiai nuo Šv. Jo- 
kūbo metro stoties, kur buvo įsikūrusi Blečlio Parko valdyba. Trumpą 
kalbą apie jų darbo reikšmę išrėžė pats „Č“. Įvertinant jų „gyvybiškai 
svarbų laimėjimą“, ministro pirmininko įsakymu kiekvienam ketverto 
nariui buvo tvirtai paspausta ranka ir įteiktas vokas su šimto svarų ver- 
tės čekiu, išduotu seno ir nelabai žinomo „City“ banko. Po susitikimo 
truputį sumišę jie atsisveikino jau ant šaligatvio ir išsivaikščiojo savais 
keliais — Logis nuėjo į; Admiralitetą pietauti, Pakas nuskubėjo į pa- 
simatymą su mergina, Atvudas — į koncertą Nacionalinėje paveikslų 
galerijoje, o Džerikas patraukė atgal į Eustoną, į traukinį, vykstantį į 
Blečiį „per Vilesdeną, Vatfordą, Apslį...“ 

Daugiau čekių nesitikėk, pagalvojo jis dabar. Kas žino, ar Čerčilis 
nepareikalaus grąžinti jam anų pinigų? 

Milijonas tonų. Dešimt tūkstančių žmonių. Keturiasdešimt šeši 
vokiečių povandeniniai laivai. Tačiau tai dar tik pradžia. 

Nuo to priklauso viskas. Nuo to priklauso karo baigtis. 

Jis nusisuko veidu į sieną. 

Pravažiavo kitas traukinys, paskui dar vienas. Vonioje ėmė mau- 
dytis kažkas kitas. Užpakaliniame kieme, tiesiai po jo kambario langu, 
ponia Armstrong pakabino ant skalbinių virvės salono kilimą ir ėmė jį 
daužyti, stipriai ir ritmiškai, tarytum už jo būtų stovėjęs nuomininkas, 
atnešęs nuompinigius, arba koks šmirinėjantis Maisto ministerijos 
inspektorius. 


Džeriką apgaubė tamsa. 


Sapnas yra atsiminimas, atsiminimas — tai sapnas. 

Sausakimšas peronas... metalinės sijos ir balandžiai, plasnojantys bo 
abdulkėjusiu stiklo kupolu. Ausį rėžiančios kalėdinės giesmės, transliuo- 
Jamos per garsiakalbių sistemą. Saulėje tviskantis plienas ir chaki dėmės. 
Karių, sulinkusių bo sunkiais daiktamaišiais, vora, ristele skubanti į tar- 
nybinį vagoną. Jūreivis atsisveikindamas bučiuoja nėščią moterį raudona 
skrybėlaite, blekšnodamas jai ber sėdynę. Mokiniai, grįžtantys namo Ka- 
ledų 2t0st0gų, Jūreiviai nudėvėtomis milinėmis, dvi laibos susirūpinusios 
motinos nuskarusiais kailiniais paltukais, šviesiablaukė dailaus sukirpimo, 
kulkšnis siekiančiu pilku baltu, juodo aksomo abykakle ir rankogaliais. 
„Prieškarinis, — pagalvojo jis, — dabar panašaus nepasiūtų...“ 

Ji praeina bro langą, ir jis net krūpteli supratęs, kad ji pastebėjo jo 
žvilgsnį. Tą pačią akimirką nudelbia akis į laikrodį, nykščiu užšauna 
dangtelį ir absidairęs pamato, kad ji įeina kaip tik į Jo kubė. Visos vietos 
čia užimtos. Ji dvejoja. Jis atsistoja ir pasiūlo atsisėsti. Ji dėkingai nusišybso 
17 gestu barodo, kad jai pakaks vietos tarp jo ir vagono lango. Jis linkteli ir 
vėl atsisėda, bet tai nėra taib paprasta. 

Durys išilgai traukinio užsidaro, pasigirsta švilbuko signalas, ir jie 


trūkteli pirmyn. Peronas — mojuojančių žmonių kmbždėlynas. 

Jis taib suspaustas, kad vos begali krustelėti. Tokio fizinio artumo 
prieš karą niekas nebūtų toleravęs, bet dabar, šiose nesibaigiančiose kelio- 
mėSe, vyrai ir moterys nuolat atsiduria vienoje krūvoje, dažnai ir tiesiogine 
reikšme. Jos šlaunis prisisbaudusi brie jo taip stipriai, kad jis jaučia po jos 
oda tvirtus raumenis ir kaulus. Jos betys atremtas į jo petį. Jų kojos liečiasi 
viena į kitą. Jos kojinė šiugžda, prisiliesdama prie jo blauzdos. Jis jaučia 
nuo jos kūno sklindančią šilumą ir užuodžia kvapą. 

Jis žiūri bro ją dėdamasis, kad jam rūpi tik bro langą slenkantys 
negražūs namai. Ji daug jaunesnė, nei jam iš pradžių atrodė. Jos veidas 
1$ profilio neatrodo gražus įprastiniu požiūriu, tačiau daro įspūdį — pra- 
kaulus, ryžtingas — „dailus“ būtų tinkamiausias žodis jam apibūdinti. Jos 
plaukai — labai šviesūs, viršugalvyje surišti į kuodą. Truputį basimuistęs 
alkūne netyčia užkliudo jos krūtį ir pasijunta galįs mirti iš sutrikimo. Jis 
ima atsibrašinėti, bet ji, atrodo, visai nepastebi. Viena ranka jo kaimynė 
laiko kelis kartus perlenktą Uhe Vimes numerį. 

Kupė perpildyta. Kariškiai guli tiesiog ant grindų, o koridoriuje ber 
Juos, atrodo, nerastum nei kur pastatyti kojos. Karinių oro pajėgų kapralas 
užmigo susirangęs bagažui skirtoje lentynoje, apsikabinęs savo daiktamaišį 
lyg mylimąją. Kažkas užknarkia. Ore tvyro pigių cigarečių ir brakaituotų 
kūnų tvaikas. Iūčiau jam tai palengva ima nykti. Yra tik jiedu, skriejantys 
traukiniu. Užtenka jiems tik susiliesti, ir Jam toje vietoje nudegina odą. 
Blauzdos raumenis net gelia nuo įtempimo, negalint nei priartėti, nei nu- 
tolti nuo j0s kojos. 

Jis svarsto, ar toli ji keliauja. Kiekviengkart, kai tik traukinys 
stabteli kurioje nors nedidelėje stotelėje, jis sunerimsta, kad ji gali išlipti. 
Tačiau nieko panašaus — ji ir toliau sėdi įsmeigusi akis į keturkampiu 
sulankstytą laikraštį. Niūrų šiaurinio Londono rajono peizažą apsiblau- 
susią gruodžio bavakarę keičia toks pat niūrus užmiesčio peizažas — šar- 
moti laukai, iš kurių jau seniai išnyko galvijų bandos, pliki medžiai ir 
pakrikos tamsios gyvatvorių juostos, tušti užmiesčio keliai, maži kaime- 
liai su rūkstančiais kaminais, kurie baltame kraštovaizdyje atrodo lyg 


suodžių dėmės. 

Praeina valanda. Jie tolsta nuo Leiton Buzardo, iki Blečlio lieka 
penkios minutės kelionės, ir ji netikėtai prataria: „Miestas Vokietijoje, ba- 
vadinimas iš dalies brancūziškas, priešprieša Hamelno idėjai. 

Jis nėra tikras, ar gerai ją išgirdo, taip bal ir tuo, ar J0s pastaba skirta 
Jam. 

— Atsiprašau? 

— Miestas Vokietijoje, pavadinimas iš dalies prancūziškas, brieš- 
prieša Hamelno idėjai, — pakartoja ji lyg kokiam kvailiui. — Septintas 
žemyn. Aštuonios raidės. 

— Ak, taip. Ratisbon“. 

— Kaip jums tai bavyko? Nemanau, kad būčiau bent girdėjusi apie 
tokį miestą, — fi žiūri tiesiai Į 7). 

Jam į akis krinta ryškūs jos veido bruožai: smaila nosis, plati burna, 
bet jį bavergia akys. Jos — pilkos, tr tas bilkumas šaltas, be jokio melsvo at- 
spalvio. Veliau jis supranta, kad tai — ne balandžių ir ne perlų pilkumas. 
Jos tokios pilkos kaip sniego debesys, kurie po akimirkos turėtų pratrūkti. 

— Miestas su katedraline bažnyčia. Manau, ant Dunojaus kranto. 
Pavadinimas iš dalies prancūziškas — žinoma, „bon“. Prieštarauja Ha- 
melno idėjai. Labai lengva. Hamelnas — Hamelno fleitininkas — žiur- 
kės** Žiurkė yra „bon ', gera. Priešingai nei pasakoje apie Hamelno fleiti- 
ninką. 

Jis linksmai juokiasi, bet netrukus nutyla. Kvaily tu nelaimingas, 
pagalvoja, ko tu vaipaisi lyg idiotas? 

— Duviženklis skaičius, šio-ka-še-li. Devynios raidės. 

— Tai — anagrama, — akimirksniu paaiškina jis. — Šešiolika. 

— Pats juda, bet ne gyvūnas. Vienuolika raidžių. 

— Automobilis. 

Ji kraibydama galvą įrašo atsakymus. 

— Kaip jums taip greitai pavyksta? 


* Plačiau paplitęs pavadinimas — Regensburgas. 
** Ziurkė — 7a/ (a2gl.). 

— Žūi visai nesunku. Išmoksti mąstyti banašiai kaip jie. „Auto“ loty- 
niškai reiškia „bals, o „mobilis — „judantis“. Gal aš galėčiau pamėginti? 

Jis ištiesia ranką, paima laikraštį ir pieštuką. Dalis smegenų užsiima 
galvosūkiu, tuo tarpu kita dalis tyrinėja ją: kaip ji iš savo rankinės išsiima 
cigaretę ir ją prisidega, kaip ji žiūri į jį, nežymiai bakreipusi galvą. „As- 
fer“, „tasso“, „vaistinė gelsvė“, „Landau L. Tai pirmas ir vienintelis kartas, 
kai bendraudamas su ja jis sugeba nepamesti galvos, o tuo metu, kai radęs 
atsakymą į trisdešimtą užuominą grąžina jai laikraštį, traukinys pūškuoja 
mažo miestelio pakraščiu, bro langą slenka sodai ir aukšti kaminai. Už 
Jos galvos matosi pažįstamos skalbinių virvės, priešlėktuvinės slėbtuvės, 
daržai ir nedideli raudonų plytų namai, aprūkę pravažiuojančių trauki- 
nių suodžiais. Jų traukiniui balindus bo metaliniu stoties baldakimu, kupė 
apgaubia prieblanda. 

— Blečlis, — skelbia palydovas. — Traukinys atvyko į Blečly! 

— Gaila, bet aš turiu išlibti, — sako jis. | 

— Taip. — Ji mąsliai žvelgia į išsbręstą galvosūkį, paskui pakelia į 
Jį akis ir nusišypso. — Taip. Beje, aš to ir tikėjausi. 

— Pone Džerikai! — pasigirsta kažkieno balsas. — Pone Džerikai! 


— Pone Džerikai! 

Jis atsimerkia. Akimirką nesusigaudo, kas vyksta. Lyg vagis 
prieblandoje virš jo šmėkšo drabužių spinta. 

— Taip, — atsiliepia sėsdamasis svetimoje lovoje. — Atsiprašau. 
Ponia Armstrong? 

— Penkiolika po šešių, pone Džerikai, — šeimininkė šaukia, pa- 
lypėjusi iki pusės laiptų. — Ar pageidausite vakarienės? 

Penkiolika po šešių? Kambaryje beveik tamsu. Išsitraukęs iš po 
pagalvės laikrodį jis atidaro jo dangtelį. Pasirodo, — ir tai jį labai nu- 
stebina, — kad miegojo kiaurą dieną. 

— Labai mielai, ponia Armstrong. Ačiū jums. 


Sapnas buvo bauginamai ryškus — gerokai aiškesnis nei sute- 

mose skendintis jo kambarys, — todėl, nusimetęs antklodę ir basas 
kojas nuleidęs ant šaltų grindų, Džerikas pasijuto lyg būtų atsidūręs 
kad Klerė galvoja apie jį, kad jo pasąmonė kažkokiu būdu veikė tar- 
tum radijo imtuvas, priimantis jos siunčiamus signalus. Matematikui, 
įpratusiam vadovautis protu, tokia mintis turėjo atrodyti absurdiška, 
tačiau jis negalėjo ja atsikratyti. Paskui, susiradęs maišelį su tualeto 
reikmenimis, apsivilko paltą tiesiai ant pižamos. 

Iš vonios kambario pirmame aukšte paskubomis išėjo moteris 
žydru frotiniu chalatu ir baltais popieriniais suktukais plaukuose. Jis 
mandagiai linktelėjo galva, bet ši tik cyptelėjo drovėdamasi ir nuskuo- 
dė koridoriumi. Stovėdamas prie kriauklės jis išdėliojo savo priemo- 
nes: karbolio muilo likutį, skustuvą su šešių mėnesių senumo peiliuku, 
dantų šepetėlį mediniu kotu ir nuzulintais šeriais, apytuštę rausvų 
dantų miltelių skardinę. Vandentiekio čiaupas tik dusliai žvangtelėjo. 
Karštas vanduo nebėgo. Džerikas apie dešimt minučių grandė smakrą, 
kol jis visas paraudo ir vietomis pasirodė kraujas. Štai kur tūno karo 
demonas, pagalvojo jis, šiurkščiu rankšluosčiu atsargiai šluostydamasis 
veidą: smulkmenose, tūkstantyje smulkių pažeminimų — atimdamas 
iš tavęs tualetinį popierių, muilą, degtukus, vonią, švarius drabužius. 
Civiliai gyventojai nuskurdę. Jie smirda — tokia tikrovė. Prakaito 
kvapas gaubia Britanijos salas lyg tirštas, rūgštus rūkas. 

Apačioje, valgomajame, Džerikas susipažino su dar dviem sve- 
čiais — panele Džobėj ir ponu Bonimanu; laukdama, kol bus patiekta 
vakarienė, trijulė mandagiai pasikalbėjo. Panelė Džobėj buvo apsi- 
rengusi juodai, o ant kaklo segėjo kamėją. Bonimanas vilkėjo pelėsių 
spalvos tvido kostiumą, o vidinėje švarko kišenėje turėjo braižiklių 
rinkinį, todėl Džerikas spėjo, kad pastarasis esąs bombų mechanikas. 
Galiausiai durys į virtuvę plačiai atsidarė, ir ponia Armstrong įnešė jų 
lėkštes. 

— Štai ir mes, — sušnabždėjo Bonimanas. — Laikykis, seni. 


— Artūrai, neversk jos ir vėl nervintis, — tarė panelė Džobėj. 

Ji juokaudama stuktelėjo Bonimanui į petį, o pastarojo ranka 
nuslydo po stalu ir suspaudė jai kelį. Džerikas įpylė jiems į stiklines 
vandens ir apsimetė nieko nepastebėjęs. 

— Tai — bulvių apkepas, — įžūliai paskelbė ponia Arms- 
trong. — Su padažu. Ir bulvėmis. 

Jie susimąstę žiūrėjo savo lėkštes. 

— Ak, kokia soti vakarienė, — pagaliau prabilo Džerikas. 

Jie valgė tylėdami. Saldusis patiekalas buvo kremu apdrabstyti 
kepti obuoliai. Kai stalas buvo jau nukraustytas, Bonimanas prisidegė 
pypkę ir pareiškė, kad šį šeštadienio vakarą jiedu su panele Džobėj eis 
į „Aštuonių varpų“ užeigą Bakingamo gatvėje. 

— Žinoma, jus taip pat mielai kviečiame prisijungti, — tarė jis 
tokiu tonu, kuris aiškiai bylojo, kad Džerikas jokiu būdu nepageidau- 
jamas. — O gal jūs turite kitų planų? 

— Labai miela iš jūsų girdėti, tačiau aš iš tikrųjų turiu planų. 
Teisingiau sakant, p/ang. 

Jiems išėjus, jis padėjo poniai Armstrong nuimti nuo stalo liku- 
sius indus, paskui užsuko į užpakalinį kiemą pasižiūrėti dviračio. Buvo 
jau beveik visiškai sutemę, o vėsus oras žadėjo šaltį. Dviračio lemputė 
dar degė. Jis nuvalė purvą, kuriuo buvo aplipęs dviračio sparnas, ir pri- 
pūtė padangas oro. 

Aštuntą vakaro jis grįžo į kambarį. Pusę devintos ponia Arms- 
trong jau ketino padėti į šalį savo mezginius ir eiti miegoti, kai išgirdo 
jį leidžiantis laiptais. Truputį pravėrusi duris spėjo pamatyti, kaip 
Džerikas skuba koridoriumi ir dingsta naktyje. 


2 


Mėnuo nepaiso prievolės maskuoti šviesą, užliedamas šalčio sukausty- 
tus laukus savo melsvu spindesiu, kurio visiškai pakanka dviratininkui. 


Džerikas, važiuodamas įkalnėn, pasikėlė nuo balnelio ir suskato stip- 

riai minti pedalus, linguodamas tai į vieną, tai į kitą pusę, vydamasis 
ant kelio krintantį savo šešėlį. Tolumoje pasigirdo grįžtančio bombo- 
nešio gaudesys. 

Įkalnė baigėsi, kelias išsilygino, ir jis vėl atsisėdo. Nepaisant jo 
pastangų pripūsti padangas, oro slėgis jose buvo per mažas, o ratai ir 
grandinė jau senokai prašėsi sutepami. Minti buvo sunku, bet Dže- 
rikas į tai nekreipė dėmesio. Jis ryžosi veikti, ir tai buvo svarbiausia. 
Veikla, kurios jis dabar ėmėsi, prilygo dešifravimui. Kad ir kokia be- 
viltiška būtų situacija, privalai 43 nors daryti. Dar niekas neiššifravo nė 
vienos kriptogramos, mėgo kartoti Alanas Tiuringas, paprasčiausiai į 
ją spoksodamas. 

Jis nuvažiavo apie dvi mylias kaimo keliuku, nežymiai kylančiu 
aukštyn, Šenli Bruk Endo link. Tai buvo net ne kaimas, o mažytis kai- 
melis su tuzinu namų, kurių daugumą sudarė žemės ūkio darbininkų 
nameliai. Jis nematė nedidelėje lomoje besislepiančių pastatų, bet, pa- 
sukęs už kelio vingio ir užuodęs kūrenamų malkų dūmus, suprato, kad 
važiuoti liko netoli. 

Prieš pat kaimelį, kairėje pusėje, gudobelių gyvatvorėje buvo tar- 
pas, pro kurį vėžių išmuštas takelis vedė prie mažo, atskirai nuo kitų 
stovinčio vasarnamio. Jis įsuko į taką ir staiga sustabdė, koja slysdamas 
per sustingusį purvą. Nuo šakos netoliese pakilusi neįtikimai didelė 
pelėda be garso nuplasnojo per lauką. Džerikas užmetė akį į namą. 
Jam pasirodė — gal kalta buvo jo vaizduotė, o galbūt tai buvo iš tikrų- 
jų, — kad viename lange pirmame aukšte išvydo šviesos pluoštą. Tada 
nulipo nuo dviračio ir vesdamasis jį nuėjo artyn. 

Jis jautėsi stebėtinai ramus. Aukštai, virš šiaudinio stogo plytin- 
tys žvaigždynai — Mažieji Grįžulo Ratai, Šiaurinė, Pegasas ir Cefėjas, 
suplota Kasiopėjos „M“ ir Paukščių Ttakas — priminė didmiesčio 
šviesas. Žemės gaisai negalėjo užtemdyti jų švytėjimo. Ką gi, šviesos 
maskavimas mums bent jau sugrąžino žvaigždes, — pamanė Džerikas. 

Durys buvo tvirtos, kaustytos geležimi. Atrodė, kad beldiesi ne į 


duris, o į uolą. Po pusės minutės jis dar kartą pabandė laimę. 

— Klere! — pašaukė jis. — Klere! 

Kurį laiką buvo tylu, o paskui iš vidaus pasigirdo balsas: 

—-Kas ten? 

— Čia aš, Tomas. 

Jis atsikvėpė ir įsitempė, lyg būtų rengęsis pūsti. Rankena pasi- 
suko, durys mažumėlę prasivėrė ir už jų pasirodė Džeriko ūgio tam- 
siaplaukė, į trečią dešimtį įkopusi moteris. Ji buvo su apvaliais akiniais, 
apsivilkusi storą paltą, o rankose laikė maldaknygę. 

— Klausau. 

Akimirką jis negalėjo pratarti nė žodžio. 

— Atleiskite, — išlemeno nekviestas svečias, — aš ieškau Klerės. 

— Jos nėra namie. 

— Nėra namie? — beviltiškai pakartojo jis. 

Džerikas dabar prisiminė, kad Klerė gyveno šiame vasarnamyje 
kartu su kažkokia moterimi, Hestera Volis („ji dirba Šeštajame bloke, 
yra labai miela“), bet jis kažkodėl buvo ją pamiršęs. Jam Klerės kaimy- 
nė neatrodė labai miela. Jos sulysusį veidą perpus lyg peilis dalijo ilga, 
smaila nosis. Plaukai buvo sušukuoti atgal nuo surauktos kaktos. 

— Aš — Tomas Džerikas, — tęsė jis, bet moteris nieko neat- 
sakė. — Gal Klerė buvo užsiminusi apie mane? 

— Galėsiu perduoti, kad jos ieškojote. 

— Ar ji greitai sugrįš? 

— Neturiu supratimo. Atleiskite. 

Ji patraukė duris į save. Džerikas įkišo į tarpdurį koją. 

— Žinau, kad elgiuosi nemandagiai, bet galbūt galėčiau užeiti į 
vidų ir palaukti? 

Moteris pažvelgė į jo koją, paskui — į veidą. 

— Deja, tai neįmanoma. Labos nakties, pone Džerikai. 

Po šių žodžių ji su stebėtina jėga užtrenkė duris. 

Džerikas atbulomis pasitraukė atgal į taką. Savo plane jis to- 
kio netikėtumo nebuvo numatęs. Laikrodis rodė kelias minutes po 


vienuoliktos. Pakėlęs nuo žemės dviratį, nusivedė jį atgal iki kaimo 

keliuko, kuriuo atvažiavo, tačiau paskutinę akimirką, užuot sėdęs 
ant jo ir važiavęs į pagrindinį kelią, jis pasuko kairėn ir nuėjo palei 
gyvatvorę tolyn. Paskui paguldė dviratį ant šono, o pats pasitraukė 
į šešėlį. 

Maždaug po dešimties minučių namo durys atsidarė, bet tuojau 
vėl užsidarė, ir jis išgirdo akmeniniu grindiniu važiuojančio dviračio 
barškėjimą. Jis taip ir manė: panelė Volis buvo persirengusi, mat turėjo 
išvažiuoti į naktinę pamainą. Pasirodė gelsvas šviesos ruoželis, kuris iš 
pradžių trumpai krypčiojo iš vienos pusės į kitą, o paskui sūpuodamas 
ėmė artėti į Tomą. Mėnulio apšviesta Hestera Volis pravažiavo už 
kokių dvidešimties pėdų, švysčiodama keliais, į šalis atkišusi alkū- 
nes, — kampuota lyg senamadiškas skėtis. Ji stabtelėjo ties įvažiavi- 
mu į keliuką ir užsimovė ant rankos švytintį raištį. Džerikas įlindo 
tarp gudobelių. Po pusės minutės jos jau nebesimatė. Jis palaukė dar 
penkiolika minučių — o ką, jei ji būtų ką nors pamiršusi ir sugrįžtų 
atgal? — paskui nuskubėjo prie namelio. 

Durų raktas buvo tik vienas — įmantrus, geležinis ir toks didelis, 
kad būtų tikęs net katedrai. Džerikas prisiminė, kad jis laikomas po 
šiferio nuolauža, ant kurios pastatytas vazonas. Durys nuo drėgmės 
buvo persimetusios, todėl, iš peties jas stumtelėjęs, apatiniu durų kam- 
pu ant plokštinių grindų nubrėžė lanką. Jis įkišo raktą iš vidaus, uždarė 
paskui save duris ir tik tada spragtelėjo elektros jungikliu. 

Šiame name jis buvo lankęsis tik vieną kartą, bet išplanavimą 
prisiminė be didesnių pastangų. Du kambariai pirmame aukšte: 
svetainė su žemomis sijomis ir virtuvė, įrengta tiesiai priešais. Jam iš 
kairės siauri laiptai vedė į ankštą laiptų aikštelę. Priekyje buvo Klerės 
„miegamasis, pro kurio langus matėsi keliukas. Hesteros kambarys — 
užpakalinėje dalyje. Tualetas iškart už užpakalinių durų, į kurį paten- 
kama per virtuvę. Vonios kambario jų namelyje nebuvo. Apcinkuotas 
metalinis kubilas stovėjo stoginėje šalia virtuvės. Maudomasi būdavo 
priešais krosnį. Vasarnamis buvo šaltas ir ankštas, trenkė pelėsiais. 


Džerikas nesuprato, kaip Klerė galėjo jame ištverti. 

Ak, brangusis, juk čia gyventi nebalyginti geriau nei bas kokią 1$- 
blyškusią šeimininkę, kuri ištisai moko, kaip gyventi... 

Džerikas žengė porą žingsnių per susidėvėjusį kilimėlį ir sustojo. 
Pirmąkart jis pasijuto nesmagiai. Kur tik jis žiūrėjo, visur matė ženklus, 
bylojančius apie tai, kad čia buvo ganėtinai gerai ir be jo: nederantys 
tarpusavyje mėlyni ir balti porcelianiniai indai bufete, vaza su gelsvai- 
siais narcizais, krūva prieškarinių Vogue numerių, netgi baldų išdėsty- 
mas (du foteliai ir sofa, jaukiai sustatyti aplink židinį). Kiekviena, net ir 
smulkiausia, interjero detalė atrodė reikšminga ir gerai apgalvota. 

Jam čia buvo ne vieta. 

Džerikas jau rengėsi išeiti. Sulaikė jį šiek tiek sujaudinęs suvoki- 
mas, kad iš tiesų neturi kur eiti. Grįžti į Parką? Į Albiono gatvę? O gal 
į Karališkąjį? Jo gyvenimas atrodė panašus į aklaviečių pilną labirintą. 

Jau geriau likti čia, nusprendė jis, nei vėl kažkur blaškytis. Šiaip 
ar taip, netrukus ir ji turėjo grįžti. 

O Dieve, kaip čia šalta! Jo kaulai sustingo į ledą. Džerikas vaikš- 
tinėjo po ankštą kambarį pirmyn ir atgal, vis panarindamas galvą, kad 
išvengtų masyvių sijų. Atsisėdo į vieną fotelį, paskui išbandė kitą. Jis 
sėdėjo veidu į duris. Dešinėje pusėje stovėjo sofa. Apklota ji buvo nu- 
spurusia rožinio šilko antklode, o pagalvėlės — įdubusios, be dalies 
plunksnų. Spyruoklės išsitampiusios, todėl atsisėdęs kaipmat atsidur- 
davai beveik ant grindų ir turėdavai gerokai pasistengti, norėdamas 
atsikelti. Jis prisiminė šią sofą ir ilgai į ją Žiūrėjo, tarytum karys į mūšio 


lauką, kuriame patirtas neatitaisomas pralaimėjimas. 


Iš traukinio jiedu išlipa kartu ir eina takeliu į Parką. Jiems iš kairės — bu- 


vusi žaidimų aikštė, dabar suarta ir paversta „Pergalės daržu ". Iš dešinės, 


* Pirmajame ir Antrajame pasauliniuose karuose Didžiojoje Britanijoje, Jungtinėse 
Valstijose, Kanadoje ir Vokietijoje vykusios kampanijos, kuriomis vyriausybė skatino gyventojus 
savo asmeniniuose ūkiuose užsiauginti visus jiems reikalingus maisto produktus, maksimaliai 
išplečiant dirbamosios žemės plotus. 

pro išorinę užtvarą, matyti gerai bažįstama žemų pastatų eilė. Žmonės, 
bandydami apsisaugoti nuo šalčio, skuba. Gruodžio bpavakarys žvarbus, 
ūkanotas, dieną keičia sutemos. 

Ji pasakoja Londone šventusi savo gimtadienį. Kiek, jo manymu, jai 
suėjo mety? 

Jis sakosi nenutuokiąs. Gal aštuoniolika? 

Dvidešimt, džiūgaudama atsako fi, jau senė. O ką jis mieste veikęs? 

Žinoma, Jis negali papasakoti. Reikalai, ir tiek, atsako jai. Tiesiog 
reikalai. 

Atsibrašau, ištaria ji, jai nederėjo klausti. Ji vis dar negalinti apsi- 
prasti su visais „konfidencialumais“. Parke ji dirba trečią mėnesį ir jo ne- 
kenčia..Jos tėvas yra Užsienio reikalų ministerijos tarnautojas, todėl barū- 
pino jai šį darbą per pažintis, kad apsaugotų ją nuo visokių negerovių. O 
kiek laiko jis čionai esąs? 

Treji metai, atsako Džerikas, o jai nederėtų nerimauti — absipra- 
sianti ir būsią geriau. 

Ak, jam lengva taip kalbėti, prieštarauja ji, juk jo darbas tikriausiai 
esąs įdomus? 

Ne itin, ne, atsako jis, bet pagalvojęs, kad gali pasirodyti nuobodus, 
priduria: „Nors, mano galva, pakankamai įdomu.“ 

Tiesą sakant, jis pajunta, kaip sunku palaikyti šį pokalbį. Jį blaško 
Jau vien ėjimas greta jos. Abu nutyla. 

Skelbimų lentoje šalia pagrindinių vartų reklamuojamas Bacho 
„Musikalisches Obfer“, kurį atliks Blečlio Parko muzikos draugijos nariai. 

„Oi, žiūrėkite, — nudžiunga ji. — Aš dievinu Bachą.“ 

Džerikas su nuoširdžiu entuziazmu atsako, kad Bachas yra jo 
mėgstamas kompozitorius. Patenkintas, kad pagaliau pavyko atnaujinti 
pokalbį, jis leidžiasi į ilgą traktatą apie „Musikalisches Obfer“ šešių dalių 
Jugą, kurią, kaip manoma, Bachas paskubomis sukūręs karaliui Frydrichui 
Didžiajam, tačiau ji tabusi tikru šedevru, prilygstančiu šešiasdešimčiai 
laimėtų šachmatų partijų, žaidžiant vienu metu ir dar užrištomis akimis. 


Galbūt ir jai žinoma, kad Bacho dedikacija karaliui — „Regis Iussu Can- 

tio et Religua Canonica Arte Resoluta“ — tai akrostichas RICERCAR, 
reiškiantis „surasti“. 

Ne, kad ir labai keista, ji to negirdėjusi. 

Jydviejų pokalbis, o teisingiau sakant, jo monologas, tęsiasi tol, kol 

Jie prieina blokus, tada abu sustoja ir po eilinės slegiančios pauzės pasisako 

vardus. Ji ištiesia savo ranką — sbustelėjimas švelnus ir tvirtas, tik nagai 
Jį šokiruoja: nukramtyti beveik iki bat gyvuonies. Jos pavardė — Romili. 
Klerė Romili. Maloniai skamba. Klerė Romili. Jis palinki jai džiugių Ka- 
lėdų ir absisuka eiti, bet ji briverčia jį sustoti. Ji tikisi, kad nepasirodysianti 
jam pernelyg įžūli, bet ar jis nenorėtų kartu su ja nueiti į šį koncertą? 

Jis negali jai atsakyti, jis nežinąs. 

Tada ji tiesiog virš Uhe Times galvosūkių užrašo koncerto laiką — 
gruodžio dvidešimt septintoji, aštuonios valandos penkiolika minučių va- 
karo — ir įbruka jį Džerikui į rankas. Bilietais ji pasirūpins. Lauksianti 

Jo koncerte. 

Tik prašau neprieštaraut. 

Jis nespėja nė basiteisinti, 0 jos jau nebėra. 

Dvidešimt septintos vakarą jis turįs dirbti, bet nežino, kur jos ieškoti, 
kad galėtų tai pasakyti. $ iaip ar taip, jam atrodo, kad į koncertą visai mie- 
lai nueitų. Jis babrašo Artūro de Brukio, kad šis padarytų jam paslaugą, tr 
sutartu laiku stovi brie susirinkimų salės. Laukti.tenka ilgai, labai ilgai. 
Galiausiai, kai Jau visi sueina į vidų ir jis jau ketina grįžti atgal, iš tamsos 
atskuba Ji, šybsodama ir atstprašinėdama. 

Koncertas geresnis, nei jis tikėjosi. Visi kvinteto nariai dirba Parke, 
bet kadaise yra buvę profesionaliais muzikantais. Ybač sužavi klavesinas. 
Moterys, atėjusios į koncertą, vilki vakarinėmis sukniomis, vyrai — kos- 
žiumnais. Staiga jam pasirodo, — kiek jis pamena, taib nutinka pirmą 
kartą, — kad karas vyksta kažkur toli toli. Paskutiniesiems trečiojo ka- 
nono („ber Motum contrarium“) akordams išsiskaidžiųs ore, jis ryžtasi 
žvilgtelėti į Klerę ir sutinka jos žvilgsnį. Ji paliečia jo ranką, prasideda 
ketvirtasis kanonas („per Augmentationem, contrario Motu“), ir jis nieko 


daugiau nebegirdį. 

Po koncerto jis turi skubėti tiesiai į bloką, mat brižadėjo iki vidur- 
nakčio sugrįžti. 

„Vargšelis bonas Džerikas, — šypsosi fi, — visai kaib Pelenė...“ 

Tačiau, jai pasiūlius, jie vėl susitinka, po savaitės, tik šįkart Šope- 
no muzikos koncerte, po kurio nusileidžia į stotį išgerti kakavos berono 
bufete. 

„Taigi, — prabyla ji, jam sugrįžus prie staliuko su dviem rudų putų 
puodeliais, — kiek man leidžiama žinoti apie jus?“ 

„Apie mane? Bet kad aš — labai nuobodus žmogus.“ 

„O aš manau, kad jūs visiškai nenuobodus. Tiesą sakant, girdėjau 
kalbant, kad esate labai talentingas.“ 

Ji prisidega cigaretę, ir jis vėl pastebi, kaip savitai ji įtraukia dūmą, 
tarytum visiškai nurydama, paskui atlošia galvą ir išbučia pro nosį. Gal 
tai nauja mada, pagalvoja jis. 

„Tikriausiai jūs vedęs?" — teiraujasi ji. 

Nedaug trūksta, kad jis užsbringtų kakavos gurkšniu. 

„O, gerasis Dieve, ne. Norėjau pasakyti, vargu ar aš...“ 

„O sužadėtinė? Draugė?“ 

„Jūs mane tyčia erzinate.“ — Džerikas išsitraukia nosinaitę ir valosi 
smakrą. 

„Broliai? Seserys?“ 

„Ne, ne.“ 

„Tėvai? Manau, netgi jums derėtų turėti tėvus.“ 

„Gyvas tik vienas Iš jų.“ 

„Ir mano taip bat. Mama jau mirusi.“ 

„Kaip baisu. Labai gaila. O mano motina, reikia pribažinti, net 
labai gyva.“ 

Jie kalbasi toliau, jis jaučia dar niekada nebatirtą malonumą pa- 
sakoti abie save. Jos žalsvos akys visą laiką įsmeigtos į jį. Pro šalį į tamsą 
bildėjo traukiniai, bo savęs palikdami suodžius ir karšto oro gūsį. Lanky- 
tojai įeidavo ir išeidavo. „Tai kas, kad šviesos gęsta, — 1š kampe įtaisyto 


garsintuvo sklinda sentimentali daina, — mėnulio jos neužgesins...“ Jis 

pagauna save pasakojant tokius dalykus, kurių niekada anksčiau niekam 
nebasakodavo: apie savo tėvo mirtį ir motinos antrą santuoką, abie savo 
patėvį (verslininką, kurio nemėgsta), apie tai, kaip atradęs astronomiją, 0 
paskui ir matematiką... 

„O kaip dabartinis darbas? — teiraujasi fi. — Ar jums patinka?“ 

„Patinka? — jis šildo rankas, abiem delnais suėmęs puodelį, ir gal- 
voja abie jam užduotą klausimą. — Ne. Nepasakyčiau, kad patenkintas. 
Pernelyg atsakingas, tam tikra brasme net gąsdinantis.“ 

„Gąsdinantis? — Didelės akys nustebusios dar labiau išsiplečia. — 
Kaip tai „gąsdinantis'?“ 

„Dd/ to, kas gali atsitikti. (Ei, vaikine, ar tik nepersistengi, susibro- 
tėją Jis, prikąsk liežuvį.) Norėjau pasakyti, dėl to, kas gali atsitikti, Jeigu 
nežinosi, kaib jį atlikti. Bent jau man taib atrodo.“ 

Ji brisidega dar vieną cigaretę. 

„Jūs dirbate Aštuntajame bloke, ar ne? Jei neklystu, tai — karinio 
Jūrų laivyno skyrius?“ 

Jos žodžiai priverčia krūptelėti. Jis išsyk apsižvalgo. Dar viena porelė 
sėdi brie kito staliuko — jie laiko vienas kitą už rankos ir šnabždasi. Ke- 
turi lakūnai lošia kortomis. Padavėja taukuota prijuoste blizgina kampą. 
Atrodo, niekas negirdėjo. 

„Kaip gerai, kad briminete, — sumaniai išsisuka jis. — Man jau 
metas grįžti.“ 

Bažnyčios Žaliosios gatvės ir Viltono alėjos susikirtime ji atsisveikin- 
dama pabučiuoja jį, trumpai, į skruostą. 

Kitą savaitę jie klausosi Šumano muzikos koncerto, kuriam pasibai- 
gus eina į Britų restoraną Blečlio gatvėje, kur valgo mėsos ir inkstų abkebą 
bei bpudingą su uogiene („porą už vienuolika pensų), o kalbėti šsyk tenka 

Jai. Jos motina mirė, kai jai buvo šešeri, pasakoja Klerė, todėl tėvas ją ve- 
žiojosi 1$ vienos ambasados į kitą. „Mūsų šeima buvo nesibaigianti auklių 
ir guvernančių procesija“. Tačiau tai jai padėjo išmokti keletą užsienio 
kalbų. Ji norėjusi stoti į Wrens'ą, bet senis būtų nė už ką nesutikęs. 

Džerikui įdomu, kaip atrodęs Londonas per „Blicą“. 

„Ak, pasilinksminimų netrūko. Buvo begalė vietų, kur galėjome gerai 
praleisti laiką. „Milrojus“, „Keturi šimtai“. Linksminomės ignoruodami 
pavojų. Teko mokytis gyventi šia diena.“ 

Atėjus metui atsisveikinti, ji vėl jį pabučiuoja, lūbas briglausdama 
prie vieno skruosto, 0 šalta ranka paliesdama kitą. 

Maždaug tokiu bat kaib dabar metu, sausio viduryje, jam vertėjo 
pradėti užsirašinėti savo simptomus, nes kaib tik tada ima trikti bu- 
siausvyra. Jis atsibunda būdamas bakilios nuotaikos. Pasišokinėdamas ir 
švilbaudamas skuba į bloką. Eina pasivaikščioti, sukaria nemažą atstumą 
aplink ežerą kaib tik tuo metu, kai keičiasi pamainos, nešasi duonos antims 
pašerti — įrodinėja sau, kad taip elgiasi norėdamas pajudėti, pakvėpuoti 
grynu oru, bet iš tikrųjų eina pasižvalgyti, gal kur nors minioje išvysiąs ją, 
i7 dusyk jam iš tikrųjų pasiseka, o kartą ir jinai jį pastebi ir bamoja ranka. 

Ketvirtojo pasimatymo metu (jei skaičiuotume susitikimą traukinyje, 
tai būtų jau penktas pasimatymas) ji primygtinai siūlo pasielgti kaip nors 
kitaip, todėl jiedu keliauja į Aukštąją gatvę, kur įsikūręs „Grafystės kinas“, 
pasižiūrėti naujojo Noelio Kovardo filmo, „ Čia mes tarnaujame“. 

„Nejaugi nori man pasakyti, kad nė karto nesi čia buvęs?“ 

Jie stoja į eilę prie bilietų. Filmas bus rodomas tik vieną dieną, todėl 
eilė nusidriekia net už kampo ir siekia Eilesberio gatvę. 

„Nebuvau, iš tikryjų. Sakau tiesą.“ 

„O Dieve. Tomai, mano brangusis, tu toks juokingas ir ssnamadiškas. 
Man atrodo, aš tame Blečlyje galą gaučiau, jei ne panašios pramogos.“ 

Jie sėdi beveik pačiame gale, ir fi savo delną uždeda ant jo delno, su- 
nerdama pirštus į jo birštus. Projektoriaus skleidžiama šviesa jiems virš 
nugaros, kur sklando dulkės ir draikosi cigarečių dūmai, sukuria melsvos ir 
pilkšvos spalvos kaleidoskopą. Greta sėdinti bora bučiuojasi. Moteris kiksi.. 
Fanfaros skelbia kino žurnalo pradžią, ir ekrane jie išvysta ilgą vokiečių 
belaisvių koloną, nesuskaičiuojamą daugybę nuginkluotų kareivių, klam- 
pojančių ber sniegą, o komentatorius kubinu susižavėjimo balsu pasakoja 
apie Raudonosios armijos laimėjimus Rytų fronte. Pirmame blane basirodo 


Stalinas, kuris, aidint blojimams, įteikia abdovanojimus. Kažkas sušunka: 

„Trys „Valio“ dėdei Džo!“ Trumpam įjungiama šviesa, tačiau netrukus salę 
vėl apgaubia prietema, ir Klerė įsikimba jam į ranką. Prasideda filmas. 
„Tai — pasakojimas abie laivą.“ Pats Kovardas atlieka neįtikimai ža- 
vaus Karališkojo karinio jūrų laivyno kapitono vaidmenį. Daug trumpų 
jaudinančių frazių. „Dega laivas, gabenantis... Torbeda, dešinysis bortas, 
sere... Nenutraukti ugnies...“ Jūrų mūšiui pasiekus kulminaciją, Džerikas 
absidairo ir, išvydęs sužavėtus žvilgsnius, ūmai suvokia esąs neatskiriama 
veiksmo dalis — tolima, bet gyvybiškai svarbi — apie kurią niekas nežino 
ir niekada nesužinos... Ekranu praslinkus titrams su filmo kūrėjų vardais, 
i$ garsintuvų pasigirsta „Dieve, saugok karalių“, ir jie visi atsistoja, dau- 
gelis taib paveikti filmo, kad drauge gieda bimną. 

Jiedu buvo palikę dviračius siauroje gatvelėje šalia kino teatro. Nuėję 
vos keletą žingsnių jie mato į sieną besitrinančius neaiškius kontūrus. Pri- 
ėjus artyn paaiškėja, kad tai — kareivis, savo miline abpgaubęs merginą. 
Jos nugara atremta į mūrą. Prietemoje boluoja jos veidas, o akys baugščios 
lyg besislabstančio žvėrelio. Judesiai liaujasi, bet vos tik Klerė su Džeriku 
pasiima savo dviračius, veiksmas tęsiasi toliau. 

„Nei šis, nei tas.“ 

Jis tai pasako nesusimąstęs. O Klerė, didelei jo nuostabai, pratrūksta 
kvatoti. 

„Ką tai reiškia?“ 

„Nieko tokio, — atsako ji. 

Jie stovi ant šaligatvio, laikydami savo dviračius ir laukdami, kol 
Vatlingo gatve šiaurės kryptimi bravažiuos karinis sunkvežimis džerš- 
kančia pavarų dėže ir abšviečiantis kelią blausiomis žibintų šviesomis. Jos 
Juokas nutrūksta. 

„Norėčiau, Tomai, barodyti tau namuką, kuriame gyvenu, — kone 
graudžiu balsu prataria ji. — Dar nevėlus metas. Labai norėčiau, kad 
pamatytumei.“ 

Jis nesugalvoja jokio pasiteisinimo, bet ir nenorėtų sugalvoti. 

Ji važiuoja pirma, rodydama kelią, per miestelį, paskui toliau, bro 


Parką. Jie neprataria nė žodžio abie penkiolika minučių, ir Jis ima svars- 

tyti, ar dar toli jiems liko minti. Pagaliau, dardant keliuku, vedančiu va- 
sarnamio link, ji per petį šūkteli: | 

„Argi ne puiku, mielasis?“ 

„Bet jis, hm, labai nuošalioje vietoje.“ 

„Nebūk toks niurzga , — atsako Ji, dėdamasi įsižeidusi. 

Ji pasakoja, kaib rado šį namuką visiškai apleistą, kaip įkalbėjo jo 
savininką ūkininką jį išnuomoti. 

Baldai — kadaise buvę prabangūs, dabar aptriušę, išgelbėti iš tetos 
namo Kensingtone, užrakinto prasidėjus „Blicui“, bet taip ir neatrakinto. 

Laiptai girgžda taip stipriai, kad Džerikas ima svarstyti, ar jie at- 
laikys jųdviejų svorį. Namas apleistas, dvelkia stingdančiu šalčiu. 

 „Očia aš miegu“, — paaiškina Klerė, ir jis nuseka paskui ją į kam- 
barį, kuriame vyrauja rožinė ir kreminė spalvos, pilna prieškarinių šilkų, 
kailių ir plunksnų, tarytum tai būtų ne miegamasis, o persirengimo kam- 
barys, prigrūstas maskarado reikmenų. 

Išklerusios grindų lentos jam einant bokši taib garsiai, lyg šūviai. 
Akis nesbėja registruoti visų detalių, čia tiek daug įvairių dėžių — skry- 
bėlaičių, batelių — papuošalų ir kosmetikos priemonių... Ji nusimeta savo 
paltą tiesiai ant grindų ir išsitiesia lovoje, paskui pasikelia ant alkūnių ir 
nusisbiria batelius. Ji atrodo labai linksma. 

„O kas čia?" — Džerikas sumišęs pasitraukia į laiptų aikštelę ir žiūri 
į antras, gretimas, duris. 

„Ai, tai Hesteros kambarys“, — šūkteli ji. 

„Hesteros?“ 

„Kažkokia bjauri biurokratė suuodė, kad šiame namelyje yra du mie- 
gamieji, ir pareiškė, kad privalau jais pasidalyti. Taib su manimi absigy- 
veno Hestera. Ji dirba Šeštajame bloke. Iš tiesų gana miela būtybė. Atrodo, 
Ji mane šiek tiek įsimylėjusi. Gali pasižiūrėti. Ji neprieštaraus.“ 

Tomas pasibeldžia, bet niekas neatsako, tada atidaro duris. Toks 
pat ankštas kambarėlis, tik atrodo sbartietiškai, primena vienuolyno celę: 
žalvarinė lova, ąsotis ir dubuo ant praustuvo, knygų krūvelė ant kedės. 


Eibelmano „Vokiečių kalbos pagrindai“. Džerikas ją atsiverčia. „Der Rhein 

ist etwas langer als die Elbe', — perskaito. „Reinas yra truputį ilgesnis už 
Elbę.“ Išgirsta, kaib už nugaros bokši grindų lentos, brieina Klerė ir iš- 
traukia jam iš rankų knygą. 

„Nėra ko šnipinėti, brangusis. Tai — nemandagu. Eikš, užkurkime 
ugnį ir basivaišinkime.“ 

Nulipęs į žemutinį aukštą, priklaupia prie židinio ir susuka The 
Times /aikraščio numerį į kamuoliuką. Paskui sukrauna brakurus, ant 
kurių uždeda porą nedidelių malkų ir uždega popierių. Dūmtraukis net 
riaumodamas ryja dūmus. 

„Et, fu nenusirengei netgi balto.“ 

Jis atsistoja, nusišluosto dulkes ir atsigręžia į ją. Pilkas sijonas, tamsiai 
mėlynas kašmyro megztinis, pieno baltumo perlų vėrinys ant kreminio kaklo 
— Žradicinė, nebamainoma Anglijos aukštuomenės moterų uniforma. Ji 
kažkaip sugeba tuo bačiu metu atrodyti ir labai jauna, ir labai subrendusi. 

„Ateik. Leisk, aš tau padėsiu.“ 

Ji išdėlioja gėrimus ir atsagsto jo paltą. 

„Tik nesakyk, Tomai, — šnabžda ji, — nesakyk man, kad nesupra- 
tai, ką anie du brie kino teatro darė...“ 

Net basomis kojomis ji yra lygi su juo. 

„Žinoma, kad supratau...“ 

„Dabar Londone merginos tai vadina „libimu siena“. Ką tu apie tai 
manai? Sako, kad tuo būdu nepastosi...“ 

Jis visiškai instinktyviai apsiaučia ją savo baltu. Ji tvirtai apkabina 


JI per pečius. 


Velniai rautų! Po paraliais! 
Džerikas palinko į priekį ir pašoko iš krėslo, ant šaltos akmeninės 
aslos šokdindamas savo šešėlį. Jis ėmė šmižinėti po nedidelę svetainę, 


apeidamas ją porą kartų, paskui nupėdino į virtuvę. Joje buvo švaru, 


I34 


ENIGMA 


iššluota, viskas savo vietose. Tai greičiausiai Hesteros rankų darbas, ne 
Klerės, spėjo jis. Krosnyje vos ne vos smilko nuodėguliai, jos kraštas 
prisilietus dar buvo drungnas, tačiau Džerikas atsispyrė pagundai 
įmesti į ją vieną kitą anglies gabalėlį. Laikrodis rodė be penkiolikos 
pirmą. Kur ji dabar? Jis vėl nuklydo į svetainę, laiptų apačioje padvejojo, 
paskui lėtai ėmė kopti aukštyn. Sienų tinkas buvo drėgnas ir palietus 
pirštais byrėjo. Jis nutarė pirmiausia dirstelėti į Hesteros kambarį. Jame 
viskas atrodė kaip tada, prieš šešias savaites. Pora patogių batų prie 1o- 
vos. Spinta, pilna tamsių drabužių. Tas pats vokiečių kalbos vadovėlis. 
„An seinen Ufern sind Berge, Felsen und malersichbe Schblosser aus den ūlesten 
Zeiten: jos krantuose — kalnai, uolos ir išvaizdžios pilys iš senų seno- 
vės.“ Jis užvertė knygą ir išėjęs iš kambario atsistojo laiptų aikštelėje. 

O dabar — į Klerės kambarį. 

Jis jau suprato, ką rengiasi daryti, nors sąžinė ir kuždėjo, kad tai 
negerai, o šaltas protas gėdijo primindamas, kad tai kvaila. Iš esmės jis 
sutiko. Kaip ir kiekvienas padorus berniukas, jis buvo gerai išmokęs 
Ezopo pamoką, žinojo, kad „tie, kurie pasiklauso, ką kiti kalba, apie 
save neišgirsta nieko gera“, bet ar kada nors, pagalvojo jis, pradėdamas 
šmirinėti po stalčius, tokia šventeiviška mintis ką nors yra sulaikiusi? 
Tegul tai būtų laiškas, dienoraštis ar trumpa žinutė, — svarbu, kad 
atsakytų į klausimą „kodėl?“ — tačiau jam buvo būtina rasti nors men- 
kiausią užuominą, jis privalėjo rasti, net jeigu jo šansai būtų lygūs nu- 
liui. Kur ji dabar? Gal su kitu vyru? Gal užsiima tuo, ką visos Londono 
merginos, mielasis, vadina „lipimu siena“? | 

Staiga Džeriką užvaldė įniršis, ir jis tartum įsilaužėlis ėmė siau- 
tėti jos kambaryje, ištraukdamas visus iš eilės stalčius ir versdamas 
ant grindų visą jų turinį, šluodamas nuo lentynų jos brangenybes ir 
įvairius niekučius, mėtydamas jos drabužius, nutraukdamas nuo lovos 
patalynę ir antklodes, apversdamas čiužinį, sukeldamas dulkių, kvapų 
ir stručio plunksnų debesį. 

Po dešimties minučių jis nuropojo į kampą ir priglaudė galvą ant 


šilkų ir kailių krūvos. 

„Tu — nelaimė, — pasakė jam Skaineris. — Tu visiškai žlugęs. 
Tu nepasinaudojai tau suteikta galimybe. Susirask tokią, kuri tau /2- 
biau tiktų į porą nei toji persona, kuriai skirdavai pasimatymus.“ 

Skaineris žinojo apie ją, o ir Logis, atrodo, ne blogiau numanė. 
Pala pala, kaip jis ją pavadino? „Sniego baltumo blondinė?“ O gal jau 
visi žino? Pakas, Atvudas, Baksteris, visi aliai vieno? 

Jam reikėjo nešdintis iš čia, kuo toliau nuo jos kvepalų ir dra- 
bužių. 

Tačiau būtent tuo metu jo galvoje sušvito išganinga mintis. Kaip 
tik tą akimirką, kai jis stovėjo laiptų aikštelėje, užsimerkęs, nugara 
atsirėmęs į sieną, suprato, kad tikrai yra kažkas, į ką jis neatkreipė 
dėmesio. 

Džerikas neskubėdamas grįžo atgal, tiesiai į jos kambarį. Tylu, 
nė garso. Jis peržengė per slenkstį ir vėl įsiklausė. Mirtina tyla. Jis atsi- 
klaupė. Grindų lentas dengė tetos iš Kensingtono kilimas, primenantis 
rytietiškus, dėmėtas ir gerokai aptrintas. Jis buvo vos dviejų jardų plo- 
čio. Džerikas jį suvyniojo ir užkėlė ant lovos. Medinės grindų lentos, 
kurias prieš tai dengė kilimas, buvo sulinkusios nuo laiko, nugludintos, 
prikaltos surūdijusiomis vinimis, neliestomis porą šimtmečių, išskyrus 
vienoje vietoje, kur toks pat senas, tik trumpesnis, maždaug aštuonio- 
likos colių ilgio klojinys buvo pritvirtintas keturiais labai moderniais, 
net žvilgančiais varžtais. Jis triumfuodamas paplekšnojo grindis. 

„Gal dar į ką nors norėtumėte atkreibti dėmesį, pone Džerikai?“ 

„Į keistai girgždančias grindų lentas.“ 

„Bet jos jau nebegirgžda.“ 

„ai ir yra keisčiausia.“ 

Sujauktame Klerės kambaryje jis nepastebėjo jokio tinkamo 
įrankio. Tada nusileido į virtuvę ir joje rado peilį. Perlamutriniame 
kote buvo išgraviruota „R“ raidė. Puiku. Jis bemaž peršoko svetainę. 
Peilio smaigalys tilpo į varžto galvutę, sriegis sukosi lengvai, ir jis su- 
sirūpino, ar tik nesapnuoja. Taip pat lengvai pavyko atsukti ir likusius 
tris varžtus. Lentą Džerikas pakėlė be jokio vargo, o po ja išvydo ašu- 

tus ir apatinio aukšto lubų tinką. Ertmė galėjo būti maždaug šešių co- 
lių gylio. Jis nusimetė paltą ir švarką, pasiraitė rankoves. Atsigulęs ant 
šono, sugrūdo ranką. Iš pradžių jis saujomis sėmė tik lūženas — seno 
tinko gabalus ir smulkias plytų nuolaužas, — tačiau nesiliovė ir galų 


gale net šūktelėjo iš džiaugsmo — pirštai užčiuopė popierių. 


Baigęs paieškas, pasistengė viską sutvarkyti taip, kaip buvo radęs, bent 
jau maždaug. Sukabino į vietą drabužius, apatinius ir šalikus sugrūdo 
į stalčius, o juos sustūmė atgal į ertmes raudonmedžio komodoje. 
Paskui sukrovė smulkius papuošalus į odinę dėžutę, kitus sudėliojo į 
lentynas kartu su įvairiais buteliukais, puodeliais ir paketėliais, kurių 
dauguma buvo tušti. 

Jis visa tai atliko mechaniškai, lyg automatas. 

Paskui perklojo lovą — pirmiausia nukėlė kilimėlį, tada sulygino 
dygsniuotą pūkinę antklodę ir ant viršaus užtiesė į tinklą panašų nertą 
apklotą. Atsisėdo ant čiužinio krašto ir apžvelgė kambarį. Neblogai. 
Žinoma, atidžiau pasidairiusi ji suprastų, kad kažkas pas ją knaisiojosi, 
tačiau per daug nesigilinant į detales viskas atrodė įprastai, kaip ir 
prieš tai, be abejo, išskyrus slėptuvę grindyse. Jis dar nežinojo, ką su ja 
daryti. Viskas priklausė nuo to, ar jis padės atgal į vietą radinį, ar ne. 
Džerikas išsitraukė iš po lovos popierius ir ėmė iš naujo tyrinėti. 

Tai buvo keturi standartinio dydžio — aštuonių colių iš dešim- 
ties — lapai. Pakreipė vieną jų į šviesą. Pigus karo metų popierius, ku- 
riuo Blečlis buvo verste užverstas. Žvelgdamas į šiurkštų gelsvą popie- 
rių jis tarytum regėjo medienos masę, iš kurios jis pagamintas, lapijos 
ir lapkočių šešėlius, medžio žievės ir paparčių kontūrus. 

Virš kiekvieno signalo, kairėje, buvo nurodytas dažnis, kuriuo 
jis perduotas — 12 60 kilohercų per sekundę, o dešinėje pažymėtas 
PL, t. y. pranešimo užfiksavimo laikas. Keturi pranešimai siųsti kovo 
ketvirtą, vos prieš devynias dienas, vienas po kito, apytikriai dvidešimt 


penkių minučių intervalais, pirmasis — pusę dešimtos vakare, paskuti- 

nis — prieš pat vidurnaktį. Juos sudarė šaukinys — ADU — ir maž- 
daug du šimtai kombinacijų po penkias raides. Tai buvo svarbus rak- 
tas. Kad ir ką jie būtų reiškę, buvo aišku bent jau tai, kad nėra susiję 
su kariniu jūrų laivynu: Kriegsmarine signalai buvo siunčiami keturių 
raidžių kombinacijomis. Tikėtina, kad tai Vokietijos sausumos kariuo- 
menės arba Lufžwajfe signalai. 

Ji greičiausiai pavogė šiuos dokumentus iš Šeštojo bloko. 

Numanomos išvados rimtumas jau antrą kartą smogė Džerikui 
į paširdę. Jis išdėliojo lapus pagal perimtų pranešimų eiliškumą ant 
Klerės pagalvės ir sutelkęs visą dėmesį, tartum Jo prakilnybės advoka- 
tas, bandė surasti visiškai nekaltą tokio jos poelgio paaiškinimą. Paika 
išdaiga? Galimas dalykas. Iš tikrųjų, ji niekada nepaisė saugumo reika- 
lavimų — tai geležinkelio stoties bufete šūkavo apie Aštuntąjį bloką, 
tai norėjo išgirsti, ką jis dirbąs, tai bandė papasakoti apie s2v0 darbą. 
Avantiūrizmas? Negalima atmesti ir šios galimybės. Ji galėjo ryžtis bet 
kam. Tačiau jo dėmesį patraukusi anga grindyse buvo padaryta sąmo- 
ningai, ir tai niekais vertė visus jo bandymus pateisinti Klerės poelgį. 

Džeriko svarstymus nutraukė įtartinas garsas, o teisingiau sa- 
kant, žingsniai apačioje, ir jis akimirksniu pašoko ant kojų. 

— Ei, kas ten? — šūktelėjo jis drąsiai, nors iš tiesų taip nesi- 
jautė. 

Paskui kostelėjo ir sušuko dar kartą: 

— Kas ten? 

Garsas — tai tikrai buvo žingsniai — pasikartojo, tik jau /av- 
ke, — negalėjo būti nė menkiausios abejonės, — ir jis pajuto adre- 
nalino antplūdį. Stryktelėjęs prie miegamojo durų, išjungė elektros 
jungiklį, šviesa dabar sklido tik iš svetainės. Jei kas nors liptų laiptais 
aukštyn, jis tikrai pamatytų jų siluetus, o pats būtų nematomas. Tačiau 
nieko nesimatė. Gal jie bandė apeiti iš kitos pusės? Jis jautėsi labai 
pažeidžiamas. Pagaliau ryžosi leistis žemyn, krūptelėdamas nuo kiek- 
vieno girgžtelėjimo. Padvelkė šalto oro gūsis. 

Laukujės durys buvo plačiai atvertos. 

Džerikas peršoko keletą apatinių laiptelių ir išbėgo į kiemą, pa- 
čiu laiku, nes dar suspėjo pamatyti raudoną užpakalinio žibinto šviesą, 
dviračiui sukant iš tako į keliuką. 

Jis dar bandė vytis, bet po kokių dvidešimties žingsnių liovėsi. 
Pasivyti dviratininką nebuvo jokių šansų. 

Spaudė stiprus šaltis. Žemė, kiek akys aprėpia, spindėjo dulsvai 
melsva spalva. Plikų medžių šakos, primenančios kraujagysles, kilo į 
dangų. Ant blizgaus gruodo dviem eilėmis buvo atsispaudusios pa- 
dangų žymės. Jis nusekė jomis atgal iki durų, o jau čia atsirado ryškūs 
pėdsakai. 

Ryškūs, platūs, vyriški pėdsakai. 

Džerikas, būdamas vienmarškinis, todėl drebėdamas iš šalčio, gal 
pusę minutės stebeilijo į juos. Gretimoje giraitėje klyktelėjo pelėda, ir 
jam pasirodė, kad paukščio balse išgirdo kažką panašaus į Morzės sig- 
nalą: ti-ti-ti-taaa, ti-ti-ti-taaa. 

Jis įbėgo į vidų. 

Atsidūręs viršutiniame aukšte, stipriai susuko lapus tūtele, pas- 
kui dantimis praplėšė palto pamušale skylę ir paslėpė joje radinį. Tada 
greitai prisuko grindų lentas ir užklojo jas kilimu. Baigęs darbą, ap- 
sirengė švarką ir paltą, užgesino šviesą, užrakino duris ir padėjo raktą 
atgal į vietą. 

Jo dviratis apšerkšnijusioje žemėje paliko trečią padangų žymių 
juostą. 

Prieš įsukdamas į kelią, Džerikas stabtelėjo ir žvilgtelėjo atgal į 
tamsų, nuošalų namą. Jį kamavo nuojauta, — žinoma, kad kvaila, tarė 
pats sau, — jog yra stebimas. Apsidairė aplink. Vėjo šuorai supo me- 
džių šakas; dygiųjų slyvų gyvatvorėje jam už nugaros tyliai dzingsėjo 
ledo varvekliai. 

Džeriko nugara vėl perbėgo drebulys, jis vėl sėdo ant dviračio 
ir leidosi kalva pietų kryptimi, link Oriono, Prokiono ir Hidros, lyg 
peilis pakibusių nakties danguje tiesiai virš Blečlio Parko. 


Ketvirta dalis 


BUČINYS 


BUČINYS: dviejų skirtingų kriptogramų 
sutaptis, kai kiekviena jų, nors ir 
užšifruota skirtingu šifru, perduodamas 
tas pats pradinis tekstas; todėl, 
dešifravus vieną kriptogramą, nuosekliai 
dešifruojama ir kita. 


Kriptografijos leksikonas 
(„Visiškai slaptai“, Blečlio Parkas, 1943) 


Džerikas nesupranta, kas jį pažadina, — kažkoks silbnas garsas, o gal tik 
dvelktelėjimas, — tačiau to bakanka, kad jį, nardantį miego gelmėse, už- 
kabintų ir ištrauktų į krantą. 

Iš pradžių jo tamsus kambarys atrodo įprastai — ta bati, juoda kaip 
degutas, žemai kybanti ąžuolinė sija, viensbalvės, ta pačia pilka spalva 
dažytos sienos ir lubos, — bet netrukus jis supranta, kad iš lovos kojūgalio 
sklinda blausi šviesa. 

„Klere? — klausia jis, pasiremdamas ant alkūnių. — Mieloji...“ 

„Viskas gerai, brangusis. Miegok ramiai.“ 

„Ką tu, po galais, čia veiki?“ 

„Nieko tokio. Šmirinėju po tavo daiktus.“ 

„Tu... Ką?“ 

Jis ištiesia ranką ir, abgraibomis suradęs ant naktinio staliuko sto- 
vinčią lempą, įjungia šviesą. Jo „Waralarm“ rodo busę keturių. 

„Taip geriau, — sako ji ir išjungia šviesos maskavimo metu naudo- 
Jamą žibintuvėlį. — Niekam tikęs daiktas.“ 

Klerė jam nemelavo. Ji nuoga, tik užsimetusi jo marškinius, ir atsi- 
klaubusi naršo bo jo piniginę. Ištraukia porą vieno svaro vertės banknotų, 
išverčia piniginę ir Ją pakrato. 

„Nė vienos nuotraukos?" — klausia ji. 

„Tai kad dar nedavei.“ 

„Tomai Džerikai, — Klerė šybsodama įdeda pinigus atgal, — aš at- 
sakingai bareiškiu, kad tu jau pradedi meilikauti.“ 

Padėjusi piniginę į vietą, ji įsisuka į jo švarko kišenes, į kelnes, paskui 
keliais nukrypuoja ber kambarį iki komodos. Jis suneria rankų pirštus sau 
0 galva, atsiremia į metalinį lovos galvūgalį ir ją stebi. Jie dar tik antrą 


kartą bermiegojo kartu, — praėjus savaitei bo pirmosios nakties, — bet 

šįsyk, jai primygtinai reikalaujant, tai padarė ne jos išsinuomotame name- 
lyje, o jo kambaryje, patekę Į jį slapčia, kad niekas nebastebėtų, per tamsoje 
skendintį „Baltojo elnio“ užeigos barą, 0 paskui — girgždančiais laiptais į 
viršų. Laimė, Džeriko kambarys yra atokiau nuo visų kitų, todėl nereikia 
baimintis, kad kas nors gali išgirsti. Ant komodos išrikiuotos jo knygos, ji 
paima vieną, paskui kitą, abverčia viršeliais aukštyn ir sklaido jų lapus, ir 
taip visas paeiliui. 

Ar jos elgesyje jis nemato nieko keista? Ne, nemato. Jam tai bapras- 
čiausiai atrodo juokinga, netgi paglosto savimeilę ir byloja apie jųdviejų 
artimus santykius, yra tartum tąsa to, kas tarb jų jau buvo, neatskiriama 
dalis šio nuostabaus sabno nemiegant, kokiu tapo jo gyvenimas, valdomas 
nežemiškų dėsnių. Ji randa Tiuringo referatą ir ima jį atidžiai nagri- 
neti. 

„O kaip paprasčiau paaiškinti, ką duoda tas skaičiuojamų skaičių pri- 
taikymas Entscheidungsproblem?“ 

Džerikas nustemba išgirdęs, kaip nepriekaištingai ji taria vokiečių 
kalbos žodį. 

„Tži — mechanizmas, egzistuojantis kol kas tik teoriškai, kuriuo ga- 
lima atlikti begalę skaitmeninių operacijų. Ši teorija patvirtina Hilberto 
prielaidas ir ginčija Godelio hipotezę. Gulk į lovą, brangioji.“ 

„Tačiau tai — tik teorija?“ 

Jis atsidūsta ir delnu blekšena per čiužinį sau prie šalies. Jie miega 
viengulėje lovoje. 

„liuringas įsitikinęs, kad nėra jokios priežasties, dėl kurios šis me- 
chanizmas negalėtų atlikti viso to, ką sugeba žmogaus smegenys. Skaičiuo- 
ži. Bendrauti. Sukurti sonetą.“ 

„Įsimylėti?“ 

„Jei meilė logiška.“ 

„Nejaugi?“ 

„Ateik pas mane.“ 

„Ar šis... Tiuringas, ar jis irgi dirba Parke?“ 


Jis nieko neatsako. Klerė varto lapus, su neslebiamu bjaurėjimusi 

šnairuodama į matematiką, paskui bastato ją atgal tarb kitų knygų ir 
atidaro vieną stalčių. Jai palinkus į priekį, marškiniai pasikelia aukščiau. 
Jos baltos strėnos net švyti prieblandoje. Kol ji rausiasi tarp jo drabužių, 
Džerikas lyg pakerėtas spokso į jos minkštą trikampį žemiau stuburo. 

„O, — nudžiunga ji, — pagaliau kažką radau. — Ji ištraukia bo- 
pieriaus labą. — Čekis šimtui svarų, išduotas tau Užsienio reikalų minis- 
terijos Specialiųjų fondų skyriaus...“ 

„Atiduok jį man.“ 

„Kodėl?“ 

„Padėk į vietą.“ 

Jis ber porą sekundžių atsiduria kitoje kambario pusėje, šalia jos, 
tačiau Klerė pasirodo greitesnė už jį. Ji basistiebia ant pirštų galiukų ir 
iškelia čekį sau virš galvos; absurdiška, bet ji vos puse colio už jį aukštesnė. 
Banko dokumentas tartum vėliavėlė plevėsuoja visai čia bat, tačiau jis jo 
nepasiekia. 

„Aš taip ir žinojau, kad ką nors rasiu. Nagi, brangusis, basakok, už 
ką jį gavai?“ 

Jam reikėjo išgryninti tą nelemtą čekį dar prieš kelias savaites. Tomas 
buvo jį paprasčiausiai pamiršęs. 

„Klere, prašau...“ 

„Tu, matyt, padarei kažką baisiai protinga tame savo bloke. Naujas 
kodas? Atsbėjau? Tu išaiškinai kokį nors naują svarbų kodą, mano gudru- 
t, mano branguti gudruti?“ 

Tegul ji ir aukštesnė, tegul net stipresnė, tačiau jis turi vieną brana- 
šumą — jam žūtbūt reikia atsiimti savo čekį. Džerikas nutveria jos rau- 
meningą bicebsą, nulenkia ranką ir ją užlaužia. Jie valandėlę grumiasi, 
bet galiausiai jam pavyksta bargriauti ją ant siauros lovos. Ištraukia čekį iš 
Jos pirštų nukramtytais nagais ir atsitraukia atgal, į kitą kambario pusę. 

„IVė kiek nejuokinga, Klere. Yra dalykų, kurie nekelia juoko.“ 

Tomas stovi ant šiurkštaus blaušinio pakloto — nuogas, liaunas, 
pūškuojantis nuo įstangos. Susuka čekį, įdeda jį į savo piniginę, 0 ją įkiša 
į švarko kišenę, paskui nusisuka, kad bakabintų švarką į drabužių spintą. 

Tačiau vos tik nusigręžia, sau už nugaros išgirsta keistą garsą, šiurpy, 
tarytum gyvūno, lyg švokštimą, lyg kūkčiojimą. Ji stipriai susirietusi į 
kamuoliuką guli ant lovos, kelius prisitraukusi sau brie krūtinės, dilbius 
prisbaudusi prie veido. 

O Dieve, ką jis jai badarė? 

Jis ima veblenti atsibrašymus. Jis gi nenorėjęs jos išgąsdinti, o juolab 
užgauti. Jis eina prie lovos ir sėdasi ant jos krašto. Nedrąsiai paliečia jai 
petį. Atrodo, kad ji nė nebajunta. Jis bando prisitraukti ją prie savęs, ab- 
versti ant nugaros, bet ji sustingusi lyg būtų mirusi. Lova net dreba nuo jos 
kūkčiojimo. Tai jau panašu į priepuolį. Ji yra kažkur toli, toliau, nei siekia 
liūdesys, ten, kur nėra jo. 

„Viskas gerai, — bando nuraminti jis. — Viskas gerai.“ 

Džerikas negali ištraukti bo ja esančios patalynės, todel atneša savo 
paltą ir ją užkloja, paskui atsigula šalia ir drebėdamas sausio naktyje glosto 
Jai plaukus. 

Taip jie guli abie pusvalandį, kol pagaliau ji nustramina, keliasi iš 
lovos ir ima rengtis. Jis neturi jėgų pakelti į ją akis ir nėra toks kvailas, kad 
nesuprastų, jog tokiais atvejais geriau pažylėti. Jis girdi, kaip ji vaikštinėja 
70 kambarį, rinkdama išmėtytus savo drabužius. Po valandėlės durys ty- 
liai užsidaro. Sugirgžda laiptai. Praeina minutė, ir Tomas išgirsta iš bo jo 
lango vedamo dviračio barkštelėjimą. 

Prasideda košmaras. 

Pirmiausia ima kankinti kaltė, bražūtingiausias iš visų jausmas, 
ėdantis širdį labiau nei pavydas (tiesa, jo kančią abkartina ir bavy- 
das — bo kelių dienų, kai jis atsitiktinai pastebi ją einančią per Blečlį su 
Jam nebažįstamu vyru, kuris, be abejo, gali būti bet kas — giminaitis, ba- 
žįstamas, kolega, tačiau jo vaizduotė negali to pripažinti). Kodėl jis taip 
dramatiškai reagavo į tokią nereikšmingą jos provokaciją? Juk čekis galėjo 
būti atlygis už bet ką. Jis neprivalėjo atskleisti jai tiesos. Tik dabar, Klerei 
Jau išėjus, jam į galvą lenda šimtas įvairių tikėtinų paaiškinimų. Ką jis 
Jai badarė, kad sukėlė tokią baimę? Gal jos atmintyje iškilo koks baisingas 
Įvykis? 

Džerikas dejuoja ir užsitraukia ant galvos antklodę. 

Kitą rytą jis neša čekį į banką ir iškeičia jį į dvidešimt didelių, šiugž- 
dančių, baltų banknotų bo penkis svarus. Paskui Bleilio gatvėje susiranda 
abtriušusią smulkių juvelyrinių dirbinių krautuvėlę ir babrašo žiedo, bet 
kokio, svarbu, kad kainuotų iki šimto svarų, ir juvelyras — vyras šeško 
išvaizda ir baplokštainio storumo akinių stiklais, akivaizdžiai negalįs ba- 
tikėti savo sėkme — atneša jam deimantą, kainuojantį mažiau nei pusę 
įvardytos galimos sumos, ir Džerikas jį nuperka. 

Jis padovanos jį Klerei. Atsiprašys jos. Ir vėl bus, kaip buvę. 

Dga, laimė nuo Džeriko nusigręžia. Jis tampa savo paties sėkmės 
įkaitu. Iššifravus „Ryklio“ kodą paaiškėja, kad bovandeninis tanklaivis 
U-459, kuriam vadovauja Korvettenkapitūn von Williamowitz-Mollen- 
dorf, gabenantis septynis šimtus tonų degalų, plaukia link italų povandeni- 
nio laivo „Kalvi“, esančio maždaug už trijų šimtų mylių nuo Šv. Pauliaus 
uolos, pačiame Atlanto viduryje, kad papildytų jo degalų atsargas. Tačiau 
Admiralitete atsirado kažkoks kvailys — jis, užmiršęs, kad nevalia imtis 
Jokių veiksmų, net jeigu ir labai knietėtų, kurie leistų briešui įtarti, Jog 
enigma buvo įminta, duoda įsakymą minininkų eskadrai užkirsti jam 
kelią. Povandeninis tanklaivis atakuojamas. Ataka nepavyksta. U-459 
pasprunka. Dionicui, irštvoje Paryžiuje įsitaisiusiam gudragalviui, iškart 
kyla įtarimas. Sausio trečią savaitę Aštuntojo bloko darbuotojai dešifruoja 
eilę signalų, nurodančių povandeniniams laivams sustiprinti kodų saugu- 
mą. „Rykliu“ perduodamų pranešimų srautas nutrūksta. Trūksta medžia- 
gos, kuria vadovaujantis būtų galima sudaryti meniu bomboms. Blečlyje 
atšaukiamos visos atostogos. Pamaina nuo aštuonių valandų pailgėjo iki 
dvylikos, o vėliau ir iki šešiolikos valandų... Kasdienė nebaliaujama kova 
su kodais beveik prilygsta košmarui, bersekiojusiam tuo metu, kai „Ryklys“ 
buvo juos įginęs Į visišką aklavietę, o Skainerio priekaištai krinta ant visų 
be išimties galvų. 

Džeriko gyvenimas iš nuolatinės saulėkaitos ber savaitę virto atšiau- 
riu viduržiemiu. Jo laiškai Klerei, kuriuose jis abgailestavo del savo poelgio 


ir maldavo atleidimo, neatsakyti dingsta į nežinią. Jis negali ištrūkti iš 

bloko, kad su ja basimatytų. Jis nepajėgia dirbti. Negali užmigti. Neturi 
nieko, su kuo galėtų pasikalbėti. Su Logiu, žiūrinčiu į pasaulį bro tabako 
dūmų uždangą ir iš bo jos niekada neišlendančiu? Su Baksteriu, kuris pa- 
reikštų, kad svetimavimas su tokia moterimi kaip Klerė Romili yra tikrų 
tikriausia pasaulio proletariato išdavystė? O gal su Atvudu, — būtent, su 
Atvudu! — kurio meilės reikalai ligi šiolei absiribodavo dailesnių vaikinų 
iš paskutinių kursų medžiokle golfo savaitgaliais Brankasteryje, kur apsi- 
lankę jie rado išluptus visų dušų kabinų užraktus? Pakas būtų gal tr neblo- 
gas pasirinkimas, bet jo atsakymą galėjai iš anksto nuspėti: „Susirask kitą 
moterį, mano mielas Tomai, ir dulkink ją sau į sveikatą“; argi tokiam jis 
galėjo atverti širdį ir prisipažinti, kad niekada nenorėjęs „dulkinti“ jokios 
kitos moters, kad niekada nieko daugiau jis „nedulkinęs'? 

Paskutinę sausio dieną, eidamas į Viktorijos gatvėje veikiantį „Brin- 
klowš“ spaudos kioską nusipirkti The Times numerio, Tomas pastebi ją ber 
atstumą, einančią su kažkokiu vyru, ir pasislepia prieduryje, norėdamas 
likti nepastebėtas. Daugiau jis nebesutinka Klerės: Parkas labai išaugęs, 
Jame dirba daug žmonių, suskirstytų į kelias bamainas. Galiausiai, tartum 
Vujeristas Tomas, ima lūkuriuoti įsitaisęs palei kaimo keliuką, tiesiai brie- 
šais jos išsinuomotą namą. Deja, veltui, nes atrodo, kad fi čionai daugiau 
nebesirodo. 

Tačiau kaip tik tuo metu jis veik atsitrenkia į ją. 

Tai nutinka vasario aštuntą, pirmadienį, po ketvirtos. Jis, sunkiai 
vilkdamas kojas, traukia iš valgyklos į bloką, tuo metu Ji, įsimaišiusi į dar- 
bininkų srautą, bopietinės pamainos uodegoje artėja prie vartų. Džerikas 
ne kartą buvo repetavęs jųdviejų susitikimą, tačiau dabar, susidūręs su 
Klere akis į akį, vargais negalais išstena tik skundą: 

„Kode! neatsakai į mano laiškus?“ 

„Sveikas, Tomai.“ 

Ji nori eiti savo keliu, bet jis šįkart nenusiteikęs jos paleisti. Ant jo 
darbo stalo laukia visas tuntas sugautų „ryklių“, tačiau Tomui jie dabar nė 
motais. Jis nutveria jg už rankos. 


„Man reikia su tavimi pasikalbėti. Ž 

Jie užtveria šaligatvį. Nenutrūkstama minia priversta apeiti juos, 
lyg upės tėkmė — uolą. 

„Žiūrėkite, kur stovite“, — suburba kažkas iš praeinančių. 

„Tomai, — šnypščia ji, — dėl Dievo meilės, nekelk scenos.“ 

„Gerai. Eikime iš čia.“ 

Jis tempia ją už rankos taip atkakliai, kad ji, nors ir nenoriai, ba- 
siduoda. Minia tiesiog išmeta juos pro vartus į kelią. Džerikas nori basi- 
traukti toliau nuo žmonių ir nuo Parko. Jis nesiorientuoja, kiek laiko jiedu 
taib eina, — gal penkiolika, gal dvidešimt minučių, — bet galiausiai ša- 
ligatvis baigiasi, ir jie atsiduria apleistame užmiesčio kampelyje. Žvarbi, 
tačiau saulėta popietė. Jiems iš abiejų busių — purvu nutaškyta ligustrų 
gyvatvorė, už kurios — sienomis susiglaudusios priemiesčio vilos ir karo 
metų daržai su vištų aptvarais bei iki pusės į žemę įkastomis rievėtos gele- 
žies priešlėktuvinėmis slėbtuvėmis. Ji ištraukia ranką. 

„Nematau prasmės.“ 

„Tu susitikinėji su kuo nors kitu?“ — jis vos išdrįsta paklausti. 

„Aš visą laiką su kuo nors susilikinėju.“ 

Tomas sustoja, bet ji eina toliau. Jis laukia, tačiau jai nuėjus abie 
penkiasdešimt jardų puola vytis. Namų eilė nutrūksta, ir jie atsiduria sa- 
votiškoje negyvenamoje žemėje tarb miestelio ir kaimo, vakarinėje Blečlio 
dalyje, kur jo gyventojai atsikrato savo šiukšlėmis. Klykaudamos bakyla 
ir sklando žuvėdros, panašios į vėjo nešiojamus bopieriaus lapus. Kelias 
susiaurėja ir virsta taku, vedančiu bo geležinkelio tiltu ir išvedančiu brie 
apleistų Viktorijos laikų plytinių. Trys raudono mūro kaminai, tartum čia 
būtų veikęs krematoriumas, šauna abie penkiasdešimt bėdų aukštyn į dan- 
gu. Įspėjamasis ženklas byloja: PAVOJINGA, UŽTVINUSI MOLIO DUOBĖ 
— LABAI GILU! 

Klerė drebėdama absisiaučia pečius baltu — „Kokia bpurvynė! — ir 
eina tolyn. 

Dešimt minučių apleistas plytų mūrinys teikia gana malonią bra- 
mogą. Jie tylėdami klaidžioja bo sugriuvusias blytų degimo krosnis ir 


cechus, ir tai netgi ramina. Griūvančias sienas įsimylėjėliai išbraižę savo 

formulėmis: AE + GS, Tonis = Ketė, Aš myliu Selę. Ant žemės mėtosi 
mūrinių gabalai, plytų nuolaužos. Dalis statinių likę be stogų, 0 sienos 
apbdegusios — toks niūrus vaizdas byloja apie čia buvusį gaisrą, — todėl 
Džerikas mąsto, nejaugi vokiečiai ber klaidą palaikė plytinę gamykla, kad 
Ją subombardavo? Jis atsigręžia atgal, norėdamas Klerei iškloti viską, kas 
guli jam ant širdies, bet ji kažkur dingusi. 

Pagaliau suranda ją išorėje, nugara į jį, žvelgiančią kitabus už- 
tvinusios molio duobės. Duobė didelė, maždaug ketvirčio mylios pločio. 
Vandens paviršius tamsus lyg akmens anglis ir visiškai nejudantis — 0 tai 
liudija apie neįsivaizduojamą gylį. 

„Man reikia grįžti atgal“, — taria ji. 

„Gal norėtumei ko nors paklausti? — atsako jis. — Papasakosiu tau 
viską, kas tik tave domintų.“ 

Tomas iš tikrųjų Jau apsisprendė. Slabtumas ir karas jam dabar 
mažiausiai rūpi. Jis papasakos jai abie „Ryklį“ ir abie „Delfiną', ir apie 
„Jūrų kiaulę“. Jis babasakos jai abie Biskajos įlankos meteorologijos stoties 
siunčiamas orų prognozes — „šbargales“. Jis atskleis jai įvairias gudrybės ir 
paslaptis, nubraižys bombos veikimo schemą, jei tik ji panorės. 

Tačiau ji kalba lakoniškai: „Tikiuosi, daugiau nebūsi toks įkyrus, 
Tomai?“ 

Įkyrus. Nejaugi jis toks ir yra? Jis įkyrus? 

„Palauk, — šūkteli jis jai nueinant, — jei nori, gali paimti...“ 

Jis ištiesia Klerei dėžutę su žiedu viduje. Ji atidaro dangtelį, pa- 
kreipia deimantą šonu, gaudydama saulės sbindulį, paskui vėl uždaro ir 
grąžina jam. 


„Ne mano stiliaus.“ 


„Vargšeli, — Džerikas negali pamiršti jos žodžių, ištartų bo minutės ar 
dviejų, — tu dėl mangs visai bametei galvą, ar ne? Vargšeli... ž 
Ir savaitės pabaigoje jis jau viršininko pavaduotojo roveryje, veža- 


mas atgalios ber sniegą į Karališkąjį koledžą. 


ISO 


ENIGMA 


e 


Angliškų sekmadienio pusryčių kvapas ir garsai raitosi Komercinių 
svečių namų laiptais aukštyn, pasklinda po visą laiptų aikštelę ir pake- 
lia ant kojų tarytum signalas ginkluotis — virtuvėje čirškiančių taukų 
šnypštimas, graudulingos BBC transliuojamų pamaldų melodijos, 
tylus, kastanječių garsą primenantis ponios Armstrong nudėvėtų šle- 
pečių pliaukšėjimas į linoleumą. 

Čia, Albiono gatvėje, sekmadienio pusryčiai buvo virtę ritua- 
lu — juos patiekdavo su deramu iškilmingumu, nors ir niekuo neišsi- 
skiriančiuose baltuose, universaliuose induose: stora kaip maldaknygė 
riebaluose panardinta ir pakepinta duonos riekė su ant jos užlieta 
dviejų valgomųjų šaukštų dydžio kiaušinio mase, mirkstanti daugias- 
palviame garstyčių padaže. 

Džerikas turėjo pripažinti, kad maistas toli gražu nei puikus, nei 
labai valgomas. Duona atrodė aprūdijusi, išmarginta juodomis dėmė- 
mis ir pagardinta rūkytos silkės, kuri tuose pačiuose riebaluose buvo 
kepta praėjusį penktadienį, kvapu. Blyškiai gelsvas kiaušinis atsidavė 
sužiedėjusiais sausainiais. Tačiau po naktį patirto išgyvenimo jis jautėsi 
toks alkanas, kad, nepaisant savo nerimastavimo, suvalgė viską iki pas- 
kutinio trupinėlio, nuskalaudamas pusryčius dviem pilkšvos arbatos 
puodeliais, išlaižė garstyčių likučius duonos gabalėlių ir netgi, jau iš- 
eidamas, pagyrė ponią Armstrong puikiai pagaminus valgį — žinoma, 
tai buvo beprecedentis mandagumo gestas, privertęs šeimininkę iškišti 
galvą pro virtuvės duris ir savo akimis įsitikinti, ar svečio akyse nėra 
ironijos. Nieko panašaus jose moteris neišvydo. Paskui Tomas džiugiu 
balsu — „Labas rytas! — bandė pasveikinti poną Bonimaną, apgrai- 
bomis, įsikibus į laiptų turėklus, besileidžiantį žemyn, — „Jei atvirai, 
seni, tai jaučiuosi ne itin gerai — atrodo, alus pas juos ne koks“, — ir 
be penkiolikos aštuonios jau sėdėjo savo kambaryje. 

Jei ponia Armstrong būtų išvydusi pasikeitimus, kuriems jis ry- 


žosi savo laikinajame būste, ji būtų nustebusi. Jos naujasis gyventojas 

po pirmosios nakties ne tik kad nesirengė evakuotis, kaip pasielgdavo 
daugelis ankstesnių šio kambario nuomininkų, bet dar ir išpakavo savo 
daiktus. Jo lagaminai gulėjo tušti. Vienintelis padorus kostiumas ka- 
bojo drabužių spintoje. Knygos buvo išrikiuotos ant židinio atbrailos. 
Ant jų viršaus atsidūrė jo paties sukurta Karališkojo koledžo koplyčios 
graviūra. 

Džerikas atsisėdo ant lovos krašto ir ėmė žiūrėti į paveikslą. 
Jis nebuvo atliktas labai meistriškai. Tiesą sakant, atrodė ganėtinai 
bjaurus. Dvi vienodos gotiškos bokštų smailės išraižytos skubotai, 
dangus — neįtikimai mėlynas, o neaiškios, gniutulėlius primenančios 
figūros, susispietusios į krūvą statinio cokolio lygyje, greičiausiai ko- 
kio nors vaiko darbas. Tačiau net ir netikęs meno kūrinys kartais gali 
būti sėkmingai pritaikytas. Už subraižyto stiklo ir pigaus ssnamadiško 
mecotinto buvo saugiai užkišti keturi neiššifruoti pranešimai, kuriuos 
jis parsivežė iš Klerės miegamojo. 

Žinoma, jam būtų derėję grąžinti juos į Parką. Jau verčiau jis būtų 
mynęs tiesiai į bloką, susiradęs Logi ar kurį nors kitą iš vyresniųjų ir 
perdavęs jam savo radinį. 

Vis dėlto jis dar ir dabar negalėjo suprasti tokio savo elgesio 
motyvų ir nepajėgė atskirti nesavanaudiškų (noro apginti ją) nuo sa- 
vanaudiškų (troškimo pademonstruoti savo pranašumą, nors kartą). Jis 
suprato tik tiek, kad negalėtų jos išduoti, ir davė sau racionalų paaiški- 
nimą, esą laukdamas iki ryto niekam nepadarė nieko bloga, kaip ir nie- 
kam nepakenks, leisdamas jai paaiškinti savo pačios poelgio motyvus. 

Taigi Tomas grįžo dviračiu pro pagrindinius vartus, paskui pirštų 
galais užlipo į savo kambarį ir paslėpė kriptogramas už graviūros, vis 
aiškiau suprasdamas, kad jis jau peržengė visas ribas, skiriančias kvailybę 
nuo išdavystės, o su kiekviena valanda bus vis sunkiau rasti kelią atgal. 

Gal šimtąjį kartą, sėdėdamas ant lovos krašto, jis perkratė visas 
galimybes. Galbūt ji kuoktelėjusi. Gal ją kas nors šantažavo? O gal jos 
kambariu naudojamasi kaip priedanga, jai pačiai nė nežinant? O gal 


ji — slapta priešo agentė? 


I52 


ENIGMA 


Slapta agentė? Tokia mintis jam atrodė fantastiška, melodra- 
miška, keista, 2e/ogiška. Visų pirma, kuriems galams bent kiek sveikos 
nuovokos turintis šnipas vogtų kriptogramas? Šnipui rūpėtų dešifruo- 
ta medžiaga, tai yra sprendiniai, o ne mįslės; nepaneigiamas įrodymas, 
kad enigma atskleista? 

Jis patikrino, ar užrakintos durys, paskui atsargiai nukėlė pa- 
veikslą, išardė rėmelį: pirštais ištraukė smeigtukus ir nuėmė kartoninį 
pamušalą. Prisiminė, kad šios kriptogramos jam tada pasirodė kažkuo 
keistos, ir dabar, dar kartą žiūrėdamas į jas, suprato, kur šuo pakastas. 
Kitoje lapų pusėje turėjo būti. priklijuotos siauros popieriaus juostelės 
su „Type-X“ dešifruotu tekstu. Tačiau nebuvo ne tik jokių juostelių, 
bet ir žymės, kad jos galėjo būti nuplėštos. Iš to galima daryti išvadą, 
kad šie signalai niekada nebuvo dešifruoti. Jų paslaptis liko neįminta. 
Jie buvo lyg nekaltos mergelės. 

Džerikas nieko nesuprato. 

Jis patrynė vieną iš jų nykščiu ir smiliumi. Gelsvas popierius, nors 
ir silpnai, bet kvepėjo. Kas tai per kvapas? Kilstelėjo jį sau prie nosies ir 
pauostė. Panašu į specifinį bibliotekos arba dokumentų saugyklos kva- 
pa? Pakankamai stiprus — nespėjęs išsikvėpti, panašus į dūmų — ir 
tartum kvepalai žadinantis prisiminimus. 

Džerikas netikėtai suprato, kad nepaisant visų jo baimių šios 
kriptogramos jam reiškia tą patį, ką kitam vyrui — mylimosios nuot- 
rauka. Vis dėlto kriptogramos buvo geriau už bet kokias nuotraukas, 
mat pastarosios tėra tik atvaizdas, o iš pirmųjų galėjai numanyti, kas ji 
buvo, — gal dėl to, turėdamas jas savo rankose, jis tikėjosi susigrąžinti 
Klerę?.. 

Jis duotų jai tik vieną šansą. Ne daugiau. 
minučių. Metas keliauti. Užkišęs kriptogramas už paveikslo, vėl pri- 
tvirtino rėmelį ir padėjo atgal į vietą, ant židinio atbrailos, tada ne- 
žymiai pravėrė duris. Visi ponios Armstrong namų gyventojai buvo 


sugrįžę iš naktinės pamainos. Jis girdėjo jų prislopintus balsus valgo- 


153 


ROBERT HARRIS 


majame. Užsivilkęs paltą Tomas išėjo į laiptinę. Jis taip stengėsi at- 
rodyti kiek įmanoma natūraliau, kad ponia Armstrong vėliau prisieks 


girdėjusi, kaip jis, laiptais lipdamas žemyn, niūniavo sau po nosimi. 


Matau, kaip tu šypsaisi man, bet cigaretė gęsta, 
Ir šis žavingas reginys išblėsta, 
Tūčiau pakanka man ir tiek, kad aš subrasčiau — 


Mėnulio jie neužgesins... 


Iš Albiono gatvės iki Blečlio Parko yra mažiau kaip pusė my- 
lios — išėjus pro duris reikia sukti į kairę ir eiti tiesiai į eilę sujungtų 
namų gatve, paskui vėl į kairę, po juodai dažytu geležinkelio tiltu, ir 
staiga į dešinę, per miestiečių žemės sklypus. 

Jis sparčiai žingsniavo sustingusia Žeme, pro šnerves pirma savęs 
leisdamas šiltą kvapą. Formaliai visai čia pat buvo pavasaris, deja, kaž- 
kas pamiršo apie tai informuoti žiemą. Naktį užsitraukę ir dar nespėję 
ištirpti ledo lopinėliai traškėjo po jo batų padais. Sutūpę skeletus pri- 
menančių guobų viršūnėse triukšmavo kovai. 

Kai Džerikas iš takelio įsuko Viltono alėją ir prisiartino prie 
centrinių vartų, laikrodis rodė jau po aštuonių. Pamainos buvo pa- 
sikeitusios, todėl priemiesčio kelyje galėjai sutikti vos vieną kitą dar- 
buotoją. Sargybinis — augalotas jaunas kapralas, nuo šalčio sužvarbu- 
siu veidu — trepsėdamas išlindo iš sargybos posto ir viena akimi vos 
dirstelėjęs į leidimą mostelėjo jam, duodamas ženklą praeiti. 

Panarinęs galvą, kad tik nereikėtų su kuo nors kalbėtis, jis praėjo 
Blečlio rūmus ir ledu užsitraukusį ežerą ir greitai atsidūrė Aštunta- 
jame bloke, o čia tyla iš dešifravimo skyriaus pasakė viską, ką jam 
reikėjo žinoti. „Type-X“ mašinėlės susitvarkė su iš anksčiau likusiais 
„Rykliais“, todėl dabar stovėjo be darbo, laukdamos maždaug po va- 
landos kitos pasirodančių „Delfino“ ir „Jūrų kiaulės“. Jam prieš akis 
koridoriaus gale šmėkštelėjo ir į registracijos skyrių strimgalviais įlėkė 
ilgšis Logis. Tomas didžiai nustebo, radęs kampe sėdintį Paką, nuo 

kurio akių nenuleido dvi iš laimės apsalusios Wrenso merginos. Jo 
veidas atrodė pilkas ir raukšlėtas, o galva buvo atremta į sieną. Džeri- 
kas pamanė, kad kolega greičiausiai pučia į akį, tačiau, šiam pramerkus 
skvarbią mėlyną akį, suprato, kad klydo. 

— Tavęs ieško Logis. 

— Nejaugi? — Džerikas nusirengė paltą, nusivyniojo šaliką ir 
pakabino juos ant vinies, įkaltos į duris. — Šiaip ar taip, jis žino, kur 
manęs ieškoti. 

— Žmonės šneka, kad tu trenkei Skaineriui į ausį. Dėl Dievo, 
patvirtink, kad tai — tiesa. | 

Viena iš Wrenso merginų sukikeno. 

Džerikas buvo jau pamiršęs Skainerį. Jis persibraukė ranka 
plaukus. 

— Pakai, prašau padaryt, jei gali, man vieną paslaugą, — paprašė 
Džerikas. — Ar galėtum apsimesti, kad manęs nematei? 

Pakas akimirką nenuleido nuo jo įdėmaus žvilgsnio, paskui už- 
simerkė. 

— Na ir paslaptingas gi tu žmogus, — mieguistu balsu sumur- 
mėjo jis Tomui. 

Išėjęs atgal į koridorių, Džerikas kaktomušom susidūrė su Logiu. 

— O, tai štai kur tu, meiluti. Atsiprašau, bet mums reikia pasi- 
kalbėti. 

— Puiku, Gajau. Puiku, — Džerikas paplekšnojo Logiui per 
petį, braudamasis pro jį. — Palauk dešimt minučių. 

— Ne, kokios dar „dešimt minučių“! — pavymui šūktelėjo Lo- 
gis. — Dabar pat! 

Džerikas dėjosi neišgirdęs. Jis iškurnėjo į gryną orą, nuskuodė 
už kampo, praėjo Šeštąjį bloką ir nudrožė link įėjimo į Trečiąjį bloką. 
Likus maždaug dvidešimčiai žingsnių, sulėtino žingsnius, o galiausiai 
ir visai sustojo. 

Iš tikrųjų, jis juk taip mažai težinojo apie Trečiąjį bloką, išskyrus 


tai, kad čia buvo apdorojami jau dešifruoti vokiečių sausumos kariuo- 

menės ir Lufžwaffe pranešimai. Jis buvo beveik dvigubai didesnis už 
kitus blokus ir savo išplanavimu panėšėjo į raidę L. Šis statinys iškilo 
tuo pat metu, kaip ir kiti laikinieji pastatai, 1939-ųjų Žiemą: iš sustin- 
gusio Bakingamšyro molio iškilo sienojų karkasas, kuris buvo įvilktas į 
asbesto ir medinių lentų apvalkalą, o jam apšildyti: Džerikas dar gerai 
prisiminė — jie pritaikė didžiulę ketaus krosnį, prieš tai stovėjusią 
viename iš Viktorijos laikų šiltnamių. Klerė skųsdavosi, kad jai darbe 
visada būdavo šalta. Šalta, o darbas labai „nuobodus“. Tačiau kurioje 
šio patalpų labirinto dalyje jos reikėjo ieškoti, ką jau kalbėti apie jos 
„nuobodaus“ darbo pobūdį, jam buvo paslaptis. 

Kažkur už jo trinktelėjo durys, ir atsigręžęs per petį atgal Dže- 
rikas išvydo iš už Karinio jūrų laivyno bloko kampo išnyrant Log. 
Po velnių. Priklaupė ant vieno kelio, tarytum būtų rišęs batraištį, bet 
Logis jo nepastebėjo. Jis nesidairydamas ėjo tiesiai į rūmus. Džerikui 
tai galutinai padėjo apsispręsti. Vos tik Logis dingo iš akių, jis greitai 
paskaičiavo jam likusį laiką, paskui nukūrė per taką ir įbėgo į bloką. 

Pirmiausia jis pasistengė atrodyti kaip Žmogus, turįs teisę Čia 
būti. Išsiėmė rašiklį ir nuėjo centriniu koridoriumi, įkandin lakūnų 
ir armijos karininkų, reikšmingu svarbaus asmens žvilgsniu dairyda- 
masis į šalis. Darbuotojų čia atrodė dar daugiau negu perpildytame 
Aštuntajame bloke. Rašomųjų mašinėlių ir telefonų skleidžiamą 
triukšmą dar labiau sustiprino medinių sienų membrana, todėl buvo 
galima pamanyti, jog pakliuvai į didžiulę suirutę. 

Džerikas vargu ar buvo nuėjęs bent pusę koridoriaus, kai jam 
kelią pastojo iš priedurio ryžtingai iššokęs pulkininkas vešliais ūsais. 
Džerikas linktelėjo ir bandė pralįsti pro jį, tačiau pulkininkas pasirodė 
vikresnis. 

— Palaukite, pašaliniams įeiti draudžiama. Kas jūs toks? 

"Džerikas instinktyviai ištiesė ranką. 
— Tomas Džerikas, — prisistatė jis. — O jūs kas? 
— Ne jūsų reikalas žinoti, kas aš toks, — pulkininko ausys pri- 


minė ąsočius, o tankūs tamsūs plaukai buvo perskirti plačiu lyg prieš- 

gaisrinė juosta sklastymu. Jis nekreipė dėmesio į draugiškai ištiestą 
ranką. — Iš kokio jūs skyriaus? 

— Karinio jūrų laivyno, Aštuntojo bloko. 

— Aštuntojo bloko? Ko jums čia reikia? 

— Ieškau daktaro Veicmano. 

Nuskambėjo labai įtikinamai. Tomas pažinojo Veicmaną nuo 
Šachmatų draugijos laikų, tai buvo Vokietijos žydas, natūralizuotas 
britas, visuomet žaisdavęs atmestą valdovės gambitą. 

— Dieve mano! — pareiškė pulkininkas. — Gal jūs, „jūrininkai“, 
nesate nieko girdėję apie telefoną? 

Jis peštelėjo ūsą ir nužvelgė Džeriką nuo galvos iki kojų. 

— K3 gi, manau, bus geriau, jei seksite paskui mane. 

Džerikas nusekė paskui augalotąjį pulkininką koridoriumi, o pas- 
kui įėjo į erdvų kambarį. Prie stalų, sustatytų dviem pusračiais, sėdėjo 
dvi grupės po maždaug tuziną vyrų ir naršė po vielinius krepšius, pil- 
nus dešifruotų priešo pranešimų. Veicmaną jis išvydo toliau, stiklinėje 
kabinoje, įsitaisius; ant aukštos sėdynės. 

— Veicmanai, ar pažįstate šį vaikiną? 

Didelė Veicmano galva buvo palinkusi virš šūsnies vokiečių 
ginkluotės žinynų. Jis pakėlė akis ir pažvelgė į juos išsiblaškiusiu 
žvilgsniu, tačiau kai atpažino Džeriką, melancholišką jo veido išraišką 
nušvietė plati šypsena. 

— Labas, Tomai. Taip, žinoma, kad pažįstu. 

— Kriegsnachrichten Fir Seefabrer, — tarė Džerikas truputį sku- 
bėdamas. — Sakėte, kad šiai dienai ką nors sužinosite. 

Iš pradžių Veicmanas nesureagavo, ir Džerikas jau buvo bema- 
nąs, kad prasmegs skradžiai žemę, bet po kurio laiko senukas lėtai 
rinkdamas žodžius tarė: 

— Taip. Manau, turiu šiokios tokios informacijos. — Jis atsargiai 
nulipo nuo sėdynės. — Turite problemų, pulkininke? 

Pastarasis atkišo smakrą. 


— Taip, iš tiesų, Veicmanai, turiu. Tuoj suprasite. „Bendravimas 

tarp skirtingų blokų darbuotojų, jei nėra sankcionuotas atskiru po- 
tvarkiu, vyksta telefonu arba tarnybiniais raštais.“ Reglamento reikia 
laikytis. 

Pulkininkas pasižiūrėjo į Veicmaną, o šis pabrėžtinai mandagiu 
žvilgsniu — į jį. Pulkininko karingumas ėmė slūgti. 

— Taigi, — sumurmėjo jis. — Taip. Prisiminkite ateityje. 

— Subingalvis, — sušnypštė Veicmanas, pulkininkui pasitrau- 
kus. — Taigi taigi. Prašyčiau čionai. 

Jis nusivedė Džeriką prie spintos su kartoteka, išsirinko stalčių, 
ištraukė jį ir ėmė naršyti. Jei tik kuris nors iš vertėjų susidurdavo su 
terminu, kurio nesuprasdavo, kreipdavosi pagalbos į Veicmaną, garsė- 
jus; savo sukurta rodyklių sistema. Iki naciams priverčiant jį emigruoti, 
jis dirbo filologu Heidelberge. Užsienio reikalų ministerija labai įžval- 
giai — tokie atvejai būdavo gana reti — 1940-aisiais komandiravo jį į 
Blečlį. Frazių, kurių jis neįveiktų, buvo vos viena kita. 

— Kriegsnachrichten Fūr Seefabrer — kariniai pranešimai jūri- 
ninkams. Pirmą kartą perimtas ir įtrauktas į katalogą praeitų metų 
lapkričio devintą. Ką, beje, ir jūs pats puikiai žinojote. 

Jis kilstelėjo kortelę per centimetrą nuo nosies ir ėmė atidžiai 
tyrinėti pro savo dvigubo stiklo akinius. 

— Nagi, sakyk, ar šaunusis pulkininkas vis dar mus stebi? 

— Nežinau. Atrodo, taip. 

Pulkininkas buvo pasilenkęs prie vieno iš vertėjų, norėdamas pa- 
matyti, ką šis užrašęs, tačiau viena akimi ir toliau stebėjo Džeriką su 
Veicmanu. 

— Arjis visada toks? — pasidomėjo Džerikas. 

— Mūsų pulkininkas Kokeris? Taip, bet šiandien dėl kažkokios 
priežasties jis dar ūmesnis. 

Veicmanas kalbėjo atsargiai rinkdamas žodžius, nežiūrėdamas į 
Džeriką. Jis atidarė dar vieną stalčių ir akivaizdžiai paskendęs savo 
mintyse ištraukė vieną kortelę. 

— Manyčiau, mums vertėtų luktelėti, kol jis išeis iš patalpos. Štai 

terminas, susijęs su povandeniniais laivais, kurį užfiksavome sausio 
mėnesį: F/uchttiefe. 

— „Atakos išvengimo gylis“, — atsakė Džerikas. 

Jis valandų valandas būtų galėjęs žaisti šį žaidimą. Vorba/:-Rech- 
ner reiškė „nukrypimo kampo skaičiuotuvas“. Sujungimas šaltuoju 
litavimu — 4a//že Lėtste/le. Įtrūkiai povandeninio laivo pertvaroje — 
Stirnwandrisse... 

— „Atakos išvengimo gylis“, — Veicmanas linktelėjo. — Visiš- 
kai teisingai. 

Džerikas dar kartą vogčiom dirstelėjo pulkininko pusėn. Išeina 
pro duris... pagaliau. Na ir puiku. Jis jau išėjo. 

Veicmanas dar akimirką Žiūrėjo į kortelę, paskui įdėjo ją atgal 
tarp kitų ir uždarė stalčių. 

— Ką gi. Kodėl užduodi man klausimus, į kuriuos pats žinai at- 
sakymus? 

Jo plaukai buvo balti, o mažas rudas akis dengė į priekį išsikišusi 
kakta. Jų kampučiuose susimetusios raukšlės bylojo, kad šis žmogus 
kadaise labai mėgo juoktis. Tačiau dabartiniai kolegos nė karto ne- 
matė jo besijuokiant. Ėjo kalbos, kad Vokietijoje liko dauguma jo 
artimųjų. 

— leškau vienos moters, Klerės Romili. Gal ją pažįstate? 

— Žinoma. Gražuolė Klerė. Ją visi pažįsta. 

— O kurji dirba? 

— Ji dirba čia. 

— Žinau, kad čia. O konkrečiau? „Bendravimas tarp skirtingų 
blokų darbuotojų, jei nėra sankcionuotas atskiru potvarkiu, vyksta 
telefonu arba tarnybiniais raštais. Reglamento reikia laikytis.“ 

Veicmanas kaukštelėjo kulnais ir pridūrė: 

— Heil Hitler! 

— Velniop tokį reglamentą. 

Vienas iš vertėjų nepatenkintu veidu atsigręžė į juos. 


— Ei, jūs, gal teiktumėtės užsičiaupti? 


159 


ROBERT HARRIS 


— Atsiprašau. — Veicmanas įsikibo Džerikui į parankę ir pasi- 
vedėjo jį į šalį. 

— Ar žinai, Tomai, — pašnibždomis tarė senukas, — kad šian- 
dien aš pirmą kartą išgirdau tave keikiantis? 

— Valteri, prašau, tai yra labai svarbu. 

— Ir tas svarbus reikalas negali palaukti iki pamainos galo? — jis 
įdėmiai pažiūrėjo į Džeriką. — Iš akių matau, kad ne. Taigi taigi. Į 
kurią pusę nuėjo Kokeris? 

— Atgal, įėjimo link. 

— Tai gerai. Sek paskui mane. 

Veicmanas nusivedė Džeriką beveik į patį bloko galą, jie praėjo 
pro vertėjus, paskui pro dvi ilgas ir siauras patalpas, kur daugybė mo- 
terų triūsė prie poros milžiniškų kartotekų, pasuko už kampo ir pateko 
į patalpą, pilną teletaipų. Užesys čia buvo siaubingas. Veicmanas už- 
sikimšo pirštais ausis, dirstelėjo atgal per petį ir nusišaipė. Triukšmas 
lydėjo juos trumpu koridoriumi, kuriuo jie pateko prie uždarytų durų. 
Šalia jų kabojo lentelė, ant kurios pavyzdingos mokinės ranka buvo 
dailyraščiu išvedžiota: VOKIEČIŲ PRANEŠIMŲ ARCHYVAS. 

Veicmanas pabeldė į duris, paskui, atidaręs jas, įėjo vidun. Dže- 
rikas sekė paskui jį. Tai buvo didelis kambarys. Lentynos veik lūžo 
nuo storų knygų ir segtuvų su dokumentais. Pustuzinis iš ožių su- 
konstruotų stalų, sustatyti į vieną vietą, sudarė vientisą plotą. Čia dirbo 
tik moterys, dauguma — nugara į jį. Šešios, o gal septynios? Dvi labai 
greitai spausdino, tuo tarpu kitos be paliovos zujo pirmyn ir atgal su 
pluoštais popierių, kraudamos juos į krūvas. 

Jam nespėjus atidžiau apsidairyti, prie jų priėjo apkūni moteris 
susirūpinusia veido išraiška, vilkinti tvido švarkeliu ir sijonu. Veicma- 
nas tiesiog nušvito, jo akys spindėjo, tarytum jis būtų atsidūręs Hei- 
delbergo „Europaischer Hof“ arbatinėje. Jis paėmė jos ištiestą ranką ir 
pasilenkęs pabučiavo. 

— Guten Morgen, mein liebes Frūulein Monk. Wie gebts? 

— Gut, danke, Herr Doktor. Und dir? 

— Danke, sebr gut. 

Žvelgiant iš šalies buvo akivaizdu, kad toks ritualas jiems įpras- 
tas. Iš pasitenkinimo jos šviesus veidas skaisčiai nuraudo. 

— Kuo galėčiau padėti? 

— Mano kolega ir aš, mieloji panele Monk... — Veicmanas pa- 
tapnojo jai per ranką, paskui paleido ją ir mostelėjo į Džeriką, — ieš- 
kome žaviosios panelės Romili. 

Paminėjus Klerės pavardę, panelės Monk koketiška šypsena aki- 
mirksniu dingo. 

— Tokiu atveju, daktare Veicmanai, jums teks rikiuotis į eilę. Į eilę. 

— Atleiskite — jūs paminėjote eilę? 

— Mes visi ieškome Klerės Romili. Gal jūs ar jūsų kolega galė- 


tumėte patarti, nuo ko mums pradėti? 


Teiginys, kad gyvenimas stovi vietoje, yra solipsizmas, ir Džerikas tai 
atsimindavo netgi tomis akimirkomis, kai atrodydavo, kad netrukus 
gyvenimas ims ir sustos; jis suprato, kad ne gyvenimas sulėtėja, o 
veikiau individas, susidūręs su netikėtu pavojumi ir gavęs tam tikrą 
adrenalino dozę, įgauna didesnį pagreitį. Vis dėlto jam dabar, nors tik 
akimirkai, viskas sustingo. Veicmano veido išraiška ūmai tapo kauke, 
vaizduojančia sumišimą, o moters — pasipiktinimą. Kol jo smegenys 
apdorojo visus įmanomus atsakymų variantus, Tomas girdėjo kažkur 
tolumoje veblenant savo paties balsą: | 

— O aš maniau... Man sakė... patikino... vakar... nuo aštuonių 
ryto ji turėjo būti darbe. 

— Būtent, — kalbėjo panelė Monk. — Ji pasielgė labai nerūpes- 
tingai. Sudarė mums didelių nepatogumų. 

Veicmanas pažvelgė į Džeriką tarytum klausdamas: „Ir į ką gi tu 
mane įvėlei?“ 

— Gal ji serga? — bandė siūlyti atsakymą šis. | 

— Tikriausiai tokiu atveju derėtų perduoti kokį raštelį? Arba 

laišką? Prieš pat išleidžiant visą naktinę pamainą. Mes net aštuonios 
tik vargais negalais susidorodavome su tokiu krūviu. O būdamos sep- 
tynios... 

Ji ėmė čiauškėti Veicmanui kažką apie 3O ir 3S, apie visas per- 
sonalui jos parašytas atmintines ir apie tai, kaip niekas nesupranta, 
kokius sunkumus jai tenka patirti. Lyg patvirtindamos jos žodžius 
tuo metu atsidarė durys, ir į vidų įėjo moteris, nešina tokia aukšta 
dokumentų šūsnimi, kad jai, norint išlaikyti pusiausvyrą, teko pri- 
spausti juos smakru. Jai paleidus nešulį ant stalo, pasigirdo sutartinis 
panelės Monk merginų murmesys. Pora lapų nuslydo per stalo kraštą 
ir nusklendė ant grindų, todėl Džerikas nedelsdamas puolė jų gaudyti. 


Viename lape — jis suspėjo užmesti akį — buvo atspausdinta: 


ZZZ 
MŪŠIS ŠTABAI VOKIEČIŲ AFRIKA KORPUSAS BUVIMO VIETA 
RYTAS TRYLIKTAS £ TRYLIKTAS VIENAS PENKI 

KILOMETRAI Į VAKARUS NUO BEN GARDANO £ BEN GARDANO 


Tačiau po akimirkos lapas atsidūrė panelės Monk rankose. Atro- 
dė, kad ji pirmą kartą išvydo šį žmogų. Ji prispaudė paslaptį prie savo 
putlios krūtinės ir įsmeigė į Džeriką akis. 

— Atleiskite, jūs... o kas jūs toks esate? — be užuolankų paklausė 
ji, atsistodama taip, kad jis nematytų stalo. — Jūs... ką? Klerės draugas, 
jei neklystu? 

— Viskas gerai, Dafne, — įsiterpė Veicmanas, — jis yra mano 
bičiulis. 

Panelė Monk vėl išraudo. 

— Dovanokite man, Valteri, — tarė ji. — Žinoma, aš nenorėjau 
pasakyti... 

Į jų dialogą įsikišo Džerikas: 

— Gal galėčiau paklausti? Ar ji niekada anksčiau nėra panašiai 
pasielgusi? Turiu omenyje, iš anksto neįspėjusi ir neatvykusi į darbą? 

— O, ne. Niekada. Tinginiavimo savo ui netoleruoju. Dak- 
taras Veicmanas gali tai patvirtinti. 

— Iš tikrųjų, — niūriu balsu atsiliepė Veicmanas. — Čia niekas 
netinginiauja. 

Panelė Monk buvo viena iš tų, su kuriomis Džerikas per pasta- 
ruosius trejus metus.buvo ne kartą susidūręs: kritiniais momentais jos 
elgdavosi šiek tiek isteriškai, su pavydu prisimindavo savo ankstesnį 
statusą visuomenėje ir kasmetinę penkiasdešimties svarų sterlingų 
priemoką ir būdavo įsitikinusios, kad karas bus neišvengiamai pra- 
laimėtas, jeigu jos mažytei imperijai laiku nebus pristatytas grosas 
grafitinių pieštukų arba nebus paskirta papildoma mašininkė. Ji grei- 
čiausiai nepakenčia Klerės, mąstė jis, už jos dailumą ir pasitikėjimą 
savimi, taip pat už jos lengvabūdiškumą. 

— Ar nepastebėjote jos elgesyje nieko keisto? 

— Mes čia turime tiek darbo, kad keistenybėms nelieka laiko. 

— Kada pastarąjį kartą ją matėte? 

— Tai turėjo būti penktadienį, — panelė Monk aiškiai didžiavosi 
savo gebėjimu prisiminti detales. — Ji pradėjo darbą ketvirtą, o baigė 
vidurnaktį. Vakar jai buvo išeiginė diena. 

— Vadinasi, nelabai tikėtina, kad ji būtų atvykusi į bloką, tarki- 
me, ankstų šeštadienio rytą? 

— Ne. Juolab kad aš pati čia buvau. Šiaip ar taip, kodėl ji būtų 
turėjusi atvykti? Paprastai ji negalėdavo nustygti vietoje, laukdama, 
kada baigsis jos pamaina. 
siančias už panelės Monk nugaros. 2 po galais, jos visos čia dirbo? 
Kiekviena jų priešais save turėjo krūvelę sąvaržėlių, indelį su klijais, 
rudų segtuvų šūsnį ir guminių juostelių raizginį. Atrodė, — bet ar iš 
tiesų taip buvo, — kad jos iš senų segtuvų su dokumentais kompiliuoja 
naujus. Džerikas pamėgino įsivaizduoti Klerę, dirbančią šį monotoniš- 
ką darbą čia, šiame nuovokiame avilyje. Vaizduotė jam nupiešė ryškias- 
palvę ilgauodegę papūgą žvirblių pilname narvelyje. Jis neįsivaizdavo, 

kaip jam elgtis toliau. Išsitraukė iš kišenės laikrodį ir atidarė dangtelį. 
Aštuonios trisdešimt penkios. Jos nėra daugiau kaip pusvalandis. 

— Ką jūs rengiatės daryti? 

— Savaime suprantama — atsižvelgdami į kategorijos lygi, pri- 
valome laikytis tam tikros procedūros. Pirmiausia informavau aprūpi- 
nimo skyrių. Jie pasirūpins, kad kas nors iš jų darbuotojų nuvyktų pas 


ją į namus ir išverstų iš lovos. 


— O jeigu jos neras? 

— Tada jie susisieks su jos šeimos nariais — galbūt jie ką nors 
žino. 

— O jeigu ir jie nežinos? 

— Hm, tuomet reikalas rimtas. Tačiau taip dar niekada nėra 
buvę. — Panelė Monk pasitampė švarkelį, suverždama atsikišusią it 


balandžio krūtinę, ir sukryžiavo ant jos rankas. — Aš įsitikinusi, kad 
už viso to stovi kažkoks vyras. 

Ji patraukė pečiais ir pridūrė: 

— Paprastai visada būna. 

Veicmanas ir toliau varstė Džeriką maldaujamu žvilgsniu. Ga- 
liausiai palietė jo ranką. 

— Mums jau metas, Tomai. 

— Gal jūs turite jos šeimos adresą? Arba telefono numerį? 

— Taip, manau, kad turiu, tik nesu tikra, kad reikėtų... 

Ji atsigręžė į Veicmaną, kuris akimirką dvejojo, dar kartą reikšmin- 
gai pažiūrėjo į Džeriką, o paskui prisivertė nusišypsoti ir linktelėjo. 

— Galiu už jį laiduoti. 

— Ką gi, — abejodama nusileido panelė Monk, — jei jau mano- 
te, kad tai leistina... 

Ji nuėjo prie kartotekos spintos, stovinčios šalia jos darbo stalo, 
ir ją atrakino. 

— Kokeris mane už tai nudės vietoje, — jai nusisukus, sušnabž- 
dėjo Veicmanas. 


— Jis niekada nesužinos. Aš jums pažadu. 

— Keista, — sumurmėjo panelė Monk beveik sau po nosi- 
mi, — tačiau pastaruoju metu darbe ji buvo gerokai a/idesnė. Šiaip ar 


taip, čia jos kortelė. 


Artimiausi giminaičiai: Edvardas Romilis 
Giminystė: tėvas. 

Adresas: Stenboupo Parkas 27, Londonas SW 
Telefono numeris: Kensingtonas 225 7. 


Džerikas trumpai dirstelėjo ir grąžino atgal. 

— Nemanau, kad reikėtų jį trukdyti, ar ne? — paklausė panelė 
Monk. — Bent jau ne dabar. Nė neabejoju, kad Klerė bet kurią aki- 
mirką pasirodys ir paseks kvailą pasaką apie tai, kad negirdėjo skam- 
bant žadintuvo... 

— Esu tuo tikras, — pritarė Džerikas. 

— ... jei taip nutiktų, — gudriai pridūrė ji, — ką aš turėčiau jai 
perduoti, kas jos ieškojo? 

— Auf Wiederseben, Fraulein Monk, — Veicmano kantrybė trūko. 

Jis nieko nelaukdamas ėjo iš patalpos, su stebėtina jėga pirma 
savęs stumdamas Džeriką. Kai šis dirstelėjo atgal, dar suspėjo išvysti 
panelę Monk, kuri sumišusi lydėjo juos įtariu žvilgsniu, kol galiausiai 
jos vokiečių klasės durys užsivėrė. 


— Auf Wiederseben, Herr Doctor, und Herr... 


Veicmanas išvedė Džeriką kitu keliu, nei jie buvo atėję. Senukas jį 
tiesiog išstūmė pro užpakalinį išėjimą. Ryto šviesoje Džerikas suprato, 
kodėl aną naktį atsidūręs šioje vietoje jis taip dažnai klupinėjo. Dabar 
jie stovėjo statybvietės pakraštyje. Visiškai čia pat, pievelėje, buvo iš- 
kasti maždaug keturių pėdų gylio grioviai. Smėlio ir žvyro piramides 
dengė sidabriniai šalčio pelėsiai. Tai, kad jis nenusisuko sprando, dabar 
atrodė tikras stebuklas. 

Veicmanas iš suglamžyto „Passing Clouds“ pakelio išsitraukė 
cigaretę ir ją prisidegė. Paskui atsirėmė į bloko sieną ir godžiai įkvėpė 


dūmo. 

— Tikriausiai man nė neverta klausinėti, kas, po galais, čia 
vyksta? 

— Jums, Valteri, geriau nežinoti. Patikėkite manim. 

— Širdies reikalai? 

— Panašu. 


Veicmanas burbtelėjo kažką jidiš kalba, tikriausiai nusikeikė, ir 
vėl užtraukė dūmo. 

Už maždaug trisdešimties jardų aplink gorę spietėsi darbininkai, 
baigiantys arbatos pertraukėlę. Netrukus, nors ir nenoriai, jie ėmė 
skirstytis, sustingusia žeme vilkdami savo kirtiklius ir kastuvus, ir 
Džerikui atmintyje staiga iškilo vaizdas, kaip jis, būdamas dar mažas 
berniukas, įsikibęs į motinos ranką, eina betoniniu pajūrio taku, pas- 
kui save traukdamas džerškantį kastuvėlį. Kažkur už medžių atgijo 
generatorius, išbaidęs į dangų pulką kranksinčių kovų. 

— Valteri, o kas yra tas vokiečių pranešimų archyvas? 

— Man jau būtų laikas grįžti atgal, — tarė Veicmanas. 

Senukas, paseilinęs nykščio ir smiliaus pagalvėles, nugnybė žyb- 
sintį cigaretės galą, o nesurūkytą jos dalį įsikišo į vidinę kišenę. Taba- 
kas buvo pernelyg brangus, kad galėtum eikvoti bent mažytę dalelę. 

— Prašau, Valteri... 

— Ech! — Veicmanas pasipiktinęs mostelėjo ranka, lyg būtų 
norėjęs nušluoti Džeriką, ir nužingsniavo palei bloko sieną tako link, 
ne itin tvirtai, bet stebėtinai greitai tokio amžiaus žmogui. Jo kompa- 
nionui teko pasiskubinti, norint neatsilikti. 

— Per daug smalsauji. Pats supranti... 

— Taip, suprantu. 

— Norėjau pasakyti, kad Kokeris jau ir taip įtarinėja, neva 
aš — vokiečių šnipas. O Dieve! Ar tu galėtum tuo patikėti? Tai, kad aš 


žydas, nieko nekeičia — jam visi vokiečiai vienodi. Zinoma, tuo pačiu 

argumentu vadovaujamės ir mes patys. Tikriausiai turėčiau jaustis pa- 
malonintas. 

— Aš ne... tai paprasčiausiai... daugiau niekas... 

Iš už kampo pasirodę du ginkluoti sargybiniai ėmė žingsniuoti 
tiesiai į juos. Veicmanas prikando liežuvį ir staiga iš tako pasuko deši- 
nėn, ten, kur buvo teniso kortas. Džerikas sekė įkandin jo. Veicmanas 
atidarė vartus, ir jiedu atsidūrė ant asfalto. Ši aikštelė buvo įreng- 
ta — sakoma, kad pačiam Čerčiliui asmeniškai paraginus — prieš 
porą metų. Nuo rudens ja niekas nesinaudojo. Stipriau atšalus, baltas 
aikštės linijas užmaskuodavo šarma. Prie tinklinės tvoros vėjelis šiure- 
no lapų vėpūtinius. Uždaręs paskui save vartus, Veicmanas nuėjo link 
stulpelio tinklui pritvirtinti. 

— Dabar čia viskas pasikeitę, palyginti su pirmaisiais mėnesiais, 
Tomai. Devynių nuošimčių bloke dirbančių žmonių aš visai nepažįs- 
tu. — Nunarinęs galvą senukas paspyrė lapus, ir Džerikas tik dabar 
pastebėjo, kokios mažos jo pėdos — šokėjo pėdos. — Aš čia nusenau. 
Pamenu tas dienas, kai laikėme save genijais, per savaitę dešifruodami 
penkiasdešimt pranešimų. Ar žinai, kokie tempai dabar? 

Džerikas papurtė galvą. 

— Trys tūkstančiai per vieną dieną. 

— O Dieve! 

Tai reiškia šimtą dvidešimt penkis pranešimus per valandą, su- 
skaičiavo Džerikas, arba kas trisdešimt sekundžių — po pranešimą... 

— Tai jai gresia pavojus? Turiu omenyje tavo merginą. 

— Manau, kad taip. Norėjau pasakyti, taip... 

— Man labai gaila. Ji man patinka. Jai juokingi mano sąmojai. 
Moteris, kurios mielai klausosi mano sąmojų ir iš jų juokiasi, reikia 
saugoti. Ypač jei jos jaunos. Ir dailios. 

— Valteri... 

Veicmanas pasisuko eiti į Trečiąjį bloką. Jis ne atsitiktinai pa- 
sirinko šį maršrutą, o vadovaudamasis instinktu Žmogaus, kuriam 


kadaise nori nenori teko išmokti mėtyti pėdas, kad išliktų gyvas. Jo 

nebuvo įmanoma užklupti iš paskos, pirmiau netėjus į teniso kortą. O 
jei kas nors būtų stebėjęs iš toliau, tai būtų matęs tik besišnekučiuo- 
jančius du senus kolegas, ir nieko daugiau. 

— Mūsų blokas funkcionuoja kaip fabriko konvejeris. — Veic- 
manas kyštelėjo pirštus į tvoros tinklą. Jo rankos buvo pabalusios nuo 
šalčio. Pirštai lyg paukščio nagai įsikibo į metalinę vielą. — Dešifruota 
medžiaga iš Šeštojo bloko į mūsų skyrių patenka juostiniu konvejeriu. 
Pirmiausia ji atsiduria pas budėtoją, kuris ją išverčia; vieną jų tu gerai 
žinai — tai aš. Kiekvienoje pamainoje — po du budėtojus: vienas ver- 
čia skubius pranešimus, kitas — iš anksčiau užsilikusius tekstus, kurie 
tik dabar buvo dešifruoti. Išversti Lufžwaffe pranešimai perduodami 
į 3O, o sausumos kariuomenės — į 35. „O“ reiškia — oro pajėgos, 
„S“ — sausumos kariuomenė. Dieve, kaip šalta. Tau nešalta? Aš jau 
dantimis kalenu. 

Jis išsitraukė nešvarią nosinę ir šnirpštelėjo nosimi. 

— O budintieji karininkai atrenka tai, kas svarbiausia, ir su- 
teikia pirmumo indeksą — kuris žymimas raide Z. Viena Z reiškia 
žemiausią lygį, tarkime, kapitonas Fišeris turi būti pervestas į Italijoje 
dislokuotą vokiečių eskadrilę. Orų prognozė žymima trimis Z. Pen- 
kios Ž — tikras aukso grynuolis, pavyzdžiui, informacija, kur ryt po 
pietų bus Romelis — ja vadovaujantis galima surengti ataką iš oro. To- 
liau žvalgybos duomenys apibendrinami ir išsiunčiamos trys kopijos: 
viena — slaptajai žvalgybos tarnybai Brodvėjuje, kita — į atitinkamą 
ministeriją Vaithole, dar kita — tiesiogiai susijusiam karinio vieneto 
vadui fronte. 

— O vokiečių pranešimų archyvas? 

— Jame į rodyklę įtraukiami visi tikriniai daiktavardžiai: visų 
karininkų pavardės, kiekvienas įrenginys, kiekviena bazė. Pavyzdžiui, 
kapitono Fišerio perkėlimas iš pirmo žvilgsnio gali atrodyti visiškai 
nereikšminga žvalgybiniu požiūriu informacija. Tačiau susisiekus su 
karinių oro pajėgų indeksavimo skyriumi paaiškėja, kad prieš tai jis 


tarnavo Prancūzijoje esančioje radiolokacijos stotyje. Dabar jis per- 

keliamas į Barį. Tai reiškia, kad vokiečiai Baryje montuoja radioloka- 
torius. Ir tegul. O tada, kai jie jau bus baigiami montuoti, subombar- 
duosime. 

— Vadinasi, tuo užsiima vokiečių pranešimų archyvas? 

— Ne, ne. — Veicmanas piktai papurtė galvą, lyg Džerikas 
būtų nenuovokus Heidelbergo universiteto studentas. — Vokiečių 
pranešimų archyve šis ilgas procesas užbaigiamas. Visus dokumen- 
tus — perimtus šifruotus pranešimus, dešifruotą medžiagą, vertimus, 
Ž. medžiagą, kryžminių nuorodų sąrašą, kurie užima ne vieną tūks- 
tantį puslapių — reikia klasifikuoti. Vokiečių pranešimų archyve visi 
dešifruoti pranešimai pažodžiui perrašomi originalo kalba. 

— Ar šis darbas svarbus? 

— Intelektualiniu požiūriu? Ne. Kanceliarinis darbas, ir tiek. 

— O prieigos prie jų požiūriu? Juk tai — įslaptinta informacija. 

— Taip, žinoma. Vienareikšmiškai atsakyti negaliu, — Veic- 
manas patraukė pečiais. — Be abejo, tai priklauso nuo konkretaus 
darbuotojo — ar jį domina toji informacija, kuri pereina per jo rankas. 
Daugelio — ne. 

— O teoriškai? 

— Teoriškai? Eilinę dieną? Tokia mergina kaip Klerė, dispo- 
nuodama šia informacija, apie Vokietijos ginkluotąsias pajėgas gali 
susidaryti daug išsamesnį vaizdą operatyviniu požiūriu negu pats 
Adolfas Hitleris, — tai taręs jis žvilgtelėjo į negalintį savo ausimis 
patikėti Džeriką ir nusišypsojo. — Absurdiška, tiesa? Kiek jai metų? 
Devyniolika? Dvidešimt? 

— Dvidešimt, — sumurmėjo Džerikas. — Ji man visada karto- 
davo, koks nuobodus yra jos darbas. 

— Dvidešimt! Esu tikras, kad per visą karybos istoriją tokio 
anekdoto dar nebuvo. Pagalvok apie tai, kas mes esame: lengvabūdė 
panelė, intelektualus lepšis ir pusaklis žydas. Jei tik arijai nutuoktų, 
ką mes sugebame... Būna tokių akimirkų, kai mane tik ši mintis ir 


palaiko. 

Jis prisikišo laikrodį prie pat veido. 

— Privalau grįžti atgal. Nes Kokeris išduos orderį mane suimti. 
Bijau, kad būsiu per daug prišnekėjęs. 

— Visiškai ne. 

— Per daug, per daug. | 

Veicmanas nusigręžė eiti vartų pusėn. Džerikas ketino sekti jam 
iš paskos, bet šis kilstelėjo ranką, duodamas ženklą sustoti. 

— Kodėl tau, Tomai, čia nepalaukus? Nors trumpai. Kol apsi- 
dairysiu. 

Veicmanas atsargiai, stengdamasis, kad niekas nepastebėtų, išėjo 
iš korto. Einantį kita aptvaro puse senuką tarytum kažkas ūmai būtų 
pakeitęs. Sulėtinęs žingsnį jis pamojo pirštu savo jaunajam draugui 
prieiti arčiau. 

— Paklausyk, — tarė jis ramiu balsu, — jei manytum, kad aš ir 
vėl galėčiau tau padėti suteikdamas reikalingos informacijos, prašau 
daugiau į mane nesikreipt. Nenoriu nieko apie tai žinoti. 

Džerikui nespėjus nė prasižioti, jis jau buvo perėjęs į kitą tako 
pusę ir dingęs už Trečiojo bloko galinės sienos. 


Blečlio Parko teritorijoje, iškart už rūmų, kėnio kaimynystėje, stovėjo 
įprasta raudona telefono būdelė. Joje savo pokalbį buvo bebaigiąs jau- 
nas vyras odine motociklininko apranga. Džerikas, atsirėmęs į medį, 
galėjo girdėti jo monotonišką ir prislopintą balsą. 

— Sutinku... Puiku, mano lėlyte... 

Galiausiai ryšių motociklininkas pakabino telefono ragelį ir pla- 
čiai atidarė būdelės duris. 

— Jūsų paslaugoms, drauguži. 

Tačiau jis liko stovėti visai čia pat. Džerikas, įėjęs į vidų, dėjosi 
ieškąs kišenėse monetų ir nenuleido nuo jo akių. Vyras užsisegė savo 
blauzdines, užsidėjo šalmą ir ėmė knebinėtis prie smakro su dirželiu... 


Džerikas palaukė, kol šis nueis, ir tik tada surinko nulį. 

Pasigirdo moteriškas balsas: 

— Budinti telefonininkė klauso. 

— Labas rytas. Norėčiau paskambinti, prašyčiau mane sujungti 
su Kensingtonu, du du penki septyni. 

Ji pakartojo numerį. 

— Skambučio kaina — keturi pensai. 

Šešiasdešimties mylių ilgio antžeminė telefono linija visus 
Blečlio Parko telefonus buvo sujungusi su Vaitholo centrine telefono 
stotimi. Stotyje dirbanti telefonininkė matė tik tiek, kad jis iš vieno 
Londono rajono skambina į kitą. Jis įmetė keturis pensus į prapjovą ir 
po kelių iš eilės spragtelėjimų išgirdo skambinimo signalą. 

Po penkiolikos sekundžių vyriškas balsas atsiliepė: 

— Kla-ausau. 

Būtent tokį jis ir įsivaizdavo Klerės tėvo balsą. Apatiškas savimi 
pasitikinčio žmogaus balsas, kuriuo ištartas trumpas vienskiemenis 
žodis virsta dviem nutęstais skiemenimis. Ragelyje tuojau pat pasigir- 
do pypsėjimas, ir Džerikas paspaudė A mygtuką. Dzingtelėjo į auto- 
mato angą įkritusios monetos. Jis jautėsi nepatogiai jau vien todėl, kad 
negalėjo naudotis asmeniniu telefonu. 

— Ponas Romilis? 

— Ta-aip. 

— Atsiprašau, sere, kad jus trukdau sekmadienio rytą, bet aš 
dirbu kartu su Klere... 

Jo ausį pasiekė iš kito laido galo atsklidęs kažkoks silpnas triukš- 
mas, paskui stojo pauzė, kurios metu buvo galima girdėti Romilio 
kvėpavimą. Pasigirdo statinės elektros traškesys. 

— Atleiskite, sere, ar jūs mane girdite? 

Šįkart Klerės tėvas kalbėjo tyliai, jo balsas skambėjo dusliai, tar- 
tum būtų sklidęs erdviame ir tuščiame kambaryje. 

— Iš kur jūs gavote šį numerį? 

— Jį man davė Klerė. — Tai buvo pirmas jam į galvą atėjęs me- 


las. — Pamaniau, gal ji dabar pas jus. 

Dar viena ilga pauzė. 

— Ne. Ne, jos nėra. O kodėl ji turėtų čia būti? 

— Šįryt ji neatvyko į savo pamainą. Vakar jai buvo išeiginė diena. 
Maniau, galbūt ji išvyko į Londoną. 

— O kas jūs toks? 

— Aš — Tomas Džerikas. — Tyla. — Gal ji yra pasakojusi apie 
mane? 

— Nemanau, — Romilio balsas buvo vos girdimas. Jis kostelė- 
jo. — Man labai gaila, pone Džerikai. Deja, niekuo negaliu jums pa- 
dėti. Mano dukters veikla man yra ne mažiau paslaptinga negu jums. 
Viso geriausio. 

Vėl pasigirdo neaiškus garsas, ryšys nutrūko. 

— Alio? — tarė Džerikas. Jis vis dar tikėjosi galįs išgirsti kvėpa- 
vimą kitame laido gale. — Alio? 

Dar porą sekundžių palaikė prispaudęs prie ausies sunkų plastiko 
ragelį, tikėdamasis išgirsti kokį nors garsą, paskui atsargiai pakabino 
į vietą. 

Atsirėmęs į būdelės sieną, pirštų pagalvėlėmis pasitrynė smilki- 
nius. Anapus stiklo gyvenimas tyliai tekėjo savo vaga. Į rūmus apsauga 
lydėjo du civilius su katiliukais ant galvų ir suvyniotais skėčiais rankose, 
ką tik išlipusius iš Londono traukinio. Į ežerą leidosi trys antys mas- 
kuojamomis žieminėmis plunksnomis; paukščiai, nusileidę pakanka- 
mai žemai, išskėtė į šalis kojas ir perskrodė pilką vandens paviršių. 

Mano dukters veikla man yra ne mažiau paslaptinga NEgU JUMS. 

Kažkas negerai, ar ne? Ar tokios reakcijos galima tikėtis iš tėvo, 
kuriam pranešama, kad dingo jo vienturtė dukra? 

Džerikas užčiuopė kišenėje visą saują monetų. Pabėręs pinigus 
sau ant delno, įsmeigė į juos keistą žvilgsnį, lyg būtų svetimšalis, ką tik 
įžengęs į jam nežinomą kraštą. 

Dar kartą surinko nulį. 

— Telefonininkė klauso. 


— Kensingtonas du du penki septyni. 

Jis vėl įmetė keturis pensus į kiaurymę. Vėl išgirdo eilę trumpų 
pypsėjimų, po kurių stojo pauzė. Spustelėjo pirštu mygtuką. Deja, 
šįkart neišgirdo nė skambinimo signalo, tik širdies pulsą primenantį 


PYP-Pyp-pyp ausyje, reiškiantį, jog linija užimta. 


Per dešimt minučių Džerikas dar tris kartus mėgino skambinti. Kas- 
kart buvo girdėti toks pat signalas. Arba Romilis buvo nukėlęs telefo- 
no ragelį, arba labai ilgai su kažkuo kalbėjosi. 

Džerikas būtų bandęs skambinti ir ketvirtą kartą, bet nuo val- 
gyklos pusės prie būdelės atskubėjo moteris su paltu ant prijuostės ir 
ėmė belsti moneta į stiklą, reikalaudama leisti jai paskambinti. Neliko 
nieko kito, kaip tik užleisti vietą. Atsistojęs kelio pakraštyje jis susi- 
mąstė, ką daryti toliau. 

Atsisuko atgal į blokus. Jų žemi pilki kontūrai, dar ką tik atrodę 
tokie pabodę pažįstami, buvo įgavę grėsmingą pavidalą. 

Prakeikimas! O ką jis galėtų prarasti? 


Buvo šalta, Džerikas užsisegė sagas ir pasuko vartų link. 


3 


Aštuonis ilgus amžius skaičiuojanti Švč. Mergelės Marijos parapi- 
jos bažnyčia iš didelių šviesių akmenų ir krikščioniško pamaldumo 
stūksojo senų kukmedžių alėjos gale, už mažiau negu šimto jardų nuo 
Blečlio Parko. Eidamas pro vartus į šventorių Džerikas išvydo aplink 
priebažnytį sustatytus dviračius, vieną prie kito, iš viso gal penkiolika 
ar dvidešimt, o netrukus išgirdo grojant vargonais ir graudžią angli- 
konų parapijos giedamos giesmės melodiją. Jis pasijuto kaip vėlyvas 
svetys, atvykęs į svečius, kai puota buvo jau pačiame įkarštyje. 

Žmogus šiandien žydi lyg žiedas dailus, 

O ryt jau nuvysta, pakąstas šalnos... 

Džerikas trepsėjo kojomis, trynė rankomis. Jis norėjo nepaste- 
bėtas įeiti į vidų ir luktelėti kur nors navos gale iki pamaldų pabaigos, 
bet iš patirties žinojo, kad į bažnyčią tyliai įeiti neįmanoma. Trinktelės 
durys, galvos atsigręš atgal, o koks nors įkyrus bažnyčios seniūno pa- 
dėjėjas atskubės prie jo su maldų tekstais ir giesmynu rankose. Ko jau 
ko, bet tokio dėmesio jam reikėjo mažiausiai. 

Išsukęs iš tako jis apsimetė tyrinėjąs antkapius. Apšerkšniję 
neįtikimai dideli ir trapūs voratinkliai lyg ektoplazma švytėjo tarp 
paminklų — marmurinių monumentų turtingiesiems, skalūninių, 
pastatytų ūkininkų darbininkams, trūnijančių medinių kryžių — var- 
gingiesiems ir kūdikiams. Jėzaus prieglobstyje užmigo Ebenezeras 
Sleidas, sulaukęs ketverių su puse metų. Ramybėje ilsisi po ilgos ligos 
iš šio pasaulio pašaukta Merė Vatson, Alberto žmona. Šaltyje sustin- 
gusių gėlių puokštės ant kai kurių kapų bylojo apie tai, kad gyvieji savo 
mirusių artimųjų dar nepamiršo. Dalį įrašų paminkliniuose akmenyse 
dengė gelsvos kerpės. Džerikas pasilenkė ir ėmė nagais nuo vieno 
paminklo krapštyti kerpes, viena ausim gaudydamas pro bažnyčios 
vitražus laukan prasiskverbiančius maldininkų balsus. 

Garbinkite Viešpatį, visi lietaus lašeliai ir rasos, garbinkite ir šlovin- 
kite jį per amžius. 

Garbinkite Viešpatį, šerkšnai ir sniegai, garbinkite ir šlovinkite Jį per 
amžius... 

Atmintyje atgijo keisti prisiminimai. 

Mąstydamas apie savo tėvo laidotuves jis prisiminė šaltą, praėju- 
siame amžiuje statytą bažnyčią centrinėje, pramoninėje, Anglijos da- 
lyje, tėvo apdovanojimus ant karsto, raudančią motiną, juodai apsiren- 
gusias tetas, į jį smalsaujamai žvilgčiojančius žmones liūdnais veidais 
ir save patį, esantį kažkur toli, už milijono mylių, mintyse daugikliais 
skaidantį giesmių eilės numerius („Eikite į šviesą, / Venkite klaidų...“, 
kitaip tariant, 392-ąją giesmę iš Senyjų ir šiuolaikinių giesmių knygos 
pavyko išskaidyti labai nesunkiai — 2x 7x 2x 7 x 2...). 

Paskui jis kažkodėl prisiminė Alaną Tiuringą, netveriantį iš 

susijaudinimo vieną žiemos naktį bloke, pasakojantį apie tai, kaip 
jo artimiausio draugo mirtis paskatino jį ieškoti ryšio tarp matema- 
tikos ir dvasios, ir tvirtinantį, kad Blečlyje jie kuria naują pasaulį, nes 
bombas galbūt jau visai greitai bus galima modifikuoti, griozdiškus 
elektromechaninius jungiklius pakeičiant pentodų vožtuvais ir GT1C 
tiratronais, kurie leistų sukurti skaičiavimo mašinas, tai yra mechaniz- 
mus, vieną dieną leisiančius pamėgdžioti žmogaus smegenų veiksmus 
ir atverti sielos gelmes... 

Džerikas vaikštinėjo mirusiųjų žemėje. Štai čia — nedidelis ak- 
meninis kryžius, vainikuotas akmeninėmis gėlėmis, o čia — griežtu 
žvilgsniu žvelgia angelas panelės Monk veidu. Jis visą tą laiką nesilio- 
vė klausęs pamaldų. Įdomu, ar kas nors iš Aštuntojo bloko dalyvauja 
pamaldose, o jei taip, tai kas. Atmetus visas kitas kandidatūras, liko 
Skaineris — įdomu, ar jis meldžiasi Dievui? Džerikas bandė įsivaiz- 
duoti, kokius meilikavimo resursus tasai pasitelktų bendraudamas su 
asmeniu, viršesniu netgi už Admiraliteto vadą, ir nepajėgė. 

Visagalio Dievo Tėvo, Sūnaus ir Šventosios Dvasios palaima tebūna 
su jumis dabar ir ber amžius. Amen. 

Pamaldos baigėsi. Džerikas nuskubėjo pro antkapius tolyn nuo 
bažnyčios ir pasislėpė už dviejų didelių krūmų. Iš čia jis matė priebaž- 
nytį aiškiai lyg ant delno. 

Prieš karą tikintieji po pamaldų iš bažnyčios išeidavo sklindant 
dvasią pakeliančiam septynių varpų gausmui. Tačiau dabar bažnyčių 
varpais buvo galima skambinti tik priešo agresijos atveju, todėl, du- 
ceremonijai suteikė melancholijos atspalvį. Pamaldų dalyviai vienas 
paskui kitą ėjo į lauką. Džerikas nepažinojo nė vieno iš jų. Jis jau buvo 
pradedąs manyti, kad padarė klaidingą išvadą. Tačiau kaip tik tuo metu 
tarpduryje pasirodė smulkaus sudėjimo laiba jauna moteris, rankose 
laikantį tą pačią maldaknygę, kurią jis buvo matęs praėjusią naktį. 

Ji trumpu, netgi atžariu, rankos paspaudimu, netardama nė žo- 


džio, atsisveikino su parapijos vikaru, užnėrė ant dviračio rankenos 

savo kelionmaišį ir nusivedė jį prie šventoriaus vartų. Ji ėjo skubė- 
dama, trumpais, staigiais žingsneliais, ryžtingai atkišusi į priekį savo 
smailų smakrą. Džerikas luktelėjo, kol ji praeis, paskui išlindo iš prie- 
dangos ir šūktelėjo: 

— Panele Volis! 

Ji sustojo ir atsigręžė. Prastai matydama, prisimerkusi dairėsi į 
vieną ir į kitą pusę. Merginos veidas praskaidrėjo tik tuomet, kai jis 
prisiartino per du jardus. 

— Kodėl jūs, pone... 

— Džerikai... 

— Ak, taip. Ponas Džerikas. Naktį užklydęs nepažįstamasis. 

Šaltis buvo raudonai nudažęs smailų jos nosies galiuką, o ant bal- 
tų skruostų išpaišęs po dailų, puskronės dydžio rausvą apskritimą. Jos 
ilgi ir tankūs juodi plaukai buvo susukti į kuodą, sutvirtintą smeigių 
arsenalu. 

— Ką jūs manote apie pamokslą? 

— Pakeliantis dvasią? — nedrąsiai pratarė jis. Lengviau buvo at- 
sakyti taip, nei sakyti tiesą. 

— Nejaugi? O man atrodė, kad baisesnio sapaliojimo aš dar nesu 
girdėjusi. „Aš neleidžiu, kad moteris mokytų nei kad vadovautų vyrui; 
ji tesilaiko tyliai...“ — mergina piktai papurtė galvą. — Kaip jūs ma- 
note, ar pavadinti šventąjį Paulių as:/u yra eretiška? 

Tai pasakiusi ji vėl leidosi skubiai žingsniuoti tolyn, į kaimo ke- 
liuką. Džerikas kulniavo greta. Jis prisiminė, kad Klerė buvo jam šį bei 
tą pasakojusi apie Hesterą Volis, pavyzdžiui, kad iki karo ji mokytoja- 
vusi privačioje mergaičių mokykloje Dorsete, grojusi vargonais, buvusi 
dvasininko duktė, prenumeravusi kas ketvirtį Džeinės Osten draugijos 
leidžiamą laikraštį, todėl nieko nuostabaus, kad ji po aštuonių valandų 
pamainos eina tiesiai į sekmadienio ankstyvąsias Mišias. 

— Arjūs dažnai sekmadieniais lankotės bažnyčioje? 

— Visada, — atsakė ji. — Nors vis dažniau stebiuosi, kodėl tai 


darau. O jūs? 

Jis dvejojo. 

— Retsykiais. 

Jis suklydo, ir Hestera Volis tokios progos nepraleido. 

— O kurioje vietoje jūs sėdite? Nepamenu, kad jus būčiau kada 
nors mačiusi. 

— Stengiuosi laikytis arčiau durų. 

— Ir aš taip pat. Paskutinėje eilėje, — merginai vėl pažvelgus į 
Džeriką, nuo jos akinių metaliniais rėmeliais švystelėjo saulės zuiku- 
tis. — Taigi, pone Džerikai, akivaizdu, kad pamokslo jūs negirdėjote, 
klauptuose nesėdite, todėl jus visiškai pagrįstai galima įtarti reiškiant 
pretenzijas į pamaldumą, kurio jumyse nėra. 

— Linkiu jums geros dienos. 

Jie priėjo vartus. Ji nepaprastai grakščiai užsėdo ant dviračio bal- 
nelio. Džerikas nesitikėjo tokios pokalbio eigos. Stabdydamas ją, kad 
nenuvažiuotų, jis staiga ištiesė ranką ir sugriebė dviračio vairą. 

— Taip, aš nebuvau bažnyčioje. Atsiprašau. Norėjau su jumis 
pasikalbėti. 

— Prašyčiau patraukti ranką nuo mano dviračio, pone Džerikai. 

— Malonėkite tuojau pat, — pridūrė mergina, traukdama vairą į 
save, tačiau Džerikas jo nepaleido. 

— Aš labai apgailestauju. Tačiau jūs tikrai neužtruksite. 

Panelė Volis stebeilijo į jį. Akimirką jam atrodė, kad ji pasilenks, 
nusiaus kurį nors iš savo tvirtų ir praktiškų batų ir trenks jam per 
nagus. Tačiau jos akyse išvydo ne tik pyktį, bet ir smalsumą, kuris ga- 
liausiai paėmė viršų. Jis atsiduso ir nulipo nuo dviračio. 

— Ačiū. Čia yra dengta autobusų stotelė. — Džerikas kryptelėjo 
galva į kitą Bažnyčios Žaliosios gatvės pusę. — Skirkite man penketą 
minučių, labai prašau. 

— Absurdas. Visiškas absurdas. 


Jiems per kelią einant į autobusų stotelę, jos dviračio ratai caksėjo 

kaip mezgimo mašinos adatos. Jam pasiūlius atsisėsti, ji atsisakė. Pa- 
nelė Volis stovėjo, sudėjusi ant krūtinės rankas, ir žiūrėjo nuo kalvos 
žemyn į miestelį. 

Džerikas suko galvą, kaip geriau paaiškinti tokio savo elgesio 
motyvus. 

— Klerė man pasakojo, kad dirbate Šeštajame bloke. Jūsų darbas 
turėtų būti pakankamai įdomus. 

— Klerei nėra reikalo jums pasakoti, kur aš dirbu. Lygiai taip 
pat, kaip ir bet kam kitam. Be to, tai visai neįdomu. Visus bent kiek 
įdomesnius darbus susigriebė vyrai. Moterims tenka tai, kas atlieka. 

Ji būtų visai daili, jei tik pasirūpintų savo išvaizda. Jos oda atrodė 
švelni ir balta, lyg būtų iškalta iš Paroso marmuro. Nosis ir smailus 
smakras taip pat buvo gana dailūs. Ji nenaudojo jokios kosmetikos, 
visą laiką atrodė susierzinusi, o nuo plonų lyg brūkšnys lūpų neiš- 
nykdavo sarkastiška šypsena. Iš po akinių stiklo inteligencija spindėjo 
mažytės ir gyvos akys. 

— Klerė ir aš... mudu buvome... — Džerikas skėstelėjo rankomis, 
ieškodamas tinkamų žodžių. Jis jautėsi atsidūręs beviltiškoje padėty- 
je. — Susitikinėdavome. Manau, šis žodis teisingiausias. Prieš koki mė- 
nesį liovėmės. Ji nebenorėjo daugiau turėti jokių reikalų su manimi. 

Jo ryžtą nuslopino panelės Volis priešiškumas. Džerikas, kalbė- 
damas į jos liesą nugarą, pasijuto esąs kvailys. Vis dėlto jis tęsė toliau: 

— Jei atvirai, panele Volis, tai aš dėl jos nerimauju. 

— Keista. 

Jis gūžtelėjo pečiais. 

— Tiesa, mudu buvome keista pora, nesiginčiju. 

— Visai ne tai. — Mergina dabar atsigręžė į jį. — Turėjau ome- 
nyje — Aeisfa, kad žmonės, nerimaudami dėl savęs, visada dedasi ne- 
rimaują dėl kitų. 

Jos lūpų kampučiai nusileido, ir Džerikas suprato, kad jis ima ne- 
mėgti panelės Hesteros Volis, o ir ji pati dėl to buvo iš dalies kalta. 


— Neneigiu, kad tame yra ir savanaudiškumo, — nusileido 

jis, — bet esmė nuo to nesikeičia: aš dėl jos nerimauju. Manau, kad 
ji dingo. 

Mergina paniekinamai prunkštelėjo: 

— Nesąmonė. 

— Ji šįryt neatvyko į savo pamainą. 

— Vėlavimas į darbą viena valanda dar nereiškia, kad ji dingo. 
Greičiausiai ji pramigo. 

— Neatrodo, kad ji praėjusią naktį buvo grįžusi namo. Bent jau 
iki antros valandos ji tikrai nepasirodė. 

— Vadinasi, pramigo kažkur kitur, — pagiežingu balsu pareiškė 
panelė Volis. Akinių stikluose blykstelėjo liepsnelės. — Beje, ar nega- 
lėčiau paklausti, iš *u7 jūs žinote, kad ji nebuvo grįžusi namo? 

Jis jau suprato, kad meluoti neverta. 

— Buvau įėjęs į vidų ir laukiau jos sugrįžtant. 

— Tai štai kaip. Pasirodo, tamsta dar ir įsilaužėlis. Dabar man 
aišku, kodėl Klerė nenori turėti su jumis nieko bendra. 

Po velnių, mintyse nusikeikė Džerikas. 

— Manau, jums būtų ne pro šalį sužinoti ir daugiau. Kol laukiau 
Klerės, į jūsų namą lindo kažkoks vyras. Išgirdęs mano balsą, jis išnešė 
kudašių. O visai neseniai skambinau Klerės tėvui. Šis tvirtina nežinąs, 
kur šiuo metu yra jo dukra, bet man atrodo, kad jis meluoja. 

Atrodė, kad tai jai padarė įspūdį. Ji ėmė kramsnoti apatinę lūpą, 
paskui dirstelėjo nuo kalvos žemyn. Per Blečlį, sprendžiant iš garso, 
važiavo ekspresas. Virš miestelio sproginėdama nusidriekė pusės my- 
lios ilgio rudų dūmų uždanga. 

— O man tai mažiausiai rūpi, — galų gale ištarė ji. 

— Ar Klerė neminėjo, kad rengiasi kur važiuoti? 

— Tokių dalykų ji niekada nepasakoja. O kodėl turėtų pasakoti? 

— Ir pastaruoju metu ji neatrodė keista? Nepastebėjote, kad ji 
būtų susijaudinusi? 

— Pone Džerikai, paklausykite, ką jums pasakysiu. Tikriausiai ši 


autobusų stotelė nesutalpintų visų jaunikaičių, išgyvenančių dėl savo 

santykių su Klere Romili, jiems sutalpinti reikėtų viso dviaukščio au- 
tobuso. Tačiau aš jaučiuosi pernelyg pavargusi ir nebenoriu daugiau 
diskutuoti. Pernelyg pavargusi ir nepatyrusi šiuose reikaluose, kad 
galėčiau jums pasitarnauti. Atleiskite. | 

Ji vėl sėdo ant dviračio, tačiau Džerikas šįkart jau nebandė jos 
sulaikyti. 

— Ar raidės ADU jums ką nors sako? 

Panelė Volis susierzinusi papurtė galvą ir atsispyrė koja nuo ša- 
ligatvio krašto. 

— Tai yra šaukinys, — šūktelėjo jis iš paskos. — Galimas daly- 
kas, Vokietijos sausumos kariuomenės arba Lufžwajfe. 

Mergina taip stipriai nuspaudė stabdį, kad nuslydo nuo balnelio, o 
platus bato kulnas atsidūrė į nutekamajame griovelyje. Ji nužvelgė tuščią 
kelią. 

— Ar jums visai pasimaišė protas? 

— Jei reikėtų, ieškokite manęs Aštuntajame bloke. 

— Minutėlę. Ką tai turi bendra su Klere? 

— Jei nerastumėte bloke, aš apsistojęs Komerciniuose svečių na- 
muose, Albiono gatvėje, — Džerikas mandagiai linktelėjo. — ADU, 
panele Volis. Angelai danguje ulbauja. Nebetrukdau jūsų. 

— Pone Džerikai... 

Tačiau jis neturėjo ūpo atsakinėti jos klausimus. Perėjęs į kitą 
kelio pusę, nuskubėjo kalvos šlaitu žemyn. Įsukęs į Viltono alėją, ve- 
dančią prie pagrindinių vartų, pažvelgė atgal. Ji vis dar stovėjo ten pat, 
nuleidusi plonas kojas ant žemės, iš abiejų dviračio pusių, ir lydėdama 


jį savo nustebusiu žvilgsniu. 


4 


Džerikui sugrįžus į Aštuntąjį bloką, jo jau laukė Logis. Jis šmižinėjo 
po registracijos skyrių, sunėręs sau už nugaros kaulėtas rankas ir įnir- 


tingai kramsnodamas pypkės kandiklį. 

— Čia tavo paltas? — pasisveikino Logis. — Būtų geriau, jei 
apsirengtum. 

— Labas, Gajau. O kur mes eisime? — Džerikas nukabino savo 
paltą nuo durų, tuo metu viena Wrenso darbuotojų apdovanojo jį 
gailia šypsena. 

— Mums būtina pasikalbėti, peštuk. Paskui galėsi keliauti 
namo. 

Įėjęs į savo kabinetą Logis sudribo į krėslą, o savo ilgas kojas už- 
kėlė ant stalo. 

— Uždaryk duris, žmogau. Pabandykime ramiai pasikalbėti, ir 
tegul tai lieka tarp mūsų. 

Džerikas padarė viską taip, kaip jam buvo nurodyta. Kadangi ne- 
buvo ant ko atsisėsti, atsirėmė į duris. Jis jautėsi stebėtinai ramus. 

— Nežinau, ką tau Skaineris pripasakojo, — prabilo jis, — bet iš 
tiesų jam nesudaviau. 

— O, tai puiku, — Logis neva nudžiugęs iškėlė rankas. — No- 
riu tau pasakyti štai ką: kol nepralietas kraujas, kol niekam nesulaužei 
kaulų... 

— Liaukis, Gajau. Aš jo nė nepaliečiau. Jis negali manęs už tai 
atleisti iš darbo. 

— Jis gali viską, kas tik jam šauna į galvą. — Krėslas subraškėjo, 
mat Logis ištiesė per visą stalą ranką ir paėmė rudą segtuvą. Netru- 
kus jį atvertė. — Nagi, žvilgtelėkime, ką mes čia turime. Čia rašoma: 
„Tiesioginis nepaklusnumas.“ Skaitome toliau: „Bandymas fiziškai 
susidoroti.“ Taigi paklausyk: „Aukščiausia nepaklusnumo forma, kuria 
nusižengęs asmuo nebegali toliau eiti savo pareigų.“ 

Logis numetė segtuvą atgal ant stalo. 

— Atvirai kalbant, negalėčiau sakyti, kad nesutinku. Laukiau 
tavęs pasirodant dar nuo vakar popietės. Ir kurgi tu klajojai? Gal buvai 
Admiralitete? Davei į kailį pirmajam jūrų lordui? 

— Juk buvai sakęs, kad nedirbčiau pilnos pamainos. „Galėsi at- 
vykti ir išvykti, kada pats norėsi.“ Tai tavo paties žodžiai. 

— Nesistenk manęs pergudrauti, meiluti. 

Džerikas valandėlę tylėjo. Jis prisiminė Karališkojo koledžo kop- 
lyčios graviūrą su joje paslėptais šifruotais pranešimais. Mąstė apie 
vokiečių pranešimų archyvą ir išsigandusį Veicmano veidą. Ausyse vėl 
suskambo Edvardo Romilio drebantis balsas. Mano dukters veikla man 
yra ne mažiau paslaptinga negu jums. O dabar jis jautė, kad Logis ne- 
nuleidžia nuo jo akių. 

— Kada jis nori mane išgrūsti? 

— Tuojau pat, nelaimingasis idiote. „Išsiųsk jį atgal į Karališką- 
jį ir kad aš to šunsnukio daugiau nematyčiau“ — toks buvo jo man 
duotas nurodymas, — Logis atsiduso ir papurtė galvą. — Tau, Tomai, 
nederėjo jo šitaip apkvailinti. Ir dar matant jo klientams. 

— Bet juk jis ir yra kvailys, — jame grūmėsi pyktis ir savigaila. 
Džerikas stengėsi kalbėti ramiai ir tvirtai. — Jis visiškai nenutuokia to, 
ką kalba. Paklausyk manęs, Gajau. Nejaugi tu tikrai nuoširdžiai tiki, 
ar bent jau akimirką buvai patikėjęs, kad per ateinančias tris dienas 
galime išaiškinti „Ryklio“ kodą? 

— Ne. Tačiau reikia mokėti tai pasakyti, ypač tais atvejais, kai 
šalia sėdi brangūs mūsų broliai iš Amerikos. 

Kažkas pabeldė į duris, bet Logis šūktelėjo: 

— Vėliau, seni! Ačiū už supratimą. 

Luktelėjęs, kol svečias, kad ir kas jis būtų buvęs, nueis, tyliai tarė: 

— Nemanau, kad tau labai patiktų visos čia įvykusios permainos. 

— Tai — Skainerio žodžiai. 

— Jis teisus. Bent šiuo atžvilgiu. Pats galėjai tuo įsitikinti vaka- 
rykštėje konferencijoje. Jau nebe keturiasdešimtieji, Tomai. Maži, bet 
narsūs britai jau ne vieniši. Mes žengėme didelį žingsnį į priekį. Dabar 
mums tenka atsižvelgti ir į kitų nuomonę. Pažiūrėk į jūrlapį, žmogau. 
Pasidomėk, ką rašo laikraščiai. Šie konvojai išplaukia iš Niujorko. Ket- 
virtadalis laivų yra amerikiečių. Visi kroviniai — amerikiečių. Ameri- 
kiečių kariai. Amerikiečių įgulos, — Logis staiga rankomis užsidengė 
veidą. — O Dieve, negaliu patikėti, kad tu trenkei Skaineriui. Argi 

tu — ne pamišęs? Aš nesu tikras, ar tau dabar būtų saugu vaikščioti 
pėsčiomis. 

Tai taręs Logis nukėlė nuo stalo kojas ir paėmė telefono ragelį. 

— Patikėk, man visai nerūpi, ką jis yra sakęs. Dabar aš paskam- 
binsiu sužinoti, ar yra koks automobilis, kuriuo būtų galima tave par- 
vežti atgal. 

— Ne! 

Džerikas pats nustebo, išgirdęs toki ryžtingą savo balsą. Vaiz- 
duotė jam jau braižė beveik tobulą Atlanto vandenyno jūrlapį, kuria- 
me išryškėjo rudas sausumos masyvas, vadinamas Šiaurės Amerika, 
Britanijos salų kontūrai, tinkantys Roršacho testui atlikti, vandeny- 
no Žydrynė, nekalti geltoni skrituliai ir ryklio dantys, išdėstyti lyg 
žabangai pažeidėjams. O kaip Klerė? Jeigu jis neranda Klerės, pats 
dirbdamas Parke ir galėdamas laisvai po jį vaikščioti, tai tremtis at- 
gal; Kembridžą, prarandant leidimą patekti į Parko teritoriją, prilygs 
tremčiai į kitą planetą. 

— Ne, — pakartojo Džerikas, tik šįkart ramesniu tonu. — Tu 
negali taip pasielgti. 

— Deja, tai ne mano sprendimas. 

— Duok man porą dienų. 

— Ką? 

— Paaiškink Skaineriui, kad nori suteikti man šansą. Tik porą 
dienų. Duok man porą dienų — ką gali žinoti, gal imsiu ir įveiksiu tą 
nelemtą „Ryklį“. 

Logis kokias penkias sekundes žiūrėjo į Džeriką, paskui pra- 
trūko juoktis. 

— Sūnau, tau kasdien vis blogyn ir blogyn. Vakar aiškinai, kad 
trijų dienų „Rykliui“ dešifruoti yra per mažai. Dabar tvirtini, kad gali 
tai padaryti per dvi dienas. 

— Prašau, Gajau. Maldauju tave. 

Tai nebuvo tušti žodžiai — Džerikas sudėjo rankas ant stalo ir 


pasilenkė per jį. Jam tai buvo gyvenimo ir mirties klausimas. 

— Juk žinai, kad Skaineris nenori manęs matyti ne tik bloke. 
Jis nori išgrūsti mane iš Parko. Jam labai patiktų, jei kiurksočiau už- 
darytas kur nors Admiraliteto mansardoje ir kuisčiausi ten kaip kokia 
raštinės Žiurkė. 

— Karo metais yra ir blogesnių vietų. 

— Tik ne man. Man neliktų nieko kito, kaip tik užsinerti virvę 
ant kaklo. Mano vieta — čia. 

— Vaikine, aš dėl tavęs jau esu rizikavęs savo galva, — Logis 
dūrė pypke Džerikui į krūtinę. — „Džerikas? — tąsyk kalbėjo jie. — 
Baik juokauti. Mes dabar tokioje krizėje, o tu mums nori įpiršti Dže- 
riką?“ 

Logis vėl bedė pypke jam į krūtinę. 

— O ašjiems atsakiau: „Taip, aš žinau, kad tas tipas — pusprotis, 
kad jis alpsta lyg nekalta mergaitė, bet jame yra kažkas tokio, kas mūsų 
šansus padidina dviem papildomais procentais. Visą atsakomybę pri- 
siimu sau.“ 

Dar vienas bakstelėjimas, dar. 

— Paskui maldauju, kad man duotų tą prakeiktą automobi- 
lį, — įsivaizduok, ką tai reiškė, — ir, užuot ėjęs miegoti, atsibeldžiu į 
Karališkąjį, gurkšnoju beskonę arbatą ir ma/dauju tave, — velniai rau- 
tų, iš tikrųjų maldauju, — o tu pirmiausia paverti mus idiotais, paskui 
žiebi į nosį skyriaus viršininkui — gerai jau gerai, 5andai žiebti jam į 
nosį. Taigi atsakyk man: kas dabar manęs paklausytų? 

— Skaineris. 

— Liaukis. 

— Skaineris turės paklausyti, jei tik užsispyręs tvirtinsi, kad aš 
tau reikalingas. Esu tikras, — Džeriką pagavo įkvėpimas. — Gali pa- 
grasinti, kad papasakosi admirolui Troubridžui, jog aš buvau išmestas 
lemtingu momentu, kai vyksta kova dėl Atlanto kontrolės, vien dėl to, 
kad sakiau tiesą. 

— Žinoma, kaipgi! Ačiū tau. Labai ačiū už patarimą. O tada jau 


mes abu virsime Admiraliteto raštinės žiurkėmis. 

— Karo metais yra ir blogesnių vietų. 

— Nekalbėk, ko nežinai. 

Į duris vėl pabeldė, tik šįkart stipriau. 

— Dėl Dievo meilės, — šūktelėjo Logis, — atsiknisk! 

Durų rankena ėmė suktis. Džerikas pasitraukė į šalį, durys atsi- 
darė ir ant slenksčio pasirodė Pakas. 

— Atsiprašau, Gajau. Labas rytas, Tomai, — jis abiem niūriai 
linktelėjo. — Turime naujienų, Gajau. 

— Gerų? 

— Atvirai kalbant, ne. Atrodo, ne itin geros. Eime kartu, su- 
žinosi. 

— Kad juos kur bala! 7Zži ve/nias/! — įsiuto Logis. 

Jis pervėrė Džeriką nieko gero nežadančiu žvilgsniu, stvėrė nuo 
stalo savo pypkę ir išsekė paskui Paką į koridorių. 

Džerikas akimirką svarstė, bet paskui nusekė paskui kolegas ko- 
ridoriumi, iš kurio pasuko į registracijos skyrių. Čia jis niekada nebuvo 
matęs tiek daug žmonių. Patalpoje stovėjo leitenantas Keivas, apsuptas, 
kaip Džerikui pasirodė, bemaž visų bloko kriptoanalitikų, — jis išvydo 
Baksterį, Atvudą, Pinkerį, Kingkomą, Proudfutą, de Brukį, — tarp 
kurių lyg scenos dievaitis amerikiečių karinio jūrų laivyno uniforma 
sukiojosi Krameris. Pastarasis Džerikui draugiškai linktelėjo. 

Logis nustebęs apžvelgė skyrių. 

— Eli, čia gi visa šutvė! — Niekas nesijuokė. — Kas vyksta, Pa- 
kai? Mitinguojate? O gal streikas? 

Pakas linktelėjo galvą registracijos skyriuje budėjusių trijų Wren- 
so merginų pusėn. 

— Supratau, — tarė Logis, — viskas aišku. 

Jis šyptelėjo joms geltona rūkoriaus dantų šypsena. 

— Turime šiokių tokių reikalų, mielosios. Cit! O gal kelioms 


minutėms paliktumėte džentelmenus vienus? 

— Aš jau rodžiau leitenantui Keivui, — tarė Pakas, Wrenso darbuo- 
tojoms išėjus. — Radiogramų analizė. 

Tarytum ketindamas atlikti fokusą, jis iškėlė gerai pažįstamą 
gelsvo popieriaus lapą, kuriame registruojami priešo siunčiami pra- 
nešimai. 

— Per pastarąsias dvylika valandų buvo perimti du ilgi signalai, 
išsiųsti iš naujosios nacių stoties netoli Magdeburgo. Vienas — prieš 
pat vidurnaktį, jį sudaro šimtas aštuoniasdešimt keturios raidžių kom- 
binacijos. Kitas — tuojau po vidurnakčio, du šimtai vienuolika kom- 
binacijų. Pakartotinai išsiųsti dusyk, „Dianos“ ir „Huberto“ radijo tin- 
klais. Keturi-šeši-nulis-vienas kilohercų. Dvylika-devyni-penkiolika. 

— Paskubėk, — panosėje burbtelėjo Atvudas. 

Pakas apsimetė nieko negirdėjęs. 

— Per tą patį laikotarpį iki šio ryto devintos valandos perimti 
penki „Ryklio“ signalai, siųsti iš Šiaurės Atlante esančių povandeninių 
laivų. 

— Penki? — pasitikslino Logis. — Esi tikras, meiluti? 

Pastarasis paėmė pranešimų registravimo lapą ir ėmė pirštu vesti 
žemyn palei tvarkingai apibrauktus stulpeliais atliktus įrašus. 

— Kokia frazė? — paklausė Pakas. — „Iylu kaip kape“? 

— Man atrodo, — prabilo Baksteris, per Logio petį studijuoda- 
mas signalus, — kad kažkas nutiko dirbantiems mūsų pasiklausymo 
stotyse. Ar tik jie nebus užmigę? 

— Prieš dešimt minučių paskambinau į perimčių kontrolės sky- 
rių. Po pokalbio su leitenantu. Jie tvirtina, kad nėra jokios klaidos. 

Pasigirdo nustebę balsai. 

— O ką šiuo klausimu galėtų pasakyti mūsų išminčius? 

Džerikui prireikė poros sekundžių, kad suprastų, jog Atvudas 
kreipiasi į jį. Jis gūžtelėjo pečiais. 

— Labai mažai. Įtartinai mažai. 

— Leitenantas Keivas įsitikinęs, kad tai — įprasta taktika, — 
tarė Pakas. 

— Apie naudojamas taktikas mums papasakoja tardomi povan- 
deninių laivų jūreiviai. 

Džerikas pastebėjo, kad Pinkeris, leitenantui Keivui palinkus į 
priekį, net krūptelėjo išvydęs jo randuotą veidą. 

— Dionicas, suuodęs apie artėjantį konvojų, iškelia savo katafal- 
kus į paviršių ir išrikiuoja juos skersai kurso, kurio jis turėtų laikytis. 
Tarkime, dvylika laivų, vienas nuo kito nutolę per dvidešimt mylių. 
Galimas dalykas, dviem eilėmis, o gal ir trimis — dabar savo dispo- 
zicijoje jis turi tiek katafalkų, kad surengti toki įspūdingą reginį jam 
nieko nereiškia. Mūsų paskaičiavimais, atliktais prieš patenkant į ak- 
lavietę, vien tik šiame Šiaurės Atlanto sektoriuje buvo keturiasdešimt 
šeši povandeniniai laivai, — leitenantas netikėtai, lyg būtų susigėdęs, 
nutraukė savo pasakojimą. — Atsiprašau, sustabdykite mane, jei at- 
rodys, kad kiaušinis vištą moko. 

— Mūsų darbas yra daugiau... hm... teorinis, — įsiterpė Logis. 
Jis apsidairė, o keli kriptoanalitikai jam pritariamai linktelėjo. 

— Gerai. Iš esmės jie gali rikiuoti dviem būdais. Pirmasis — pi- 
ketininkų užtvara; povandeniniai laivai nejudėdami laukia vandens 
paviršiuje, kol konvojus ims artintis tiesiai į juos. Kitas būdas — pat- 
ruliavimas; išsirikiavę katafalkai dideliu greičiu plaukia pirmyn, kad 
užkirstų kelią mūsų jūrų konvojui. Išsirikiavę — tiek pirmu, tiek antru 
būdu — jie laikosi auksinės taisyklės: absoliuti radijo siųstuvų tyla, kol 
bus pastebėtas konvojus. Spėju, kad dabar jie perėjo į šią fazę. Du ilgi 
signalai iš Magdeburgo — greičiausiai Berlyno nurodymas povan- 
deniniams laivams rikiuotis. Jeigu povandeniniai laivai dabar laikosi 
radijo tylos... — Keivas, lyg būtų kaltas dėl to, kad konstatavo faktą, 
patraukė pečiais, — tai reiškia, jie dabar yra kovinės parengties. 

Niekas nepratarė nė žodžio. Teorinės kriptoanalizės abstrakci- 
jos įgavo solidų pavidalą: du tūkstančiai vokiečių povandeninių laivų 
jūreivių ir dešimt tūkstančių sąjungininkų jūrininkų bei keleivių, 
stosiančių į mūšį šaltuose Šiaurės Atlanto vandenyse, už tūkstančio 


mylių nuo kranto. Žiūrėdamas į Pinkerį, galėjai pamanyti, kad jį pyki- 

na. Džerikas ūmai suvokė situacijos absurdiškumą. Pinkeris tikriausiai 
buvo asmeniškai atsakingas už — nejaugi? — tūkstančio vokiečių jū- 
reivių žūtį vandenyno gelmėse, o Keivo veidas akivaizdžiausiai liudijo 
karo veiksmų Atlante žiaurumą. 

Kažkas pasiteiravo, kokia galėtų būti tolesnė įvykių eiga. 

— Jei kuris nors iš povandeninių laivų aptiks konvojų? Slapta jį 
seks. Kas dvi valandas siųs signalą su kontaktine informacija apie jo 
buvimo vietą, greitį, kryptį. Vadovaudamiesi šia informacija kiti kata- 
falkai ims plaukti artyn. Įprasta procedūra, kuria siekiama sutraukti 
kuo daugiau medžiotojų. Paprastai jie bando prasibrauti į konvojaus 
vidų, patekti tarp mūsų laivų. Tada laukia iki sutemų, mat yra linkę 
atakuoti tamsoje. Ugnis, kilusi pamuštuose laivuose, apšviečia kitus 
taikinius. Kyla dar didesnė panika. Be to, eskadriniams minininkams 
tamsoje sunkiau aptikti povandeninius laivus. 

— Tiesa, dabar vyrauja bjaurus, neįprastas netgi šiam metų laikui 
oras, — pridūrė Keivas, nutraukdamas stojusią tylą. — Sninga. Tirštas 
ledinis rūkas. O dar žalsvos bangos, užliejančios laivapriekius. Be abe- 
jo, šie faktoriai mums palankūs. 

— Kiek laiko mes turime? — paklausė Krameris. 

— Mažiau negu manėme iš pradžių, tai faktas. Povandeniniai 
laivai plaukia greičiau už bet kurį konvojų, nors šiaip jie yra gana lėti. 
Iškilę į paviršių plaukia dviračio greičiu, o po vandeniu galėtų lenkty- 
niauti nebent su pėsčiuoju. O ką, jei Dionicas žino apie mūsų laivus? 
Tuomet lieka pusantros paros. Blogas matomumas, žinoma, jiems su- 
darys problemų. Net ir tuo atveju lieka daugių daugiausia pusantros 


paros. 


Keivas atsiprašė paaiškindamas, kad privalo paskambinti į Admirali- 
tetą ir pranešti blogą žinią. Kriptoanalitikai liko vieni. Iš bloko toli- 
mojo galo pasigirdo silpnas taukšėjimas — darbą pradėjo „Type-X“ 


mašinėlės. 

— T-t-t-tai bus „D-d-d-delfinas“, — prabilo Pinkeris. — Ar aš 
g-g-g-galiu eiti, G-g-g-gajau? 

Logis pakėlė ranką lyg laimindamas, ir Pinkeris nėrė iš patalpos. 

— O, kad mes turėtume nors keturių rotorių bombą, — sudejavo 
Proudfutas. 

— Kadangi jos neturime, meiluti, neeikvokime laiko tuščioms 
kalboms ir užbaikime šią temą. 

Krameris, prieš tai rymojęs atsirėmęs į ožį-stalą, pašoko ant kojų. 
Kadangi nebuvo vietos, kur galėtų vaikščioti, ėmė trypčioti vietoje, 
dešinės rankos kumščiu smūgiuodamas į kairės rankos delną. 

— Prakeikimas, jaučiuosi visai bejėgis. Pusantros paros. Po per- 
kūnais, tik pusanfro dienos! Jėzau! Turi būti kažkokia išeitis. Norėjau 
pasakyti, jūs, vaikinai, vieną kartą jau buvote jį įveikę, ar aš neteisus? 

Pasigirdo iškart keli balsai. 

— Na, taip. 

— Prisimeni? 

— Tai — Tomo nuopelnas. 

Džerikas nesiklausė. Jo galvoje kažkas kirbėjo, vos girdimai, pa- 
čioje pasąmonės gelmėje, į kurią prasiskverbti nepajėgia jokia analizė. 
Kas tai galėjo būti? Prisiminimas? Sąsaja? Kuo labiau jis stengėsi su- 
telkti dėmesį, tuo silpniau kirbėjo. 

— Tomai? 

Jis nustebęs kilstelėjo galvą. 

— Leitenantas Krameris tavęs teiraujasi, — Logis buvo bepra- 
randąs kantrybę, — apie tai, kaip mums praėjus; kartą buvo pavykę 
išaiškinti „Ryklio“ kodą. 

— Prašau? — Logiui pertraukus jo mintis, Džerikas suirzo. Jo 
rankos virpėjo. — Aaa, Dionicas buvo paaukštintas į admirolus. Mes 
spėjome, kad tuo labiausiai turėjo apsidžiaugti povandeninių laivų 
vadovybė. O iš to džiaugsmo pažodinis Hitlerio potvarkio tekstas 
greičiausiai turėtų būti perduotas visoms be išimties įguloms. 


— Taip ir įvyko? 

— Būtent. Tai buvo gera „špargalė“. Juo užsiėmė šešios bombos. 
Tačiau sugaišome beveik tris savaites, kol dešifravome vienos dienos 
pranešimus. 2 

— Turėdami gerą „špargalę“? — nustebo Krameris. — Šešios 
bombos. Tris savaites? 

— Štai ką reiškia jų keturių rotorių enigmos. 

Į pokalbį įsiterpė Kingkomas: 

— Gaila, kad Dionicas paaukštinamas ne kasdien. 

Atvudas beregint atkuto: 

— Jei įvykiai ir toliau taip klostysis, toji diena ne už kalnų. 

Kilęs juokas akimirksniu išsklaidė slogią nuotaiką. Atvudas at- 
rodė patenkintas savimi. 

— Puiku, Frenkai, — tarė Kingkomas. — Kasdienis paaukštini- 
mas tarnyboje. Puiku. 

Nesijuokė tik Krameris. Sudėjęs ant krūtinės rankas, jis stebeilijo 
į savo spindinčius batus. | 

Jie ėmė kalbėtis apie kažkokią de Brukio teoriją, kuri devynias 
pastarąsias valandas buvo tikrinama dviem bombomis, deja, tai nedavė 
laukiamų vaisių, nes, anot Pako, jos autorius visiškai nepaisė metodo- 
logijos. 

— Tačiau aš bent jau turėjau idėją, — pareiškė de Brukis, — ko 
negalima pasakyti apie jus. 

— Tai todėl, mano mielas Artūrai, kad aš savo nevykusias idėjas 
pasilaikau sau. 

Logis suplojo rankomis. 

— Eli, berniukai. Gal galėtumėte kritikuoti konstruktyviai? 

Pokalbis tęsėsi, tačiau Džerikas jau kurį laiką nieko negirdėjo. 
Jis ir vėl vaikėsi savo pasąmonės užkaboriuose šmėkščiojantį fantomą, 
naršydamas pastarųjų dešimties minučių minčių archyvą, ieškodamas 
jam impulsą suteikusio žodžio ar frazės. Diana, Hubertas, Magde- 
burgas, piketininkų užkarda, radijo tyla, signalas su kontaktiniais 


duomenimis... 

Signalas su kontaktiniais duomenimis. 

— Gajau, kur tu laikai raktus nuo juodojo muziejaus? 

— Ką, seni? A, ant stalo. Viršutinis stalčius dešinėje. Ei, o kur tu 
taip skubi? Palauk minutėlę, aš dar nebaigiau su tavimi kalbėtis... 


Ištrūkęs iš klaustrofobiją keliančios bloko aplinkos į šaltą, gryną orą, 
Džerikas pajuto palengvėjimą. Jis nuskubėjo kalvos šlaitu aukštyn, 
Blečlio rūmų link. 

Pastaruoju metu jis būdavo retas svečias šiame didžiuliame pa- 
state, bet kiekvieną kartą, kai tik čia užsukdavo, įsivaizduodavo tre- 
čiame dešimtmetyje patekęs į senovinius dvaro rūmus, kuriuose buvo 
įvykdyta paslaptinga žmogžudystė („Turėtumėte prisiminti, inspekto- 
riau, kad basigirdus mirtiniems šūviams pulkininkas buvo bibliotekoje...) 
Žiūrėdamas į siaubingai atrodančią pastato išorę, galėjai pamanyti, 
kad čia į krūvą buvo išverstas visas milžiniško rankinio vežimo turinys, 
kurį sudarė kitiems pastatams nebetinkamos architektūrinės detalės. 
Šveicariški frontonai, gotikinės dantytos sienos, graikiški pilioriai, 
priemiesčiuose paplitę erkeriai, municipaliniams pastatams būdingos 
raudonos plytos, akmeniniai liūtai, katedros priebažnytį primenantis 
paradinis įėjimas — dėl vietos čia kovojo įvairiausi stiliai, kuriuos 
dengė varpo stogas iš žalio kaltinio vario. Rūmų vidaus architektūra 
buvo grynai gotikinė — vien akmeninės arkos ir spalvoto stiklo langai. 
Džerikui einant, šlifuotos grindys skleidė duslų garsą, o sienos buvo 
apmuštos tamsaus medžio plokštėmis, kurios, atrodė, ims ir prasiskirs, 
atverdamos slaptą labirintą. Jis tik miglotai nutuokė, kas pastaruoju 
metu vyko rūmuose. Pastato fasade buvo įrengta erdvi Blečlio Parko 
vadovo Iraviso raštinė, pro kurios langus atsivėrė vaizdas per ežerą, 
o viršutiniame aukšte, rūmų miegamuosiuose, dėjosi įvairiausi pa- 
slaptingi dalykai: Džerikui teko girdėti kalbant, kad ten dešifruojami 
Vokietijos slaptosios tarnybos signalai. 


Jis skubiai nupėdino holu. Prie Traviso raštinės stoviniuojantis 


I9I 


ROBERT HARRIS 


armijos kapitonas dėjosi skaitąs rytinį Observer numerį, klausydamas, 
kaip pusamžis vyriškis tvido kostiumu mėgina užmegzti pokalbį su 
moterimi iš karinių oro pajėgų. Į Džeriką niekas nekreipė dėmesio. 
Toje vietoje, kur prasideda meistriškai išpjaustyti ąžuoliniai laiptai, 
koridorius suko į dešinę, sukdamas apie užpakalinę rūmų dalį. Maž- 
daug pusiaukelėje buvo durys, o už jų — laiptai, vedantys į šalutinį ko- 
ridorių. Kaip tik čia, rūsyje įrengtame užrakintame kambaryje, Šeštojo 
ir Aštuntojo blokų kriptoanalitikai saugojo vogtus lobius. 

Džerikas pagrabinėjo palei sieną, ieškodamas elektros jungiklio. 

Didesniuoju iš dviejų raktų jis atrakino muziejaus duris. Ant me- 
talinės lentynos išilgai vienos sienos stovėjo tuzinas, o gal ir daugiau, iš 
vokiečių atimtų enigmų. Mažesnysis raktas įlindo į vieno iš dviejų ten 
stovėjusių didelių metalinių seifų spynelę. Džerikas priklaupęs atidarė 
jo duris ir ėmė naršyti. Šiame seife buvo saugomi visi jiems brangiausi 
„gnybiai“: kiekvienas jų reiškė pergalę ilgoje kovoje prieš enigmą. Čia 
jis rado ir cigarų dėžutę, ant kurios pritvirtintoje etiketėje buvo pažy- 
mėta data „1941 metų vasaris“, o jos viduje — laimikis iš šarvuoto vo- 
kiečių tralerio „Krebs“: du atsarginiai rotoriai, kvadratais suskirstytas 
Kriegsmarine Šiaurės Atlanto jūrlapis ir karinio jūrų laivyno enigmos 
konfigūracija tūkstantis devyni šimtai keturiasdešimt pirmųjų vasario 
mėnesį. Už jų pūpsojo vokas, ant kurio buvo užrašyta „Miunchenas“ 
— pavadinimas meteorologinio laivo, paimto į nelaisvę, praėjus trims 
mėnesiams po „Krebs“ užgrobimo, kuriame rasta slapta informacija 
leido atskleisti šifruotų orų prognozės pranešimų kodą, — o toliau 
Džerikas rado dar vieną, pažymėtą „U-110“. Ilgai nedelsdamas jis iš- 
traukė visą glėbį įvairių popierių ir jūrlapių. 

Galiausiai nuo apatinės lentynos pačiame seifo gale Džerikas pa- 
ėmė mažą paketą, įvyniotą į rudą klijuotę. Tai buvo tas lobis, dėl kurio 
Fasonas ir Greizis paguldė galvas, apsuktas ta pačia medžiaga, kaip ir 
anuomet, kai buvo iškeltas iš grimztančio povandeninio laivo. Kiek- 
vieną kartą, kai tik išvysdavo šį paketą, Džerikas negalėdavo nedėkoti 


Dievui už tai, kad aniems narsiems vyrams pavyko rasti neperšlampa- 

mos medžiagos jam įvynioti. Juk būtų užtekę menkiausio sąlyčio su 
vandeniu, kad rašalas paprasčiausiai išskystų. Iškelti toki lobį iš skęs- 
tančio povandeninio laivo, naktį, siaučiant aukštoms bangoms... To 
pakako, kad net matematikas patikėtų stebuklais. Džerikas atsargiai 
nuvyniojo klijuotę, tarytum mokslininkas, išvyniojantis senovės civi- 
lizacijos papirusą, arba kunigas, atidengiantis šventas relikvijas. Dvi 
nedidelės apimties brošiūros, gotiškomis raidėmis išspausdintos ant 
rausvo sugeriamojo popieriaus. Antrasis povandeninių laivų „Trum- 
pųjų orų prognozės šifrų“ leidimas, tapęs bevertis, kai vokiečiai pakei- 
tė šifrų knygą. Taip pat — jis tai gerai prisiminė — „Trumpųjų signalų 
rinkinys“. Džerikas paėmė jį į rankas ir ėmė versti lapus, vieną po kito. 
Raidės ir skaičiai, surašyti stulpeliais. Ant seifo durų, vidinėje pusėje, 
buvo priklijuotas įspėjimas: „Griežtai draudžiama be mano specialaus 
leidimo išnešti seife saugomą medžiagą. (Parašas) L. F. N. Skaineris, 
karinio jūrų laivyno sektoriaus viršininkas.“ 

Džerikas, jausdamas ypatingą pasitenkinimą, įsikišo „Trumpųjų 
signalų rinkinį“ į savo vidinę kišenę ir netrukus jau skubėjo atgal į bloką. 


Sugrįžęs metė raktus Logiui, kuris tik šiaip ne taip juos sugavo. 

— Signalas su kontaktiniais duomenimis. 

— Ką? 

— Signalas su kontaktiniais duomenimis, — pakartojo Džerikas. 

— Šlovė Viešpačiui! — iškilmingu tonu pareiškė Atvudas, iš- 
keldamas į viršų rankas, lyg būtų evangelikų pamokslininkas. — Ora- 
kulas prabilo! 

— Liaukis, Frenkai. Minutėlę. Apie ką tu čia, meiluti? 

Džerikui buvo nepalyginamai lengviau suvokti dalyko esmę, 
negu perteikti savo mintis. Tiesą sakant, išreikšti jas žodžiais buvo 
per daug sudėtinga. Todėl jis prabilo neskubėdamas, lyg versdamas iš 
užsienio kalbos, paskui užfiksuodamas tekstą mintyse ir tik tada pa- 
versdamas kalba. 

— Ar pamenate, kai lapkritį mums perdavė iš U-459 paimtą 
„Trumpųjų orų prognozės šifrų“ rinkinį? Kartu su juo gavome ir 
„Trumpųjų signalų rinkinį“. Pamenate — tąsyk nutarėme bent kol 
kas susikoncentruoti tik į pirmąjį, nes pastarajame neradome jokių 
ilgesnių signalų, galinčių suteikti vertingos informacijos „špargalei“? 
Turiu omenyje tai, kad povandeninio laivo siunčiamas signalas, kuriuo 
perduodami laivų konvojaus kontaktiniai duomenys, pats savaime 
nėra vertas nė sudilusio penso, tiesa? Tai viso labo tik penkios raidės, 
akimirką suspindėjusios sidabrinėje mėnulio šviesoje. 

Džerikas iš kišenės atsargiai išsitraukė mažą rausvą brošiūrėlę ir 
tęsė toliau: 

— Viena raide žymimas konvojaus greitis, dviem — jo kursas, 
dar dviem — koordinatės... 

Baksteris lyg užhipnotizuotas žiūrėjo į brošiūrą su kodais. 

— Tu Je leidimo paėmei šitą iš seifo? 

— Jeigu leitenantas Keivas teisus ir povandeninis laivas, aptikęs 
konvojų, kas dvi va/andas siunčia signalą su kontaktiniais duomenimis 
ir jeigu jis seka jį iki sutemstant, tuomet gali būti, — žinoma, teoriš- 
kai, — kad jis išsiųs keturis ar net penkis signalus, atsižvelgiant į tai, 
kokiu dienos metu pastebės savo taikinį, — Džerikas akimis ėmė ieš- 
koti vienintelio šioje patalpoje uniformuoto žmogaus. — O kiek va- 
landų Šiaurės Atlante kovo mėnesį trunka diena, tai yra būna šviesu? 

— Apie dvylika valandų, — atsakė Krameris. 

— Dvylika valandų, suprantate? Vadinasi, jei tą pačią dieną, atsi- 
liepdami į pirmąjį signalą, konvojų imtų stebėti ir kiti povandeniniai 
laivai, kurie taip pat kas dvi valandas siųstų signalus su kontaktiniais 
duomenimis... 

Atrodo, kad bent jau Logis suprato, ką Džerikas norėjo pasakyti. 
Jis lėtai išsitraukė iš burnos pypkę. 

— Velniai rautų! 

— Tuo atveju, taip pat /eoriškai, jei pavyktų perimti povandeni- 
nių laivų siunčiamus signalus, pirmasis jų pateiktų, tarkime, dvide- 

šimties raidžių „špargalę“, antrasis — penkiolikos... Taigi, jei atakoje 
dalyvautų, pavyzdžiui, aštuoni povandeniniai laivai, mes nesunkiai 
sužinotume apie šimtą raidžių. O tai ne blogiau už orų prognozės 
kodą, — Džerikas didžiavosi kaip tėvas, rodantis žmonėms savo nau- 
jagimį. — Juk tai — nuostabu, suprantate? 

Jis iš eilės apžvelgė visus kriptoanalitikus: Kingkomas ir Logis 
buvo bepradedą džiūgauti, de Brukis su Proudfutu atrodė susimąstę, o 
Baksteris, Atvudas ir Pakas atvirai demonstravo savo priešiškumą. 

— Iki šiol tai buvo ne;manoma, nes anksčiau vokiečiai niekada 
neturėjo galimybės prieš sąjungininkų konvojų mesti tokias dideles 
savo povandeninių laivų pajėgas. Trumpai tariant, viename mažame 
taške sukoncentruota daugybė enigmų. Jau pats vokiečių laimėjimų 
mastas mums teikia tiek naudingos medžiagos, kad anksčiau ar vėliau 
juos ištiks krachas. 

Džerikas stabtelėjo. 

— Ar ne per daug visokių „jei“? — perdėtai rimtu veidu pasiteira- 
vo Baksteris. — Jei povandeninis laivas pakankamai anksti aptiks kon- 
vojų, jei kas dvi valandas siųs pranešimus, jei kiti povandeniniai laivai 
darys tą patį, jei mums pavyks perimti visus jų siunčiamus signalus... 

— Ir jei, — pridūrė Atvudas, — lapkričio mėnesį į mūsų rankas 
patekęs „Trumpųjų signalų rinkinys“ praėjusią savaitę, vokiečiams kei- 
čiant orų prognozės šifrų rinkinį, nebuvo pakeistas kitu... 

Džerikas tokios galimybės nebuvo numatęs. Jis pajuto, kad jo 
entuziazmas pamažu blėsta. 

Į puolimą pagaliau įsijungė Pakas. 

— Sutinku, Tomai. Tavo idėja puiki. Aš negaliu S 
tavo... užsidegimu. Tačiau metodas, kurį mums siūlai, gali būti veiks- 
mingas tik mūsų nesėkmės atveju, argi ne taip? „Ryklį“ atskleistume, 
kaip pats pripažinai, tik tada, kai nacių povandeniniai laivai aptiktų 
sąjungininkų konvojų, o būtent to mums ir reikia išvengti. Tiek jau to, 
tarkime, kad mums pavyksta išaiškinti konkrečios dienos „Ryklio“ nu- 
statymus, bet kas iš to? Nuostabu. Mes galime skaityti povandeninių 

laivų pranešimus, siunčiamus į Berlyną, kuriuose Dionicui giriamasi 
apie tai, kiek sąjungininkų laivų jiems pavyko paskandinti. Tačiau pra- 
ėjus dvidešimt keturioms valandoms mes vėl atsiduriame aklavietėje. 

Jam pritardami, kai kurie kriptoanalitikai sunkiai atsiduso. 

— Ne, visai ne taip, — Džerikas kategoriškai papurtė gal- 
vą. — Tavo logika, Pakai, su trūkumais. Be abejo, mes viliamės, kad 
povandeniniai laivai neaptiks konvojaus. Žinoma, pagrindinis tikslas 
yra jį apsaugoti. Tačiau jeigu naciai konvojų vis dėlto aptinka, jų sėk- 
me mes patys galime pasinaudoti. O jeigu mums pavyktų, tai būtų ne 
vienadienis pranašumas. Jei pasisektų atskleisti „Ryklio“ konfigūraciją 
dvidešimt keturioms valandoms, galėtume išaiškinti visus tuo metu 
jų siunčiamus orų prognozės pranešimus. Nepamirškime, kad tuose 
pačiuose vandenyse yra ir mūsų laivų, galinčių mums perduoti tikslią 
meteorologinę informaciją, kurią povandeniniai laivai siunčia tik šif- 
ruotą. O turėdami paprastąjį tekstą ir žinodami „Ryklio“ konfigūra- 
ciją, galime imtis naujojo orų prognozės šifro rinkinio, kuriuo dabar 
naudojasi vokiečiai, atkūrimo. Trumpai tariant, mes vėl turime šansą 
įkelti koją ten, kur jie labiausiai nenori. Nejaugi nesuprantate? 

Džerikas persibraukė ranka sau per plaukus ir iš susierzinimo 
juos net peštelėjo. Kaip jie gali būti tokie nenuovokūs? 

Krameris tuo metu kažką įnirtingai žymėjosi savo bloknote. 

— Iš tiesų, tame yra racijos, — pripažino jis, mestelėdamas aukš- 
tyn pieštuką ir tuojau pat jį sugaudamas. — Pirmyn. Pabandyti verta. 
Bent jau todėl, kad vėl stosime į kovą. 

— Aš vis tiek nematau prasmės, — suniurnėjo Baksteris. 

— Ir aš taip pat, — paantrino Pakas. 

— Turbūt nematai prasmės, Baksteri, — įsiterpė Atvudas, — to- 
dėl, kad tai nesusiję su pasaulio proletariato triumfu? 

Baksteris sugniaužė kumščius. 

— Ateis laikas, Atvudai, ir kas nors būtinai užvažiuos į tavo su- 
knistą marmūzę. 

— Oho. Totalitarizmo propaguotojas sugeba atsakyti tik smurtu. 

— Pakaks! — Logis trenkė pypke lyg teisėjo plaktuku į stalą. 

Niekas dar nebuvo girdėjęs jo šaukiant, todėl visi akimirksniu 
nuščiuvo. 

— Mes jau gana prisiklausėme panašių kalbų, — Logis pažvelgė 
į Džeriką. — Be abejo, mums reikia būti labai atsargiems. Aš supratau, 
ką norėjo pasakyti Pakas. Vis dėlto negalime neatsižvelgti į faktus. Jau 
keturios dienos, kai esame visiškoje nežinioje, ir Tomas ką tik išsakė 
vienintelę dėmesio vertą nuomonę. Velniškai gerai, Tomai. 

Džerikas tuo tarpu žiūrėjo į rašalo dėmę ant grindų. „O, Die- 
ve, — dingtelėjo jam mintis, — šeimininkas tuojau išrėš įkvepiančią 
kalbą.“ 

— Taigi, dabar nuo mūsų daug kas priklausys, todėl aš norėčiau, 
kad kiekvienas atmintumėte, jog esate komandos narys. 

— Joks Žmogus negali gyventi be kitų, — visiškai rimtu veidu 
pritarė Atvudas, savo putlias rankas maldingai sunėręs ant išsipūtusio 
pilvo. 

— Ačiū, Frenkai. Visiškai teisingai. Taigi kad negali. Todėl, jei ku- 
riam nors iš mūsų... bet kuriam... kiltų pagunda ignoruoti šią tiesą, pa- 
galvokime apie šį konvojų, taip pat ir apie visus kitus, nuo kurių priklau- 
so karo eiga. Supratote? Gerai. Teisingai. Kalbos baigtos. Prie darbo. 

Baksteris buvo besižiojąs prieštarauti, tačiau tikriausiai suprato, 
kad bus geriau, jeigu patylės. Išeidami jiedu su Paku apsikeitė niūriais 
žvilgsniais. Džerikas nenuleido nuo jų akių, nesuprasdamas tokio 
stipraus pesimizmo priežasties. Pakas negalėjo toleruoti Baksterio 
politinių pažiūrų, todėl paprastai jie laikėsi atokiau vienas nuo kito. 
Tačiau dabar jie, atrodo, veikė išvien. Ką tai galėjo reikšti? Savotišką 
akademinį pavydą? O gal apmaudą, kad jis, pasirodęs vėliau, kai jie jau 
buvo įdėję tiek daug triūso, paliko juos kvailių vietoje? 

Logis kraipė galvą. 

— Nežinau, meiluti, ką mums su tavimi daryti. 

Nors jis ir stengėsi atrodyti griežtas, bet nuslėpti pasitenkinimo 


nepajėgė. Paskui uždėjo ranką Džerikui ant peties. 

— Grąžink mane į darbą, — tarė Džerikas. 

— Pirmiau turiu pasikalbėti su Skaineriu, — Logis atidarė duris 
ir išvedė jį į koridorių. 

Trys Wrenso darbuotojos nenuleido nuo jų akių. 

— Dieve, — gūžtelėdamas pečiais pridūrė Logis. — Ar tu bent 
įsivaizduoji, kaip jis į tai reaguos? Na, žinoma, jis tikriausiai netvers 
džiaugsmu, galėdamas raportuoti savo bičiuliams admirolams, kad 
norėdami išaiškinti „Ryklio“ kodą turime leisti atakuoti jūrų konvo- 
jus? Kas per velniava! Manau, bus geriau, jeigu jam paskambinsiu. 

Nuėjęs pusę atstumo iki savo kabineto, jis apsisuko ir grįžo atgal. 

— Tai tu esi tikras, kad nė karto jam nesudavei? 

— Visiškai tuo tikras, Gajau. 

— Nė nekepštelėjai? 

— Nė nekepštelėjau. 

— O gaila, — pareiškė Logis tarytum sau pačiam. — Tam tikra 
prasme. Gaila. 


5 


Hestera Volis negalėjo užmigti. Užuolaidos, naudojamos šviesai mas- 
kuoti, buvo užtrauktos, kad sulaikytų į vidų besiskverbiančią dienos 
šviesą. Jos ankštas kambarėlis priminė vienspalvį kabinetą. Iš pagalvės 
sklido raminamas džiovintų levandos žiedų kvapas. Ir nors ji pareigin- 
gai gulėjo aukštielninka, apsivilkusi naktinius marškinius, suglaudusi 
kojas, o rankas sudėjusi ant krūtinės lyg mergelė marmuriniame kape, 
miegas neėmė. 

ADU, panele Volis. Angelai danguje ulbauja... 

Mnemonika veikė erzinamai, bet veiksmingai. Ji negalėjo už- 
miršti šios frazės, nors pati raidžių kombinacija jai nieko nesakė. 

Tai yra šaukinys. Galimas dalykas, Vokietijos sausumos kariuomenės 
arba Luttwafte... 

Nieko keista. Tikriausiai kitaip ir negalėjo būti. Visų pirma, jų 

buvo begalė, tūkstančių tūkstančiai. Galiojo viena nesulaužoma tai- 
syklė: sausumos kariuomenės ir Luf/žwajffe šaukiniai niekada neprasi- 
dėdavo raide D, nes pastaroji buvo rezervuota Vokietijos komercinėms 
radijo stotims. 

ADU... ADU... 

Jai tai nieko nesakė. 

Hestera Volis atsigulė ant šono, parietė kojas ir bandė galvoti apie 
tai, kas galėtų išblaškyti šias įkyrias mintis. Tačiau vos tik stambus, bet 
blyškus Tomo Džeriko veidas pranyko, atmintis jai akimirksniu at- 
kūrė sudžiūvusio kunigo iš Blečlio Švč. Mergelės Marijos bažnyčios, 
ištikimo apaštalo Pauliaus neapykantos moterims skelbėjo, paveikslą. 
„„.. moteriai negražu kalbėti bendruomenės susirinkime... (1 Kor 14, 
35) „„.. moterėles, pilnas nuodėmių ir blaškomas visokių įgeidžių...“ 
(2 Tim 3,6) Pagal šiuos tekstus jis buvo sukurpęs polemišką pamokslą 
prieš karo metu vyraujančią moterų vyriškėjimo tendenciją — mote- 
rys vairuoja sunkvežimius, moterys mūvi kelnėmis, moterys geria ir 
rūko užeigose ir lankosi ten be savo vyrų palydos, moterys nesirūpina 
vaikų auklėjimu ir namų ruoša. „Tarsi aukso žiedas, įvertas kiaulei į 
snukį, yra graži moteris, neturinti sveikos nuovokos.“ (Pat 11, 22) 

O, jeigu tai būtų tiesa! — galvojo ji. Jei tik moterys 5ž/y uzur- 
pavusios vadovavimą vyrams! Mintyse ji išvydo meilikautoją Mailzą 
Mermedženą, jos skyriaus viršininką, „Brylcreem“ pomada suteptais 
plaukais. „Mieloji mano Hestera, klausimas dėl tavo pervedimo į 
kitą skyrių šiuo metu nesvarstytinas.“ Prieš karą jis buvo „Barclays“ 
banko valdytojas, o Blečlyje garsėjo tuo, kad mėgo prisiartinti iš už 
nugaros prie dirbančių merginų ir masažuoti joms pečius. Kalėdinio 
vakarėlio Šeštajame bloke metu Mermedženas įsiviliojo ją po papras- 
tuoju amalu ir grubiai nuėmė jos akinius. („Ačiū, Mailzai, — tarė ji, 
nevykusiai bandydama paversti tai juokais, — kai aš be akinių, net ir 
jūs man atrodote gana patrauklus...“) Jo lūpos, kai jis palietė jos lūpas, 
buvo nemaloniai drėgnos, tartum apatinė moliusko dalis, nuo jų sklido 
saldaus chereso kvapas. 

Žinoma, Klerė iškart žinojo, kaip tokiu atveju elgtis. 

— Ak, mieloji, vargšele tu mano! Turbūt jis ir žmoną turi? 

— Jis teigia, kad jie apsivedė pernelyg jauni. 

— Vadinasi, tavo išeitis — ji. Pasakyk jam, kad manai, jog būda- 
ma garbinga norėtum pirmiau pasikalbėti su ja. Pasakyk, kad nori su 
ja draugauti. 

— O jeigu jis sutiks? 

— Dieve mano! Tuomet, manau, geriausia būtų, jei spirtum jam 
į kiaušinius. 

Hestera tai prisiminusi šyptelėjo. Jai verčiantis ant kito šono, 
medvilninė paklodė po ja užsismaukė ir susiraukšlėjo. Beviltiška. Ištie- 
susi ranką ji įjungė mažą naktinę lempelę ir ėmė ieškoti savo akinių. 

Ich lerne deutsch, ich lernte deutsch, ich babe deutsch gelernt... 

Taigi vokiečių, prisiminė ji, ją galėtų išgelbėti vokiečių kalba. 
Praktinis rašytinės vokiečių kalbos mokėjimas turėtų padėti jai ištrūk- 
ti iš perimčių kontrolės skyriaus nuobodybės, kuo toliau nuo lipnaus 
Mailzo Mermedženo glėbio, į išretintą mašinų skyriaus orą, ten, kur 
žmonės iš žikryjų dirba, kur ji būtų svarbi. 

Pasirėmusi ant alkūnių Hestera bandė sutelkti dėmesį į Eibel- 
mano „Vokiečių kalbos pagrindus“. Įprastai po dešimties minučių 
mokymosi ją suimdavo miegas. 

„Negalininkiniams veiksmažodžiams, išreiškiantiems vietos arba 
aplinkybių pasikeitimą, sudaryti vartojamas pagalbinis veiksmažodis 
sein vietoje baben sudurtiniuose laikuose...“ 

Staiga ji pakėlė akis nuo knygos. Ar apačioje kažkas bilstelėjo, ar 
jai tik pasigirdo? 

„Pagalbinis veiksmažodis šalutiniame sakinyje eina paskutinis, 
iškart po būtojo laiko dalyvio arba bendraties...“ 

Jos ausis vėl pasiekė neįprastas garsas. 

Hestera nuleido šiltas kojas į šaltus batus, pečius apsisiautė vilno- 
ne skara ir išėjo į laiptų aikštelę. 


Beldimą primenantis garsas sklido iš virtuvės. 

Mergina ėmė leistis laiptais. 

Grįžusi iš bažnyčios Hestera rado du jos laukiančius vyrus. Vie- 
nas jų stovėjo ant laiptelių, o kitas lyg niekur nieko pasirodė iš kiemo 
pusės. Pirmasis buvo jaunas, šviesiaplaukis, aristokratiškų manierų ir 
dekadentinio anglosaksiško grožio. Jo kompanionas atrodė vyresnis, 
smulkesnis, laibas ir tamsiaplaukis, o kalbėjo šiaurietišku akcentu. 
Abu jai parodė Blečlio Parko darbuotojų pažymėjimus ir paaiškino 
esą atvykę iš aprūpinimo skyriaus ieško panelės Romili. Ji nepasirodė 
darbe, todėl jie norėtų pasiteirauti, galbūt ji ką nors žinanti apie savo 
draugę. 

Hestera atsakiusi neigiamai. Vyresnysis amžiumi užlipo laiptais į 
viršutinį aukštą ir ilgai kažko ieškojo. Šviesiaplaukis — ji neįsidėmėjo 
jo vardo — tuo metu išsiskėtė ant sofos ir ėmė ją kamantinėti. Nepai- 
sant visų šiam vyriškui būdingų gerų manierų, jo elgesyje buvo galima 
pastebėti tam tikrą agresyvų globėjiškumą. Taip atrodytų Mailzas 
Mermedženas, mąstė ji, jeigu jis būtų gavęs penkių tūkstančių svarų 
sterlingų vertės privatų išsilavinimą. Kaip Klerė atrodė? Su kuo ji 
draugavusi? Ar aplink ją sukosi vyrai, jei taip, tai kas jie tokie? Ar kas 
nors jau teiravosi apie ją? Ji užsiminė apie Džeriko vizitą praėjusią 
naktį, paskui užrašė savo žodžius auksuotu automatiniu pieštuku. Ne- 
daug trūko, kad Hestera būtų prasitarusi apie Džeriko pasirodymą 
bažnyčios šventoriuje (ADU, panele Volis...), bet tuo metu blondino 
manieros jai pasirodžiusios tokios atgrasios, kad ji prikando liežuvį. 

Ir vėl — tuk, tuk, tuk iš virtuvės... 

Mergina paėmė žarsteklį, stovintį prie židinio svetainėje, ir pa- 
mažu pravėrė duris. 

Ji ūmai pasijuto lyg atsidūrusi šaldytuve. Vėjyje bildėjo langas. 
Matyt, jis jau ne vieną valandą buvo praviras. 

Hestera su palengvėjimu atsiduso ir apsiramino, bet tik trum- 
pam, kol priėjo arčiau jo uždaryti. O tada pamatė, kad visiškai nu- 
laužtas rūdžių apgraužtas metalinis skląstis. Dalis medinio rėmo toje 


vietoje buvo skilusi. 

Ji stovėjo šaltyje svarstydama, ką visa tai galėtų reikšti, ir netru- 
kus padarė išvadą, kad tėra tik vienas patikimas paaiškinimas. Tam- 
siaplaukis, kuris jai grįžus iš bažnyčios pasirodė iš už vasarnamio, prieš 
tai bandė įsilaužti į vidų. 

Galiausiai jie pasakę, kad nerimauti nėra jokios priežasties. O vis 
dėlto, jei nerimauti nebūtų dėl ko, kodėl tuomet jie bandė įsilaužti į 
namą? 

Ją nupurtė drebulys, ir Hestera stipriau apsisiautė skara. 

— Oi, Klere, — tarė ji balsu, — oi, Klere, paika, kvaila, kvaila 
mergaite, ką gi tu iškretei? 

Paskui, paėmusi lipnios juostos, naudojamos stiklams tamsinti, 
pabandė sutvirtinti rėmą. Baigusi šį darbą, vėl paėmė į rankas žarsteklį 
ir užlipo laiptais į Klerės kambarį. Ant lovos galo kabojo sidabrinės 
lapės kailis — akys lyg stiklo karoliukai pasirodė įsmeigtos tiesiai į 
ją, o snukutis šiepėsi adatos smailumo dantimis. Iš papratimo ji su- 
vyniojo kailį ir padėjo atgal ant lentynos, kur jam ir derėjo būti. Kam- 
barys tarytum dvelkė Klere, jame viešpatavo tokia spalvų, medžiagų ir 
kvapų ekstravagancija, kad atrodė, jog jis rezonuoja savo šeimininkę, 
vibruoja lyg kamertonas, netgi dabar, kai ji kažkur toli... Štai Klerė 
stovi, laikydama rankose kažkokį keistą apdarą, kvatoja ir teiraujasi 
jos nuomonės, o Hestera, sakytum vyresnioji sesuo, nepritariamai su- 
raukia antakius. Arba vėl — Klerė, paniurusi tarsi įsižeidusi paauglė, 
guli kniūbsčia ant savo lovos ir sklaido prieškarinį Z37/e7 numerį. Pas- 
kui Klerė jau šukuoja Hesterai plaukus, kurie, juos paleidus, siekia 
juosmenį, darydama tai tokiais lėtais ir tingiais judesiais, kad Hestera 
pajunta, kaip ima glebti galūnės. Klerė siūlosi padaryti jai makiažą, ap- 
rengti ją lyg kokią lėlę, o paskui atsitraukia ir tariamai stebisi: „Kodėl 

gi, mieloji, juk tu tokia graži Klerė, vien tik su baltomis šilkinėmis 
kelnaitėmis ir perlų vėriniu ant kaklo, ilgomis kaip sportininkės kojo- 
mis, kažko ieškodama strykčioja po kambarį, tada atsigręžia ir pastebi 
veidrodyje ją vogčiom stebinčią Hesterą, ir jų žvilgsniai susiduria, pas- 


kui akimirką stovi, į priekį atkišusi klubus, ištiesusi rankas, su šypsena 

veide, kuri galėtų reikšti ir kvietimą, ir kandžią pašaipą, o po kurio 
laiko vėl tęsia paiešką... 

Tą šaltą, šviesią šventadienio popietę Hestera Volis, dvasininko 
duktė, atsirėmė į sieną, užsimerkė ir susigėdusi prisidengė plaštaka 
tarpkojį. 

Po sekundės beldimas virtuvėje pasikartojo, širdis iš baimės ėmė 
daužytis taip stipriai, kad atrodė, jog ji tuoj iššoks iš krūtinės. Hestera 
nuskuodė laiptų aikštele į savo kambarį, persekiojama monotoniško, 
verkšlenančio Švč. Mergelės Marijos parapijos vikaro — o gal vis dėl- 
to savo tėvo? — balso, cituojančio Patarlių knygos žodžius: „Juk palai- 
dūnės lūpos laša medumi, o jos burna slidesnė už aliejų. Bet iš tikrųjų 
ji karti kaip metėlė, aštri kaip dviašmenis kalavijas. Jos kojos žengia į 


mirtį, jos žingsniai veda į pragarą...“ 


6 


Pirmą kartą per daugiau kaip mėnesį Tomas Džerikas pasijuto esąs 
labai užsiėmęs. 

Jis turėjo prižiūrėti „Irumpųjų signalų rinkinio“, šešių mašinėle 
spausdintų dokumentinių kopijų, pažymėtų grifu VISIŠKAI SLAPTAI, 
perrašymą. Reikėjo patikrinti kiekvieną eilutę, nes būtų užtekę vienos 
klaidos, kad, užuot džiaugęsi sėkme, jie būtų buvę pasmerkti nesėk- 
mei. Taip pat reikėjo instruktuoti pasiklausymo stočių kontrolierius. 
Nurodymai teletaipu turėjo buvo išsiųsti budintiems karininkams į 
visas Aštuntojo bloko pasiklausymo stotis, pradedant Tursu, prisišlie- 
jusiu prie labiausiai į šiaurę nutolusių Škotijos pajūrio uolų, ir baigiant 
Sent Ertu, esančiu prie pat Žemės krašto. Instrukcijos buvo elemen- 
tarios: visus turimus išteklius sutelkti į Atlante esančių povandeninių 
laivų žinomais radijo dažniais siunčiamų signalų fiksavimą, atšaukti 
visas atostogas, pasitelkti visus luošus, ligotus ir aklus, jei tik tokių 
būtų, darbuotojus, ypatingą dėmesį atkreipti į labai trumpus Morzės 

signalų proveržius, prasidedančius vadinamąja E juosta, — taškas taš- 
kas brūkšnelis taškas taškas, — kuria vokiečiai žymėdavo pirmumo 
teisę turinčius pranešimus, įskaitant ir signalus su kontaktiniais jūrų 
konvojų duomenimis, siekdami užtikrinti sklandesnį jų perdavimą 
tam tikru radijo bangų ilgiu. Negalima praleisti nė vieno tokio signa- 
lo, supratote? Ne vieno. 

Norėdamas greičiau sugrįžti į įprastą darbo ritmą, iš registracijos 
skyriaus Džerikas parsinešė per tris pastaruosius mėnesius dešifruotas 
vokiečių radiogramas, kurias šie buvo užkodavę „Rykliu“, ir popiete, 
sėdėdamas jam įprastoje vietoje, didžiajame skyriuje prie lango, ir 
skaičiuodamas logaritmine liniuote, įsitikino, kad nuojauta jo neap- 
gavusi: iš septyniolikos raportų su kontaktiniais konvojų duomenimis, 
užfiksuotų per tą patį dvidešimt keturių valandų laikotarpį, susidarytų 
aštuoniasdešimt penkios užkoduotos raidės, kurios leistų — jei tik 
kriptoanalitikus lydėtų sėkmė — atskleisti „Ryklio“ kodą, su sąlyga, 
kad jiems pavyks sukonstruoti dešimt bombų, nepertraukiamai vei- 
kiančių mažų mažiausiai po trisdešimt šešias valandas... 

Ir visą tą laiką jam iš galvos neišėjo Klerė. 

Faktiškai jis ne kažin ką galėjo padaryti. Tą dieną Džerikui du 
kartus buvo pavykę nusigauti iki telefono būdelės, kad paskambintų 
jos tėvui: pirmą kartą — einant kartu su kitais pamainos darbuotojais 
pietauti, atsidūrus beveik prie pat pagrindinių vartų, kai niekas į jį 
nekreipė dėmesio, ir antrą — jau vakarėjant, apsimetus norinčiu trum- 
pam ištiesti kojas. Abiem atvejais sujungimas įvyko, deja, į skambutį 
niekas neatsiliepė. Džerikas jautė miglotą, bet vis stiprėjančią baimę, 
prie kurios prisidėjo ir bejėgiškumo jausmas. Į Trečiąjį bloką jis ne- 
begalėjo grįžti. Negalėjo ir nuvykti prie jos namo, mat neturėjo tiek 
laiko. Jis mielai būtų parbėgęs ir į savo butą, kur buvo palikęs Klerės 
kambaryje rastus dokumentus, — gal jam protas tuo metu pasimaišė, 
kad slėpė juos už paveikslo, ant židinio atbrailos? — bet kelionė ten 
ir atgal būtų užtrukusi apie dvidešimt minučių, o likti nepastebėtam 


nebuvo įmanoma. 


204 


ENIGMA 


Ištrūkti pavyko tik gerokai po septintos vakaro. Tuo metu per 
didijį skyrių ėjęs Logis stabtelėjo prie jo darbo stalo ir patarė greičiau 
eiti ilsėtis. 

— Tau čia nebėra ką veikti, meiluti, — tarė jis. — Belieka laukti. 
Tikiuosi, ryt, maždaug tokiu metu, kibsime į darbą. 

Džerikas nudžiugęs nusikabino paltą. 

— Ar kalbėjaisi su Skaineriu? 

— Apie planą — taip. Bet ne apie tave. Jis nieko neklausė, o aš 
nenorėjau jam priminti. 

— Tik nesakyk, kad Skaineris pamiršo. 

Logis patraukė pečiais. 

— Dabar jis turi naują galvos skausmą, todėl tu jam nerūpi. 

— Kas per galvos skausmas? 

Logis jau ėjo tolyn. 

— Pasimatysime ryte. Pasistenk nors kiek nusnūsti. 

Džerikas grąžino į registracijos skyrių paimtas radiogramas ir 
išėjo į lauką. Kovo saulė, visą dieną taip ir nepakilusi aukščiau me- 
džių viršūnių, jau buvo dingusi už rūmų ir paskui save ryškiai mėly- 
no dangaus apvade nubrėžusi blėstantį gelsvos ir blyškiai oranžinės 
spalvos ruoželį. Mėnuo jau buvo patekėjęs. Džerikas išgirdo tolumoje 
gaudžiant bombonešius, daug bombonešių, kurie rengėsi naktiniam 
Vokietijos bombardavimui. Jis ėjo dairydamasis ir stebėdamasis tuo, 
ką mato. Mėnulio diskas ramiame ežero paviršiuje ir ugnies pašvaistė 
horizonte sudarė neįprastą šviesų ir simbolių konjunkciją, kurią galėjai 
palaikyti pranašingu ženklu. Šis paveikslas Džeriką taip pakerėjo, kad 
jis vos pastebėjo telefono būdelę, kuri, beje, buvo tuščia. 

Gal pabandyti paskutinį kartą? Jis vėl pakėlė akis į mėnulį. Kodėl 
gi ne? 

Kensingtono numeriu ir šįsyk niekas neatsiliepė, todėl jis staiga 
sumanė paskambinti į Užsienio reikalų ministeriją. Telefonininkė su- 
jungė jį su budinčiu ministerijos tarnautoju, kuriam Džerikas pareiškė 


norįs kalbėti su Edvardu Romiliu. 

— Kuris departamentas? 

— Apgailestauju, bet nežinau. 

Kurį laiką buvo tylu. Tiesą sakant, šansai sekmadienio vakarą 
rasti Edvardą Romilį sėdintį prie darbo stalo buvo labai menki. Jis 
atsirėmė nugara į būdelės stiklą. Kaip tik tuo metu pro šalį lėtai pra- 
slinko automobilis, pavažiavo tolyn maždaug dešimt jardų ir sustojo. 
Migloje švietė raudoni stabdžio žibintai. Ragelyje spragtelėjo, ir Dže- 
rikas toliau tęsė telefoninį pokalbį. 

— Sujungiu. 

Pasigirdo skambinimo signalas, bet netrukus atsiliepė kultūrin- 
gas moteriškas balsas: 

— Vokietijos reikalų skyrius. 

„Vokietijos reikalų skyrius?“ Jis akimirką sutriko. 

— O, taip. Norėčiau kalbėti su Edvardu Romiliu. 

— Atsiprašau, kaip galėčiau jus pristatyti? 

O, Dieve, jis čia. Džerikas dvejojo. 

— Dukros draugas. 

— Prašau minutėlę palaukti. 

Jis taip stipriai spaudė telefono ragelį, kad ėmė dilgčioti pirštus. 
Pabandė nusiraminti. Šiaip ar taip, jis neturėjo jokio pagrindo manyti, 
kad Romilis negalėtų dirbti Vokietijos reikalų skyriuje. Argi Klerė 
nebuvo pasakojusi, kad jos tėvas yra dirbęs jaunesniuoju tarnautoju 
Berlyno ambasadoje kaip tik tuo metu, kai Vokietijoje valdžią ėmė 
naciai? Jai tada galėjo būti dešimt arba vienuolika. Tikriausiai ten ji ir 
išmokusi vokiškai. 

— Apgailestauju, sere, ponas Romilis jau išvykęs. Kaip galėčiau 
jam paaiškinti, kas jo teiravosi? 

— Ačiū. Tai neturi reikšmės. Labos nakties. 

Džerikas nedelsdamas pakabino ragelį į vietą. Jam tai nepatiko. 
Nepatiko ir tas automobilis. Išėjęs iš telefono būdelės jis nuskubėjo 
link jo — Žemo juodo automobilio plačiais baltai kraštuotais slenks- 


čiais. Variklis tebedirbo. Džerikui priėjus arčiau, šis netikėtai šoko į 

priekį ir nudūmė pagrindinių vartų link. Jis leidosi bėgti iš paskos, bet 
kol pasiekė vartus, automobilis jau buvo dingęs. 


Besileisdamas kalvos šlaitu Džerikas stebėjo, kaip miesto kontūrai 
grimzta į tamsą. Tokio reginio nebuvo regėjusi nė viena žmonių 
karta, bent jau pastarąjį šimtmetį. Net jo senelio laikais miestas grei- 
čiausiai buvo kažkiek apšviestas — dujinės lempelės arba karietos 
žibinto skleidžiamo siauro ruoželio, budinčio sargo žibalinės lempos 
spingsėjimo, — bet tik ne dabar. Šviesai blėstant, Blečlį apgaubdavo 
sutemos. Atrodydavo, kad miestas skęsta juodame ežere. Ir taip buvo 
visur. 

Džerikas suprato, kad jį ima persekioti kažkokia paranoja, o 
naktis jo būgštavimus tik dar labiau sustiprino. Jis praėjo pro barą, 
veikiantį šalia geležinkelio tilto, prašmatnų karalienės Viktorijos laikų 
mauzoliejų su auksinėmis raidėmis juodame mūrinyje inkrustuota 
iškaba, labai primenančia epitafiją PUIKUS VISKIS, PORTVEINAS IR 
PORTERIS. Gatvėje buvo girdėti blogai suderintu pianinu grojamos 
„Londonderio arijos“ melodija, ir Džerikui nelauktai kilo noras užeiti 
į vidų, užsisakyti ko nors išgerti, susirasti pašnekovą. Tačiau vaizduotė 
jam tuojau pat nupiešė šio pokalbio scenarijų: 

„Kuo, bičiuli, užsiimiė“ 

„Dirbu vyriausybinėje įstaigoje.“ 

„Valstybės tarnyboje?“ 

„Ryšiuose. Nieko ypatinga. Klausyk, ar neprieštarautum, jei užsaky- 
čiau tau dar vieng?“ 

„Vietinis?“ 

„Ne visai...“ 

To užteko, kad jis pagalvotų: ne, geriau jau laikysiuosi atokiau 
nuo nepažįstamų, o dar geriau — negersiu nė lašo. Sukdamas į Al- 
biono gatvę Džerikas sau už nugaros išgirdo girgždant žingsnius ir 


akimirksniu atsigręžė. Baro durys buvo plačiai atidarytos, iš vidaus 

sklido muzika, mirgėjo spalvos, paskui duris kažkas uždarė, ir kelią vėl 
gaubė tamsa. ? 

Svečių namai stovėjo maždaug Albiono gatvės pusiaukelėje, de- 
šinėje pusėje, ir Džerikui iki jų buvo likę visiškai nedaug, kai jis paste- 
bėjo kairėje kelio pusėje stovintį automobilį. Sulėtino žingsnį. Galbūt 
ir klydo, bet automobilis pasirodė labai panašus į tą, kuris taip keistai 
važiavo per Parką. Netrukus, kai Džerikas buvo beveik lygiagrečiai su 
juo, vienas iš jame sėdėjusių brūkštelėjo degtuką. Vairuotojui palinkus 
į priekį ir delnais pridengus liepsnelę, Džerikas ant jo rankovės pa- 
matė tris baltas policijos seržanto juosteles. 

Pagaliau jis įėjo į vidų, melsdamas, kad suspėtų užlipti laiptais 
pirmiau, nei prieškambaryje išnirs ponia Armstrong, sauganti savo 
namus lyg naikintuvas — oro erdvę. Vis dėlto nesuspėjo. Šeimininkė 
tikriausiai laukė, kada automatinėje durų spynoje brakštelės jo raktas. 
Ji išniro iš virtuvės garų debesyje, atsiduodančiame kopūstais ir plauč- 
kepeniais. Valgomajame kažkas raugėjo, pasigirdo kvatojimas. 

Džerikas pusbalsiu atsiprašė: 

— Ačiū, ponia Armstrong, už rūpestį, bet neatrodo, kad būčiau 
labai išalkęs. | 

Nusišluosčiusi į prijuostę rankas šeimininkė linktelėjo galva už- 
darų durų link. 

— Pas jus atvyko svečias. 

Jis, nekreipdamas į ją dėmesio, jau buvo palypėjęs ant pirmojo 
laiptelio. 

— Policija? 

— Kodėl, pone Džerikai? Ką jai čia veikti? Tai — labai dailus 
jaunas džentelmenas. 

Po akimirkos ji reikšmingai pridūrė: 

— Įleidau jį į saloną. 

Į saloną! Svečių namų gyventojai į jį buvo įleidžiami nuo aš- 
tuntos iki dešimtos vakaro šiokiadieniais, o šeštadieniais ir sekma- 


dieniais — anksčiau, nuo pavakarių. Tai buvo kunigaikščio svetainę 

primenantis kambarys su atitinkamai priderintais trijų dalių baldų 
komplektu ir apdangalais (siūtais pačios savininkės), raudonmedžio 
toršeru su kutais puoštu gaubtu ir virš ledinio židinio į eilę tvarkingai 
sustatytais figūriniais puodeliais su besivaipančiais žmonių veidais. 
Įdomu, pagalvojo Džerikas, kas tai per svečias, jei šeimininkė teikėsi 
įleisti jį į saloną? 

Jis ne iškart atpažino atvykusįjį. Šviesūs, aukso spalvos plaukai, 
išblyškęs, šlakuotas veidas, melsvos akys, išlavinta šypsena. Vyras per- 
ėjo per kambarį, dešinę ranką ištiesęs į prieki, o kairėje laikydamas 
Entonio Edeno stiliaus skrybėlę; ant plačių vyriškų pečių laisvai kabo- 
jo Savile Row paltas, vertas penkiasdešimties ginėjų. Jau vien pamatęs 
šį Žmogų negalėjai nepastebėti jo gerų manierų, žavesio ir grėsmės. 

— Vaigramas. Daglas Vaigramas. Iš Užsienio reikalų ministeri- 
jos. Buvome susitikę vakar, bet artimiau nesusipažinome. 

Svečias silpnai ir kažkaip keistai, laikydamas nykštį prie delno, 
paspaudė jam ranką, ir Džerikas tuojau pat prisiminė, kad taip sveiki- 
nasi mMasonai. 

— Kaip įsikūrėte? Šis kambarys — nuostabus. Nuostabus. Ar 
neprieštarautumėte, jei pasikalbėtume kitoje vietoje? Beje, kur jūs įsi- 
kūręs? Viršuje? 

Ponia Armstrong tebebuvo prieškambaryje ir stovėdama priešais 
ovalo formos veidrodį kedeno sau plaukus. 

— Ponas Džerikas kviečia trumpai pasikalbėti į savo kambarį, jei 
jūs, ponia A... neprieštarausite. 

Tačiau atsakymo svečias nė nelaukė. 

— K gi, tuomet lipame. 

Vaigramas vis dar šypsodamas laikė ištiesęs ranką, ir Džerikas 
pajuto, kad šis jį tiesiog stumia laiptais. Jis jautėsi lyg apgautas ar net 
apiplėštas, tik nesuprato kaip. Tik laiptų aikštelėje jis atsipeikėjo ir 
atsisukęs atgal pralemeno: 

— Suprantate, kambarys labai ankštas, ten tik vargais negalais 


galima išsitekti, 

— Tai tiesiog puiku, mano mielas bičiuli. Kadangi mūsų pokalbis 
bus konfidencialus. Pirmyn, o paskui aukštyn. 

Džerikas įjungė blankią šviesą ir pasitraukė atgal, praleisdamas 
Vaigramą. Jam praeinant, vos juntamai dvelktelėjo odekolonu ir ci- 
garais. Džeriko žvilgsnis iškart nukrypo į koplyčią vaizduojantį pa- 
veikslą, kuris, jo džiaugsmui, atrodė nepaliestas. Jis uždarė paskui save 
duris. 

— Tuojau įsitikinsime jūsų žodžių teisingumu, — tarė Vaigra- 
mas, prisidėdamas prie akių delnus ir žvelgdamas pro langą. — Kokį 
velnią mes čia matome, a? Pro šalį eina geležinkelis? Tikra palaima. 

Svečias užtraukė užuolaidas ir atsigręžė į Džeriką. Tada atsargiai, 
lyg moteris, išsitraukė nosinę ir ėmė šluostytis pirštus. 

— Mes esame rimtai susirūpinę, — tęsė jis, dar plačiau nusišyp- 
sodamas. — Rimtai susirūpinę dėl vienos merginos, Klerės Romili. 

Vaigramas sulankstė mėlyną šilką ir įsikišo atgal į vidinę kišenę. 

— Ar jūs neprieštarautumėte, jeigu aš atsisėsčiau? 

Tai taręs nusivilko paltą ir tvarkingai paguldė jį ant lovos, paskui, 
nenorėdamas, kad susiraukšlėtų iš audinio su ruoželiais siūtos kelnės, 
timptelėjo jas šiek tiek aukštyn. Tuomet prisėdo ant čiužinio krašto ir 
patikrino, ar šis gerai spyruokliuoja. Jo plaukai buvo šviesūs, gelsvi, kaip 
ir antakiai, blakstienos ir išpuoselėtų baltų rankų plaukeliai... Džerikas 
pajuto nugara perbėgant baimės ir pasibjaurėjimo šiurpulius. 

Vaigramas patapšnojo delnu per dygsniuotą pūkinę antklodę 
šalia savęs. 

— Pasikalbėkime. 

Atrodo, jis nė kiek nesusierzino, Džerikui likus stovėti. Paten- 
kintas susidėjo sau ant kelių rankas ir kalbėjo toliau: 

— Puiku. Turbūt galime pradėti, ar ne? Taigi Klerė Romili. Dvi- 
dešimties. Kanceliarijos darbuotoja. Oficialiai dingusi be žinios... — 
jis dirstelėjo į savo laikrodį, — dvylika valandų. Nepasirodė rytinėje: 
pamainoje. O faktiškai, jei skaičiuosime nuo to momento, kai ėmėte 


jos ieškoti, Klerės Romili niekas nematė nuo penktadienio vidurnak- 

čio... Oho, tai buvo jau beveik prieš dvi paras, kai ji, baigusi darbą, 
išėjo iš Parko. Viena. Mergina, su kuria ji kartu gyvena, dievagojasi 
nemačiusi draugės nuo ketvirtadienio. Jos tėvas teigia paskutinį kartą 
ją matęs prieš Kalėdas. Niekas — nei draugės, su kuriomis ji kartu 
dirba, nei šeima, nei niekas kitas — visiškai nenumano, kur ji galėtų 
būti. Dingo. 

Vaigramas spragtelėjo pirštais. 

— Ėmė ir dingo, — pirmą kartą per visą laiką jis liovėsi šypso- 
jęs. — Sprendžiant iš visko, esate geri draugai? 

— Nemačiau jos nuo vasario pradžios. Ar tai dėl to gatvėje laukia 
policija? 

— Bet pakankamai geri? Pakankamai geri, kad bandėte jos ieško- 
ti? Pasak mūsų mažosios panelės Volis, praėjusią naktį buvote nuvykęs 
pas ją į namus. Labai greitai, labai. Klausinėjote apie ją. Šįryt lankėtės 
Trečiajame bloke ir vėl klausinėjote, klausinėjote. Skambinote jos tė- 
vui... Taip, žinoma, — paaiškino jis, išvydęs Džeriko nuostabą, — jis 
informavo mus nedelsiant po jūsų skambučio. Niekada nesate sutikęs 
Edo Romilio? Šaunus vyrukas. Žmonės kalba, kad jis nerealizavo visų 
savo galimybių. Mirus Žmonai visai pametė galvą. Sakykite, pone 
Džerikai, kodėl ja taip domitės? 

— Visą mėnesį buvau išvykęs. Nemačiau jos. 

— Betgi atrodo, kad jums turėtų rūpėti kur kas svarbesni dalykai, 
o ypač dabar, nei pažinčių pratęsimas? 

Pastarąją frazę beveik nustelbė pravažiuojančio ekspreso staugi- 
mas. Kambarys virpėjo apie penkiolika sekundžių, tiek pat užsitęsė jo 
šypsnys. Triukšmui nutilus, Vaigramas pasidomėjo: 

— Ar nenustebote sužinojęs, kad iš Kembridžo teks grįžti atgal? 

— Taip. Manau, kad nustebau. Pone Vaigramai, klausykite, kas 
jūs iš tiesų esate? 

— Nenustebote išgirdęs priežastį, 4odė/ jūs vėl reikalingas Pake? 

— Ne. Ne nustebau, — Džerikas laužė galvą, kaip geriau paaiš- 


kinti. — Buvau šokiruotas. 

— Šokiruotas. Ar esate šiai merginai kada nors pasakojęs apie 
savo darbą? 

= Žinoma, ne. 

— Žinoma, ne... O neatrodo keista, — galimas dalykas, tai yra 
daugiau negu sutapimas, gal netgi savotiškas bloga lemiantis žen- 
klas, — kad vieną dieną vokiečiai palieka mus absoliučiai be jokios 
informacijos apie padėtį Šiaurės Atlante, o po dviejų dienų be žinios 
dingsta geriausio Aštuntojo bloko kriptoanalitiko draugė? Kad ir kaip 
tai keista, jis tą pačią dieną grįžta atgal į Parką... 

Džerikas nevalingai žvilgtelėjo į koplyčios graviūrą. 

— Aš jau sakiau. Klerei apie savo darbą niekada nepasakojau. 
Nemačiau jos visą mėnesį. Be to, ji nebuvo mano draugė. 

— Ne? Tai kas tada ji buvo? 

„Tai kas tada ji buvo?“ Geras klausimas. 

— Aš tik norėjau ją pamatyti, — užsikirsdamas paaiškino jis. 

— Turite jos nuotrauką? Kokią nors neseniai darytą? 

— Ne. Atvirai kalbant, neturiu nė vienos jos nuotraukos. 

— Nejaugi? Ką gi — dar vienas keistas faktas. O tokia daili 
mergina. Galbūt ir rasime kokią nuotrauką — socialinio aprūpinimo 
skyriuje turėtų būti jos asmens byla su fotografija. 

— Kodėl jums reikia jos nuotraukos? 

— Ar mokate naudotis šautuvu, pone Džerikai? 

— Nepataikyčiau į antį atrakcionuose. 

— Ir kaip aš iškart nepagalvojau? Nors išvaizda kartais gali ir su- 
klaidinti. Klausiu todėl, kad penktadienio naktį buvo įsilaužta į Bleč- 
lio Parko savanorių būrio ginklų sandėlį. Pavogtas trisdešimt aštunto 
kalibro „Smith and Wesson“, pagamintas Springfilde, Masačusetso 
valstijoje, praėjusiais metais išduotas Karo ministerijos. Dingo ir dėžė 
su trisdešimt šešiais šoviniais. 

Džerikas tylėjo. Vaigramas kurį laiką žiūrėjo į jį taip, lyg būtų 
kažką įtemptai mąstęs. 

— Ką gi, atrodo, nėra jokio pagrindo jumis nepasitikėti. Manau, 

esate patikimas vaikinas. Ateikite arčiau ir atsisėskite, — jis vėl patapš- 
nojo per antklodę. — Aš gi negaliu šioje prakeiktoje skylėje šūkauti, o 
gal, po velnių, norėtumėte, kad visiems atskleisčiau didžiausią Britani- 
jos imperijos paslaptį? Nagi, prieikite arčiau. Neįkasiu, pažadu. 

Džerikas nenoriai atsisėdo. Vaigramas pasilenkė į priekį. Jam su- 
judėjus, nežymiai prasiskyrė švarkas, ir Džerikas baltų marškinių fone 
pastebėjo odinį dėklą ir žvilgantį metalą. 

— Norite žinoti, kas aš esu? — ramiai paklausė svečias. — Gerai, 
aš jums pasakysiu. Esu žmogus, kuriam mūsų šeimininkai pavedė išsi- 
aiškinti, kas čia, šioje mažoje jūsų a2us mundi, dedasi. 

Vaigramas kalbėjo taip tyliai, kad Džerikui teko gerokai pakreip- 
ti galvą, kad išgirstų, ką šis jam sako. 

— Gaudžia pavojaus varpai, suprantate? Neramiai ir garsiai gau- 
džia. Prieš penkias dienas Šeštojo bloko komanda dešifravo Vokietijos 
kariuomenės signalą, siųstą iš Artimųjų Rytų. Generolas Romelis su- 
sirūpina. Atrodo, generolui kyla įtarimas, kad nesėkmės jį persekioja 
tik todėl, kad mes kažkokiu stebuklingu būdu sužinome, kur kon- 
krečiai jis planuoja pulti. Afrika Korbs staiga pareikalauja, kad būtų 
atlikta šifrų saugumo analizė. Oi. Din dan. Praeina dvylika valandų, ir 
admirolas Dionicas dėl mums kol kas nežinomų priežasčių netikėtai 
nusprendžia sustiprinti enigmos saugumą ir pakeisti povandeniniuose 
laivuose naudojamą kodą orų prognozei šifruoti. Ir vėl — din dan. O 
šiandien prie viso to prisidėjo dar ir Lufžwajfe. Keturi vokiečių preky- 
biniai laivai, gabenantys įvairias gėrybės mano jau minėtam Romeliui, 
netikėtai atakuojami Karališkųjų oro pajėgų ir nuskęsta pusiaukelėje 
iki Tuniso. Pagaliau šįryt perskaitome, kad niekas kitas, kaip tik pats 
vyriausiasis Vokietijos kariuomenės Viduržemio jūros regione vadas, 
feldmaršalas Keselringas, reikalauja kuo skubiau išsiaiškinti, ar priešas 
negalėjo atskleisti jo naudojamų kodų. 

Vaigramas paplekšnojo Džerikui per kelį. 

— Pavojaus varpai gaudžia, pone Džerikai. Gaudžia ne prasčiau 


už Vestminsterio abatijos varpus Karūnavimo dieną. O per patį įkarštį 

dingsta jūsų draugė, tuo pat metu, kaip ir naujas blizgantis šautuvas, ir 


dėžė su šoviniais. 


— Beje, su kuo mes šioje istorijoje turime reikalą? — tęsė Vaigramas, 
išsitraukdamas mažą juodą odinę užrašų knygelę ir auksuotą automa- 
tinį pieštuką. — Klerė Aleksandra Romili. Gimusi Londone, dvide- 
šimt antrų dvylikto mėnesio dvidešimt pirmą dieną. Tėvas: Edvardas 
Artūras Makolis Romilis, diplomatas. Motina: Aleksandra Romili 
(mergautinė pavardė — Harvėj), žuvusi autoavarijoje Škotijoje dvide- 
šimt devintųjų rugpjūčio mėnesį. Jų duktė mokėsi užsienyje privačiai. 
Tėvo paskyrimai: Bukareštas, nuo dvidešimt aštuntųjų iki trisdešimt 
pirmųjų; Berlynas, nuo trisdešimt pirmųjų iki trisdešimt ketvirtųjų; 
Vašingtonas, nuo trisdešimt ketvirtųjų iki trisdešimt aštuntųjų. Vie- 
neri metai Atėnuose, o iš ten — atgal į Londoną. Mergina tuo metu 
baigia mokyklą Ženevoje. Sugrįžta į Londoną prasidedant karui. Pag- 
rindinis užsiėmimas per artimiausius trejus metus, kaip galima nu- 
spėti, yra pramogos. 

Džeriko svečias lyžtelėjo pirštą ir atvertė naują lapą. 

— Šiek tiek dirbo savanore civilinės gynybos srityje. Darbas ne 
per sunkiausias. Keturiasdešimt pirmųjų liepos mėnuo: vertėja Eko- 
nominio karo ministerijoje. Keturiasdešimt antrųjų rugpjūtis: pateikia 
prašymą Užsienio reikalų ministerijai klerko pareigoms užimti. Geros 
užsienio kalbų žinios. Rekomenduojama priimti į darbą Blečlio Par- 
ke. Žiūrėkite pridėtą tėvo laišką, bla bla. Atvyko pokalbiui rugsėjo 
dešimtą. Priimta, išduoti reikalingi dokumentai, pareigas pradeda eiti 
nuo kitos savaitės. 

Vaigramas ima vartyti užrašų knygelės lapus. 

— Tai viskas. Nepasakyčiau, kad atranka būtų buvusi griežta. 
Tačiau ji juk iš 4aisiai geros šeimos. O tėtušis dirba centrinėje įstaigo- 
je. Be to, vyksta karas. Nenorėtumėte ką nors pridurti prie surinktos 


medžiagos? 

— Nemanau, kad žinau ką nors svarbaus. 

— Kaip susipažinote? 

Džerikas dešimt minučių atsakinėjo į jam užduodamus klausi- 
mus. Ji tai darė rūpestingai ir dažniausiai nieko nenuslėpdamas. Jei ką 
ir pamelavo, tai tik nutylėdamas. Per pirmąjį pasimatymą jie nuėjo į 
koncertą. Buvo susitikę vakarais dar keletą kartų. Lankėsi kino teatre. 
Kokį filmą žiūrėję? „Cia mes tarnaujame.“ 

— Patiko? 

— Taip. 

— Perduosiu Noeliui. 

Ji niekada nekalbėjusi apie politiką. Niekada nepasakojusi ir apie 
savo darbą. Niekada neužsiminusi apie kitus draugus ar drauges. 

— Ar miegojote su ja? 

— Nekaišiokite nosies į asmeninius reikalus. 

— Užrašysiu, jog atsakėte teigiamai. 

Vaigramas vis klausinėjo. Ne, nieko keista jos elgesyje nepaste- 
bėjęs. Ne, ji neatrodė nei įsitempusi, nei nervinga, nebuvo uždara ar 
nekalbi, agresyvi ar smalsi, nepastebėjęs nei staigių jos nuotaikos svy- 
ravimų, nei prislėgtos, nei, priešingai, ypač linksmos, nieko panašaus, 
kas būtų pasirodę keista, o ir susikivirčiję jie nebuvo. Iš tikrųjų? Taigi, 
kad nebuvo. Vadinasi, jie... kaip jis galėtų paaiškinti? 

— Nežinau. Nutolome vienas nuo kito. 

— Ji susitikinėjo su kuo nors kitu? 

— Galbūt. Aš nežinau. 

— Galbūt. Jūs nežinote, — Vaigramas nustebęs pakraipė gal- 
vą. — Papasakokite apie praėjusią naktį. 

— Sėdau ant dviračio ir nuvažiavau prie namo, kuriame ji gyveno. 

— Kelintą valandą? 

— Apie dešimtą vakaro, gal dešimt trisdešimt. Jos nebuvo. 
Trumpai pasikalbėjau su panele Volis. Paskui grįžau. 

— Ponia Armstrong tvirtina girdėjusi, kad grįžote apie antrą 


nakties. 

Pasirodo, ji girdi net jei vaikštai ant pirštų galų, pagalvojo Dže- 
rikas. 

— Turbūt šiek tiek pasivažinėjau. 

— Aš taip ir maniau. Šaltyje. Tamsoje. Taigi jūs važinėjote dvi- 
račiu apie tris valandas. 

Vaigramas, čiupinėdamas nosies galą, žvilgtelėjo į savo užrašus. 

— Kažkas ne taip, pone Džerikai. Negalėčiau įvardyti konkrečiai, 
bet kažkas čia me /aip. Ką gi, — jis užvertė užrašų knygelę ir raminamai 
nusišypsojo. — Vėliau pasigilinsime. 

Paskui padėjo ranką Džerikui ant kelio ir atsistojo. 

— Pirmiausia reikia pagauti mūsų kiškutį. Manau, nenujaučiate, 
kur ji galėtų būti? Neturėjo tokios vietos, kur būtų mėgusi lankytis? 
Jokios slėptuvės, kur galėtų pasislėpti? — jis pasižiūrėjo į Džeriką, 
kuris tuo metu buvo nudelbęs akis žemyn, į grindis. — Ne? Ne. 

Kai Džerikas pagaliau išdrįso pakelti akis, Vaigramas jau buvo už- 
simetęs ant pečių savo dailųjį paltą ir nuo apykaklės rankiojo pūkelius. 

— Tai gali būti paprasčiausiai sutapimai, — prabilo Džerikas. — 
Nepagalvojote apie tai? O aš manau, kad Dionicas enigmos atžvilgiu 
visada elgiasi labai atsargiai. Todėl povandeninius laivus pirmiausia ir 
aprūpino „Rykliais“. 

— O, visiškai su jumis sutinku, — nudžiugo Vaigramas. — Ta- 
čiau pažvelkime į problemą kitu kampu. Tarkime, vokiečius pasiekė 
informacija apie tai, kuo mes čia užsiimame. Ką tokiu atveju jie darytų? 
Žinoma, jie per vieną naktį nepakeistų šimto tūkstančių enigmų kitais 
įrenginiais. Be to, daugelis jų ekspertų visuomet kategoriškai tvirtino, 
kad enigma yra neįveikiama. Nemanau, kad jie taip lengvai išsižadėtų 
savo nuomonės. Tikrai ne. Jie darys tai, ką tokiu atveju ir turėtų daryti. 
Jie imsis tirti kiekvieną įtartiną incidentą. Žinoma, kartu ieškodami 
nenuginčijamų įrodymų. Galbūt konkretaus žmogaus. O dar geriau, 
žmogaus, galinčio dokumentaliai patvirtinti jų įtarimus. O Dieve, juk 
tokių yra pakankamai. Tūkstančiai jų žino jei ne viską, tai bent jau dalį, 


pakankamai, kad būtų galima suvesti visus galus. Ir kas gi tie žmonės? 

Jis išsitraukė iš vidinės kišenės popieriaus lapą ir jį išlankstė. 

— Tai sąrašas, kurį gavau vakar. Vienuolika žmonių, dirbančių 
karinio jūrų laivyno sektoriuje, žino, kokią svarbią reikšmę turi orų 
prognozės šifrų rinkinys. Štai keletas didelio pasitikėjimo nekeliančių 
asmenų — jeigu juos primiršote, aš jums priminsiu. Manau, Skainerio 
į šį sąrašą galima netraukti. Taip pat ir Logio — jis atrodo gana pa- 
tikimas. Tačiau Baksteris? Baksteris juk komunistas, ar ne? 

— Man atrodo, komunistams su naciais ne pakeliui. Tai aišku 
kaip dukart du. 

— K3 manote apie Pakovskį? 

— Pako tėvas ir brolis žuvo, vokiečiams užėmus Lenkiją. Jie ne- 
apkenčia vokiečių. 

— O amerikonas? Krameris. Krameris? Ar žinote, kad jis yra iš 
antrosios vokiečių imigrantų kartos? 

— Kramerio brolis irgi žuvo nuo vokiečių. Tiesą sakant, pone 
Vaigramai, tai paprasčiausiai juokinga... 

— Atvudas. Pinkeris. Kingkomas. Proudfutas. De Brukis. Jūs... 
Kas gi iš tikrųjų esa/e jūs? 

Vaigramas su panieka apsidairė po ankštą kambarėlį: nuspu- 
rusios užuolaidos šviesai maskuoti, suklypusi drabužių spinta, gum- 
buota lova. Atrodo, jis pirmą kartą pastebėjo koplyčios graviūrą virš 
židinio. 

— Norėjau pasakyti, vien todėl, kad kažkoks vyrukas buvo Kem- 
bridžo karališkajame koledže... 

Jis kilstelėjo paveikslą ir kurį laiką į jį žiūrėjo, laikydamas kampu 
į šviesą. Džerikas, it stabo ištiktas, negalėjo nė pajudėti ir akylai ste- 
bėjo svečią. 

— E. M. Forsteris, — mąsliai ištarė Vaigramas. — Jis dabar tur- 
būt Karališkajame koledže, ar ne? 

— Manau, kad taip. 

— Pažįstate jį? 


— Prasilenkdamas pasisveikinu, bet ne daugiau. 

— Kaipgi toji jo esė? Kaip jis ten rašė? Na, toji apie pasirinkimą 
tarp draugo ir tėvynės? 

— „Nekenčiu priežastingumo idėjos, ir jeigu man tektų rinktis 
tarp savo šalies išdavystės ir savo draugo išdavystės, tikiuosi, kad turė- 
čiau pakankamai drąsos išduoti savo šalį.“ Tačiau jis tai rašė prieš karą. 

Vaigramas nupūtė nuo rėmelio dulkes ir atsargiai užkėlė graviūrą 
atgal ant Džeriko knygų. 

— Norėčiau tuo tikėti, — tarė jis, atsitraukdamas atgal ir gė- 
rėdamasis paveikslu. Paskui atsigręžė ir nusišypsojo Džerikui. — Aš 
pasiutusiai labai norėčiau tuo tikėti. 

Vaigramui išėjus, Džerikas keletą minučių nepajėgė net pajudėti. 
Jis gulėjo išsitiesęs ant lovos, vis dar su šaliku ir paltu, klausydamasis 
namų garsų. Apačioje liūdnai džirino kažkoks styginių kvartetas, BBC 
sprendimu tinkamas linksminti klausytojus sekmadienio vakarą. Laip- 
tų aikštelėje pasigirdo žingsniai. Džeriko ausis pasiekė šnabždesys, pa- 
sibaigęs moters — gal panelės Džobėj? — kikenimo priepuoliu. Trink- 
telėjo uždaromos durys. Paskui pasigirdo, kaip ištuštėja ir vėl prisipildo 
tiesiai virš jo kambario įrengtas vandens rezervuaras. Stojo tyla. 

Galiausiai, kai Džerikas po maždaug ketvirčio valandos atsikėlė, 
jis pašėlusiai skubėjo. Pirmiausia paėmė šalia lovos stovėjusią kėdę ir 
atrėmė į plonas, iš plokščių sukaltas duris. Tada nukėlė graviūrą, pa- 
guldė ant nudėvėto kilimo, ištraukė iš jos tvirtinimo vinutes, nuėmė 
užpakalinę dalį, suvyniojo joje slėptus lapus į tūtelę ir nusinešė juos 
prie krosnies. Šalia jos stovėjo nedidelis kibirėlis su anglimis, ant ku- 
rių buvo degtukų dėžutė su dviem degtukais. Vienas buvo sudrėkęs, 
tačiau kitas, jį brūkštelėjus, užsidegė, ir Džerikas, pasukiojęs jį, kad 
geriau įsiliepsnotų, prikišo prie popieriaus. Jis laikė degtuką, nenu- 
leisdamas akių nuo besiraitančių ir tamsėjančių lapų tol, kol skausmas 
pirštų galuose tapo nepakeliamas ir teko juos įmesti į krosnį, kurioje 


popierius galutinai virto trapiais pelenais. 


Penkta dalis 


ŠPARGALĖ 


ŠPARGALĖ: tam tikras pagrindas (įprastai 
kodų rinkinys arba paprastasis tekstas), 
leidžiantis dešifruoti kriptogramą; „špar- 
galė“ neabejotinai... yra vienintelė ne- 
pamainoma kriptoanalitiko darbo priemonė.“ 
(Knox et al., op. cit., 27 p.) 


Kriptografijos leksikonas 
( „Visiškai slaptai“, Blečlio Parkas, 1943) 


Karo metais gaminami lūpų dažai buvo kieti ir vaškuoti — jais dažy- 
damasi moteris jautėsi taip, lyg dažytųsi Kalėdų žvake. Hestera Volis, 
baigusi įnirtingai zulinti lūpas, užsidėjo savo akinius ir bjaurėdamasi 
žvilgtelėjo į veidrodį. Makiažui ji neskyrė daug dėmesio netgi prieš 
karą, kai parduotuvėse galėjai įsigyti įvairiausių kosmetikos priemo- 
nių. Tačiau dabar, kai neturėjai iš ko rinktis, dėl jų, kad ir kaip kvaila, 
buvo verčiamasi per galvą. Hestera pažinojo merginų, dirbusių tame 
pačiame bloke, kurios gaminosi lūpų dažus iš burokėlių, užtepdamos 
ant viršaus vazelino, arba blakstienoms dažyti naudojo batų laką ir ap- 
degintus kamščius, odą minkštindavo popieriumi, kuriame buvo įvy- 
niotas margarinas, o prakaito kvapui panaikinti pažastis apibarstydavo 
sodos bikarbonatu... Hestera Volis sudėjo lūpas lyg besirengdama 
švilpti, bet tuojau pat nusivaipė. Iš tiesų, tai labai kvaila. 

Atrodo, kosmetikos priemonių stygių galiausiai pajuto ir pati 
Klerė. Nors jos mažas tualetinis staliukas buvo gausiai apstatytas įvai- 
riausiais indeliais ir buteliukais, — „Max Factor“, „Coty“, „Elisabeth 
Arden“, — kurių gamintojų vardai žadino prieškario prisiminimus, 
dauguma jų, nuodugniau apžiūrėjus, pasirodė esą tušti. Nieko ne- 
buvo likę, išskyrus vos juntamus kvapus. Hestera ėmė viską paeiliui 
uostyti, ir jos vaizduotę užplūdo prabanga tviskantys vaizdiniai: Vorto 
iš Londono sukurtos išeiginės suknelės ir balinės suknios. drąsiomis 
dėcolletage, Versalio fejerverkai, Vestminsterio pokylių įžymybės her- 
cogienės ir dar tuzinas kitų fantastiškų, tačiau absurdiškų dalykų, apie 
kuriuos taukšdavusi Klerė. Vis dėlto mergina rado pusę indelio dažų 
blakstienoms ir stikliniu kamščiu uždaromą stiklainį, kuriame per colį 
dar buvo likę gabaliukais sušokusios pudros, ir ėmėsi darbo. 

Hestera Volis neabejojo, kad jai reikia pasigražinti. Argi pati 


221 


ROBERT HARRIS 


Klerė jos neįkalbinėjo? Makiažas yra vienas malonumas, filosofuoda- 
vo Klerė, jis pagerina tavo savijautą, leidžia tapti visai kitu žmogumi, 
be to, „jeigu Žinai, širdele, kad tau tai gali praversti, tai kodėl nepasi- 
naudojus?“ Puiku. Hestera staigiais judesiais pasipudravo išblyškusius 
skruostus. Ką gi, jei /ai padės įtikinti Mailzą Mermedženą, kad šis 
patenkintų jos prašymą būti perkeltai į kitą skyrių, tai jis, po galais, ir 
gaus, ko panorėjęs. 

Be jokio entuziazmo įvertinusi savo išvaizdą, ji rūpestingai viską 
sudėjo į vietą ir nusileido laiptais žemyn. Valgomasis buvo ką tik išva- 
lytas. Virš židinio žydėjo geltonieji narcizai. Paruoštos malkos ugniai 
užkurti. Virtuvėje taip pat švaru. Hestera kiek anksčiau, vakare, buvo 
iškepusi morkų apkepą, kurio turėjo užtekti dviem. Ji panaudojo savo 
pačios čia pat, už virtuvės durų, esančioje trumpoje lysvėje užaugintas 
daržoves ir paliko Klerei jos dalį bei raštelį, kuriame paaiškino, kur 
rasti vakarienę ir kaip ją pasišildyti. Akimirką padvejojusi, gale pridū- 
rė: „Kad ir kur tu buvai, sveika sugrįžusi! Tave mylinti — HL.“ Ji vylėsi, 
kad tai nebus palaikyta kišimusi į svetimus reikalus arba perdėtu smal- 
sumu, juolab kad ir ji pati nepretendavo tapti Klerės motina. 

ADU, panele Volis... 

Žinoma, Klerė sugrįš. Ta kvaila panika kilo visai be reikalo. 

Hestera atsisėdo į vieną iš fotelių ir ėmė jos laukti, tačiau, likus 
penkiolikai minučių iki pusiaunakčio, ryžosi veikti. 

Dviračiu dardėdama į kelią, ji mėnesienoje pastebėjo tyliai lyg 


vaiduoklį aukštyn kylančią baltą pelėdą. 


Tam tikra prasme dėl visko kalčiausia buvo panelė Smolbonė. Jei 
Andžela Smolbonė, pasibaigus namų darbų ruošai, poilsio kambaryje 
nebūtų užsiminusi apie Dai/y Telegrapb rengiamą galvosūkių konkur- 
są, Hesteros Volis gyvenimas būtų tekėjęs įprasta vaga. Jos gyvenime 
nebuvo jokių ypatingesnių ar jaudinančių įvykių — ji gyveno ramioje 


provincijoje, dirbo nuošalioje ir ekscentriškoje privačioje mergaičių 

parengiamojoje mokykloje, įsikūrusioje Dorseto grafystėje, netoli 
Byminsterio, mažiau nei už dešimties mylių nuo Hesteros gimtinės. Ir 
karas nebuvo labai palietęs jos gyvenimo, išskyrus tai, kad kai kuriuose 
gretimuose ūkiuose šmėkščiojo išblyškę evakuotų vaikų veidai, paplū- 
dimį netoli Laim Ridžio juosė spygliuota viela, o mokykloje nuolat 
trūko mokytojų, ir Hesterai nuo 1942 metų Mykolinių teko mokyti 
ne tik jai įprasto dalyko, tikėjimo pagrindų, bet i7 anglų kalbos, /7 net 
šiek tiek lotynų bei graikų. 

Hestera turėjo talentą kryžiažodžiams spręsti, todėl kai An- 
džela tą vakarą pagarsino, kad laimėtojui atiteks dvidešimties svarų 
vertės piniginis prizas... ji paprasčiausiai pagalvojo — o kodėl gi ne? 
Pirmąją kliūtį, itin sudėtingą galvosūkį, išspausdintą jau kitos dienos 
numeryje, ji įveikė be vargo. Ji išsiuntė atsakymą, ir kone grįžtamuoju 
paštu atėjo laiškas, kviečiantis ją dalyvauti finale, turėjusiame įvykti 
Daily Telegrapb personalo valgykloje, po dviejų savaičių, šeštadienį. 
Andžela sutiko pravesti žolės riedulio treniruotę, Hestera sėdo į 
traukinį Kriukernas-Londonas, prisijungė prie penkiasdešimties 
kitų finalininkų ir laimėjo. Kryžiažodį Hestera išsprendė per tris 
minutes ir dvidešimt dvi sekundes, o čekį jai įteikė pats lordas Kem- 
rouzas. Penkis svarus ji atidavė tėvui, į bažnyčios restauravimo fondą, 
už septynis svarus nusipirko naują žieminį paltą (iš tikrųjų, jis buvo 
jau dėvėtas, bet atrodė tartum naujas), o likusius pasidėjo į savo tau- 
pomąją sąskaitą pašte. 

O ketvirtadienį ji gavo antrą laišką, tik jau visiškai kitokį — re- 
gistruotą, ilgame tamsiai geltoname voke. Iš Jo Didenybės kancelia- 
rijos. 

Ji niekaip negalėjo apsispręsti. Galbūt Zė/egrapb turnyras buvo 
surengtas Karo ministerijos raginimu, siekiant išaiškinti gabiausius 
galvosūkiams šalies vyrus ir moteris? O gal koks gudruolis iš Karo 
ministerijos paprasčiausiai pamatė turnyro rezultatus ir paprašė Tė/eg- 
rabb redakcijos finalo dalyvių sąrašo? Kad ir kaip ten buvo iš tikrųjų, 
penketas tinkamiausių kandidatų buvo iškviesti į pokalbį, kuris įvyko 

niūriame senamadiškame administraciniame pastate, esančiame kita- 
me Temzės krante, o trys iš jų gavo nurodymus prisistatyti į Blečiį. 

Mokykla nenorėjo jos išleisti. Motina verkė. Tėvui jau vien min- 
tis apie tai atrodė pasibaisėtina, kaip pasibaisėtinos atrodė bet kokios 
permainos, todėl jį jau iš anksto, likus dar daug laiko iki atsisveikinimo 
su dukra, ėmė kamuoti nelaimės nuojauta („Į savo buveinę jis nebe- 
sugrįš, jo namai daugiau jo nebepažins“, Job 7, 10.) Tačiau įstatymas 
yra įstatymas. Ji privalėjo vykti. Juolab kad jai, mąstė Hestera, jau buvo 
suėję dvidešimt aštuoneri. Nejaugi ji pasmerkta visą likusį gyvenimą 
tūnoti toje pačioje vietoje, snaudulingame žemės kampelyje, kurio 
siauros pievos ir iš medaus spalvos akmenų statyti kaimai primena 
dygsniuotą antklodę? Jai tai buvo galimybė ištrūkti. Po Karo ministe- 
rijoje įvykusio pokalbio ji buvo susidariusi nuomonę, kad jai teks dirb- 
ti su šifrais, todėl vaizduotėje jau regėjo tyloje skendinčias bibliotekas 
su knygų pilnomis lentynomis ir atitinkama, intelektualiam darbui 
pritaikyta aplinka. 

Apsirengusi savo naująjį komise pirktą paltą, Hestera Volis 
lietingą pirmadienio rytą išlipo Blečlio geležinkelio stotyje, o iš ten 
dideliu automobiliu buvo pristatyta tiesiai į administracijos pastatą, 
kuriame teko parašu patvirtinti pasižadėjimą laikytis Tarnybinių pa- 
slapčių įstatymo. Su įstatymu supažindinęs armijos kapitonas pasidėjo 
ant stalo priešais save pistoletą ir pareiškė, kad jeigu kas nors iš jų bent 
žodeliu prasitars apie tai, ką sužinos dirbdami šioje įstaigoje, jis juos 
nušausiąs. Asmeniškai. Šiuo pistoletu. Paskui jie buvo paskirti į tarny- 
bą. Du finalo dalyviai vyrai tapo kriptoanalitikais, 0 ją, moterį, nesun- 
kiai juos įveikusią, pasiuntė į kažkokią suirutę, vadinamą kontrole. 

— Imi šį blanką štai iš čia ir pirmoje grafoje įrašai pasiklausymo 
stoties kodinį pavadinimą. Tarkime, Čiksandsas — tai CKS, Boma- 
noras — BMR, Harpendonas — HPN... Nesikrimsk, brangioji, greit 
priprasi. Dabar žiūrėk — štai čia įrašai radiogramos užfiksavimo laiką, 
čia — dažnį, čia — šaukinį, čia — raidžių kombinacijų skaičių... 


Jos svajonėms buvo nelemta išsipildyti. Ji tapo svarbia raštininke, 

o kontrolės skyrius, kuriame dirbo, buvo savotiškas piltuvas, — na, 
žinoma, kad svarbus, — tarp pasiklausymo stočių ir kriptoanalitkų, 
piltuvas, kuriuo nenutrūkstamu srautu sruvo maždaug keturiasdešimt 
tūkstančių skirtingų radijo šaukinių, naudojančių daugiau kaip šešias- 
dešimt atskirai identifikuojamų enigmos raktų. 

— Vokietijos karinėms oro pajėgoms įprastai naudojami vabz- 
džių arba gėlių pavadinimai. Tarkime, „Tarakonas“ — tai enigmos 
raktas Prancūzijoje dislokuotiems naikintuvams, o „Laumžirgis“ — 
Lufžwaffe Tunise. „Skėrys“ — Lufžwafje Sicilijoje. Tokių pavadinimų 
yra visas tuzinas. Gėlių pavadinimai taikomi Lu/žgau, jie taip pat įvai- 
rūs: „Paprastoji rusmenė“ — Rytų frontas, „Geltonasis narcizas“ — 
Vakarų frontas, „Narcizas — Norvegija. Paukščiai — tai Vokietijos 
sausumos kariuomenė. Taigi įsidėmėk: „Kikilis“ ir „Feniksas“ — tai 
Panzerarmee Afrika, „Pelėsakalis“ ir „Grifas“ — Rusijos frontas. Iš viso 
šešiolika paukštelių. Be to, yra dar ir „Česnakas“, „Svogūnas“, „Salie- 
ras“ — daržovių pavadinimai yra enigmos raktai orų prognozėms 
šifruoti. Jie visi siunčiami tiesiai į Dešimtąjį bloką. Supratai? 

— O „Skunkas“ ir „Dygliakiaulė“? 

— „Skunkas“ — tai P/iegerkorps VIII, Rytų frontas. „Dyglia- 
kiaulė“ — sausumos kariuomenės ir karinių oro pajėgų sąveika, Pietų 
Rusija. 

— Kodėl pavadinta ne kokiu vabzdžiu? 

— Dievai žino. . 

Lentelės, kurias jos turėjo pildyti, buvo vadinamos „bi“ aprašais 
arba „nosinaitėmis“, kartotekos spinta įvairiems niekams — „Titika- 
ka“. („Ežeras Anduose, į kurį įteka daug upių, — pompastiškai pa- 
aiškino Mermedženas, — neturintis ištakų.“) Vyrai vieni kitiems duo- 
davo kvailokus vardus, pavyzdžiui „Vienaragis zebras“ arba „Dirbtinis 
vėžlys“, o merginos alpėdavo dėl mašinų skyriuje dirbančių gražesnių 
kriptoanalitikų. Tą žiemą sėdėdama šaltame bloke ir pildydama ne- 
sibaigiančius sąrašus, Hestera nacių valdomą Vokietiją įsivaizdavo 
kaip bekraštį tamsų slėnį su tūkstančiais mažyčių pavieniui degančių 

ir juodoje naktyje vienas kitam mirksinčių žiburėlių. Keista, mąstė ji, 
bet šis vaizdinys tiek pat nutolęs nuo karo, kaip ir Dorseto lankos arba 
šiaudais dengti klojimai. 


Hestera pastatė savo dviratį pašiūrėje šalia valgyklos, ir darbuotojų 
srovė netrukus ją nunešė prie pat įėjimo į Šeštąjį bloką. Kontrolės 
skyrius dūzgė lyg bičių avilys, Mermedženas, demonstruodamas, kokį 
svarbų vaidmenį jis atlieka, zujo nuo vieno stalo prie kito, kartkartėmis 
kaukštelėdamas galvą į žemai kabančius lempų gaubtus, ir nuo lempų 
visomis kryptimis pasklisdavo geltoni šviesos ruožai. Ketvirtoji tankų 
armija raportavo apie sėkmingą Charkovo atsiėmimą iš rusų, o kvaišos 
iš Trečiojo bloko reikalavo, kad Jet kuriuo dažniu iš Rytų fronto pie- 
tinio sektoriaus siunčiami pranešimai būtų nede/siant grąžinami atgal. 

— Hestera, Hestera, atėjai pačiu laiku. Gal pabandytum susi- 
siekti su Čiksandsu — ten dirba tokia gerulė — ir pasiteirauti, galbūt 
jie galėtų mums padėti? Mašinų skyrius įsitikinęs, kad pastarasis jų 
gautas pranešimas, šifruotas „Pelėsakalio“ raktu, buvo iškraipytas — 
radistei reikėtų patikrinti savo užrašus ir persiųsti perimtą pranešimą 
dar kartą. O vienuoliktą jau bus reikalingi Bomanoro persiųstų krip- 
togramų „bi“ aprašai. Tegul tau kas nors padeda. Beje, ir indeksavimo 
skyrius jau galėtų baigti rūšiavimą. 

Visus šiuos nurodymus ji išgirdo nė nespėjusi nusirengti palto. 

Laikrodis jau rodė dvi, kai ji pagaliau rado laisvesnę valandėlę 
atsitraukti iš savo darbo vietos ir pasikalbėti su Mermedženu akis į akį. 
Jis tuo metu sėdėjo savo kambarėlyje ir susikėlęs kojas ant stalo, prisi- 
merkęs studijavo šūsnį lapų; Hestera pamanė, kad tokią imperatorišką 
poz3 jis bus nusižiūrėjęs nuo kokio nors kino aktoriaus. 

— Gal galėtume, Mailzai, pasikalbėti? 

Mailzai. Reikalavimas vadinti vieni kitus vardais jai atrodė 
pernelyg įkyrus ir nenatūralus, tačiau nieko negalėjai pakeisti, mat 


formalumų nesilaikymas buvo griežta taisyklė, neatskiriama Blečlio. 

moralinio veido dalis: mes, civiliai diletantai, nugalėsime žuos discipli- 
nuotus „hansus“. 

Mermedženas toliau studijavo savo popierius. 

Ji patrepseno koja. 

— Mailzai? 

Jis atvertė kitą lapą. 

— Mano visiškai padalytas dėmesys skirtas tau. 

— Mano prašymas dėl perkėlimo... 

Jis sudejavo ir atvertė naują lapą. 

— Tik jau nepradėk iš naujo. 

— Aš mokiausi vokiečių... 

— Drąsus žingsnis. 

— Juk pats esi sakęs, kad nemokėdama vokiečių neturiu jokių 
šansų būti perkelta į kitą skyrių. 

— Taip, bet aš nesakiau, kad mokėdama vokiečių ga/i žikėtis būti 
perkelta. Ach, velniai rautų! Tiek jau to, užeik. 

Atsidusęs jis pastūmė į šalį lapus ir pamojo jai pirštu. Matyt, 
kažkas buvo jam sakęs, kad „Brylcreem“ suteikia jam patrauklumo. Jo 
atgal sušukuoti ir už ausų sukišti blizgantys plaukai priminė plaukiko 
kepuraitę. Jis bandė želdintis a /2 C/ark Gable ūsus, tačiau jų kairė pusė 
atrodė truputį ilgesnė. 

— Darbuotojų perkėlimai iš vieno skyriaus į kitą, kaip jau esu 
tau aiškinęs, yra išimtiniai atvejai. Privalome atsižvelgti į saugumo 
reikalavimus. 

Atsižvelgti į saugumo reikalavimus... — Ar tik ne tokiu pat būdu 
jis prieš karą atmesdavo prašymus suteikti paskolą? Staiga jo žvilgsnis 
sustingo, ir Hestera suprato, kad Mailzas pastebėjo, jog ji pasidažiusi. 
Tikriausiai jis nebūtų labiau apstulbęs, jei ji būtų išsidažiusi mėlžolės 
dažais. Pakito net jo balsas — nusileido visa oktava. 

— Paklausyk manęs, Hestera. Ko jau ko, bet pasirodyti esąs 
nesukalbamas aš tikrai nenorėčiau. Man atrodo, tau būtų ne pro šalį 


dienai ar dviem pakeisti aplinką, — jis pirštų galiukais palietė ūsus ir 

patenkintas, tartum stebėdamasis, kad jie tebėra ten, kur ir buvę, nusi- 
šypsojo. — Kodėl gi tau neišvykus pasidairyti po kurią nors pasiklau- 
symo stotį — galbūt tai padėtų apsispręsti, kur yra tavo vieta? 

— Jaučiu, — pridūrė jis po trumpos pauzės, — kad ir man pa- 
čiam reikia poilsio. Galėtume vykti kartu. 

— Kartu? Taip... Kodėl gi ne? Susirastume kokią nedidelę smuk- 
lę, kur galėtume papietauti, tiesa? 

— Nuostabu. Aplinką pakeisti tikrai verta. 

— O gal rastume ir kokią užeigą su svečių kambariais, kur būtų 
galima pernakvoti, jei užkluptų naktis? 

Jis susierzinęs nusikvatojo. 

— Bet tu žinai, kad aš vis tiek negaliu garantuoti, jog tavo pra- 
šymas bus patenkintas. 

— Tačiau tai padėtų? 

— Jei laikysiesi duoto žodžio. 

— Mailzai? 

— Mmm? 

— Verčiau mirti. 


— Ak, tu, frigidiška kale. 


Hestera prileido į kriauklę šalto vandens ir ėmė įnirtingai taškyti sau 
veidą. Nuo ledinio vandens gėlė rankas ir skruostus. Vanduo varvė- 
jo jai už sprando, tekėjo pro paraitytas rankoves. Jai būtinai reikėjo 
šalto dušo. Ji buvo nusipelniusi bausmės už savo beprotybę ir paikas 
iliuzijas. 

Prispaudusi plokščią pilvą prie kriauklės, mergina tiriamu žvilgs- 
niu iš arti įsistebeilijo į savo kreidos baltumo veidą veidrodyje. 

Žinoma, skųstis būtų beprasmiška. Tai buvo pokalbis prie ketu- 
rių akių. Ja niekas nepatikėtų. O jei ir patikėtų, kas tuomet? Brangioji 
mano, prieš vėją nepapūsi. Mailzas panorėjęs galėtų priremti ją prie 


tos savo nelemtos Titikakos, pakišti ranką po sijonu, ir vis tiek niekas 

jos neišleistų į kitą skyrių — nė viena iš jos kolegių, mačiusių tiek, kiek 
ji, iš čia neištrūko. 

Pažvelgusi į savo akis, Hestera jose pastebėjo savigailą, palenkė 
prie kriauklės galvą ir ėmė pilti ant jos vandenį, karbolio muilo gaba- 
lėliu trindama skruostus ir lūpas, kol vanduo nusidažė rausva pudros 
spalva. 

Kaip būtų gerai, jei ji dabar galėtų pasikalbėti su Klere. 

ADU, panele Volis... 

Tualeto kabinoje jai už nugaros pasigirdo nuleidžiamo vandens 
šniokštimas. Ji skubiai ištraukė iš kriauklės kamštį ir ėmė šluostytis 


veidą ir rankas. 


Pasiklausymo stoties pavadinimas, radiogramos užfiksavimo laikas, 
dažnis, šaukinys, raidžių kombinacijos... Pasiklausymo stoties pa- 
vadinimas, radiogramos užfiksavimo laikas, dažnis, šaukinys, raidžių 
kombinacijos... 

Hesteros ranka mechaniškai judėjo ant popieriaus lapo. 

Ketvirtą valandą pusė pamainos darbuotojų ėmė traukti į val- 
gyklą. 

— Eini, Hete? 

— Deja, negaliu. Baisiai daug darbo. Vėliau prisijungsiu. 

— Vargšele! 

— Pati tu vargšelė su savo prakeiktu Mailzu, — pratrūko Berilė 
Makan, kartą permiegojusi su Mermedženu ir dabar dėl to baisiai 
besigailinti. 

Hestera palenkė galvą virš stalo ir toliau kruopščiai rašė savo dai- 
lia mokytojos rašysena. Viena akimi ji matė, kaip kitos moterys ren- 
gėsi paltus ir ėjo pro duris, kaukšėdamos bateliais į medines grindis. 
O Klerė taip smagiai iš jų pasišaipydavo! Viena iš jos savybių, kurios 
Hesterai labiausiai patiko, buvo sugebėjimas pamėgdžioti žmonės: 
Antėją Leih-Delamerę, medžiotoją, kuri į darbą dažnai atvykdavo 

mūvėdama jojimo kelnėmis; Binę, merginą, kurios oda atrodė lyg 
vaškuota, svajojusią tapti katalikų vienuole; merginą iš Solihulo, kuri 
kalbėdama telefonu laikydavo ragelį per pėdą nuo burnos, nes motina 
jai buvo sakiusi, kad jame veisiasi mikrobai... Hesteros žiniomis, Klerė 
niekada nebuvo pasimafyme sa Mermedženu, tačiau mėgdžiojo jį to- 
bulai. Niūrioji gyvenimo Blečlyje pusė buvo jų viešų ir privačių sąmojų 
objektas, jų ginklas prieš nuobodulį. 

Pro atdaras duris į vidų plūstelėjo smarkus šalto oro gūsis, ėmęs 
žaisti šnarančiais „bi“ aprašais ir „nosinaitėmis“. 

„Nuobodos“, „nuobodu“ — mėgstamiausi Klerės žodžiai. Parkas 
buvo nuobodus. Karas — nuobodus. Miestelis — žiauriai nuobodus. 
O nuobodžiausi buvo vyrai. Aplink ją lyg katinai saulėkaitoje nuolat 
trynėsi — ir kokį gi kvapą ji skleidė? — mažiausiai du ar trys gerbėjai. 
O kaip ji šaipydavosi iš jų tais nuostabiais vakarais, kai jos abi, tarytum 
visą gyvenimą kartu nugyvenusi sutuoktinių pora, draugiškai sėdėda- 
vo priešais židinį! Ji šaipydavosi iš jų chamiško grabinėjimosi, iš jų 
idiotiškų šnekų ir juokingo susireikšminimo. Vienintelis vyras, iš kurio 
ji nesišaipė, — Hesterai tik dabar paaiškėjo, — buvo keistasis ponas 
Džerikas, apie kurį ji, tiesą sakant, nė neužsimindavo. 

ADU, panele Volis... 

Dabar, kai ryžosi šiam žingsniui, — o ką, argi visą laiką širdies 
gelmėje nenujautė, kad taip pasielgs? — ji stebėjosi savo ramumu. Juk 
ji tik trumpam užmes akį, save įtikinėjo Hestera, tai visiškai nepa- 
vojinga. Šiaip ar taip, ji netgi turėjo idealų pasiteisinimą, kodėl kišanti 
nosį į indeksą. Argi ne tas gyvulys Mailzas visoms girdint liepęs jai 
pasirūpinti, kad visi segtuvai būtų išdėstyti tvarkingai? 

Hestera baigė pildyti „bi“ ir padėjo jį ant lentynos. Paskui prisi- 
vertė valandėlę luktelėti, dėdamasi, kad tikrina savo kolegių atliktus 


darbus, o tada kaip įmanydama nerūpestingiau nuėjo į indeksavimo 


skyrių. 

Džerikas atitraukė užuolaidas ir už lango išvydo eilinį šaltą ir giedrą 
rytą. Dar tik trečioji jo para Komerciniuose svečių namuose, bet vaiz- 
das jau buvo bepradedąs įgristi. Pirmame plane pasirodydavo ilgas ir 
siauras sodas (betonuota aikštelė, per kurią ištempta virvė skalbiniams 
džiūti, daržovių lysvė ir priešlėktuvinė slėptuvė), kuris už maždaug 
septyniasdešimties jardų virto piktžolėmis apėjusia ir pūvančia tvora 
apjuosta dykviete. Paskui ėjo kažkokia žemuma, kurios jis gerai ne- 
bėgiai, koks tuzinas, jei tik ne daugiau, o galiausiai žvilgsnis užkliū- 
davo už pagrindinio objekto, milžiniško karalienės Viktorijos laikų 
lokomotyvų depo, virš kurio kabojo užrašas kadaise baltomis, dabar 
pro suodžius sunkiai įžiūrimomis raidėmis — LONDONO, ANGLIJOS 
CENTRO IR ŠKOTIJOS GELEŽINKELIS. 

Prieš akis dar viena diena, viena iš tų, per kurias brendi neturėda- 
mas jokio kilnesnio tikslo, kaip tik gyvas ir sveikas pasiekti kitą krantą. 
Džerikas dirstelėjo į savo „Waralarm“. Laikrodis rodė penkiolika po 
septynių. Šiaurės Atlante dar mažų mažiausia keturias valandas turėtų 
viešpatauti tamsa. Jis apskaičiavo, kad jokio darbo neturėsiąs bent jau 
iki vidurnakčio Britanijos laiku, kai konvojai vėl pateksiantys į povan- 
deninių laivų ugnies žoną. Turbūt teks slampinėti po bloką iš vieno 
kampo į kitą, laukti ir sukti galvą. 

Praėjusią nakų Džerikas net tris kartus buvo nusprendęs, kad 
reikėtų susirasti Vaigramą ir viską atvirai iškloti, o kai ši mintis jį 
aplankė trečią kartą, jis jau buvo besirengiąs paltą. Tačiau galiausiai 
nusprendė, kad visiškai pakaktų ir telefono skambučio. Viena vertus, 
jis privalėjo papasakoti Vaigramui viską, ką tik žino. Antra vertus, jo 
turima informacija niekuo nebūtų palengvinusi Klerės paieškos, tai 
kodėl reikėtų ją išduoti? Šansai atrodė lygūs. Rytui brėkštant Džerikas 
palaimingai pasidavė daug kartų išbandytam inertiškumui, pasirinko 


poziciją, iš kurios matomos abi problemos pusės. 


23I 


ROBERT HARRIS 


O kodėl tai, kas įvyko, negalėjo būti tiesiog baisi klaida? Gal vis- 
kas prasidėjo kvailu pokštu, o vėliau virto nelaime? Nuo pokalbio su 
Vaigramu praėjo jau vienuolika valandų. Galbūt jie ją jau rado? Dar 
labiau tikėtina tai, kad ji pati atsirado — gal namuose, gal bloke — ir 
savo didelėmis akimis dabar stebisi, kas čia vyksta ir kodėl, po galais, 
kilo tokia sumaištis? 

Jis jau ketino pasitraukti nuo lango, bet tuo metu tolimajame 
lokomotyvų depo gale pastebėjo kažką keistai judant. Gal tai koks 
didelis gyvūnas, o gal stambaus sudėjimo žmogus ropoja keturiom? 
Džerikas bandė įžiūrėti per suodiną stiklą, bet objektas buvo per toli, 
kad galėtum aiškiai matyti, todėl jis iš spintos apačios išsitraukė savo 
teleskopą. Langas buvo priklijuotas prie rėmo, tačiau po kelių stiprių 
smūgių delno apatine dalimi jį pavyko pakelti bent šešiais coliais. 
Džerikas priklaupė, o teleskopą pastatė ant palangės. Tarp daugy- 
bės persipynusių ir besikryžiuojančių linijų jis ne iškart rado tai, ko 
ieškojo, bet po kurio laiko objektyve išniro vokiečių aviganis, veršio 
didumo šuo, šniukštinėjantis po platforminiu prekiniu vagonu. Nežy- 
miai kryptelėjęs teleskopą į kairę, jis išvydo policininką, vilkintį kelius 
siekiančia miline. Tiksliau, du policininkus ir kitą šunį, kurį vienas iš 
pareigūnų laikė už pasaito. 

Džerikas keletą minučių stebėjo šią nedidelę grupę, tikrinusią 
tuščią traukinį. Paskui ji pasidalijo į dvi komandas — viena nuėjo bė- 
giais tolyn, o kita pasuko mažų vienaukščių namukų link ir dingo iš 
regėjimo lauko. Spragtelėjo teleskopo užraktas. 

Keturi vyrai ir du šunys vienoje aikštelėje. Tarkime, kitose stoties 
platformose darbuojasi dar dvi tokios komandos. Įdomu, kiek jų yra 
visame mieste? Dvidešimt? O užmiestyje? 

Turi jos nuotrauką? Kokią nors neseniai darytą? 

Jis pabaksnojo teleskopu sau į skruostą. 

Galimas dalykas, jie dabar tikrina visus šalies uostus ir geležin- 
kelio stotis. 


O kas toliau, kai ją sugaus? 

Pakars? 

Pirmyn, Džerikai. Atrodo, visai čia pat, jam prie peties, pasigirdo 
jo mokyklos laikų internato viršininko balsas. Drąsiau, vaikine. 

Reikia kažkokiu būdu rasti išeitį. 

Nusiprausia. Nusiskuta. Apsirengia. Sudeda į nedidelį ryšulį 
nešvarius skalbinius ir palieka jį ant lovos poniai Armstrong, labiau 
vildamasis nei tikėdamasis. Nulipa laiptais. Šiaip ne taip ištveria 
bandymus užmegzti mandagų pokalbį. Klausosi vieno iš nesibai- 
giančių ir nelabai padorių Bonimano pasakojimų. Supažindinamas 
su dviem kitais šių namų svečiais — panele Kvins, ganėtinai žavia 
„teleprincese“ iš karinio jūrų laivyno bloko, ir ponu Nouksu, prieš karą 
vokiečių viduriniosios aukštaičių kalbos dvaro epų ekspertu, o dabar 
orų prognozių skyriaus kriptoanalitiku, šiek tiek žinomu nuo 1940- 
ųjų, dažniausiai paniurusiu ir piktu. Išsisuka nuo pokalbių, į kuriuos 
bandomas įtraukti. Kramsnoja skrudintą duoną, skoniu nesiskiriančią 
nuo kartono. Geria arbatą, tokią pat pilką kaip vasario dangus. Viena 
ausimi nugirsta radijo transliuojamas žinias: „Maskvos radijas praneša, 
kad rusų Trečioji armija, vadovaujama generolo Vatutino, sėkmingai 
gina Charkovą nuo dar vieno vokiečių kariuomenės puolimo...“ 

Be dešimties aštuonios ponia Armstrong atnešė rytinį paštą. Po- 
nui Bonimanui nėra nieko („dėkoju Dievui“, — tarė Bonimanas), pora 
laiškų panelei Džobėj, sąskaita iš Heferso knygyno ponui Nouksui. 
Deja, ponui Džerikui nėra nieko... Tiesa, kai kas yra — ji rado nusi- 
leidusi žemyn, greičiausiai kažkas įkišo pro durų apačią naktį. 

Jis atsargiai paėmė laišką. Vokas buvo prastos kokybės, tarny- 
binis, ant jo mėlynu rašalu spausdintinėmis raidėmis užrašyta jo pa- 
vardė, o po ja du kartus pabrauktas prierašas „Per pasiuntinį, įteikti 
asmeniškai“. Raidės „e“ žodžiuose užrašytos graikiška forma. Ar tik jo 
naktinis korespondentas nebuvo klasikinės literatūros žinovas? 

Džerikas su laišku pasitraukė į prieškambarį, kad ten jį perskai- 
tytų, o jam įkandin iškurnėjo ir ponia Armstrong. 

Šeštasis blokas 
4. 45 


Mielas bone Džerikai, 
atsižvelgdama į jūsų didelį susidomėjimą viduramžių 
alebastro statulomis, išreikštą per vakarykštį mūsų susitikimą, 
norėčiau pasiteirauti, ar nenorėtumėte šįryt, aštuntą valandą, 
atvykti į tą pačią vietą ir kartu su manimi apžiūrėti lordo Grė- 
jaus de Viltono kapo altorių (XV a., tikrai labai gražus)? 
Nuoširdžiai — H. A. V. 


— Blogos naujienos, pone Džerikai? — ponios Armstrong balse 
pasigirdo vilties gaida, kurios ji nepajėgė nuslėpti. 
Tačiau Džerikas su paltu rankose jau buvo pusiaukelėje durų link. 


Nors jis į kalvą užbėgo bėgte, prie granitinio paminklo karo aukoms 
atminti atsidūrė vėluodamas penkiomis minutėmis. Kapinėse nesima- 
tė nei jos, nei nieko kito, todėl Džerikas paklebeno bažnyčios duris. Iš 
pradžių pamanė, kad jos užrakintos. Norėdamas trūktelėti aprūdijus; 
metalinį žiedą, turėjo įsikibti abiem rankomis. Paskui pečiu įsirėmė į 
ąžuolines, daug orų permainų atlaikiusias duris, ir jos prasivėrė. 

Bažnyčios vidus priminė olą — joje buvo šalta ir tamsu, prie- 
blandą skrodė blyškūs, pilkšvai melsvi šviesos pluoštai, tokie masyvūs, 
kad galėjai pamanyti, jog tai — plokštės, atremtos į langus. Jis daugelį 
metų nebuvo lankęsis bažnyčioje, ir specifinis žvakių vaško, drėgmės 
bei smilkalų kvapas paskatino tolimus vaikystės prisiminimus. Paga- 
liau Džerikui pasirodė, kad jis matąs galvos kontūrus klaupte arčiau- 
siai altoriaus, todėl patraukė į tą pusę. 

— Panele Volis? 

Jo balsas buvo labai duslus ir sklindąs kažkur labai toli. Tačiau 
priėjęs arčiau jis išvydo, kad tai jokia galva, o tik kunigo arnotas, 

tvarkingai permestas per klaupto atramą. Jis nuėjo nava link medžiu 
apkalto altoriaus. Iš kairės stovėjo akmeninis karstas su įrašu, greta 
jo — balta lordo Ričardo Grėjaus de Viltono, mirusio prieš penkis 
šimtus metų, statula, vaizduojanti jį pusiausėda, su šarvais, ant šalmo 
padėjus; galvą, o kojas ištiesusį ant liūto nugaros. 

— Labai įdomūs šarvai. Tačiau reikėtų nepamiršti, kad pen- 
kioliktame amžiuje karyba buvo laikoma svarbiausiu džentelmenui 
užsiėmimu. 

Džerikas nesuprato, iš kur ji atsirado. Jam atsisukus į balso pusę, 
Hestera lyg niekur nieko stovėjo vos už dešimties pėdų nuo jo. 

— Manyčiau, kad dėmesio vertas ir veidas, nors jis niekuo per 
daug neišsiskiria. Tikiuosi, jūsų niekas nesekė? 

— Ne. Manau, kad ne. Ne. 

Ji žengė keletą žingsnių į jo pusę. Žvelgdamas į jos blyškų lyg 
numirėlio veidą ir ilgus plonus pirštus, galėjai ją pačią palaikyti alebas- 
trine statula, išėjusia tiesiai iš lordo Grėjaus kapo. 

— Turbūt pastebėjote karališką herbą virš šiaurinių durų? 

— Arjūs jau seniai čia laukiate? 

— Karalienės Anos herbas, bet įdomiausia, kad jis sukurtas dar 
laikantis Stiuartų tradicijos. Škotijos herbai buvo pridėti tik 1707 
metais. Dabar toks reiškinys retas. Maždaug dešimt minučių. Kaip tik 
tuo metu iš čia išvažiavo policija, — mergina ištiesė ranką. — Atsipra- 
šau, gal galėtumėte atiduoti mano raštelį? 

Jam dvejojant, ji dar kartą ištiesė ranką, tik šįkart kategoriškiau. 

— Prašau malonėkite atiduoti man 7aš7e/;. Nenorėčiau palikti 
jokių pėdsakų. Dėkoju. 

Hestera Volis paėmė laišką ir įgrūdo jį į savo gilaus kelionmaišio 
dugną. Jos rankos taip drebėjo, kad nepajėgė sugraibyti sagties. 

— Beje, čia nebūtina šnabždėtis. Esame visiškai vieni. Žinoma, 
išskyrus Dievą. Jis, manau, yra mūsų pusėje. 

Džerikas suprato, kad jam išmintingiausia būtų luktelėti, leisti jai 


prabilti tada, kai ji pati panorės, tačiau jis negalėjo susilaikyti. 

— Ar jūs patikrinote? — paklausė jis. — Šaukinį, kurį buvau 
minėjęs. 

Pagaliau ji užsegė kelionmaišį. 

— Taip, aš patikrinau. 

— Ar jis sausumos kariuomenės, ar Lufžwaffe? 

Ji pakėlė pirštą. 

— Kantrybės, pone Džerikai. Kantrybės. Pirmiausia norėčiau 
kai ką išgirsti iš jūsų, žinoma, jei neprieštarausite. Tikriausiai galėtume 
pradėti nuo to, kas jus paskatino atkreipti dėmesį į šias tris raides? 

— Patikėkite manimi, panele Volis, jums geriau to nežinoti. 

Ji pakėlė akis aukštyn. 

— O Dieve, apsaugok mane — dar vienas... 

— Atleiskite, nesupratau. 

— Atrodo, būsiu patekusi į užburtą ratą, pone Džerikai. Nuolat 
susiduriu su patronuojančiais vyriškiais, kurie man nuolat primena, 
kas aš tokia ir ko man geriau nežinoti. Jei taip, tai mūsų pokalbis baig- 
tas, — ji žvilgsniu parodė į grindų plokštę. 

— Panele Volis, — Džeriko balsas nuskambėjo kaip ir jos, šaltai, 
oficialiai, — aš atsiliepiau į jūsų laišką. Įsidėmėkite: manęs nedomina 
alebastro statulos — nei viduramžių, nei Viktorijos epochos, nei se- 
novės Kinijos. Jei nieko daugiau negalite papasakoti, linkiu jums geros 
dienos. 

— Ką gi, geros dienos ir jums. 

Jei jis būtų turėjęs skrybėlę, būtų ją kilstelėjęs. 

Džerikas apsisuko ir ėmė eiti durų link. Kvailys, pasigirdo vidi- 
nis balsas, tu pats tikriausias pasipūtęs kvailys. Nuėjus pusę atstumo, 
jo žingsniai sulėtėjo, o prie krikštyklos jis ir visai sustojo, pečiai nu- 
linko. 

— Šachas ir matas, pone Džerikai, — linksmai šūktelėjo ji, sto- 


vėdama šalia altoriaus. 

— ADU — tai šaukinys, nurodytas prie keturių perimtų pranešimų, 
kuriuos mūsų... bendra pažįstama... pavogė iš Trečiojo bloko, — pa- 
aiškino jis pavargusiu balsu. 

— Iš kur jūs žinote, kad ji juos pavogė? 

— Jie buvo paslėpti jos miegamajame. Po grindų lentomis. Kiek 
man yra žinoma, mums nerekomenduojama neštis namo dokumentų, 
sų kuriais dirbame. 

— O kur jie dabar? 

— Aš juos sudeginau. 

Jie sėdėjo antroje klauptų eilėje, vienas šalia kito, abu žiūrėdami 
tiesiai į priekį. Jei kas nors tuo metu būtų užėjęs į bažnyčią, būtų pa- 
manęs, kad vyksta išpažintis — ji atlieka kunigo vaidmenį, o jis — nu- 
sidėjėlio. 

— Manote, kad ji — slapta agentė? 

— Nežinau. Jos elgesys, švelniai tariant, man pasirodė įtartinas. 
Atrodo, kiti ją įtaria. 

— Kas tokie? 

— Vienas iš jų — Užsienio reikalų ministerijos tarnautojas pa- 
varde Vaigramas. 

— Kodėl? 

— Tikriausiai todėl, kad ji dingo. 

— Nekalbėkite niekų. Tam turėtų būti rimtesnė priežastis. Toks 
sujudimas dėl vienos pravaikštos? 

Jis nervingai persibraukė delnu sau per plaukus. 

— Yra... požymių... Tik, dėl Dievo meilės, nieko daugiau ne- 
kamantinėkite... Paprasčiausiai požymiai, leidžiantys manyti, kad 
vokiečiai įtaria, jog mes atskleidėme jų enigmos kodą. 

Ilga pauzė. 

— Tačiau kodėl mūsų bendra pažįstama turėtų padėti vokiečiams? 

— Jeigu aš tai Žinočiau, panele Volis, nesėdėčiau čia su jumis, 
negaiščiau laiko ir nenusižengčiau tarnybinių paslapčių įstatymui. Gal 


jau pakankamai sužinojote? 

Dar viena pauzė. Neryžtingas galvos linktelėjimas. 


— Pakankamai. 


Hestera kalbėjo taip, lyg sektų pasaką, tyliai, nežiūrėdama į jį. Džeri- 
kas atkreipė dėmesį, kad ji niekaip negali suvaldyti visą laiką virpančių 
rankų. Jos buvo panašios į mažus baltus paukštelius — tai pešiojo 
jos palto siūles, tai kilstelėdavo ant kelių skvernus, tai nutūpdavo ant 
priekinio klaupto atlošo arba ūmai plastelėdavo, sakytum padėdami 
pasakoti, kaip ji ėmėsi tirti nusikaltimą. 


Ji palaukia, kol visos merginos išeis valgyti. 

Kad jos elgesys niekam nesukeltų įtarimo, o ir ji pati matytų, jei 
kas nors artintųsi, indeksavimo skyriaus duris palieka truputį praviras. 

Ištiesusi ranką ji pasiekia dulkėtą metalinę lentyną ir ištraukia iš 
jos pirmą segtuvą. 

AAA, AAB, AAC... 

Pagaliau atverčia dešimtą puslapį. 

Čia. Tryliktas įrašas. 

ADU. 

Ji veda pirštu iki atitinkamo įrašo, kur nurodyta eilutė ir grafa, 
paskui reikalingus skaičius užsirašo ant popieriaus skiautės. 

Indeksų segtuvą pastato atgal į vietą. Eilučių registravimo žur- 
nalas yra viršutinėje lentynoje, todėl tenka atsinešti kėdę. Eidama pro 
duris, kyšteli galvą į koridorių ir apsidairo. 

"Tuščias. 

Dabarji ima nervintis. Kodėl? — klausia savęs. Ar ji daro ką nors 
labai bloga? Nusišluosto į savo pilką sijoną drėgnus delnus ir atverčia 
žurnalą. Verčia jo lapus. Pagaliau randa jai reikalingą skaičių. Ir vėl 
veda pirštu išilgai eilutės. 

Pasitikslina vieną kartą, antrą. Ne, ji nesuklydo. 

ADU yra „Nachrichten-Regimenter“, vokiečių kariuomenės 

537-ojo motorizuotojo ryšių dalinio, šaukinys. Jis perduodamas bangų 
„ilgiu, kurį fiksuoja Bomanoro pasiklausymo stotis Lesteršyre. Radijo 
pelengatoriumi pavyko nustatyti, kad 537-asis ryšių dalinys nuo spalio 
mėnesio dislokuotas Smolensko karinėje apygardoje, Ukrainoje“, šiuo 
metu okupuotoje Vermachto armijų junginio „Centras“, kuriam vado- 
vauja feldmaršalas Giunteris fon Kliugė. 


Džerikas, prieš tai iš susidomėjimo net palinkęs į priekį, nustebęs 
atsilošė. 

— Ryšių dalinys? 

J; apėmė neaiškus nusivylimas. O ko jis iš tikrųjų tikėjosi? Kon- 
kretaus atsakymo nesurado. Bent jau kažko daugiau... ko nors labiau 
nerprasta. 

— Penki šimtai trisdešimt septintasis, — pakartojo jis. — Ar šis 
dalinys yra priešakinėse pozicijose? 

— Priešakinės pozicijos šiame sektoriuje kasdien keičiasi. Tačiau 
Šeštajame bloke kabantis karinės padėties žemėlapis rodo, kad Smo- 
lenskas šiuo metu yra vokiečių okupuotoje teritorijoje, maždaug už 
šimto kilometrų nuo fronto linijos. 

— A! 

— Taigi. Iš pradžių ir aš taip sureagavau. Norėjau pasakyti, kad 
tai — vienas iš užnugario ešelonų, priskiriamų prie žemos kategorijos 
taikinių. Visiškai eilinis objektas. Jei ne tam tikros... komplikacijos. 

Ji kyštelėjo ranką į savo kelionmaišį, išsiėmė nosinę ir išsišnypštė 
nosį. Džerikas pastebėjo, kad jos pirštai vis dar virpa. 


Grąžinusi į vietą eilučių registravimo žurnalą, ji užtrunka mažiau nei 
minutę, kol išsitraukia reikiamą grafų registravimo žurnalą ir pasižymi 
perimtų pranešimų eilės numerius. 


* Pats Smolenskas yra Rusijos teritorijoje. (Red. past.) 

Išeidama iš indeksavimo skyriaus pastebi, kad Mailzas („tai yra 
Mailzas Mermedženas, — paaiškina Džerikui, — kontrolės skyriaus 
budintysis karininkas, storžievis“) nugara į duris pataikaujančiu balsu 
kalba telefonu su kažkuo iš vadovybės, — „Ne, ne, tikrai gerai, Do- 
naldai, džiaugiuosi, galėdamas pasitarnauti“, — o tai reiškia, kad jis 
nė nepastebi, kaip Hestera pasiima savo paltą ir tyliai pradaro duris. 
Įjungia kišeninį žibintuvėlį ir išeina į naktį. 

Vėjo šuoras sūkuriuoja tarp blokų ir tranko jai per veidą. Už 
Aštuntojo bloko takas išsišakoja: pasukusi dešinėn, ji prieitų pagrin- 
dinius vartus ir šiltą, triukšmingą valgyklą, o posūkis kairėn žada pasi- 
vaikščiojimą ežero pakrante tamsoje. 

Ji pasuka į kairę. 

Į debesų maršką įsisupęs mėnulis skleidžia blausią šviesą, bet jos 
pakanka, kad Hestera matytų takelį. Už rytinį perimetrą juosiančios 
aptvaros auga nedidelė giraitė, kurios ji tamsoje, tiesa, neįžiūri, tačiau 
girdi, kaip nematomuose medžiuose šiurena vėjas. Praeina pro A ir B 
sektorius, du šimtus penkiasdešimt jardų, ir atsiduria tiesiai priešais 
vos įžiūrimą didelį, kvadratinį, į bunkerį panašų pastatą, dar visai ne- 
seniai įrengtą, kuriame šiuo metu įsikūrusi Blečlio centrinė registra- 
tūra. Priėjus arčiau, žibintuvėlio šviesos pluoštas atsimuša į plienines 
langines, bet netrukus pasirodo ir sunkios durys. 

Nevogsi, primena ji pati sau, siekdama durų rankenos. 

Ne, ne. Žinoma, kad ne. 

Nevogsi, tik akies krašteliu dirstelėsi — ir atgal. 

Ovis dėlto, ar nėra parašyta, kad „kas paslėpta, priklauso Viešpa- 
čiui, mūsų Dievui“ (Pakartoto įstatymo 29, 28)? | 

Ryškiai balta neoninė šviesa atėjusią čia iš bloko prieblandos ap- 
stulbina, kaip ir tyla, kurią trikdo tik tolimas „Hollerith“ perfokortų 
tarškėjimas. Darbininkai dar nebuvo iki galo atlikę savo darbų — vie- 
noje priimamojo pusėje buvo sustatyti šepečiai ir kitokie įrankiai, 
o patalpoje tvyrojo šviežio betono, dažų ir medžio drožlių kvapas. 
Budėtoja, kapralė, vilkinti karinių oro pajėgų pagalbinio personalo 

moterų skyriaus uniforma, draugiškai, lyg būtų pardavėja, per savo 
stalą palinksta į priekį. 

— Šalta naktis? 

— Pakankamai, — Hestera prisiverčia nusišypsoti ir linktelė- 
ti. — Norėčiau patikrinti keletą eilės numerių. 

— Norėsite skolintis ar pasitikslinsite vietoje? 

— Čia, vietoje. 

— Kuris skyrius? 

— Šeštasis blokas, kontrolės. 

— Jūsų leidimas? 

Moteris paima iš jos lapelį su jame užrašytais skaičiais ir dings- 
ta galiniame kambaryje. Pro praviras duris Hestera matė metalines 
lentynas ir nesibaigiančiomis eilėmis sustatytus kartoninius segtuvus. 
Tarpduryje pasirodęs vyriškis nukelia vieną dėžę nuo lentynos. Paskui 
pakelia akis ir žiūri į ją. Ji nusisuka į šalį. Ant kalkėmis baltintos sie- 
nos kabo Beitmano pieštas plakatas, vaizduojantis čiaudinčią moterį, 
lydimą kvailokos veido išraiškos tipiško Vaitholo devyndarbio, kuris 
primena: 


SVEIKATOS MINISTERIJA įspėja: 
Kosėdami ir čiaudėdami platinate ligas 
Užkirskite kelią bakterijoms, gaudydami Jas nosinėmis 


Prisidėkite brie savo šalies pergalės 


Atsisėsti nėra kur. Už budėtojos stalo Hestera pastebi didelį 
laikrodį, kurio ciferblate įspaustos raidės RAF. Laikrodis toks didelis, 
kad ji mato, kaip juda didžioji rodyklė. Praeina keturios minutės. Pen- 
kios. Registratūroje varginantis karštis. Ji jaučia, kad ima prakaituoti. 
Nuo šviežių dažų kvapo pykina. Septynios minutės. Aštuonios. Ji jau 
norėtų dingti iš čia, bet kapralė paėmė jos asmens kortelę. O Dieve, 
kaip ji galėjo taip kvailai pasielgti? O ką, jei budėtoja dabar skambina 
telefonu į Šeštąjį bloką, norėdama įsitikinti, ar ji sakanti tiesą. Jei taip, 

tai į registratūrą gali bet kurią akimirką įsiveržti Mailzas šaukdamas: 
„Ką, po velnių, tu, moteriške, čia veiki?“ Devynios minutės. Dešimt 
minučių. Reikia pabandyti sukoncentruoti dėmesį į ką nors kitą. Kosė- 
dami ir čiaudėdami platinate ligas... 

Ji nė nepastebi, kaip už nugaros išdygsta registratūros budėtoja. 

— Atsiprašau, kad taip ilgai užtrukau, bet toks atvejis man dar 
niekada nebuvo pasitaikęs... 

Vargšelė sukrėsta, jos iš tikrųjų gaila. 

— Kaip tai? — paklausė Džerikas. 

— Segtuvas, — paaiškino Hestera. — Segtuvas, kurio man rei- 
kėjo, buvo tuščias. 


Jiems už nugaros pasigirdo metalo barkštelėjimas, atsidarė bažnyčios 
durys, o paskui ėmė artėti žingsniai. Hestera užsimerkė, puolė ant 
kelių ir šalia savęs paklupdė Džeriką. Ji sudėjo rankas maldai, nu- 
lenkė galvą, jo pavyzdžiu pasekė ir jis. Maždaug ties bažnyčios viduriu 
žingsniai nutilo, bet netrukus atsinaujino, tik buvo jau visiškai tylūs, 
mat žmogus ėjo pirštų galais. Džerikas vogčiomis dirstelėjo kairėn ir 
išvydo palinkusį senyvą kunigą liturginiais drabužiais. 

— Dovanokite, jei pertraukiau maldą, — sušnibždėjo vikaras. 
Paskui, kilstelėdamas ranką, linktelėjo Hesterai. — Sveiki. Atleiskite. 
Palieku jus su Dievu. 

Po kelių akimirkų jo skubūs žingsniai nutilo. Dunkstelėjo už- 
daromos bažnyčios durys, pasigirdo velkės trinktelėjimas. Džerikas vėl 
atsisėdo į klauptą, pridėjo ranką sau prie širdies ir net per keturis dra- 
bužių sluoksnius pajuto — buvo tuo tikras, galėjo net prisiekti, — kaip 
plaka jo širdis. Paskui žvilgtelėjo į Hesterą ir, klausiamai pakartojęs 
„Palieku jus su Dievu?“ jos veide išvydo šypseną. Įvykusios permainos 
negalėjai nepastebėti, ji buvo akivaizdi. Jos akys švytėjo, ankstesnės 
įtampos veide — tartum nebuvę, ir jam pirmąsyk, galbūt visiškai ne- 
sąmoningai, dingtelėjo, kodėl Klerė ir Hestera galėjo būti draugės. 

Džerikas sėdėjo įsmeigęs akis į vitražą virš altoriaus, parėmęs smakrą 
ant pirštų galais sudėtų rankų. 

— Taigi, kokia iš to peršasi išvada? Kad Klerė galėjo pavogti visą 
segtuve buvusią medžiagą? Ne... — tą pačią akimirką paprieštaravo jis 
pats sau, — ne, to negali būti, tai nesąmonė, juk savo kambaryje ji laikė 
originalias kriptogramas, o ne dešifruotas... 

— Būtent, — sutiko Hestera. — Registratūros segtuve, kurį man 
parodė jos darbuotoja, buvo įklijuota juostelė su mašinėle išspausdinta 
pastaba, kad eilės numeriai buvo priskirti kitai kategorijai ir išimti iš 
šio segtuvo, o visus su tuo susijusius paklausimus pateikti generalinio 
direktoriaus kanceliarijai. 

— Generalinio direktoriaus? Esate tuo tikra? 

— Aš moku skaityti, pone Džerikai. 

— O ant juostelės pažymėta data? 

— Kovo ketvirtoji. 

Džerikas pasitrynė kaktą. Nieko keistesnio jis dar nebuvo gir- 
dėjęs. | 

— O ką veikėte išėjusi iš registratūros? 

— Sugrįžau į bloką ir puoliau rašyti jums laišką. Per tą pačią per- 
trauką suspėjau jį atnešti jums. Paskui reikėjo sulaukti tinkamo mo- 
mento dar kartą patekti į indeksavimo skyrių. Mes kasdien pildome 
registracijos žurnalą, į kurį, atitinkamai pagal „b“ aprašą, įtraukiame 
visas perimtas kriptogramas. Kiekvienai dienai — atskiras segtuvas. 

Mergina vėl pasirausė savo kelionmaišyje ir iš jo ištraukė nedide- 
lę kortelę su datomis ir skaičiais. 

— Kadangi nežinojau, nuo kurios dienos pradėti, peržiūrėjau 
visus nuo metų pradžios darytus įrašus. Pirmasis įrašas — vasario 
šeštą. Iš viso užregistruota vienuolika perimtų pranešimų, iš kurių 
keturi — paskutinę dieną. 

— Kokia tai buvo diena? 

— Kovo ketvirta. Tą pačią dieną iš segtuvo registratūroje išimta 
informacija. Ką jūs apie tai manote? 

— Nieko. Daug ką. Bandau įsivaizduoti, ką tokio svarbaus savo 
kriptogramoje gali perduoti vokiečių ryšių dalinys, esantis jų užnuga- 
ryje, kad iš registratūros segtuvo išimama visa su ja susijusi medžiaga. 

— Įdomu, o kas yra generalinis direktorius? 

— Slaptosios žvalgybos tarnybos vadovas. „C“. Nežinau jo tikro- 
jo vardo nei pavardės. 

Džerikas prisiminė vyrą, prieš pat Kalėdas jam įteikusį čekį. 
Raudonskruostis kaimietišku tvido kostiumu. Jis labiau panėšėjo į 
ūkininką, nei į slaptųjų agentų viršininką. 

— Gal galėčiau? — paklausė jis, ištiesdamas ranką į prirašytą 
kortelę. 

Ji be didelio noro padavė perimtų pranešimų sąrašą. Džerikas pa- 
kreipė jį į blyškią šviesą. Sąrašas atrodė padrikas. Užfiksavus pirmąją ra- 
diogramą, — tai įvyko vasario šeštą, tuojau pat po vidurdienio, — sekė 
dvi dienos tylos. Antrasis signalas užfiksuotas vasario devintą, 14. 27. 
Vėl tarpas, tik jau dešimties dienų. Paskui radiograma vasario dvidešim- 
tą, 18. 07, ir dar vienas tarpas, po kurio signalai suaktyvėja: du — kovo 
antrą dieną (16.39 ir 19.01), du — trečią (11.18 ir 17. 27), o galiausiai, 
kovo ketvirtą, eina keturi signalai, vienas po kito. Tai buvo kriptogra- 
mos, kurias jis rado Klerės kambaryje. Pirmieji pranešimai išsiųsti dvi 
dienos iki jo paskutiniojo pokalbio su Klere prie užtvinusios molio duo- 
bės. Paskutinieji — po mėnesio, jam dar tebebūnant Kembridže, likus 
mažiau kaip savaitei iki tos dienos, kai Blečlis atsidūrė aklavietėje. 

Jokio tarpusavio ryšio. 

— Koks enigmos šifro raktas naudotas jiems perduoti? Reikia 
manyti, jie Žuvo užšifruoti enigma? 

— Indekse nurodyta „Grifas“. 

— Grifas? 

— Rusijos frontui rezervuotas įprastas Vermachto enigmos šifro 


raktas. 

— Ar lengvai įveikiamas? 

— Mano žiniomis, kasdien. 

— O patys signalai? Kaip jie buvo siunčiami? Įprastu kariniu 
radijo tinklu? 

— Nežinau, bet beveik galiu garantuoti, kad ne. 

— Kodėl? 

— Pirmiausia, tai labai mažas srautas. Signalai nereguliarūs. O 
ir jų dažnis man nežinomas. Manyčiau, kad tai kažkas specialaus, ga- 
limas dalykas, jie buvo perduoti slapta linija. Tik dvi stotys: motininė 
žvaigždė ir vienišė. Tačiau tam, kad galėtume būti tikri, reikia savo 
akimis pamatyti registracijos žiniaraščius. 

— O kur juos galima gauti? 

— Jie turėtų būti registratūroje. Deja, patikrinus paaiškėjo, kad 
jie taip pat išimti. 

— Še tau, kad nori, — burbtelėjo Džerikas. — Kruopščiai pa- 
dirbėta. 

— Be žiniaraščių iš kontrolės skyriaus indekso, jie nebūtų pasie- 
kę savo tikslo. Ir 725 vis dar manote, kad 7; elgėsi įtartinai? O dabar, jei 
galima, norėčiau, kad grąžintumėte man kortelę. 

Hestera paėmė perimtų pranešimų sąrašą ir pasilenkusi į priekį 
įsidėjo į kelionmaišį. 

Džerikas atrėmė galvą į klaupto atlošą ir įsistebeilijo į skliautinės 
lubas. Kas gi ten tokio svarbaus buvo? — mąstė jis. Iš tiesų, turėjo būti 
kažkas ypatinga, jei pats generalinis direktorius ryžosi pagvelbti visą 
segtuve buvusią medžiagą, ir ne tik ją, bet dar ir registracijos Žiniaraš- 
čius. Džerikas veltui bandė rasti atsakymą. Jis norėjo nesijausti toks 
velnioniškai pavargęs. Jis dabar būtų norėjęs dienai ar dviem užsidary- 
ti savo darbo kambaryje, atsiriboti nuo viso pasaulio, susirasti pluoštą 
švaraus laiškinio popieriaus ir gerai padrožtų pieštukų rinkinį... 

Jo žvilgsnis iš lėto leidosi žemyn, stabtelėdamas prie atskirų 
bažnyčios detalių — šventuosius vaizduojančių vitražų, marmurinių 


angelų, akmeninių memorialų mirusiems iškiliems Blečlio parapijos 

nariams, po balkonu chorui lyg ilgakojis voras kabančios iš varpinės 
nutįsusios virvės. Džerikas užsimerkė. 

Klere, Klere, ką gi tu padarei? Gal pamatei kažką, ko tau tavo 
„baisiai nuobodžiame“ darbe nevalia matyti? O gal, niekam ne- 
matant, iš konfidencialių atliekų dėžės ištraukusi vieną kitą lapelį 
vogčiom parsinešei namo? O jei iš tikrųjų taip padarei, tai kodėl? 
Ar jie tai žino? Gal todėl tave Vaigramas ir seka? Galbūt per daug 
sužinojai? 

Jis vėl išvydo ją tamsoje klūpomis kažko ieškančią jo lovos ko- 
jūgalyje, išgirdo savo paties mieguistą balsą — „Ką fu, bo galais, čia 
veiki?“ — ir jos tiesų atsakymą — „Šmirinėjų p0 tavo daiktus...“ 

Juk tu visą laiką kažko ieškojai, ar ne? O supratusi, kad pas 
mane nerasi, pasirinkai kažką kitą. („Aš visą laiką su kuo nors susi- 
žikinėju“, — atsakei man; ir tai buvo vieni iš paskutiniųjų tavo man 
ištartų žodžių, pameni?) Kas tai galėtų būti, ko tu taip karštligiškai 
ieškai? 

Aibė klausimų. Džerikas pajuto, kad jam darosi šalta. Jis susisu- 
po į paltą, įsikniaubė smakru į šaliką, o rankas sugrūdo giliai į kišenes. 
Pabandė atkurti anų keturių kriptogramų vaizdą, — LCNNR KDEMS 
LWAZA, — deja, nesėkmingai, raidės atrodė išsiliejusios. Jis jau anks- 
čiau buvo tai patyręs. Neįmanoma atmintyje fotografiškai užfiksuoti 
teksto, kuriame nėra jokio ryšio; tam reikia, kad tekstas būtų prasmin- 
gas, turėtų tam tikrą struktūrą. 


Motininė žvaigždė 17 VUieniše... 


Storos sienos saugojo tylą, kuri atrodė tokia pat sena, kaip ir pati 
bažnyčia, — tai buvo slegianti tyla, ją kartkartėmis sudrumsdavo ant 
gegnių lizdą susisukusio paukštelio plasnojimas. Keletą minučių abu 
nepratarė nė žodžio. 

Tiek daug laiko prasėdėjusiam kietame klaupte Džerikui atrodė, 
kad jo kaulai sustingo į ledą, o šis tirpulys, tyla, supantys relikvijoriai 

ir šleikštus smilkalų kvapas tikrai turėjo jį susargdinti. Antrą kartą per 
dvi dienas jis prisiminė tėvo laidotuves — sulysusį veidą karste, moti- 
ną, verčiančią atsisveikinant pabučiuoti tėvą, šaltą jo odą, nuo kurios, 
prisilietus lūpomis, dvelkė mokyklos laboratoriją primenantis chemi- 
kalų tvaikas, ir dar šleikštesnį dvoką krematoriume. 

— Noriu įkvėpti gryno oro, — prabilo jis. 

Nusitvėrusi savo kelionmaišį ji nusekė jam iš paskos. Šventoriuje 
jie apsimetė tyrinėją antkapius. Šiaurinėje, žvelgiant nuo bažnyčios, 
pusėje, užstotas medžių, buvo Blečlio Parkas. Į miestą triukšmingai 
birbdamas nudūmė motociklas. Džerikas luktelėjo, kol variklio tratė- 
jimas virto tolimu zirzimu, ir lyg pats sau sumurmėjo: 

— Aš savęs nuolat klausiu, kuriems galams jai reikėjo vogti 
kriptogramas? Vurint omenyje, kad ji galėjo prieiti prie dešifruotos 
medžiagos. Jeigu ji buvo slaptoji agentė. — Hestera jau rengėsi prieš- 
tarauti, bet jis kilstelėjo ranką, kad ją sulaikytų. — Aš juk nesakau, 
kad ji ir yra agentė, tik „jeigu ji buvo“. Taigi tuo atveju jai tikriausiai 
būtų reikėję įrodymo, kad enigma išaiškinta? Kokia nauda iš šifruotos 
radiogramos? 

Jis pritūpė ir ėmė pirštais valyti paminklo užrašą, kuris buvo jau 
beveik sunykęs. 

— Jei tik mes turėtume daugiau informacijos apie jas... Pavyz- 
džiui, kam jos buvo adresuotos. 

— Mes jau bandėme. Jie sunaikino bet kokius pėdsakus. 

— Bet kas nors juk turėtų ką nors žinoti, — balsu mąstė jis. — 
Pirmiausia kažkas turėjo dešifruoti perimtą pranešimą. Paskui kažkas 
jį išvertė. 

— O kodėl jums nepasikalbėjus su kuo nors iš jūsų draugų, krip- 
toanalitikų? Argi jūs nesate mirtini draugai? 

— Taigi kad neypatingi. Deja, mums sudarytos tokios sąlygos, 
kad kiekvienas gyventume atskirą gyvenimą. Žinau, Trečiajame bloke 
yra vienas žmogus, kuris tikriausiai matė tai, kas mus domina... — Tai 


taręs Džerikas prisiminė sunerimusį Veicmano žvilgsnį („-.. prašau 

daugiau į mane nesikreibk. Nenoriu nieko apie tai žinoti...“) ir papurtė 
galvą. — Ne. Jis mums nepadėtų. 

— Tuomet labai gaila, — šiek tiek atžariai pareiškė ji, — kad su- 
naikinai vienintelį mūsų turėtą įkaltį. 

— Laikyti juos buvo pernelyg rizikinga. — Jis ir toliau neskubė- 
damas valė paminklą. — Kiek man yra žinoma, jūs galėjote Vaigramui 
papasakoti, kad aš domėjausi vienu šaukiniu. 

Jis susirūpinęs žvilgtelėjo į ją ir pridūrė: 

— Tikiuosi, to nepadarėte? 

— Nejaugi manote, kad aš visai išprotėjusi, pone Džerikai? Argi 
aš dabar kalbėčiausi su jumis? 

Ji pyktelėjusi nudrožė siauru takeliu tolyn, paskui sustojo ir ėmė 


tyrinėti viename antkapyje iškaltą epitafiją. 


Dėl savo ūmios reakcijos Hestera Volis ėmė gailėtis bemaž iškart. 
(„Geriau būti kantriu žmogumi, negu galiūnu; suvaldyti save geriau, 
negu užkariauti miestą.“ Patarlių 16, 32) Tačiau, kaip pastebėjo Dže- 
rikas jau vėliau, jųdviejų santykiams pagerėjus tiek, kad jis galėjo sau 
leisti išsakyti jai pastabą, jeigu ji tąsyk nebūtų netekusi kantrybės, gal 
niekuomet nebūtų radusi išeities. 

— Kartais, — tarė jis, — mums reikia nedidelio streso, kad pa- 
miklintų protą. 

Ji pavydėjo — tokia buvo tiesa. Ji manė, kad pažįsta Klerę taip 
pat gerai, kaip ir bet ką kitą, tačiau greitai įsitikino, kad jos tikriausiai 
išvis nepažįsta, bent jau neką geriau negu jis. 

Hestera pajuto drebulį. Kovo saulė dar nešildė. Jos spinduliai, at- 
simušantys į akmeninį Švč. Mergelės Marijos bažnyčios bokštą, šildė 
neką daugiau už veidrodžio saulės zuikučius. 

Džerikas jau buvo atsistojęs ir vaikštinėjo tarp kapų. Ji svarstė, 
ar būtų buvusi panaši į jį, jeigu būtų galėjusi studijuoti universitete. 
Deja, to nebūtų pakentęs tėvas. Tačiau jos broliui Džordžui pasisekė, 

tartum toks būtų buvęs paties Dievo potvarkis: vyrai studijuoja uni- 
versitetuose, vyrai dešifruoja; moterys sukasi namie, moterys sistemi- 
na dokumentus. 

„Hestera, Elestera, atėjai pačiu laiku. Gal babandytum susisiekti su 
Čiksandsu — ten dirba tokia gerulė — ir basiteirauti, kuo jie galėtų mums 
padėti? Mašinų skyrius įsitikinęs, kad pastarasis jų gautas pranešimas, šif- 
ruotas „Pelėsakalio“ raktu, buvo iškraipytas — radistei reikėtų patikrinti 
savo užrašus ir persiųsti bperimtą pranešimą dar kartą. O vienuoliktą jau 
bus reikalingi Bomanoro...“ 

Nesėkmės sugniuždyta ji žvelgė į vieną iš daugybės antkapių, bet 
kaip tik tuo metu pajuto, kad kūnas pamažu atsigauna. 

„Radistei reikėtų patikrinti savo užrašus...“. 

— Pone Džerikai! 

Išgirdęs jį šaukiant, jis atsigręžė ir išvydo ją paknopstom bėgan- 


čią prie jo. 


Buvo jau beveik dešimta valanda, ir Mailzas Mermedženas, prieš iš- 
eidamas kibinti merginų, savo kabinete kruopščiai šukavo plaukus, kai 
tarpduryje pasirodė Hestera Volis. 

— Ne, — pareiškė jis, atsukdamas jai nugarą. 

— Mailzai, paklausyk. Aš gerai pagalvojau ir manau, kad tu bu- 
vai teisus. Aš — visiška kvailė. 

Jis, negalėdamas patikėti, žvilgtelėjo į ją veidrodyje. 

— Turiu omenyje savo prašymą dėl pervedimo... Norėčiau, kad 
jį anuliuotum. 

— Na ir puiku. Aš jo niekada ir nebuvau patvirtinęs. 

Mermedženas tęsė grožio procedūras. Šukos slydo tankiais juo- 
dais plaukas tartum grėblys per taukus. 

Ji išspaudė šypseną. 

— Aš mąsčiau apie tavo žodžius... apie tai, kad turiu atrasti savo 


vietą šioje schemoje... 

Jis baigė dailintis ir atsisuko profiliu į veidrodį, bandydamas įžiū- 
rėti, kaip atrodo iš šono. 

— Jei pameni, kalbėjome apie tai, kad man galbūt vertėtų apsi- 
lankyti pasiklausymo stotyje. 

— Be problemų. 

— Prisiminiau, hm, kad man į darbą reikės tik rytoj po pietų. 
Taigi pagalvojau, kad galėčiau vykti šiandien. 

Tiesą sakant, šiandien aš užsiėmęs. 

— O, tai ne bėda, Mailzai. Aš ga/ėčiau ir pati nuvykti. O grįžusi 
informuočiau apie išvykos rezultatus... — tardama sekančius žodžius, 
ji suleido sau į delną nagus, — ... vieną gražų vakarą. 

Pastebėjusi dar vieną jo šnairuojantį žvilgsnį, Hestera sunerimo: 
„Na jau ne, tai pasirodys per daug įtartina.“ Tačiau jis tik gūžtelėjo 
pečiais. 

— Kodėl gi ne? Bet pirmiau jiems paskambink. 

Paskui išdidžiai mostelėjo ir pridūrė: 

— Sakyk, kad skambini mano vardu. 

— Dėkoju, Mailzai. 

— Kuo ne Loto žmona? — mirktelėjo jis. — Druskos stulpas 
dieną, ugnies kamuolys naktį... 

Išeidamas jis paplekšnojo Hesterai per užpakalį. 


Už trisdešimties jardų, Aštuntajame bloke, Džerikas beldė į duris, prie 
kurių pritvirtinta lentelė JAV KARINIO JŪRŲ LAIVYNO RYŠIŲ TARNY- 
BA. Iš vidaus pasigirdęs skardus balsas pakvietė užeiti. 

Krameris rašomojo stalo neturėjo, mat patalpa buvo nedidelė, tik 
kartoninį stalą, ant kurio stovėjo telefonas, ir daug vielinių krepšių su 
dokumentais, sustatytų ant grindų. Nebuvo čia net lango. Ant vienos 
iš medinių pertvarų, skiriančių jo kabinetą nuo likusios bloko dalies, 
jis buvo priklijavęs dar gana naują fotografiją, išplėštą iš žurnalo Life, 

kurioje matyti Kasablankos konferencijos dalyviai Ruzveltas ir Čer- 
čilis, sėdintys saulės nutviekstame parke vienas šalia kito. Amerikietis 
matė, kad Džerikas žiūri į nuotrauką. 

-— Kai jūs, vaikinai, mane nuviliate, aš pasižiūriu į ją ir galvoju: 
velniai rautų, jeigu jie taip gali, tai galiu ir aš, — jis vyptelėjo. — Noriu 
tau kai ką parodyti. 

Krameris atidarė savo portfelį ir išėmė iš jo pluoštą lapų, pažy- 
mėtų grifu VISIŠKAI SLAPTAI. ULTRA. 

— Skaineris galų gale gavo nurodymą perduoti juos man. O aš 
jau šįvakar turėsiu išsiųsti juos paštu į Vašingtoną. 

Džerikas ėmė vartyti lapus. Aibė skaičiavimų, kurie jam buvo iš 
dalies žinomi, ir šiek tiek techninių brėžinių, vaizduojančių tikriausiai 
elektronines grandines. 

— Keturių rotorių bombos projektas, — paaiškino Krameris. 

Džerikas atrodė nustebęs. 

— Jose naudojamos vakuuminės lempos? 

— Žinoma. Dujų pripildytos triodinės lempos. GTIC tiratronai. 

— O Dieve. 

— Jie vadina ją „Kobra“. Pirmųjų trijų rotorių padėtys bus nu- 
statomos įprastai, tai yra jau veikiančiose bombose, elektromechaniniu 
būdu. Tačiau ketvirtojo — ketvirtojo! — rotoriaus padėtis bus nustato- 
ma elektroniniu būdu, naudojant relinę spintą ir vakuumines lempas, 
sujungtas su bomba šiuo storu kabeliu, kuris primena... — Krameris 
suglaudė delnus apskritimu, — iš tikrųjų, manau, primena kobrą. 
Vakuuminių lempų naudojimas tam tikra seka... tai galima pavadinti 
revoliucija. To dar niekada nėra buvę. Jūsiškiai tvirtina, kad ji turėtų 
atlikti operacijas šimtą ar net tūkstantį kartų greičiau. 

Džerikas tyliai, tartum kalbėdamasis su pačiu savimi, tarė: 

— Tiuringo mašina. 

— Kas? 

— Elektroninė skaičiavimo mašina. 


— Vadinkite kaip tik norite. Teoriškai ji jau veikia, ir tai — gera 


251 


ROBERT HARRIS 


žinia. Tačiau jei tikėtume jų žodžiais, tai turėtų būti tik pradžia. At- 
rodo, jie tikisi sukurti kažką panašaus į superbombą, veikiančią tik 
elektroniniu principu, kuri vadinsis „Kolosu“. 

Džerikas nelauktai išvydo Alaną Tiuringą, vieną žiemos pava- 
karę, gatvėje jau šviečiant žibintams, sėdintį koja ant kojos savo darbo 
kambaryje, Kembridže, ir pasakojantį apie savo svajonę sukurti uni- 
versalią skaičiavimo mašiną. Prieš kiek laiko tai galėjo būti? Nepraėjo 
dar nei penkeri metai? 

— O kada būtų galima to tikėtis? | 

— Dabar turiu tave nuliūdinti. Netgi „Kobra“ nepradės veikti 
anksčiau kaip nuo liepos mėnesio. 

— Bet juk tai — pasibaisėtina. 

— Ta pati jau daug kartų girdėta nelemta pasaka. Trūksta de- 
talių, nėra atitinkamų dirbtuvių, nėra specialistų. Spėk, kiek žmonių 
dirba prie šio projekto dabar, šią valandą. 

— Manau, ne per daugiausia. 

Krameris kilstelėjo vieną ranką ir Džerikui tiesiai priešais akis 
išskėtė pirštus. 

— Penki. Penki! — Jis įsidėjo dokumentus atgal į portfelį ir jį 
užsegė. — Reikia kažką daryti. 

Jis ėmė bambėti ir kraipyti galvą, paskui pridūrė: 

— "Teks šitą reikalą paskubinti. 

— Išvyksti į Londoną? 

— Taip, netrukus. Pirmiausia į ambasadą. Paskui — per Grosve- 
noro aikštę į susitikimą su admirolu. 

Džerikas nusivylęs susiraukė. 

— Tikriausiai važiuosi savo automobiliu? 

— Tu juokauji? Su šituo? — jis patapšnojo per portfelį. — Skai- 
neris man paskyrė apsaugą. Kodėl klausi? 

— Aš galvojau... Suprantu, kad tai — neregėtas įžūlumas, bet esi 
man minėjęs, kad reikalui esant galiu tavęs prašyti pagalbos... Taigi 


galvojau, galbūt galėčiau pasiskolinti automobilį? 

— Be abejo, — Krameris apsirengė lietpaltį. — Išvykstu tikriau- 
siai dviem dienoms. Eime, parodysiu, kur ją laikau. 

Amerikietis pasiėmė ant durų kabojusią kepurę, ir jie išėjo į ko- 
ridorių. 

Išeidami iš bloko, jie kaktomušom susidūrė su Vaigramu. Dže- 
rikas net žagtelėjo išvydęs jį susivėlusį, netvarkingais drabužiais. Buvo 
aiškiai matyti, kad jis per naktį nesudėjo nė bluosto. Saulėje spindėjo 
šviesiai rausvi šeriai. 

— O, narsusis leitenantas ir didysis kriptonalitikas. Girdėjau, 
kad judu esate draugai. 

Jis pajuokiamai nusilenkė ir kreipėsi jau tik į Džeriką: 

— Norėsiu vėliau su tavimi, drauguži, pasikalbėti. 

— Tas vyrukas man kelia šiurpą, — prisipažino Krameris, jiems 
einant takeliu link rūmų. — Šįryt buvo atėjęs pas mane, prasėdėjo apie 
dvidešimt minučių, kamantinėjo apie vieną mano pažįstamą merginą. 

Džerikas vos nekluptelėjo. 

— Pažįsti Klerę Romili? 

— Štai ir ji, — pareiškė Krameris, ir Džerikas tą akimirką pama- 
nė, kad jis turįs omenyje Klerę, bet iš tiesų jis kalbėjo apie mašiną. — 
Variklis dar šiltas. Bakas pilnas, o gale yra pilnas kanistras. — Pagrai- 
bęs kišenėje ištraukė raktelius ir mestelėjo juos Džerikui. 

— Aišku, kad pažįstu. Argi gali kas nors jos nepažinoti? Velnio 
nešta ir pamesta, — tęsė jis. Paskui paplekšnojo Džerikui per ran- 


ką. — Linkiu smagiai pasivažinėti! 


3 


Džerikas prieš išvykdamas užtruko dar pusvalandį. 

Betoniniais laiptais užlipęs į operacijų skyrių, čia rado Keivą, 
kuris tuo metu vienas sėdėjo ilgo stalo gale, pasistatęs iš abiejų pusių 
po telefoną, ir įdėmiai tyrinėjo Atlanto jūrlapį. Nuo vidurnakčio per- 

imta vienuolika „Rykliu“ šifruotų pranešimų, informavo jis, bet nė 
vieno iš numatomos mūšio zonos, o tai nieko gero nežada. Konvojus 
FHLX-229 šiuo metu yra ne daugiau kaip už 150 mylių nuo spėjamos 
povandeninių laivų buvimo vietos ir plaukia rytų kryptimi, tiesiai į 
juos, dešimties su puse.mazgo greičiu. SC-122, nedaug atsilikdamas, 
plaukia į šiaurės rytus. HX-229A atsilieka nuo jų gana nemažai ir 
plaukia šiaurės kryptimi, Niufaundlando link. 

— Jau beveik prašvito, — paaiškino Keivas, — bet oro sąlygos 
blogėja, vargšai jūreiviai. 

Džerikas paliko jį toliau stebėti situacijos, o pats išėjo ieškoti 
pirmiausia Logio, kuris jį išvydęs tik mostelėjo savo pypke („Puiku, 
seni, atsipūsk, uždanga pakeliama tik dvidešimtą valandą“), o paskui 
Atvudo. Pastarasis galiausiai sutiko paskolinti jam prieškarinį Brita- 
nijos salų kelių atlasą. („Suvyniok šį žemėlapį, — ilgesingai pacitavo 
Atvudas, traukdamas atlasą iš po savo rašomojo stalo, — jo niekas ne- 
pasiges dar dešimt metų...“*) 

Pagaliau jis buvo susiruošęs. 

Sėdėdamas prie Kramerio automobilio vairo jis apčiupinėjo jam 
nežinomus valdymo prietaisus ir prisiminė, kad dar neišmokęs nor- 
maliai valdyti automobilio. Pagrindinius dalykus jis, be abejo, žinojo, 
bet automobilį buvo vairavęs prieš šešerius ar net septynerius metus, 
tačiau anas automobilis buvo didžiulis, tanką primenantis jo patėvio 
„Humber“, visiškai nepanašus į šį mažą „Austin“. Vis dėlto jis nedarė 
nieko neteisėta, mat dabar, kai norėdamas nueiti į tualetą bemaž pri- 
valai atsiklausti leidimo, vairuotojo pažymėjimas kažkodėl nebūtinas. 

Džerikas keletą minučių praleido mokydamasis atskirti san- 
kabos ir akceleratoriaus pedalus, rankinio stabdžio ir pavarų per- 
jungimo svirtis, paskui ištraukė droselį ir pasuko degimo raktelį. 
Automobilio variklis sudrebėjo ir užgeso. Jis perjungė pavarų svirtį į 
neutralią padėtį ir pabandė dar kartą. Šį sykį — o, stebukle, — vos tik 


* Viljamo Pito jaunesniojo (1759-1806), žymaus to meto Britanijos politiko, žodžiai. 

vairuotojas atitraukė pėdą nuo sankabos pedalo, automobilis iš lėto 
pajudėjo pirmyn. 

Prie pagrindinių vartų, sargybiniui rankos mostu davus ženklą 
sustoti, Džerikui pavyko sustabdyti beslystantį automobilį. Vienas iš 
kontrolės poste budėjusių sargybinių atidarė dureles, ir jam teko išlipti 
bei luktelėti, kol kitas kareivis patikrins automobilio saloną. 

Patikrinimas užtruko ne ilgiau kaip pusę minutės, užkardas buvo 
pakeltas, ir jis galėjo pravažiuoti. 

Džerikas neką greičiau už dviratininką riedėjo siauru keliuku, 
vedančiu į Šenli Bruk End3, ir laimė, kad nesumanė padidinti grei- 
čio. Jiedu su Hestera buvo sutarę, — žinoma, su sąlyga, kad jis gaus 
Kramerio automobilį, — jog sustos prie vasarnamio, ir tuo metu, 
kai iki posūkio į jos kiemą buvo likęs koks ketvirtis mylios, lauke, į 
dešinę nuo automobilio, jis pastebėjo kažką šmėkščiojant. Džerikas 
nedelsdamas pasuko į šalikelę ir nuspaudė stabdžio pedalą. Palikęs 
automobilio variklį veikiantį, atsargiai atidarė dureles ir atsistojęs ant 
paminos apsidairė. 

Ir vėl policininkai. Vienas pareigūnas, stengdamasis likti nepa- 
stebėtas, sliūkino lauko pakraščiu. Kitas, pusiau pasislėpęs gyvatvorėje, 
nenuleido akių nuo kelio, einančio pro vasarnamį. 

Džerikas susmuko varuotojo sėdynėje ir pirštais ėmė barbenti 
į vairaratį. Jis nebuvo tikras, ar jo nepastebėjo, bet suprato, kad kuo 
greičiau pasitrauks iš jų regėjimo lauko, tuo jam bus geriau. Pavarų 
perjungimas buvo vienas vargas, todėl norint įjungti atbulinę pavarą į 
svirtį teko įsikibti abiem rankomis. Variklis sudžerškėjo, paskui pasi- 
girdo inkštimą primenantis garsas. Užpakaliniai ratai vos nenuslydo į 
griovį, bet Džerikui pavyko suvaldyti automobilį, kuris tuojau pat, lyg 
girto vairuojamas, nuvinguriavo į kitą kelio pusę, užsiropštė ant viražo 
ir sustojo. Nors toks automobilio pastatymo būdas nebuvo labai vykęs, 
vis dėlto, atsidūrus už kelio linkio, vairuotojas bent jau galėjo tikėtis 
išvengti policininkų dėmesio. 


O vis dėlto jie juk galėjo nugirsti variklio burzgimą. Bet kurią 

akimirką galėjo pasirodyti vienas iš pareigūnų, susidomėjęs tokiu 
keistu vairavimo stiliumi, todėl Džerikas ėmė sukti galvą, kaip pa- 
aiškinti tokį keistą savo elgesį, tačiau laikas ėjo, bet niekas nesirodė. 
Jis išjungė variklį, ir vienintelis garsas, pasiekęs jo ausis, buvo paukščio 
čiulbėjimas. 

Nieko keista, kad Vaigramas buvo toks pavargęs, pagalvojo jis. 
Atrodė, kad šis žmogus perėmė vadovavimą pusei grafystės policijos, 
o galimas dalykas — šalies, ir Džeriko tai nė kiek nestebino. 

Aiškiai suvokdamas, kad aplinkybės atsigręžė prieš juos ir vilties 
liko labai mažai, jis buvo beketinąs atsisakyti šio nelemto beprotiško 
sumanymo. („Pone Džerikai, mums būtinai reikia nusigauti į basiklausy- 
mo stotį, į Bomanorą, ir bamatyti radistės užrašus. Jie saugomi mažiausiai 
mėnesį, ir aš galiu lažintis, kad niekam tikrai nešautų į galvą mintis juos 
pašalinti. Tik mes, vargšai tranai, neturim ką su jais daryti. “) Gali būti, 
kad jis jau tą pačią minutę būtų apgręžęs automobilį ir važiavęs atgal 
į Blečiį, jei jam iš kairės nebūtų pasigirdęs stiprus beldimas į šoninį 
stiklą. Jis net pašoko iš vietos. 

Prie automobilio stovėjo Hestera Volis, nors jis ne iškart ją atpa- 
žino. Vietoj įprasto sijono ir palaidinės ji buvo apsirengusi storą tvido 
švarkelį, šiltą megztinį ir rudas rumbuoto pliso kelnes, sukištas į ilgas 
pilkos vilnos puskojines, o tvirti batai buvo taip aplipę purvu, kad 
panėšėjo į sunkiojo arklio kanopas. Mergina numetė savo pūpsantį 
kelionmaišį ant galinės „Austin“ sėdynės, paskui pati įsitaisė keleivio 
sėdynėje. Pasigirdo ilgas palengvėjimo atodūsis. 

— Ačiū Dievui. Jau maniau, kad prasilenkėme. 

Jis pasilenkė ir uždarė dureles beveik be jokio garso. 

— Ar daug jų čia? 

— Šeši. Du šmirinėja po laukus priešingoje pusėje. Du vaikšto po 
kaimą, iš namo į namą. O dar du — mūsų vasarnamyje: vienas viršu- 
tiniame aukšte, Klerės miegamajame, barsto savo miltelius rinkdamas 
pirštų atspaudus, o moteris naršo apačioje. Pasakiau jai; kad turiu iš- 


eiti. Ji bandė mane sustabdyti, bet paaiškinau, jog tai vienintelė mano 

išeiginė diena šią savaitę ir aš galiu daryti, ką tik noriu. Išsmukau pro 
užpakalines duris ir atsargiai, kad nesukelčiau įtarimo, išėjau į kelią. 

— Ar niekas jūsų nematė? 

— Atrodo, kad ne. — Ji kvėptelėjo į delnus šilto oro ir patry- 
nė juos vieną į kitą. — Manau, galime važiuoti, pone Džerikai. Tik 
negrįžkite atgal į Blečlį, kad ir kas atsitiktų. Nugirdau policininkų 
pokalbį. Jie budi prie pagrindinio kelio ir stabdo visus automobilius, 
išvažiuojančius iš miesto. 

Mergina susigūžė sėdynėje, kad jos nesimatytų iš lauko, nebent 
kas žvilgtelėtų pro stiklą. Džerikas užvedė variklį ir austinas pajudėjo 
iš vietos. Jeigu negalime grįžti atgal, pamanė jis, tuomet alternatyvos 
nėra, privalome važiuoti pirmyn. 

Jie išvažiavo iš vingio, kelias atrodė tuščias. Keliukas kairėje, 
vedantis į vasarnamį, taip pat atrodė tuščias, bet jį privažiavus iš už 
gyvatvorės kitoje pusėje iššokęs pareigūnas kilstelėjo ranką, duodamas 
ženklą sustoti. Džerikas sekundės dalį dvejojo, bet tuojau pat nuspau- 
dė akceleratoriaus pedalą iki galo. Policininkas ūmai atšoko į šalį, ir 
vairuotojui pasirodė, kad tą akimirką jo veidas iš pasipiktinimo nusi- 
dažė raudonų plytų spalva. Kelias leidosi žemyn, paskui kilo aukštyn, 
vedė pro kaimą. Prie vieno namo šiaudiniu stogu tuo metu stovėjęs 
policininkas kalbėjosi su tarpduryje stovinčia moterimi. Išgirdęs va- 
riklio burzgimą, jis atsisuko ir įsistebeilijo į automobilį. Džerikas vėl 
padidino greitį, kaimas liko užpakalyje, o kelias spirale vėl leidosi į 
lapuočiais apaugusį klonį. Paskui jie pakilo į įkalnę ir įvažiavo į Šenli 
Čioč Endą, pravažiavo pro „Baltojo elnio“ užeigos namus, kuriuose 
anksčiau Džerikui buvo tekę apsistoti, pro bažnyčią ir beveik tuoj pat 
turėjo sustoti prie susikirtimo su A5 keliu. 

Džerikas dirstelėjo į užpakalinio vaizdo veidrodėlį, norėdamas 
įsitikinti, ar niekas jų nesiveja. Atrodė visiškai ramu. 

— Gali pasikelti, — tarė jis Hesterai. 

Vaikinas jautėsi priblokštas. Jis negalėjo patikėti tuo, ką daro. 
Praleidęs pagrindiniu keliu važiavusius du sunkvežimius, parodė po- 


257 


ROBERT HARRIS 


sūkio signalą ir pasuko kairėn, į seną, dar romėnų nutiestą kelią. Kiek 
akys užmatė, jis vedė nosies tiesumu pirmyn, į šiaurės vakarus. Dže- 
rikas įjungė aukštesnę pavarą, variklis padidino apsukas ir jie galėjo 


lengviau atsikvėpti. 


Prieš jų akis atsivėrė karo metų Anglijos peizažas — toks pats, kaip 
ir anksčiau, bet ir kažkuo skirtingas: truputį purvinesnis, truputį ap- 
šiuręs, tartum sparčiai nykstantis kadaise turtingas dvaras arba sunkų 
metą išgyvenanti aristokratiškų manierų dama. 

Pirmuosius aviacijos antskrydžių padarinius jie išvydo tik pri- 
važiavę Regbio pakraštį — tai, kas iš toliau atrodė panašu į apleistą 
vienuolyną, iš tikrųjų buvo gamyklos karkasas be stogo, tačiau karo 
pasekmių negalėjai nepastebėti. Trejus metus neprižiūrėtos tvoros pa- 
kelėse buvo pasvirusios arba visai nuvirtusios. Metaliniai užmiesčio 
parkų vartai ir baliustrados perlydyti ir panaudoti ginklų pramonėje. 
Namai aptriušę, nematę dažų nuo 1940-ųjų. Išdaužyti langai už- 
kalti, geležies dirbiniai aprūdiję arba padengti derva. Netgi smuklių 
iškabos — ir tos buvo sutrūkinėjusios ir išblukusios. Šalis išgyveno 
pažeminimą. 

Mes — taip pat, pamanė Džerikas, aplenkdamas dar vieną šalia 
kelio plumpinančią sulinkusią žmogystą, argi mes patys kasmet ne- 
atrodome vis prasčiau? 1940 metais bent jautėme galvanizuojančią 
energiją, kurią mumyse išlaisvino priešo įsiveržimo grėsmė. 1941 
metais, į karą stojus Rusijai, o vėliau ir Amerikai, irgi turėjome viltį. 
Tačiau 1942 metus keitė 1943-ieji, povandeniniai laivai skandino 
sąjungininkų konvojus, nepriteklius vis stiprėjo, ir mums ėmė atro- 
dyti, kad, nepaisant laimėjimų Afrikoje ir Rytų fronte, karas, neat- 
skiriamas nuo žeminančios pragyventi būtinų prekių normavimo bei 
skurdo perspektyvos, tęsis amžinai. Kaimai, pro kuriuos jie važiavo, 
atrodė tartum išmirę — vyrai tarnavo kariuomenėje, moterys dirbo 


fabrikuose, — tačiau Stouni Stratforde ir Tousteryje dar galėjai išvys- 

ti šiek tiek žmonių, lūkuriuojančių eilėse prie parduotuvių tuščiomis 
vitrinomis. 

Šalia jo sėdinti Hestera Volis tylėdama sekė jų kelionės maršrutą, 
neatitraukdama akių nuo Atvudo paskolinto kelių atlaso. Labai gerai, 
mąstė jis. Kadangi kelrodžiai ir lentelės su vietovių pavadinimais buvo 
pašalinti, pasiklydę jie būtų nesusigaudę, kur atsidūrė. Važiuoti dides- 
niu greičiu Džerikas nesiryžo. Austino jam dar nebuvo tekę vairuoti, 
o dabar kuo toliau, tuo labiau galėjo įsitikinti, kad tai — ne šiaip sau 
automobilis. Dėl prastos kokybės benzino variklis kartkartėmis garsiai 
nusičiaudėdavo. Džerikas jautė, kad juos vis traukia į kelio vidurį, ta- 
čiau neatrodė, kad stabdžiai būtų perkaitę. Be to, nuosava mašina buvo 
didelė retenybė, todėl jis baiminosi, kad koks nors įkyrus policininkas, 
pastebėjęs juos skriejant dideliu greičiu, sustabdys ir pareikalaus pa- 
teikti dokumentus. 

Jis be sustojimo vairavo ilgiau kaip valandą, kol privažiavo mies- 
telį su turgaus aikšte, o Hestera, paaiškinusi, kad tai — Hinklis, papra- 
šė pasukti dešinėn, į siauresnį kelią. 

Iš Blečlio jie išvyko šviečiant saulei, bet tolyn į šiaurę dangus 
darėsi vis tamsesnis. Saulę supo pilki, nuo sniego, o gal lietaus apsunkę 
debesys. 

Per skurdžią, be jokios augmenijos lygumą vedė gudronuota 
skalda dengtas kelias, kuriame jie nesutiko jokios transporto priemo- 
nės, todėl nieko keista, kad Džerikas vėl, jau antrąsyk, išgyveno keistą 
pojūtį, kad istorija eina atgal, kad kelias taip ištuštėjo pirmą kartą per 
dvidešimt penkerius metus. 

Už penkiolikos mylių ji vėl davė ženklą sukti į dešinę, ir jiedu 
tuojau pat atsidūrė kalvotoje ir miškingoje vietovėje, kurioje išvydo 
netgi baltais sniego ruoželiais padabintą uolą. 

— Kas tai per vieta? 

— Černvudo giria. Mes jau beveik atvažiavome. Būtų gerai, jei 
čia kur nors stabtelėtum. Štai čia, — paprašė ji, rodydama apleistą po- 
ilsiavietę šalia kelio. — Taip, labai gerai. Aš ilgai neužtruksiu. 

Ji ištiesė ranką atgal ir, paėmusi nuo automobilio galinės sėdynės 
savo kelionmaišį, nudrožė medžių link. Jis palydėjo ją žvilgsniu. Hes- 
tera atrodė panaši į kaimo bernelį su švarkeliu ir kelnėmis. Kaip ten 
Klerė yra sakiusi? „Afrodo, ji mane šiek tiek įsimylėjusi"? Ne, ne šiek tiek, 
pagalvojo jis, o daug stipriau, jei ryžosi taip rizikuoti. Jį pribloškė tai, 
kad Hestera savo išore buvo beveik visiška Klerės priešingybė — Kle- 
rė buvo aukšta ir patraukli, normalaus kūno sudėjimo šviesiaplaukė, 
o Hestera — žemo ūgio, liesa brunetė. Tiesą sakant, šiek tiek panaši 
] jį. Užlindusi už ne itin drūto medžio, ji rengėsi kitus drabužius, ir 
Džerikas staiga išvydo jos smulkius baltus pečius. Jis nusisuko. Kai vėl 
atsigręžė, ji, vilkėdama alyvų spalvos drabužiais, buvo prieš akimirką 
išnirusi iš tamsaus miško. Vos tik suspėjo grįžti į automobilį, ant prie- 
kinio stiklo užtiško pirmasis lietaus lašas. 

— Galime važiuoti, pone Džerikai. 

Suradusi žemėlapyje jų buvimo vietą, mergina uždėjo ant jos 
pirštą. 

Užuot pasukęs degimo raktelį, jis žvilgtelėjo į Hesterą. 

— Kaip jūs manote, panele Volis, — neryžtingai prabilo jis, — 
gal atsižvelgdami į esamas aplinkybes galėtume surizikuoti ir vadinti 
vienas kitą tiesiog vardu? 

Ji šyptelėjo. 

— Hestera. 

— Tomas. 


Jie paspaudė vienas kitam ranką. 


Automobilis dar maždaug penkias mylias važiavo miško keliu, kol 
medžiai visai išretėjo, ir jie atsidūrė atviroje iškilumoje. Po lietaus 
ir šlapdribos siauras keliukas tapo sunkiai pravažiuojamas, be to, 
geras penkias minutes jiems teko antra pavara ropoti paskui ponį, 
traukiantį nedidelį vežimą. Galų gale jo šeimininkas atsiprašydamas 


kilstelėjo botagą ir nusuko į dešinę — į mažytį kaimelį, virš kurio 

vinguriavo dūmai, kylantys iš pustuzinio kaminų, o netrukus Hetsra 
šūktelėjo: 

— Čia! 

Jeigu jie nebūtų važiavę taip iš lėto, tikriausiai nebūtų nė pa- 
stebėję uždaro keliuko su skersai jo nuleistu raudonai ir baltai dažytu 
užkardu, sargybinio būdele ir paslaptingu užrašu: KMGY, BOMA- 
NORAS. | 

Karo ministerija, Grupė Y, Bomanoras. Y — kodinis pavadini- 
mas, reiškiantis radijo siųstuvų pasiklausymo tarnybą. 

— Atvykome. 

Džerikas žavėjosi jos šaltakraujiškumu. Kol jis suplukęs kuitėsi, 
ieškodamas leidimo, Hestera per jį ištiesė savo dokumentą prie auto- 
mobilio priėjusiam sargybiniui ir drąsiai pareiškė, kad jų čia laukia. 
Armijos eilinis užsirašė jos vardą ir pavardę žurnale, apėjo automobilį 
iš užpakalio, pasižymėjo jo registracijos numerį, tada vėl grįžo prie 
vairuotojo durelių, paviršutiniškai dirstelėjo į Džeriko asmens kortelę 
ir linktelėjo duodamas ženklą įvažiuoti. Bomanoro dvaro rūmai buvo 
vieni iš tų didžiulių, nuošaliai stovinčių užmiesčio pastatų, kuriuos ka- 
riuomenė rekvizavo iš jai dėkingų, kone bankrutavusių jų savininkų ir 
kurie jau visam laikui, mąstė Džerikas, prarado privačios nuosavybės 
statusą. Iš vienos pusės į šį namą vedė alėja, apsodinta guobomis, — 
lietui lyjant nuo jų varvėjo stambūs lašai, — o kitoje jo pusėje buvo 
įrengtas arklidžių kiemas; ten sargybinis juos ir nukreipė. Jie įvažiavo 
po dailia arka. Koks pustuzinis kikenančių radisčių, kurios, saugoda- 
mosi šalto lietaus, išskleidusios sau virš galvų apsiaustus, lyg pabaidy- 
tos nuskuodė į vieną iš pastatų. Dvaro kieme stovėjo pora nedidelių 
„Morris“ sunkvežimių ir eilė BSA motociklų. Džerikui dairantis, kur 
geriau pastatyti austiną, prie jų atskubėjo vyras kariška uniforma su 
plačiu aplamdytu skėčių. 

— Hevisaidas, — prisistatė jis, — majoras Hevisaidas. Kaip ir 
viršutinis jonosferos sluoksnis. Jūs, kiek man žinoma, esate panelė 


Volis, o jūs?.. 

— Tomas Džerikas. 

— Ponas Džerikas. Na ir puiku. Nuostabu, — jis energingai 
pakratė jiems rankas. — Turiu pripažinti, kad mums labai malonu. 
Provincialams garbė priimti vyresnybės atstovus. Mūsų vadas tūks- 
tantį kartų atsiprašo ir norėtų atsiklausti, ar jūs neprieštarausite, jei 
savo pagarbą jums išreikš per mano asmenį? Jis pasistengs prie mūsų 
prisijungti vėliau. Gaila, kad nesuspėjote kartu su mumis papietauti, 
bet tikiuosi, kad arbatos neatsisakysite? Po puodelį arbatos? Bjaurus 
oras... 

Džerikas įsitempęs laukė, kada jam užduos įtaringus klausimus, 
mat kelionės metu buvo parengęs reikiamus atsakymus, bet majoras 
tik paragino juos palįsti po jo kiauru lietsargiu ir skubėdamas nusi- 
vedė į vidų. Tai buvo jaunas, aukštas karininkas pliktelėjusiu viršugal- 
viu, su akiniais, kurių stiklai buvo taip stipriai išteplioti, kad negalėjai 
nesistebėti, kaip jis pro juos vis dar mato. Jo pečiai buvo nuolaidūs, 
lyg butelio, o munduro apykaklė baltavo nuo pleiskanų. Nusivedęs 
savo svečius į šaltą ir pelėsiais atsiduodantį kabinetą, liepė atnešti 
arbatos. 

Majoras, baigęs porinti adaptuotą dvaro rūmų istoriją („man 
sakė, kad projektavo tas pats vaikinas, kuris pastatė Nelsono koloną“), 
išsamiai pasakojo apie radijo stočių pelengavimą („pirmoji pasiklau- 
symo stotis įrengta Četheme, bet vėliau prasidėjo bombardavimas...) 
Hestera mandagiai linksėjo galva. Po kelių minučių į kabinetą įėjusi 
moteris armijos eilinio uniforma įpylė į puodelius tirštos ir rudos lyg 
batų tepalas arbatos, Džerikas paragavo gurkšnelį ir nekantraudamas 
apsidairė. Sienos buvo visiškai plikos, tinke, tose vietose, kur kažkada 
buvo kabliai paveikslams kabinti, žiojėjo skylės, o dėmės žymėjo pa- 
veikslų rėmų kontūrus. Protėvių dvaras be protėvių — namai be sielos. 
Langai, išeinantys į sodą, buvo kryžmai užklijuoti lipnia juosta. 

Jis demonstratyviai išsitraukė laikrodį ir atidarė jo dangtelį. Ke- 
lios minutės iki trečios. Jiems reikėtų paskubėti. 


Hestera pastebėjo, kad jis nenustygsta vietoje. 

— Atsiprašau, — pratarė ji, naudodamasi majoro monologe atsi- 
radusia trumpa pauze, — gal galėtume mažumėlę pasivaikščioti po 
stotį? 

Hevisaidas apstulbęs tą pačią akimirką pastatė arbatos puodelį 
ant lėkštutės. 

— O, kad tave kur bala! Atleiskite. Iš tikrųjų. Jeigu esate pasi- 
ruošę, galime pradėti. 

Lauke juos pasitiko šlapdriba ir smarkus, gūsiuotas šiaurys. Jiems 
einant palei didįjį pastatą, vėjo šuorai čaižė veidus, o klampojant ap- 
leistu rožių darželiu teko lyg boksininkams prisidengti rankomis. Iš už 
sienos sklido keistas, šaižus, į kauksmą panašus garsas, kokio Džerikui 
dar niekada nebuvo tekę girdėti. 

— Kas čia per velniava? 

— Antenų ūkis, — paaiškino Hevisaidas. 

Džerikas tik kartą lankėsi pasiklausymo stotyje, ir tai jau seno- 
kai, kai ši žvalgybos šaka dar tik kūrėsi; atmintis jam dabar atkūrė 
palaikę trobelę, suręstą ant stataus skardžio netoli Skerboro, pilną 
joje susispietusių, nuo šalčio drebančių Wrens'o merginų. Čionykštė 
stotis skyrėsi nuo anos kaip diena nuo nakties. Praėję pro sienoje iš- 
kirstus vartus, jie kelių akrų plote išvydo keliasdešimt radijo antenų, 
išdėstytų labai keista tvarka, primenančia druidų statytus akmenų 
apskritimus. Metaliniai strypai buvo sujungti kelių tūkstančių jardų 
ilgio kabeliu. Vėjyje dalis stipriai įtemptų plieninių strypų gaudė, kiti 
spiegė. 

— Rombinės ir Beveridžo konfigūracijos! — šūktelėjo majoras, 
perrėkdamas triukšmą. — Dipoliai ir kvadrahedronai... Žiūrėkite! 

Jis norėjo kažką parodyti, bet staiga trakštelėjęs į kitą pusę iš- 
sivertė jo skėtis. Majoras tik bejėgiškai nusišypsojo ir mostelėjo juo 
stiebų link. 

— Mes esam maždaug trijų šimtų pėdų aukštyje, štai kodėl toks 
siaubingas vėjas. Savo ūkyje mes nuimame du derlius, matote? Vienos 


antenos nukreiptos tiesiai į pietus. Jos aprėpia Prancūziją, Viduržemio 

jūros rajoną ir Libiją. Kitos nutaikytos į rytus, tai yra į Vokietiją ir į 
Rusijos frontą. Signalai bendraašiais kabeliais patenka į pasiklausymo 
blokus. 

Tai taręs Hevisaidas plačiai išskėtė rankas ir užmaurojo: 

— Nuostabu, ką? Mes girdime tūkstančio mylių spinduliu be- 
maž viską. 

Nusikvatojęs ėmė mosuoti rankomis, lyg diriguodamas įsivaiz- 
duojamam chorui, ir vėl sušuko: 

— Nagi, giedokite, giedokite, šunsnukiai! 

Vėjas su sniegdraba talžė jų veidus, Džerikas pridėjo sau prie 
ausų delnus. Jis pasijuto taip, tarytum jie būtų brovęsi į jiems užgintą 
gamtos sferą, ten, kur viešpatauja svetimos gaivališkos jėgos, panašiai 
kaip Frankenšteinas, bandęs į savo laboratoriją prisišaukti žaibą. Smo- 
gė dar vienas vėjo gūsis, bloškęs juos atgal, ir Hestera, norėdama išsi- 
laikyti ant kojų, įsitvėrė jam į ranką. 

— Eime iš čia, — sušuko Hevisaidas ir davė ženklą sekti paskui jį. 

Atsidūrę kitoje sienos pusėje, jie turėjo šiokią tokią, kad ir nedi- 
delę, apsaugą nuo vėjo. Asfaltuotas kelias juosė teritoriją, kuri iš toliau 
atrodė panaši į dvarą, prisišliejusį prie rūmų: nedideli gyvenamieji. 
namai, ūkiniai pastatai, oranžerija, net kriketo paviljonas ir bokštas su 
laikrodžiu. Visos šios butaforijos, linksmai paaiškino Hevisaidas, pa- 
statytos siekiant apkvailinti vokiečių žvalgybinių lėktuvų pilotus. Štai 
čia vyksta radijo pelengavimo procesas. Galbūt juos domina koks nors 
specifinis klausimas? 

— O kaip su Rytų frontu? — pasiteiravo Hestera. 

— Su Rytų frontu? — perklausė Hevisaidas? — Puikiai. 

Majoras pirma jų žirgliojo per balas, vis dar bandydamas atlenkti 
sulūžusį skėtį. Lietus dar labiau sustiprėjo, ir jiems neliko nieko kita, 
kaip tik pasipusčius padus kuo greičiau sprukti į bloką. Durys, trijulei 
įpuolus į vidų, užsidarė su trenksmu. 

— Kaip matote, mes pasikliaujame moteriškuoju pradu, — pa- 


reiškė Hevisaidas, nusiimdamas akinius ir šluostydamas juos į mun- 


264 


ENIGMA 


duro skverną. — Kariuomenėje tarnaujančiomis merginomis ir civili- 
nėmis moterimis. 

Jis baigė valyti akinius, užsidėjo juos ant nosies ir mirksėdamas 
apsidairė po bloką. 

— Laba diena, — pasisveikino su stambaus sudėjimo kariške, 
kurios antpečiai buvo pažymėti seržanto juostelėmis. 

— Vadovė, — paaiškino jiems ir pašnibždomis pridūrė, — griež- 
ta ragana. 

Džerikas suskaičiavo dvidešimt keturis radijo bangų imtuvus, 
išdėstytus po du abiejose tako pusėse, o prie kiekvieno iš jų sėdėjo 
moteris su ausinėmis. Patalpoje buvo girdėti tik įrangos ūžesys, o ret- 
sykiais sušiugždėdavo blankas su perimtos kriptogramos tekstu. 

— Naudojame trijų tipų aparatus, — tyliai aiškino Hevisai- 
das. — HRO, „Hallicrafter 28 Skyriders“ ir amerikiečių AR-88. 
Kiekviena iš čia dirbančių merginų budi jai priskirto dažnio zonoje, 
bet jeigu darbo krūvis padidėtų, budėtojų skaičių padvigubintume. 

— Kiek stotyje dirba žmonių? — įsiterpė Hestera. 

— Pora tūkstančių. 

— Vadinasi, jūs girdite viską? 

— Absoliučiai. Nebent lieptumėte nesiklausyti. 

— Tačiau taip nebūna. 

— Iš tiesų, iš tiesų. — Hevisaido plikė po lietaus blizgėjo. Jis pa- 
linko į priekį ir nelauktai stipriai, lyg būtų šuo, pasipurtė. — Išskyrus 


tą vieną kartą, aną savaitę. 


Vėliau Džerikas dar ne kartą prisimins jos pavydėtiną ramybę, išgirdus 
pastarąją frazę. Hestera net nemirktelėjo. Ji sumaniai pakeitė pokalbio 
temą, pasidomėdama merginų darbo sparta („reikalaujame išlaikyti 
devyniasdešimties Morzės abėcėlės ženklų per minutę greitį — tai 
absoliutus minimumas“, — atsakė Hevisaidas), o paskui trijulė ne- 


skubėdama patraukė centriniu taku. 

— Šie imtuvai nustatyti taip, kad girdėtume Rytų frontą, — tęsė 
majoras, jiems nuėjus maždaug iki vidurio. Jis sustojo ir parodė įman- 
trius grifų paveikslėlius, priklijuotus prie kai kurių aparatų. — „Gri- 
fas“ nėra vienintelis raktas, kurį naudoja Rusijoje veikianti vokiečių 
kariuomenė. Be jo dar yra „Peslys“ ir „Pelėsakalis“, o „Stinta“ — Uk- 
rainoje... 

— Ar tinklas šiuo metu labai užimtas? — Džerikas nutarė, kad 
pats laikas ir jam ko nors paklausti. 

— Taip, po Stalingrado net labai. Visoje fronto linijoje nuolat 
kas nors vyksta — tai atsitraukimai, tai kontratakos. Pavojaus signalai, 
pranešimai apie antskrydžius... Reikia pripažinti, kad raudonieji ka- 
riauja visomis išgalėmis, jie nemoka savęs tausoti. 

Hestera lyg tarp kitko pasidomėjo: 

— O stotis, kurios perduodamų pranešimų jums nurodyta nesi- 
klausyti, taip pat iš „grifų“? 

— Taip. 

— Ar tai buvo maždaug kovo ketvirtąją? 

— Kaip pirštu į akį. Apie vidurnaktį. Taip gerai prisimenu todėl, 
kad buvome ką tik perėmę ir jums persiuntę keturis ilgus signalus, 
todėl jautėmės labai patenkinti, bet netrukus paskambino jūsų bičiulis 
Mermedženas — jis atrodė gerokai išsigandęs — ir paliepė: „Sižo dau- 
giau nereikia. Labai ačiū. Nei šiandien, nei ryt. Niekada daugiau. 

— O kodėl? 

— Nieko nepaaiškino. Tik nurodė daugiau nesiklausyti. Pama- 
niau, kad tuoj gaus širdies priepuolį. Nieko keistesnio neteko girdėti. 

— Gal, turėdami omenyje didelį jūsų darbo krūvį, nusprendė, 
kad neverta eikvoti laiko mažiau reikšmingoms kriptogramoms? 

— Pasakos, — atkirto Hevisaidas. — Atleiskite, manęs neįtikin- 
site! 

Tai reiškė, kad jo profesinė savigarba įžeista. 

— Galite perduoti nuo manęs savo ponui Mermedženui, kad nėra 


tokios užduoties, su kuria neįstengtume susidoroti, ar ne, Kaja? — Jis 

patapšnojo per petį stulbinančio grožio ATS operatorei, kuri nusiėmė 
ausines ir atstūmė atgal kėdę. — Ne, ne, nesikelk. Nenorėjau sutruk- 
dyti. Mes tiesiog kalbėjome apie aną paslaptingąją stotį. — Hevisaidas 
pavartė akis. — Apie tą, kurios mes neprivalome girdėti. 

— Girdėti? — Džerikas ūmai atsisuko į Hesterą. — Norėjote 


pasakyti, kad ji dar veikia? 


— Kaip ten yra, Kaja? 

— Taip, sere, — jos balse buvo girdėti melodingas valų akcen- 
tas. — Šiuo metu ne per dažniausiai, sere, tačiau praėjusią savaitę jis 
buvo labai suaktyvėjęs. 


Po trumpos dvejonės mergina tęsė: 

— Ne, aš nesiklausau specialiai, sere, bet, matote, jis dirba iš tie- 
sų virtuoziškai. Ką reiškia senoji mokykla. Ne taip, kaip kai kurie jų 
Jaunikliai, — pastarąjį žodį ji ištarė su panieka. — Jie beveik tokie pat 
netikšos kaip italai. 

— Signalų perdavimo Morzės abėcėle stilius, — pompastiškai 
pareiškė Hevisaidas, — yra toks pat unikalus, kaip ir parašas. 

— O koks jo stilius? 

— Labai greitas, bet ir labai aiškus, — atsakė Kaja. — Sakyčiau, 
vilnijantis. Jo pirštai — lyg pianisto. 

— Ar jums, pone Džerikai, neatrodo, kad ji įsimylėjusi šį vai- 
kiną? — Hevisaidas nusikvatojo ir dar kartą paplekšnojo jai per 
petį. — Puiku, Kaja. Šaunuolė. Grįžk prie darbo. 

Jie ėjo tolyn. 

— Viena iš geriausių, — majoro balsas nuskambėjo taip, lyg jis 
būtų atskleidęs paslaptį. — Šis darbas gali gerokai įgristi — ištisas 
aštuonias valandas sėdi ir užrašinėji beprasmius tekstus. Sunkiausia 
būna žiemos naktimis. Velniškai šalta. Aprūpiname jas vilnonėmis 
antklodėmis. O, štai, žiūrėkite: užfiksuota kriptograma. 

Jie stovėjo už vienos radistės, kuri skubėdama užrašinėjo tekstą. 
Kaire ranka lėtai sukiodama siųstuvo nustatymo rankenėlę, dešine ap- 


'graibomis bandė priderinti blanką, ant kurio rašomi perimami prane- 

šimai, prie anglinio popieriaus. Matant, kokiu greičiu ji rašo, negalima 


nesistebėti. 
— GLPES, — skaitė Džerikas jai per petį, — KEMPG NXWPD.... 
— Dvi formos, — toliau aiškino Hevisaidas. — Pirmoji — re- 


gistracijos: joje užrašomi šnabždesiai, kitaip tariant, nustatymo signa- 
lai, „O“ kodas ir taip toliau. Paskui pildoma antroji, raudona, kurioje 
užrašomas tikrasis signalas. 

— O kas vyksta toliau? — tyliai paklausė Hestera. 

— Kiekviena forma pildoma dviem egzemplioriais. Viršutinis 
siunčiamas į Teletaipo bloką, iš kur tekstas nedelsiant perduodamas 
jūsiškiams. Mes ką tik pro jį praėjome — tai tas statinys, primenantis 
kriketo paviljoną. Kitas kopijas saugome čia, tam atvejui, jei persiun- 
čiant kriptogramą įsiveltų kokia klaida ar ką nors praleistume. 

— Ar ilgai jas saugote? 

— Porą mėnesių. 

— Galėtume žvilgtelėti? 

Hevisaidas pasikasė pakaušį. 

— Jei norite. Nieko ten labai įdomaus, tiesą sakant. 

Jis nusivedė savo svečius į tolimąjį bloko galą, atidarė duris, įjun- 
gė šviesą ir pasitraukė atgal, kad neužstotų vidaus. Didžiulė spinta, 
kitaip nepavadintum. Saugykla su maždaug tuzinu tamsiai žalios 
spalvos kartotekų. Nė vieno lango. Elektros jungiklis kairėje. 

— Kokia tvarka jie išdėstyti? — pasidomėjo Džerikas. 

— Chronologine, — atsakė majoras, gesindamas šviesą. 

Neužrakinta, pastebėjo Džerikas, tęsdamas inventorizaciją. O ir 
įėjimas toliau nuo akių, matomas nebent tik keturioms arčiausiai sė- 
dinčioms radistėms. Jis jautė, kad širdis ima tuksnoti vis stipriau. 

— Majore Hevisaidai! Sere! 

Atsisukę jie išvydo Kają, stovinčią ir rankos mostu kviečiančią 
sugrįžti prie jos, o vieną ausinės pusę prispaudusią sau prie ausies. 

— Mano paslaptingasis pianistas, sere. Jis ką tik pradėjo savo 


gamą, sere, jei jus domina. 

Hevisaidas pirmasis paėmė ausines. Jis klausėsi protingo Žmo- 
gaus veido išraiška, žvilgsnis buvo nukreiptas vidutiniu atstumu, dėl to 
atrodė panašus į autoritetingą gydytoją su stetoskopu, į kurį pacientas 
kreipėsi dėl galutinės diagnozės patikslinimo. Jis pakraipė galvą, gūž- 
telėjo pečiais ir perdavė ausines Hesterai. 

— Mes, seni, nesvarstom, kodėl turime elgtis vienaip ar ki- 
taip, — kreipėsi jis į Džeriką. 

Atėjus jo eilei, Džerikas nusirišo šaliką ir rūpestingai padėjo jį 
ant grindų šalia kabelio, jungiančio radijo bangų imtuvą su antenomis 
ir srovės šaltiniu. Užsidėjęs ausines pasijuto taip, lyg būtų panardinęs 
galvą po vandeniu. Pasigirdo įvairių garsų srautas. Švilpimas, prime- 
nantis vėją antenų „ūkyje“. Atmosferinių trukdžių traškėjimas, tartum 
kas nors būtų šaudę. Du ar trys skirtingi ir vos girdimi, todėl sunkiai 
išskiriami Morzės abėcėle perduodami signalai. Tik staiga, visų keis- 
čiausia, pasigirdo vokiečių primadonos atliekama operetės arija, kurią 
jis tik vargais negalais atpažino esant atliekamą antrojoje Tannbūuser 
dalyje. 

— Aš nieko negirdžiu. 

— Greičiausiai dažnis, — spėjo Hevisaidas. 

„Kaja nežymiai pasuko stoties nustatymo rankenėlę prieš laikro- 
džio rodyklę, garsas oktava pakilo, paskui tiek pat nusileido, prima- 
dona išnyko, tada vėl atsinaujino „artilerijos poškėjimas“, o galiausiai, 
lyg kas būtų netikėtai išėjęs į atvirą vietą, ėmė tuksenti sfaccažo — ta- 
ta-ta-ta-ta. Morzės signalai pulsavo aiškiai ir greitai, iš labai toli, iš 
už daugiau kaip tūkstančio mylių, iš Vokietijos okupuotos Ukrainos 


teritorijos. 


Jie buvo pusiaukelėje iki Teletaipo bloko, kai Džerikas kilstelėjo ranką 


sau prie kaklo ir tarė: 
— Mano šalikas... 


Jie sustojo, lijo. 

— Pasiųsiu kurią nors iš merginų, kad atneštų. 

— Ne, ne. Aš pats nueisiu. Pasivysiu jus. 

Hestera suprato užuominą. 

— Atsiprašau, kiek, sakėte, iš viso turite aparatų? — ji nuėjo 
pirmyn. 

Hevisaidas negalėjo apsispręsti, kaip jam elgtis, bet galiausiai nu- 
skubėjo įkandin Hesteros. Džerikas būtų galėjęs ją pabučiuoti. Jis taip 
ir neišgirdo majoro atsakymo. Vėjas jį nunešė tolyn. 

Esi visiškai ramus ir tvirtas, tarė jis pats sau, juk nedarai nieko 
bloga. 

Jis sugrįžo į bloką. Seržantė, atkišusi savo platų užpakalį, buvo 
pasilenkusi prie vienos iš radisčių. Džerikas praėjo nepastebėtas. Ne- 
sidairydamas į šalis, nudrožė centriniu taku ir pateko į saugyklą. Už- 
daręs paskui save duris, įjungė šviesą. 

Ar daug jis turįs laiko? Ne kažin kiek. 

Priėjęs prie pirmos kartotekos, trūktelėjo pirmą stalčių. Užra- 
kinta. Prakeikimas. Jis pabandė dar kartą. Kas gi čia? Ne, neužrakinta. 
Kartotekos spintoje buvo įtaisytas nelemtas mechanizmas, neleidžian- 
tis vienu metu atidaryti dviejų stalčių. Džerikas dirstelėjo žemyn ir pa- 
matė, kad apatinis stalčius šiek tiek pradarytas. Lengvu kojos judesiu jį 
uždaręs, galėjo nesunkiai atidaryti viršutinį. 

Rudi kartoniniai aplankai. Pluoštai panaudoto anglinio popie- 
riaus, suspausti metalinėmis sąvaržėlėmis. Registracijos Žiniaraščiai ir 
raudonieji W/T blankai. Diena, mėnuo ir metai nurodyti dešiniajame 
viršutiniame kampe. Bereikšmiai ranka užrašytų raidžių kratiniai. Šia- 
me aplanke saugomi 1943 metų sausio penkioliktos įrašai. 

Džerikas atsitraukė atgal ir ėmė skubiai skaičiuoti. Penkiolika 
spintų, kiekvienoje po keturis stalčius. Šešiasdešimt stalčių. Du mėne- 
"siai. Apytikriai vienas stalčius vienai dienai. Ar tikrai taip? 

Jis nužingsniavo prie šeštosios kartotekos ir ištraukė trečią stalčių. 
Vasario šeštoji. 


Bingo. 

Džerikui akyse vis dar stovėjo Hetseros Volis tvarkingai surašyti 
skaičiai: 6.2/1215. 9.2/1427. 20.2/1807. 2.3/1639, 1901... 

O, kad jo pirštai nebūtų patinę ir neatrodę kaip dešrelės, kad jie 
nebūtų taip drebėję ir drėkę nuo prakaito, kad jis būtų pajėgęs atgauti 
kvapą. 

Kas nors vis tiek turi įeiti. Kas nors neabejotinai turi išgirsti, kaip 
jis atidaro ir uždaro metalinius stalčius, lyg tie būtų vargonų registrai, 
kaip ištraukia antrą, trečią, ketvirtą kriptogramą kartu su registracijos 
žiniaraščiais (Hestera buvo minėjusi, kad ir jie praverstų), sugrūsda- 
mas savo grobį į apsiausto vidinę kišenę, penktą, šeštą, — po perkū- 
nais, šeštoji jam iškrito! — septintą. Jis jau buvo beišeinąs, — „Liaukis, 
vaikine, kol kailis dar sveikas“, — bet jam reikėjo dar keturių, paskuti- 
niųjų, tų keturių, kurių kopijas Klerė slėpė savo kambaryje. 

Džerikas atidarė viršutinį tryliktos kartotekos stalčių, kuriame, 
ačiū Dievui, beveik pačiame gale, laikantis eiliškumo, ir buvo tai, ko 
jam reikėjo. 

Už saugyklos durų sukaukšėjo žingsniai. Jis stvėrė registracijos 
lapus kartu su raudonais blankais ir jau norėjo kišti juos sau į kišenę, 
tuo pat metu uždarydamas stalčių, bet prasivėrė durys, ir jis išvydo 
laibą Kajos, radistės, dirbančios pasiklausymo stotyje, siluetą. 

— Maniau, kad sugrįžote tik todėl, — prabilo ji, — kad buvote 
palikęs savo šaliką... 

Laikydama radinį rankoje, ji uždarė paskui save saugyklos duris, 
paskui ėmė pamažu artintis prie Džeriko. Vaikinas stovėjo tartum pa- 
ralyžiuotas ir kvailai šypsojosi. 

— Nenoriu jūsų, sere, trukdyti, tik man knieti sužinoti, ar 
tai — svarbu? 

Jos juodos akys buvo plačiai atmerktos. Džerikas ir vėl pastebėjo, 
kad ji, net ir vilkėdama karišką uniformą, atrodo labai daili. Milinė 
per juosmenį buvo tvirtai sujuosta diržu. Šioje merginoje buvo kažkas 
tokio, kas jam priminė Klerę. 

— Atsiprašau? 

— Žinau, kad aš neturėčiau jūsų, sere, kamantinėti, — čia laiko- 
masi nuostatos, jog mums nėra reikalo smalsauti, — bet 2ejaugi? Sup- 
rantate, niekas mums nieko nepaaiškina. Užsiimame niekais, ir niekuo 
daugiau. Niekniekiai ištisą dieną. Ir naktį taip pat. Bandai užmigti, 
bet negali, nes be paliovos girdi tą patį: pyp-pyp-pyp. Atrodo, dar 
kiek — ir išprotėsi. Suprantate, aš įstojau, tai yra išėjau savanore, bet 
tikėjausi visiškai ne to. Neturiu net ką papasakoti savo mamai ir tėčiui. 

Kaja priėjo prie pat Džeriko. 

— Arjūs įžvelgiate prasmę? Ar tai yra svarbu? Aš niekam nepa- 
sakysiu, — rimtai pridūrė ji, — tikrai. 

— Taip, — atsakė Džerikas. — Mes matome prasmę, ir šis dar- 
bas yra svarbus. Užtikrinu jus. 

Mergina pati sau linktelėjo, nusišypsojo, užrišo jam ant kaklo ša- 
liką, paskui neskubėdama išėjo iš saugyklos, palikdama duris praviras. 
Luktelėjęs apie dvidešimt sekundžių, išėjo ir jis. Niekas jo nesustabdė 
nei bloko viduje, nei vėl atsidūrusio lietuje. 


4 


Hevisaidas labai nenorėjo jų išleisti. Džerikas nevykusiai bandė prieš- 
tarauti, — jau temsta, paaiškino jis, jų laukia ilga kelionė, be to, reikia 
suspėti grįžti iki išjungiant šviesas, — bet majoras atrodė priblokštas. 
Jis primygtinai — būtent, primygtinai — reikalavo, kad jo svečiai bent 
jau žvilgtelėtų į radijo pelengatorius ir į sparčiuosius Morzės signalų 
imtuvus. Jis taip jaudinosi, kad atrodė, jog jiems atsisakius tikrai pra- 
virktų. Taigi jie romiai nusekė paskui jį per lygų ir slidų betoną pirmiau 
prie medinių, vienoje eilėje stovinčių blokų, užmaskuotų taip, kad at- 
rodytų lyg arklidės, o paskui prie kito tariamo užmiesčio namelio. 
Fone giedant antenų „ūkio“ chorui, Hevisaidas entuziastingai 
aiškino jiems sunkiai suvokiamus techninius bangų ilgio ir dažnio 


ypatumus, Hestera herojiškai apsimetė susidomėjusi pasakojimu ir 

stengėsi išvengti Džeriko žvilgsnio, o pastarasis tik vaikščiojo kartu, 
nieko negirdėdamas, tarytum jį apėmęs nerimas būtų izoliavęs nuo 
viso pasaulio. Tokio desperatiško noro kuo greičiau ištrūkti jis dar nie- 
kada ir niekur nebuvo patyręs. Kartkartėmis jis įkišdavo savo ranką į 
vidinę apsiausto kišenę, o sykį užlaikė ilgiau, norėdamas pirštais pa- 
justi lapų su perimtomis kriptogramomis šiurkštumą, kol suprato, jog 
taip elgdamasis dedasi esąs Napoleonas, ir vėl ištraukė. 

Hevisaidas taip didžiavosi Bomanoru, kad būtų laikęs juos čia 
dar savaitę, jei tik būtų galėjęs. Tačiau kai po begalybei prilygusio 
pusvalandžio jis pasiūlė apžiūrėti automobilių parką ir atsarginius 
generatorius, Hestera, kuri iki tol buvo labai rami, galiausiai neištvėrė 
ir griežtai — vėliau jai atrodė, kad per daug griežtai — atsisakė tęsti 
ekskursiją: ne, ačiū, mums iš tiesų reikia važiuoti atgal. 

— Ar tikrai? Po šimts pypkių, sukorėte tokį ilgą kelią tik tam, 
kad pasisvečiuotumėte pas mus porą valandų! — Hevisaidas atrodė 
suglumęs. — Mūsų vadas labai nusimins, nepamatęs jūsų. 

— Deja, — atsakė Džerikas. — Galbūt kitą kartą. 

— Kaip norite, seni, — akivaizdžiai įsižeidęs nusileido Hevisai- 
das. — Nenoriu būti pernelyg įkyrus. 

Džerikas net pyktelėjo ant savęs už tai, kad įskaudino šį žmogų. 

Majoras palydėjo juos iki automobilio, pakeliui stabtelėdamas, 
kad parodytų svečiams statulą, kadaise puošusią laivapriekį ir vaiz- 
duojančią admirolą, užsikorusį ant ornamentinio žirgo. Kažkoks 
šmaikštuolis ar šmaikštuolė ant admirolo kardo buvo užmetęs kariškas 
moteriškas kelnaites, kurios dabar lėtai siūbavo lietuje. 

— Kornvalis, — paaiškino Hevisaidas. — Radau jį rūsyje. Laimę 
nešantis talismanas. 

Jiems atsisveikinus, majoras abiem iš eilės paspaudė ranką, pir- 
miausia Hesterai, po to Džerikui, o jiems sėdant į austiną atidavė pa- 
garbą. Paskui apsigręžė eiti, tačiau kažko sustingo ir vėl atsisukęs ūmai 
pasilenkė prie vairuotojo durelių. 

— Ar negalėtumėte man priminti, ką jūs dirbate, pone Džerikai? 

— Tiesą sakant, aš jums ir nebuvau sakęs, — Džerikas nusišyp- 
sojo ir užvedė automobilio variklį. — Kriptoanalitikas. 

— O kuris skyrius? 

— Kad ir kaip gaila, į šį klausimą negaliu atsakyti. 

Jis įjungė atbulinę pavarą ir labai nevykusiai apsisuko, atlikdamas 
kažką panašaus į „aštuoniukę“. Galinio vaizdo veidrodėlyje išvažiuo- 
damas dar suspėjo pamatyti žvilgsniu juos palydintį Hevisaidą, viena 
ranka prisidengus; nuo lietaus akis. Tačiau už kelio vingio jie pasuko į 
kairę, ir vaizdas išnyko. 

— Statau svarą prieš vieną pensą, — sumurmėjo Džerikas, — 
kad jis jau skuodžia prie artimiausio telefono. 

— Tu jas paėmei? 

Jis linktelėjo. 

— Pirmiau išvažiuokime iš čia. 

Pro vartus išriedėję į kelią jie pravažiavo kaimą ir ėmė artėti link 
miško. Vėjas ginė lietų miškinga atšlaite tokiais vaiduokliškais baltais 
stulpais, kad galėjai pamanyti, jog ten plaikstosi fantomų kariuomenės 
vėliavos. Aukštai danguje vienišas sklandė didžiulis paukštis. Be per- 
stojo švytavo automobilio valytuvai. Medžiai, jiems pravažiavus, susi- 
skleisdavo lyg siena. 

— Tu buvai tikra šaunuolė, — pratarė Džerikas. 

— Iki paskutinės akimirkos. Tačiau pabaigoje atrodė, jog neiš- 
tversiu. Sunkiausia buvo tai, kad nežinojau, ar tau pavyko. 

Jis pradėjo pasakoti apie saugyklą, tačiau tuo metu pastebėjo nuo 
kelio į miško tankmę vedantį keliuką. 

Stačiai ideali vieta. 

Jie dar apie šimtą jardų kratėsi nelygiu keliu, vis smegdami į 
didokus klanus, kurie iš tiesų buvo pėdos gilumo skrodės. Vanduo iš 
abiejų pusių tryško fontanais, tiško į važiuoklės apačią, o pro skylę 
automobilio dugne čiurkšlėmis taškė Hesteros kojas ir permerkė jos 
batus. Pagaliau automobilio priekinių žibintų šviesoje išniro tokia pla- 
ti bala, kad Džerikas be jokių svarstymų sustojo ir išjungė variklį. 

Aplink nesigirdėjo jokio garso, išskyrus lietaus barbenimą į ploną 
metalinį austino stogą. Svyrančios medžių šakos užstojo dangų. Buvo 
per tamsu, kad galėtum skaityti, todėl jis įjungė vidaus apšvietimo 
lemputę. 


— VVVADU OSA>K, — Džerikas balsu perskaitė pirmame registracijos 
žiniaraštyje užrašytus „šnabždesius“. — Iš savo, kaip kriptoanalitiko, 
patirties galiu pasakyti, kad šį tekstą reikėtų šifruoti maždaug taip: 
„Čia šaukinys ADU. Prašau patikrinti mano signalo stiprumą. Bai- 
giau.“ Jo pirštas slinko per kalkę padarytu nuorašu. Vadinamajam O 
kodui buvo vartojama tarptautinė radistų esperanto kalba, o Džeri- 
kas ją puikiai mokėjo. — Toliau seka: VVVCPO BT OSA4 OSA?K. Tai 
reiškia: „Čia šaukinys CPO, pauzė, jūsų signalas stiprus. Koks mano 
signalo stiprumas? Baigiau.“ 

— CPO, — linktelėjo Hestera. — Atpažįstu šį šaukinį. Jis turi 
kažką bendra su Vyriausiąja armijos vadovybe Berlyne. 

— Puiku. Vadinasi, viena mįslė išaiškinta, — jis vėl visą dėmesį 
nukreipė į registracijos žiniaraštį. — VVVADU OSA3 OTC1 K: „Smo- 
lenskas Berlynui, jūsų signalas pakankamai geras. Turiu vieną prane- 
šimą. Baigiau.“ Berlynas atsako: ORV — „Pasirengęs priimti.“ OXH K: 
„Siųskite radiogramą. Baigiau.“ Smolenskas atsako: OXA109: „Mano 
pranešimą sudaro 109 šifruotos kombinacijos.“ 

Hestera triumfuojamai pamojavo pirma kriptograma: 

— Štai jis. Lygiai šimtas devynios. 

— Labai gerai. Puiku. Radiograma, reikia manyti, siunčiama 
iškart, nes Berlynas atsako: VVVCPO R ORU HHVA. Tai reiškia: „Pra- 
nešimas priimtas. Supratau. Pranešimų neturiu, Heil Hitler ir labos 
nakties.“ Sklandžiai ir sistemingai. Lyg iš vadovėlio. 

— Toji mergina pasiklausymo skyriuje minėjo, kad jis pedantiškas. 

— Deja, mes neturime radiogramų su Berlyno atsakymais, — 


Džerikas pervertė registracijos žiniaraščius. — Ryšys be trukdžių už- 

megztas ir devintą, ir dvidešimtą dienomis. O štai kovo antrą, atrodo, 
būta keblumų. 

Blanke buvo pažymėta aibė trumpų dialogų. Jis pakreipė lapą į 
šviesą. Smolenskas Berlynui: 0ZE, ORJ, ORO („Jūsų dažnis per aukštas, 
signalai per silpni, padidinkite galingumą“). Berlynas atkerta: OWP, 
ORX10 („Laikykitės reglamento, palaukite dešimt minučių“), o paskui 
įpykęs priduria: ORX („Nutilk“). 

— O čia jau įdomu. Nieko keista, kad jie staiga pradeda ben- 
drauti kaip visai nepažįstami, — Džerikas dirstelėjo į kalke padarytą 
kopiją. — Pasikeitė Berlyno šaukinys. 

— Pasikeitė? Kažkoks absurdas. Pasikeitė į ką? 

— TGD. 

— Ką? Ar galiu pažiūrėti? — Ji ištraukė popieriaus lapą iš ran- 
kų.— Negali būti. Ne, ne. TGD — ne Vermachto šaukinys. 

— Tu esi tikra? 

— Be abejo, aš labai gerai žinau. TGD yra pavadintas enigmos 
raktas. Jo dar nepavyko atskleisti. Garsus raktas, — mergina susierzi- 
nusi ėmė sukti plaukų sruogą aplink dešinės rankos smilių. — Teisin- 
giau sakant, liūdnai pagarsėjęs. 

— Kaip tai? 

— Tai yra gestapo štabo Berlyne šaukinys. 

— Gestapo? — Džerikas ėmė skubiai naršyti likusius žiniaraš- 
čius. — Betgi visi kovo antrą ir vėliau siųsti pranešimai, tai yra aštuoni 
iš vienuolikos, ilgesni už kitus, taip pat ir tie keturi, kuriuos radau 
Klerės miegamajame, siųsti gavėjui šiuo šaukiniu. 
atsilošė sėdynėje. 

Vėjo gūsis stipriai sujudino medžių šakas, nuo kurių ant prieki- 
nio stiklo pratisa papliūpa pabiro begalė lietaus lašų. 


— Pabandykime suformuluoti tezę, — po minutės, o gal dviejų pra- 
bilo Džerikas, norėdamas bent jau išgirsti žmogaus balsą. Jis jautė, 

kad sporadiškas liūtinio lietaus barbenimas ir miško prietema ima 
erzinti. 

Hestera sėdėjo priekinėje sėdynėje susirietusi į kamuoliuką, ran- 
komis apkabinusi pakeltas nuo permirkusio dugno kojas, kartkartėmis 
per šlapias kojines patrindama šąlančius pirštus, ir stebeilijo į mišką. 

— Išeities taškas — kovo ketvirta, — toliau kalbėjo jis. („Kur 
tą dieną buvau aš? Kitame pasaulyje: įsitaisęs tiesiai priešais Kembridžo 
dujinę krosnelę skaičiau Šerloką Holmsą, stengiausi išvengti bono Kaito 
draugijos ir lyg iš naujo mokiausi vaikščioti“) — Taigi iki tos dienos 
gyvenimas tekėjo įprasta vaga. Ukrainoje Žiemojantis ryšių dalinys, 
tarytum būtų miegojęs meškos miegu, šylant orui pamažu atgijo. 
Išsiuntęs keletą signalų į armijos štabą Berlyne, netikėtai pratrūksta 
siųsti gerokai ilgesnes radiogramas gestapui... 

— Tai nėra įprasta, — kandžiu balsu įsiterpė Hestera. — Ar- 
mijos dalinys siunčia pranešimus, užšifruotus Rusijos fronto enigmos 
raktu, į slaptosios policijos štabą? Tai normalu? Aš sakyčiau — be- 
precedentis įvykis. 

— Taigi, — Džerikas nė kiek nesijaudino dėl to, kad jį pertrau- 
kė. Priešingai — nudžiugo įsitikinęs, kad ji klausosi. — Iš tiesų, toks 
beprecedentis, kad kažkas iš Blečlio vadovų, supratęs, kas dedasi, ima 
panikuoti. Iš registracijos skyriaus staiga pašalinama informacija apie 
visus anksčiau siųstus signalus. Tą pačią dieną, prieš pat vidurnakų;, 
jūsiškis ponas Mermedženas skambina telefonu į Bomanorą ir liepia 
nebesiklausyti šių signalų. Ar kada nors yra tekę girdėti ką nors pa- 
našaus? 

— Niekada. 

Tai tarusi ji nutilo ir nežymiai truktelėjo pečiais: 

— Tiesa, ga/būt išskyrus tuos atvejus, kai labai padidėja siun- 
čiamų signalų srautas. Tuomet antraeilių pranešimų maždaug parą 
galima neklausyti. Tačiau jūs gi matėte Bomanoro dydį. O ši stotis 
mažesnė už karinių oro pajėgų stotį Čiksandse. Be to, turėtų būti dar 


koks tuzinas, jei ne daugiau, mažesnių stočių. Tokie kaip jūs mums 

nuolat kartoja, kad svarbiausias mūsų uždavinys — klausytis absoliu- 
čiai visko. 

Džerikas linktelėjo. Tai tiesa. Šios koncepcijos jie laikosi nuo 
pat pradžios: fiksuoti viską ir nieko nepraleisti. Juk „špargalėmis“ juos 
aprūpina ne asai — jie per daug gudrūs. Tai atlieka mažieji — nie- 
kam nežinomi, nekvalifikuoti, nugrūsti į atokiausius užkampius, savo 
pranešimus visada pradedantys „situacija normali, naujienų nėra“, o 
paskui, laikydamiesi įprasto šablono, tradiciškai perduodantys tuos 
pačius nulius arba iš papratimo užšifruojantys savo pačių šaukiniūus, 
arba kiekvieną rytą savo rotorius nustatantys pagal savo merginos 
inicialus... 

Džerikas pasiteiravo: 

— Tikriausiai jis ne savo paties vardu liepė nutraukti pasiklau- 
symą? 

— Mailzas? O Dieve, ne. 

— Kas įprastai jam duoda nurodymus? 

— Kaip čia pasakius... Įprastai kas nors iš Šeštojo bloko mašinų 
skyriaus. Kai kada — Trečiojo bloko budėtojas. Jie ir nustato priori- 
tetus. 

— Įdomu, ar jis negalėjo suklysti? 

— Kaip tai? 

— Taigi Hevisaidas sakė, kad Mailzas paskambino į Bomanorą 
kovo ketvirtą, prieš pat pusiaunaktį, ir buvo labai išsigandęs. Todėl 
pagalvojau: o ką, jei Mailzui jau anksčiau, dienos metu, kas nors liepė 
pasirūpinti, kad šių signalų nebūtų klausomasi, bet jis pamiršo? 

— Labai galimas dalykas. Žinant Mailzą, tai neturėtų stebinti. 
Taip, žinoma, — Hestera atsigręžė į jį. — Suprantu, kur jūs lenkiate. 
Per tą laiką, kol Mailzas, gavęs įsakymą nutraukti pasiklausymą, susi- 
siekė su Bomanoru, buvo perimti dar keturi vokiečių pranešimai. 

— Kaip pirštu į akį. Galų gale vėlų kovo ketvirtos vakarą jie 
pasiekė Šeštąjį bloką. Tačiau buvo duotas įsakymas palikti juos ne- 


dešifruotus. 

— Vadinasi, šiuos signalus nutvėrė biurokratai, kurie paprasčiau- 
siai pasiuntė juos toliau. 

— Kol jie pateko į vokiečių pranešimų archyvą. 

— Į Klerės akiratį. 

— Nedešifruoti. 

Džerikas lėtai linktelėjo. Nedešifruoti. Tai buvo svarbiausia ir 
paaiškino, kodėl Klerės miegamajame rasti lapai su signalais buvo 
visiškai nepaliesti. Prie jų iš kitos pusės niekada nebuvo priklijuotos 
juostelės su „Type-X“ dešifruotu tekstu. Jų niekas nebuvo išaiškinęs. 

Jis įsmeigė žvilgsnį į mišką, bet, užuot pamatęs medžius, išvydo 
vokiečių pranešimų archyvą rytą po kovo ketvirtos, tai yra tuo metu, 
kai gautos kriptogramos turėjo būti padėtos saugoti ir įtrauktos į ro- 
dyklę. 

Kažin ar panelė Monk pati paskambino Šeštojo bloko budinčia- 
jam karininkui, ar patikėjo šią užduotį vienai iš jai pavaldžių merginų? 
„Gavome keturias vienišas kriptogramas ir daugiau nieko. Sakykite, ką 
mums toliau daryti?“ Taigi ką? O Dieve! Registruoti? Nekreipti į jas 
dėmesio? O gal išmesti į šiukšlių dėžę konfidencialioms atliekoms? 

Tačiau nieko panašaus neįvyko. 

Klerė jas paprasčiausiai pavogė. 

„Teoriškai? — paklausė Veicmanas. — Ei/inę dieną? Tokia mergi- 
na kaib Klerė, disbonuodama šia informacija, abie Vokietijos ginkluotąsias 
pajėgas gali susidaryti daug 1šsamesnį vaizdą operatyviniu požiūriu negu 
pats Adolfas Hitleris. Absurdiška, tiesa?“ 

Tačiau buvo manoma, kad jos jų meskaifys, mano mielas Valteri. 
Štai kur šuo pakastas. Gerai išauklėtos jaunosios damos negalėtų net 
pagalvoti apie svetimų laiškų skaitymą, nebent joms būtų įsakyta tai 
daryti dėl karaliaus ar šalies. Jos pačios taip nepasielgtų. Dėl šios prie- 
žasties jos ir dirbo Blečlyje. 

Tačiau ką toji panelė Monk pasakė apie Klerę? „Pastaruoju metu 
darbe ji buvo gerokai atidesnė... Nieko nuostabaus. Ji ėmė skaityti tai, 
kas patekdavo jai į rankas. O vasario pabaigoje arba kovo pradžioje ji 

pamatė kažką tokio, kas pakeitė jos gyvenimą. Kas vienaip ar kitaip 
susiję su vokiečių užfrontės ryšių daliniu, kurio radistas „grojo“ gesta- 
pui Morzės signalus lyg Mocarto sonatą. Kažką ypatinga, — „dabar 
tai tikrai nenuobodu, brangusis“, — todėl, kai Blečlyje buvo nuspręsta 
šių signalų nebeklausyti, ji ryžosi pavogti keturias paskutines kriptog- 
ramas. 

Kodėl jai jų žūtbūt prisireikė? 

Džerikui net nereikėjo formuluoti šio klausimo. Hestera rado 
atsakymą pirmiau, nei jis paklausė, tik jos balsas buvo labai tylus, ji 
negalėjo patikėti tuo, ką suprato, be to, čia pat šniokštė lietus. 

— Ji pavogė jas, norėdama perskaityti. 


Ji pavogė jas, norėdama perskaityti. Atsakymas jiems reiškė tą patį, ką 
„špargalė“, nes leido susieti padrikus įvykius į visumą ir juos skaityti. 

Ji pavogė kriptogramas, norėdama jas perskaityti. 

— Bet ar tai įmanoma? — paklausė Hestera. Atrodė, kad atsa- 
kymas, kurį buvo padiktavusi jos logika, merginą pribloškė. — Turėjau 
omenyje, ar ji būtų galėjusi tai padaryti? 

— Taip. Tai įmanoma. Sunku įsivaizduoti. Tačiau įmanoma. 

Ir iš kur tiek drąsos, pagalvojo Džerikas. Tam, kad žengtum šį 
žingsnį, reikėjo kvapą gniaužiančios drąsos ir apdairumo. Klere, mie- 
loji, tu iš tiesų nuostabi. 

— Tačiau viena, uždaryta Trečiajame bloke, ji nebūtų susidoroju- 
si, — paaiškino jis. — Jai buvo reikalingas pagalbininkas. 

— Ir kas tai galėjo būti? 

Jis atitraukė ranką nuo vairo ir bejėgiškai ja mostelėjo. Nuo ko 
pradėti? 

— Iš pradžių buvo reikalingas žmogus, galintis patekti į Šeštąjį 
bloką. Kuris galėtų sužinoti kovo ketvirtos enigmos nustatymus Vo- 
kietijos kariuomenės raktui „Grifas“. 

— Nustatymus? 

Džerikas nustebęs pasižiūrėjo į ją, bet tuojau prisiminė, kad tokių 
dalykų kaip enigmos veikimas jai nereikėjo žinoti. O pagal Blečlyje 
galiojančias taisykles, jei tau ko nors nereikia Žinoti, tai niekas to ir 
nepasakos. 

— „Walzenlage“, — ėmė aiškinti jis. — „Ringstellung“. „Stec- 
kerverbindungen“. Rotorių išdėstymo tvarka, žiedų nustatymas ir 
kontaktų sujungimas. Jei „Grifo“ raktu šifruotos kriptogramos skaito- 
mos kasdien, informacija, susijusi su enigmos nustatymais, neabejoti- 
nai saugoma Šeštajame bloke. 

— Ir kas toliau? 

— Toliau reikia nusigauti iki „Type-X“ aparatų. Nustatyti juos 
atitinkama tvarka. Išspausdinti kriptogramose užšifruotą tekstą ir nu- 
siplėšti paprastąjį tekstą. 

— Ar Klerė galėjo tai padaryti? 

— Beveik neabejoju, kad negalėjo. Jos niekas nebūtų prileidęs 
artyn prie dešifravimo skyriaus. Be to, ji ir nemokėjo. 

— Vadinasi, jos bendrininkui buvo reikalingi tam tikri įgūdžiai? 

— Taip. Ne tik įgūdžiai. Reikėjo drąsos. Taip pat ir laiko. Ketu- 
rios kriptogramos. Tūkstantis šifruotų kombinacijų. Penki tūkstančiai 
ženklų. Net ir patyręs specialistas užtruktų gerą pusvalandį. Taip, tai 
buvo ga/ima. Tačiau jos bendrininkas turėjo būti supermenas. 

— Arba bendrininkė. 

— Ne, — Džerikas prisiminė aną šeštadienio naktį: žingsnius 
vasa:namio pirmame aukšte, vyriškų batų pėdsakus ant apšarmojusios 
žemės, dviračio padangų žymes ir tamsoje blykstelėjusią raudoną už- 
pakalinę dviračio lemputę. — Ne. Tai buvo vyras. 

Jei būčiau suskubęs nors puse minutės anksčiau, pagalvojo jis, 
būčiau matęs jo veidą. 

Tačiau tuojau pat dingtelėjo kita mintis: ir, ko gero, gavęs į kaktą 
kulką iš pavogto trisdešimt aštunto kalibro „Smith and Wesson“, pa- 
gaminto Springfilde, Masačusetso valstijoje. 


Ant išorinės riešo pusės nukrito šaltas kaip ledas lašas, ir Džeri- 

kas, pakėlęs akis, automobilio stoge, arti priekinio stiklo, išvydo dėmę. 
Jam bežiūrint, susiformavo dar vienas tamsus lietaus vandens burbu- 
liukas, kuris ėmė pamažu t;įsti ir, sunokęs iki rūdžių spalvos, nukrito. 

„Ryklys“. 

Jis pasijuto kaltas, kad veik buvo pamiršęs apie „Ryklį“. 

— Kuri dabar valanda? 

— Beveik penkta. 

— Būtų pats metas grįžti. 

Patrynęs ranką, ištiesė ją prie užvedimo spynelės. 


Automobilis neužsivedė. Džerikas pasukiojo raktelį, karštligiškai 
spaudydamas akceleratoriaus pedalą, tačiau iš variklio pavyko išspausti 
tik duslų sukimosi garsą. 

— O, velnias! 

Jis pasikėlė apykaklę, išlipo iš austino ir nuėjo prie bagažinės. 
Atidarius dangtį, visiškai šalia aukštyn purptelėjo balandžių porelė. 
Po atsarginiu benzino kanistru gulėjo užvedimo rankena, kurią jis 
tuojau pat įstatė į skylę priekiniame buferyje. „Vaikine, tu neteisingai 
darai, — kartą jį mokė patėvis, — taip gali ir riešą susilaužyti.“ O kaip 
tai reikėtų daryti? Pagal laikrodžio rodyklę ar prieš? Jis viltingai suk- 
telėjo rankeną. Įrankis pasirodė baisiai standus. 

— Ištrauk droselinę sklendę! — šūktelėjo Hesterai. — O išgir- 
dusi, kad variklis ima atsigauti, koja nuspausk trečią pedalą. 

Mažas automobilis net sudrebėjo, jai persėdant į vairuotojo sė- 
dynę. 

Džerikas vėl pasilenkė. Ruda miško uždanga iš pūvančių lapų ir 
kėnių kankorėžių buvo vos už poros pėdų nuo jo akių. Jis pasuko ran- 
keną dar porą kartų, kol suskaudo petį. Ėmė pilti prakaitas sumišai su 
iš viršaus drengiančiu lietumi, kurio lašai varvėjo nuo nosies galiuko, 
sunkėsi už sprando. Atrodė, kad ši akimirka išreiškia visą jų sumany- 


mo absurdiškumą. Netrukus turėtų užvirti aršiausias jūrų mūšis, o kur 

jis nusitrenkęs? Kažkokioje nelemtoje pirmapradėje girioje, pačiame 
pasaulio krašte kartu su moterimi, kurios beveik nepažįsta, tyrinėja 
vogtas gestapo kriptogramas. Ar jie sveiku protu supranta, ką dabar 
daro? Jiems tikriausiai — jis vėl suspaudė rankeną — pasimaišė... Dže- 
rikas iš visų jėgų trūktelėjo įrankį, ir variklis ūmai pradėjo springčioti. 
Būtų turbūt ir užgesęs, bet Hestera, nuspaudusi pedalą, pačiu laiku 
padidino sūkių skaičių, ir motoras atsigavo. Miške pasigirdo mieliau- 
sias jo kada nors girdėtas garsas. Vaikinas įmetė užvedimo rankeną į 
bagažinę ir uždarė dangtį. 

Pavarų dėžė net unkštė, automobiliui atbuline eiga riedant į kelią. 


Svyrančios medžių šakos lietaus permerktą kelią buvo pavertusios 
tuneliu. Tekančio vandens paviršiumi žybčiojo automobilio prieša- 
kinės šviesos. Džerikas važiavo neskubėdamas, sukdamas ratus vieną 
po kito, bandydamas temstančiame miške rasti kokį nors orientyrą ir 
stengdamasis nepasiduoti panikai. Tikriausiai, išvažiuodamas iš pro- 
skynos, jis bus pasirinkęs ne tą posūkį. Vairaratis, į kurį laikėsi tvirtai 
įsikibęs, buvo šlapias ir slidus kaip kelias. Galų gale jie privažiavo 
kryžkelę šalia didelio, stipriai išpuvusio ąžuolo. Hestera vėl pasilenkė 
prie žemėlapio. Ilgų tamsių plaukų sruoga užkrito jai tiesiai ant akių. 
Mergina abiem rankomis bandė susukti plaukus į kuodą. Dantimis 
sukandusi smeigę ji sumurmėjo: 

— Į kairę ar į dešinę? 

— Jūs šturmanė. 

— O jūs sumanėte išsukti iš pagrindinio kelio, — pagaliau jai 
pavyko ryžtingu judesiu persmėigti plaukus. — Sukite kairėn. 

Džerikas būtų pasukęs į kitą pusę, bet, dėkui Dievui, kad to ne- 
padarė, nes ji buvo teisi. Greitai kelias priekyje ėmė šviesėti. Jie jau 
galėjo įžiūrėti verkiančio dangaus lopinėlius. Jis spustelėjo akcelerato- 
riaus pedalą, todėl spidometro rodyklė, automobiliui iš miško išnyrant 


į laukymę, pasiekė keturiasdešimt. Maždaug už mylios jie privažiavo 


283 


ROBERT HARRIS 


kaimą, ir Hestera paprašė sustoti šalia mažo namuko, kuriame buvo 
įsikūręs paštas. 

— Kodėl? 

— Noriu išsiaiškinti, kur mes esame. 

— Būtų gerai, jei paskubėtum. 

— Ko jau ko, bet apžiūrinėti vietos įžymybes aš nesiruošiu. 

Mergina išlipusi trinktelėjo durelėmis ir nustriksėjo, merkiama 
lietaus, vikriai, tarytum gimnastikos meistrė, aplenkdama vandens 
klanus. Atidarius krautuvės duris, suskambėjo varpelis. 

Džerikas įdėmiai apsidairė pro priekinį automobilio stiklą, pas- 
kui dirstelėjo į veidrodėlį. Atrodo, šiame kaimelyje buvo tik viena gat- 
vė. Nesimatė nė vieno automobilio. Nei stovinčio, nei važiuojančio. Jis 
spėjo, kad privatus automobilis, o ypač vairuojamas pašaliečio, turėtų 
būti neeilinis įvykis, gana nebloga tema pokalbiams. Jau įsivaizdavo, 
kaip atitraukiamos raudonų plytų namukų ir pusiau rąstinių didesnių 
namų langus dengiančios užuolaidos. Jis išjungė valytuvus ir atsilošė 
sėdynėje. Ranka turbūt jau dvidešimtą kartą nuslydo į vidinę kišenę, 
kurioje pūpsojo kriptogramos. 

Dvi Anglijos, mąstė jis. Viena — štai toji — gerai pažįstama, sau- 
gi, aiški. Tačiau yra ir kita, slaptingoji, Anglija, įsikūrusi senoviniuose 
dvarų rūmuose, — Bomanore, Geihurste, Voburne, Adstoke, Blečly- 
je, — antenų „ūkių“ ir pelengatorių, tarškančių bombų ir, tas metas jau 
ne už kalnų, žaliai ir oranžiškai žybsinčių Tiuringo mašinų lempelių 
(„ji turėtų atlikti operacijas šimtą ar net tūkstantį kartų greičiau“) šalis. 
Senoviniuose parkuose aušta nauja era. Kaip ten savo „Apologijoje“ 
rašė Hardis? „Tikras matematikas karui neturi jokios įtakos. Dar niekas 
nesugalvojo, kaip skaičių teorija galėtų pasitarnauti karo reikalams.“ Šis 
vaikinas negalėjo numatyti nė pusės to, kas dabar buvo tapę realybe. 

Varpelis vėl suskambėjo, ir ant pašto skyriaus slenksčio pasirodė 
Hestera, virš galvos laikydama laikraštųį lyg skėtį. Ji atidarė austino 
dureles, pamojavo laikraščiu ir ne itin mandagiai numetė jį Džerikui 


ant kelių. 

— Kokia proga? — paklausė jis. 

Tai buvo naujausias Leicester Mercury, vietos laikraštėlio, numeris. 

— Jie juk prašo pagalbos, ar ne? Turiu omenyje policiją. Kai ieš- 
ko dingusių asmenų. 

Puiki mintis. Nori nenori teko su tuo sutikti. Vis dėlto nei Klerės 
fotografijos, nei jokios užuominos apie jos paiešką nerado, nors dukart 


peržiūrėjo viską nuo pirmo iki paskutinio puslapio. 


Važiuodami atgal, į pietus, jie laikėsi kito, rytinio, maršruto, mat toks 
buvo Hesteros planas. Kad neapsnūstų, ji skaitydavo kaimelių pavadi- 
nimus, o automobiliui dardant ištuštėjusiomis jų gatvėmis lygindavo 
juos su pateiktais kelionių vadove. Oudbis, skaitė ji („palyginkite 
ankstyvąją gotiką su bažnyčios statmeniškąja“), Kibvortas, Harkotas, 
Mažasis Boudenas, pagaliau iš Lesteršyro jie įvažiavo į Nortampton- 
šyrą. Dangus virš blankių kalvų tolumoje iš juodo pasidarė pilkas, o 
paskui — ir visai baltas. Lietus aprimo ir galiausiai liovėsi. Oksendo- 
nas, Kelmaršas, Meidvelas... Kvadratiniai normaniško stiliaus bokštai 
su strėlinėmis angomis šaudymui, smuklės šiaudiniais stogais, mažytės 
Viktorijos laikais statytos geležinkelio stotys, įsiterpusios tarp aukštų 
gyvatvorių ir tankių giraičių. Nedaug trūko, kad staiga pratrūktum 
dainuoti „Čia amžinai bus Anglija“, tik bėda, kad jiems dabar ne dai- 
nos rūpėjo. 

Kuriems galams jai reikėjo bėgti? Kaip tik to Hestera ir nesup- 
rato. Visa kita atrodė pakankamai logiška: ir tai, kaip ji pirmiausia 
nugvelbė kriptogramas, ir kodėl ji norėjo jas perskaityti, ir kodėl jai 
buvo reikalingas bendrininkas. Tačiau kodėl ji ryžosi žengti tokį keistą 
žingsnį, kuriuo neabejotinai turėjo atkreipti į save dėmesį? Kodėl ji 
nusprendė neatvykti į rytinę pamainą? 

— Dėl jūsų, — keletą mylių svarsčiusi prabilo mergina. Jos balse 
buvo girdėti kaltinimas. — Manau, taip padarė dėl jūsų. 


Hestera nelyginant kaltintojas priminė jam aną sekmadienio 


285 


ROBERT HARRIS 


naktį. Jis atvyko į jų vasarnamį, tiesa? Jis surado kriptogramas, tiesa? 
Kažkas buvo įėjęs į namelį, teisybė? 

— Taip. 

— Aris jus matė? 

— Ne. 

— Ar jūs jam ką nors sakėže? 

— Galėjau nebent šūktelėti: „Kas ten?“ Ar kažką panašaus. 

— Vadinasi, tas žmogus galėjo atpažinti jus iš balso? 

— Galimas dalykas. 

Betgi tai reikštų, kad aš jį turėčiau pažinti, pagalvojo Džerikas. 
Na, bent jau jis mane turėjo pažinti. 

— Kada jūs išėjote? | 

— Konkrečiai neprisimenu. Maždaug apie pusę antros. 

— Vadinasi, jūs, — vėl pakartojo ji. — Tai dėl jūsų. Klerė grįžta, 
kai jūs jau buvote išėjęs. Ji pamato, kad dingo kriptogramos. Paskui 
supranta, kad jos greičiausiai atsidūrė pas jus, nes tas paslaptingasis 
žmogus jai papasakoja girdėjęs jūsų balsą. Ji įsitikinusi, kad jūs atida- 
vėte dokumentus vadovybei. Ji išsigąsta. Tada pabėga... 

— Tačiau tai beprotybė. — Džerikas atitraukė akis nuo kelio ir 
įsistebeilijo į ją. — Aš jos niekada nebūčiau išdavęs. 

— Tai jūs taip sakote. O ar ji žinojo? 

Ar ji žinojo? Ne, suprato jis, vėl sutelkdamas dėmesį į kelią, ne, 
Klerė šito nežinojo. Priešingai, iš jo elgesio tą naktį, kai ji rado čekį, 
Klerė turėjo rimtą pagrindą manyti, kad jis fanatiškai susirūpinęs slap- 
tumu — argi ne ironiška, turint omenyje, kad dabar jis vidinėje savo 
apsiausto kišenėje priglaudęs vienuolika vogtų kriptogramų? 

Dvidešimt vienerių metų senumo autobusas su išoriniais laiptais 
į viršutinį aukštą, tarytum transporto muziejaus eksponatas, pasi- 
traukė į šalikelę, kad austinas galėtų netrukdomai aplenkti. Autobusu 
važiuojantys mokiniai puolė mojuoti rankomis. 

— Su kuo ji draugavo? Su kuo ji, be manęs, dar susitikinėdavo? 


— Jums geriau nežinoti. Parikėkite manimi. 

Pastarąją frazę mergina ištarė su pasimėgavimu. Juk lygiai tą patį 
jai bažnyčioje buvo sakęs Džerikas. Jis dėl to nė kiek nesupyko. 

— Prašau, Hestera, — jis tvirtai suspaudė vairą ir žvilgtelėjo į 
veidrodėlį. Autobusas buvo jau bemaž pranykęs. Iš už jo pasirodė au- 
tomobilis. — Nekreipkite dėmesio, jeigu aš ir parausiu. Klokite viską 
kaip ant delno. Tik apsiribokime tais, kurie dirba Parke. | 

Jei jau taip, tarė ji, galinti juos tik bendrais bruožais apibūdinti, 
nes vardų nežinanti. Klerė jų neminėdavusi. 

Gerai bus ir bendrais bruožais. 

Hestera ėmė pasakoti. 

Pirmasis, su kuriuo jai yra tekę susidurti, buvo jaunas, švariai nu- 
siskutęs vaikinas rausvais plaukais. Sutikusi jį vieną rytą ant laiptų, su 
batais rankose, tai buvo lapkričio pradžioje. 

Rausvaplaukis, švariai nusiskutęs, pakartojo Džerikas. Neatrodė, 
kad jis toki pažįsta. 

Po savaitės Hestera dviračiu pravažiavo šalikelėje prie jų namelio 
sustojusį armijos štabo automobilį išjungtomis šviesomis, kuriame sė- 
dėjo kažkoks pulkininkas. Po jo buvo vyrukas vardu Aivo iš karinių oro 
pajėgų. Klerė mėgo nepiktai pajuokti jo kalbos manierą ir dažnai varto- 
jamus žodžius, kaip antai „incidentai“, „kledarai“ ir „šou“. Kuriame bloke 
jis dirbo, Šeštajame ar Trečiajame? Hestera buvo tikra, kad Trečiajame. 
Dar buvo kažkoks Evelynas su garbės titulu ir brūkšneliu pavardėje, ne- 
aiškus tipas, pasak pačios Klerės, „visiškai be garbės, mieloji“, su kuriuo ji 
susipažinusi Londone „Blico“ metu ir kuris dabar dirbo administracijos 
pastate. Buvo ir vienas jau pusamžis vyras, kažkuo susijęs, anot Hesteros, 
su kariniu jūrų laivynu. Ir dar buvo amerikietis — šis tikrai iš laivyno. 

— Tikriausiai Krameris, — tarė Džerikas. 

— Pažįstate jį? 

— Tai jis man ir paskolino automobilį. Prieš kiek laiko apie jį 
sužinojote? 

— Maždaug prieš mėnesį. Bet susidariau įspūdį, kad jis buvo tik 


draugas. Aprūpindavo ją „Camel“ ir nailonu, nieko rimtesnio. 


287 


ROBERT HARRIS 


— O prieš Kramerį buvau aš. 

— Ji niekada apie jus nepasakojo. 

— Malonu girdėti. 

— Taigi, žinant, kaip ji atsiliepdavo apie kitus. 

— O kas dar? 

Ji dvejojo. 

— Pastarąjį mėnesį galėjo būti ir naujas vyriškis. Jos kurį laiką 
nebuvo namie. O kartą, maždaug prieš porą savaičių, kai dėl migrenos 
priepuolio anksčiau baigusi darbą grįžau namo, man pasirodė, kad iš- 
girdau jos kambaryje vyrišką balsą. Tačiau jeigu pas ją ir svečiavosi 
koks vyras, tai jie, išgirdę mane lipant laiptais, tuojau nutilo. 

— Aštuoni, jei gerai suskaičiavau. Įskaitant mane. Neskaičiuo- 
jant tų, kuriuos galėjote pamiršti arba apie kurių buvimą nežinote. 

— Atsiprašau, Tomai. 

— Viskas gerai, — Džerikas pabandė išspausti kažką panašaus į 
šypseną. — Šiaip ar taip, jų netgi mažiau, nei aš tikėjausi. 

Be abejo, jis melavo, o ir spėjo, kad ji tai jaučia. 

— Nesuprantu, kodėl aš jai dėl to nejaučiu jokio priešiškumo? 

— Todėl, kad toks jos įprotis, ir kitaip ji negali, — netikėtai 
plykstelėjo Hestera. — Juk ji per daug ir nesislapstydavo, ar ne? O jei 
kuris ir nekenčia Klerės dėl jos gyvenimo būdo, vadinasi, jis jos iš tiesų 
ir nemylėjo, tiesa? 

Jos kaklą susyk išmušė ryškus raudonis. 

— Geriau kiekvienas žiūrėkime savęs. 

Hestera atsilošė, savo kalbos akivaizdžiai nustebinta ne mažiau 
negu jis. 

Džerikas vėl dirstelėjo į kelią užpakalinio vaizdo veidrodėlyje. 
Kelias toks pat tuščias, išskyrus tą patį vienišą automobilį. Prieš kiek 
laiko jis pasirodė? Gal prieš dešimt minučių? Vis dėlto, geriau pa- 
galvojęs, prisiminė, kad jis pasirodė tada, kai jie aplenkė mokyklinį 
autobusą, — vadinasi, laiko praėjo jau daugiau. Automobilis — žemas, 


platus ir tamsus, dugnu tartum koks tarakonas kone prisiplojęs prie 

kelio — važiavo atsilikęs maždaug per šimtą jardų. Džerikas, stipriai 
spustelėjęs koja, padidino greitį ir pajuto palengvėjimą išvydęs, kad 
atstumas tarp automobilių didėja. Galiausiai prasidėjo nuokalnė, pas- 
kui sekė kelio vingis, o už jo didysis automobilis apskritai dingo iš 
akiračio. 

Po minutės jis vėl pasirodė ir toliau sekė, laikydamasis tokios pat 
distancijos. 

Siauras keliukas vedė tarp aukštų, tamsių, bet pumpurais jau iš- 
margintų gyvatvorių. Pro gyvatvorę, nelyginant magišką langą, Džeri- 
kas matė keistai šmėkščiojant siaurus laukų rėžius, sugriuvus; klojimą, 
visiškai pliką, nuo žaibo suanglėjusią guobą. Jie įvažiavo į ilgoką lygaus 
kelio atkarpą. 

Saulės nesimatė. Jo skaičiavimais, iki santėmio buvo telikęs koks 
pusvalandis. 

— Kiek dar liko iki Blečlio? ; 

— Netrukus Stouni Stratfordas, o nuo jo — apytikriai šešios 
mylios. 

Jis vėl pasižiūrėjo į užpakalinio vaizdo veidrodėlį ir, vos tik suspė- 
jo ištarti: „Bijau, kad...“, už jų ėmė tilindžiuoti varpas. Matyt, didžiojo 
automobilio vairuotojas pavargo važiuoti paskui juos, todėl suskato 
signalizuoti priekinėmis šviesomis, reikalaudamas nedelsiant sustoti. 

Džerikui nedažnai tekdavo susidurti.su policija, o jei jau taip 
nutikdavo, tai susitikimai būdavo trumpi ir niekuo nesiskirdavo nuo 
įprastų tarpusavio pagarba pagrįstų įstatymo sergėtojų ir įstatymą ger- 
biančių viduriniosios klasės atstovų susitikimų. Deja, šis susitikimas 
žadėjo būti kitoks, ir jis tai suprato iš karto. Nelegali kelionė iš vienos 
sustiprinto saugumo zonos į kitą, neturint nuosavybės teisę į auto- 
mobilį patvirtinančio dokumento, taip pat kuro kuponų, kai po visą 
šalį ieškoma dingusios moters, jiems atsirūgti. Jų neabejotinai lauktų 
viešnagė vietos policijos nuovadoje. Aibė klausimų. Skambutis telefo- 
nu į Blečlį. Krata. 

Jis apie tai negalėjo nė pagalvoti. 

Didelei savo nuostabai, jis susivokė žvilgsniu matuojąs atstumą 
priekyje, lyg būtų buvęs ilgų distancijų bėgikas prie starto linijos. Už 
medžių juostos tolumoje jau kyšojo raudoni Stouni Stratfordo namų 
stogai ir pilkos bažnyčios smailė. 

Hestera įsikibo į sėdynės kraštus. Džerikas nuspaudė pedalą iki 
pat galo. 


Austinas įsibėgėjo iš lėto, sakytumei veiksmas būtų vykęs košmare, o 
policijos automobilis, atsakydamas į mestą iššūkį, ėmė vytis. Spido- 
metro rodyklė. praslinko pro keturiasdešimties mylių Žymą, pasiekė 
penkiasdešimt, penkiasdešimt penkias, beveik šešiasdešimt. Atrodė, 
kad priekyje esantys objektai lekia tiesiai į juos ir tik paskutinę aki- 
mirką pasitraukia į šalį, trumpai šmėkšteli ir dingsta už automobilio. 
Džerikas staiga pamatė, kad artėja pagrindinis kelias. Jis privalėjo 
sustoti. Jeigu būtų buvęs patyręs vairuotojas, būtų taip ir pasielgęs, 
nepaisant to, ar važiuotų paskui jį policija, ar ne. Tačiau jis dvejojo 
iki pat paskutinės sekundės, kai jau nebeliko nieko kito, kaip tik išsyk 
stabdyti, įjungti antrą pavarą ir pasukti vairą kiek tik įmanoma kairėn. 
Variklis kaukė. Automobilis pakrypo į šoną ir, sukibęs su keliu tik 
dviem ratais, atliko posūkį, jiems su Hestera susitrenkiant pečiais. 
Varpo skambėjimą nustelbė variklio riaumojimas, ir užpakalinio vaiz- 
do veidrodėlį ūmai užpildė autocisternos radiatoriaus grotelės. Sunk- 
vežimio buferis kliudė austino galą. Garso signalo kauksmas buvo toks 
stiprus, kad galėjai pamanyti, jog kaukia rūko sirena, o jo sukelta garso 
banga nusvies juos tolyn. Austinas, netoliese plaukiojusiai gulbei tin- 
giai atsisukus pasižiūrėti, kas vyksta, bemenk peršoko tiltą per Grand 
Union kanalą ir jau netrukus sukinėjosi miestelio gatvėmis, — deši- 
nėn, kairėn, dešinėn, — dardėdamas grindinio akmenimis, vairuotojui 
vargais negalais nulaikant jo vairą, kuo tolyn nuo to nelabo Romėnų 
kelio. Staiga namų eilė nutrūko, ir jie, vėl atsidūrę atviroje vietovėje, 


dūmė palei kanalą vedančiu keliu pirmyn. Pavargęs darbinis arklys 

tempė siaurą valtį. Šalia vairalazdės išsitiesęs škiperis pasveikino pra- 
važiuojančius, kilstelėdamas skrybėlę. 

— Kairėn, — tarė Hestera, ir jie nuo kanalo pasuko į siaurą ke- 
liuką, ne kažin kiek geresnį už miško taką. 

Tai tebuvo du degutbetoniu dengti, tačiau duobių pilni ruožai, 
labiau primenantys ratų paliktas vėžes, atskirti sampyla, užžėlusia žole, 
kuri dabar krebždeno pravažiuojančio automobilio dugną. Mergina 
apsisukusi atsiklaupė ant savo sėdynės ir ėmė žvalgytis pro užpakalinį 
stiklą, ar nesimato kur policijos, bet už jų likusi vietovė užsivėrė ne- 
lyginant džiunglės. Džerikas neskubėdamas važiavo dar porą mylių. 
Pakeliui pasitaikė mažytis kaimelis. Pravažiavus jį, maždaug už mylios, 
buvo praplatintas kelias automobiliams, o dar labiau — vežimams pra- 


silenkti. Jis įvažiavo į praplatėjimą, sustabdė austiną ir išjungė variklį. 


Laiko jie turėjo ne per daugiausia. 

Džerikas budėjo stovėdamas ant kelio, o ji tuo tarpu, įsitaisiusi 
ant galinės austino sėdynės, persirengė. Pagal žemėlapį jie buvo vos 
už mylios į vakarus nuo Šenli Bruk Endo, ir Hestera atkakliai kartojo 
galinti laukais dar iki sutemų grįžti namo. Jis negalėjo atsistebėti jos 
šaltakraujiškumu. Po susidūrimo su policija jį baugino viskas: vėjyje 
vienas kitam gestikuliuojantys medžiai, laukų pakraščiuose nutįsę 
šešėlių lopiniai, iš savo lizdų pakilę ir dabar tiesiai virš jų kranksintys 
kovai. 

— O mes ar negalėtume jas perskaityti? — pasiteiravo Hestera, 
automobiliui sustojus. 

Jis išsitraukė iš kišenės kriptogramas, kad jiedu galėtų nuspręsti, 
ką toliau su jomis daryti. 

— Nagi, paklausyk, Tomai. Mes negalime paprasčiausiai imti ir 
"jas sudeginti. Jeigu ji manė, kad galėtų jas perskaityti, tai kodėl ne- 
galėtume mes? 


O, Hestera, tam yra tuzinas priežasčių. Simtas. Užtenka pami- 

nėti tris iš jų. Pirma, jiems reikėtų Žinoti „Grifo“ nustatymus signalų 
išsiuntimo dieną. 

— Galėčiau pabandyti juos sužinoti, — atsakė ji. — Informacija 
turėtų būti saugoma kažkur Šeštajame bloke. 

Puiku, gal ji ir galėtų. Tačiau net jeigu jai ir pavyktų, jiems reikėtų 
kelių valandų, kurias galėtų užtrukti prie „Type-X“ mašinėlių, tik ne 
Aštuntajame bloke, nes kariniame jūrų laivyne naudojamos enigmos 
buvo instaliuotos kitaip nei sausumos kariuomenėje. 

Hestera nieko nepasakė. 

"Trečia, jiems reikėtų rasti, kur paslėpti kriptogramas, priešingu 
atveju, jeigu juos sučiuptų su įkalčiais, abiejų lauktų teismas i27 camera 
Senajame Beilyje. 

Jokio atsakymo. 

Gyvatvorėje, maždaug už trisdešimties jardų į priekį, kažkas 
sujudėjo. Iš jos atžalyno išlindo lapė ir uostinėdama orą išėjo į kelią. 
Vidury jo sustojo ir įsmeigė žvilgsnį tiesiai į Džeriką. Gyvūnas laikėsi 
visiškai ramiai ir toliau uostinėjo, paskui nugūbrino į gyvatvorę kitoje 
pusėje. Džerikas atsiduso. 

Ir vis dėlto... Nors jis ir apsvarstė akivaizdžius „prieš“, turinčius 
atgrasyti nuo Hesteros pasiūlymo, tačiau suprato, kad ji teisi. Jie negali 
paprasčiausiai sunaikinti kriptogramų jau vien dėl to, ką patyrė, kad 
jas įgytų. Vos tik jis tai pripažino, suprato, kad yra tik viena logiška 
priežastis, dėl kurios verta jas saugoti, — kad pamėgintų jas dešifruoti. 
Hestera turėtų kaip nors nugvelbti enigmos nustatymus, o jam tektų 
pasirūpinti, kaip prieiti prie „Type-X“ įrenginio. Tačiau tai buvo pa- 
vojinga, todėl jis meldė, kad mergina tai suprastų. Klerė pirmiau už 
juos buvo paglemžusi keletą kriptogramų, ir dabar niekas nežino, kas 
jai galėjo nutikti. Be to, kažkur — kas žino, gal dabar seka jų pėdo- 
mis? — turi būti vyras, palikęs savo pėdsakus apšarmojusioje Žemėje, 
greičiausiai ginkluotas vogtu revolveriu ir žinąs, kad Džerikas buvo 
Klerės kambaryje ir išnešė lapus su signalais. 

Ne, aš nepretenduoju į didvyrius, pagalvojo jis, ne juokais išsi- 
gandęs. 

Atsidarė automobilio durelės, ir iš jo pasirodė Hestera, vėl vilkin- 
ti kelnėmis, megztiniu, švarku ir batais. Džerikas paėmė iš jos kelion- 
maišį ir įmetė jį į austino bagažinę. 

— Ar tikrai nenorite, kas jus pavežčiau? 

— Blogiausia jau praėjo. Dabar būtų saugiau, jei mes išsiskirtume. 

— Tik, dėl Dievo meilės, būkite atsargi. 

— Verčiau pasirūpinkite savimi. 

Artinosi sutemos, oras — drėgnas ir žvarbus — drumstėsi. Įžiū- 
rėti jos veidą jau buvo ne taip paprasta. 

— Pasimatysime ryt, — atsisveikino Hestera. 

Lengvai stryktelėjusi per vartelius, mergina jau drožė tiesiai per 
lauką. Džerikas tikėjosi, kad ji dar atsigręš atgal ir jam pamojuos, 
tačiau ji Žingsniavo nesisukiodama. Jis porą minučių lydėjo merginą 
akimis, kol ši saugiai pasiekė tolimąjį lauko pakraštį. Hestera trumpai 
pasidairė spragos gyvatvorėje ir netrukus dingo kaip lapė. 


5 


Kelias vedė tolyn pro dvarą, pro aukštus Blečlio Parko filialo Vadon 
Hole radijo antenų stiebus, kol Džerikas galiausiai privažiavo Bakin- 
gamo gatvę. Jis atsargiai apsidairė. 

Žemėlapyje buvo matyti, kad Blečlį su išoriniu pasauliu jungia 
tik penki, įskaitant ir šį, keliai, todėl, jei policija vis dar tikrina trans- 
porto priemones, jį būtinai turėjo sustabdyti, dėl to jam nekilo nė ma- 
žiausios abejonės. Nereikėjo nė plevėsuojančios vėliavėlės su svastika, 
kad austinas sukeltų rimtą įtarimą. Kėbulas aptaškytas purvu iki pat 
stiklų. Žolės stipriai apsivyniojusios apie ratų ašis. Užpakalinis buferis 
„toje vietoje, kur bakstelėjo autocisterna, įlenktas. O iš variklio po ano 
nelemto incidento Stouni Stratforde sklido tarškesys, bylojantis apie 
besiartinančią paskutiniąją. Džerikas suko galvą, ką jis, po galais, pa- 
sakys Krameriui. 

Bakingamo gatvė atrodė tuščia abiem kryptimis. Jis pravažiavo 
porą ūkininkų sodybų ir po penkių minučių įriedėjo į priemiestį. Po 
kurio laiko užpakalyje liko priemiesčio vilos baltais, cemento skiedi- 
niu su žvirgždu padengtais fasadais ir tariamai Tiudorų stiliaus sijo- 
mis, paskui automobilis ėmė kilti Blečlio Parko link. Įsukęs į Viltono 
alėją staiga sustojo. Gatvės gale, šalia sargybos posto, stovėjo policijos 
automobilis. Miline vilkintis pareigūnas su kepure apie kažką gyvai 
šnekučiavosi su sargybiniu. 

Džerikui vėl teko abiem rankomis įsikibti į pavarų perjungimo 
svirtį, kad galėtų įjungti atbulinę pavarą, paskui iš lėto pajudėjo į Baž- 
nyčios Žaliąją gatvę. 

Jam pagaliau pavyko atsikratyti panikos, todėl dabar jautėsi esąs 
saugioje užuovėjoje, nors ir pačiame audros epicentre. „Elkis kiek įma- 
noma įprasčiau, — toks buvo jo patarimas Hesterai, kai jiedu nutarė 
išsaugoti kriptogramas. — Tau nereikia į darbą iki rytojaus popietės, 
tiesa? Puiku, todėl nesirodyk anksčiau laiko.“ Toks draudimas, be abejo, 
turėjo galioti ir jam. Įprastas elgesys. Rutina. Aštuntajame bloke jis lau- 
kiamas dalyvauti naktinėje atakoje prieš „Ryklį“? Jis būtinai dalyvaus. 

Džerikas užvažiavo į kalvą ir pastatė austiną privačių gyvenamų- 
jų namų rajone, už maždaug trijų šimtų jardų nuo Švč. Mergelės Ma- 
rijos bažnyčios. Kur paslėpti kriptogramas? Austine? Per didelė rizika. 
Albiono gatvėje? Pernelyg didelė kratos tikimybė. Eliminuodamas 
vieną po kitos potencialias slėptuves jis pagaliau rado atsakymą. Kur 
geriausia slėpti medį, jei ne miške? Kur geriausia paslėpti kriptogramą, 
jei ne dešifravimo centre? Jis nusineš jas į Parką. 

Netrukus vaikinas ištraukė iš vidinės apsiausto kišenės pluoštą 
lapų ir įkišo juos pro pamušale padarytą skylę, paskui išlipo iš auto- 
mobilio ir jį užrakino. Prisiminęs Atvudo kelioninį atlasą, vėl atrakino. 
Siekdamas knygelės dar kartą apžvelgė gatvę. Priešais esančio namo 
tarpduryje, nuo žibinto krintančiame geltoname šviesos stačiakampyje, 
stovėjo moteris ir kvietė pareiti netoliese žaidžiančius vaikus. Pro šalį, 
laikydamiesi už rankų, praėjo vaikinas ir mergina. Palei nutekamąjį 
griovelį liuoksėjęs šunėkas stabtelėjo prie automobilio priekinio rato 

ir pakėlė kojytę. Eilinė Anglijos provincijos gatvė temstant. Pasaulis, 
už kurį mes kovojame. Jis tyliai uždarė dureles. Nuleidęs galvą, sukišęs į 


kišenes rankas, Džerikas spėriai nužingsniavo Parko link. 


Hestera didžiavosi, kad eidama pėsčiomis savo ištverme nenusileido 
jokiam vyrui. Jos kelionė žemėlapyje žadėjo būti tiesus ir nesudėtingas 
vienos mylios pasivaikščiojimas, tačiau netrukus paaiškėjo, kad jos lau- 
kė lenktas, triskart ilgesnis kelias siaurais sklypais, vienas nuo kito at- 
skirtais raizgiomis gyvatvorėmis ir plačiai ištvinusiais grioviais, pilnais 
rudo polaidžio vandens, todėl į kelią išėjo jau beveik visiškai sutemus. 

Mergina pamanė, kad klampodama per lauką galėjo paklysti, bet 
po minutės ar dviejų siauras kelias jai pasirodė pažįstamas, kaip ir dvi 
labai arti, lyg iš vienos šaknies augančios guobos ir samanota sulūžusi 
lipynė, o netrukus užuodė nuo kaimo atsklindantį vėjo plukdomų 
dūmų kvapą. Žmonės kūrenti naudojo žalią medieną, todėl dūmai 
buvo balti ir aitraus kvapo. 

Ji apsidairė, ar nematyti kur policininkų, bet jų nesimatė nei 
lauke priešais vasarnamį, nei jo viduje, o namukas, beje, buvo paliktas 
neužrakintas. Įėjusi į vidų užšovė skląstį, paskui atsistojusi laiptų apa- 
čioje šūktelėjo pasisveikinimą. 

Tyla. 

Neskubėdama ėmė lipti aukštyn. 

Klerės kambaryje viešpatavo chaosas. „Išniekintas“ — tai buvo 
pirma jai į galvą atėjusi mintis apie draugės kambarį, pamačius tokią 
netvarką. Atrodė, kad sujauktas ne tik kambarys, bet ir individualybė, 
kurią jis atspindėjo. Aplink mėtėsi Klerės drabužiai, nuo lovos nu- 
trauktos antklodės ir paklodė, ant grindų išbarstyti ir jos papuošalai, 
atžagariomis vyriškomis rankomis atidarinėtos ir išmėtytos kosmeti- 
kos priemonės. Hesterai pasirodė, kad baldų paviršiai padengti baltais 
talko milteliais, tačiau jie neturėjo kvapo, todėl tai galėjo būti tik mil- 


teliai, naudojami pirštų atspaudams paimti. 

Mergina tuojau pat ėmėsi tvarkyti draugės kambarį, bet greitai 
metė šį užsiėmimą ir parėmusi galvą rankomis atsisėdo ant nuvilkto 
čiužinio krašto; sėdėjo neilgai, mat netikėtai suėmė stiprus pasibjau- 
rėjimas savimi, ir ji pašoko ant kojų. Piktai išsišnypštusi nosį Hestera 
nulipo laiptais į apačią. 

Svetainėje užkūrė židinį, užkaitė vandens sklidiną virdulį. Tada 
nuėjo į virtuvę ir ėmė žarstekliu maišyti krosnyje blankius pelenus, 
bandydama įpūsti kibirkštį, paskui užpylė šiek tiek anglių ir pastatė 
ant jos prikaistuvį. Vėliau iš fligelio atsinešė alavinę vonelę, vėl užšovė 
ir dar užrakino duris. 

Rutina padės jai įveikti visas baimes. Ji pirmiausia išsimaudys. 
Suvalgys vakarykščio morkų plokštainio likučius. Anksčiau atsiguls 
tikėdamasi užmigti. 

O ryt — jau ry — laukia nerami diena. 


Aštuntajame bloke buvo sausakimša, tvyrojo įtampa nelyginant už- 
kulisiuose prieš spektaklio premjerą. 

Džerikas susirado sau įprastą vietą prie lango. Jam iš kairės įsitai- 
sęs Atvudas sklaidė Dilio Nokso išleistus Herodo mimijambus. Prieš- 
priešiais sėdėjo Pinkeris, apsirengęs taip, lyg būtų susiruošęs į Kovent 
Gardeną, o trumpi ir stori jo pirštai, kyšantys iš po ilgokų juodo velve- 
to rankovių, priminė kurmio letenas. Kingkomas ir Proudfutas žaidė 
kišeniniais šachmatais. Baksteris kažkokiu keistu ir, atrodo, prastai 
veikiančiu įrankiu ridinėjo ilgas cigaretes. Pakas tysojo susikėlęs ant 
stalo kojas. Fone kartkartėmis sutarškėdavo „Type-X“ įrenginiai. Ben- 
drai su visais pasilabinęs Džerikas grąžino Atvudui atlasą — „Ačiū, 
mielasis.“ — „Kaip kelionė?“ — ir priėjęs prie savo kėdės permetė per 
jos atlošą apsiaustą. Suspėjo pačiu laiku. 

— Džentelmenai! — Tarpduryje pasirodęs Logis, norėdamas 
atkreipti dėmesį, dukart suplojo delnais, paskui pasitraukė į šoną, pra- 
leisdamas Skainerį. 

Jiems atsistojant pasigirdo kaukšėjimas ir stumdomų kėdžių 

kojų brūžinimas. Kažkas kyštelėjo galvą į dešifravimo skyrių, ir visi 
„Type-X“ akimirksniu nutilo. 

— Laisvai, — tarė Skaineris, duodamas ženklą sėstis. Džerikas 
pajuto, kad pakišęs po kėde koją kulkšnimi prisilietė prie paslėptų 
kriptogramų. 

— Užsukau tik palinkėti sėkmės. — Stambus Skainerio kūnas 
buvo įspraustas į prieškarinį pusės akro dvieilį kostiumą šviesiais ruo- 
želiais, kokius dėvėdavo Čikagos gangsteriai. — Esu tikras, kad jūs ne 
blogiau už mane suprantate, kas pastatyta ant kortos. 

— Tai ir užsičiaupk, — sušnabždėjo Atvudas. 

Skaineris jo neišgirdo. Tai buvo jų vadovo stichija. Todėl dabar jis 
tvirtai stovėjo į šalis išskėstomis kojomis, o rankas sudėjęs už nugaros. 
Nelsonas prieš Trafalgaro mūšį. Čerčilis „Blico“ metu. 

— Nemanau, kad perdedu teigdamas, jog ši naktis bus viena 
lemtingiausių. — Jis apžvelgė paeiliui visus, o paskiausiai, su antipati- 
ja, dirstelėjo į Džeriką. — Greit prasidės svarbus, o galbūt ir svarbiau- 
sias, šiame kare jūrų konvojaus mūšis. Leitenante Keivai? 

— Admiralitetas informuoja, — prabilo Keivas, — kad šį vakarą, 
devynioliktą nulis nulis, konvojai HX-229 ir SC-122 buvo įspėti, jog 
jie įplaukė į numanomą povandeninių laivų ugnies zoną. 

— Šit kaip. „Iš šių pavojaus dilgėlių nuskinkime saugumo 
gėlę.“ — Skaineris staiga linktelėjo. — Taigi pirmyn. 

— Atrodo, šią frazę jau esu kažkur girdėjęs, — tarė Baksteris. 

— „Henrikas Ketvirtasis“, pirma dalis, — nusižiovavo Atvudas. — 
Čemberlenas citavo prieš vykdamas į susitikimą su Her7 Hitleriu. 

Skaineriui išėjus, Logis apėjo patalpą, išdalydamas trumpųjų sig- 
nalų kodų rinkinio konvojaus kontaktinių duomenų skyriaus kopijas. 
Džerikui, išreikšdamas savo palankumą, ištiesė neįkainojamą originalą. 

— Ką gi, džentelmenai, medžiosime pranešimus su konvojų 
kontaktiniais duomenimis, ir sumedžioti jų reikia kuo daugiau. Tu- 
rime dvidešimt keturias valandas, nuo šio vidurnakčio iki rytojaus 
vidurnakčio. Trumpai tariant, reikia kuo daugiau „špargalių“, pagal 
kurias būtų galima išaiškinti šios paros enigmos nustatymus. 

Kai tik pasigirs vadinamoji „E“ juosta, budintysis radijo stoties ka- 
rininkas praneš jiems telefonu. O kai po minutės teletaipu bus persiųs- 
tas pranešimas su kontaktiniais duomenimis, tuojau pat bus parengta 
ir išdalyta dešimt kopijų. Jų dispozicijoje — dvylika bombų, kuriomis 
jie galės naudotis iškart, kai tik turės pakankamai medžiagos — Logiui 
tai asmeniškai garantavo Šeštojo bloko bombų kontrolierius. 

Jam baigus kalbą, ant langų buvo pritvirtintos šviesos maskavi- 


mo langinės, blokas užkaltas nakčiai. 


— Kaip manai, Tomai, — draugiškai kreipėsi Pakas, — kiek prane- 
šimų su kontaktiniais konvojaus duomenimis mums reikės gauti, kad 
tavo sistema imtų veikti? 

Džerikas vartė trumpųjų signalų rinkinį. Išgirdęs klausimą pa- 
kėlė akis. 

— Vakar apie tai mąsčiau. Manau, apie trisdešimt. 

— Trisdešimt? — pakartojo Pinkeris. Iš balso galėjai numanyti, 
kad jis pasibaisėjęs. — Bet juk tai r-r-reiškia sss-sss-skk... 

— Skerdynes? 

— Skerdynes, taip. 

— Kiek povandeninių laivų reikėtų trisdešimčiai signalų išsiųs- 
ti? — paklausė Pakas. 

— Nežinau, — atsakė Džerikas. — Priklausys nuo to, kiek laiko 
praeis nuo pirmų „šnabždesių“ iki atakos pradžios. Aštuonių. Galbūt 
devynių. 

— Devynių, — sumurmėjo Kingkomas. — O, Kristau! Tark 
žodį, Džekai. 

*— Gal kas nors malonėtų man atsakyti, — tęsė Pakas, — ko aš 
galėčiau tikėtis? Kad povandeniniai laivai aptiks šiuos jūrų konvojus 
ar kad neaptiks? 

— Ne, — atsakė Pinkeris, apžvelgdamas sėdinčius prie stalo ir 


tikėdamasis jų pritarimo. — Savaime suprantama. Mes juk n-n-no- 


298 


ENIGMA 


rėtume, kad konvojai išvengtų povandeninių laivų atakos. Dėl to čia 
1r esame. 

Kingkomas ir Proudfutas linktelėjo, tačiau Baksteris energingai 
„papurtė galvą. Jo cigaretė akimirksniu suskilo, tabakas pabiro tiesiai 
ant nertinio. 

— Po velnių! — išsprūdo jam. 

— T-t-tu t-t-tikrai paaukotum k-k-konvojų? — paklausė Pin- 
keris. 

— Žinoma, — atsakė Baksteris, atsargiai braukdamas tabako 
likučius į saują. — Dėl didesnio gėrio. O kiek žmonių Stalinas jau 
turėjo paaukoti? Penkis milijonus? Dešimt milijonų? Vienintelė prie- 
žastis, dėl kurios mes dar kariaujame, yra begalė žuvusių Rytų fronte. 
Kas gi svarbiau — išgelbėti konvojų ar jį paaukoti, bet išaiškinti „Ryk- 
lio“ kodą? 

— Ką tu manai, Tomai? 

— Negaliu į tai atsakyti. Aš matematikas, o ne filosofas mora- 
listas. 

— Labai jau tipiška. 

— Ne, ne. Vertinant moralės logikos požiūriu, tai, ką dabar išgir- 
dome iš Tomo, yra vienintelis įmanomas racionalus atsakymas, — įsi- 
terpė Atvudas. Jis padėjo į šalį graikų poezijos knygą. Jam patiko pa- 
našios diskusijos. — Štai jums pavyzdys. Tarkime, pamišėlis pagrobia 
abu jūsų vaikus ir švaistydamasis peiliu jūsų klausia: „Vienas iš jų turi 
mirti. Pasirink, kuris.“ Taigi ką jūs kaltinsite? Save dėl to, kad turite 
pasirinkti? O gal vis dėlto pamišėlį? 

Džerikas žiūrėdamas į Paką tarė: 

— Tačiau tokia analogija neatsako į Pako klausimą, ko jam rei- 
kėtų rikėtis? 

— O ašesu tikras, kad ji kaip žA ir atsako į šį klausimą, nes elimi- 
nuoja pačią klausimo premisą: prielaidą, kad atsakomybė už moralinį 


pasirinkimą tenka mums“. Ov04 erat demonstrandum. 


* Zodžių žaismas: „...the onus is on us to make a moral choice.“ (Angl.) 

— Niekas k-k-kitas neprilygs mūsų m-m-minties juvelyrui, F-f- 
frankui, — žavėdamasis pagyrė Pinkeris. 

— „... prielaidą, kad atsakomybė už moralinį pasirinkimą tenka 
mums“, — pakartojo Pakas. Jis nusišypsojo kitoje stalo pusėje sėdin- 
"čiam Džerikui. — Tikras Kembridžo stilius, ar ne? Atsiprašau. Ma- 
nau, kad man metas apsilankyti tualete. 

Jis atsistojo ir nuėjo į kitą bloko galą. Kingkomas su Proudfutu 
tęsė pradėtą šachmatų partiją. Atvudas vėl paėmė į rankas Herodą. 
Baksteris vėl kuitėsi prie cigarečių sukimo prietaiso. Pinkeris užsimer- 


kė. Džerikas vartė trumpųjų signalų kodų rinkinį ir mąstė apie Klerę. 


Atėjo ir praėjo vidurnaktis, bet iš Šiaurės Atlanto nebuvo jokio signa- 
lo, ir įtampa, visą vakarą tik stiprėjusi, ėmė slūgti. 

Antrą valandą nakties patiektas Blečlio Parko virėjų kulinarinis 
šedevras būtų privertęs nustėrti netgi ponią Armstrong — virtos bul- 
vės sūrio padaže su barakuda, po kurių sekė desertas iš dviejų duonos 
riekelių, suteptų uogiene ir stipriai apkeptų tešloje, — todėl ketvirtą 
ryto karinio jūrų laivyno sektoriaus kriptoanalitikus jau gaubė virški- 
nimo proceso, blausios šviesos ir parafino šildytuvo garų suformuotas 
migdomasis šydas. 

Pirmasis pasidavė Atvudas. Prasižiojus burnai ir atsilaisvinus vir- 
šutinei dantų protezo daliai, jam kvėpuojant buvo girdėti keistas klap- 
sėjimas. Pinkeris iš pasibjaurėjimo suraukė nos; ir pasitraukė į kampą, 
kad ten galėtų patogiai susirangyti; netrukus, palinkęs prie stalo, kairįjį 
skruostą padėjęs ant dilbių, užsnūdo ir Pakas. Net ir Džerikas, nepai- 
sant pasiryžimo akylai saugoti kriptogramas, ėmė slysčioti ant ribos, 
skiriančios sąmonę nuo pasąmonės. Jis porąkart atsispyrė nuomygio 
kerams, pastebėjęs į jį Baksterio įbestą žvilgsnį, bet galiausiai jėgos 
apleido ir Tomas nugrimzdo į neramų sapną, kuriame skęstančių 


žmonių balsai aidėjo jo ausyse tarytum vėjas antenų „ūkyje“. 


Šešta dalis 


NUOLUPA 


NULUPTI: atskleisti vieną šifro sluoksnį 
kriptogramoje, kuri buvo užšifruota, 
taikant superšifravimo metodą (žr. US), 
tai yra tais atvejais, kai vieną kartą 
užšifruotas pranešimas, siekiant 
užtikrinti didesnį saugumą, šifruojamas 
dar kartą. 


Kriptografijos leksikonas 
(„Visiškai slaptai“, Blečlio Parkas, 1943) 


Kaip paaiškėjo vėliau, Blečlio Parkas turėjo beveik visą įmanomą in- 
formaciją apie U-653. 

Buvo žinoma, kad šis povandeninis VIlc tipo laivas yra dviejų 
šimtų dvidešimties pėdų ilgio, dvidešimties pėdų pločio, jo vanden- 
talpa panirus — aštuoni šimtai septyniasdešimt viena tona, o išnėręs į 
paviršių jis gali nuplaukti šešis tūkstančius penkis šimtus mylių. Taip 
pat buvo žinoma, kad jis pastatytas Hamburge, „Howaldts Werke“ 
laivų gamykloje, o varikliai pagaminti „Blohm und Voss“ kompanijoje. 
Buvo žinoma, kad jis pirmą kartą nuleistas į vandenį prieš aštuoniolika 
mėnesių, nes pavyko dešifruoti signalus, kuriuose minimi bandomie- 
ji plaukimai jūroje 1941-ųjų rudenį. Taip pat buvo žinoma, kad jo 
vadas — kapitonas leitenantas Gerhardas Feileris. Žinomas buvo ir 
faktas, kad 1943-iųjų sausio dvidešimt aštuntos naktį, — pasirodo, tai 
buvo paskutinė Tomo Džeriko ir Klerės Romili kartu praleista nak- 
tis, — U-653 Prancūzijoje, Sen Nazero uoste, buvo nuleistas į van- 
denį, visiškoje tamsoje, nesirodant net mėnuliui, išplaukė į Biskajos 
įlanką ir iš ten pradėjo savo šeštąją kovinę misiją. 

Praėjus savaitei, Aštuntojo bloko kriptoanalitikai dešifravo pra- 
nešimą, siųstą iš povandeninių laivų štabo, tuo metu dar veikusio 
prabangiuose Bulonės miško apartamentuose, kuriuo povandeniniam 
laivui U-653 buvo nurodoma toliau plaukti išnirus į paviršių į jūrinį 
kvadratą KD 63.... DIDŽIAUSIU ĮMANOMU GREIČIU, NEPAISANT PA- 
VOJŲ Iš ORO. 

Vasario vienuoliktą jis prisijungė prie dešimties kitų povandeni- 
nių laivų, užėmusių Vidurio Atlante naują patruliavimo liniją kodiniu 
pavadinimu „Ritter“. 

1942-1943 metų žiemą meteorologinės sąlygos Šiaurės Atlante 

buvo ypač sudėtingos. Povandeniniai laivai siųsdavo pranešimus vieną 
po kito, kuriuose informuodavo, kad vėjo stiprumas siekia septynis 
balus pagal Boforto skalę. Būdavo, kad štormai imdavo siautėti šimto 
mylių per valandą greičiu, o bangų aukštis viršydavo penkiasdešimt 
pėdų. Sniegas, šlapdriba, kruša ir lijundra čaižė ir povandeninius laivus, 
ir jūrų konvojus. Vienas sąjungininkų laivas, neatlaikęs antžeminę jo 
dalį sukausčiusio ledo svorio, apvirto ir nuskendo per keletą minučių. 

Vasario tryliktą Feileris nutraukė privalomą radijo tylą praneši- 
mu, kad bangos nuplovė sargybos poste budėjus; karininką, leitenantą 
Laudoną, ir tokiu būdu akivaizdžiai nusižengė operacijos slaptumui, 
todėl susilaukė ne užuojautos, o trumpo ir atžaraus kontroliuojančių 
pareigūnų priekaišto, kuris buvo išsiuntinėtas visai povandeninių laivų 
Aotilei: 


FEILERIO PRANEŠIMAS APIE BUDINČIO KARININKO NETEKTĮ 
TURĖJO BŪTI IŠSIŲSTAS TIK ATNAUJINUS RADIJO RYŠĮ, 
ĮVYKUS FLOTILĖS KONTAKTUI SU PRIEŠU. 


Taigi Feilerį saistęs draudimas nustojo galioti tik susidūrus su 
konvojumi, tai yra vasario dvidešimt trečią, praėjus mažne keturioms 
savaitėms po išplaukimo į jūrą. Šeštą valandą vakaro U-653 paniro po 
vandeniu, kad išvengtų laivų vilkstinę lydinčio eskadrinio minininko 
atakos, tačiau sutemus vėl išnėrė į paviršių, kad galėtų pats surengti 
puolimą. Jo arsenale buvo dvylika dvidešimt trijų pėdų ilgio torpedų, 
turinčių autonominį elektrinį motorą ir galinčių sunaikinti konvojų, 
kurios paleistos galėdavo pasisukti šimto aštuoniasdešimties laipsnių 
kampu, apsisukti aplink, vėl pasisukti, ir taip toliau, kol užgesdavo 
motoras arba pataikydavo į laivą. Deja, jose įrengtas jutiklis buvo labai 
netobulas, todėl žinomi atvejai, kai šios torpedos atsigręždavo prieš jas 
paleidus; povandeninį laivą. Jas vadino FAT'ais — P/achenabsuchen- 
dertorpbedos, kitaip tariant, „seklios paieškos torpedos“. Feileris paleido 


keturias iš jų. 

NUO FEILERIO. 

JŪROS KVADRATE BC 6956 AT 0116. KETURI FANAI Į 
KONVOJŲ, PLAUKIANTĮ RYTŲ KRYPTIMI 7 MAZGŲ GREIČIU. 
VIENAS GARLAIVIS, BENDRAS REGISTRUOTAS TONAŽAS — 6000, 
DIDELIS SPROGIMAS, DŪMŲ KAMUOLYS, NIEKO DAUGIAU 
NEMATYTI. KITAS GARLAIVIS, 5500 BRT, PALIKAU DEGANTĮ. 
GIRDĖJAU DAR DU SPROGIMUS, PASTEBĖJIMŲ NĖRA. 


Dvidešimt penktą Feileris išsiuntė radiogramą, informuodamas 
apie savo buvimo vietą. 
Dvidešimt šeštą sėkmė vėl nuo jo nusigręžė. 


NUO U-653. 

ESU JŪROS KVADRATE BC 8747. SUGEDO AUKŠTOJO SLĖGIO 
ĮRANGA NR. 2 IR DEŠINIOJO BORTO NEIGIAMO PLŪDRUMO TALPA. 
NESANDARI BALASTINĖ TALPA 5. KEISTAS PAŠALINIS GARSAS. 
IŠ DYZELIO KYLA TIRŠTI BALTI DŪMAI. 


Po visą naktį užtrukusios konsultacijos su savo mechanikais po- 
vandeninių laivų štabas ryte, dešimtą valandą, išsiuntė atsakymą: 


FEILERIUI. 
GRĮŽTI ATGAL GALIMA TIK DĖL BALASTINĖS TALPOS NR. 5. 
SPRESKITE VIETOJE, RAPORTUOKITE. 


Iki vidurnakčio Feileris priėmė sprendimą. 


NUO U-653. 
NEGRĮŽTU. 


Kovo trečią, stipriai banguojant, U-653 priplaukė prie povande- 
ninių laivų tanklaivio ir užsipildė šešiasdešimt penkis kubinius metrus 


kuro bei maisto atsargų dar keturiolikai dienų jūroje. 

Kovo šeštą Feileris gavo įsakymą užimti poziciją naujoje patru- 
liavimo linijoje kodiniu pavadinimu „Raubgraf“ („Plėšikų baronas“). 

Tai buvo viskas. 

Kovo devintą povandeniniai laivai nelauktai pakeitė orų prog- 
nozės šifrų rinkinį, „Ryklys“ buvo užmaskuotas ir U-653 kartu su 
kitais šimtu trylika vokiečių povandeninių laivų, plaukiojusių Atlanto 
vandenyne, dingo iš Blečlio Parko stebėjimo lauko. 


Kovo šešioliktą, antradienį, penktą valandą ryto Grinvičo laiku, pra- 
ėjus apytikriai devynioms valandoms po to, kai Džerikas, pastatęs 
gatvėje austiną, įėjo į Aštuntąjį bloką, U-653, išnėręs į vandens pa- 
viršių, plaukė rytų kryptimi, į Prancūziją. Šiaurės Atlante buvo trečia 
valanda. 

Dešimt dienų budėjęs „Raubgraf“ linijoje ir nepastebėjęs jokio 
konvojaus, Feileris galų gale nusprendė grįžti į uostą. Be leitenanto 
Laudono, jis neteko ir keturių eilinių, kuriuos nuplovė įsisiautėjusi 
jūra. Vienas iš žemesnio laipsnio karininkų sirgo. Dešiniojo borto dy- 
zelis vis dar kėlė rūpesčių. Vienintelė likusi torpeda buvo su defektu. 
Laivas nebuvo šildomas, todėl jame tvyrojo šaltis ir drėgmė, o vis- 
kas — užrakinamosios spintelės, maistas, uniformos — buvo padeng- 
ta žalsvai baltais pelėsiais. Feileris, įsitaisęs ant savo drėgno gulto, nuo 
šalčio susirietęs į kamuolį ir krūpčiodamas nuo neritmingo variklio 
takto, bandė sumerkti akis. 

Viršuje, ant tiltelio, naktinę sargybą ėję keturi vyrai įsmeigė 
žvilgsnius į keturias skirtingas pasaulio šalis. Lyg vienuoliai apsigaubę 
gobtuvais, nuo vandens besislepiantys po juodais neperšlampamais 
apsiaustais, metaliniais diržais prisisegę prie turėklų, ant akių užsidėję 
apsauginius akinius ir tvirtai suspaudę; „Zeiss“ žiūronus, kiekvienas jų 
nieko nematančiomis akimis stebėjo jam paskirtą tamsos plotą. 

Debesuotumas buvo maksimalus. Vėjas švysčiojo nelyginant 
kalavijas. Povandeninio laivo korpusas po jų kojomis taip stipriai 

vibravo, kad jie svirduliavo šlapiomis denio plokštėmis, kartkartėmis 
atsitrenkdami vienas į kitą. 

Žvelgdamas tiesiai į priekį, į nematomą laivo pirmagalį, stovėjo 
jaunas oberšturmanas Haincas Tynas. Priešais jo akis plytėjo tokia 
tamsa, kad buvo galima pamanyti, jog jie staiga nukrito nuo pasaulio 
krašto į bedugnę prarają, tik ūmai priekyje žybtelėjo švieselė. Ji pasi- 
rodė iš niekur, už kelių šimtų jardų nuo jo, sutviskėjo porą sekundžių 
ir pranyko. Jeigu oberšturmanas nebūtų tuo metu nukreipęs savo žiū- 
ronų tiesiai į tą vietą, niekada ir nebūtų jos išvydęs. | 

Kad ir kaip šis reginys būtų jį nustebinęs, budėtojas suprato ką 
tik matęs pridegant cigaretę. 

Koalicinių pajėgų jūreivis, rūkantis pačiame Šiaurės Atlanto 
viduryje. 

Stovėdamas stebėjimo bokštelyje jis pašaukė kapitoną. 

Tuo metu, kai Feileris maždaug po trisdešimties sekundžių sli- 
džiomis metalinėmis kopėčiomis užsiropštė ant tiltelio, smarkus vėjas 
buvo šiek tiek nuginęs debesį į šalį, ir jis savo akimis išvydo aplink lėtai 
slenkančius kontūrus. Kapitonas apsisuko trijų šimtų šešiasdešimties 
laipsnių kampu ir suskaičiavo apie dvidešimt laivų, iš kurių artimiau- 
sias plaukė ne daugiau kaip už penkių šimtų jardų nuo kairiojo borto. 

Feileris tyliai, bet pakankamai aiškiai sakomandavo: 

— Pavo-o-ojus! 


Jo balse buvo girdėti ir panika, ir įsakymas. 


U-653 išniro po būtinojo nėrimo ir nejudėdamas kybojo ramiame 
vandenyje po bangomis. 

Trisdešimt devyni jūreiviai tyliai pratūnojo prietemoje, klausyda- 
miesi virš jų praplaukiančio jūrų konvojaus garsų, skleidžiamų greitai 
dirbančių modernių dyzelinių variklių, garlaivių sukelto monotoniško 
bangų teliūskavimo, keisto, kaukimą primenančio juos lydinčių kari- 
nių laivų turbinų triukšmo. 

Feileris leido jiems visiems praplaukti. Palaukė dvi valandas, pas- 
kui išnėrė į paviršių. 

Laivų vilkstinė buvo jau pakankamai toli ir blausioje brėkštančio 
ryto šviesoje sunkiai įžiūrima — horizonte galėjai matyti nebent tik 
laivų stiebus ir dūmų dėmes, o aukštesnei bangai kilstelėjus U-653 — 
ir tiltelių konstrukcijas bei metalinius kaminus. 

Pagal reglamentą Feileris turėjo ne atakuoti, — atsižvelgiant į 
torpedų stygių tai buvo ir neįmanoma, — o sekti grobį, podraug sutrau- 
kiant aplink jį šimto mylių spinduliu visus kitus povandeninius laivus. 

— Konvojus plaukia 070 laipsnių kampu, — tarė Feileris. — Jū- 
rinis kvadratas BD 1491. 

Pirmasis kapitono padėjėjas išsitraukė pieštuką ir pasižymėjo, 
paskui iš stebėjimo bokštelio skubiai nusileido žemyn pasiimti trum- 
pųjų signalų kodų rinkinio. Patalpoje greta kapitono kajutės radistas 
jau spaudė siųstuvo jungiklį. Enigma dūgzdama išėjo į eterį. 


2 


Septintą ryto Logis išsiuntė Pinkerį, Prodfutą ir Kingkomą į jiems 
išnuomotus butus pailsėti. 

— Tuoj ims veikti kiaulystės dėsnis, — spėjo jis, žvilgsniu lydė- 
damas išeinančius kolegas, ir dėsnis, kaip dera, suveikė. 

Praėjus dvidešimt penkioms minutėms, Logis vėl stovėjo didžia- 
jame skyriuje susirūpinusia prasikaltusio žmogaus veido išraiška, kuri 
nedings visą tą dieną. 

— Atrodo, jau prasidėjo. 

Sent Erito, Skarboro ir Flauerdauno stotys informavo, kad už- 
fiksavo vadinamąją „E“ juostą, po kurios sekė aštuoni Morzės abėcėlės 
signalai, o po minutės įėjusi viena iš registracijos skyriaus Wrenso 
merginų perdavė pirmąsias kopijas. Jam duotą egzempliorių Džerikas 
rūpestingai pasidėjo stalo centre. 

RGHC DMIG. Širdis ėmė plakti daug greičiau. 

— Huberto tinklas, — tarė Logis. — Keturi tūkstančiai šeši 
šimtai vienas kilohercas. 

Keivas, laikydamas rankoje telefono ragelį, įdėmiai klausėsi. Pas- 
kui, ranka užspaudęs mikrofoną, paaiškino: 

— Pelengatoriai susekė. 

Spragtelėjęs pirštais, pridūrė: 

— Pieštuką. Greit. 

Baksteris mestelėjo. 

— Taip, keturiasdešimt devyni ir keturios dešimtosios laipsnio 
šiaurės platumos, — pakartojo Keivas. — Trisdešimt aštuoni ir aštuo- 
nios dešimtosios laipsnio vakarų ilgumos. Supratau. Puiku. 

Baigęs pokalbį, ragelį padėjo į vietą. 

Keivas dviejuose dideliuose Šiaurės Atlanto jūrlapiuose — vienas 
jų buvo išleistas Admiraliteto, o kitas, kuriame vandenynas padalytas 
į tūkstančius smulkių kvadratėlių, paimtas iš vokiečių — visą naktį 
žymėjo konvojų judėjimą. Kriptoanalitikai susispietė aplink jį. Keivas 
pirštu nuvedė prie taškelio pačioje pusiaukelėje tarp Niufaundlando ir 
Britų salų. 

— Štai kur jis. Slapta seka konvojų HX-229. 

Jūrlapyje pažymėjęs kryželį, šalia jo užrašė „0725“. 

Džerikas pasiteiravo: 

— Kuris jūros kvadratas? 

— BD 1491 

— Koks konvojaus kursas? 

— 070. 

Tomas sugrįžo prie savo stalo ir greičiau nei per dvi minutes, 
naudodamasis trumpųjų signalų kodų rinkiniu ir naujausia Kriegsma- 
rine adresų knyga jūros kvadratams šifruoti („Alfred Krause, Blucher- 
platz 15“, kurią Aštuntojo bloko kriptoanalitikams pavyko dešifruoti 
prieš pat patenkant į aklavietę), jau turėjo penkių raidžių „špargalę“, 
kurią galėjo derinti prie pranešimo su kontaktine informacija apie 


konvojaus buvimo vietą. 

RGHCDMIG 
DDFGRX? 


Pirmosios keturios raidės reiškė, kad konvojus plaukia 070 kampu, 
kitos dvi žymėjo jūros kvadratą, o dvi paskutinės raidės reiškė povan- 
deninio laivo kodinį pavadinimą, kurio jis nežinojo. Džerikas apvedė 
pieštuku R— D ir D — R. Keturių raidžių ciklas pirmajame signale. 

— Gavau D-R/R-D, — po kelių sekundžių prakalbo Pakas. 

— Ir aš taip pat. 

— Aš irgi, — pareiškė Baksteris. 

Džerikas linktelėjo ir bloknote paišydamas savo inicialus su- 
murmėjo: 


— (5eras ženklas. 


Įvykiai ėmė sekti vienas kitą. 

Aštuntą valandą dvidešimt penkios minutės buvo užfiksuoti du 
ilgi signalai, išsiųsti iš Magdeburgo, kuriuos Keivas tuojau pat įtarė 
būsiant povandeninių laivų štabo įsakymu visiems Šiaurės Atlante 
esantiems povandeniniams laivams plaukti į atakos zoną. Devintą 
dvidešimt jis vėl baigė kalbėti telefonu, padėjo ragelį ir pranešė, kad 
Admiralitetas ką tik perspėjo jūrų konvojaus vadą, jog jie, galimas 
dalykas, yra sekami. Po septynių minučių telefonas vėl suskambo. 
Flauerdauno pasiklausymo stotis. Užfiksuota dar viena „E“ juosta, 
išsiųsta iš beveik tos pačios vietos; kaip ir pirmoji. Netrukus viena iš 
Wrenso merginų atnešė naują kopiją: KLYS ONLP. 

— Iš to paties katafalko, — pastebėjo Keivas. — Laikosi stan- 
dartinės operacijos metodikos. Raportuoja maždaug kas dvi valandas. 

— Jūrinis kvadratas? 

— Tas pats. 

— Konvojaus kursas? 


— Irgi tas pats. Kol kas. 

Džerikas grįžo prie savo darbo stalo ir pridėjo pirmąją „špargalę“ 
prie naujosios kriptogramos. 


KLYSONLP 
DDFGRX? 1? 


Raidės ir šįkart nesutapo. Auksinė enigmos taisyklė, o kartu jos 
vienintelė ir lemtinga silpnoji vieta: jokia raidė niekada nebūna užšif- 
ruojama ja pačia — A niekada negali būti A, B niekada negali būti B... 
Ką gi, viskas pagal planą. Kojos po stalu sušoko trumpą džiugesio šokį. 
Pakėlęs akis Džerikas išvydo į ji įsmeigtą įdėmų Baksterio žvilgsnį ir, 
savo pasibaisėjimui, suprato šypsojęs. 

— Patenkintas? 

— Žinoma, ne. 

Tačiau po valandos, Logiui užsukus pranešti, kad ką tik praneši- 
mą su kontaktiniais duomenimis išsiuntė antrasis povandeninis laivas, 
jis susigėdo pajutęs, kad už tai yra pats asmeniškai atsakingas. 

SOUY YTRO. 


Vienuoliktą valandą keturiasdešimt minučių konvojų ėmė sekti trečias 
povandeninis laivas, dvyliktą dvidešimt — ketvirtasis, ir Džerikas nė 
nepajuto, kaip ant jo stalo atsidūrė septintojo signalo kopija. Jis jautė 
aplink vaikščiojančius ir per jo petį dirsčiojančius žmones — Logį su 
rūkstančia šieno kauge pypkėje ir Skainerį, kurį galėjai atpažinti iš 
jo stoto ir sunkaus alsavimo. Tomas nesidairė. Jis nekalbėjo. Atrodė, 
kad jį supantis pasaulis išnyko. Netgi Klerė jam dabar atrodė iliuzija. 
Džerikas matė tik raidžių grupes, artėjančias į jį tiesiai iš pilko Atlanto 
vandenyno, sparčiai besidauginančias priešais jį gulinčiuose popieriaus 


lapuose ir galvoje virstančias ilga galimybių seka. 

Kriptoanalitikai nenutraukė darbo nei pusryčiams, nei pietums. Po 
pietų kruopščiai studijavo — informacija, tiesa, jau buvo perėjusi ne 
per vienas rankas — persekiojimo, vykstančio už dviejų tūkstančių 
mylių, eigą. Konvojaus vadas informuodavo Admiralitetą, Admirali- 
tetas palaikė nuolatinį ryšį atvira linija su Keivu, o Keivas kiekvieno 
telefoninio pokalbio metu garsiai, kad girdėtų visas blokas, kartodavo 
jam diktuojamą informaciją, tarytum tikėdamasis taip paspartinti 
„špargalių“ medžioklę. 

Tryliktą valandą keturiasdešimt minučių pasiklausymo stotys 
perėmė dar du signalus — trumpą raportą su kontaktiniais duome- 
nimis ir ilgesnį, beveik neabejotinai išsiųstą iš povandeninio laivo, 
pradėjusio persekiojimą. Abu „katafalkai“ pirmą kartą priplaukė taip 
arti laivų vilkstinės, kad juos aptiko net ją lydinčių apsaugos laivų 
pelengatoriai. Keivas susirūpinusiu veidu minutę klausėsi pranešimo, 
paskui informavo, kad Jo Didenybės laivo, minininko „Mansfield“ 
įgulai duotas įsakymas atsitraukti nuo prekybinių laivų grupės ir ata- 
kuoti povandeninius laivus. | 

— Konvojus ką tik priverstinai pakeitė kursą ir dabar plaukia į 
pietryčius. Koalicinių pajėgų laivai bandys atsikratyti juos persekio- 
jančiais katafalkais, o „Mansfield“ tuo tarpu privers juos panerti gilyn. 

Džerikas pakėlė akis nuo stalo. 

— Koks konvojaus kursas? 

— Koks jo kursas? — pakartojo Keivas į telefono ragelį. 

— Aš 4/ausiau, — po akimirkos šūktelėjo jis, — koks jo, velniai 
rautų, kursas? 

Keivas susiraukęs žiūrėjo į Džeriką. Telefono ragelį jis stipriai 
spaudė prie randuotos ausies. 

— Gerai. Taip. Ačiū. Konvojaus kursas — šimtas aštuoniolika 
laipsnių. 

Džerikas ištiesė ranką į trumpųjų signalų kodų rinkinį. 

— Ar jie sugebės pasprukti? — paklausė Baksteris. 


Keivas su liniuote ir matlankiu pasilenkė virš savo jūrlapio. 

— Gali būti. Jų vietoje ir aš taip pasielgčiau. 

Praėjo ketvirtis valandos, nieko neįvyko. 

— Galbūt jiems pavyko, — pasigirdo Pako balsas. — Ką tokiu 
atveju darysime? 

— Kiek dar medžiagos jums reikia? — paklausė Keivas. 

Džerikas skaičiavo gautus signalus. 

— Šiuo metu turime devynis. Reikėtų dar dvidešimties. O dvi- 
dešimt penki būtų dar geriau. 

— O, Jėzau! — Keivas nužvelgė juos su neslepiamu pasipiktini- 
mu. — Stipenų būrys. 

Už jų skambtelėjo telefonas, bet kažkas akies mirksniu pačiupo 
ragelį. Įėjo Keivas, jis vis dar rašė. 

— Sent Eritas raportuoja užfiksavęs „E“ juostą, kuri išsiųsta iš 
objekto keturiasdešimt devyni ir keturios dešimtosios laipsnio šiau- 
rės platumos ir trisdešimt aštuoni ir viena dešimtoji laipsnio vakarų 
ilgumos. 

— Naujos koordinatės, — tarė Keivas, studijuodamas jūrlapį. 
Nupiešęs kryželį, numetė pieštuką ant stalo ir atsisėdęs atgal į kėdę 
ėmė delnais trinti sau veidą. — Konvojus nuo vieno katafalko užšoko 
ant kito. Kelintas tai būtų? Penktas? Dieve, atrodo, vandenynas jų 
knibždėte knibžda. 

— Konvojui tikriausiai nėra šansų pasitraukti, ar ne? — paklausė 
Pakas. 

— Jokių. Jeigu jie supa iš visų pusių, išeities nėra. 

Pro kriptoanalitikus praėjo Karetaitė“ ir išdalijo kopijas su pas- 
tarąja kriptograma: BKEL UUXS. 

Dešimt signalų. Ryšį palaiko penki povandeniniai laivai. 


— Kuris jūros kvadratas? — pasidomėjo Džerikas. 


* Angl. WRENS (arba WRNS) — Karališkojo karinio jūrų laivyno Moterų skyrius; 


wren — karetaitė, traškutis (toks paukštis). 

Hestera Volis nežaidė pokerio, o gaila, nes prigimtis ją buvo apdova- 
nojusi „pokerine“ veido išraiška, galėjusia atverti kelią į sėkmę. Niekas 
iš mačiusių ją pavakary vedant dviratį į stoginę šalia valgyklos arba 
mostelint sargybiniui leidimu, niekas iš tų, kurie pasitraukė prie Šeš- 
tojo bloko koridoriaus sienos, kad praleistų ją žygiuojančią į tarnybą, 
niekas iš sėdinčių priešais ją perimčių kontrolės skyriuje nebūtų galė- 
jęs nuspėti, kokia sumaištis įsisukusi jos galvoje. 

Ji atrodė kaip paprastai — toks pat išblyškęs veidas, ta pati kaktą 
vagojanti negili raukšlė, atbaidanti potencialų pašnekovą. Jos ilgi tam- 
sūs plaukai netvarkingai susukti į kuodą, pervertą smeige. Apsirengusi 
ji buvo jai įprastu vakarų provincijos mokytojos stiliumi: plokščiapa- 
džiai bateliai, pilkos vilnonės kojinės, vienspalvis pilkas sijonas, balta 
palaidinė ir ssnamadiškas, bet dailaus sukirpimo tvido švarkelis, kurį ji 
greitai nusirengė ir pasikabino ant kėdės atlošo, nes viduje buvo šilta. 
Jos pirštai judėjo „bi“ aprašu trumpais, paukščio lesiojimą primenan- 
čiais judesiais. Neatrodė, kad ji naktį būtų gerai miegojusi. 

Pasiklausymo stoties pavadinimas, radiogramos užfiksavimo laikas, 
dažnis, šaukinys, raidžių kombinacijos... 

Kur galėjo būti saugoma informacija su enigmos nustatymais? 
Pradėti reikėjo būtent nuo to. Savaime suprantama, kad ne kontrolės 
skyriuje. Taip pat ne indeksavimo skyriuje. Ir ne registratūroje. Tačiau 
jos negalėjo būti ir šalia esančiame registravimo skyriuje — ji jau spėjo 
užmesti ten akį. Galimas dalykas, dešifravimo skyriuje, tačiau „Type-X“ 
aptarnaujančios merginos visada skundžiasi, kad pas jas labai ankšta, o 
čia juk šešiasdešimt skirtingų enigmos raktų, kurie keičiami kasdien, — 
būna, kad Lufžwa/fe juos keičia dukart per dieną, — vadinasi, tai sudaro 
mažiausiai penkis šimtus egzempliorių per savaitę, dvidešimt penkis 
tūkstančius per metus, o ėjo jau ketvirtieji karo metai. Tai sudarytų 
milžinišką katalogą, kuriam saugoti reikėtų nedidelės bibliotekos. 

Piršosi vienintelė išvada: ši informacija greičiausiai buvo saugo- 
ma ten, kur dirbo kriptoanalitikai, tai yra mašinų skyriuje arba kur 


nors šalia jo. 

Baigusi sudarinėti Čiksandso nuo vidudienio iki trečios valandos 
persiųstų kriptogramų „bi“ aprašus, atsistojo ir patraukė durų link. 

Hesteros pirmąjį žygį per mašinų skyrių sugadino jaudulys: ji taip 
skubėjo, bemaž perbėgo, nė nesidairydama į šalis, kad jau netrukus at- 
sidūrė kitame bloko gale. Paskui, atsistojusi prie dešifravimo skyriaus, 
tarėsi skaitanti naujienas skelbimų lentoje ir virpančia ranka popie- 
riaus lape pasižymėjo apie numatomą koncertą, kuriame Blečlio Parko 
muzikos draugija atliks Die Fledermaus ir į kurį ji nė nesirengė eiti. 

Antrasis žygis labiau pavyko. 

Mašinų skyriuje nebuvo jokių mašinų, — pavadinimo kilmė 
mįslinga ir siekia šlovingus 1940-uosius, — tik stalai, kriptoanalitikai, 
vielinės pintinės su kriptogramomis ir pilnos aplankų lentynos, pri- 
tvirtintos ant sienos dešinėje. Mergina stabtelėjo ir lyg apkvaišusi ap- 
sidairė aplink, tarsi būtų tikėjusis išvysti pažįstamą veidą. Deja, pažįs- 
tamų šiame skyriuje ji neturėjo. Vis dėlto žvilgsnis užkliuvo už plikos 
galvos su keliais ilgais rausvai gelsvais plaukais, beviltiškai sušukuotais 
ant šlakuoto pakaušio, ir ji suprato klydusi. 

Ji pažino Kordinglį. 

Mielas senas keistuolis Donaldas Kordinglis, laimėjęs Bukiausio 
Blečlyje žmogaus konkursą, ir ne todėl, kad būtų stokojęs konkurentų. 
Pripažintas netinkamu karinei tarnybai dėl piltuvo formos krūtinės 
ląstos. Aktuaras pagal profesiją. Dešimt metų dirbęs Londone įsi- 
kūrusioje Škotijos našlių draudimo organizacijoje, kol laimėta trečia 
vieta Dai/y Telegrapb rengtame galvosūkių konkurse jam pelnė vietą 
Šeštojo bloko mašinų skyriuje. 

Jos vietą. 

Po kelių sekundžių Hestera išėjo. 

Sugrįžusią į kontrolės skyrių ją pasitiko prie jos stalo stovintis 
Mailzas Mermedženas. 

— Kaip Bomanoras? 

— Įspūdingas. 


Ji pakabino ant kėdės atlošo švarką. Mermedženas kilstelėjo 

ranką prie apykaklės ir nykščiu bei smiliumi pačiupinėjo medžiagą, 
tarytum tyrinėdamas jos kokybę. 

— Kaip ten nusigavai? 

— Pavežė draugas. 

— Vyriškis, kiek man žinoma. — Mermedženas plačiai nusišyp- 
sojo, tačiau šypsena toli gražu nebuvo draugiška. 

— Iš kur žinote? 


— Turiu savų agentų. 


Vandenynas kunkuliavo signalais. Jie gulė ant Džeriko stalo popie- 
riaus lapais kas dvidešimt minučių. 

Šešioliktą valandą konvojų ėmė sekti jau šeštas povandeninis lai- 
vas, ir visiškai netrukus Keivas pranešė, kad HX-229 vėl atliko posūkį, 
šįkart 028 laipsnių kampu, o tai tikriausiai buvo paskutinis ir, Keivo 
nuomone, beviltiškas bandymas pabėgti nuo persekiotojų. 

Aštuonioliktą valandą ant Džeriko stalo gulėjo jau devyniolika 
radiogramų su kontaktiniais duomenimis, iš kurių jam buvo pavykę 
išskirti tris grupes, sudarančias po keturias raides, ir aibę nebaigtų 
meniu bomboms, kurie atrodė nelyginant žaidimo „klasės“ pasunkin- 
to varianto brėžiniai. Jo sprandas ir pečiai buvo taip įtempti, jog jis 
vargiai galėjo juos ištiesti. 

Patalpa buvo pilnutėlė žmonių. Į savo pamainą atvyko Pinkeris, 
Kingkomas ir Proudfutas. Šalia Keivo stovėjo dar vienas Britanijos 
karinio jūrų laivyno leitenantas, Vailiersas, ir įdėmiai žiūrėdamas į 
jūrlapį klausėsi aiškinimo. Prie Džeriko priėjusi Karetaitė su padėklu 
rankose pasiūlė sumuštinį su konservuota kiauliena ir arbatos glazū- 
ruotame puodelyje, kuriuos jis dėkingai priėmė. 

Iš už nugaros priėjęs Logis ėmė šiaušti jam plaukus. 

— Kaip jautiesi, meiluti? 

— Apdujęs, atvirai kalbant. 


„— Ar dar nenori į viską spjauti? 

— Labai juokinga. 

— Užeik pas mane į kabinetą, turiu tau kai ką pasiūlyti. Pasiimk 
su savimi arbatą. | 

„Kai kas“ pasirodė esanti didelė geltona benzedrino piliulė, kurių 
Logis šešiakampėje vaistų dėžutėje turėjo pustuzinį. 

Džerikas dvejojo. 

— Nesu tikras, ar man jos reikia. Aną kartą man tik protą su- 
maišė. 

— O nemanai, kad šįkart padėtų ištverti naktį? Nagi, pasivaišink, 
meiluti. Komandosai tik jomis gyvi. — Logis pabarškino piliulėmis 
Tomui prieš nosį. — Ištempk iki ryto, o tada jau galėsi nulūžti, su- 
tarta? Iki to laiko pribaigsime šunsnukį. Arba ne. Pastaruoju atveju tai 
jau nieko nebekeis, tiesa? 

Logis paėmė vieną piliulę ir įbruko Džerikui į saują. 

— Išgerk. Slaugytojai nepasakosiu. — O užlenkęs Džerikui pirš- 
tus, pusbalsiu pridūrė: — Juk negaliu tavęs paleisti, meiluti. Pats sup- 
ranti. Tik ne šiąnakt. Tik ne tave. Gal kitus ir galėčiau, bet tik ne tave. 

— Dieve mano. Taip gražiai įkalbinėji, kad negaliu atsisakyti. 

Džerikas nurijo piliulę užgerdamas ją gurkšniu arbatos. Tačiau 
burnoje likusį bjaurų skonį teko nuplauti išmaukiant visą puoduką. 
Logis nenuleido nuo jo meilingo žvilgsnio. 

— Puiku, mano berniuk. — Jis įdėjo dėžutę atgal į stalčių ir jį 
užrakino. — Beje, aš ir vėl turiu ginti tavo sumautą užpakalį. Pasakiau 
jam, kad esi mums per daug svarbus, todėl dabar ne metas tave truk- 
dyti. 

— Kam taip pasakei? Skaineriui? 

— Ne. Ne Skaineriui. Vaigramui. 

— Ko jam reikia? 

— Tavęs, gaidžiuk. Manyčiau, kad jam reikalingas tu. Nudirtu 
kailiu, iškimštas ir pamautas kur nors ant karties. Tiesą sakant, nejsi- 
vaizduoju — toks kuklus tipelis, o jau turi priešų. Pasiūliau jam ateiti 


vidurnaktį. Ar gerai? 

Džerikui nespėjus atsakyti sučirškė telefonas, ir Logis tuoj pat 
sugriebė ragelį. 

— Taip? Šnekuosi. — Jis kažką suniurnėjo ir išsitiesęs per visą 
stalą pasiėmė pieštuką. — Užfiksavimo laikas: devyniolika valandų dvi 
minutės. Penkiasdešimt du ir viena dešimtoji laipsnio šiaurės platu- 
mos ir trisdešimt septyni ir dvi dešimtosios laipsnio vakarų ilgumos. 
Ačiū, Bilai. Laikausi duoto žodžio. 

Logis padėjo ragelį atgal. 

— Jų jau septyni... 


Vėl sutemo, didžiajame skyriuje buvo uždegta šviesa. Sargybiniai lau- 
ke tvirtino šviesą maskuojančias langines, sakytum kalėjimo prižiūrė- 
tojai, nakčiai užrakinantys savo prižiūrimuosius. 

Džerikas jau dvidešimt keturias valandas nebuvo iškėlęs kojos 
iš bloko, netgi nežvilgtelėjo pro langą į lauką. Vėl įsitaisęs savo kėdėje 
pačiupinėjo apsiaustą, ar kriptogramos vietoje, susimąstė, kas šiandien 
per diena ir ką šiuo metu veikia Hestera. 

Dabar ne laikas apie tai galvoti. 

Tomas pajuto, kad benzedrinas ima veikti. Širdies raumuo atsi- 
leido, kūnas atsigavo. Apžvelgęs savo užrašus pamatė, kad tai, kas jam 
vos prieš pusvalandį atrodė inertus, nesuprantamas chaosas, nelauktai 
virto galimybių lauku. 

Ant stalo gulėjo nauja kriptograma: YALB DKYF. 

— Jūros kvadratas BD 2742, — šūktelėjo Keivas. — Kursas — 
055 laipsniai. Konvojaus greitis devyni su puse mazgo. 

Logis pridūrė: 

— Skaineris skelbia: butelis škotiško viskio tam, kuris pirmas 
pateiks meniu bomboms. 

Gauti dvidešimt trys signalai. Ryšį palaiko septyni povandeni- 
niai laivai. Po dviejų valandų Šiaurės Atlantą apgaubs naktis. 


* 

Dvidešimta valanda. Užfiksuotas devintasis povandeninis laivas. 
Dvidešimtą valandą keturiasdešimt šešios minutės — dešimtas. 


Kontrolės skyriaus merginos vakarienės metu sėdėjo prie staliuko 
netoli aptarnavimo langelio. Selija Davenport draugėms rodė savo 
sužadėtinio, kariaujančio dykumoje, nuotraukas, tuo metu Antėja 
Leih-Delamerė be paliovos spygavo, prisiminusi Bisterio medžiotojų 
draugijos susitikimą. Hestera paėmė nuotraukas ir nė akies krašteliu 
į jas nedirstelėjusi perdavė toliau. Jos visas dėmesys buvo nukreiptas į 
Donaldą Kordinglį, kuris eilėje laukė lėkštės su gabalėliu latimerijos 
ar balažin kokio Dievo sukurto vandenyno padaro, kurį jie dabar pri- 
valėjo valgyti. 

Ji buvo protingesnė už jį, ir jis tai žinojo. 

Ji kėlė jam baimę. 

„Sveikas, Donaldai, — mąstė ji. — Sveikas, Donaldai... Ai, nieko 
rimta, paprasčiausiai ramybės neduoda tas naujai įsteigtas senienų skyrius, 
su kibiru ir semtuveliu einantis Lordo Mero parado“ uodegoje... Tai štai, 
Donaldai, yra toks nereikšmingas radijo tinklas, Konotobas-Prichbikai- 
Poltava, bietų Ukrainoje. Nieko ypatinga, tik iki šiol nebuvo dešifruotas nė 
vienas juo perduotas branešimas, ir Arčis — turėtum jį pažinti — galvoja, 
kad piems šifruoti naudojamas „Grifas“... Signalai buvo siunčiami vasario 
mėnesį ir pirmosiomis kovo dienomis... Puiku...“ 

Hestera stebėjo, kaip jis vienas sėdasi prie stalo, atskirai nuo kitų, 
kaip valgo savo vakarienę. Ji nenuleido nuo jo akių, tartum ai būtų 
buvusi grifas. Kai jis, po penkiolikos minučių baigęs valgyti, atsistojo 
ir sukratė likučius iš lėkštės į atliekoms skirtą šiukšlių dėžę, ji taip pat 
pakilo nuo stalo, prie kurio sėdėjo, ir nusekė jam iš paskos. 

Vargu ar Hesterai rūpėjo į ją įsmeigti nustebę kitų merginų 
žvilgsniai. Ji nekreipė jokio dėmesio. 


* Londono mero inauguracijos paradas. 

Ji sekė paskui Donaldą Kordinglį visą kelią iki Šeštojo bloko, 
paskui leido jam penkias minutes atsipūsti ir tik tada įėjo į vidų. 

Mašinų skyrius snūduriavo blankioje šviesoje ir priminė biblio- 
teką temstant. Viešnia švelniai palietė jam petį. 

— Sveikas, Donaldai. 

Jis atsisuko ir nustebęs sumirksėjo. 

— O, labas, — aiškiai buvo matyti, kaip jis stengiasi prisimin- 


ti. — Sveika, Hestera. 


— Jau beveik sutemo, — prabilo Keivas, žiūrėdamas į savo laik- 
rodį. — Jau nebeilgai. Kiek iš viso turite? 

— Dvidešimt devynis, — atsakė Baksteris. 

— Atrodo, sakėte, kad tiek užteks, pone Džerikai? 

— Orų prognozė, — atsakė Tomas, nepakeldamas galvos. — 
Mums būtinai reikia orų prognozės. Atmosferos slėgis, debesuotumas, 
debesų tipas, vėjo greitis, temperatūra. Kol dar nesutemo. 

— Aplink juos zuja povandeniniai laivai, o tu nori, kad jie siųstų 
žinias apie 074? 

— Taip, prašyčiau. Ir kaip galima greičiau. 

Orų prognozės pranešimas gautas dvidešimt pirmą valandą tris- 
dešimt viena minutė. 

Po dvidešimt pirmos valandos keturiasdešimt minučių praneši- 


mų su kontaktiniais duomenimis neužfiksuota. 


Konvojus KX-229. Lygiai dešimtą valandą vakaro. 

Trisdešimt septyni prekybiniai laivai, nuo didžiausio, dvylikos 
tūkstančių tonų Didžiosios Britanijos tanklaivio „Southern Princess“, 
iki mažiausio, amerikiečių krovininio „Margaret Lykes“, kurio tonažas 
— trys su puse tūkstančio tonų, pamažu slinko audringu vandenynu, 


laikydamiesi 055 laipsnių kurso, tiesiai į Angliją, matomi net dešim- 

ties mylių atstumu, mat naktis pirmą kartą per kelias savaites pasi- 
taikė giedra, ryškiai švietė mėnulio pilantis. Apsaugą sudarė penki 
kariniai laivai, įskaitant dvi lėtaeiges korvetes ir du senus, išklerusius 
amerikiečių minininkus, 1940 metais padovanotus britams mainais į 
bazes, iš kurių vienas — HMS* „Mansfield“ — nuo to momento, kai 
pasitraukė iš vilkstinės, kad galėtų pulti vokiečių povandeninius laivus, 
prarado ryšį su konvojumi, nes konvojaus vadas, pirmąsyk eidamas 
tokias atsakingas pareigas, užmiršo informuoti minininko įgulą apie 
antrą kartą pakeistą kursą. Nė vieno galinčio išgelbėti laivo. Jokios 
priedangos iš oro. Tūkstančio mylių atstumu — jokio pastiprinimo. 

— Viskas, — pareiškė Keivas, prisidegdamas cigaretę ir studi- 
juodamas savo jūrlapius. — Jei norite, galite vadinti tai painiava. 

Pirmoji torpeda smogė, kai laikrodis rodė minutę po dvidešimt 
antros. 

Dvidešimt antrą valandą trisdešimt dvi minutės Tomas Džerikas 
laba tyliai pratarė: 

— Taip. 


3 


„Aštuonių varpų“ užeigos namai Bakingamo gatvėje jau ruošėsi užsi- 
daryti nakčiai, ir panelė Džobėj bei ponas Bonimanas jau buvo išsėmę 
pagrindinę jų šio vakaro pokalbio temą, kurią pastarasis įvardijo labai 
dramatiškai — „policijos reidu“ į pono Džeriko kambarį. 

Šio įvykio detales jie sužinojo vakarienės metu iš ponios Arms- 
trong, kurios veidas, prisiminus įvykdytą jos teritorinio suverenumo 
pažeidimą, vis dar liepsnojo iš pasipiktinimo. Uniformuotas pareigū- 
nas išstovėjo ant svečių namų slenksčio visą pusdienį („nenuleisdamas 


akių nuo gatvės, įsivaizduojate?“), o tuo tarpu du civiliniais drabužiais 


* Angl. Elis (Her) Majesty Ship — Jo (Jos) Didenybės laivas. 

vilkintys vyrai su įrankių dėžėmis rankose, mostelėję kratos orderiu, 
beveik tris valandas naršė galinį viršutinio aukšto miegamąjį ir prieš 
pat arbatos gėrimą išėjo nešimi šūsnimi knygų. Jie išvertė lovą ir dra- 
bužių spintą, atitraukė kilimą, atplėšė grindų lentas, o iš kamino pa- 
leido kamuolį suodžių. 

— Šis jaunuolis pabėgo, — pareiškė ponia Armstrong, sukryžia- 
vusi ant krūtinės stambias rankas, — o aš praradau nuompinigius. 

— „... o aš praradau nuompinigius“, — gurkšnodamas savo alų, 
jau šeštą ar septintą kartą pakartojo Bonimanas. — Man patiko. 

— O toks ramus žmogelis, — tarė panelė Džobėj. 

Už baro suskambėjo varpelis, sumirksėjo šviesos. 

— Laikas, džentelmenai! Uždarome! 

Bonimanas baigė gerti išsivadėjusį alų, jo kompanionė — port- 
veiną su citrina, ir jis svyruodamas išlydėjo ją pro smiginio taikinį ir 
medžiokles scenas vaizduojančias graviūras durų link. 

Tai buvo diena, kurią miestelio gyventojai, tik ne Džerikas, pir- 
mą kartą tais metais pajuto pavasario dvelksmą. Nors buvo jau vėlus 
vakaras, bet lauke neatrodė šalta. Niūrią gatvę prietema nuspalvino 
romantika. Klupinėjantiems girtuokliams išėjus laukan, į tamsą, Boni- 
manas šelmiškai prisitraukė panelę Džobėj prie savęs. Jiedu įsispraudė 
tarpduryje. Mergina prasižiojo ir prisispaudė prie Bonimano, o šis ap- 
kabino ją per liemenį. Jeigu ji ir būtų stokojusi grožio, — ar tamsoje 
grožis matyti? — jos aistra kompensavo visus trūkumus. Jos stiprus, 
judrus ir nuo portveino apsalęs liežuvis rangėsi prieš jo dantis. 

Bonimanas, iš specialybės Pašto ministerijos inžinierius, buvo 
paskirtas į Blečlį, kaip Džerikas ir spėjo, aptarnauti bombų. Panelė 
Džobėj dirbo Blečlio rūmų pastate, atokiame viršutinio aukšto mie- 
gamajame, pildė 44vero rankinius šifrus. Abu laikėsi įpareigojančių 
nuostatų neprasitarti apie savo darbo pobūdį, o Bonimanas elgėsi net 
per daug apdairiai — nutylėjo netgi faktą apie žmoną ir du vaikus, jo 
laukiančius Dorkinge. 

Jo rankos nuslydo siauromis merginos šlaunimis, įsikibo į sijoną 
ir patraukė jį aukštyn. 


322 


ENIGMA 


— Tik ne čia, — paprieštaravo ji, tardama žodžius beveik tiesiai 


jam į burną, ir nustūmė Bonimano pirštus. 


Pats suprantate (Bonimanas vėliau it suokalbininkas mirktelės šyp- 
sotis nenusiteikusiam policijos inspektoriui, užrašinėjusiam jo liudiji- 
mą), ką suaugę vyrai daro ir per karą, na, pats žinote. 

Taigi jie sėdo ant dviračių ir leidosi takeliu, vedančiu pirmiau- 
sia po geležinkelio tiltu. Paskui, sekdami paskui siaurą žibintuvėlio 
šviesos ruoželį, perlipo pakabinama spyna užrakintus vartus ir nu- 
klampojo gervuogėmis apaugusia purvyne link priekyje stūksančio 
apgriuvusio pastato. Kažkur netoli būta didelio vandens telkinio. 
Ne, paties vandens jie nematę, bet vėjui pūstelėjus pasigirsdavo ban- 
gelių teškenimas, retsykiais kryktelėdavo kažkoks vandens paukštis, 
todėl jie paprasčiausiai jautę, kad netoliese yra kažkokia didelė, gili 
iškasa. 

Panelė Džobėj, suplėšiusi savo brangiąsias kojines ir išsinarinusi 
kulkšnį, ėmė piktai koneveikti poną Bonimaną ir šią iškylą, o tai nebu- 
vo gera lemiantis ženklas, kad jam pavyks įgyvendinti savo sumanymą. 
Ji inkštė: „Eime, Boni, aš bijau, gryžkime atgal.“ 

Tačiau Bonimanas nebuvo nusiteikęs grįžti atgal. Ponia Arms- 
trong net eiliniais vakarais fiksuodavo kiekvieną Komercinių svečių 
namų eteryje pasigirsdavus; pyptelėjimą ir cyptelėjimą, tartum jos 
namai būtų buvę pasiklausymo stotis, kurioje tarnavo tik viena mote- 
ris, o juk šiąnakt ji būsianti dar budresnė nei įprastai. Be to, ši vieta jį 
visuomet jaudino. Žibintuvėlio skleidžiamas šviesos spindulys šokinė- 
jo plikomis plytomis, atskleisdamas ankstesnius romanus liudijančius 
ženklus: 4£ + GS, Tonis = Kete. Kad ir kaip būtų keista, toji teplionė jį 
veikė tarsi stiprus erotinis užtaisas. Juk šios sienos tiek daug mačiusios, 
tiek daug šnabždesių girdėjusios... Jiedu buvo dalis sraunaus troškimų 
verpeto, besisukusio dar iki jų, senovės dienomis, ir dar ilgai ilgai be- 


sisuksiančio, draudžiamo, neužgniaužiamo, amžino. Toks gyvenimas. 

Maždaug taip pats sau vienas samprotavo Bonimanas, tačiau policijai 
savo minčių jis neatskleidė nei tąsyk, nei vėliau. 

— Kas įvyko paskui, sere? Prašyčiau, konkrečiau. 

Ne, jis to neatskleis. Labai jums ačiū. Nei konkrečiau, nei abs- 
trakčiau. 

O paskui Bonimanas įstatęs Žibintuvėlį į tarpą mūrinėje sienoje, 
nuo kurios toje vietoje kažkas buvo nuplėšta, ir apsikabinęs panelę 
Džobėj. Iš pradžių jis pajuto trumpą ir menką pasipriešinimą, nelygi- 
nant muistymąsi, lydimą žodžių „liaukis“ ir „ne čia“, tačiau galiausiai 
mergina baigė spyriotis, liežuvis vėlei ėmė vikriai suktis, ir jiedu toliau 
tęsė tai, kas buvo nutrūkę „Aštuonių varpų“ tarpduryje. Bonimanas 
kilstelėjo aukštyn sijoną, bet ji vėl nustūmė jo rankas, tik šįkart dėl 
kitos priežasties. Truputį šnairuodama mergina pasilenkė ir nusimovė 
kelnaites. Vienas žingsnelis, antras, ir jos dingo panelės Džobėj kiše- 
nėje. Bonimanas stebėjo ją netekęs žado. 

— Paskui, inspektoriau, kalbant konkrečiai, mudu su panele 
Džobėj pastebėjome į kampą sumestus kažką panašaus į maišus iš 
storo audinio. | 

Ji laukė, pakėlusi sijoną sau virš kelių, o jis, nusmauktomis iki pat 
kulkšnių kelnėmis, nušliurino tartum geležinėmis kojomis prie jos, 
tada sunkiai, visu svoriu suklupo, pakeldamas nuo maišų krūvos visą 
debesį dulkių, kurios žibintuvėlio šviesoje ėmė gražiai suktis ore, paskui 
mergina pradėjo rangytis, skųsdamasi, kad kažkas duria jai į nugarą. 

Jie atsistojo ir patraukė maišus į šoną, tikėdamiesi įsitaisyti pa- 
togiau. | 

— Ir būtent tada jūs radote? 

— Taip, tada mes ir radome. 

Policijos inspektorius ūmai tvojo kumščiu į medinį stalą grublėtu 
paviršiumi ir šūktelėjo seržantui: 

— Kur ponas Vaigramas? Nieko negirdėti? 

— Vis dar ieškome, sere. 


— Gerai. Po perkūnais, suraskite jį, žmogau. Suraskite. 

Vadinamoji bomba buvo labai sunki — Džerikas spėjo, kad ji galėjo 
sverti daugiau nei pusę tonos — todėl, nors ji ir buvo užkelta ant ratu- 
kų, jam su mechaniku teko iš visų jėgų pasidarbuoti, norint atitraukti 
ją nuo sienos. Džerikas traukė, o mechanikas, užlindęs už jos ir įsirė- 
męs pečiais, pabandė kilstelėti. Pagaliau ji cypdama pajudėjo iš vietos, 
ir viena iš Wrenso merginų galėjo lįsti į vidų jos permontuoti. 

Dešifravimo mechanizmas atrodė nelyginant pabaisa, tarytum 
paslaptingas mechanizmas iš H. Dž. Velso fantazijų apie ateitį: aštuo- 
nių pėdų pločio ir šešių pėdų aukščio juoda metalinė spinta su prie- 
kinėje dalyje įtaisytais penkių colių skersmens būgnais. Jos užpakalinė 
dalis, pritvirtinta vyriais, buvo atidaryta, todėl galėjai matyti ne tik 
dulsvai blizgančius būgnus, bet ir daugybę spalvotų laidų. Ant betoni- 
nių grindų, toje vietoje, kur ji stovėjo, telkšojo didokas alyvos klanas. 

Džerikas nusišluostė į skarmalą rankas ir pasitraukė į kampą, kad 
galėtų niekam netrukdydamas stebėti. Daugybė bloke įrengtų bombų 
veikė, nustatytos pagal kitus enigmos raktus, o triukšmo ir karščio čia 
buvo ne mažiau nei, jo manymu, laivo variklių skyriuje. Viena Kare- 
taitė, priėjusi prie bombos iš užpakalinės pusės, ėmė atjunginėti laidus 
arba kaišioti juos į naujus kištukus. Kita darbavosi priekyje, nuiminėjo 
ir tikrino visus iš eilės būgnus. Radusi kokį nors elektros instaliaci- 
jos defektą, būgną perduodavo mechanikui, kuris pincetu įstatydavo 
smulkų plonytės vielos kontaktą atgal į vietą. Kontaktiniai šepetėliai 
dažnai nusidėvėdavo, tačiau būdavo, kad nuo per didelės apkrovos 
pernelyg išsitempdavo ir nuslysdavo visą mechanizmą su elektros 
varikliu jungiantis diržas. Be to, mechanikai niekuomet tinkamai 
nepasirūpindavo įžeminimu, todėl spintos dažnai suduodavo stiprų 
elektros smūgį. 

Džeriko manymu, tai buvo blogiausias iš visų darbų. Šuniškas 
darbas. Aštuonias valandas per dieną, šešias dienas per savaitę kiurk- 


soti belangėje ir kurtinančioje kameroje. Jis nusigręžė, kad galėtų dirs- 

telėti į laikrodį. Nenorėjo, kad jie pastebėtų jo nekantravimą. Laikro- 
dis rodė beveik pusę dvyliktos. 

Jo parengtas meniu turėjo būti kuo skubiausiai pateiktas visiems 
Blečlyje veikiantiems bombų skyriams. Už aštuonių mylių nuo Parko, 
miškingoje Geihursto dvaro teritorijoje esančiame skynime, irgi buvo 
suręstas blokas bomboms, kuriame savo darbo pamainos galo jau lau- 
kusioms Wrenso tarnautojoms buvo duotas įsakymas sustabdyti tris 
įrenginius, naudojamus „Bukučio“ kodui (Berlyno-Vienos-Belgrado 
armijos vadovybės) dešifruoti, išmontuoti juos ir parengti darbui su 
„Ryklių“. Tuo metu už dešimties mylių į vakarus, Adstoko dvaro arkli- 
dėse, merginos tiesiogine prasme tysojo šalia neveikiančių įrenginių, 
gurkšnodamos „Ovaltine“ ir klausydamos Tomio Dorsio, grojančio 
BBC pramoginėje laidoje, kai netikėtai įsiveržusi vyresnioji su pluoštu 
lapų liepė nedelsiant pulti prie darbo. Analogiškas scenarijus pasikar- 
tojo ir Veivendono dvare, už trijų mylių į šiaurės rytus: drėgname ir 
šaltame belangiame bunkeryje veikusių keturių. bombų operatorėms 
buvo nurodyta nutraukti darbą su „Erelio žuvininko“ kodu (antraeilės 
reikšmės enigmos rakto, kuriuo buvo šifruojami Todto organizacijos“ 
pranešimai) ir laukti ypatingos svarbos užduoties. 

Šios, taip pat dar dvi mašinos, dirbančios Vienuoliktajame Bleč- 
lio Parko bloke, ir buvo tas tuzinas jiems pažadėtų bombų. 

Atlikus techninę patikrą, Karetaitė sugrįžo prie pirmosios būgnų 
eilės ir ėmė nustatinėti jų padėtis atitinkamai pagal lapuose surašytas 
kombinacijas, tuo pat metu šūkčiodama raides savo kolegei, kuri tik- 
rino jas pagal meniu. 

— „EF“ — Fredis, „S“ — Sviestas, „Kū“... 

— Taip. 

— Obuolys, Iks, Edvardas... 

— Taip. 


Būgnai buvo veriami ant velenų ir tvirtinami metaliniu kaiščiu, 


* Karinis inžinerinis Trečiojo reicho padalinys. 

kuris tuo metu garsiai spragtelėdavo. Kiekvienas būgnas buvo prijung- 
tas taip, kad imituotų enigmos rotoriaus darbą, jų iš viso buvo šimtas 
aštuoni, o tai atitiko trisdešimt šešias lygiagrečiai veikiančias enigmos 
mašinėles. Baigus konfigūruoti visus būgnus, bomba buvo nustumta 
atgal į vietą, mechanikas įjungė motorą. 

Būgnai ėmė suktis, išskyrus vieną, užspaustą viršutinėje eilėje. 
Mechanikas trinktelėjo per jį veržliarakčiu, ir šis tuojau taip pat pra- 
dėjo suktis. Bomba pagal parengtą meniu turėtų veikti be sustojimo 
mažiausiai vieną dieną, o galbūt, Džeriko skaičiavimais, ir dvi ar net 
tris, sustabdant ją tik tais retais atvejais, kai būgnai užbaigia visą savo 
ciklą. Tada, patikrinus būgnų padėtį, įrenginys paleidžiamas iš naujo, 
ir procesas vėl tęsiamas tol, kol paaiškėja tiksli būgnų nustatymų kom- 
binacija ir kriptoanalitikai gali perskaityti tos dienos „Ryklio“ kodu 
užšifruotus vokiečių pranešimus. Taip turėjo būti bent teoriškai. 

Mechanikui kibus į kitą bombą, kad ją patrauktų, Džerikas puolė 
jam padėti, bet jį netikėtai kažkas sulaikė, timptelėdamas už rankos. 

— Ateik, meiluti, — šūktelėjo Logis, perrėkdamas ūžesį. — Čia 
mums daugiau nebėra ką veikti. 

Jis dar kartą truktelėjo Džeriką už rankovės. 

Kad ir nenoriai, pastarasis apsisuko ir išsekė paskui Log iš bloko. 


Jo nuotaika nebuvo labai pakili. Galbūt ryt vakare, o gal ketvirtadienį 
bombos atskleis enigmos nustatymus šiai, jau besibaigiančiai dienai. 
O tada jau prasidės tikrasis, daug pastangų reikalaujantis darbas, 
bandant rėkonstruoti naująjį trumpųjų orų prognozės šifrų rinkinį, 
— pirmiausia konvojus turės atsiųsti meteorologinę informaciją, pas- 
kui ją reikės palyginti su orų prognozės pranešimais, jau perimtais iš 
konvojų supančių vokiečių povandeninių laivų, atlikti keletą apytikrių 
skaičiavimų, juos patikrinti, sudaryti naują „špargalių“ komplektą... 
Karas prieš enigmą tęsėsi be galo. Tai buvo nelyginant šachmatų tur- 
nyras, kurį sudarė tūkstančiai partijų prieš žaidėją, garsėjantį neeilinė 

gynyba, todėl figūros kasdien vis sugrįždavo į pradinę poziciją, ir pra- 
sidėdavo nauja partija. 

Logis, asfaltuotu taku einant į Aštuntąjį bloką, irgi neatrodė 
eutoriškai nusiteikęs. 

— Kitus išsiunčiau namo, kad nors kiek nusnūstų, — kalbėjo 
jis, — o ir aš pats Žadu ten eiti. Tą patį siūlyčiau padaryti ir tau, jei tik 
nesi per daug apsvaigęs, kad negalėtum užmigti. 

— Jei galima, norėčiau čia dar šį bei tą pasitvarkyti. Nunešti atgal 
į seifą kodų knygelę. 

— Gerai, padaryk tai. Ačiū. 

— O paskui, manau, būtų ne pro šalį susitikti su Vaigramu. 

— Ak, taip. Vaigramas. 

Jie nuėjo į bloką. Įėjęs į savo kabinetą Logis švystelėjo Džerikui 
raktus nuo juodojo muziejaus. 

— Štai, tavo prizas, — tarė jis, keldamas pusę butelio viskio. — 
Šito negalime pamiršti. 

Džerikas nusišypsojo. 

— Jei gerai pamenu, minėjai, kad Skaineris pasiūlė pilną butelį. 

— A, taip, žinoma, sakiau, bet tu gi žinai Skainerį... 

— Atiduok jį kitiems. 

— Ei, nereikia, nebūk toks šventeiva. 

Iš to paties stalčiaus Logis ištraukė porą glazūruotų puodukų. 
Nuvalė dulkes, paskui smiliumi išvalė jų vidų. — Už ką išgersime? Ar 
tu nieko prieš, jeigu ir aš prisijungsiu? 

— Už „Ryklio“ atskleidimą? Už ateitį? 

Logis negailėdamas kliuktelėjo gėrimo į abu puodukus. 

— O ką, — mąsliai tarė šis, ištiesdamas vieną jų Džerikui, — jei 
pasiūlyčiau išgerti už žavo ateitį? 

Jie susidaužė. 

— Tegul bus už mano. 

Jie sėdėjo, nenusirengę savo apsiaustų, tylėjo ir gėrė. 


— Jaučiuosi pribaigtas, — galiausiai prisipažino Logis, rankomis 

atsirėmęs į stalą ir keldamasis iš vietos. Nebesiorientuoju laike, nepa- 
sakyčiau tau, kurie dabar metai, o ką jau kalbėti apie dieną. 

Ant lentynos gulėjo trys pypkės. Jis paėmė jas ir stipriai pūstelėjo 
paeiliui į kiekvieną, išgaudamas šaižų garsą, paskui įsikišo jas į kišenę. 

— Nepamirškim tavo viskio. 

— Nereikia man to prakeikto viskio. 

— Paimk. Prašau. Dėl manęs. 

Išėjus į koridorių, Logis paspaudė Džerikui ranką, ir pastarasis, 
žvilgtelėjęs jam į akis, pabūgo, kad šis ketina leptelėti ką nors trikdan- 
čio. Vis dėlto, kad ir ką jis rengėsi sakyti, Logis nutylėjo. Gailiai atida- 
vęs pagarbą, nusvirduliavo koridoriumi ir garsiai trinktelėjęs durimis 


pradingo. 


Didysis skyrius prieš pat keičiantis pamainoms buvo beveik tuščias. 
Tolimajame jo gale vienas kitas darbuotojas dar galynėjosi su „Del- 
finu“ ir „Jūros kiaule“. Dvi merginos darbiniais drabužiais su maišais 
rankose ėjo keliais aplink Džeriko stalą, rankiodamas net menkiausias 
popieriaus skiautes, kurios paskui turėjo būti sudegintos. Įprastoje 
darbo vietoje, palinkęs virš jūrlapių, buvo likęs tik Keivas. Pasirodžius 
Džerikui, jis kilstelėjo galvą. 

— Viskas gerai? Kaip sekasi? 

— Dar per anksti daryti išvadas, — atsakė Džerikas, imdamas 
knygelę su kodais ir įsidėdamas ją į kišenę. — O kaip tau? 

— Kol kas trys pamušti. Norvegų ir danų krovininiai laivai. Abu 
ką tik nuskendo. Trečiasis dega ir sukasi ratais. Pusė įgulos dingusi be 
žinios, kita pusė dar bando gelbėti laivą. 

— Kieno laivas? 

— Amerikiečių. Liberty laivas „James Oglethorpe“. Septynių 
tūkstančių tonų, gabenantis plieną ir medvilnę. 

— Amerikiečių... — pakartojo Džerikas, prisiminęs Kramerį 
(„Mano brolis žuvo. Vienas pirmųyjų...“) 

— Tai pačios tikriausios skerdynės, — pridūrė Keivas. — Kru- 
vinos, baisios skerdynės. Bet tai dar ne viskas. Žinai, kas blogiausia? 
Tai, kad ši naktis — ne paskutinė. Toliau laukia tas pats, nesibaigiantis 
košmaras. Sąjungininkų laivai Šiaurės Atlante ir toliau bus sekami, 
puldinėjami ir apšaudomi torpedomis, taip pat, kaip ir šią nelemtą 
naktį. Ar nors kiek įsivaizduoji, ką visa tai reiškia? Ar pagalvojai, ką 
reiškia matyti visiškai čia pat liepsnojantį laivą? Kai negali nieko pa- 
daryti, kad išgelbėtum žūstančius. Kai lauki savo eilės. 

Keivas palietė ranka savo randą, bet netrukus ji bejėgiškai nu- 
sviro. Gestas bylojo apie siaubingą jį apėmusią rezignaciją. 

— O jie dabar tikriausiai jau gaudo aplink SC-122 zujančių 
katafalkų signalus... 

Sučirškė jo telefonas, Keivas ištiesė ranką pakelti ragelio. Jam nu- 
sisukus, Džerikas atsargiai pastatė ant jo stalo butelį su nugertu viskiu 
ir išdrožė į tamsą. 


Pakurstytos benzedrino ir viskio, mintys be paliovos sukosi tartum 
Vienuoliktojo bloko bombų būgnai, bandydamos aklai atrasti ryšį tarp 
Klerės, Hesteros ir Skainerio, ir Vaigramo su pistoleto dėklu, kabančiu 
prie šono, ir dviračio padangų žymių šalia vasarnamio, ir degančio Li- 
berty laivo, sukančio ratus virš skęstančių pusės įgulos narių. 

Džerikas stabtelėjo šalia ežero įkvėpti gryno oro ir prisiminė 
tuos atvejus, kai jis kitomis aplinkybėmis yra stovėjęs šioje vietoje ir 
tamsoje žvelgęs į rūmų siluetą po žvaigždėtu dangumi. Paskui prisi- 
merkė ir išvydo rūmus tokius, kokie jie galėjo būti prieš karą. Vidur- 
vasario vakaras. Per pievelę plaukia orkestro muzika ir žmonių balsai. 
Medelyne išrikiuoti kiniški žibintai, rožiniai, rausvai violetiniai ir 
citrinos spalvos. Banketų salėje švyti sietynai. Baltas jų krištolas atsi- 
spindi lygiame ežero paviršiuje. 

Vizija buvo tokia ryški, kad Tomas pajuto, kaip nuo įsivaizduo- 


jamo karščio jį pila prakaitas, o lipdamas šlaitu link rūmų tarėsi netgi 

matąs išrikiuotus sidabrinius rolsroisus ir į jų ilgus gaubtus atsirėmu- 
sius vairuotojus. Tačiau prisiartinęs suprato, kad automobiliai viso labo 
tebuvo autobusai, atvežę į darbą naują pamainą ir laukiantys, ko! sulips 
ankstesnioji, o rūmuose skambėjusi muzika — tai telefono skambučiai 
pramaišiui su skubiais žingsniais akmeniniu grindiniu. 

Patekęs į rūmų labirintą Džerikas apdairiai pasisveikino su su- 
tiktais žmonėmis — pagyvenusiu vyriškiu pilku kostiumu, armijos ka- 
pitonu ir karinių oro pajėgų Moterų skyriaus aptarnaujančio persona- 
lo uniforma vilkinčia tarnautoja. Blausioje šviesoje jų drabužiai Tomui 
pasirodė netvarkingi, bet, pastebėjęs į jį nukreiptus žvilgsnius, jis spėjo, 
kad pats atrodo ne mažiau keistai. Jis pirmiausia prisiminė benzedrino 
poveikį akių vyzdžiams, o paskui tai, kad daugiau nei keturiasdešimt 
valandų jis buvo nesiskutęs ir nepersirengęs drabužių. Tačiau iš Blečlio 
dar niekas nebuvo išmestas už keistą išvaizdą, priešingu atveju čia jau 
pirmosiomis dienomis nedaug kas būtų likęs. Užtenka paminėti senąjį 
Dilį Noksą, kuris į darbą įprastai ateidavo vilkėdamas chalatą, arba 
Tiuringą, važiuodavusį dviračiu su dujokauke ant veido, mat baimi- 
nosi šienligės, arba kriptoanalitiką iš japonų šifrų skyriaus, kuris kartą 
pietų metu visiškai nuogas maudėsi ežere. Palyginti su jais Džerikas 
buvo eilinis kontoros tarnautojas. 

Po minutės kitos jis atidarė į rūsį vedančio koridoriaus duris. 
Lemputė po jo ankstesnio apsilankymo buvo tikriausiai perdegusi, ir 
Tomas atsidūrė tokioje tamsoje, kokia gali būti tik požemiuose. Laip- 
tų apačioje kažkas neryškiai švytėjo, ir jis pradėjo apgraibomis leistis 
žemyn. Ten, apačioje, buvo durų į juodąjį muziejų rakto skylutė, ap- 
vesta švytinčiais dažais — šios gudrybės jie išmoko „Blico“ metu. 

Patalpoje šviesos jungiklis veikė. Džerikas atidarė seifą, įdėjo at- 
gal kodų rinkinį ir ūmai pajuto kvailą norą čia pat paslėpti ir pavogtas 
kriptogramas. Įdėtos į voką jos išgulėtų seife ne vieną mėnesį. Tačiau 
ar dar kada nors jis galės čionai ateiti? O juk vieną dieną jas kas nors 
vis tiek atras. Paskui kažkas paskambins į Bomanorą, ir viskas išaiškės 


— ir jo indėlis, ir Hesteros... 

Ne, tik ne tai. 

Džerikas uždarė plienines duris. 

Vis dėlto jis negalėjo taip paprastai imti ir išeiti. Su šia vieta 
buvo susijusi svarbi jo gyvenimo dalis. Jis palietė seifą, šiurkščias ir 
sausas sienas. Perbraukė pirštu per dulkėmis padengtą stalą. Įsmeigė 
žvilgsnį į eilę enigmų, sustatytų ant metalinės lentynos. Jos visos buvo 
plonuose mediniuose korpusuose, daugelis — originaliose vokiškose 
dėžutėse, ir net neveikiančios atrodė pakankamai grėsmingai. Šiaip ar 
taip, jos yra daugiau nei mašinos, pagalvojo Džerikas. Tai buvo priešo 
protinių galių sinapsės — paslaptingos, sudėtingos ir gyvos. 

Jis porą minučių stebeilijo į jas, paskui ėmė gręžtis į duris. 

— Tomai Džerikai, — sušnabždėjo vaikinas. — Tu tikras kvailys. 

Pirmoji iš enigmų, kurią jis nukėlė nuo lentynos ir apžiūrėjo, 
buvo stipriai pažeista ir neveikianti. Prie trečiosios mašinėlės korpuso 
rankenos išvydo priklijuotą bagažo etiketę: „Sidi Bou Zid 14/2/43“. 
Afrika Korbs enigma, kurią mūšyje su Romeliu praėjusį; mėnesį pa- 
grobė Aštuntoji armija. Džerikas atsargiai pastatė ją ant stalo ir atsegė 
metalines sagtis. Dangtis atsidarė be vargo. 

Enigma buvo idealios būklės, tiesiog puiki. Klaviatūros raidės 
dar neapsitrynusios, juodo metalo aptaisas be jokio įbrėžimo, o lem- 
putės švarios, kad net spindi. Trys rotoriai, jis patikrino, sustoję ant 
ZDE, prieš šviesą tviskėjo sidabru. Džerikas paglostė ją. Šią enigmą 
tikriausiai dar visiškai neseniai savo rankose laikė gamintojai. „Heim- 
soeth und Rinke, Berlin-Wilmersdorf, Uhlandstrasse 138“. 

Jis paspaudė klavišą. Šis atrodė standesnis nei įprastų spausdi- 
nimo mašinėlių klavišai. Nuspaudus jį iki galo, mechanizmas išleido 
duslų garsą, o rotorius dešinėje pasisuko per vieną įrantą. Tuo pat 
metu žybtelėjo viena lemputė. 

Aleliuja! 

Baterija įkrauta. Enigma veikianti. Tomas patikrino mechaniz- 
mą. Susikūprinęs paspaudė raidę C. Užsidegė raidė J. Tada paspaudė 
L, užsidegė U. A, I, R ir E virto paeiliui X, P, O ir dar kartą O. 


Jis pakėlė vidinį enigmos dangtį, atjungė veleną, nustatė rotorius 

atgal į ankstesnę padėtį ZDE ir spragtelėjo užraktu. Paskui surinko 
kriptogramą JUXPOG, kurią žybsinčios lemputės pavertė CLAIRE. 

Džerikas pagrabinėjo kišenes ir iš vienos išsitraukė laikrodį. Dvi 
minutės iki vidurnakčio. 

Uždengęs enigmą dangčiu, pastatė ją atgal ant lentynos. Išeida- 
mas patampė duris, kad įsitikintų, ar jas užrakino. 

Kas gi jis toks buvo žmonėms, su kuriais prasilenkė adminis- 
tracijos pastato koridoriuose? Nulis. Niekas. Eilinis panikuojantis 


kriptoanalitikas. 


Hestera Volis, kaip sutarta, lygiai vidurnaktį laukė telefono būdelė- 
je, rankoje laikydama ragelį, apsimesdama, kad skambina, ir dėl to 
jausdamasi ne tiek išsigandusi, kiek kvailai. Už stiklo tamsoje ramiai 
tekėjo dvi blyškių spingsulių srovės, mat viena pamaina judėjo nuo 
pagrindinių vartų į Parką, o kita, slūgdama, vartų link. Kišenėje ji 
turėjo Blečlio Parke naudojamo rusvo laiškinio popieriaus, kuriame 
matėsi medžio plaušų atspaudai, lapelį su šešiais įrašais. 

Kordinglis patikėjo jos pasakojimu nuo pradžios iki pabaigos ir, 
kaip jai pasirodė, netgi per daug uoliai sutiko padėti. Pats negalėdamas 
rasti Hesterą dominančio aplanko, jis pasikvietė į pagalbą geltonplaukį 
vaikiščią spuoguotu veidu ir atlėpusiomis ausimis. Nejaugi šis vaikas 
embrioniniu veidu, nustebo ji, yra kriptoanalitikas? Tačiau Donaldas 
pašnibždomis atsakė teigiamai, maža to — šis vaikinas esąs vienas iš 
geriausių: profesionalai ir universitetų gudročiai jau išrankioti, todėl 
dabar atėjo eilė moksleiviams. Dar nesusiformavęs. Paklusnus. Nau- 
jasis elitas. 

Aplanką pavyko rasti, kamputyje atsirado vietos, ir panelė Volis 
skubiai, kaip niekada anksčiau, ėmė rašyti. Sunkiausia laukė pabaigoje: 
perrašiusi tai, kas jai buvo reikalinga, ji ramiai, tvardydamasi grąžino 
aplanką Embrionui ir, laikydamasi įprastų bendravimo taisyklių, apsi- 


keitė su Donaldu dar keliomis frazėmis. 

„Būtų visai neblogai kurį nors vakarą kartu nueiti išgerti arbatos.“ 

„Iš Hikryjų, reikėtų.“ 

„Palaikykime ryšį.“ 

„Visiškai sutinku.“ 

Žinoma, nė vienas neturėjo nė mažiausio noro dar kartą susitikti. 

Paskubėk, Tomai Džerikai. | 

Jau po pusiaunakčio. Pirmasis autobusas sunkiai pajudėjo — 
mergina jo beveik nematė, tik išmetamąsias dujas, kurios raudonų 
užpakalinių žibintų šviesoje virto rausvu tumulu. 

Kai ji jau buvo bepradedanti nerimauti, anapus stiklo šmėkšte- 
lėjo balta dėmė. Pasirodė ranka ir tyliai pabarbeno. Hestera paleido 
telefono ragelį, pašvietė žibintuvėliu į stiklą ir už jo išvydo panašų į 
pamišėlio veidą. Juodos paklaikusios akys ir senokai neskusta katorgi- 
ninko fizionomija. 

— O manęs mirtinai gąsdinti nebuvo jokio reikalo, — suburbėjo 
ji, bet jos žodžiai liko tarp keturių telefono būdelės sienų. 

Išėjusi ji pasakė tik tiek: 

— Palikau jūsų numerius ant telefono. 

Hestera palaikė praviras duris. Džerikas uždėjo savo delną ant 
jos rankos. Trumpas spustelėjimas išreiškė padėką, bet buvo per trum- 
pas, kad ji galėtų pasakyti, kieno pirštai šaltesni. 

— Susitikime čia penktą. 


Pakili nuotaika suteikė energijos pavargusioms Hesteros kojoms, jai 
minant dviračiu į kalvą, tolyn nuo Blečlio. 

Jis norėjo susitikti su ja penktą valandą. Kaip kitaip būtų galima 
paaiškinti šį prašymą, jei ne tuo, kad jam pavyko rasti išeitį? Jie laimė- 
jo! Jie laimėjo prieš visus mermedženus ir kordinglius! 

Šlaitas statėjo. Važiuoti darėsi vis sunkiau, todėl ji dabar mynė 
pedalus atsistojusi. Dviratis svyravo iš šalis nelyginant metronomas. 


Ant kelio šoko šviesos spindulys. 

Po valandėlės Hestera griežtai kaltins save už toki pirmalaikį 
džiūgavimą, bet ji vis tiek nebūtų jų pastebėjusi. Jie labai rūpestingai 
pasirinko vietą stebėjimo postui, lygiagrečiai keliukui, prie gudobelių 
gyvatvorės, — šiaip ar taip, profesionalai, — todėl mergina, pasukusi 
už kampo ir per skrodes ėmusi artėti prie vasarnamio, pramynė visiš- 
kai pro juos, į tą pusę nė nedirstelėdama. 

Iki durų jai buvo likusios gal šešios pėdos, kai blykstelėjo prieki- 
niai automobilio žibintai — tamsiu paros metu, laikantis šviesos mas- 
kavimo reikalavimų, švietė tik juose palikti siauri neužklijuoti plyšiai, 
bet pakankamai akinamai, kad ant kalkėmis baltintos namo sienos 
pasirodytų Hesteros šešėlis. Išgirdusi automobilio variklio kosčiojimą, 
ji atsisuko į jo pusę ir ranka prisidengusi akis išvydo atvažiuojantį di- 
delį automobilį. Jis artinosi ramiai, neskubėdamas, nenumaldomai ir 


linguodamas duobėta žeme. 


5 


Džerikas nusiteikė išnaudoti visą jam likusį laiką. Skubėti nėra jokio 
reikalo. Tu turi penkias valandas. Pasinaudok tuo. 

Jis užsirakino rūsio kambaryje, palikdamas rakto skylutėje pu- 
siau pasuktą raktą, kad bet kas, pabandęs įkišti savo raktą, liktų nieko 
nepešęs. Džerikas suprato, kad jam vis tiek tektų atrakinti duris, pa- 
sirinkimo jis neturėtų. Jis būtų lyg žiurkė, patekusi į spąstus. Tačiau 
taip laimėtų bent trisdešimt sekundžių, o dabar jam beliko pasirūpinti 
dingstimi, dėl kurios čia atsidūręs, todėl vėl atrakino karinio jūrų lai- 
vyno skyriaus seifą, išėmė iš jo pluoštą žemėlapių bei kodų rinkinių ir 
paskleidė juos ant siauro stalo. Šalia pasidėjo vogtas kriptogramas, la- 
pus su raktų nustatymais ir savo laikrodį atidarytu dangteliu. Tarytum 
besirengdamas egzaminui, Džerikas pagalvojo: „Kandidatai turi rašyti 
Eik vienoje lapo pusėje; šią paraštę palikite tuščią, egzaminuotojui.“ 

Paskui jis vėl nukėlė enigmą ir ją atidengė. 

Įsiklausė. Tylu. Buvo girdėti, kaip kažkur, greičiausiai iš vamz- 
džio, kapsi lašai. Atrodė, kad kambario sienos vos atlaiko šaltos že- 
mės spaudimą; Džerikas užuodė gruntą, o burnoje jautė sudrėkusio, 
minkšto tinko dulkelių skonį. Jis papūtė į sugrubusius pirštus ir juos 
trumpai pamankštino. 

Tomas nutarė dirbti atbulai, pirmiausia dešifruoti paskutines 
perimtas kriptogramas, tikėdamasis, kad būtent jose glūdi užuomina į 
Klerės dingimo paslaptį. 

Jis pirštu nuvedė palei notacijos stulpelį, ieškodamas „Grifo“ nu- 
statymų, kuriuos vokiečiai naudojo kovo ketvirtą, tai yra tą dieną, kai 
Blečlio registratūroje buvo kilusi sumaištis. 


III V IV GAH CX AZ DV KT HU LW GP EY MR FO 


Romėniški skaitmenys rodė, kurie trys iš penkių įrenginio rotorių 
tądien buvo naudojami ir kokia tvarka jie buvo išdėstyti. GAH reiškė 
rotorių pradinę padėtį. Dešimt pirmųjų raidžių porų sufleravo, kaip 
reikėtų sujungti kontaktų poras enigmos komutatoriuje. Šešios tam 
tikras raides atitinkančios poros lieka nesujungtos, o tai, veikiant 
paslaptingiems ir įstabiems statistikos dėsniams, galimų skirtingų 
sujungimų skaičių nuo beveik aštuonių milijardų (25 x 23 x 21 x 19 
x17x15x13x11x9x7x5 x 3) padidina iki daugiau kaip šimto 
penkiasdešimties milijardų. 

Pirmiausia jis laidais sujungė kontaktų poras. Trumpi, rumbuoti, 
šokolado spalvos lankstūs laidai su variniais, bakelitu aptrauktais kiš- 
tukais abiejuose jų galuose sklandžiai sulindo į raidėmis pažymėtus 
atitinkamus lizdus: C į X, A; Z... 

Baigęs šį darbą, Džerikas nuėmė vidinį enigmos dangtį, atlaisvi- 
no veleną ir nuėmė ant jo buvusius rotorius. Paskui iš atskiros sekcijos 
išėmė du atliekamus. 

"„Rotoriai savo dydžiu ir storiu priminė ritulius, kuriais žaidžiamas 


ledo ritulys, tačiau už pastaruosius buvo sunkesni. Kiekvienas toks šif- 

ravimo ratas turėjo po dvidešimt šešis gnybtus, — spyruoklinius, smei- 
gės formos iš vienos pusės ir plokščius, apskritimo formos iš kitos, — o 
ant briaunos ratu buvo išraižytos abėcėlės raidės. Rotoriams sukantis 
vienas prieš kitą, jų sukuriamos elektrinės grandinės skyrėsi. Kiekvieną 
kartą paspaudus klavišą, dešinysis rotorius pasisukdavo per vieną raidę. 
Kai jis apsisukdavo aplink, per dvidešimt šešias raides, briaunoje su 
raidėmis esanti įranta pasukdavo vidurinįjį rotorių. Galiausiai, kai ir 
šis apsisukdavo aplink savo ašį, pasisukdavo trečiasis rotorius. Fazė, kai 
sukasi du rotoriai, Blečlyje buvo vadinama krabu, o trys — omaru. 

Džerikas parinko rotorius, kurie buvo naudojami tą dieną, sudėjo 
juos pagal eilę — III, V, IV — ir užmovė ant veleno. Sukdamas roto- 
rių III, nustatė jį į poziciją G, V — į A, IV —; H, o baigęs uždengė 
dangčiu. 

Šifravimo mašinėlė buvo nustatyta analogiškai jos dvynei Smo- 
lenske kovo ketvirtą. 

Jis palietė pirštais klaviatūrą. 

Galima pradėti. 


Enigmos veikimo principas buvo paprastas. Tarkime, jei nustačius 
šifravimo mašinėlę pagal atitinkamus parametrus ir paspaudus klavišą 
A, sukuriama elektrinė grandinė, kuri uždega lemputę X, tai — turint 
omenyje, kad elektros srovė yra abipusė, — išlaikant tuos pačius nu- 
statymus, paspaudus klavišą X, užsidegs lemputė A. Dešifravimo pro- 
cesas turėjo būti toks pat nesudėtingas, kaip ir šifravimas. 

Tačiau Džerikas netrukus įsitikino, kad kažkas čia ne taip. Kai- 
rės rankos smiliumi spausdamas klavišus, atitinkančius kriptogramos 
raides, dešiniąja popieriaus lape rašė raides, kurias žymėjo švieslentėje 
užsidegančios lemputės. T tapo H, R— Y, X — C... Jis suprato, kad 
tekstas ne vokiečių kalba. Nepaisant stiprėjančios nevilties, jis tęsė 
pradėtą darbą toliau, vis dar tikėdamas sėkme. Pasidavė tik tuomet, 


kai surinko keturiasdešimt septintą raidę. 

HYCYKWPIOROKDZENAJEWICZJPTAKJHRUTBPYSJMOTYLPCIE 


Tomas pasikasė galvą. 

Pasitaikydavo atvejų, kai enigma dirbantis operatorius, norėda- 
mas apsunkinti perduodamo pranešimo dešifravimą, į tekstą įterpda- 
vo bereikšmių frazių, bet ar galėjo jų įterpti tiek daug? Žiūrėdamas į šį 
raidžių kratinį jis neįžvelgė nė vieno žikro žodžio. 

Sunkiai atsidusęs atsilošė kėdėje ir įsmeigė žvilgsnį į besilupantį 
lubų tinką. 

Dvi galimybės ir abi vienodai atstumiančios. 

Pirmoji: pranešimas užšifruotas, taikant superšifravimo metodą, 
kai paprastasis tekstas, kad jį būtų sunkiau perskaityti, užšifruojamas 
du kartus. Toks dvigubas šifravimas užtrunka gerokai ilgiau ir yra tai- 
komas tik tais atvejais, kai perduodama itin slapta informacija. 

Antroji: Hestera suklydo — galbūt supainiojo tik vieną raidelę, 
tačiau to užtektų, kad jis visą gyvenimą pratūnotų šioje patalpoje, vel- 
tui bandydamas priversti slaptaraštį atskleisti savo paslaptį. 

Iš abiejų galimybių labiau tikėtina atrodė antroji. 

Džerikas valandėlę vaikštinėjo po savo celę, norėdamas suakty- 
vinti kraujo apytaką kojose ir rankose. Paskui iš naujo nustatė rotorius 
Į pradinę padėtį — GAH — ir pabandė dešifruoti antrąjį kovo ketvir- 
tą siųstą pranešimą. Ir vėl toks pat rezultatas: 


SZULCJK UKAH 


Užuot mėginęs įveikti kitas, trečią ar ketvirtą, kriptogramas, jis 
ėmė kaitalioti rotorių nustatymus — GEH, GAN, CAH — vildamasis, 
galbūt mergina bus supainiojusi kurią nors raidę, tačiau enigma ir to- 
liau mirkčiojo nesuprantama jam kalba. 


Automobiliu važiavo keturiese. Hestera sėdėjo ant galinės sėdynės, 
šalia Vaigramo. Du vyrai — ant priekinių sėdynių. Visos durelės už- 

rakintos, šildytuvas įjungtas, o cigarečių dūmų ir prakaito smarvė tokia 
stipri, kad Vaigramas galėjo kvėpuoti tik pro turkišku raštu margintą 
savo šaliką, kurį laikė švelniai prispaudęs prie nosies. Jo veidas visą lai- 
ką buvo pusiau nugręžtas nuo Hesteros, o prakalbo jis tik tuomet, kai 
jie pasiekė pagrindinį kelią. Išvažiavus į priešpriešinio eismo juostą, 
lenkiant kitą ta pačia kryptimi važiavusį automobilį, vairuotojas įjungė 
policijos varpą. į 

— O, dėl Dievo meilės, Leveretai, išjunk. 

Skambėjimas liovėsi. Automobilis pasuko į kairę, paskui į de- 
šinę. Jie ėmė kratytis vėžių išmuštu keliuku, ir Hestera pirštais tvirtai 
įsikibo į odinius apmušalus, kad tik netektų užvirsti ant Vaigramo. 
Mergina, beje, irgi tylėjo. Tyla buvo vienintelis būdas, kuriuo ji galėjo 
išreikšti ignoravimą. Ji būtų beprotė, jei it paika mergšė imtų malti 
liežuviu ir išsiduotų, kad nervinasi. 

Po poros minučių automobilis sustojo. Vaigramas liko sėdėti, net 
nekrustelėjo, nelyginant valstybės galva, o jo pagalbininkai tuo metu 
iš priekinių sėdynių išsiropštė laukan. Vienas iš jų atidarė Vaigramui 
automobilio dureles. Tamsoje blykčiojo žibintuvėliai. Šmėkščiojo še- 
šėliai. Sveikinimo ceremonija. 

— Ar jau įjungėte šviesas, inspektoriau? — pasidomėjo Vaigramas. 

— Taip, sere, — pasigirdo Žemas balsas. Iš akcento buvo galima 
spėti inspektorių esant iš Vidurio Anglijos. — Aišku, galime susilauk- 
ti skundų dėl aviacijos antskrydžių pavojaus. 

— Tegul susikiša savo skundus sau į skylę. O hansas tegul bom- 
barduoja šitą suknistą vietą, kiek tik jam patinka. Nubraižėte schemas? 

— Taip, sere. 

— O, gerai. 

Vaigramas, pasilaikydamas už automobilio stogo, iškėlė kojas ant 
paminos. Luktelėjęs sekundę kitą ir matydamas, kad Hestera sėdi kaip 
sėdėjusi, įlindo atgal ir suirzęs pamojo pirštais. 

— Nagi, eime. O gal pageidautumėte, kad neščiau iškėlęs ant 
rankų? 

Hestera pasislinko per sėdynę. 

Netoliese stovėjo dar du, ne, žrys, automobiliai įjungtomis prie- 
kinių žibintų šviesomis, kurių fone ji išvydo pirmyn ir atgal zujančias 
figūras, be to, nedidelis amerikietiškas sunkvežimis ir greitosios pagal- 
bos automobilis. Kaip tik pastarasis ją ir šokiravo. Jo.durys buvo atdaros, 
todėl Vaigramo švelniai palaikoma už alkūnės ir eidama pro šalį mergi- 
na užuodė dezinfekcijos priemonių kvapą, o akies krašteliu dirstelėjusi 
į vidų išvydo neštuvus su rudomis šiurkščiomis antklodėmis, odiniais 
diržais ir baltomis paklodėmis. Ant galinio buferio, išskėtę į šalis kojas ir 
rūkydami, sėdėjo du vyrai. Jie žiūrėjo į ją be jokio susidomėjimo. 

— Esate čia anksčiau buvusi? — paklausė Vaigramas. 

— O kur mes esame? 

— Įsimylėjėlių take. Spėju, panašios vietos jūsų nedomina? 

Rankoje Vaigramas laikė žibintuvėlį, o jam pasitraukus į šoną, 
kad praleistų ją pro vartus, Hestera išvydo įspėjimą: PAVOJINGA, UŽ- 
TVINUSI MOLIO DUOBĖ — LABAI GILU! Ji išgirdo kažkur priekyje 
varlių kurkimą primenant variklio garsą ir klykaujant vandens pau- 
kščius. Mergina ėmė drebėti. 

„Viešbaties ranka palietė mane. Jis išvedė mane Viešpaties dvasia ir 
pastatė viduryje slėnio, kuris buvo pilnas kaulų.“ 

— Ar ką nors sakėte? — pasiteiravo Vaigramas. 

— Nemanau. 

Ak, Klere, vargšele mano Klere... 

Variklio garsas vis stiprėjo, atrodė, kad jis sklinda iš kairėje stūk- 
sančio mūrinio pastato. Pro plyšius jo stoge skverbėsi silpna šviesa, joje 
matėsi aukštas, status kaminas, kurio apačią apglėbusi laikė gebenė. 
Hestera neaiškiai jautė, kad jie eina visos procesijos priekyje. Paskui 
juos sekė vairuotojas, Leveretas, o už jo — antrasis vyras, taip pat va- 
žiavęs jų automobiliu, su diržu sujuosiamu gabardino apsiaustu, o dar 


toliau krypavo policijos inspektorius. 


*ST Ez 37,1. 

— Atsargiai, — perspėjo Vaigramas, bandydamas vėl paimti ją 
už rankos, bet mergina išsisuko. 

Ji spūdino per plytgalius ir aukštyn besirangančias piktžoles, 
girdėdama kažkur kalbančius žmones, pasuko už kampo ir atsidūrė po 
akinamu lempų skliautu, ryškiai apšviestame plačiame take. Juo vienas 
šalia kito keturpėsčia ropojo šeši policijos pareigūnai, kažko ieškodami 
tarp šviesoje blizgančių stiklo šukių ir įvairių nuolaužų. Už jų vienas 
būgno, o dar vienas jungė naujas lempas. 

Vaigramas vyptelėjo ir pamerkė jai akį, lyg sakydamas: matai, 
kaip visi vykdo mano įsakymus? Jis movėsi rusvas veršenos pirštines. 

— Turiu jums kai ką parodyti. 

Pastato kampe, šalia išversto kiltinio maišo su kažkokiais skudu- 
rais, Hestera išvydo stovintį policijos seržantą. Jai teko sukaupti visas 
jėgas, kad galėtų prieiti arčiau. Viešpa/ie, maldauju, neleisk, kad tai būtųji... 

— Atsiversk savo užrašų knygelę, — Vaigramas kreipėsi į ser- 
žantą, paskui, kilstelėjęs apsiausto skvernus, pritūpė. — Liudytojai 
rodau, pirma, moterišką paltą, siekiantį iki kulkšnių, sprendžiant iš jo 
išvaizdos. Pilkos spalvos, puoštą juodu aksomu. 

Jis ištraukė paltą iš krūvos ir išvertė vidine puse. 

— Pilko satino pamušalas. Labai dėmėtas. Greičiausiai kraujas. 
Reikės patikrinti. Prie apykaklės etiketė: Hunters, Burlington Arcade. 
Ir ką gi mums atsakė liudytoja? — Vaigramas kilstelėjo paltą ir nesi- 
dairydamas palaikė jį rankoje. 

Aš gi tau sakiau: „Jis ber gražus, kad drengtumei jį kasdien.“ Tačiau 
fu į tai atsakei: „Mano kvailele Elestera, juk tai ir yra vienintelė priežastis, 
dėl kurios jį rengiuosi.“ 

— Taigi ką liudytoja mums a/sakė? 

— Jis jos. 

— „Jis jos.“ Užrašei? Gerai. Puiku. Toliau. Damos batelis. Kairės 
kojos. Juodas. Aukštakulnis. Kulnas nulūžęs. Kaip manote, jos? 


— Negaliu jums atsakyti. Vienas batelis... 

— Didokas. Sakyčiau, septinto dydžio. Gal aštunto. Kokio dy- 
džio jos koja? 

Pauzė, paskui Hestera atsakė: 

— Septinto. 

— Radome ir antrą, sere, — paaiškino inspektorius. — Išorėje, 
netoli vandens. 

— Ir kelnaitės. Baltos. Šilkinės. Kruvinos. — Vaigramas paėmė 
jas dviem pirštais, smiliumi ir nykščiu, ir ištiesė. — Ar atpažįstate jas, 
panele Volis? 

Paleidęs iš rankos kelnaites, jis pasirausė krūvoje. | 

— Ir paskutinis radinys. Plyta. — Jis pašvietė žibintuvėliu, kažkas 
sublizgo. — Taip pat kruvina. Su prie jos prilipusiais šviesiais plaukais. 


— Vienuolika didesnių pastatų, — suskaičiavo inspektorius. — Aš- 
tuoni iš jų su degimo krosnimis, keturi su išlikusiais kaminais. Štai 
čionai eina geležinkelio atšaka su atsarginiais keliais, jungianti su ma- 
gistrale, o čia, kaip tik per šią vietą, eina manevrinis kelias. 

Jie jau buvo išėję iš pastato vidaus, maždaug toje vietoje, kur ras- 
tas antras batelis. Inspektorius savo žemėlapį buvo išskleidęs ant aprū- 
dijusios vandens cisternos. Hestera lūkuriavo atokiau, akylai stebima 
Levereto, stovinčio prie šonų nuleistomis rankomis. Pakrante ėjo dar 
keletas vyrų, prožektorių spinduliais skrosdami nakties tamsą. 

— Vietos žvejų klubas šalia dambos įsirengęs prieplauką. Papras- 
tai joje laikomos trys irklinės valtys. 

— Paprastai? 

— Durys buvo išlaužtos, sere. Sezonas baigėsi. Todėl niekas ir 
nepasigedo. Turiu omenyje dingusią valtį. 

— Nuo kada? 

— Hm, sekmadienį čia buvo žvejojami karpiai. Iš valčių. Tai 
paskutinė meškeriojimo sezono diena. Viskas buvo savo vietose. Vadi- 


nasi, galėjo dingti tik po sekmadienio vakaro. 

— Sekmadienis... Šiandien trečiadienis, — Vaigramas atsidūsėjo 
ir pakraipė galvą. 

Inspektorius skėstelėjo rankomis. 

— Todėl, sere, tris pareigūnus paskyriau budėti Blečlyje. Bed- 
fordas mums paskolino šešis, Bakingamas — devynis. Patruliuojama 
dviejų mylių nuo miestelio centro spinduliu. Limitas, sere. 

Atrodo, Vaigramas jo nė negirdėjo. 

— Koks ežero plotas? 

— Maždaug ketvirčio mylios platumo. 

— Gilus? 

— Taip, sere. 

— Dvidešimt, trisdešimt pėdų? 

— Prie kranto. Giliausiose vietose siekia šešiasdešimt. Gali būti 
iki septyniasdešimties. Seniai iškastas. Miestelį statė iš to, ką čia iš- 
kasė. 

— Nejaugi? — Vaigramas nukreipė žibintuvėlio spindulį per 
ežerą. Atrodo įspūdingai. Iš vienos skylės atsirado dar viena. 

Kilo rūkas, kuris, pūstelėjus švelniam vėjeliui, imdavo sūkuriuoti 
lyg garai virš katilo su verdančiu vandeniu. Vaigramas apsuko šviesos 
pluoštą aplink ir vėl nukreipė į pastatą. 

— Taigi kas čia įvyko? — švelniai paklausė jis. — Mūsų veikėjas 
sekmadienio vakarą išvilioja ją pasidulkinti. Paskui nužudo, tikriausiai 
panaudodamas šią plytą. Atvelka ją čia... — spindulys nubrėžė taką 
nuo degimo krosnių iki vandens. — Turėjo būti stiprus, nes mergina 
ne iš smulkiųjų. Kas paskui? Paskui paima valtį. Lavoną tikriausiai įki- 
ša į maišą. Kad būtų sunkesnis, prikrauna plytų. Tai visiškai akivaizdu. 
Irkluoja į ežero vidurį. Atsikrato maišu. Duslus pūkštelėjimas tamsoje, 
visai kaip filmuose... Galimas dalykas, jis ketina grįžęs surinkti ir dra- 
bužius, bet kažkas jį pabaido. Greičiausiai dar viena paukštelių pora. 

Vaigramas žibintuvėlio spinduliu vėl perskrodė rūką. 

— Septyniasdešimties pėdų gylis. Tikra pragaro skylė! Norint ją 


rasti, mums teks atsigabenti povandeninį laivą. 

— Gal aš jau galėčiau eiti? — paklausė Hestera. 

Iki šiol ji laikėsi labai santūriai, nepratarė nė žodžio, bet dabar jos 
skruostais tekėjo ašaros, o ji pati ryte rijo orą. 

Vaigramas pašvietė į jos ašarotą veidą. 

— Ne, — liūdnai pareiškė jis. — Man labai gaila, tačiau negalite. 


Džerikas greitai, kiek jam leido sugrubę pirštai, keitė šifravimo maši- 
nėlės nustatymus. 
Taigi enigmos nustatymai „Grifo“ kodui 1943-iųjų vasario šeštąją: 


I V III DMR EY JL AK NV FZ CT HP MX BO GS 


Paskutinės keturios kriptogramos buvo neįveikiamos, tikra nelaimė, 
chaosas chaose. Jis jautėsi joms išeikvojęs per daug laiko. Ką gi, teks 
pradėti iš naujo, tik šįkart jau nuo pirmojo pranešimo. E į Y, Jį L. O 
ką,jei ir vėl nepavyks? Reikia negalvoti apie tai. A; K, N; V... Džerikas 
pakėlė dangtį, atkabino veleną, nuėmė rotorius. Virš galvos, rūmuose, 
buvo tylu. Šiaip ar taip, jis buvo nusileidęs per daug giliai, kad išgirstų 
žingsnius. Jis svarstė, ką jie dabar ten veikia. Ieško jo? Visko gali būti. 
Jeigu jie susiprastų pažadinti Logį, tai jo paieška neužtruktų. Jis už- 
movė rotorius pagal nurodytą eiliškumą — pirmą, penktą, trečią — ir 
sukdamas juos nustatė į pradinę padėtį, DMR. 

Kone iš karto suprato, kad šįsyk jį lydės sėkmė. Pirmos raidės 
buvo C ir X, o jos reiškė nulius, paskui sekė A, N, K, H. 

An OKH... 

OKH. Oberkommando des Heeres. Vyriausioji kariuomenės vado- 
vybė. 

Stebuklas. 

Džeriko pirštas neatsitraukė nuo klaviatūros. Lemputės toliau 
žybsėjo. 

An OKH/BEFEFIL. Vyriausiajam kariuomenės vadui. 

Dringent. 

Skubiai. 

Melde Auffjindung zableicher menschlicher Uberreste zuwo/f Km wes- 
Elich Smolensk... 

Už dvidešimties kilometrų į vakarus nuo Smolensko rasti žmo- 


nių palaikai... 


Hestera sėdėjo užrakinta automobilyje kartu su Vaigramu. Leveretas 
budėjo lauke. 

Džerikas. Operacijai vadovaujantis vyriškis kamantinėjo ją apie 
Džeriką. Kur jis yra? Ką jis veikia? Kada Hestera mačiusi jį paskutinį 
kartą? 

— Jo nėra bloke. Nėra ir bute, kurį nuomojasi. Nėra ir vasar- 
namyje. Taigi aš klausiu jūsų: kur, velniai rautų, šiame prakeiktame 
miestelyje dar galima būti? 

Mergina nieko neatsakė. 

Jis bandė šaukti, kumščiu daužydamas priekinę sėdynę, o paskui, 
supratęs, kad tai nepadeda, ištiesė Hesterai savo nosinę ir dėjosi gai- 
lis jos, bet nuo odekolonu iškvepinto šilko ir atmintyje iškilusio prie 
plytos priskretusių šviesių plaukų vaizdo ją supykino, todėl Vaigramui 
teko nuleisti šoninį stiklą ir paprašyti Levereto, kad šis atidarytų du- 
reles jos pusėje. 

— Jie rado valtį, sere, — pranešė Leveretas. — Kraujo klanas ant 


dugno. 
Prieš pat trečią valandą ryto Džerikas baigė dešifruoti pirmąjį pra- 
nešimą. 


VYRIAUSIAJAM KARIUOMENĖS VADUI. SKUBIAI. UŽ DVIDEŠIMTIES 
KILOMETRŲ Į VAKARUS NUO SMOLENSKO RASTI ŽMONIŲ PALAI- 

KAI. GALI BŪTI LABAI DAUG, TŪKSTANČIAI. KAIP MAN ELGTIS? 
LACHMANAS, PULKININKAS, KARO POLICIJA., 


Džerikas atsilošęs žiūrėjo į šį stebuklą. Taigi, Herr pulkininke, 
kaip tamstai toliau elgtis? Nekantrauju sužinoti. 

Jis vėl ėmėsi nuobodžios kištukų perjungimo ir rotorių pakei- 
timo procedūros. Kitas pranešimas iš Smolensko išsiųstas po trijų 
dienų, vasario devintąją. A, N, O, K, H, B, E, E, E, A, L... Jam prieš 
akis atsivėrė pedantiško formalumo Vokietijos ginkluotose pajėgose 
pavyzdys. Paskui sekė nulis, o po jo G, E, S, T, E, R, N, U, N, D, H, 
EU, IE. 

Gestern und heute. Vakar ir šiandien. 

Ir taip toliau. Raidė po raidės, neišvengiamai, nepaliaujamai, — 
spust, taukšt, žybt, brūkšt, — Džerikas stabtelėdavo tik kartkartėmis, 
norėdamas pamankštinti pirštus ir ištiesinti nugarą; informacijos de- 
šifravimą apsunkino tai, kad skaityti šįkart teko iš lėto, neatitraukiant 
akių nuo šiurpios scenos aprašymo. Kai kurie žodžiai buvo sunkiai 
įkandami. Ką reiškia mumifiziert? Ar tai galėtų būtų „išdžiuvę“? O 
Sagemebl geknebelt? Gal „užkimštos pjuvenomis“? 


VAKAR IR ŠIANDIEN MIŠKE Į ŠIAURĘ NUO DNIEPRO PILIES 
ATLIKTAS PRELIMINARUS KASINĖJIMAS. MAŽDAUG DVIEJŲ ŠIMTŲ 
KVADRATINIŲ METRŲ PLOTE. VIRŠUTINIS DIRVOS SLUOKSNIS 
IKI PUSANTRO METRO GYLIO, PUŠŲ SODINUKAI. LAVONAI 
PENKIAIS SLUOKSNIAIS. VIRŠUJE IŠDŽIUVĘ, APAČIOJE ŠLAPI. 
IŠKELTA DVIDEŠIMT KŪNŲ. NUŽUDYTI ŠŪVIU Į GALVĄ. RANKOS 
SURIŠTOS VIELA. BURNOS UŽKIMŠTOS SKUDURAIS IR 
PJUVENOMIS. KARIŠKOS UNIFORMOS, KOKYBIŠKI BATAI IR 
APDOVANOJIMAI LEIDŽIA MANYTI, KAD NUŽUDYTIEJI YRA LENKŲ 
KARININKAI. DIDELIS ŠALTIS IR SMARKUS SNIEGAS PRIVERTĖ 
ATIDĖTI OPERACIJĄ IKI ATLYDŽIO. TĘSIU PRADĖTĄ TYRIMĄ. 
LACHMANAS, PULKININKAS, KARO POLICIJA. 

Džerikas vėl ėmė vaikštinėti po savo ankštą celę, pliaukšėdamas 
rankomis, trepsėdamas kojomis. Jam dingojosi, kad patalpa pilna 
šmėklų, besivaipančių jų pakaušiuose išmuštomis bedantėmis burno- 
mis. Jis klaidžioja po mišką. Šaltis varstė kūną. O stabtelėjęs ir įsiklau- 
sęs galėjo girdėti, kaip braška raunami medžiai ir skamba į sustingusią 
žemę atsitrenkdami kastuvai ir kirtikliai. 

Lenkų karininkai? 

Pakas? 

Trečiasis pranešimas, išsiųstas po vienuolikos dienų pertraukos, 
vasario dvidešimtą. Nacb Eintreten Tauwetter Exbumierungen im Wald 
bei Katyn fortgeselzt... | 


PRASIDĖJUS ATLYDŽIUI, ATNAUJINTI KASINĖJIMAI KATYNĖS 
MIŠKE. VAKAR ATKASTI AŠTUONI ŠIMTAI. APŽIŪRĖTI 
PENKIASDEŠIMT DU LAVONAI. DAUG ASMENINIŲ LAIŠKŲ, 
MEDALIŲ, LENKIŠKŲ PINIGŲ. TUŠČIOS ŠOVINIŲ TŪTOS, 
SEPTYNI IR ŠEŠIASDEŠIMT PENKIOS ŠIMTOSIOS MILIMETRO, 
ĮSPAUDAS KABUTĖS GECO D KABUTĖS UŽSIDARO. PO VIETOS 
GYVENTOJŲ APKLAUSOS PAAIŠKĖJO, PIRMA, KAD EGZEKUCIJAS 
VYKDĖ NKVD SOVIETŲ OKUPACIJOS METAIS, TŪKSTANTIS DEVYNI 
ŠIMTAI KETURIASDEŠIMTŲJŲ KOVĄ IR BALANDĮ. ANTRA, 
MANOMA, KAD AUKOS GRUPĖMIS ATVEŽTOS GELEŽINKELIU IŠ 
KOZIELSKO ĮKALINIMO STOVYKLOS Į GNIEZDOVO STOTĮ IR NAKTĮ 
GRUPĖMIS PO ŠIMTĄ ŽMONIŲ NUVESTOS Į MIŠKĄ, BUVO GIRDĖTI 
ŠŪVIAI. TREČIA, AUKŲ SKAIČIUS DEŠIMT TŪKSTANČIŲ. 
KARTOJU, DEŠIMT TŪKSTANČIŲ. JEI NORITE, KAD TESTUME 
KASINĖJIMUS, MUMS BŪTINA PAGALBA. 


Džerikas penkiolika minučių sėdėjo nejudėdamas, nenuleisda- 
mas akių nuo enigmos, bandydamas suvokti reikšmę to, ką dabar su- 
žinojo. Tai buvo didžiulė paslaptis, kurią žinoti labai pavojinga, mąstė 
jis. Ji buvo tokia didelė, kad galėjo lyg pragarmė pasiglemžti kiekvieną, 

kuris ją sužinos. Dešimt tūkstančių lenkų, — mūsų narsiųjų sąjungi- 
ninkų, tautiečių anų karžygių, kurie raiti, mojuodami kardais kovėsi 
prieš Vermachto „panteras“, — taigi Ješimt tūkstančių lenkų surištomis 
rankomis nutildyti ir sušaudyti kitų, naujųjų, mūsų narsių sąjunginin- 
kų, Sovietų Sąjungos didvyrių? Nieko keista, kad registratūroje buvo 
atliktas valymas. 

Staiga jam į galvą šovė viena mintis, ir Džerikas paėmė į rankas 


pirmą kriptogramą: 
HYCYKWPIOROKDZENAJEWICZJPTAKJHRUTBPYSJMOTYLPCIE — 


taip Žiūrint, atrodo visiškai bereikšmė, tačiau, padalijus ją į atskiras 
dalis, iš chaoso išnyra tvarka. Vardai. 


HYCYK ,„W., PIORO, K., DZENAJEWICZ, J., PTAK, J., HRUT, 
B., PYS, J., MOTYL, P. ... 


Džerikas žinojo jau pakankamai daug. Jis būtų galėjęs ir baigti. 
Tačiau tęsė toliau, nes nebuvo iš tų, kurie pasitenkina pusiau išaiškinta 
paslaptimi arba pusiau įrodyta matematikos teorema. Jis turėjo su- 
daryti išsamų uždavinio sprendimo planą, net jeigu tikslų atsakymą 
žinojo dar tik įpusėjęs skaičiavimą. 

Enigmos nustatymai „Grifo“ kodui, kurį vokiečių sausumos ka- 


riuomenė naudojo 1943-iųjų kovo antrą: 
III IV II LUK JP DY OS HL AE NW CU IK FX BR 


An Ostubaf Dorfmann. Ostubaf reiškė Obersturmbannfūbrer. Ges- 


tapo karininko laipsnis. 


OBERŠTURMBANFIURERIUI DORFMANUI RHSA 

VADOVAUDAMASIS VYRIAUSIOJO KARIUOMENĖS VADO NURODYMAIS, 
SIUNČIU KATYNĖS MIŠKE IKI ŠIANDIEN IDENTIFIKUOTŲ LENKŲ 
KARININKŲ PAVARDES... 


348 


ENIGMA 


Džerikas nesivargino jas visas perrašyti. Jis jau žinojo, ko ieško, 
ir surado po maždaug valandos, tarp aibės kitų pavardžių. Pranešimas 
Gestapui buvo išsiųstas ne kovo antrą, o trečią: 


PAKOWSKI, T. 


6 


Buvo kelios minutės po penkių, kai Tomas Džerikas išlindo į paviršių, 
tarytum kurmis iš savo požeminės olos, ir atsistojęs rūmų koridoriuje 
įdėmiai klausėsi. Enigma buvo padėta atgal į jos vietą lentynoje, seifas 
užrakintas, kaip ir durys į juodąjį muziejų. Kriptogramos ir šifravimo 
mašinėlės nustatymai gulėjo jo kišenėje. Jis nepaliko jokių įkalčių. Įsi- 
klausęs išgirdo link jo artėjančius žingsnius ir vyriškus balsus, todėl 
prisiplojo prie sienos, tačiau šie vyrai, kad ir kas tokie jie buvo, pasuko 
į kitą pusę. Girgždančiais mediniais laiptais jie užlipo aukštyn, į kabi- 
netus, įrengtus buvusiuose rūmų miegamuosiuose. 

Džerikas ėjo atsargiai, laikydamasis arčiau sienos. Kaip būtų 
pasielgęs Vaigramas, jei vidurnaktį būtų jo ieškojęs bloke ir neradęs? 
Būtų nuvykęs į Albiono gatvę. Jei ir čia Džeriko nebūtų suradęs, tai 
jau būtų sušaukęs didelę paieškos komandą. Tačiau Džerikas nenorėjo, 
kad jį rastų, tik ne dabar. Jis turėjo dar daug neatsakytų klausimų, o 
atsakymus žinojo tik vienas žmogus. 

Prasliūkinęs pro laiptų apačią, jis atidarė dvigubas duris, vedan- 
čias į vestibiulį. 

Tu tapai jos meilužiu, ar ne, Pakai? Stovėjai po manęs nesibai- 
giančioje Klerės Romili kadrų eilėje. Kažkaip — iš tikrųjų, kaip? — 
sužinojai, kad tame vaiduokliškame miške vyksta siaubingi dalykai. 
Ar todėl siekei užkariauti jos širdį? Todėl, kad jai buvo prieinama 
informacija, kuria tu negalėjai disponuoti? Gali būti, kad ji sutiko tau 


padėti, tikriausiai jau buvo pradėjusi perrašinėti tai, kas galėjo tave 

dominti. („Pastaruoju metu darbe ji buvo gerokai atidesnė..“) O vieną 
nelemtą dieną tu sužinojai, kad šiame baisiame miške buvo palaidotas 
tavo bendrapavardis. Kas? Tavo tėvas? Gal brolis? Deja, kitą dieną ji 
tegalėjo tau pasiūlyti tik kriptogramas, nes britai — patikimieji jūsų 
sąjungininkai, ištikimi gynėjai, kuriems jūs, lenkai, patikėjote enigmos 
paslaptį, — nusprendė, siekdami didesnės naudos, paprasčiausiai ne- 
kišti į tai nosies. 

Pakai, Pakai, ką tu padarei? 

Ką tu jai padarei? 

Gotiško stiliaus vestibiulyje budėjo sargybinis, ant suolelio tyliai 
šnekučiavosi du kriptoanalitikai, o toliau, bandydama alkūne surasti 
durų rankeną, kamavosi tarnautoja iš WAAF“* su dideliu glėbiu segtuvų. 
Džerikas atidarė jai duris, moteris nusišypsojo ir pavartė akimis, lyg 
sakydama: „Ne pati geriausia vieta atsidurti pavasarį, penktą ryto.“ Jis 
irgi šyptelėjo ir tartum sąmokslininkas palingavo galvą, kas greičiau- 
siai reiškė: „Iš fiesy, ne pati geriausia...“ 

Moteris iš WAAF nuėjo į vieną pusę, o jis pasuko į kitą, kur švietė 
rytinė žvaigždė ir buvo pagrindiniai vartai. Danguje nesimatė jokios 
prošvaistės, todėl telefono būdelę medelyno prieglobstyje vos galėjai 
įžiūrėti. Joje nieko nebuvo. Praėjęs pro pat ją, Džerikas nudrožė tiesiai 
link augalijos. Seras Herbertas Leonas, paskutinysis Parko šeiminin- 
kas iš karalienės Viktorijos epochos, buvo užkietėjęs miškininkas, savo 
valdose pasodinęs tris šimtus skirtingų medžių rūšių. Keturiasdešimt 
metų nepaliaujamo sėjos ir dygimo proceso ir ketveri metai be ge- 
nėjimo medelyną pavertė labirintu su slaptais kambariais, kuriame 
vaikinas ir įsitaisė laukti ateinant Hesteros Volis. 

Penktą valandą penkiolika minučių jis suprato, kad ji jau nepasi- 
rodys, o tai leido manyti, jog bendrininkė sulaikyta. Jei taip, tuomet jie 
dabar beveik neabejotinai ieško jo. Džerikui reikėjo ištrūkti iš Parko, 


bet rizikuoti, eidamas pro pagrindinius vartus, jis nė už ką nenorėjo. 


* Karinių oro pajėgų aptarnaujantis personalas, Moterų skyrius. 
ų pajėgų 2p J p rų 

Penktą valandą dvidešimt minučių, kai akys jau buvo pripra- 
tusios prie tamsos, jis leidosi medelynu į šiaurę, atgal rūmų link, 
jausdamas čia pat, kišenėje, pūpsančias paslaptis. Benzedrinas vis dar 
veikė, — Džerikas jautė raumenų lengvumą ir proto skvarbumą, ypač 
pavojaus akivaizdoje, — ir jis mintyse ėmė dėkoti Logiui, kad privertė 
jį išgerti tabletę, nes antraip dabar būtų leisgyvis. 

Pakai, Pakai, ką tu padarei? 

Ką tu jai padarei? | 

Džerikas atsargiai išlindo pro tarpą tarp dviejų plataninių klevų 
ir išėjo į pievelę vienoje rūmų pusėje. Priekyje išvydo senojo, Ketvirto- 
jo, bloko — ilgo ir žemo statinio — kontūrus ir už jo stūksantį didelį 
namą. Nupėdinęs pievelės pakraščiu, apėjo namą iš kitos pusės, pra- 
ėjo pro šiukšlių dėžes ir pateko į kiemą. Tai buvo arklidės, kuriose jis 
pradėjo dirbti 1939-aisiais, o dar toliau stovėjo namelis, kuriame Dilis 
Noksas pirmasis bandė prasiskverbti į enigmos paslaptis. Geriau įsi- 
žiūrėjęs Džerikas išvydo ant grindinio akmenų pustuzinį motociklų 
blizgančiais cilindrais ir išmetamaisiais vamzdžiais. Taip besidairant 
atsidarė durys, ir jis trumpam pasirodžiusioje šviesoje suspėjo paste- 
bėti ryšių motociklininką, su antkeliais, šalmu ir odinėmis pirštinė- 
mis, nelyginant viduramžių riterį. Džerikas prisispaudė prie mūrinės 
sienos ir luktelėjo, kol šis apsižergė sėdynę, užvedė variklį ir apsisuko. 
Raudonas motociklo žibintas tik švystelėjo ir dingo už užpakalinių 
vartų. 

Džerikas trumpai susimąstė, gal ir jam pabandžius išeiti pro tuos 
pačius vartus, vis dėlto blaivus protas pasufleravo, kad saugomi tik- 
riausiai ne tik pagrindiniai, bet ir šie vartai. Jis klupinėdamas patraukė 
pro namelį, pro teniso kortus ir galiausiai pro bombų bloką, kuris 
tamsoje drebėjo ne mažiau už lokomotyvų depą. 

Pakėlęs akis aukštyn Džerikas pamatė, kad pačiame dangaus pa- 
kraštyje pasirodė ir ėmė pamažu plėstis blyškiai mėlyna dėmė. Nak- 
tis — jo draugė ir sąjungininkė, jo vienintelė priedanga — jį netrukus 
paliks likimo valiai. Priekyje jis jau galėjo įžiūrėti statybvietę. Žemių 

ir smėlio piramidės. Plokščios stačiakampės plytos ir saldžiakvapiai 
rąstai. 

Jis niekada anksčiau nesidomėjo Blečlio teritoriją juosiančia ap- 
tvara, kuri, kaip paaiškėjo po jos apžiūros, buvo niekas kitas, kaip tik 
gynybinė užtvara iš septynių pėdų aukščio geležinių, aukštyn smai- 
lėjančių stulpų, kurių viršutinė dalis priminė trijų smaigų žeberklus, 
išlenktus į išorę, kad apsaugotų nuo įsibrovėlių. Braukdamas ranka 
per cinkuotą metalą Džerikas visai čia pat, anapus aptvaros, kairėje 
augančiame atžalyne, išgirdo kažką šnarant. Pasitraukęs keletą žings- 
nių atatupstas jis pasislėpė už plieninių sijų rietuvės. Po akimirkos 
pro šalį neskubėdamas, koja už kojos, prasliūkino sargybinis, iš kurio 
pakumpusio silueto ir kojų vilkimo buvo matyti, kad budrumas jam 
nelabai rūpi. 

Džerikas susigūžęs klausėsi tolstančių žingsnių. Aptvara buvo 
maždaug mylios ilgumo. Tarkime, sargybinis apeina ją per penkiolika 
minučių. Gali būti, kad budi du sargybiniai. Galimas dalykas, trys. 

Jei sargybiniai trys, jis turi penkias minutes. 

Jis apsidairė, norėdamas geriau įvertinti situaciją. 

Dviejų šimtų galonų talpos statinės buvo per sunkios, kad jis 
pakeltų, bet čia pat gulėjo į krūvas sukrautos storos lentjuostės ir be- 
toninių drenažo vamzdžių dalys — ir vienas, ir kitas jis būtų pajėgęs 
nutempti iki tvoros. Džerikas ir vėl ėmė plūktis. Kad ir ką jie čia ke- 
tino statyti, viena aišku, kad tai turėjo užimti daug vietos — didžiulis, 
bombų nepramušamas statinys. Statybvietėje išraustos tranšėjos tam- 
soje atrodė bedugnės. LAVONAI PENKIAIS SLUOKSNIAIS. VIRŠUJE IŠ- 
DŽIŪVĘ, APAČIOJE ŠLAPI... 

Jis apvertė vamzdžių dalis ir sustatė jas per penkias pėdas vieną 
nuo kitos. Ant jų užkėlė lentą. Tada vėl atvilko betoninių segmentų, 
kuriuos sukrovė ant pradėtos statyti konstrukcijos, paskui užsikėlė 
ant peties lentjuostę ir, atkrypavęs su ja prie tvoros, atsargiai nuleido 
ant viršaus. Tai buvo dviejų pakopų paaukštinimas — turbūt pirmasis 


praktinio pobūdžio dalykas, kurį jis mokėjo nuo pat vaikystės. Užsi- 

ropštė ant šio išklerusio statinio ir apžvelgė geležinius žeberklus. Tada, 
užkėlęs ant tvoros koją, paieškojo jai atramos. Laimė, aptvara buvo 
skirta sulaikyti potencialiems įsibrovėliams, o ne esantiems viduje. 
Veikiamas cheminio preparato ir desperacijos, Džerikas apsižergė ap- 
tvarą, perkėlė per ją antrą koją ir pakibo kitoje pusėje. Įveikęs likusias 
tris pėdas, bėglys pritūpė aukštoje žolėje ir gaudydamas kvapą ėmė 
klausytis. 

Galiausiai, įkišęs koją per užtvarą į vidų, nuspyrė lentas. 

Jam buvo nė motais, ar kas nors išgirdo bildesį, ar ne. Nie- 
ko nelaukdamas Džerikas nuėjo tolyn per lauką, vis spartindamas 
žingsnius, kol pagaliau ėmė bėgti, slysčiodamas per rasotą žolę. Jam 
iš dešinės buvo didelė karinė bazė, užmaskuota iš tamsos išnyrančia 
medžių juosta. Bėgdamas jis kone fiziškai jautė už nugaros vis labiau 
brėkštantį rytą. Atsigręžė atgal tik pasiekęs kelią. Blečlio Parkas buvo 
virtęs plona žemų, tamsių pastatų, primenančių taškelius ir brūkšne- 
lius, linija horizonte, virš kurios rytinėje dangaus dalyje ryškėjo šaltas 


mėlynas šviesos lankas. 


Pako išsinuomotame bute jam teko lankytis tik kartą, vieną sekma- 
dienio popietę, prieš metus, kai buvo pakviestas į šachmatų partiją. 
Jis neaiškiai prisiminė pagyvenusią namo šeimininkę, beprotiškai 
įsimylėjusią Paką, tąsyk pakvietusią juos į kambarį nuo gatvės pusės 
išgerti arbatos, jos invalidui vyrui švokščiant ir kosėjant viršutiniame 
kambaryje. Jis dar labai gerai prisiminė tą įdomiai vykusią šachmatų 
partiją — Džerikas buvo pranašesnis debiute, Pakas kontroliavo pa- 
dėtį partijai įpusėjus, o pabaigoje iniciatyva vėl priklausė Džerikui. 
Galiausiai varžovai sutarė dėl lygiųjų. 

Almos Terasa. Taip. Almos Terasa. Devintas namas. 

Jis skubėjo, — ėjo dideliais žingsniais, retsykiais imdavo liuok- 
sėdamas bėgti, — stengdamasis laikytis arčiau šaligatvio krašto. 
Miegantis miestas, į kurį Džerikas žvelgė leisdamasis nuo kalvos, vis 

labiau artėjo. Nuo baro sklido vakarykščio alaus kvapas. Metodistų 
koplyčios, kurią jis netrukus priėjo, languose buvo tamsu, ant durų, 
virš kurių prasidėjus karui buvo pritvirtinta iškaba „Atgailaukite, nes 
prisiartino Dangaus karalystė“, kabojo spyna. Jis praėjo po geležinke- 
lio tiltu. Kitoje kelio pusėje buvo Albiono gatvė, tačiau jis ėjo tolyn, 
pro Blečlio Darbininkų vyrų klubą („Kooperacinė bendrovė kviečia 
pasiklausyti Municipaliteto nario A. E. Breitveito paskaitos: „Sovietų 
ekonomika. Ko iš jos galime pasimokyti?“). Už maždaug dvidešimties 
jardų Džerikas įsuko į Almos Terasą. 

Ši gatvė niekuo neišsiskyrė iš kitų: dvi eilės mažų raudonų plytų 
namukų, išrikiuotų lygiagrečiai geležinkeliui. Devintas namas buvo 
identiškas visiems kitiems: su dviem langais antrame aukšte ir vie- 
nu — pirmame, ant visų trijų, lyg gedint, užtrauktos šviesą maskuo- 
jančios užuolaidos, kastuvo ilgio priekinis kiemas“ su jame stovinčiu 
šiukšlių konteineriu ir mediniai varteliai į gatvę. Šie buvo išklypę, 
medinės lentelės suskilinėjusios, apsilupusios ir pilkos lyg į krantą 
vandens išplukdyta mediena, o norint atidaryti ir įeiti į vidų, reikėjo 
juos kilstelėti. Džerikas patampė duris — jos buvo užrakintos — tada 
ėmė belsti kumščiu. 

Pasigirdo garsus kosulys, toks garsus ir staigus, nelyginant būtų 
skalijęs sarginis šuo. Jis atsitraukė per žingsnį atgal ir po akimirkos 
kitos išvydo, kaip antrame aukšte kažkas praskleidė užuolaidą. 

— Pakai, man būtinai reikia su tavimi pasikalbėti! — šūktelėjo 
Džerikas. 

Kažkur tvirtai, monotoniškai kaukšėjo kanopos. Jis apsidairė ir 
išvydo į gatvę įsukantį arklio traukiamą anglių vežimą. Iš lėto pro 
šalį važiuodamas vežėjas nužvelgė jį įdėmiu ir ilgu žvilgsniu, paskui 
pliaukštelėjo vadžiomis ir stambus arklys nedelsiant pasileido ristele. 
Džerikui už nugaros barkštelėjo atitraukiama durų velkė. Durys ma- 


žumėlę prasivėrė. Pro tarpą pasirodė senyvos moters veidas. 


* Apie 110 cm. 

— Prašau man atleisti, — atsiprašė Džerikas, — bet labai svar- 
bus reikalas. Man būtina pasikalbėti su ponu Pakovskiu. 

Šeimininkė akimirką padvejojusi įleido jį į vidų. Senutės ūgis 
vargu ar siekė penkias pėdas, ji atrodė išblyškusi lyg pamėklė šviesiai 
melsvu pamuštu chalatu, iš po kurio matėsi naktiniai marškiniai. Kal- 
bėjo prisidengusi delnu, Džeriko manymu, gėdydamasi rodyti savo 
bedantę burną. 

— Jis savo kambaryje. 

— Gal galėtumėte mane nuvesti? 

Ji nušlepsėjo koridoriumi, svečias nusekė jai iš paskos. Kosulys 
viršuje dar labiau sustiprėjo. Atrodė, kad tuojau ims drebėti lubos ir 
išjudins nešvarų lempos gaubtą. 

— Pone Pakai? — moteriškė pabarbeno į duris. — Pone Pakai? 

Ji atsigręžė į Džeriką ir paaiškino: 

— Tikriausiai jis vis dar miega. Girdėjau, vėlai grįžo. 

— Leiskite man. Ar galiu? 

Mažas kambarėlis buvo tuščias. Džerikas žengė tris žingsnius 
ir atsidūręs prie lango atitraukė užuolaidas. Į pabėgėlio valdas krito 
pilkšva šviesa. Kambaryje buvo viengulė lova, praustuvė, medinis 
krėslas, nedidelis veidrodis iš storo, rausvo ir skaidraus stiklo su jame 
išraižytais paukščiais, metalinėmis grandinėmis nuleistas virš židinio 
atbrailos. Lovoje atrodė greičiau tik gulėta nei miegota, o lėkštutė prie 
galvūgalio pilna nuorūkų. 

Džerikas vėl atsisuko į langą. Įprasta daržovių lysvė ir metaliniais 
lankais apjuosta priešlėktuvinė slėptuvė. Siena. 

— Kas ten? 

— Bet durys juk buvo užsklęstos. 

— Kas ten, kitoje pusėje? Už sienos. 

Senutės ranka tartum prilipo jai prie burnos, o ji pati, atrodo, 
buvo netekusi žado. 

— Stotis... 

Jis stumtelėjo langą. Aklinai uždarytas. 

— Ar name yra užpakalinės durys? 

Ji nuvedė svečią per virtuvę, kuri nuo Viktorijos laikų ne kažin 
kiek tebuvo pasikeitusi. Kalandras. Rankinis siurblys vandeniui pum- 
puoti į praustuvę. 

Užpakalines duris jie rado neužrakintas. 

— Jam nenutiko nieko bloga, tiesa? 

Šeimininkei dantys jau nerūpėjo. Jos burna drebėjo, odą aplink ją 
išvagojo raukšlės, skruostai dar labiau įdubo. 

— Tiesa. Esu tuo tikras. Eikite atgal pas savo vyrą. 

Jis sekė Pako pėdomis. Pėdsakai — dideli ir platūs — vedė tie- 
siai per daržovių lysvę. Atremta į sieną stovėjo didelė arbatos dėžė. 
Džerikui pasilypėjus, ji įlinko ir skilo, bet jis suspėjo permesti koją per 
suodiną mūrinę sieną. Nedaug trūko, kad praradęs pusiausvyrą nu- 
dribtų stačia galva ant betoninio tako, bet vis dėlto pavyko išsilaikyti 
ir užkelti antrą koją. 

Tolumoje sušvilpė traukinys. 


Džerikas jau penkiolika metų nebuvo taip skuodęs, nuo tų laikų, kai 
mokyklos stadione bėgo penkių mylių distanciją su kliūtimis. Tik stai- 
ga pajuto įprastą, kaip visada nuožmų skausmą, nelyginant kas būtų 
jam į šoną smogęs peiliu, dieglį plaučiuose ir rūdžių skonį burnoje. 

Pro užpakalinį įėjimą įpuolęs į Blečlio geležinkelio stotį, ener- 
gingai mosuodamas rankomis nurūko už kampo, į peroną, išbaidyda- 
mas pulką švino spalvos balandžių, kurie plasnodami sparnais tarytum 
sunkus debesis pakilo aukštyn ir vėl nutūpė ant žemės. Po valandėlės 
jo batai jau kaukšėjo į geležines pėsčiųjų tilto konstrukcijas. Laiptais 
jis lėkė šokinėdamas išsyk per dvi pakopas. Jam iš kairės ir dešinės pro 
plyšius lentose aukštyn veržėsi baltų dūmų fontanai — po tiltu lėtai 
pūškavo garvežys. 

Buvo ankstyvas metas, laukiančiųjų nedaug, ir Džerikas, nusilei- 


dęs iki pusės laiptų, vedančių į šiaurinę platformą, pastebėjo už kokių 

trisdešimties jardų, visai prie pat bėgių stovintųį Paką su nedideliu la- 
gaminu rankose, žvilgsniu lydintį pro šalį lėtai slenkant; vagoną. Dže- 
rikas stabtelėjo, įsitvėrė ranka į turėklą ir palinkęs į priekį ėmė gaudyti 
orą. Benzedrino veikimas jau baigiasi, suprato jis. Traukinys krestelėjo 
ir sustojo, Pakas apsidairė ir neskubėdamas žengė prie vagono, atidarė 
duris ir dingo viduje. 

Laikydamasis už turėklų Džerikas peršoko paskutinius likusius 
laiptelius ir bemaž įgriuvo į tuščią kupė. 

Jis tikriausiai buvo net kelioms minutėms praradęs sąmonę, nes 
negirdėjo nei uždaromų durų trinktelėjimo, nei švilpuko, pranešančio 
apie traukinio išvykimą. Atsipeikėjęs pirmiausia pajuto lingavimą. 
Minkštasuolis buvo šiltas ir pilnas dulkių, nuo kurių kimšosi nosis. 
Ant jo įsitaisęs Džerikas klausėsi raminančio ratų dunksėjimo: dun- 
dun-dun-dun, dun-dun-dun-dun, dun-dun-dun-dun... Jis atsimerkė. 
Baltu dangumi lėtai slinko melsvas debesėlis rausvu pakraščiu. Jam 
buvo taip gera, kaip buvo tik vaikystėje, ir Džerikas vos neužsnūdo, tik 
ūmai pajuto kažkokią neapibrėžtą grėsmę ir tada viską prisiminė. 

Pirmiausia jis prisivertė atsisėsti, tada ėmė mankštinti skaudamą 
galvą — pakraipė, pasukiojo „aštuoniukę“, — paskui pravėrė langą ir 
iškišo ją į šalto oro šuorą. Jokio ženklo su gyvenvietės pavadinimu. Vien 
gyvatvorių juosiamos lygumos su kur ne kur įsiterpiančiais klojimais ir 
ryto saulėje spindinčiais vandens telkiniais. Traukinys dundėjo vingiu, 
todėl pro langą buvo matyti garvežys, nuo kurio atgal, virš juodų vagonų 
virtinės, driekėsi dūmų vėliava. Jie lėkė į šiaurę pagrindine vakarų pa- 
krantės magistrale, vadinasi, pakeliui, kiek jis pamena, laukia Nortamp- 
tonas, Koventris, Birmingamas, tikriausiai Mančesteris, Liverpulis... 

Liverpulis? 

Taip, Liverpulis. O paskui — keltu per Airių jūrą. 

Jėzau. 

Situacijos netikėtumas, o kartu paprastumas ir akivaizdumas, jį 
pribloškė. Priešpriešiais virš sėdynių Džerikas pastebėjo avarinio stab- 
dymo laidą („Bauda už naudojimą be reikalo — 20 svarų sterlingų“) ir 

instinktyviai panoro jį truktelėti. Tačiau kas iš to? Gerai pagalvok. Tave 
išlaipins iš traukinio, nesiskutusį, be bilieto, keistomis, lyg stiklinėmis 
akimis, bandant; įtikinti skeptišką palydovą, jog traukiniu važiuoja 
išdavikas. O ką Pakas? Jis paprasčiausiai išliptų ir dingtų. Džerikas 
staiga suprato savo padėties absurdiškumą. Jis juk neturėjo pinigų net 
bilietui. Jo kišenėse buvo tik kriptogramos. 

Reikia greičiau jomis atsikratyti. 

Išsitraukęs jas iš kišenės, suplėšė į skutelius, paskui, vėl iškišęs 
pro langą galvą, paleido juos į oro sūkurį. Šalta banga pagavo popier- 
galius, pakėlė aukštyn, virš vagono, ir po akimirkos jie dingo iš akių. 
Pasukęs galvą į kitą pusę, Džerikas bandė atspėti, ar toli dabar galėtų 
būti Pakas. Nuo stipraus vėjo jam užgniaužė kvapą. Už trijų vagonų? 
O galuž keturių? Jis įtraukė galvą į vidų, uždarė langą, atsikėlęs perėjo 
siūbuojančia kupė ir atidarė duris į koridorių. 

Atsargiai apsidairė. 

Vagonas buvo standartinis, prieškarinis, tamsus ir nešvarus. 
Koridorius, kurį, laikantis šviesos maskavimo reikalavimų, apšvietė 
blyškiai melsvos lemputės, buvo nuodų buteliuko spalvos. Keturios 
kupė iš vienos pusės laisvos. Jungiamosios durys iš abiejų galų vedė į 
gretimus vagonus. 

Džerikas nusvyravo į traukinio priekį. Praeidamas pro kiekvieną 
kupė, žvilgtelėdavo į jos vidų. Vienoje kortomis pliekė du jūreiviai, ki- 
toje apsikabinę vienas kitą miegojo jauni sutuoktiniai, trečioje sėdėjo 
šeima — motina, tėvas, berniukas ir mergaitė — ir dalijosi sumušti- 
niais bei arbatos termosu. Kūdikį krūtimi maitinusi motina, pastebė- 
jusi praeinančiojo žvilgsnį, sutriko ir nusisuko į kitą pusę. 

Atidaręs į gretimą vagoną vedančias duris, jis atsistojo tarpe 
tarp vagonų. Jungiamasis tiltelis svyravo ir kratėsi nelyginant at- 
rakcione. Džerikas kluptelėjo ir susitrenkė kelį. Dirstelėjęs Žemyn, 
pro trijų colių tarpą išvydo dusliai žvangančias movas, o dar žemiau, 
už jų — akyse mirgančią Žemę. Žengė į kitą vagoną, ir pačiu laiku, 


nes iš vienos kupė pasirodė stambus, nesišypsantis palydovo veidas. 

Džerikas vikriai įlindo į tualetą ir užsikabino duris. Iš pradžių jis pa- 
manė, kad tualete jis ne vienas, o su kažkokiu bastūnu ar benamiu, 
tačiau staiga suprato, jog gelsvas veidas, siauros ir karščiuojančios akys, 
sutaršyti plaukai ir dviejų dienų melsvai juodi šeriai yra jo atvaizdas 
veidrodyje. Užsikimšęs unitazas dvokė. Iš permirkusio ir nešvaraus 
ritinio išsivyniojusi tualetinio popieriaus juosta tarytum išpainiotas 
tvarstis apsivijo jam apie koją. | 

— Bilietą, prašyčiau, — garsiai stuktelėjęs į duris pareikalavo pa- 
lydovas. — Prakiškite pro durų apačią. 

— Palikau jį savo kupė. 

— O, nejaugi? — Pareigūnas paklebeno rankeną. — Būtų gerai, 
kad išeitumėte ir parodytumėte. 

— Blogai jaučiuosi. — Tai, beje, buvo tikra teisybė. — Aš jį pa- 
likau, galite nueiti ir pažiūrėti. 

Džerikas spaudė degančią kaktą prie šalto veidrodžio stiklo. 

— Duokite man penkias minutes. 

Palydovas suniurnėjo: 

— Aš dar ateisiu. 

Pareigūnui atidarius jungiamąsias duris, Džerikas išgirdo ūžiant 
traukinio važiuoklę, paskui durys trinktelėdamos užsidarė. Luktelėjęs 
keletą sekundžių jis atkabino duris. 

Pako nesimatė nei šiame vagone, nei kitame, o šokdamas į tre- 
čiąjį vaikinas pajuto, kad traukinys pradeda stabdyti. Jis nuskubėjo 
koridoriumi. 

Dviejose kupė buvo įsitaisę kareiviai paniurusiais veidais, po šešis 
kiekvienoje, nuleistais prie kojų ginklais. 

Kita kupė buvo tuščia. 

O štai ir Pakas. 


Jis sėdėjo nugara į garvežį, palinkęs į priekį — taip, tas pats, gerai 


pažįstamas Pakas, dailus, tvirto sudėjimo vyras — ir alkūnėmis pasi- 

rėmęs į kelius gyvai su kažkuo kalbėjosi. Deja, jo pašnekovo Džerikas 
nematė. 

Tai — Klerė, mąstė jis. Ten turėtų būti Klerė. Ten tikriausiai 
Klerė. Pakas išsiveža ją su savimi. 

Jis nusisuko nuo kupė ir stengdamasis neatkreipti į save dėme- 
sio ėmė trauktis tolyn, dėdamasis norįs pasižiūrėti pro nešvarų langą. 
Artėjo kažkoks miestas, — pravažiavus krūmynus, pasirodė prekiniai 
vagonai, sandėliai, — Džerikas tuojau išvydo bevardį peroną, kurio 
laikrodžio rodyklės buvo sustojusios likus dešimčiai minučių iki dvy- 
liktos, ir išblukusius reklaminius skelbimus, kuriuose linksmos, ap- 
kūnios merginos viliojo atostogas praleisti jau seniai užsidariusiuose 
Bornmuto ir Pajūrio Klaktono kurortuose. 

Traukinys, iš lėto slinkęs dar kelis jardus, staiga sustojo tiesiai 
priešais stoties bufetą. 

— Nortamptonas! — šūktelėjo vyriškas balsas. — Nortamptono 
stotis! 

Ką jis darytų, jeigu ten iš tiesų Klerė? 

Tačiau tai buvo ne ji. Dar kartą žvilgtelėjęs į; kupė, Džerikas iš- 
vydo jauną vy74 — tvarkingai apsirengusį, įdegusį tamsiaplaukį ere- 
liška nosimi, kurio visi bruožai bylojo jį esant svetimša/į. Matė jį labai 
trumpai, nes šis jau buvo atsistojęs ir ką tik paleidęs Pako plaštaką, 
kurią atsisveikindamas spaudė abiem rankomis. Nepažįstamasis nu- 
sišypsojęs (jo balti dantys net spindėjo) linktelėjo, tartum patvirtin- 
damas įvykusį sandorį, išėjo iš kupė ir jau netrukus skubiai žingsniavo 
peronu, kampuotais pečiais irdamasis per tirštą minią. Pakas, palydėjęs 
jį žvilgsniu, uždarė duris ir atsisėdęs atgal į savo vietą pranyko iš Dže- 
riko akiračio. 

Pako pabėgimo planas jam buvo nežinomas, tačiau viena aiš- 
ku — Klerei Romili vietos jame neatsirado. 

Džerikas staiga nusisuko. 

Netikėtai jis suprato, kaip viskas galėjo būti. Pakas šeštadienio 


vakarą sėdo ant dviračio ir nuvažiavo į vasarnamį kriptogramų, tačiau 

ten užtiko Džeriką. Sugrįžęs vėliau pamatė, kad kriptogramos dingo. 
Savaime suprantama, Pakas pamanė, kad jos atsidūrė pas Džeriką, 
kuris, kaip bet kuris lojalus savo šaliai pilietis, tuojau pat kreipsis į 
vyresnybę ir įduos Klerę. 

Džerikas vėl dirstelėjo į kupė. Pakas tikriausiai buvo prisidegęs 
cigaretę. Dūmai tvenkėsi į platų, pilkai melsvą klodą. 

Tačiau tu negalėjai leisti, kad tai įvyktų, nes ji buvo vienintelė 
jungtis tarp tavęs ir vogtų dokumentų. Be to, tau reikėjo laiko, kad su 
savo draugu užsieniečiu suspėtumei sudaryti pabėgimo planą. 

Taigi ką tu jai padarei? 

Švilpesys. Garvežys išspjovė garų kamuolį. Platforma sudrebėjo 
ir ėmė slysti. Tačiau vargu ar Džerikas, paskendęs savo svarstymuose, 


tai pastebėjo. 


Toliau įvykiai klostėsi labai greitai, ir jeigu tam, kas nutiko, neturime 
vieno išsamaus paaiškinimo, tai tik dėl to, kad juos lėmė daug įvairių, 
tarpusavyje susijusių veiksnių: atminties sutrikdymas, naudojant fizinę 
prievartą, dviejų šioje istorijoje veikusių asmenų mirtis, biurokratinis 
Tarnybinių paslapčių įstatymo pritaikymo praktikoje mechanizmas. 

Veiksmas plėtojosi daugmaž taip. 

Už apytiksliai dviejų mylių į šiaurę nuo Nortamptono geležin- 
kelio stoties, šalia Kingstorpo kaimo, pagrindinė vakarų pakrantės 
geležinkelio magistralė iešmu jungėsi su atšaka, vedančia į Regbį. 
Traukinys, prieš penkias minutes įspėjus mašinistą, buvo nukreiptas 
nuo įprasto maršruto, į vakarus, kaip tik šia atšaka, o netrukus po to 
užsidegė raudonas signalas, perspėjantis apie priešais esančią kliūtį. 

Kai Džerikas neskubėdamas darė Pako kupė duris, traukinys jau 
lėtino greitį, bet jis to nepastebėjo. Durys atsidarė labai lengvai, vos 
stumtelėjus pirštu. Iš vidaus vingiuodami veržėsi dūmai. 

Pakas tuo pat metu gesino cigaretę (jo peleninėje vėliau bus rastos 
penkios nuorūkos) ir leido žemyn langą — greičiausiai todėl, kad buvo 

pastebėjęs, jog traukinys mažina greitį, ir nekantravo greičiau sužinoti 
priežastį — kas Žino, gal diversija, gal dar kas nors. Išgirdęs atidarant 
duris, jis atsisuko į jas, ir tą akimirką jo veidą iškreipė keista grimasa. Jis 
buvo susiraukšlėjęs, įsitempęs ir panėšėjo į kaukę. Pakas jau buvo miręs, 
ir jis tai gerai žinojo. Gyvos atrodė tik jo akys, vis dar spindėjusios po 
aukšta kakta. Jos lakstė nuo Džeriko prie koridoriaus, prie lango, pas- 
kui vėl prie Džeriko. Pako akys išdavė jo beprotiškas ir beviltiškas pa- 
stangas vienu metu apskaičiuoti visus šansus, kampus ir trajektorijas. 

— Ką tujai padarei? — paklausė Džerikas. 

Pakas rankoje laikė vogtą „Smith and Wesson“, saugiklis buvo 
nuleistas. Jis iškėlė revolverį. Akys ir toliau bėgiojo tuo pačiu maršru- 
tu: Džerikas, koridorius, langas, dar kartą Džerikas ir galiausiai vėl 
langas. Ištiesęs ranką su ginklu į priekį, jis atlošė galvą atgal, bandyda- 
mas įžiūrėti, kas nutiko ant bėgių kelio. 

— Kodėl stojame? 

— Ką tujai padarei? 

Pakas mostelėjo revolveriu, duodamas jam ženklą nešdintis, ta- 
čiau Džerikui tai buvo nė motais. Jis žengė dar vieną žingsnį artyn. 

Pakas norėjo ištarti kažką panašaus į „Prašau, neversk manęs...“, 
bet tą akimirką — kitaip nei farsu nepavadinsi — atsidarė durys, ir 
įėjo palydovas, kuriam magėjo pamatyti Džeriko bilietą. 

Valandėlę ši keista trijulė — palydovas stambiu veidu, nuo- 
bodžiaujančio žmogaus išraiška, kurią jau keitė nuostaba, revolveriu 
mosuojantis išdavikas ir tarp jų įsiterpęs kriptoanalitikas — taip ir 
sustojo, bet tai, kas dėjosi paskui, įvyko beveik iškart. 

Pirmasis prabilo pareigūnas, pareikalavęs „Atiduokite jį man“ 
ir metęsis prie Pako. Nuaidėjo šūvis. Pokštelėjimas priminė antausio 
garsą. Palydovas kažką išstenėjo ir nuleido akis žemyn, į pilvą, tartum 
staiga būtų pajutęs dieglį žarnyne. Garvežio ratai užsiblokavo, pasi- 
girdo džeržgimas, traukinys ūmai sustojo ir visa trijulė akimirksniu 
atsidūrė ant grindų. 


Atrodo, pirmasis šiaip ne taip išsikepurnėjo Džerikas. Jis puikiai 

prisiminė, kaip padėjo atsistoti Pakui, ištraukdamas jį iš po užvirtusio 
palydovo, kuris išbalęs ir plūsdamas kraujais kažką švokštė. Kraujas ver- 
žėsi iš jo gerklės ir nosies, iš munduro priekio, net pro kelnių apačią. 

Džerikas pasilenkė prie pareigūno ir kvailai — šiaip ar taip, jis 
dar niekada nebuvo matęs sužeisto žmogaus — pareiškė: 

— Reikia jam iškviesti gydytoją. 

Koridoriuje pasigirdo bruzdėjimas. Džerikas pakėlė galvą ir iš- 
vydo tarpduryje stovintį Paką, rankoje laikantį į jį nukreiptą „Smith 
and Wesson“. Kita ranka jis laikė suėmęs sau už riešo ir raukėsi, lyg 
būtų pasitempęs sausgysles. Džerikas tik užsimerkė, laukdamas šūvio, 
bet tuo metu Pakas — jis buvo tuo tikras, nes pastarasis kalbėjo labai 
aiškiai, taisyklinga anglų kalba — tarė: 

— Aš ją nužudžiau, Tomai. Aš labai atsiprašau. 


Po šių žodžių jis dingo. 


Anot oficialaus protokolo, laikrodis tuo metu rodė šiek tiek daugiau 
nei ketvirtį aštuntos, tai yra septintą valandą septyniolika minučių, 
aušo graži diena. Džerikas, atsistojęs ant vagono slenksčio, girdėjo, 
kaip netoliese, giraitėje, gieda juodasis strazdas, o virš lauko čiulba 
dirvinis vieversys. Išilgai traukinio, tiesiai priešais rytmečio saulę, atsi- 
darinėjo vagonų durys, pro kurias į lauką šokinėjo keleiviai. Garvežys 
leido garų kamuolius, o už jo neaukštu geležinkelio pylimu ropštėsi 
būrys kareivių, kuriems, Džeriko nuostabai, vadovavo niekas kitas, 
kaip tik Vaigramas. Čia pat, Džerikui iš dešinės, rikiavosi traukiniu 
vykusieji kariai. Pakas buvo vos už dvidešimties jardų. Džerikas stryk- 
telėjo iš vagono ant pilkų takelio akmenų ir leidosi jo vytis. 

Kažkas labai garsiai, kone jam už nugaros, suriko: 

— Traukis, kvaily, iš kelio! 

Nors patarimas buvo išmintingas, Džerikas jo nepaisė. 

Ne, pagalvojo jis, taip palikti negalima, jam reikia dar labai daug 


išsiaiškinti. 

Jis skuodė iš paskutiniųjų. Kojos atrodė tarytum švininės. Tačiau 
Pakui buvo nė kiek ne lengviau. Bėglys šlubčiodamas leidosi per pie- 
vą — vėliau, atliekant skrodimą, jo kairiajame gurnelyje bus aptiktas 
nežymus lūžis, atsiradęs galbūt nuo kritimo kupė, o galbūt šokant iš 
traukinio, to jau niekas nesužinos, tačiau kiekvienas žingsnis jam buvo 
skausmingas. Netoliese ganėsi nedidelė Džersio karvių banda — gal- 
vijai nelyginant žiūrovai stadione atrajodami stebėjo varžybas. 

Jauna pavasario žolė skleidė švelnų kvapą, gyvatvorės jau buvo 
sukrovusios pumpurus. Džerikas lipo Pakui ant kulnų, kai šis atsigręžė 
ir šovė. Vargu ar jis taikėsi į savo persekiotoją, mat kulka praėjo gerokai 
pro šalį. Tikriausiai tai buvo tik atsisveikinimo gestas. Jo akys atrodė 
negyvos. Nieko nematančios, tuščios. Nuo traukinio pusės pasigirdo 
atsakantis poškėjimas. Pavasario rytą perskrodė zvimbesys, sakytumei 
bitės būtų gainiojusios bėglius. 

Penkios kulkos pataikė į Paką, dvi pasivijo Džeriką. Eiliškumą 
sunku nustatyti. Džerikas pasijuto nelyginant parblokštas automobi- 
lio — ne tiek skaudžiai, kiek stipriai. Pirmoji kulka jį apsuko aplink, 
paskui tarytum stumtelėjo į priekį. Jis dar kažkokiu būdu bėgo tolyn, 
nors kojos jau pynėsi, dar matė, kaip Pako nugaroje atsivėrė skylė, 
paskui antra, trečia, o netrukus bėglio galva nusidažė raudoniu, bet 
tuo metu Džerikas pajuto dar vieną smūgį — šįsyk jau per stiprų, kad 
galėtų išsilaikyti ant kojų. Jis gracingai apsisuko lanku per dešinįjį petį 
ir susmuko. Iš dangaus tuo metu ėmė krapnoti, ir paskutinė jo mintis 
buvo, kaip gaila, iš tiesų, 4aip gai/a, Jabai gaila, kad lietus sugadins tokį 
gražų rytą. 


Septinta dalis 


PAPRASTASIS TEKSTAS 


PAPRASTASIS TEKSTAS: originalus, 
suprantamas tekstas, koks jis buvo iki 
užšifruojant, atskleistas dešifravimo 
arba kriptoanalizės metodu. 


Kriptografijos leksikonas 
(„Visiškai slaptai“, Blečlio Parkas, 1943) 


Vėjo linguojamos obelys verkė žiedlapiais. Jie sukosi leisdamiesi ant 
kapų ir tarytum sniegas gulė krūvelėmis priešais skalūninius ir mar- 
murinius antkapius. 

Hestera Volis, atrėmusi dviratį į neaukštą mūrinę sieną, stebėjo 
sceną. Ką gi, toks gyvenimas, mintijo ji, ir nieko tu, žmogau, ne- 
pakeisi — gamtos dėsniai negailestingi. Iš bažnyčios vidaus sklido 
griaudžiantys vargonų tonai. „O, Dieve, tu buvai per kartų kartas 
mūsų priebėga...“ Niūniuodama sau po nosimi ji užsimovė pirštines, 
paskui susikišo po kepure neklusnias plaukų sruogas, ištiesino pečius 
ir plokštėmis išklotu taku patraukė į priebažnytį. 

Tiesą sakant, jeigu ne ji, tai atminimo pamaldos taip ir nebūtų 
įvykusios. Tai ji įtikino vikarą atverti Blečlio Švč. Mergelės Marijos 
bažnyčios duris, nors ir sutikdama su pastarojo išsakyta pastaba, kad 
už „netikinčius“ — šį žodį jis ištaręs pabrėžtinai oficialiai — bažny- 
čioje paprastai nesimeldžiama. Tai Hestera pasamdė vargonininką ir 
nurodė jam ką groti (Bacho Pre/iudą ir Fugą E bemo! major, kai visi 
susirinks, ir Sanctus iš Faurė Reguiem pamaldoms pasibaigus). Tai ji 
parinko giesmes, kurios turėtų būti giedamos, ji atspausdino kvietimus 
į atminimo pamaldas, ji papuošė navą pavasario gėlėmis, ji užrašė skel- 
bimus ir iškabino juos visoje Parko teritorijoje („Trumpos atminimo 
pamaldos bus laikomos penktadienį, balandžio šešioliktą, dešimtą 
valandą...“), ji nesumerkė akių visą naktį išvakarėse, nerimaudama dėl 
to, kas būtų, jei niekas neatvyktų. 

Vis dėlto jie susirinko. 

Vilkėdamas amerikiečių karinio jūrų laivyno uniforma atvyko lei- 
tenantas Krameris, iš Trečiojo bloko stebėjimo skyriaus atvyko daktaras 
Veicmanas, taip pat panelė Monk su merginomis iš vokiečių pranešimų 

archyvo, indeksavimo — karinių oro pajėgų ir sausumo kariuomenės — 
skyrių vadovai ir būrelis jaunų drovių vaikinų juodais kaklaraiščiais, ir 
dar daug kitų — jų vardų nei pavardžių Hestera niekuomet nebuvo 
girdėjusi, tačiau jie vienaip ar kitaip buvo susiję su šešis mėnesius Bleč- 
lio Parke dirbusia Klere Aleksandra Romili, gimusia tūkstantis devyni 
šimtai dvidešimt antrų metų gruodžio dvidešimt pirmą ir mirusia (po- 
licijos kruopščiai atliktais skaičiavimais) tūkstantis devyni šimtai ketu- 
riasdešimt trečiųjų kovo keturioliktą. Ilsėkis ramybėje. 

Hestera sėdėjo pirmame suole, rankose laikydama Bibliją su pa- 
žymėtu tekstu, kurį ji ketino skaityti (Pirmas laiškas korintiečiams, 
penkioliktas skyrius: „Štai, aš jums atskleidžiu paslaptį...“), ir kiek- 
vieną kartą, kai tik kas nors įeidavo, ji atsigręždavo atgal, tikėdamasi 
išvysti 77, deja, kaskart turėdavo nusivilti. 

— Mums jau iš tikrųjų reikėtų pradėti, — pareiškė vikaras, 
nervingai dirstelėjęs į savo laikrodį. — Pusę vienuoliktos numatytos 
krikšto apeigos. 

— Jei malonėtumėte, vikare, palaukime dar minutę. Kantry- 
bė — krikščioniška dorybė. 

Virš navos kilo gėlių — nekaltumą simbolizuojančių baltų lelijų 
žaliais, stambiais kotais, baltų tulpių, melsvų plukių — kvapas... 

Ji jau senokai bematė Tomą Džeriką. Kiek jai yra žinoma, jis 
galėjo žūti. Tai, kad jis liko gyvas, Hestera sužinojo tik iš Vaigramo, o 
šis net nesiteikė pasakyti, kurioje ligoninėje jis guli, ką jau kalbėti apie 
leidimą aplankyti. Vis dėlto Vaigramas sutiko perduoti jam kvietimą į 
pamaldas, o kitą dieną ją informavo, kad ligonis atsakęs teigiamai, tai 
yra jis norėtų dalyvauti atminimo pamaldose. 

— Tačiau vyrukas vis dar negaluoja, todėl patarčiau nepuoselėti 
pernelyg didelių vilčių. 

Beje, Džerikas, anot Vaigramo, greitai turėsiąs išvykti, mat jam rei- 
kalingas ilgas poilsis. Hestera per daug nekreipė dėmesio į toną, kuriuo 
jis tai pareiškė, sakytum Džerikas būtų tapęs valstybės nuosavybe. 


Penkios minutės po dešimtos vargonai nutilo. Stojo nejauki tyla, 

kurią pertraukdavo į grindis brūžinamų kojų garsas arba kosčiojimas. 
Ėmė kikenti kažkuri mergina iš vokiečių pranešimų archyvo, tačiau 


netrukus ją nuramino panelė Monk, visiems girdint liepusi tuojau pat 


nutilti. 
— Keturi šimtai septyniasdešimt septintoji giesmė, — paskelbė 
vikaras, žvilgtelėdamas į Hesterą. — „Diena, kurią davei mums, Vieš- 


patie, jau baigės.“ 

Pamaldų dalyviai atsistojo. Vargonininkas paspaudė drebant; D. 
Pasigirdo giesmės žodžiai. Kažkur visai čia pat, už nugaros, Hestera 
išgirdo gražų Veicmano tenorą. Jiems pradėjus giedoti penktąją eilutę 
(„Tavasis sostas, Viešpatie, stovės per amžius, / O šio pasaulio karalys- 
tės žlugs“), sugirgždėjo atidaromos bažnyčios durys. Mergina atsisuko, 
ja pasekė dar maždaug pusė pamaldų dalyvių, kaip tik tuo metu, kai po 
pilka akmenine arka pasirodė laibas ir nusilpęs, Vaigramo prilaikomas, 
tačiau, ačiū Dievui, gyvas — be abejo, kad gyvas — Džerikas. 


Stovėdamas bažnyčios gale, apsirengęs apsiaustą neseniai užadytomis 
kulkų paliktomis skylėmis, Džerikas norėjo iškart net kelių dalykų. 
Pirmiausia jis norėjo, kad Vaigramas atitrauktų nuo jo savo prakeiktas 
rankas, nes tai jis vertė sliūkinti koja už kojos. Taip pat norėjo, kad jie 
liautųsi giedoję šią giesmę, nes ji jam visada primindavo paskutinę 
mokslo metų dieną. Ir dar norėjo, kad jam nereikėtų dalyvauti pamal- 
dose. Vis dėlto teko. Jis negalėjo neatvykti. 

Džerikas mandagiai išsilaisvino iš Vaigramo rankos ir nepade- 
damas nuėjo į artimiausią suolą. Sveikindamasis linktelėjo Veicmanui 
ir Krameriui. Giesmė jau artėjo į pabaigą. Pet; vis dar maudė — kalta 
buvo varginanti kelionė. „Tavoji karalystė stovės ir augs per am- 
žius, — giedojo žmonės, — kol tavo kūriniai visi į ją sueis.“ Džerikas 


užsimerkė ir įkvėpė sodraus lelijų aromato. 

Pirmoji kulka, toji, kurią jis pajuto kaip automobilio smūgį, sužeidė į 
kairįjį apatinį nugaros plotą, praėjo pro keturis raumenų sluoksnius, 
kliudė vienuoliktąjį šonkaulį ir išėjo pro šoną. Antroji, apsukusi jį lan- 
ku ir sudraskiusi dalį deltinio raumens, liko įsmigusi giliai dešiniojo 
peties srityje, todėl ją teko išimti chirurginiu būdu. Džerikas neteko 
daug kraujo. Prie viso to reikėtų pridėti dar ir kraujo užkrėtimą. 

Izoliuotas nuo pasaulio, saugomas sargybinio, jis gulėjo karinėje 
ligoninėje, netoli Nortamptono. Izoliuotas buvo tikriausiai todėl, kad 
kliedėdamas neišplepėtų apie enigmą, o saugomas, kad nemėgintų pa- 
bėgti, nors pastaroji priežastis atrodė absurdiška — jis gi nežinojo net 
kur esąs. 

Džerikas sapnavo — jam atrodė, kad sapnas truko kelias dienas, 
bet tai tikriausiai buvo tik sapno fragmentas, — kad guli jūros dugne, 
ant balto smėlio, ir mėgaujasi per jį besiritančia šilta srove. Kartkartė- 
mis jis iškildavo į paviršių, į šviesą, ir atsidurdavo kambaryje aukštomis 
lubomis, pro kurio didelius grotuotus langus buvo matyti medžiai. O 
retsykiais, nubudęs tamsoje, išvysdavo apvalų geltoną mėnulį ir kažką, 
palinkusį jam virš galvos. 

Prabudęs pirmą rytą Džerikas panoro pasimatyti su gydytoju. 
Jam knietėjo sužinoti, kas vis dėlto įvyko. 

Atėjęs gydytojas paaiškino, kad Džerikas atsitiktinai sužeistas. 
Akivaizdu, kad jis buvo atsidūręs per arti karinio poligono, kur tik- 
riausiai vyko šaudymo pratybos („Traukis, kvaily, iš kelio!“), ir tik per 
stebuklą likęs gyvas. 

Ne, ne, ginčijosi pacientas. Buvo visiškai ne taip. Jis bandė atsi- 
kelti, tačiau pajutęs veriantį skausmą nugaroje tik garsiai suriko. 

Jie suleido Džerikui skausmo slopinamųjų vaistų, ir jis vėl nu- 
grimzdo į jūros dugną. 

Pagaliau, kai jis pradėjo pamažu atsigauti, ėmė kisti jo patiriamų 
kančių pusiausvyra. Iš pradžių devynias dešimtąsias kančios sudarė 
fiziniai skausmai ir tik vieną dešimtąją — psichinė kančia; vėliau liko 


aštuonios dešimtosios prieš dvi dešimtąsias; dar vėliau — septynios 

prieš tris, ir taip toliau, kol jo fizinės ir psichinės kančios susikeitė 
vietomis, pradinė proporcija tapo atvirkščia, ir Džerikas veik norėdavo, 
kad vėl sugrįžtų toji diena, kai tvarsčių keitimas sukeldavo didžiausią 
agoniją, mat tikėdavosi, kad fizinis skausmas galėtų numalšinti jo 
skaudžius prisiminimus. 

Tiesa, jis matė tik fragmentą, o ne visą vaizdą. Tačiau kiekvie- 
nas bandymas išsiaiškinti arba reikalavimai pasimatyti su kuo nors iš 
vyresnybės — trumpai tariant, elgesys, kuris galėjo būti interpretuo- 
jamas kaip „varginantis“ — baigdavosi adatos dūriu, nuo kurio jis vėl 
nerdavo į užmarštį. 

Džerikas išmoko susitaikyti su esama situacija. 

Jis leido laiką skaitydamas detektyvinius kūrinius, dažniausiai 
Agatos Kristi romanus, kuriuos jam atnešdavo iš ligoninės biblio- 
tekos. Tai buvo mažo formato, raudonai apkraštuotos knygos, nuo 
dažno skaitymo apšiurusiais lapais su juose vis pasitaikančiomis keis- 
tomis dėmėmis, į kurias Džerikas stengėsi nekreipti per daug dėmesio. 
„Lordas Edžveras miršta“, „Tiria Parkeris Painas“, „Septynių ciferbla- 
tų paslaptis“, „Žmogžudystė klebonijoje“. Knygą jis perskaitydavo per 
dvi, kartais per tris dienas. Ligoninės bibliotekoje buvo ir knygų apie 
Šerloką Holmsą, todėl vieną popietę jis porą palaimingų valandų 
bandė išaiškinti Abo Slenio iš romano „Šokantys žmogiukai“ šifrus 
(Džerikas nustatė, kad jie buvo sukurti, naudojantis Pleifero kvadratų 
sistema ir pritaikant apverstą ir veidrodinį vaizdą), deja, įsitikinti, ar jo 
atradimas teisingas, jis negalėjo, mat jie nėleido naudotis nei pieštuku, 
nei popieriumi. 

Baigiantis pirmajai savaitei, jis jautėsi jau pakankamai stiprus, 
kad be pagalbos galėtų nueiti į koridoriuje, už kelių žingsnių, esantį 
tualetą. 

Per visą tą laiką jį lankė du žmonės: Logis ir Vaigramas. 

Logis pas jį buvo atvykęs tikriausiai pirmosiomis balandžio die- 
nomis. Nors diena ėjo vakarop, bet buvo dar pakankamai šviesu, tik jo 
mažoje palatoje jau driekėsi ilgoki šešėliai, kuriuos metė baltai nudažyta 

ir subraižyta vamzdinio metalo lova, stalelis su ratukais, ant kurio stovė- 
jo ąsotis su vandeniu ir metalinis dubuo, kėdė. Džerikas buvo apreng- 
tas nublukusia pižama kadaise mėlynais dryžiais ir vos judino ištiestų 
rankų riešus. Išėjus medicinos seseriai, Logis nelengvai užsiropštė ant 
aukštos lovos krašto ir pasakė, kad visi jam siunčia labų dienų. 

— Net Baksteris? 

— Net Baksteris. 

— Netgi Skaineris? 

— Hm, ne, galbūt Skaineris ir nesiunčia. Nors, atvirai kalbant, 
Skainerį dabar retai matau. Jam dabar ne tai rūpi. 

Logis valandėlę pasakojo apie tai, ką pastaruoju metu kiekvienas 
kolega veikia, o paskui ėmė pasakoti apie Atlanto vandenyne užvirusį 
mūšį, kuris, kaip Keivas buvo numatęs, tęsėsi beveik visą savaitę. Kol 
laivų vilkstinės pasiekė zoną, kontroliuojamą Britanijos karinių oro 
pajėgų, priešo povandeniniai laivai nuskandino dvidešimt du preky- 
binius laivus. Sąjungininkų pajėgų nuostoliai sudaro šimtą penkias- 
dešimt tūkstančių tonų prarastų laivų ir šimtą šešiasdešimt tūkstančių 
tonų krovinių, įskaitant ir tas pieno miltelių atsargas, kurių, kaip tada 
žiauriai pajuokavo Skaineris, būtų užtekę dviem savaitėms. Žinoma, 
laivui nuskendus, vandenynas turėjo nusidažyti baltai. Die grėsste 
Geleitzugschlacht aller Zeiten — taip apie šį mūšį kalbėjo Vokietijos 
radijas, ir bent tąsyk tie šunsnukiai nemelavo. Didžiausias visų laikų 
konvojaus mūšis. 

— Kiek žuvusiųjų? 

— Apie keturis šimtus. Dauguma amerikiečiai. 

Džerikas suniurnėjo. 

— Ar nuskendo nors vienas povandeninis laivas? 

— Tik vienas. Mūsų manymu. 

— O kaip „Ryklys“? 

— Kabo štai čia, meiluti, — Logis patapšnojo Džerikui kelį per 
antklodę. — Pastangos nenuėjo veltui, ir už tai turime dėkoti tau. 


Pasak jo, bombos, aiškindamos enigmos nustatymus, veikė ištisas 

keturiasdešimt aštuonias valandas, nuo antradienio vidurnakčio ir ket- 
virtadienio vakaro. Savaitgalį „špargalių“ skyrius atkūrė orų prognozės 
kodų rinkinio dalį, pakankamai, kad jie galėtų pasinaudoti ja kaip at- 
spirties tašku. Šiuo metu jie šifruoja „Ryklį“ gana sėkmingai — šešias 
dienas iš septynių, nors pasitaiko, kad dešifravimas labai vėluoja. Šiaip 
ar taip, bet jie juda į priekį. O birželio mėnesį Blečlyje turėtų būti 
įrengta pirmoji „Kobra“. 

Visiškai žemai praskrido lėktuvas, sprendžiant iš variklio gar- 
so — „Spitfire“. 

Po trumpos pauzės Logis tyliai tarė: 

— Skaineriui teko perduoti keturių rotorių bombų projektus 
amerikiečiams. 

— Ą! 

— Žinoma, — tęsė jis, sukryžiuodamas ant krūtinės rankas, — 
visa tai 7vi/kfa į bendradarbiavimo apdarą. Bet jie nieko neapkvailino. 
Bent jau mangs tai tikrai ne. Nuo šiol visą informaciją apie povandeni- 
nių laivų judėjimą Šiaurės Atlante teletaipu persiųsime į Vašingtoną tą 
pačią akimirką, kai tik patys ją gausime, paskui, draugiškai bendradar- 
biaudamos, darbą tęs dvi komandos. Ir taip toliau, ir taip toliau. Tačiau 
galiausiai viską lems brutali jėga. Kaip visuomet. O tada, kai pas juos 
bombų stovės dešimt kartų daugiau negu pas mus, — ta diena ne už 
kalnų, manau, liko daugių daugiausia šeši mėnesiai, — kas mums be- 
liks? Mes užsiimsime vien radiogramų gaudymu, o jie tuo tarpu viską 
dešifruos. 

— Kažin ar mums verta reikšti nepasitenkinimą? 

— Aišku, ne. Žinau, kad neverta. Tai paprasčiausiai... Ką gi, 
mudu — tu ir aš — bent jau esame mūsų šlovingos istorijos liudyto- 
jai. — Logis atsiduso, ištiesė kojas ir susimąstęs žiūrėjo į savo didelę 
pėdą. — Vis dėlto manau, kad ir tokia padėtis turi savo teigiamą pusę. 
jo akyse. 


— Skaineris! — vienu metu sušuko abu ir nusijuokė. 

—- Jis ve/niškai prislėgtas, — patenkintas pastebėjo Logis. — 
Beje, norėčiau pareikšti užuojautą dėl tavo merginos. 

— Taigi... — Džerikas pabandė mostelėti ranka ir susiraukė. 

Stojo slegianti tyla, bet ją, laimei, nutraukė palatoje pasirodžiusi 
medicinos sesuo, kuri Logiui priminė, kad lankymo laikas jau baigėsi. 
Pastarasis lengviau atsikvėpęs atsistojo ir paspaudė Džerikui ranką. 

— Sveik, meiluti. Ar girdi, ką tau sakau? Aš greitai vėl aplankysiu. 

— Būtinai, Gajau. Ačiū tau. 


Tačiau tai buvo paskutinis jų susitikimas. 


Panelė Monk priėjo prie sakyklos skaityti pirmo skaitinio, Artūro Hiu 
Klafo „Tik nesakyk, kad nieko neverta kova“, eilių, kurias ji deklamavo 
su tokiu dideliu ryžtu, kartkartėmis vis pažvelgdama žmonėms į akis, 
tarytum mesdama jiems iššūkį: Tai buvo geras pasirinkimas, manė 
Džerikas. Įžūliai optimistiškas tekstas. Klerė būtų apsidžiaugusi: 


Ne vien tiktai pro langus, nukreiptus į Rytus, 
Užlieja žemę rytmečio vaiski Žara, 
Atrodo, saulė vos ne vos per skliautą ritas, 


Bet Vakaruos, žiūrėk, ir vėl diena. 


— Melskimės, — pakvietė vikaras. 

Džerikas atsargiai priklaupė ant kelių. Jis užsidengė delnais akis 
ir kartu su visais ėmė krutinti lūpas, tačiau netikėjo tuo, ką daro. Taip, 
jis tikėjo matematika; be abejo, tikėjo ir logika; galimas dalykas, tikėjo 
ir žvaigždžių judėjimo trajektorija. Tačiau tikėti Dievą, krikščionių ar 
kieno nors kitų? 

Visiškai šalia nuaidėjo garsus Vaigramo „Amen“. 


Vaigramas jį lankydavo dažnai ir juo labai rūpinosi. Jis visada paspaus- 


davo Džerikui ranką tik jam vienam būdingu silpnu spustelėjimu. Jis 

sukedendavo Džeriko pagalves, įpildavo į puodelį vandens, pasidomė- 
davo, ar laiku keičiama patalynė. 

— Arjie su tavimi gerai elgiasi? Gal ko nors pageidautum? 

O Džerikas jam padėkodavo, pasidžiaugdavo ligoninės persona- 
lo rūpestingumu, tada Vaigramas įprastai nusišypsodavo ir sakydavo 
super: viskas čia super — Tomas atrodąs labai super, jo pagalba jiems 
taip pat buvusi 515e7 svarbi, o kartą net pagyrė super vaizdą pro palatos 
langą, tarytum tai būtų buvęs Džeriko nuopelnas. Taip, Vaigramas 
buvo iš tiesų Žavingas. Savo žavesiu jis dalijosi lyg sriuba vargšams. 

Iš pradžių daugiausia kalbėjo Džerikas, atsakinėdamas į Vaigra- 
mo jam užduodamus klausimus. Kodėl jis nepranešęs vyresnybei apie 
Klerės kambaryje rastas kriptogramas? Kodėl jis važiavęs į Bomanorą? 
Ką jis ten nugvelbęs? Kaip? Kaip jam pavyko dešifruoti perimtas krip- 
togramas? Ką jam, iššokdamas iš traukinio, pasakęs Pakas? 

Vaigramas, gavęs atsakymus, išvykdavo, o kitą dieną arba po 
dienos vėl pasirodydavo ir toliau klausinėdavo. Džerikas ir pats ban- 
dydavo įterpti vieną kitą klausimą, bet jo lankytojas juos ignoruodavo. 
Vėliau. Viskam savas metas. 

Ir štai, vieną dieną jis vėl pasirodė palatoje, tik švytėdamas dar la- 
biau nei paprastai, ir pareiškė, kad tyrimas pagaliau baigtas. Vaigramui 
nusišypsojus, jo mėlynų akių kampučiuose susimetė smulkios raukšle- 


lės. Jo blakstienos buvo tankios, smėlio spalvos, panašios į karvės. 


Kadaise, ėmė pasakoti Vaigramas, įsitaisydamas kojūgalyje, gyveno 
toks vyrukas, Adamas Pakovskis, kurio motina buvo anglė, o tėvas — 
lenkas. Jie gyveno Londone, iki Adamui suėjo dešimt metų, o tada jo 
tėvai išsiskyrė, ir jis su tėvu persikėlė gyventi į Krokuvą. Tėvas buvo 
matematikos profesorius, sūnus taip pat buvo gabus matematikai, to- 
dėl nenuostabu, kad atsidūrė Lenkijos šifrų biure, Pyryje, į pietus nuo 
Varšuvos. Prasidėjo karas. Tėvą pašaukė į Lenkijos armiją, jam suteikė 
majoro laipsnį. Lenkija pralaimėjo. Pusę šalies okupavo Vokietija, 

pusę — Sovietų Sąjunga. Tėvas dingo be žinios. Sūnus pasitraukė 
į Prancūziją ir ten, kaip vienas iš penkiolikos lenkų kriptoanalitikų, 
pradėjo dirbti Gres Armenviljė įsikūrusiame Prancūzijos šifrų centre. 
Prancūzija taip pat buvo okupuota. Sūnus per Viši Prancūziją pasi- 
traukė į neutralią Portugaliją, kur susipažino su Rodžerijumi Rapozu, 
Portugalijos diplomatinės tarnybos jaunesniuoju tarnautoju ir dideliu 
aferistu. 

— Su kuriuo jis susitiko traukinyje... — sumurmėjo Džerikas. 

— Iš tikrųjų, — suirzęs dėl to, kad jį pertraukė, — šiaip ar taip, 
tai buvo jo šlovės valanda — patvirtinto Vaigramas. — Tas pats. 

Iš Portugalijos Pakovskis išvyko į Angliją. 

Baigėsi tūkstantis devyni šimtai keturiasdešimtieji, bet apie Pa- 
kovskį vyresnįjį nebuvo jokių žinių, kaip, beje, ir apie kitus dešimt tūks- 
tančių be žinios dingusių Lenkijos armijos karininkų. Tūkstantis devyni 
šimtai keturiasdešimt pirmaisiais, Vokietijai įsiveržus į Rusiją, Stalinas 
netikėtai tapo mūsų draugu. Tiesa, kaip ir dera, jam buvo perduotas pa- 
klausimas apie dingusius lenkus. Sovietai patikino, kad jokių lenkų be- 
laisvių pas juos nėra, o jei kada ir buvo, tai jie jau seniai išleisti į laisvę. 

— Bet kuriuo atveju, — tęsė Vaigramas, — peršokus kai kuriuos 
neesminius šios istorijos epizodus, paaiškėja, kad baigiantis praėju- 
siems metams tarp Londono lenkų ėmė sklisti kalbos, kad jų armijos 
karininkai buvo sušaudyti ir užkasti miške prie Smolensko. Ei, ar čia 
iš tikrųjų karšta, ar tik man taip atrodo? 

Seklys atsistojo ir pabandė atidaryti langą, deja, nesėkmingai, 
tada vėl grįžo ant savo laktos. 

— Sakyk, — šypsodamasis pasiteiravo jis, — ar tai tu Pakovskį 
supažindinai su Klere? 

Džerikas papurtė galvą. 

— Hm, taip, — atsiduso Vaigramas, — žinoma, tai nėra svarbu. 
Nemaža šios istorijos dalis mums lieka nežinoma. Nieko nepadarysi. 
Nežinome, nei kaip, nei kada susipažino, nežinome ir kodėl ji sutiko 


jam padėti. Netgi ką konkrečiai jam parodė. Vis dėlto manau, kad kai 

ką mes galime ir patys nustatyti. Ji padarė pranešimų, siųstų iš Smo- 
lensko, kopijas ir išsinešė jas paslėpusi savo kelnaitėse ar bet kur kitur. 
Parsinešusi namo, slėpė po grindų lentomis. Jų reikėjo jos meilužiui. 
Tai galėjo tęstis savaitę ar dvi. Kol Pakovskis sužinojo, kad vienas iš su- 
šaudytųjų — jo tėvas. Tačiau kitą dieną Klerė paaiškino neturinti nieko 
daugiau, tik nedešifruotą medžiagą, mat kažkas, — Vaigramas nustebęs 
pakraipė galvą, — kažkas iš labai įtakingų Žmonių, ir tai tiesa, kurią 
man pavyko nustatyti, pareiškė, kad jie nenori apie tai nieko Žinoti. 

Jis staiga ištiesė ranką ir paėmė vieną iš Džeriko išbrokuotų de- 
tektyvinių romanų, pervertė lapus, šyptelėjo ir padėjo atgal į vietą. 

— Supranti, Tomai, — susimąstęs tarė jis, — pasaulio istorija 
nežino nieko panašaus į Blečlio Parką. Niekada anksčiau taip nėra 
buvę, kad viena iš kariaujančių pusių tiek daug žinotų apie savo prie- 
šą. Iš tikrųjų, manau, kad kartais galima žinoti per daug. Prisimeni 
Koventrio bombardavimą? Mūsų mylimasis Ministras pirmininkas, 
dešifravus enigmos kriptogramą, dar prieš keturias valandas iki ne- 
laimės žinojo apie priešo užmačias. Ir žinai, ką jis padarė? 

Džerikas papurtė galvą. 

— Savo kabineto nariams pranešė, kad rengiamasi pulti Londo- 
ną, todėl jie privalo leistis į slėptuves, o jis pats užlipsiąs ant pastato 
stogo ir stebėsiąs, kas vyksta. Jis taip ir padarė. Užlipo ant Aviacijos 
ministerijos stogo ir visą valandą išstovėjo šaltyje, laukdamas ant- 
skrydžio, kuris, jo žiniomis, turėjo įvykti visai kitur. Įdėdamas ir savo 
kuklų indėlį, supratai? Kad nebūtų atskleista enigmos paslaptis. Arba, 
štai, dar vienas pavyzdys. Tarkime, povandeninių laivų tanklaiviai. 
Atskleidę „Ryklį“ mes žinome, kur ir kada pasirodys jų tanklaiviai, 
todėl atakuodami juos būtume išgelbėję mažų mažiausiai šimtus savo 
sąjungininkų gyvybių. Tačiau taip rizikuotume pačia enigma — juk 
Dionicas suprastų, kad mes skaitome jo slaptus pranešimus. Supranti, 
prie ko aš vedu? Stalinas nužudė dešimt tūkstančių lenkų? Štai jums, 
prašom, Dėdės Semo nacionalinis didvyris. Taip, jis kariauja šį pra- 


keiktą karą už mus ir laimi. Trečias pagal populiarumą šalyje žmogus, 

po Čerčilio ir karaliaus. Žinai žydų priežodį? „Mano priešo priešas 
man draugas“? Taigi didžiausias Hitlerio priešas yra Stalinas, todėl, 
kiek tai yra susiję su mumis, turint omenyje dabartinę situaciją, jis yra 
kruvinas mūsų draugas. Sakote, Katynės žudynės? Velniai rautų, Ka- 
tynėje vyko žudynės? Labai ačiū už suteiktą informaciją, bet, matote, 
geriau būtų, jeigu jų daugiau neminėtumėte. 

— Sunku patikėti, kad Pakas būtų žinojęs visus šiuos niuansus. 

— Ne, vaikine. Nemanau, kad jis tai suprato. Ar galėčiau tau 
dar kai ką papasakoti? Manau, jis mūsų neapkentė. Visų pirma, jei ne 
lenkai, mes paprasčiausiai nebūtume pajėgę išaiškinti enigmos. Tačiau 
labiausiai jis neapkentė rusų. Ir buvo pasirengęs viskam, kad tik jiems 
atkeršytų. Net jeigu tektų padėti vokiečiams. 

— „Mano priešo priešas man draugas“, — burbtelėjo Džerikas, 
bet Vaigramas jo nesiklausė. 

— O kaip jis galėjo padėti vokiečiams? Perspėdamas, kad enigma 
pavojuje. O kaip jam žai padaryti? — Vaigramas šyptelėjo ir išskėtė 
rankas. — Taigi jam galėtų padėti jo senas keturiasdešimtųjų metų 
draugas Rodžerijus Rapozas, ne per seniausiai iš Lisabonos perkeltas 
į Londoną ir dirbantis kurjeriu Portugalijos pasiuntinybėje. Ar galime 
išgerti arbatos? 


Už tuos, kurių jau nebėra tarp mūsų 
Aukštyn, į dangų siunčiame giesmes; 
Kad savo meile juos visus apsuptum, 


Ir glaustumei kaip tėvas prie savęs... 


— Senjoras Rapozas, — tęsė Vaigramas, gurkštelėdamas arbatos, 
slaugytojai išėjus, — taigi senjoras Rapozas, šiuo metu įkurdintas Jo 
Didenybės kalėjime, Vandsvorte, viską prisipažino. 

Kovo šeštą Pakovskis buvo susitikęs su Rapozu Londone, įdavė 
jam ploną užantspauduotą voką ir paaiškino, kad gautų neblogą sumą 
pinigų, jei perduotų jį kam reikia. 

Kitą dieną Rapozas, laikydamasis reguliaraus grafiko, išskrido 

reisiniu Britanijos „Imperial Airways“ bendrovės lėktuvu į Lisaboną, 
gabendamas minėtą laišką, kurį vėliau perdavė kontaktiniam asme- 
niui, tarnaujančiam Vokietijos karinio jūrų laivyno atašė. 

Po dviejų dienų vokiečių povandeninis laivynas pakeitė trumpųjų 
orų prognozės šifrų rinkinį, o netrukus buvo pradėtas visuotinis šifrų 
saugumo patikrinimas Lufžwaffe, Afrikos korpuse... Be abejo, vokie- 
čiai susidomėjo, kitaip ir būti negalėjo. Vis dėlto vokiečiai neketino 
atsisakyti saugiausios, kaip toliau nesiliovė tvirtinę jų ekspertai, iš visų 
kada nors išrastų šifravimo sistemų. Vieno laiško tam neužteko. Jie 
įtarė apgaulę. Reikėjo įrodymų. Jie pageidavo susitikti su paslaptin- 
guoju informatoriumi asmeniškai, Berlyne. 

— Šiaip ar taip, bet tą ėjimą mes patys atspėjome, — pabrėžė 
Vaigramas. 

Kovo keturioliktą, likus dviem dienoms iki atakos prieš konvojų, 
Rapozas vėl, kaip buvo įprasta — kartą per savaitę — skrido į Lisabo- 
ną, O iš ten sugrįžo su instrukcijomis Pakovskiui. Kovo aštuonioliktos 
naktį jis turėjo atvykti į sutartą vietą šiaurės vakarų Airijos pakrantėje, 
kur jo būtų laukęs vokiečių povandeninis laivas. 

— Vadinasi, jie tai aptarė važiuodami traukiniu, — įsiterpė Dže- 
rikas. 

— Jie tai aptarė važiuodami traukiniu. Visiškai teisingai. Galima 
sakyti ir taip, kad Pakas tąsyk gavo kelionės bilietą. O dabar, jei nori, 
galiu atskleisti tau vieną tikrai baisią paslaptį. 

Grakščiai išlenkęs mažąjį rankos pirštą, Vaigramas vėl gurkštelė- 
jo arbatos, stebėdamas Džeriką per puodelio kraštą. 

— Jei ne tu, jis galėjo likti visiškai sausas. 

— Bet Klerė nebūtų sutikusi jam toliau padėti, — paprieštaravo 
Džerikas. — Tiesa, ji perdavė jam keletą perimtų pranešimų. Tarkime, 
juokais. Tegul ir iš meilės. Tačiau ji nebuvo išdavikė. 

— Viešpatie, ne, — iš seklio balso buvo galima spręsti, kad jis 
apstulbęs. — Jokiu būdu. Esu tikras, kad Pakovskis 26 vienu žodžiu 


jai neužsiminė apie savo planus. Pažvelkime į situaciją jo akimis. Ji 

buvo silpnoji grandis. Ji juk bet kurią akimirką galėjo jį išduoti. Taigi 
įsivaizduok, kaip jis turėjo jaustis, išvydęs žave, grįžusį iš Kembridžo ir 
penktadienio naktį įeinantį pro duris. 

Džerikas aiškiai prisiminė išgąsų Pako akyse ir jo desperatiškas 
pastangas išspausti šypseną. Pagaliau jis suprato, kaip įvykiai galėjo 
klostytis toliau: Pakas vasarnamyje palieka laiškelį, prašydamas atvykti 
į pasimatymą; ketvirtą ryto Klerė skuba atgal į parką — cak, cak, cak 
tamsoje kaukši jos aukštakulniai... 

— Tai aš buvau jos mirties priežastis, — tyliai, tarytum sau pa- 
čiam tarė Džerikas. 

— Manau, kad taip. Pakas juk galėjo nujausti, kad bandysi pa- 
simatyti su Klere. O paskui, tą naktį, kai jis atvyko į vasarnamį, kad 
nuslėptų įkalčius, tai yra vogtas kriptogramas, ir rado tave... Taigi... 

Džerikas gulėjo aukštielninkas ir stebeilijo į lubas, Vaigramui to- 
liau nepaliaujamai pasakojant. Apie tai, kaip naktį, kurią prasidėjo jūrų 
mūšis, prieš pat vidurnaktį, jis buvo iškviestas į policiją, kur jam pranešė, 
kad rastas maišas su moteriškais drabužiais. Apie tai, kaip jis mėgino 
surasti Džeriką, bet šis buvo dingęs kaip į vandenį, todėl jis sučiupęs 
Hesterą Volis ir nusivežęs ją prie ežero. Apie tai, kad iš pat pradžių buvo 
aišku, kas ten įvyko, kad Klerė buvo nudobta plytgaliu, o gal nudobta ir 
pasmaugta, o jos kūnas nuplukdytas į ežero vidurį ir nuskandintas. 

— Ar neprieštarautum, jei užtraukčiau dūmą? — Vaigramas 
prisidegė cigaretę, nelaukdamas, kol Tomas jam atsakys, o pelenams 
nukratyti paėmė jo lėkštutę iš po puoduko. Akimirką seklys tyrinėjo 
smilkstantį cigaretės galą. — Kuo aš baigiau? 

Džerikas gulėjo kaip gulėjęs ir jį nė nedirstelėjo. 

— Naktimi, kai buvo atakuotas konvojus. 

Ak, taip. Hestera iš pradžių atsisakė kalbėti, bet niekas kitas 
neatriša liežuvio geriau kaip šokas, todėl mergina po valandėlės papa- 
sakojusi viską, ir Vaigramas padaręs išvadą, kad Džerikas negali būti 
išdavikas; be to, jis suprato, kad Džerikas, jeigu jam pavyko dešifruoti 


kriptogramas, apie išdaviką žinąs tikriausiai daugiau nei is. 

Todėl jis paskirstęs savo vyrus po įvairius taškus. Šie ėmė sekti. 

Buvo maždaug penkta valanda ryto. 

Pirmiausia Džerikas pastebėtas skubantis Bažnyčios Žaliąja gat- 
ve į miestą. Paskui jį matė įeinantį į namą Almos Terasoje. Dar vėliau 
jį atpažino lipantį į traukinį. 

Vaigramas turėjo savo žmonių ir traukinyje. 

— Atvirai kalbant, jūs trys buvote kaip musės, įklimpusios uo- 
gienės stiklainyje. 

Visi Nortamptono stotyje išlipę keleiviai buvo sulaikyti ir ap- 
klausti, tada jie ir susidomėjo Rapozu. Tuo metu Vaigramas pasirū- 
pino, kad traukinys būtų nukreiptas į kelio atšaką, kur jis galėsiąs iki 
valiai tikrinti visus keleivius. 

Savo pavaldiniams jis buvo įsakęs nešaudyti, nebent pirmiau 
būtų šauta į juos. Tačiau rizikuoti jie taip pat negalėjo. Pernelyg daug 
buvo pastatyta ant kortos. 

Pakovskis panaudojo savo ginklą. Buvo paleisti atsakomieji šūviai. 

— "Tu ne laiku pasipainiojai. Aš labai apgailestauju. 

Bet kuriuo atveju, — jis buvo tikras, kad Džerikas su juo su- 
tiks, — buvo svarbiausia išsaugoti enigmos paslaptį. Ir šis tikslas 
pasiektas. Povandeninis laivas, plaukęs paimti Pako, nuskandintas ne- 
toli Donegalio krantų, o tai buvo dvigubas laimėjimas, mat vokiečiai 
dabar tikriausiai galvojo, kad visas šis reikalas buvo sumanytas siekiant 
paspęsti spąstus kuriam nors iš jų povandeninių laivų. Šiaip ar taip, 
enigmos jie neatsisakė. 

— O Klerė? — Džerikas vis dar neatitraukė akių nuo lubų. — Ar 
jos dar nesuradote? 

— Duok mums laiko, mano mielas drauge. Ji dabar guli ne 
mažesniame kaip šešiasdešimties pėdų gylyje, viduryje ežero, kurio 
skersmuo siekia ketvirtį mylios. Tai gali užtrukti. 

— O kaip Rapozas? 

— Užsienio reikalų sekretorius tą patį rytą kalbėjosi su Portu- 


galijos ambasadoriumi. Susiklosčius tokiai situacijai, pastarasis sutiko 

panaikinti jo diplomatinį imunitetą. Vidurdienį mes jau atlikome kratą 
Rapozo bute. Niūri vieta, ne pačiame tinkamiausiame gyventi Glosterio 
gatvės kampe. Vargšas žmogelis. Susitepė rankas vien dėl pinigų. Batų 
dėžėje, ant drabužių spintos viršaus, radome paslėptus du tūkstančius 
dolerių, kuriuos jam sumokėjo vokiečiai. Du gabalai žalių! Niekinga. 

— Kas jo laukia? 

— Jis bus pakartas, — smagiai atsakė Vaigramas. — Pamiršk jį. 
Jis — jau istorija. Dabar reikia nuspręsti, ką mums daryti su žavimi? 

Vaigramui išėjus, Džerikas ilgai gulėjo svarstydamas, kas jo pa- 
pasakotoje istorijoje buvo tiesa, o kas — ne. 


— „Štai aš jums atskleidžiu paslaptį, — prabilo Hestera, — nors mes 
ne visi užmigsime, bet visi būsime pakeisti — staiga, viena akimirka, 
gaudžiant paskutiniam trimitui. Trimitas nuaidės, ir mirusieji bus pri- 
kelti jau negendantys, ir mes būsime pakeisti. Juk reikia, kad šis gen- 
dantis apsivilktų negendamybe, šis marus apsivilktų nemarybe. Kada 
šis gendantis apsivilks negendamybe ir šis marus apsivilks nemarybe, 
tuomet išsipildys užrašytas žodis: „Pergalė sunaikino mirtį! Kurgi, 
mirtie, tavoji pergalė? Kurgi, mirtie, tavasis geluonis?!“* 

Ji neskubėdama užvertė Bibliją ir nužvelgė pamaldų dalyvius 
abejingu, ramiu žvilgsniu. Paskutinėje eilėje išvydo Džeriką išblyšku- 
siu veidu, žiūrintį tiesiai į priekį. 


— Dėkojame Dievui. 


Hestera rado jį lūkuriuojantį šalia bažnyčios, baltiems žiedams lyg 
konfeti krentant tiesiai jam ant galvos. Kiti laidotuvių dalyviai jau 
buvo išsiskirstę. Džerikas stovėjo atsukęs veidą į saulę, ir ji, pastebėjusi, 


kaip jis gerte geria šilumą, spėjo, kad šis žmogus ilgai nematęs saulės 


*1 Kor 15,51-55. 

spindulių. Išgirdęs jos žingsnius, Džerikas atsisuko ir nusišypsojo. 
Hesterai beliko tikėtis, kad šypsena jos pačios lūpose padės nuslėpti 
jos apstulbimą. Jo skruostai buvo įdubę, odos spalva priminė žvakių, 
dar ką tik degusių bažnyčioje, vašką. Marškinių apykaklė nukarusi nuo 
jo sulysusio kaklo. 

— Sveika, Hestera. 

— Sveikas, Tomai. 

Ji dvejojo, bet paskui ištiesė pirštine apmautą ranką į priekį. 

— Super pamaldos, — tarė Vaigramas. — Iš tikrųjų, super. Visi 
taip sakė, ar ne, Tomai? 

— Visi. Žinoma. — Džerikas akimirkai užsimerkė, ir ji iškart 
suprato, ką jis nori pasakyti — jis atsiprašo, kad atėjo kartu su Vaig- 
ramu, bet tai nuo jo nepriklauso. Jis paleido Hesteros ranką. — Ne- 
norėjau išvažiuoti nepamatęs, kaip laikotės. 

— O, gerai, — linksmai atsakė mergina, nors jokio linksmumo ji 
nejautė. — Laikausi tvirtai, juk pats suprantate. 

— Toliau dirbate? 

— Taigi. Vis dar vargstu su savo „bi“. 

— Gyvenate tame pačiame namelyje? 

— Kol kas. Tačiau tikiuosi išsikelti kitur, kai tik atsiras tokia 
galimybė. 

— Dažnai lanko dvasios? 

— Panašiai. 

Staiga ji pajuto, kad jai jau koktu nuo tokių banalybių, tačiau nie- 
ko rimtesnio pasakyti nesugalvojo. 

— Leveretas jau laukia, — priminė Vaigramas. — Su automobi- 
liu. Paveš mus į stotį. 

Hestera pro vartus išvydo ilgą juodą automobilio gaubtą. Pasi- 
rėmęs į jį stovėjo vairuotojas ir žiūrėdamas į juos rūkė cigaretę. 

— Jūs skubate į traukinį, pone Vaigramai? — pasidomėjo Hestera. 

— Ne aš, — atsakė šis, tarytum tokia mintis jam būtų pasirodžiu- 


si įžeidi. — Tomas. Ar ne, Tomai? 

— Išvykstu atgal į Kembridžą, — paaiškino Džerikas. — Kelis 
mėnesius pailsėti. 

— Tiesą sakant, mums jau reikia nešdintis, — tęsė Vaigramas, 
žiūrėdamas į laikrodį. — Niekada negali žinoti — visada yra tikimybė, 
kad suspėsi pačiu laiku. 

Suirzęs Džerikas tarė: 

— Gal galėtumėte, pone Vaigramai, mus nors minutei palikti 
vienus? 

Nelaukdamas savo palydovo atsakymo, jis paėmė Hesterą už 
rankos ir nusivedė ją atgal į bažnyčią. 

— Šis žmogus man įgrisęs iki gyvo kaulo, jis neatstoja nuo ma- 
nęs nė sekundei, — Džerikas pašnabždėjo jai į ausį. — Atsiprašau, 
jeigu jums nebus per sunku, ar negalėtumėte manęs pabučiuoti? 

— Ką? — Hestera nebuvo tikra, ar teisingai jį suprato. 

— Pabučiuokite. Greitai. Prašau. 

— Labai gerai. Ne, ne per sunku. 

Ji nusiėmė savo skrybėlaitę, pasilenkė į priekį ir lūpomis prisilietė 
prie jo sulysusio skruosto. Džerikas, laikydamas ją už pečių, vėl tyliai 
sušnibždėjo į ausį: 

— Ar kvietėte Klerės tėvą dalyvauti pamaldose? 

— Taip. — Jam, matyt, pasimaišė protas, pagalvojo mergina. Juk 
išgyveno tokį sukrėtimą. — Žinoma, kviečiau. 

— Ir ką gi? 

— Jis nieko neatsakė. 

— Taip ir žinojau, — šnabždėjo Džerikas. 

Hestera pajuto, kad jis ją apkabino dar stipriau. 

— Ką žinojote? 

— Kad ji nemirė... 

— Kokia jaudinanti scena, — garsiai pareiškė Vaigramas, atsi- 
stodamas šalia jų. — Aš nemėgstu trukdyti žmonėms, bet jūs galite 
pavėluoti į traukinį, Tomai Džerikai. 

Džerikas paleido ją ir atsitraukė per žingsnį atgal. 

— Nepervark, — tarė jis. 

Akimirką ji negalėjo pratarti nė žodžio, paskui išlemeno: 

— Ir tu taip pat. 

— Aš parašysiu. 

— Taip. Prašau. Tik nepamiršk. 

Vaigramas timptelėjo jį už rankos. Džerikas paskutinį kartą jai 
nusišypsojo ir leidosi nuvedamas. 

Hestera stovėjo žiūrėdama, kaip jis kankindamasis eina takeliu, 
o paskui išeina pro vartus. Leveretas atidarė automobilio dureles, tuo 
metu Džerikas atsigręžė atgal ir pamojavo. Ji atsakė taip pat pakel- 
dama ranką, paskui stebėjo, kaip jis nerangiai laviruoja, sėsdamasis 
ant galinės sėdynės, kol Leveretas galiausiai uždarė dureles. Hesteros 
ranka nusviro. 

Nuvažiavus didžiajam automobiliui, ji pastovėjo dar keletą mi- 


nučių, paskui užsidėjo skrybėlaitę ir grįžo atgal į bažnyčią. 


2 


— Buvau beveik pamiršęs, — automobiliui leidžiantis nuo kalvos, 
prabilo Vaigramas. — Nupirkau tau laikraštį. Kelionei. 

Jis atrakino savo lagaminą, išėmė iš jo Zbe Times numerį, iškleidė 
jį trečiajame puslapyje ir padavė Džerikui. Straipsnį sudarė vos penkios 
pastraipos, iš vienos pusės jį supo iliustracija, vaizduojanti Londono 


autobusą, iš kitos — Neturtingų dvasininkų šalpos fondo prašymas. 
DINGĘ BE ŽINIOS LENKŲ KARININKAI 
VOKIETIJOS TVIRTINIMAI 


Lenkijos nacionalinės gynybos ministras generolas leitenantas 
Marjanas Kukielis išblatino ofucialų pareiškimą dėl maždaug 
8000 dingusių lenkų karininkų, kurie 1940-ųyjų pavasarį 

buvo paleisti iš Sovietų Sąjungos karo belaisvių stovyklų. 
Atsižvelgiant į Vokietijos tvirtinimus, kad netoli Smolensko 
rasti kelių tūkstančių lenkų karininkų, kuriuos nužudė rusai, 
palaikai, Lenkijos vyriausybė kreipėsi į Iarbtautinį Raudonąjį 
Kryžių, prašydama ištirti šį klausimą... 


— Man ypač patinka ši eilutė, — pareiškė Vaigramas, — „buvo 
paleisti iš Sovietų Sąjungos karo belaisvių stovyklų“. O kaip tau? 

— Manau, kad tai — vienas iš galimų informacijos perteikimo 
variantų. 

Džerikas ištiesė laikraštį atgal, bet Vaigramas mostelėjo ranka ir 
nepaėmė. 

— Pasilaikyk. Kaip suvenyrą. 

— Dėkui. 

Džerikas sulankstė laikraštį ir įsikišo į kišenę, paskui nusisuko 
ir ėmė stebėti vaizdą pro šoninį stiklą, norėdamas išvengti tolesnio 
pokalbio. Jam jau iki soties pakako Vaigramo melų. Paskutinį kartą 
pravažiuojant po juodai dažytu geležinkelio tiltu, jis vogčiomis palietė 
savo skruostą ir netikėtai panoro, kad paskutinėje operacijoje kartu su 
juo dalyvautų ir Hestera. 

Atvykus į stotį, Vaigramas primygtinai norėjo įlaipinti Džeriką į 
traukinį, nors jo bagažas buvo išsiųstas pirma jo dar savaitės pradžioje 
ir jam nereikėjo nieko nešti. Džerikas neprieštaravo, kad Vaigramas 
jį prilaikytų jiedviem einant pėsčiųjų tiltu, o vėliau — renkantis vietą 
traukinyje, važiuojančiame į Kembridžą. Tačiau kupė jis turėjo išsi- 
rinkti pats, o ne leisti, kad tai už jį padarytų jo palydovas. 

— Ką gi, mano mielasis Tomai, — apsimestinai liūdnai tarė 
Vaigramas. — Mums jau metas atsisveikinti. 

Vėl toks pat specifinis rankos paspaudimas, mažąjį pirštelį lai- 
kant prispaustą prie delno. Beje, ar jis turįs su savimi kelionės liudi- 
jimą? Taip. Ar jis žinąs, kad Kembridže jį pasitiks Kaitas ir kartu su 
juo taksi važiuos į Karališkąjį koledžą? Taip. Ar jis nepamiršo, kad 

kiekvieną rytą pas jį atvyks slaugytoja iš Adenbruko ligoninės pakeisti 
tvarsčių ant peties? Taip, taip, taip. 

— Viso gero, pone Vaigramai. 

Džerikas, jausdamas nugaros skausmus, šiaip ne taip atsisėdo 
nugara į priekį. Vaigramas uždarė duris. Kupė važiavo dar trys kelei- 
viai: apkūnus vyras, vilkintis nešvariu gelsvai rusvos spalvos lietpalčiu, 
pagyvenusi moteris juodsidabrės lapės apykakle ir užsisvajojusi mer- 
gina, skaitanti Horizon. Nė vienas jų nekėlė įtarimo, bet ką gali žinoti? 
Vaigramas pabeldė į langą, ir Džerikas sukandęs dantis ėmė jį leisti 
žemyn. Tačiau, vos tik suspėjo jį nuleisti, garvežys sušvilpė ir traukinys 
pajudėjo. Vaigramas atšoko į šalį. 

— Susisieksime, kai pasveiksi, gerai? Žinai, kaip mane rasti, jei 
reikėtų! 

— Būtinai, — atsakė Džerikas ir su trenksmu uždarė langą. 

Tačiau Vaigramas vis dar neatstojo — šypsodamas ir mojuodamas 
ranka risnojo greta vagono. Galiausiai jam tai tapo savotišku išbandy- 
mu, netgi pramoga. Jis liovėsi tik tada, kai pasiekė perono kraštą. Palin- 
kęs į priekį, rankomis įsirėmęs sau į kelius, kraipantis galvą ir besijuo- 
kiantis Vaigramas — tai buvo paskutinis Džeriko įspūdis apie Blečiį. 


Praėjus trisdešimt penkioms minutėms po įsėdimo į traukinį Blečlio 
geležinkelio stotyje, Džerikas išlipo Bedforde, nusipirko vienapusį 
bilietą į Londoną ir įsitaisęs saulėkaitoje pačiame perono gale, spręs- 
damas 75e Times galvosūkius, ėmė laukti. Buvo karšta, bėgiai tviskėjo 
saulėje, nosį dirgino įkaitusių anglies dulkių ir plieno kvapas. Įrašęs 
paskutinį atsakymą, Džerikas įgrūdo neskaitytą laikraštį į šiukšlių 
dėžę ir koja už kojos nupėdino peronu, pratindamasis vėl vaikščioti 
savo kojomis. Aplink jį būriavosi traukinio laukiantys keleiviai, o jis 
instinktyviai tyrinėjo jų veidus, nors logika kuždėjo, kad jo niekas ne- 
seka — jei Vaigramas būtų baiminęsis pabėgimo, tikrai būtų pasirūpi- 
nęs, kad Leveretas automobiliu pristatytų jį tiesiai į Kembridžą. 

Ėmė zvimbti bėgiai. Laukiantieji plūstelėjo pirmyn. Pietų kryp- 
timi slinko karinis ešelonas su ginkluotais kareiviais mašinisto aikš- 
telėje. Iš vagonų žvilgčiojo sulysę, išvargę veidai; per minią nusirito 
murmesys. Belaisviai! Vokiečiai! Veža karo belaisvius! Džeriko akys 
trumpą akimirką susitiko su vieno belaisvio akimis — pelėdiškomis, 
nė iš tolo neprimenančiomis kareivio akių, su akiniais — ir tuo metu 
jose kažkas blykstelėjo, gal tik sekundės dalį, bet to pakako, kad jie 
karo sūkuryje pastebėtų tai, ko nepastebėjo niekas kitas. Tačiau jau 
kitą akimirką išblyškęs veidas išskydo ir dingo, o netrukus pasirodė 
ekspresas į Londoną, sausakimšas ir purvinas. 

— Blogiau nei aname traukinyje su nelabaisiais hansais, — savo 
nepasitenkinimą išreiškė vienas keleivis. 

Džerikas nerado laisvos vietos, todėl liko stovėti, atsirėmęs į ko- 
ridoriaus duris, kol jo baltas kaip kreida veidas ir ant kaktos blizgantys 
prakaito lašai sugraudino jauną karininką, ir šis užleido jam savo vietą. 
Džerikas dėkingas atsisėdo, ėmė snūduriuoti, prisiminė vokietį karo 
belaisvį liūdnu pelėdišku veidu, paskui — Klerę ir aną kelionę prieš 
pat Kalėdas, kai jiedu sėdėjo, liesdamiesi kūnais. 

Pusę trijų jis jau buvo Londone, Šv. Pankrato stotyje, ir sunkiai 
braudamasis pro Žmonių minią artėjo prie įėjimo į metropoliteną. 
Liftas neveikė, todėl jam teko lipti laiptais, stabtelint kiekvienoje laip- 
tinėje pailsėti. Nugaroje tvinkčiojo, o nugarkauliu kažkas sruveno, tik 
Džerikas nesuprato, kas — prakaitas ar kraujas. 

Rytiniame žiedinės linijos perone per šiukšles nuskuodė ir tune- 


lio Žiotyse dingo Žiurkė. 


Džerikui neišlipus iš Blečlio traukinio, Kaitas susierzino, bet per 
daug nesirūpino. Kitas traukinys turėjo atvykti po dviejų valandų, o 
visai čia pat, už pirmo kampo nuo stoties, buvo gera alinė — joje kole- 
džo durininkas ir nutarė palaukti, prisėdęs dviejų „Gineso“ puspinčių 
ir kiaulienos pašteto kompanijoje. 


Tačiau į Kembridžą atvykus antram traukiniui, iš kurio Džerikas 

irgi nepasirodė, Kaitas kaip reikiant supyko ir atsileido tik po pusva- 
landžio parplumpinęs į Karališkąjį. 

Kaitas apie Džeriko neatvykimą informavo koledžo iždininką, o 
šis pranešė rektoriui. Pastarasis negalėjo apsispręsti — skambinti ar ne 
į Užsienio reikalų ministeriją. 

— Jokios kompensacijos, — Kaitas skundėsi Dorotei Saksman- 
dam, užėjusiai į jo namelį. — Nė mažiausios kompensacijos, velniai 


griebtų. 


Su sprendiniu kišenėje Tomas Džerikas išėjo iš Somerseto rūmų ir 
neskubėdamas patraukė vakarų kryptimi, išilgai krantinės, miesto 
centro link. Pietinis Temzės krantas atrodė nelyginant griuvėsių par- 
kas. Vakaro saulėje sidabru tviskėjo virš Londono dokų kabantys ir iš 
lėto besisukantys užtveriamieji aerostatai. 

Perėjęs Vaterlo tiltą, prie įėjimo į „Savojos viešbutį“ jis pagaliau 
rado laisvą taksi ir paprašė nuvežti jį į „Stenhoupo parką“ Pietų Ken- 
singtone. Gatvės buvo ištuštėjusios. Jis nuvažiavo labai greitai. 

Pastatas atrodė pakankamai didelis, kad jame būtų galima įkur- 
dinti ambasadą, platus, tinkuotu fasadu, kolonomis paremtu įėjimu. 
Anksčiau jis turėjo atrodyti labai įspūdingai, bet dabar tinkas buvo 
papilkėjęs, luposi, o vietomis, kur kažkada pataikė skeveldros, buvo iš- 
kritę ir dideli gabalai. Dviejų viršutinių aukštų langai aklinai uždengti 
užuolaidomis. Gretimas namas per bombardavimą virtęs griuvėsiais, o 
jo pusrūsyje vešėjo piktžolės. Džerikas palypėjo laipteliais ir paspau- 
dė skambutį. Atrodė, kad jis skamba labai toli, kažkur mirusio namo 
gelmėse, paskui stojo spengianti tyla. Jis pamėgino dar kartą, nors 
ir suprato, kad tai beprasmiška, paskui nusileido žemyn, perėjo į kitą 
kelio pusę ir prisėdęs ant gretimo namo laiptų ėmė laukti. 

Praėjo penkiolika minučių, ir nuo Kromvelio aikštės pusės pasi- 
rodė aukštas praplikęs vyras, stebėtinai laibas, tarytum kostiumu ap- 
rengtas skeletas, ir Džerikas tą pačią akimirką suprato, kad tai yra jis. 

Juodas švarkas, kelnės pilkomis juostelėmis, pilkas šilkinis kaklaraištis, 
trūko tik dviejų stiliui išlaikyti privalomų atributų — katiliuko ant 
galvos bei susukto skėčio rankose. Kas jau kas, bet regztis su maisto 
produktais, kurią šis žmogus nešėsi kartu su nedideliu lagaminu, jam 
visiškai nederėjo. Jis sunkiai vilkdamas kojas priėjo prie didelių para- 
dinių namo durų, atrakino jas ir dingo viduje. 

Džerikas atsistojo, apsivalė ranka drabužius ir vėl priėjo prie durų. 

Durų skambutis suskambo dar kartą, tačiau ir šįkart niekas ne- 
atsiliepė. Vaikinas pabandė antrąsyk, paskui trečią, o nepavykus pri- 
skambinti, nerangiai atsiklaupė ant kelių ir kilstelėjo skylės laiškams 
dangtelį. 

Edvardas Romilis stovėjo tamsaus koridoriaus gale, nugara į 
duris ir atrodė visiškai ramus. 

— Pone Romili! — Džerikas šūktelėjo pro skylę. — Man reikia 
su jumis pasikalbėti. Prašau. 

Aukštasis vyras nė nekrustelėjo. 

— Kas jūs toks? — pasigirdo balsas iš vidaus. 

— Tomas Džerikas. Mes kartą kalbėjomės telefonu. Iš Blečlio 
Parko. 

Romilio pečiai susmuko. 

— Dėl Dievo meilės, ar nesiteiksite pagaliau palikti mangs vieno? 

— Pone Romili, aš buvau nuėjęs į Somerseto rūmus, — ėmė pa- 
sakoti Džerikas, — į Gimimų, santuokų ir mirčių registracijos skyrių. 
Štai, gavau jos mirties liudijimą. 

Vaikinas išsitraukė iš kišenės dokumentą. 

— Klerė Aleksandra Romili. Jūsų duktė. Mirė tūkstantis devyni 
šimtai dvidešimt devintųjų birželio keturioliktą, Švč. Marijos ligoni- 
nėje, Padingtone. Mirties priežastis — stuburo smegenų meningitas. 
Būdama šešerių metų, — Džerikas stumtelėjo lapą pro skylę laiškams 
ir stebėjo, kaip jis nuslydo juodomis ir baltomis plytelėmis iki Romilio 
kojų. — Sere, aš nusiteikęs čia laukti, kiek tik reikės. 


Uždarė dangtelį. Pavargęs ir nepatenkintas savimi jis nusigręžė 

ir sveikuoju petimi atsirėmė į vieną iš kolonų. Pasižiūrėjo į kitą gat- 
vės pusę, kur buvo bendro naudojimo parkas. Iš už priešais stovinčio 
namo sklido malonus vakarėjančia Kromvelio gatve judančio trans- 
porto ūžesys. Džerikas vyptelėjo. Skausmas iš nugaros ėmė plisti, už- 
megzdamas kontaktą su kojomis, rankomis, sprandu, trumpai tariant, 
su visomis kūno dalimis. 

Jis negalėtų pasakyti, kiek laiko taip klūpėjo, žvelgdamas į pum- 
purus leidžiančius medžius, klausydamasis automobilių triukšmo, kol 
Romilis pagaliau teikėsi atrakinti duris. 


Jis buvo maždaug penkiasdešimties, asketiškų, kone vienuoliškų, 
veido bruožų, ir Džerikas, lipdamas paskui jį laiptais aukštyn, pa- 
gavo save galvojantį, — jam taip pasitaikydavo dažnai, bendraujant 
su šios kartos vyrais, — kad panašaus amžiaus dabar būtų jo tėvas, jei 
tik gyventų. Romilis nusivedė savo svečią prieduriu į tamsą, o paskui 
atitraukė nuo lango porą masyvių užuolaidų. Šviesa užliejo svetainę, 
pilną baltomis paklodėmis uždangstytų baldų. Neuždengti buvo tik 
sofa ir stalas, pritraukti arčiau marmurinio židinio. Ant stalo stovėjo 
keletas neplautų indų, o ant židinio atbrailos — du dideli ir priderinti 
sidabriniai rėmeliai fotografijoms. 

— Gyvenu vienas, — lyg atsiprašydamas paaiškino Romilis, nu- 
pūsdamas dulkes. — Nepriimu svečių. 

Jis dvejojo, paskui priėjo prie židinio ir nukėlė vieną nuotrauką. 

— Tai — Klerė, — tyliai pasakė jis. — Likus savaitei iki mirties. 

Džerikui šypsojosi aukšta, liesa mergaitė tamsiomis garbanomis. 

— O čia — mano žmona. Ji mirė praėjus dviem mėnesiams po 
Klerės mirties. 

Motina su dukra buvo panašios tiek savo gymiu, tiek sudėjimu. 
Nė viena iš jų net iš tolo nepriminė moters, kurią Džerikas pažinojo 
kaip Klerę. 


— Ji viena važiavo automobiliu, — tęsė Romilis, — kai jis nulėkė 

nuo tuščio kelio ir trenkėsi į medį. Koroneris buvo toks malonus, kad 
teikėsi užregistruoti šį įvykį kaip nelaimingą atsitikimą. — Šeiminin- 
kui ryjant seiles, jo Adomo obuolys slankiojo kaklu. — Ar kas nors 
žino, kad jūs čia? 

— Ne, sere. 

— Vaigramas? 

— Ne. 

— Suprantu. 

Romilis paėmė iš jo nuotraukas ir pastatė atgal ant židinio atbrai- 
los, lygiai taip pat, kaip buvo prieš tai. Jis žiūrėjo tai į žmoną, tai į dukrą. 

— Jums tai nuskambės absurdiškai, — ėmė pasakoti šeiminin- 
kas, nežiūrėdamas į Džeriką, — o ir man pačiam dabar tai atrodo 
absurdiška... Tačiau tuomet man tai atrodė tartum būdas susigrąžinti 
Ją. Ar jūs suprantate? Turiu omenyje idėją, kad jos amžiaus mergina 
naudotųsi jos vardu, darytų tai, ką galbūt būtų dariusi ji... Trumpai ta- 
riant, gyventų jos gyvenimą... Maniau, kad taip bus galima įprasminti 
tai, kas buvo įvykę, suprantate? Suteikti mano dukters mirčiai prasmę, 
kad ir po daugelio metų. Kvaila, bet... 

Jis kilstelėjo ranką prie akių. Praėjo maždaug minutė, ir tik tada 
jis galėjo vėl kalbėti: 


— Ko jums iš manęs reikia, pone Džerikai? 


Romilis kilstelėjo aptiesalą nuo dulkių ir iš po jo ištraukė viskio butelį 
ir porą stiklinių. Jiedu prisėdo ant sofos ir drauge įsistebeilijo į šaltą 
židinį. 

„Ko jums iš manęs reikia?“ 

Hm, galbūt tiesos? Patvirtinimo? Nuraminimo? Pagaliau viską 
užbaigti... 

O ir pats Romilis buvo pasirengęs jam padėti, tarytum būtų jame 
atpažinęs kentėjimo bendrininką. 

Vaigramui atėjo į galvą puiki mintis, pasakojo jis, įdarbinti Bleč- 

lio Parke savo agentą. Moterį. Tokią, kuri nenuleistų akių nuo šios 
margaspalvės kompanijos, turinčios atlikti svarbų vaidmenį kare prieš 
Vokietiją, tačiau visiškai neatitinkančios ilgamečių žvalgybos tradici- 
jų, netgi sunaikinusios jas — juk tai, kas anksčiau buvo menas, tikrų 
džentelmenų žaidimas, dabar virto masinės gamybos produkcija. 

— Kas gi jūs tokie buvote? Kas per žmonės? Ar jumis visais buvo 
galima pasitikėti? 

Blečlyje niekas neturėjo žinoti, kad ji yra slaptoji agentė, netgi 
pats vadas, tai buvo labai svarbu. Be to, agentės biografija turėjo būti be 
priekaištų — tai esminė prielaida, priešingu atveju ją galėjo nugrūsti į 
kokią pašiūrę, o Vaigramui reikėjo, kad ji patektų en, į patį centrą. 

Romilis įsipylė sau dar vieną stiklinę ir pasiūlė Džerikui, bet šis 
savąją pridengė delnu. 

Taigi, tęsė savo pasakojimą šeimininkas, atsidusdamas ir staty- 
damas butelį sau prie kojų, parengti tokią agentę buvo sudėtingiau, 
nei galima pamanyti — reikėjo kaip galima greičiau įvesti ją į aplinką, 
kurioje asmens tapatybės kortelės, talonai maisto produktams įsigyti 
ir kiti karo metų atributai buvo savaime suprantamas dalykas, taip pat 
parūpinti jai atitinkamą biografiją (anot Vaigramo, „nepriekaištingą 
legendą“), apeinant Vidaus reikalų ministeriją ir keletą valdžios įstaigų, 
nieko nežinojusių apie enigmą. 

Tada Vaigramas prisiminė Edvardą Romilį. 

Vargšelis Edvardas Romilis. Našlys. Vargu ar už ministerijos 
sienų kam nors Žinomas, pastaruosius dešimt metų praleidęs užsie- 
nyje, Žmogus su atitinkamais ryšiais, informuotas apie enigmą, o svar- 
biausia — turįs reikiamo amžiaus dukters gimimo liudijimą. Išskyrus 
leidimą naudotis jos vardu, iš jo būtų reikėję vienintelio — rekomen- 
dacinio laiško Blečlio Parko administracijai. Tiesą sakant, nereikėjo 
netgi laiško, — jį būtų parašęs pats Vaigramas, — būtų pakakę jo 
parašo. Romilis galėtų toliau sau gyventi kaip atsiskyrėlis, patenkintas 
tuo, kad įvykdė savo patriotinę pareigą. Žinoma, ir tam tikra prasme 
grąžino savo dukrai gyvenimą. 

— Jūs tikriausiai niekada nebuvote jos sutikęs? Turiu omenyje 
merginą, kuri pasivadino jūsų dukters vardu? — pasiteiravo Džerikas. 

— O, Dieve, ne. Iš tikrųjų, Vaigramas mane buvo patikinęs, kad 
apie ją daugiau neišgirsiu nė žodžio. Tai buvo mūsų sutarties sąlyga. 
Tiesa, šešis mėnesius nieko negirdėjau. Iki tos dienos, kai man pa- 
skambinęs pranešėte, jog dingo mano dukra. 

— Vadinasi, jūs nedelsdamas susisiekėte su Vaigramu ir informa- 
vote jį apie mano skambutį? 

— Be abejo. Buvau išsigandęs. 

— Ir, savaime suprantama, pareikalavote, kad jums paaiškintų, 
kas vyksta. Jis papasakojo. 

Romilis išgėrė savo viskį ir prisimerkęs pažiūrėjo į stiklinę. 

— Jei neklystu, šiandien vyko atminimo pamaldos? 

Džerikas linktelėjo. 

— Ar galėčiau paklausti, kaip jos praėjo? 

— „Trimitas nuaidės, — tarė Džerikas, — ir mirusieji bus pri- 
kelti jau negendantys, ir mes būsime pakeisti...“ 

Jis atitraukė žvilgsnį nuo mažos mergaitės fotografijos virš židi- 
nio ir pridūrė: 

— Tik tai, kad Klerė — mano Klerė — nėra mirusi, ar ne? 


Kambarį gaubė prieblanda, šviesa jame priminė viskio spalvą, ir dabar 
jau daugiausia kalbėjo Džerikas. 

Vėliau, prisiminęs šį pokalbį, jis supras, kad Romiliui nepaaiš- 
kinęs, kaip jam pavyko nustatyti tiesą — iš aibės smulkių prieštarin- 
gumų, niekais pavertusių oficialią versiją, nors didelė dalis Vaigramo 
pasakojimo buvo teisinga. 

Visų pirma, keistas šios merginos elgesys; toliau — keista, kad 
jos tariamas tėvas nesureagavo į jos dingimą, nepasirodė ir atminimo 
pamaldose; įtartina buvo ir tai, kad jos drabužiai nesunkiai surasti, o ji 


pati — ne; ne mažiau įtartinas atrodė Vaigramo sugebėjimas taip ope- 

ratyviai sustabdyti traukinį... Iš šių detalių palengva pavyko sudėlioti 
nepriekaištingai logišką struktūrą. 

Užteko prielaidos, kad ji buvo informatorė, ir viskas stojo į savo 
vietas. Medžiaga, kurią Klerė — jis ir toliau vadino ją Klere — perdavė 
Pakovskiui, buvo nugvelbta Vaigramui sankcionavus, tiesa? 

— Kadangi ši informacija, bent jau iš pradžių, buvo niekai, pa- 
lyginti su tuo, ką Pakas jau žinojo apie enigmą. Tačiau kas slypi už 
to? Vaigramas norėjo išsiaiškinti, ką toliau darys Pakas, todėl leido jai 
perduoti pastarajam tai, ko šis prašė. Jam rūpėjo, ar nėra dar kas nors 
įsipainiojęs į šį reikalą. Tai buvo masalas, jeigu taip galima pasakyti. Ar 
aš ne teisus? 

Romilis nieko neatsakė. 

Vaigramas tik vėliau suprato padaręs šiurkščią klaidą, nes būtent 
Katynė, o dar labiau — sprendimas nutraukti pasiklausymą, pastū- 
mėjo Paką į išdavystę, be to, šis kažkokiu būdu įsigudrino perspėti 
vokiečius dėl enigmos. 

— Manau, kad ne Vaigramas priėmė sprendimą nutraukti pasi- 
klausymą? 

Romilis vos pastebimai papurtė galvą. 

— Iš aukščiau. 

Iš labai aukštai? 

Jis negalįs į tai atsakyti. 

Džerikas gūžtelėjo pečiais. 

— Tai neturi reikšmės. Nuo tos dienos Pakas turėjo būti stebi- 
mas kiaurą parą, siekiant nustatyti asmenis, su kuriais jis palaiko ryšį, 
ir sučiupti juos nusikaltimo vietoje. Ką gi, žmogus, kurio kiekvienas 
žingsnis fiksuojamas, tikrai negalėtų nieko nužudyti, o juolab agento, 
kuris atidžiai saugomas. Nebent sekliai būtų visiškai nekompetentin- 
gi. Taigi. Pakas, supratęs, kad kriptogramos atsidūrė pas mane, nu- 
sprendė, kad Klerė turėtų dingti, priešingu atveju ji bus apklausiama. Ji 
turėjo dingti bent savaitei, tik taip jis galėjo išlipti sausas. Žinoma, kuo 


ilgiau, tuo geriau. Tada jie sutarė inscenizuoti jos nužudymą — tam 

reikalui buvo pavogta valtis, šalia ežero paslėpti iškruvinti jos drabu- 
žiai. Jis tikėjosi, kad policija nutrauks paiešką. Beje, Pakas buvo teisus: 
jie iš tikrųjų liovėsi jos ieškoję. Tačiau jis nė neįtarė, kad ši mergina visą 
laiką teikė informaciją policijai. 

Džerikas gurkštelėjo viskio. 

— Aš manau, kad jis galėjo būti ją įsimylėjęs — likimo ironija. Ir 
gana rimtai, todėl jo paskutinieji, tiesiogine prasme, žodžiai — „Aš ją 
nužudžiau, Tomai. Aš labai atsiprašau — buvo gerai apgalvotas melas, 
savotiškas atsisveikinimo gestas, viena koja stovint kape, siekiant iš- 
gelbėti ją. O Vaigramas tuo pasinaudojo, nes, žvelgiant iš jo pozicijos, 
šis prisipažinimas padėjo sujungti viską į vientisą siužetą. Pakas buvo 
miręs. Rapozas greitai mirs. Kodėl gi nepalikus „Klerės“ ilsėtis ežero 
dugne? Norėdamas sklandžiai užbaigti savo pasakojimą, jis apsimetė, 
kad tai aš užvedžiau jį ant išdaviko pėdsakų. Vadinasi, teiginys, kad ji 
gyva, yra ne tikėjimo aktas, bet logiška išvada. Ji yra gyva, tiesa? 

Ilga pauzė. Į lango stiklą daužėsi kažkur įstrigusi musė. 

Tiesa, atsakė Romilis su balse aiškiai juntama nevilties gaida. Jis 
suprato, kad ginčytis beprasmiška. 


Kaip ten Hardis rašė? Norint, kad matematinis įrodymas teiktų esteti- 
nį pasitenkinimą taip, kaip šachmatų uždavinys, jis turi atitikti tris kri- 
terijus: tikrumo, netikėtumo ir ekonomijos; jis turi būti „kaip vientisas 
ryškus žvaigždynas, o ne padrikas spiečius Paukščių Take“. 

Ką gi, Klere, pagalvojo Džerikas, štai mano įrodymas. 


Stai tau mano vientisas ryškus žvaigždynas. 


Vargšas Romilis nenorėjo išleisti svečio. Grįždamas iš kontoros jis nu- 
sipirkęs šiek tiek maisto. Jie galėtų drauge pavakarieniauti. Džerikas 
galėtų pernakvoti — Dievas mato, vietos pas jį pakankamai... 

Tačiau Džerikas, apžvelgęs baldus nelyginant vaiduoklius, nešva- 

rias lėkštes, tuščią viskio butelį ir fotografijas, ūmai pajuto žūtbūtinį 
norą Iš čia išeiti. 

— Ačiū jums, bet aš vėluoju, — jis prisivertė atsistoti. — Man 
jau prieš kelias valandas reikėjo būti Kembridže. 

Nusivylimas lyg šešėlis perbėgo pailga Romilio veidu. 

— Jei jau apsisprendėte, negaliu įkalbinėti... 

Šie jo žodžiai nuskambėjo nelabai aiškiai. Jis buvo girtas. Laiptų 
aikštelėje atsitrenkęs į stalą įjungė kutais puoštą lempą, paskui svyruo- 
damas į šalis palydėjo Džeriką laiptais žemyn, į vestibiulį. 

— Bandysite ją surasti? 

— Nežinau, — atsakė Džerikas. — Galbūt. 

Mirties liudijimas gulėjo ant laiškų staliuko, vestibiulyje. 

— Jei taip, tai jums jis pravers, — tarė Romilis, paimdamas 
dokumentą. — Parodykite jį Vaigramui. Jei norėsite, galėsite jam 
pasakyti, kad buvote pas mane. Tuo atveju, jeigu jis bandytų viską pa- 
neigti. Esu tikras, jis bus priverstas leisti jums su ja pasimatyti. Jeigu 
pareikalausite. 

— Ar jums tai nesudarys nepatogumų? 

— Nepatogumų? — Romilis nusikvatojo. Jis mostelėjo ranka 
atgal, į savo namą-mauzoliejų. — Nejaugi jums atrodo, kad aš bijau 
nepatogumų? Nagi, pone Džerikai. Paimkite. 

Džerikas abejojo, ir tą akimirką išvydo save patį — šiek tiek vy- 
resnį, panašų į Romilį, veltui bandanti įkvėpti gyvybę dvasiai. 

— Ne, — pagaliau pratarė jis. — Jūs labai malonus. Vis dėlto aš 


manau, kad jo vieta čia. 


Išeidamas iš ramios gatvės jis pajuto palengvėjimą ir nupėdino į tą pusę, 

iš kur sklido transporto ūžesys. Kromvelio gatvėje susistabdė taksi. 
Pavasario vakaras išginė į lauką minias Žmonių. Galėjai pa- 

manyti, kad Naitsbridže ir Haid Parke vyksta festivalis: čia mirgėjo 


gausybė uniformų — amerikiečių ir britų, Sandraugos šalių piliečių 

ir imigrantų, tamsiai mėlynų, chaki spalvos ir pilkų, — pramaišiui su 
įvairiaspalvėmis vasarinėmis suknelėmis. 

Tikriausiai ir ji šįvakar yra kažkur čia, mieste. O gal buvo nu- 
spręsta, kad tai pernelyg rizikinga, ir ją išsiuntė kur nors į užsienį, 
palaukti, kol visa ši istorija nueis į užmarštį. Jam toptelėjo mintis, kad 
didelė dalis to, ką ji jam pasakojo, galėjo būti teisybė, kad ji, galimas 
dalykas, tikrai yra diplomato dukra. 

Regento gatvėje iš „Cafe Royal“ išėjo šviesiaplaukė moteris, įsi- 
kibusi amerikiečiui majorui į parankę. 

Džerikas sąmoningai nusisuko į kitą pusę. 

SĄJUNGININKŲ SĖKMĖ ŠIAURĖS ATLANTE — bylojo plakatas 
su laikraščio antrašte kitoje gatvės pusėje. NUSKANDINTI NACIŲ PO- 
VANDENINIAI LAIVAI. 

Jis nuleido stiklą ir pajuto šiltą vakaro dvelksmą į veidą. 

Staiga nutiko kažkas keista. Žvelgdamas į pilnas žmonių gatves, 
Džerikas labai aiškiai išgyveno — ne, /2ime jis šio jausmo nesiryžtų 
pavadinti — tai, ką galbūt geriausiai galima būtų išreikšti žodžiu p2- 
lengvėjimas. 

Jis prisiminė paskutinę jųdviejų kartu praleistą naktį. Jis gulėjo 
šalia jos, o ji verkė. Kas tai galėjo būti? Sąžinės graužatis? Tačiau tai 
reikštų, kad ji jam kažką jautė. 

„Ji niekada abie jus nebasakojo.“ 

„Malonu girdėti.“ 

„Taigi, žinant, kaib ji atsiliebdavo apie kitus...“ 

O paskui dar tas atvirukas gimtadienio proga: „Brangusis To- 
mai... visada liksi mano draugu... gal kada ateity... liūdna girdėti... 
skubėdama... su meile...“ 

Tai buvo kažkas panašaus į sprendinį. Bet kuriuo atveju, jam to 
pakako. 

Kings Kroso stotyje jis nusipirko atvirlaiškį ir pašto ženklų rinki- 
nį ir išsiuntė Hesterai žinutę, prašydamas kuo greičiau jį aplankyti. 


Traukinyje susirado tuščią kupė ir įsitaisęs prie lango ėmė žiūrėti 

į stikle atsispindintį savo veidą, kuris tirštėjant vakaro sutemoms vis 
labiau ryškėjo. Galiausiai tamsa visiškai paglemžė užmiesčio lygumas, 


1r jis užmigo. 


Pagrindiniai koledžo vartai buvo užrakinti. Neužrakintos buvo tik 
juose įtaisytos durelės; laikrodis rodė tikriausiai jau dešimtą vakaro, kai 
Kaitą, snauduliavusį prie kokso krosnelės, netikėtai pažadino atidaro- 
mų ir vėl uždaromų durų girgždesys. Jis kilstelėjo šviesos maskavimo 
užuolaidos kraštą kaip tik tuo metu, kai Džerikas ėjo į didįjį kiemą. 

Kaitas, norėdamas geriau įsižiūrėti, tyliai išėjo iš durininko na- 
melio į kiemą. 

Buvo neįprastai šviesu — danguje spindėjo daugybė žvaigž- 
džių — ir jis staiga pamanė, kad Džerikas bus išgirdęs jį, nes vaiki- 
nas tuo metu stovėjo pačiame pievelės pakraštyje ir, atrodė, klausėsi. 
Durininkas netrukus suprato, kad jis iš tikrųjų žiūri į nakties dangų. 
Kaitas vėliau pasakos, kad Džerikas taip išstovėjo mažų mažiausiai 
penkias minutes, pirmiausia veidu į koplyčią, paskui atsigręžęs į pievą, 
o tada — į universiteto pastatą, ir tik paskum nuėjo tiesiai prie savo 


laiptų, kur Kaitas jo jau nematė. 


Padėka 


Privalau padėkoti visiems buvusiems Blečlio Parko darbuotojams, pasidali- 
jusiems su manimi savo karo metų prisiminimais. Esu ypač dėkingas serui 
Harry Hinsley (Karinio jūrų laivyno skyrius, Ketvirtasis blokas), Margaretai 
Macintyre ir Jane Parkinson (Šeštasis blokas, dešifravimo skyrius) ir velioniui 
serui Stuartui Milner-Bary (buvusiam Šeštojo bloko vadovui), Joanai Murray 
(Aštuntasis blokas) ir Alanui Strippui (japonų šifrų skyrius). 

Dėkoju Rogeriui Bristow, Tony Sale'ui ir jų kolegoms iš Blečlio Parko 
fondo, labai kantriai atsakinėjusiems į mano klausimus ir leidusiems man 
kiek tik panorėjus klajoti po Parko teritoriją. 

Nė vienas iš šių mielų žmonių nėra atsakingas už knygos turinį, nes tai 
yra vaizduotės kūrinys, o ne dokumentinis pasakojimas. 

Skaitytojams, besidomintiems faktais, kuriais pagrįstas mano romanas, 
rekomenduočiau šią literatūrą: Top Secret Ultra, Peter Calvocoressi (London, 
1980), Codebreakers, ed. F. H. Hinsley and Alan Stripp (Oxford, 1993), Sei- 
zing tbe Enigma, David Kahn (Boston, USA, 1991), e Enigma Symposium, 
Hugh Skillen (Middlesex, du tomai, 1992 ir 1994), The Hlut 6 Story, Gordon 
Welchman (New York, 1982) ir GCHO, Nigel West (London, 1986). 

Knygos fragmentai apie karinius veiksmus Šiaurės Atlante pagrįsti de- 
šifruotais originaliais povandeninių laivų pranešimais, kurie saugomi Londo- 
no Valstybiniame archyve, taip pat knygomis Convoy, Martin Middlebrook 
(London, 1976) ir Zhe Critical Convoy Battles of March 1943, Jūrgen Rohwer 
(angliškas vertimas, Londonas, 1977). 

Galiausiai norėčiau išreikšti ypatingą padėką Sue Freestone ir Davidui 
Rozenthaliui, kurie niekuomet nenustojo tikėti „Enigma“, net ir tais atvejais, 

1943-iųjų kovas, kare įsivyravo pusiausvyra, dabar daug 

kas priklauso nuo priešininkų žvalgybos sumanumo. Taip 
patir nuo jauno bei talentingo Blečlio Parko dešifruotojo 
Tomo Džeriko, drauge su kitais kriptoanalitikais 
mėginančio perprasti sudėtingą vokiečių radiogramų šifro 
kodą. Tuo metu Blečlio Parko dešifravimo centre dedasi 

mįslingi dalykai: netikėtai dingsta Džeriko mylima mer- 
gina Klerė; kyla įtarimas, kad Blečlyje gali veikti šnipas; 
perimami paslaptingi radijo ryšio signalai iš vokiečių 
okupuotos teritorijos netoli Smolensko. Ką visa tai reiškia ir 
kaip viskas tarpusavyje susiję? „Enigmoje“ efektingai 
vienas kitą veikia ir sąlygoja asmeniniai žmogaus jausmai 
ir didžioji pasaulio politika: staiga nutrūkusi dviejų 
jaunuolių meilė mažame Anglijos miestelyje ir Katynės 


tragedijos paslaptis, kurios atgarsius tebegirdime iki šiol. 


||| 9955-13-290-5 


di 


= a - =. a La 
2 " = + k "A T. 
Ian is - "r. žr x - p 


- Ni 5 O 
„+ “IB sis A - k 
3 z 4 sa L 1, 1-2 Ll Az 
„A žynių > 
Ū - > - i ns is = 
4 “ [ais 1 - < 
m -*- ; m Tab ua E 5 "22 . Ė . 
pa Į m——- T ——— —- LA 4 + b 
bana “m > «AXT-TSS = "As A IK: = ra ė 
=“ is TA K S dk MAT A 
e Tr "i kė, kas “ aš "2-1 saaa I 
! 5 r 4 i * . - 
. 4 k i - 
mi 7 - a 
- "> 12 mi, - " — b 
„Ža Sa - . a Naama k 
r p "—— — - . 
- NE "a T EI 4 
—9 K: md . 
— E add i "ra ge - 
- A bė LA „> „2 22 4 | — m A + 2 - „- 
T = => Ža is X r) 20 () 5 
Ą „Wi 4 -—" . „Tin i na AT. 
1 
“ . 


